
MILAN MARJANOVIĆ KAO KRITIČAR 


Kuenovsko doba u Hrvatskoj pokazuje tragove madžarske 
liberalističke ekomomike, kojoj su bile potrebne naročite po- 
litičke mjere da bi s uspjehom vladala i Hrvatskom. Ova nepo- 
dudarnost rodila je drugu. Taj pritisak, ekonomskoga izvora, 
temeljit i uporan, ostavljao je jednu sferu da se zrači kako može 
i umije, sferu kulturnu, oduzimajući joj atribute političke, nacio- 
nalne, Naravno, sužavajući joj podlogu, zatvarao joj je prostore. 
Oduzimajući jednoj sredini političke, dakle društvene kvalitete, 
kueonovski režim je ostavljao kulturnoj ličnosti sasvim usku 
stazu krhkoga individualizma, bez čvrste podloge i bez svježih 
sokova, Hrvatska moderna, koja je bila kratka vijeka i poduda- 
rala se s drugom fazom kuenovskoga doba, razbijala je dosadašnje 
okvire, pošto se uglavnom i rodila i razvijala na izvorima izvan 
svoje zemlje. Pravaška žestina na početku Khuenove uprave 
(Sloboda 1883) u kojoj neće izostajati ni književnici, lomi se i 
jenjava. Hrvatska je devedesetih godina bez prave opozicije, a 
političko će se mrtvilo odraziti i na književnost. Ona je bez svje- 
žine. Dok su književnici pravaši bili urednici političkih listova, 
sudjelovali u politici neposrednije i kao narodni zastupnici, gene- 
vacija koja će sredinom devedesetih godina (poslije poznatih de- 
monstracija s madžarskom zastavom) morati na studije izvan 
Hrvatske izlučena je bila iz političkoga zbivanja u domovini. No 
među njima će biti razlika. Dežmanova grupa koja će boraviti 
u Beču i Miinchenu izrazito je modernistička po svojim kultur- - 
nim pogledima. Prihvaćajući se zadatka da prenose shvaćanja 
suvremene zapadne Evrope o umjetnosti, oni su odbijali obavezu 
da se određuju prema društvenoj situaciji tadašnje Hrvatske. Ta 
je grupa potekla iz intelektualne sredine zagrebačke građanske 
elite. Druga, praška grupa, pretežno je seljačkoga porijekla. Ona 
proučava društvene nauke s praktičnom namjerom koja će se 
poslije konkretizirati u osnivanju novih političkih stranaka i u 
novoj političkoj publicistici, ona će nastojati da zahvati i one 


ž 


mirom, “ovo 


slojeva društva koji su dosad bili izvan političkoga kretanja. Pored 
ovih dviju grupa »mladih«, u Karlovcu je polazila srednje škole 
grupa »najmlađih«, malograđanskog porijekla, koja je gotovo bez 
uzora, prepuštena sama sebi da ispuni onu prazninu koja je osta- 
jala poslije realističke epohe nu izmaku, a nova generacija nije 
bila na pomolu da otvori oka diana S a E 

snalazila kako je znala, razvijala se 1 dru- 
dene situacije zemlje i bila još pod dojmom hrvatskoga realizma. 
Poslije vraćanja bečke i praške grupe sa studija, karlovačka se 
s njima pomalo prožimlje. Zajednička crta karlovačke srednjo- 
školske grupe bila je velika žeđ za znanjem, i u tome je obio 


osnovni stimulans za njihovu buduću društvenu aktivnost. Dok ' 


j ečka grupa pokazivala stvaralačke sklonosti, karlovačka će 
a kai dosta ota ogledati u kritici, koja dotle u Hrvatskoj nije 
sistematski razvijana. Tu će potrebu kritike primijeniti oni i na 
modernizam krajem stoljeća. Pravaška je generacija bila kritična 
prema političkom i kulturnom nasljeđu, ali je njezina borbenost 
bila sve više verbalna, pa i frazerska. Karlovačku će grupu rano 
obuzimati problemi vremena, a među ovima i problemi omlađine. 
Oni će se otimati onoj općoj premorenosti koja je zahvatila pred- 
stavnike političkoga života. k nata 
kup individualnosti, u cjelokupnoj modernoj, Koje je ve- 
zala soi odotčka potreba slobode, bio je skup unutrašnjih proti- 
vurječja koje modernisti nisu mogli prevladati, pa i kad je mo- 
derna završila, protivurječja su se njezinih učesnika još ie 
produbljavala i uoči prvog svjetskog rata sasvim oštro ocrtava a. 
U tom trenju shvaćanja i temperamenata naročito mjesto ima 
Milan Marjanović. No kako je još dugo poslije moderne. bio 
usred društvenog života Hrvatske vrlo temperamentan aktivist, 
on se ne može okarakterizirati u uslovima jednoga: doba koje je 
prerastao, mađa su glavnije crte njegove karakteristike bile vidne 
već do 1903. godine. Milan Marjanović se u društvenom kulturnom 
životu Hrvatske javio rano, u svojim srednjoškolskim godinama 
(1894) 1 otada zalazio u mnoga područja, pisao mnogo, brzo i ne- 
posredno, a i urednikovao (Zajednica, Nova nada, Svjetlo, Novo 
svjetlo, Hrvatska misao; Zvono, Jug, Zvono-Jug, Književne zi 
vosti; Savremenik, Vidici). Njegova publicistička mnogostranost 
interesa dovodila ga je u prilike da buđe i vrlo zauzet aktivist i 
organizator. Te njegove aktivnosti odvodile su ga t u dnevnu 
politiku i u stranačku disciplinu. Iz redova boraca jedne gene- 
racije on se uzdizao među ideologe jednoga pokreta t jednoga 
shvaćanja, prelazio okvire građanske stranačke discipline i stra- 
načkih programa. S tih istaknutih pozicija on je mogao da Ar 
izvore i pravce kretanja suvremene kulture i, posebno, hrvatske 
književnosti. i 
Rodom iz Kastavštine (1879), on je u ranoj mladosti s Ve- 
princa gledao panoramu Kvarnera i iz te ptičje perspektive vidio 
i uhvatio sliku u cjelini, sintetično. Rvanje njegova kvarnerskog 

čovjeka s prirodom, radovi u riječkoj luci koja raste, kretanje 
lađa, željeznica, razvio je u njemu interes za tehniku i promet. 
On mu se vraća u različnim razdobljima i proširuje se na sve pri- 
rodne nauke, a kao izražajno sredstvo u književnom radu, naro- 
čito u kritici, očituje se slikom, poredbom i frazeologijom iz pri- 
rodnih nauka. Ovi osnovni biografski podaci ostajat će izvornim 
elementima njegove kasnije ličnosti, oni će se očitovati kroz cio 
njegov život: ekonomska situacija njegova kraja ne dopušta miro- 
vanje i sanjarenje, a pejzaž primorski, člankovit i bridak, nije 
ostavljao u svijesti sliku dekorativne senzacije. Rad u različitim 
oblicima, kretanje i preobražavanje, to je ond opća baština nje- 
gove sredine, i on nju pronosi kroz sve faze svoga razvitka, i kao 
književnik stvaralac, i kao političar, i kao pokretač tolikih akcija, 
pa i kao kritičar. 

Dok je kao srednjoškolac u Karlovcu u kući starčevićanca 


. Dušana Lopašića, izdavača i urednika Svjetla, Marjanović je 


i kao njegov stanar, štićenik i naskoro suradnik, bio zanesen 
poklonik hrvatskoga realizma s kojim neće oštro obračunavati 
ni kad s modernistima otvara novu fazu hrvatske književnosti. 
Kako je Lopašić prevodio s ruskoga (Turgenjeva Dim), Marjanović 
svoj studij realizma začinje čitanjem ruskih pisaca u tadašnjim 
prijevodima. Ruski romantizam ostavit će tragova u njegovim 
poetskim pokušajima, a realizam u njegovoj književnoj kritici. 
Ruske kritike čita iz njemačkih prijevoda, a kasnije i iz čeških 
(Bjelinskoga i Dobroljubova) i iz prikaza Šreplovih. No i iz ono 
malo citata po časopisima (Hrvatska vila, Balkan, Vijenac) ulazio 
je u smisao i u duh ruske kritike. Tako se bez prelaza sudario 
sa suvremenom hrvatskom književnošću i odmah, u Karlovcu, 
reagirao na nju. Prvi književni pokušaj bio je književni prikaz 
(Nove pjesme Tresića Pavičića). Prvu veću studiju (kompilaciju) 
piše pri završetku svoje šesnaeste godine, o Đalskome, koju će 
ovaj s odobravanjem opaziti. 

Za njegov dalji književni razvitak i pravac odlučna su bila 
djela Tainea (Filozofija umjetnosti, Vijenac 1895), od kojih glav- 
mija čita u Sveučilišnoj biblioteci u Zagrebu. Bjelinskoga »dru- 
štveni metod« i Taineov »historijski metod« spajaju se otada u 
aktuelnoj kritici Marjanovićevoj. U Zagrebu potpada pod utjecaj 
Brandesa, koga njegova generacija (Cihlar-Nehajev, Skok-Mikov) 
čita u kompletima njemačkih prijevoda. Po njemu on prihvaća 
tezu da književnost treba da uvijek rješava neki problem. Po 
njemu je navikao da studira i prati »struje«, pa ih nalazi i u 
onim vremenima kad se one još nisu mogle razviti. 


Utjecaji Praga, gdje polazi trgovačke nauke, gotovo su više 
politički nego literarni. Nešto će tragova ostaviti češki kritičari 
Krejči i Šalda. Masarykove studije »titanizma« u modernoj ro- 
mantičkoj literaturi i studij ruskih pisaca proširuje krug Dro- 
blematike kojom se otada M. Marjanović bavi u svojim kri- 
tikama. i 


Od zapadnih modernih literatura prati Francuze, a od Ni- 
jemaca stilistički na nj djeluje H. Bahr. S interesom prati kritike 
Jakše Čedomila, ali ga ovaj ne inspirira. S njime će 1900. i pole- 
mizirati. Ali na svu Marjanovićevu generaciju naročito djeluje 
nordijska literatura, koju prikazuje Brandes i koja je »najmla- 
đima« tipično moderna. Između njih od naročitog su interesa 
Ibsen i Strindberg. O Ibsenu će Marjanović napisati dva prikaza, 
a u prvome razvrstati Ibsenove drame u pet perioda kao u pet 
činova Ibsenove životne drame. Kao dramatičari, D'Annunzio, 
Maeterlinck i Rostand za njega su cvjetovi dekadanse starih 
kultura. Oko 1900. čitaju najmlađi Brandesovu studiju o Nietzscheu, 
ali su od znatnoga dojma bili na ovu generaciju Nietzscheovi 
aforizmi. g 

Njegov stvaralački potencijal očitovao se u mnogim književ- 
nim i vanknjiževnim izrazima u vrijeme kuenovskog. pritiska, i 
u toj raznoličnosti on se rasipao i iscrpljivao ponajprije u inici- 
jativama u koje je trebalo unositi udarničku svježinu, smjernice 
i dinamiku. Stvaralački kvalitet sastojao se u tome što je bio 
ponajviše u pozicijama osnivača i ideologa pokreta i političkih 
stranaka, književnih i političkih listova, a kad to nije bio, onda 
je bio u opoziciji protiv prezrelih autoriteta i ukrućenih šablona. 
U toj dinamičnosti bivalo je, naravno, i povremenoga protivurječja 
u koji ulaze svi oni čiji život ne teče u jednoj mirnoj zatvorenoj 
liniji. Njemu nije bilo dovoljno da bude književnik, iako se ogle- 
dao i u stihu i u pripovijedačkoj formi i u drami, jer mu je teško 
bilo da govori samo u slikama, da u život svoga vremena ulazi 
posredno, pa mu je i književna zauzetost bila jedna između ostalih, 
ali ni jedna od tolikih zauzetosti nije ostajala glavna. Samo je 
njegova književna kritika ostavila najviše tragova. Gledan kroz 
ove činjenice, on nije kao kritičar mogao biti ni uzak m jednostran. 
U njegovim kritičkim prikazima nalazili smo i sociologa, i popu- 
larizatora, i polemičara, a pomalo i filozofa. 

Po svojoj generaciji pripadao je, istina, grupi »najmlačih«, ali 
se ubrzo vezao uz »mlade« pa bio i jedan između njihovih teore- 
tičara, ali je mogao da hrvatsku modernu i kritički posmatra i 
da je konačno sahrani. Jer je i ona bila samo plod jednoga vre- 
mena. Uostalom vrijednosti i mjerila ove kao i svake epohe ili 
pogleda nisu apsolutni, pa ih je i on preocjenjivao i tretirao iz 
pozicija jednog određenog vremena. On prenosi opće karakteristike 
moderne: da se iziđe iz ustajalosti, da se traže novi izvori, da se 
otvore prozori na sve četiri strane, da se ostvari sloboda ličnosti i 
izraza. Ali što dalje, to će sve upornije, upravo uime slobode razvi- 
jene ličnosti, tražiti punu odgovornost i pisca i kritičara, teoretičara 
i praktičnog organizatora. Provodeći preocjenu dotadašnjih vrijed- 
nosti i fakata, on ne prilazi k razmatranju političkoga A kulturnoga 
nasljeđa s negacijom, nego s kritičnošću i stvarnijim obrazloženjem. 
Poslije Praga unosi najprije pozitivistička gledanja u historiju 
hrvatskog društva, ali u objašnjavanju političke i kulturne građe 

ne ostaje kod objektivističkog i ravnodušnog nizanja provjerenih 
gotovih fakata. U politici se veže uz naprednjačku omladinu, pa 
poslije uz naprednjačku stranku. A u književnosti ne dopušta ni 
stvaraocu ni kritičaru stav objektivnog posmatrača. Na vrlo širo- 
koj osnovi on niže brojne komponente iz kojih rezultira jedna knji- 
ževnost, jedno doba, jedno shvaćanje. Njegov aktivistički stav 
prema svim pojavama vremena primoravao ga je da odbije i onu, 
kod tolikih suvremenika, modernističku apolitičnost u kojoj su se 
oni nemirno klatili, upravo zato što im se sužavala podloga. 

Ono zajedničko što je vezalo karlovačku grupu, i poslije u 
Zagrebu bila je njihova mladost, žedna znanja, novosti, uzbuđenja, 
kad se svaka pojava, svaki događaj čini »velikim«. Pojavu moder- 
nista Marjanović prikazuje otprilike ovako: generacija, nekoliko 
godina starija, došla je iz svijeta, razbarušene kose s puno proljet- 
noga daška, s novom stilizacijom glave, ovratnika, haljetka, s novim 
riječima i s novim formama. U knjižarama i u kavanama pojavio 
se novi bečki umjetnički list »Ver sacrum«. Sveto proljeće! Kao što 
je ono bilo u njihovim godinama, htjeli su ga vidjeti svagdje, u 
Slici, u razgovorima, u knjigama. I ono novo, dotle nepoznato, što 
su im ovi izvana donosili bilo je »sveto proljeće«. To je »sveto pro- 
ljeće« bilo i u Nikolićevoj »lirici umiranja« i »jesenjeg lišća«, a 
pogotovu u Xeresovim (Begovićevim) pastoralama i u Vidrićevim 
antikama. . , 

Ali prilično rano javljaju se razlike, kritičnost, a Marjanović 
će moći iz jednog vremenskog razmaka da to negdašnje »sveto 
proljeće« vidi i drukčije. »Odvraćanje novije literature, a specijalno 
poezije od aktuelnih društvenih i narodnih pitanja i pokreta, koje 
se opaža od sredine devedesetih godina, nije ništa drugo do doba 
mutacije glasa. To rasocijalizovanje literature (a i društva) koje se 
javlja od Đalskoga, preko Kozarca (u posljednje doba) do Leskova- 
ra, a u poeziji postepeno preko Begovića i Nazora do Nikolića, koji 
nije bio toliko jak da preboli krizu, te da poput Begovića i Nazora 
pregne za novim idealom, već se okrenuo u dušu i tu oplakao pusti 
Život — sve to ne znači ništa drugo već: tišinu pred oluju kojom . 
mora da zagrmi nova literatura, mladenačka, radosna i snažna.« To 
će mu biti novi Nazor, Nazor »Slavenskih legenda«. 


Ako posebno analiziramo odnos Marjanovića prema hrvatskom 
realizmu, pa onaj prema modernoj, on ima dva načina kako im 
prilazi. Svojim manjim radom, koji će se kasnije razrasti u čitavu 
knjigu o 25 godina hrvatske književnosti »Iza Šenoe«, on će sinte- 
tičnim grupacijama izložiti i historijske utjecajne društvene faktore 
i poteze, on će diferencirati u ovoj knjizi, pa u knjizi »Književne 
studije i portreti« i u »Savremenoj Hrvatskoj« pokrajinske tipove, 
ali će tražiti i sumarne karakteristike književnih individualnosti. On 
prije svega ne izlučuje književnost iz društvenoga procesa, pa kad 
tako postupa, svaka će njegova analiza otkrivati prisutnost one 


pozadine bez koje se ne može zamisliti plastičnost likova. Naravno, 


njegova je glavna snaga u korisnim, novim, ali i smionim sintezama, 

po kojima književnost izlazi organskim dijelom društvene strukture 
i društvenoga razvitka. Da bi taj svoj, iako od drugih naučen, ali 
konkretno primijenjen metod mogao da uspješno ostvaruje, on nije 
mogao da se zadovoljava samo uskim literarnim motivima, on je 
morao rano, pored svih prolaznih programa i stavova suvremenika, 
da vidi kako ima nešto što je još dalekosežnije od literarnih meta, u 


što se uklapa i književno djelo, a to su priroda i društvo, njihov | 


smisao i njihovo kretanje. Ali, da bi jedno djelo bilo uvjerljivo, 
da ono zaražava, mora da se iza njega osjeti jedna određena indi- 
vidualnost, jedna živa ličnost. Sociološki razlozi izazivlju njegov 
naročit interes za J. Turića, gotovo zaboravljenog i od kritike 
zapostavljenog. Marjanović je u njegovoj prozi nalazio prije svega 
onu racionalnu potku po kojoj pisac svojim likovima, u graničar- 
skoj stvarnosti, traži izvore po kojima oni postaju takvi kakvi 
jesu, i izgleda putove kamo se to oni kreću. Zašto su njihovi po- 
stupci i odnosi za površno oko iznenađujući? Oštar prelom u dru- 
štvenoj strukturi nedavno razvojačene Granice morao se odraziti 
oštro i na ljudskim psihologijama. Pa i to, zašto je tadašnja Lika 


“dala upravo Turića, »protestantskoga« propovjednika strogoće, ima 


svoje dovoljno objašnjenje ako se vidi historija ovoga kraja u nizu 
dvaju stoljeća. I to ona »mala« historija vojničkoga sistema nje- 
mačkoga tipa i onoga nesnalaženja maloga čovjeka kad je oslo- 
bođen vojničkoga biča, a nije oslobođen od teških psiholoških 
naslaga u sebi. Nije fabuliranje onaj pouzdani provodič kroz ljud- 


ske psihologije i ljudske odnose u onoj situaciji kad svezana volja 


i svijest treba da prohoda raskrčenim prostorom, kad još ne kolaju 
kanali rasuđivanja i odlučivanja. To je onaj osnovni problem cijele 
Hrvatske poslije oslobođenja sela od vojničkog, feudalnog, poli- 
tičkog ili duhovnog pritiska, kako su se oni u kom kraju Hrvatske 
izmjenjivali. | 

Kad se Marjanović ponovno vraća Đalskome poslije prvog 
mladenačkog zanosa, on wiše ne fabulira vizije i idile, nego od 
pisca traži koji je to smisao te njegove pripovjedačke umjetnosti. 
To više što su Đalskoga smatrali prethodnikom moderne. Utvrđujući 
da ti njegovi »zapisci i priče« nemaju elemenata dobro komponirane 
novelistike, da pripovjedač ne zna gdje je njihov centar, niti su one 
kondenzirane, ni dramatski konstruirane, i, što je osnovno, da te 
priče nemaju poante poslije tih slabosti strukture, uz koje nadolazi 
deskriptivni stil kao izraz neslikarskog, neplastičnog, poetičnolir- 
skog osjećanja — kritičar priznaje čar koji teče iz onoga odnosa 
piščeva prema sujetu u noj ljubavi prema kraju i ljudima koje dob- 
ro i intimno poznaje. Ali to »jezero koje upija sliku neba, oblaka, 
sjena i okolišnih stabala«, nije rijeka koja teče i pokreće. Tu je 
osjećaj postao sam sebi svrhom, i taj »estetizam priče« svojim unu- 
tarnjim poetičkim osjećajima svijeta, ta poetičnoreligiozna umjet- 
nost, sa svojom već implicitnom težnjom za Apsolutnim, može li ona 
biti plodna? »Zar uopće estetizam može biti plođan? Zar može ovak- 
va religija prošlosti i uspomena biti izvorna, zar može potencirati 

individium?« Zato mu je najlakše prekoriti ga Kovačićem: on nema 
tvoračkoga divljeg bijesa Kovačićeva. Deset godina poslije Kova- 
čićeve smrti on piše prvi portret o njemu, pa će se kasnije na- 
vratiti na njega studijom i Kovačićev motiv provoditi i kroz druge 
napise. Prije svega Kovačić je izrazita inidividualnost. U njegovu 
kazivanju ima velikih lomova, pokreta, krvi, sadržajnosti, naba- 
canih gomila, grozničave mašte, vrućeg daha, izrazitog karaktera 
i ličnosti od formata, svega onoga što Marjanović očekuje od razvi- 
jene stvaralačke ličnosti. Nitko nije s toliko argumenata razvijao 
historijsku metodu pri prikazu hrvatskoga realizma kad se nova 
epoha okretala protiv njega. 

Kad je trebalo da objašnjava svoje suvremenike, on najprije 
utvrđuje da još traje »bolest stoljeća« A, de Musseta i Heinea, da 
se ona rascvala u dualizmu P. Bourgeta, u naročitom dilentatizmu 
prema životu, u nesređenosti, nejedinstvenosti moderne psihe, da 
dotrajava u vremenu umornih duša i umornih priča. Kao Taine i 
Renard, on fiksira onaj zagušljivi tvrdi milieu u kome pjesnici ne 
preboljuju krizu i ne mogu da se otmu takvoj okolini, niti imaju 
snage da joj se ma čime nametnu. »Onda se cinički, ogađeno ili 
histerički smiju, bugare, sanjare ili — šute.« Tu porodičnu karak- 
teristiku dekadanse primjenjuje na Andriji Milčinoviću, koga dobro 
poznaje još iz srednjoškolskih dana urednikovanja »Nove nade« s 
njime i s Cihlarom. Na ovome piscu kratkoga daha on fiksira kva- 
litete crtice, koncipirane u momentu i tesane dugo, tako da se 


. osjeća koliko je pisac morao vidjeti, čuti, proživjeti, proosjećati, mi- 


sliti, dok se iskristalizirala jedna adekvatna riječ, rečenica, slika, 
prispodoba ili misao. 

Navraćajući se na pojedinoga pisca u različitim fazama nje- 
gova razvitka u sve širim krugovima, on mu prati mijene i prila- 
gođuje sudove. Relativnost tih sudova ne remeti onu glavnu liniju 
kretanja koju će on dosta rano zapaziti. 

Dok se njegova predviđanja o Nikoliću nisu obistinila, jer 
je ovaj rano zašutio, Marjanović je cijenio poetsku iskrenost 
ovoga liričara i vidio nužno da bude onakav kakav je on minuo 
kroz svoju liriku. Marjanović je imao razumijevanja i za dekadansu 
kao akcenat vremena, jer je mogao da svaku pojavu promatra 
ponajprije mjerilima njezina vremena. On ju je objasnio kao i 
liječnik bolest, prolazno stanje analizirao je sredstvima samoga 
predmeta kritike. Tim putem on nije primjenjivao jednu kritičku 
metodu u posmatranju književnih pojava. On će nam ostaviti priloge 
historijskih sinteza, psiholoških analiza, karakteroloških portreta, 
ideoloških teza i lirskih varijacija, nabačenih silueta i na široko 
koncipiranih studija. Odbijajući estetizam i knjiški odraz odraza 
(Poezija parafraze), on je cijenio svježinu Begovićevu dok je u 
njoj osjećao izvornost i neposrednost s dalmatinskog tla i ispod 

južnoga sunca, ali nije podnosio poeziju knjiške parafraze, koje 
je i mimo Begovića bilo dosta u hrvatskoj književnosti početkom 
dvadesetog stoljeća. 

Marjanović je u tri primorska književnika vidio jednu kompo- 
nentul svoga kraja i s te ih strane pratio, svoje teze postavljao 1 
konstrukcije izvodio, I u Polića Kamova i u Kranjčevića i u Na- 
zora on je našao onu dinamičnost koja obećava nove preobražaje 
i uspone, ilustracije za svoje evolucionističko gledanje na društvo 
i umjetnost. Ta osnovna potreba kretanja, ukoliko se ne iscrpljuje, 
mora da prsne i da se probija u dramatičnom odušku. To mu je 
potvrdila historija Kamovljeve ličnosti, meteorskoga bljeska, a to 
će potvrđivati i onaj tragični refrain zaturenoga Kranjčevića u 
bosanskoj okupiranoj provinciji: da se pođe — koji nije pesimizam 
bezvolje, nego krik iz zatvorenoga prostora. Te daleke mete koje 
je. prošla imaginacija Kranjčevića i Nazora, odsvirale su na ovo- 
me rezonatoru jedan plastičan raspon od mitskih tama do smionih 
vizija daleke budućnosti. U njemu se razigrao opsežni registar 
konkordantnih tonova, i tu je Marjanović bio u svome elementu, 
u velikome prostoru i na širokome moru. On zajedno s Kranjčevi- 
ćem i Nazorom bije bojeve protiv stagnacije, omeđenosti, šturih 
forma i pasatističkih pribježišta. On i u Nazorovu mitu otkriva one 
iste akcente koji talasaju slikom svijeta i u našem stoljeću: zdravlje 
borbe; dinamičnost kretanja, neprekidnoga uspona. Kad je odsvirao 


cijelu skalu lirike, nijanse, poetske slike, dramatičnosti, vitalizma i. 


energetike, on nastoji da i misticizmu fin de siččlea da odgovor u 
»svijetloj mistici« Nazorovoj: Ne silaze s neba na zemlju čulne sen- 
zacije jednoga datoga smisla, nego iz zemlje i iz nizina rastu 


ljestvice za jedno nebo antejskih isparenja. Pa dok je u Kranjčeviću. 


tražio mijene njegova ideološkoga kretanja, u Nazoru je pregledao 
njegov stvaralački inventar i ulazio u njegov najskriveniji proces 
stvaranja. Još od Preradovića on prati konkretne izvore lirskih 
ostvarenja, ali na Nazoru nam je pokazao kako se poetski odrazi 
ne podudaraju uvijek s vidnim činjenicama vremena. Uoči balkan- 
skih ratova postojalo je jedno »balkansko proljeće«, ali ga je Nazor 
više nagoviještao nego. odražavao. Svako odražavanje je gotovo 
jedna retardacija čina, zaustavljanje procesa u prolazu. Poslije 
balkanskih i prvoga svjetskog rata lirski potencijal Nazorov_spla- 
šnjava, jer Nazorova poezija nije slika djela nego nagoviještanje 
djela. Uostalom, Dis, Rakić i Dučić nisu bili adekvatan odraz bal- 
kanskih akcija oslobođenja. ' 
Tako i Marjanović ne ispunjava svoj kritičarski poziv regi- 
strirajući i ocjenjujući društvena zbivanja i njegove odraze, on svoi 
glavni poziv osjeća u predvođenju, kako ga je on i ispunjavao uoči 
1914. godine. U mnogočemu nam se nameće poredba sa Skerlićem. 
Položaj i zadatak kritike nije on svodio na samo posredovanje 
i objašnjavanje, na izravnavanje odnosa između pisca i publike. On 
je svoju metu podigao naporom da djeluje i na pisca i na publiku 
zbog onih perspektiva koje treba da svijetle i piscu i publici. On je 

izlagao perspektive napredne građanske evolucije. U tom svome 
pravcu on je imao žilavih protivnika koji su pomogli da se u tom 
prenju pročišćava opća kulturna problematika. U diskusiji s Liva- 
dićem i Matošem on je naglašavao potrebu karakternosti i odgovor- 
nosti pri književnom poslu, a za istine, ma kako one bile relativne, 
kad dostignu umjetničku realizaciju, treba da jamči potpuna ličnost 
umjetnikova. 

: Ta slučajnost da je urednikom Savremenika bio do prvoga 
rata Livadić a ne Marjanović omogućila nam je svu besputnost, 
oportunizam i društvenu inđdiferentnost liberalizma kroz čitav jedan 
decenij uoči velikih prekretnica koje će poslije rata ubrzati tok 
historije. Kako građanska književna kritika nije poslije prvoga 
rata nikad popunila onu prazninu koja je ostala poslije Marjano- 
Wića, i nove će generacije tražiti njegovo mišljenje o tadašnjoj 
problematici vremena. Pošto je izložio ranije metode kritike od 
Saint Beuvea do Renarda, objasnio razvitak literarnog portreta 
od egipatskih vremena do njegovih dana, zadatke kritike i odnos 
njezin prema aktuelnim pojavama vremena, on i onda kad je 
posve izišao iz literarnih borba (između dva rata), vidi dvije kraj- 
nosti koje odbija: šarlatansko izobličavanje i dodvoravanje umjet- 
nika nerazvijenoj publici i muzejsku prašinu koja nesmetano pada 
po naporima nikome potrebnim i malo kome zanimljivim. 

Kad se iz današnje perspektive ocjenjuje Marjanovićeva po- 
java, mogu se prihvatiti neki prigovori što je on, pišući mnogo, 
bivao i površan, neizrađen i nedosljedan, što je kvantitet rastao 
na štetu dorečenih napora i zaokruženih ostvarenja, ali kad se 
uoči njegova publicistička blizina i prisna povezanost s događa- 
jima, mora se uvidjeti i njegova potreba, da svim znatnijim pro- 
blemima traži rješenje, da svim procesima traži korijen i pravac 
da se određuje prema svim znatnijim faktima vremena. Zato i 
jest bilo njegovih napisa u revijama Karlovca, Zagreba, Splita, 
Beograda, Ljubljane, Sdrajeva, Praga i Beča. Prigovarali su mu 
da je bio sasvim blizu utilitarizmu protiv koga se u ranim godi- 
nama borio, ali su ga bogata i raznovrsna iskustva podsticala da 
se sve više pita koja je svrha i koja je realna vrijednost tih na- 
pora naše kulture i književnosti, ako oni ne ostavljaju nikakvih 
tragova na ljudskim odnosima i ljudskim dispozicijama. 

Svakako, on nije kroz svoju književnu historiju bio ni za- 
bavljač ni posmatrač. 


Gledajući ga tako, mi ćemo razabrati da je on mnogim suvre- 
menim formulacijama prethodio, pa i onoj glavnoj o odnosu knji- 
ževnosti prema suvremenom zbivanju. 


PETAR LASTA 

»MODERNA« U HRVATSKOJ UMJETNOSTI 


U sedmom deceniju ovoga vijeka dominira, gotovo suvere- 
no, hrvatskom literaturom August Šenoa, kao pjesnik, romano- 
pisac, kritičar i urednik središnjeg književnog časopisa »Vijen- 
ca«. Ali se posljednih godina njegova života, a prvih godina 
osmoga decenija, javlja nezadovoljstvo nekih mladih pisaca 


koji se odvajaju od »Vijenca« i izdaju na drugim stranama 


svoje radove. Tako se pojavljuju književni almanasi »Hrvat- 
ska »1880. i 1881. godine, a poslije Šenoine smrti i veliki knji- 
ževni časopisi »Hrvatska vila« na Sušaku i »Balkan« u Za- 
grebu, u kojima pišć niz novih pisaca i vodi se borba sa 
starijim tradicionalistima. Međutim, ta je borba bila pretijesno 
spojena s borbom jedne političke stranke (pravaške, starče- 
vićanske), pa je poezija mladih pjesnika te grupe bila i su- 
više politička, nacionalno-revolucionarna, a neki romani 
koji su se pojavili zajedno s borbom za naturalizam (francus- 
kog uzora) nisu bili mnogo puta čak ni realistični. Dok se 
stranačko-politička borba sve više rasplamsavala, književna 
se brzo stišala i nastala je naskoro stagnacija. Možda je 
glavni uzrok tom pojavu bila oskudica šire izobrazbe tadaš- 
nje literarne omladine opće literarne, kritičke i filozofske 
izobrazbe; bez takve izobrazbe nema dovoljno duševne snage 
i istrajnosti. 

Poslije one prve borbe počinje u hrvatskoj literaturi pre- 
vladavati realizam ruskoga smjera. Takav realizam, osobito 
jer je dolazio od naše slavenske braće, nije nailazio na protiv- 
ljenje naših idealista. Bilo mu je već priređeno tlo mnogim 
prijevodima Turgenjeva, Gogolja, Tolstoja i drugih ruskih 

pisaca. Postepeno je došao do vrijednosti Šandor Dalski i 
postao priznat kao prvi psihološko-socijalni romanopisac. Či- 
talaštvo je smatralo da je nadišao Šenou, a to je bilo za onda 
od velikog značenja. Oko njega se sabralo nekoliko pisaca, 
i tako se rasevjetao hrvatski realizam: A. Kovačić, Kumičić, 
Turić, Kozarac, Tordinac, Šimić, Draženović, Novak itd. Taj 


realizam je socijalan, psihološki i tendeciozan. »Vijenac« je 


najposlije postao glavni nosilac realizma, koji je zagovarala 
i zadarska »Iskra«. me Za: 

Tako je bilo u drugoj polovici osmoga 1 prvoj devetoga 
decenija. Zanimljivo je da pored one početne borbe za natu- 
ralizam nemamo sve do danas prevedenog ni jednog većeg 
djela Zole, osim dosta idealizovanog romana »San«, dok se 
Maupassant rado prevodio;. Zola i pariški naturalizam bio je 
. preradikalan našim. »realističkim« idealistima. idle: 

Sredinom ovoga devetog decenija počeli-su se češće jav- 
ljati novi talenti. Ti mladi talenti instinktivno su posezali za 
-* širim, kozmopolitskim temama; rodoljubivih pjesama bivalo je 
sve manje; općeljudski problemi-stali.su.. -pr vi_red, U to vri- 
jeme najvišč pjeva riaš bez sumnje najveći moderni pjesnik, 
Kranjčević; pjevao je o najvišim pitanjima ljudskog života, 
opjevao najšire humanitarne ideje. Đalski u to vrijeme piše 
svoje »Male pripovijesti«, koje nisu ni patriotske, ni socijalne; 
raspravlja u njima etičke, psihološke i filozofske probleme, 
propovijeda moral i filozofiju samilosti, a govori mnogo o spiri- 
tizmu i. mistici. Kozarac, do tada prvi socijalno-tendencijski 
pisac, počinje se udubljivati u psihologiju i sve više ga zani- 
maju problemi duševne regeneracije. U tome vremenu javljale 
su se također Tresić-Pavičićeve filozofski-refleksivne pjesme. 
Vidan je neki preokret, vidi se kako se prvi pisci, a s njima 
i cijela literatura, uvlače u sebe, odvraćaju od spoljašnjih, 
dnevnih, društvenih pitanja, i tako se \iteratura nekako rafi- 
nira i aristokratizuje. PAM. i 

To je značajna pojava. U to vrijeme postaje u Hrvatskoj 
javni život nesnosnim, zbog stranačkih i ličnih prepiranja u 
kojima preovladava fraza. Hrvatsko općinstvo, 0 čij em kultur- 
nom uzgoju prikladnim štivom u časopisima 1 knjigama nije 
do sada vodila brige ni jedha stranka, apatično je za sva du- 
hovna gibanja. Na jednoj strani je birokracija, na drugoj ne- 

brižna, uvijek i svagdje jednaka buržoazija, a između ta dva 
kamena zanemaren osiromašeni puk koga vođe uvlače u svoje 
stranačke borbe. 

Može li se u takvim prilikama književnost demokratizovati 
i sve više socijalizovati? Javne prilike pritjerale su književ- 
nost da se povuče u nutrinu, u dušu, da izbjegne svim tim 
jednoštranim Sttnarijami; a otežavaju JOJ jači zamah i žalosne, 
neuređene književne prilike: Iz svega toga se rodio satirički 
roman Đalskoga »Radmilović«, u kome pisac crta tragediju i 
katastrofu osjetljivog književnika koji propada materijalno, a 
koga naše političko-društvene prilike dovode do ludnice. Kao 
što su »Male pripovijesti« znak uvlačenja u sebe i aristokrati- 
zovanje, tako je »Radmilović« slika i optužba književnih pri- 
lika. KAK 
: Ali na tome nije moglo ostati. Ovdje-ondje rastureni no- 
Viji, moderniji “književni radovi, koji su dolazili na javu, bili 


* su tako reći prokrijumčareni. Kažem »prokrijumčareni«, zato 


što su ušle u časopise ili zbog priznatog imena piščeva, ili 
zato što ih nisu pravo razumjeli ni urednici, ni kritičari, ni 


. čitaoci, pa nisu izazvale otpora, a i zato što su date u decent- 


noj nedužnoj formi, što je kod nas važilo kao glavna stvar. 
Lako možeš da govoriš o svemu, samo govori tako da te ne 
razumiju; ne izražavaj se jasno, otvoreno, muževno, već se 
dotakni škakljive stvari površinski. A to je glavna zapreka 
razvoja naše, kao i uopće svake književnosti, svakog duševnog 
i kulturnog života. Ta hipokrizija, to prešućivanje svojih mi- 
sli, ta limunada i to zatajivanje svoje individualnosti — skri- 
Vilo je da je naš javni i privati život niske razine, filistarski, 
konvencionalan, maljušan i lažan. Kakav život, takva i umjet- 
nost. Teško je naći izrazitih tipova jer nema otvorenih zna- 
čajeva. Naoko je vladao sklad i mir, ali taj mir je bio prisilan, 
a pod tim plaštem se :skrivala laž i beznačajnost. Taj mir je 
bio znak apatije, i sama publika je bila apatična. Zbog toga 
je bila i literatura blijeda, bez elementarne snage i bez krvi, 
bez svježine, bez ekspanzivnosti, jedrine i originalnosti. To je 
bio mir tadašnje organizovane cenzure — političke, crkvene, 
patriotske; ove dvije posljednje, crkvena i patriotska, koje su 
dolazile s kodeksima svoje etike, estetike i svoga rodoljublja, 
bile su najgore... de: 

Kad su pak došli mladi pisći sa zastavom modernosti,. mo- 
rala je nastati borba, morao je nastati sukob. Mladost je vi- 
djela kako zjapi između nje i starih provalija. Revolucionaran 
nastup mladih bio je opravdan, jer je otvarao borbu u kojoj: 
se krešu ideje, razvija veća energija i, što je glavno, općinstvo 
se u takvoj borbi razbudi iz letargije i pita; šta je to i zašto to? 
Mladi hrvatski pisci imaju barem tu zaslugu da su pobudili 
interesovanje za stvari za koje se prije nije nitko brinuo, 


Godine 1897. počeli su hrvatski đaci u Pra u_izdavati ča- 
sopis »Hryatska misao«, koji je otvaraovmiađeži šira obzorja; 
omladina je tada štata-na svoje noge i oslobodila se svakoga 
strančarstva. Godine 1898. počeli su izlaziti listovi »Novo 
doba«, »Narodna misao« i »Nezavisnost«. Svagdje novi pravac 
i novi duh. U Hrvatskoj misli« Milan Šarić piše o hrvatskoj 
književnosti i naslanja se na riječi Heinea: »Bio sam pjesnik, a 
to znači biti borac«. »Književnik se cijeni po tome koliko ima 
svojega. Djeluje na čitatelja ako izrazito predstavlja neku 
misao, neki nazor o životu. Za pjesnika nije dovoljno da ima 
neku misao, nego to mišljenje mora biti takvo da proniče svu 
njegovu ličnost. Njegova su djela prožeta njegovim borbama 
i sumnjama. Kod pravoga pisca je duševni razvoj organski, 
jedna misao se razvija iz druge... . Naroiina književnost znači 
samo toliko koliko ima veze sa stvarnim narodnim životom . 
Ako &njiževnost prekine vezu sa životom, gubi sav svoj utje- 
caj.« 

Proces napretka liči valu. Val se valja dalje, neke se če- 
stice vode dižu uvis, druge padaju jer nemaju potporišta. I 
mladi i stari se izmjenjuju po istom zakonu: jedni se dižu, 
drugi padaju. Spor među starima i djecom star je kao i svijet. 
Taj spor je uslov napretka, tog spora ne možemo ukloniti. Idi- 
lični mir znači samo stagnaciju; sličan “> bari u kojoj se legu 
žabe. Čim mlađi osjete: nezadovoljstvo i (stanu kritičkim okom 
gledati na dosadašnji život i na prvake koji ga vode — to je 
prvi znak emancipacije. Stari kažu: »Pričekajte, vi mladi, i 
spremajte se dok dođe red na vas.« Ali tko će da odluči — 
kad je red? Ja dolazim na red onda kad osjetim u sebi neza- 
dovoljstvo i snagu da se dignem i krenem svojim putem, da 
potražim svoje, nove zvijezde. 

U drugoj polovici godine 1897. pokrenuo je u Splitu po- 
znati pjesnik, dramatik i romanopisac Ante Tresić-Pavičić po- 
lumjesečnik »Novi vijek«. Mnogi su očekivali — prema na- 
slovu lista — nov život u književnosti. Ali program »Novoga 


ovijeka« bio je dijametralno protivan smjeru kojim: je pošla 


mlada generacija. Na jednoj strani je bio naglašen smjer star- 
čevićevske ljevice, s državnopravnim programom, a na drugoj 
klerikalne estetičarske kritike kojoj je bio na čelu franciškan 
Šegvić. Po tim načelima morala je umjetnost služiti etici i uz- 
gajanju ljudi u idealizmu, pokoravati se ustaljenim pravilima 
estetike; umjetnost je morala biti patriotsko-agitatorska s mno- 
go historizma itd. Doktrinarstvo i apriorizam! Ti ljudi nisu 
mogli pojmiti da se velika djela, pa recimo i ona sa katolič- 
kom sadržinom i duhom, ne daju stvoriti silom propisa ako 
nije takav duh onoga vremena; nisu razumjeli da su baš ona 
djela po kojima su izvedena pravila estetike bila u svoje vri- 
jeme reyolucionarna i estetično' secesionistična; tim ljudima 
nije išlo u glavu da estetika nije pusta mehanika i da umjet- 
nost uopće ne smije oponašati, a najmanje oponašati savija 
umotvorine. 

»Novi vijek« smatrao je jedino spasonosnim svoje doktsine 
i svoj smjer; oslanjao' se na autoritete, na vjeru, rodoljublje 
i moral, na tradicije. Reakcionarstvo je bilo potpuno. I »Novi 
vijek« se odmah oborio na onu omladinu koja je u Pragu 
pokrenula »Hrvatsku misao«, zbog njenih političkih novih 
smjernica, i na onu koja je u Beču pokretala modernistički 1li- 
terarno-umjetnički časopis »Mladost« (početkom 1898). 

»Mladost« je naviještala u programnom članku između 
ostaloga: »Mi moramo biti mladi ako želimo živjeti. Duševna 
starost vodi nas u propast. Mi moramo sami sebi izgraditi svoje 
mišljenje, jer mišljenje . naših otaca nije više za nas; oni su ga 
bili izgradili za sebe i"za svoje vrijeme. Novo vrijeme, nove 
zadaće, nove težnje... Nije potrebno da naši pisci oponašaju 
tuđe, nego treba samo da primamo u sebe onu slobodu kojom 
diše nova književnost zapadna i sjeverna.« »Mladost« je u 
nekoliko prvih brojeva' donijela mnogo raznolikog književnog 
materijala od raznih pisaca. Pisalo se mnogo o osnovnim 
Pitanjima umjetnosti. U domovini je međutim naišla na velike 
zapreke pa je u polovici godine prestala izlaziti. 


23 


Iako je obustavljena »Mladost«, mladi su ipak išli napri- 
jed. Sve više se osjećao novi duh. Vršila je svoj utjecaj i bečka 
»secesija«. Tim mladim modernistima, otvorio je za kraće Vri- 
jeme svoje stupce i stari »Vijenac« (u, lanjskom božićnom 
broju). Kraći sastavci mladih modernista bili su dekadentske 
i simboličke vrste zapadnoga smjera. Na teoretsku stranu knji- 
ževnog pokreta mladih djelovao je pokret bečkih secesionista, 
koji nije bio štetan ukoliko je izazivao reviziju svega dota- 
dašnjega gledanja. Mlada Hrvatska je sa čitavim svojim djelo- 
vanjem htjela pokazati da: se odvaja od prošlosti, da je uistinu 
mlada i.da kopa temelje novome vremenu. 

Osnovan je klub, pa onda »društvo hrvatskih književnika«, 
koje treba da priređuje predavanja i eventualno izdaje list i 
zaštićuje književnike od raznih nakladnika i urednika. Dru- 
štvo je imalo radikalne ideje i velike osnove: mladi književ- 
nici htjeli su osnovati književnu nakladnu zadrugu u kojoj 
bi odlučivali sami književnici. Ali društvo je doskora postalo 
društvom svih hrvatskih književnika, starih i mladih, pa su 
se morali praviti kompromisi koji svagdje i uvijek koče na- 
predak. Otkad je prestala »Mladost«, morali su »mladi« ulaziti 
u kompromise sa starim listovima ako su htjeli da u. njima 
objavljuju svoje sastavke. To je jedan bd glavnih uzroka što 
su danas »mladi« toliko skučeni. Ali kad su izbacili devizu: 
puna sloboda stvaranja, morali su ne samo zahtijevati nego i 
izvojštiti sebi punu slobodu djela i to — stvarajući slobodna 
djela. > 

Prošloga ljeta objavio je profesor Kuhač protiv »mladih« 
brošuru »Anarhija u hrvatskoj književnosti i umjetnosti«. Ta 
brošura je pamflet protiv naših umjetnika. Kuhač vidi u sve- 
mu modernome tuđinštinu i optužuje umjetnike kao izdajice 
naroda u tuđoj službi. Dr J. Frank .,e objavio brošuru »U 
obrani hrvatskih umjetnika«, Ivo Pilal članke i brošure »Se- 
cesija«, Kuhač odgovori na Pilarovu »Secesiju«, na koju se 


oborio dr Tresić-Pavičić, a kad su umjetnici priredili svoju: 


prvu veliku izložbu, oborio se na njih »Katolički list« sa 
gledišta morala, a dr Iso Kršnjavi sa gledišta akademizma, 
Tresić braneći klasicizam, a prof. Franjo Marković braneći 
tradicionalnu estetiku. | 

Pilar je pisao u »Secesiji«: »Secesija nije nova umjetnička 
škola, nego borba protiv svake škole... Secesija kida veze sa 
tradicionalnom umjetnosti koja se nije pomakla dalje od 
grčke i renesansne umjetnosti... Prikazivala je samo vanjske 
oblike... nije pazila na dušu, nije hranila i zagrijavala srca 
niti podsticala velike misli... dražila je samo čovječja sjetila, 
oko iuho... Nova umjetnost mora izražavati sve najsuptilnije 
osjetljivosti i osjećaje današnje strašno komplikovane čovječje 
duše... Moderna umjetnost hoće da bude i demokratska, dok 
je dosadašnja bila više aristokratska. Slovenskom duhu prija 
ovaj psihički smjer moderne umjetnosti. 

' U »Hrvatskom salonu«, koji je izdavalo Društvo umjet- 
nika za vrijeme izložbe, objavio je Ksaver Šandor Đalski po- 
slanicu hrvatskim umjetnicima, u kojoj je između ostaloga | 
kazao: »Ja se najviše radujem kad vidim da ste moderni, da 


razumijete svoje vrijeme i hrvatsku umjetnost postavljate u 


isti red s umjetnosti svega kulturnoga svijeta. Na taj način 
najljepše služite samoj umjetnosti i najbolje koristite svojoj 
domovini, svome narodu i njegovim kulturnim težnjama... 


. Naročito želim da uvijek čuvate kao najveću svetinju umjet- 


ničku slobođu, slobodu svoga uvjerenja, svoga mišljenja i 
ukusa. Ne obazirite se ni na kakve zahtjeve koji dolaze izvan 
sfere vaše umjetnosti... Svaki umjetnik neka čuva svoju 
umjetničku individualnost, jer će samo tako moći da ostvari 
ono što želi njegova duša.« 

Novo vrijeme je vrijeme emancipacije. Filozofija se oslo- 
bodila teologije, država crkve, čovjek se oslobađa društveno- 
ga konvencionalizma, subjekat objekta. Čovjek želi da budu 
sve strane njegova bistva slobodne, da se tako u životnoj borbi 
može svaka pojedina strana da što više izoštri, upotpuni i 
osjeća. Hoće da bude slobodan njegov duh, jer želi da mu bude 
plodan i moćan. Spencer kaže da je umjetnost nastala iz igre 
kojom je čovjek ispunjavao slobodno vrijeme. Tolstoj gleda . 
na umjetnost suviše spekulativno. Herman Bahr je zamijenio 
izvor umjetnosti sa samom umjetnošću. Istina je da je umjet- 
nik onaj čovjek koji vidi ono što drugi ne vide, koji osjeća 
jače, finije, dublje i više od drugih i ima potrebu da sve to 
raspoloženje duše iznese na svjetlost dana. Zašto književnik 
piše, slikar slika, pjevač pjeva? Zašto majka rađa? Zato da 


29 


ima dijete, da ga vidi, da ostvari novi život, da sama iz sebe 
rodi plod ljubavne veze, plod koji produžava i njeno individu- 
alno življenje. Zar nije tome slična i geneza same umjetnosti? 
Čovjek je primio u sebe mnogo utisaka i sve se to u duši 
pretvorilo u snage koje hoće na vidjelo: u misli, čuvstva, slike, 
ritme, boje, zvukove, crte itd. Umjetnik stvara da ima pred 
sobom, izvan sebe, znak svoje duše, da ima dijete koje ljubi, 
da vidi samoga sebe u projekciji konkretnosti, da ovjekovječi 
trenutke svog unutrašnjeg prolaznog života. 

Za sada su naši stari mladima zatvorili usta. Mladi imaju 


svoje društvo, ali nemaju svoga glasa. A naša »moderna« | 


svakako treba tribinu s koje bi mogla slobodno provoditi u 
. teoriji reviziju svega našega kulturnog stanja, a u praksi 
ostvarivati slobodna djela koja će biti tako snažna da će ih 
naši ljudi rado čitati, tako trajna da će preživjeti svoje vri- 
jeme, tako bogata da će otvoriti našoj publici nove vidike. 
Naš svijet očekuje takva djela. Vrijeme je da kod nas prestane 
takmičenje riječima i da počne takmičenje djelima. Naša 


»moderna« bi morala biti zora novoga života, i to ne samo 


literarnoga i umjetničkoga nego i socijalnoga, moralnoga, inte- 
lektualnoga i političkoga; jednom riječi: naša »moderna« 
treba da bude preporod svega hašega bića. : 


(»Ljubljanski Zvon«, Ljubljana 1899) 

UZ PROGLAS »MLADA HRVATSKA« 


Otkad smo izdali' proglas »Mlada Hrvatska«, osvrnulo se 
je na njega više hrvatskih i slovenačkih listova. Ovi su osvrti 
pored toga ipak jedan novi doumeno koji opravdava i naše . 
misli i naš nastup. 


Glavna i osnovna misao našega manifesta bila je ova: naše 
društvo i naš javni život nalaze se u velikoj i dubokoj krizi. 
Sav današnji darmar i ona apatija, klonulost i melanholična 
pasivnost naših boljih duhova svjedočanstvo je nerazvijenosti 
javnoga života i bolesti našega društva. Na površini se raz- 


.meću oni koji se uvijek razmeću onda kad se povuku u zabit 


vredniji. Te mušice koje lijetaju i zuje nad barom, hoće da su 
reprezentanti hrvatskog javnog (i kulturnog) života. 


Posljednjih pet godina kušali su mlađi u nekoliko navrata 
da zlu doskoče, da učine kraj nehaju i zamrzlosti, da razviju 


među nama bujniji i krepči život. Nisu uspjeli u onoj mjeri 


u kojoj su htjeli, niti su mogli pokrenuti naprijed čitav naš 


Život. One mušice su to iskoristile i kušaju prikazati svojim 


zujanjem onima koji to zujanje slušaju kao znak svoje životne 
snage i svoj uspjeh. U takvoj krizi — kako to uvijek biva — 
dolazilo je sve više na površinu i reakcionarstvo, dakako u ime 


= — prošlosti, svetinja, tradicija, naroda, morala, a u novije 


vrijeme i u ime vjere. Kod sveopće apatije i indiferentnosti 
digli su se klerikalci, kojih kod nas ranije nije bilo — barem 
ne u javnosti — i prirediše katolički kongres. U vremenima 
klonulosti javlja se i diže svoju mračnu glavu ovakva reakcija. 
Ali ni taj kongres nije bio čisto klerikalan — uhvatiše ga se 
oni koji vole mnogo diplomatizirati i u posljednji čas učiniše 
od njega političku manifestaciju. Tako se opet sve pokrilo 
plaštem nebuloznih patriotskih obzira, a pod tim plaštem, u 

mraku, svaki ruje na svoju ruku i na svoju stranu, dok se 
javnost obmanjuje uvodnim člancima i paradama. U svim 
strankama, na svim stranama i na svim linijama uvlači se 
reakcija, jer se ni jedna stranka, ili koterija, pa čak ni čitava 
građanska klasa, ne može da stavi na svoje. noge: svaka 
treba sile reakcije, i sve je njima povezano i opleteno. Naše 
društvo je bez otvorene iskrenosti, opsjenjuje sebe i druge 
u ime »dobre stvari«, a ima premalo ljudi nevezanih i odlučnih, 
premalo kuraži i premalo inicijative. Nema ni mnogo svestra- 
ne spreme kod inteligencije ni kod šire publike. Naše društvo 
čine gomile poluljudi, diletanata, lakomislenih dnevnih mu- 
šica. Strahovita nekonsekventnost, strahovita nekritičnost. A 
nutrina prazna. Život nerazvijen. Nema valjane izobrazbe, 
nema jedinstvenih nazora, nema jakih individua. A nema ni 
prave publike. U takvu društvu se jednostavnom dosjetkom 
može utući i najbolja misao i najbolja stvar. To je ono naj- 
crnje. Mi smo sve to uvidjeli i teško osjetili ovih posljednjih 
godina otkako kušamo stupati samostalno u javni život. A 
uzroci? Za te smo odmah pitali i odmah nam je bilo jasno \da 
je i sama baza našega života,. da su njegovi temelji baš 
onako nabrzo i na sreću polagani, nervozno zakrpavani i odr- 
žavani, kao i površina. Uvidjeli smo da treba prije svega pro- 
vesti s najvećom odlučnošću reviziju cije loga sklopa 
našega života u prošlome vijeku. Kritika svih pojava, odnosa, 
prilika, ideja. To je naš kriticizam: hoćemo da ispitamo uzroke 
ovoga stanja pa da, nao snovu rezultata ispitivanja, počnemo 


polagati nove, solidnije, izdjelanije temelje novom životu... 


Nama nije do agitacije ni do politike u onom smislu kako je 
gotovo sve naše stranke poimaju. Da možemo izvršiti tu revi- 
ziju, moramo biti po strani od svih tih stranaka, a ne osni- 
vati sami neke nove stranke. Prije svega treba raditi na 
tome da dobijemo nezamućene, čiste poglede, jedinstvene na- 


zore i valjano spremne javne radnike i obrazovanu publiku. 


Bez toga nikud nikamo. Dosad se najviše zanemarivalo baš 
to: nikad se nije radilo na novom čovjeku, nego uvijek na — 
novim formulama i fikcijama. Zvalo se sve na okup u ime 
sloge, a nije se pazilo koliko vrijede, šta nose i kuda vuku oni 
koji se okupljaju u tu slogu. Zato mi hoćemo da budemo u 
tome smislu »nepolitički«, da budemo slobodniji, zato smo 

nastupili zasebno. Naše društvo mora postati solidnije, pro- 
svjetljenije, žilavije, slobodnije i naprednije, a društvo čine 
pojedini njegovi članovi, pojedinci. Na njima hoćemo da gra- 
dimo, njih da izgrađujemo. 

Bit će sad jasnije zašto moramo da odlučno odbijemo od 
nas stranačko-političke aluzije i pozive. Ni opozicija ni vlada 


ne treba da nas svojata niti mami. Kao pojedinci možemo u 


politici biti raznih gledišta, ali kao radna skupina nećemo da 
nas uvlače u raspre i rasprave koje ne vode ničemu, a odvra- 
ćaju pažnju i snage od onoga što je najpreče i najvažnije. 


Naše je nastojanje kulturne prirode, a u tome pridržavamo 


slobodne ruke da radimo sa svakim onim koji je u našem 
smjeru i duhu radio ili hoće da radi. Ali naš liberalizam nije 
jednak onome koji je bankrotirao baš zato što je bio nekon- 
sekventan, egoističnoburžoazni, koji je bankrotirao u politici i 
u ekonomiji, i tako dao prilike reakciji da se opet digne i 
počne da pritište poput more. Hoćemo da imamo slobodnu sa- 
vjest u kulturnom radu i otvoreno izjavljujemo da su sve 
grupe i stranke u Hrvatskoj krive našem položaju i općoj dru- 
štvenoj i duhovnoj krizi. Mi nećemo da uzmemo i na sebe tu 
krivnju i zato se nećemo dati navesti na ma kakve enunci- . 
jacije stranačke i političke prirode, iz kojih bi mnogi rado 
povukli neku korist za sebe, ali bi, kao i uvijek dosad, samo 
još više zapleli odnose i zamutili vidike. Nikoga nećemo da 
izrabljujemo, ali se ni sami ne damo izrabiti ni od koga, ni 
izravno ni neizravno. Ako nismo dosad mogli raditi kako smo 
htjeli i koliko smo htjeli, krive su prilike. Da nam naša dru- 
štvena i financijalna snaga pruža onoliko sredstava i moguć- 
nosti kao nekim drugima, ne bi nam nitko mogao prigovoriti . 
da samo kritikujemo, a ništa ne gradimo. Izgrađujemo zasad 
prvenstveno sebe. Ali radimo i na tome da sebi i drugima 
omogućimo takav slobodan rad koji će se probiti između 
Scile i Haribde naših teških prilika, u široko more novoga 
života. Nadamo se da ćemo naći uvijek u Hrvatskoj ljudi, 
razumijevanja i pomoći, s kojima ćemo moći u slobodi i ne- 
ovisnosti, postepeno ali sigurno, raskuživati težak i smradan 
zrak i radosno otvarati nove vidike, s novoizgrađenim ljudima 
graditi novi život hrvatskog naroda. 


(»Svjetlo«, br. 44 — 1910) 

JAKŠA ČEDOMIL I UMJETNOST 


U 38. broju »Vijenca« napisao je Jakša _Čedomil »Knji- 
ževno pismo«, u kojemu govori o novim pjesmama.Begovića i 
Nazora. On _poriče tim pjesmama aktuelnost i svaku, misiju 
“u životu naroda. Od pjesnika tražr da bude narodu brat i 
učitelj: kao brat, savremenik, da ga tješi osjećajući s njime 
iste boli, a kao čovjek viših misli i osjećaja da ga uči i vodi. 
Rečeni pjesnici nisu za pisca ni jedno ni drugo. »Bilo bi čudno 
zahtijevati — piše J. Č. — da se narod (tj. inteligencija) za- 
nima za Peruna, Čerta, Stojanboga i njihovo nebo, ili za Zou 
Boccadoro i njezine nožice koje su zavrtljele mozgom pjesnika 
čudaka; a kad tamo ima sto prečih misli i posala što ga svega 
zaokupljaju.« 

: Vjerujem da ima za premnoge prečih misi. i posala, ali 

bih rado znati kako prema tome shvaća g. Jakša umjetnost? 
Je li njeno težište u predmetu koji obrađuje ili u načinu ko- 
jim obrađuje koji predmet? Je li glavno objekat koji umjet- 
.nik odabire ili duh koji u tom objektu simbolizuje. Mislim da 
je svejedno kakav simbol uzima umjetnik ako, taj simbol har- 
monira s dispozicijom onoga duha koji nam je pjesnik htio da 
saopći. Umjetnost je jedna od funkcija našega duha, kao što 
je to i intelekat; umjetnost je objektivizacija nekog viška 
energije koja se skupila u individuu: onoga viška koji nije po- 
treban za održanje pojedinaca, već potencira i diže osobnost 
nad normalno živovanje k višem stadiju života. Prema tome, 
ona nije neki luksuz, jer je nužda, ali nije ni sluga običnog 
normalnog života, jer je nužda višeg života. Ondje gje su svi 
ljudi zaokupljeni oko »sto prečih misli i posala«, njoj nema 

mjesta, ako ti ljudi ne znadu sami da joj nađu mjesta, ili ne 


osjećaju potrebe da joj ga nađu kod sebe. Ne radi se o tome , 


da umjetnost mora služiti životu (ona je produkt živo- 
ta) nego da se život, to jest ljudi, služe njome ako hoće i 
mogu; oni se moraju dizati do nje da ih ona dalje diže, a ne 
da se ona do njih sve na niže spušta. Ako se čovjek »uz sto 
ostalih briga i misli« može dići do toga da osjeti i upije duh 
umjetnosti što struji iz umjetničkih djela, i tim duhom pro- 
dahne sve te svoje »ostale brige i misli«, onda je umjetnost 
u životu — aktivna, vrši svoju misiju. 

Svi priznajemo (a g. Jakša napose) da je vredniji i viši 
život psihički nego fizički, a umjetnost, kao plod psihičkoga 


. života, svakako je — neću reći preča i primarnija — ali je 


viša od fizičkih potreba. Obični čovjek treba da se odaziva 
umjetnosti, a ne obrnuto. Objasnit će nam to jedna analogija: | 
umni ljudi upoznaše snagu vodene pare i počeše je proizvo- 
diti u posebnim parnim kotlovima, a izmisliše i izgradiše ma- 
šine kojima se njena snaga iskorištava za potrebe života, da 
bude čovjeku lakše i udobnije. Ali sama para nije time promi- 
jenila svoje prirode, ona je ista u kotlu i u cilindrima, a ljudi 
su iskoristili samo njenu silu, pretvarajući posebnim naprava- 
ma njezinu tlačnu snagu u pokretnu snagu. Tako je i kod 
drugih sila prirode. I umjetnost ima svoju dinamiku, a pu- 
blika može i treba da je upotrebi na to da svoj duševni život 
učini ugodnijim, ljepšim i višim. Ona treba da iskoristi i iz- 
vede tu silu sebi u korist tako da bude prijemljiva za umjet- 
nost. Ono što utilitariste u pitanju umjetnosti hoće (a u ovom 
je slučaju g. Jakša takav) jest nasilje i izrabljivanje stvara- 
lačke snage umjetnosti za dnevne potrebe: mi publika, narod, 
većina — tražimo da nam pjevaš, da nas tješiš, bodriš, za- 
bavljaš onako kako se nama sviđa i kako mi trebamo, da ne 
bismo trebali mi sami da to činimo. Ali umjetnik ima da slo- 
bodnim stvaranjem proizvodi umjetničku snagu, a nije njegova 
dužnost da po potražnji ili prinudi udovoljava ovoj ili onoj 


dnevnoj potrebi konzumenata. Umjetničku stvaralačku snagu 


mogu i treba da učine praktično korisnom za dnevne potrebe 
publike posrednici i tumači umjetnosti. To je posao prosvjetite- 
lja i kritike. Kritičar (a to je i g. Jakša) ima dvije dužnosti: na- 
Stojati da podstiče umjetnike na što jaču, intenzivniju i što či- 

stiju umjetničku produkciju, da ih odvraća od osrednjosti i po- 
lovnosti, a on da bude posrednikom između umjetnosti i publi- 


“ke, da publiku uvodi u umjetnost, a umjetnost među one »od 


sto drugih misli i briga«. G. Jakša sada to ne čini, on štaviše za- 
«mjenjuje umjetnost s njenim sujetom kad kaže da »bi bilo 
čudno zahtijevati da se narod zanima za Peruna i Zou«. To 
znači pomagati komotnost publike, stavljati se na njenu stra- 
nu i degradirati umjetnost, a odalečivati i otuđivati od nje 
vrela umjetničkog užitka, jer g. Jakša kaže: »takve se umjet- 
«nine spremaju u muzeje i galerije, da ih proučavaju struč- 
njaci. I ako vam se baš hoće, pjevajte vi o starim bogovima i 
egzotičnim markizicama, ali pustite mene u miru i ne nuđajte 
mi vaše sanjarije i diletantske vježbe.« Nitko nije nuđao baš 
g. Jakši. Knjige se prodaju da ih kupuju oni koje to zanima, 
a mlađi ne nude knjige »u ime patriotizma« kako su to stariji 
radili. Ako su to »diletantske vježbe«, g. Jakša je morao osu- 
diti knjigu, jer nije dovoljno umjetnička, ali ne zato što pje- 
va o »egzotičnoj markizi« ili »o starim bogovima«. A što je 
g. J akša profesionalni kritičar, pa smatra obavezom da čita 
svaku novu knjigu, to nije krivnja onih koji knjige pišu i 
izdaju, nego je stvar te profesije kritičarske. Zato ne može da 
s pravom kaže, dok je kritičar, »pustite me na miru!« 


G. Jakša je godinama još dosta mlad čovjek, a evo kako 
propovijeda glasom ugojenog župnika, punog savjeta i opo- 
mena: »Gospodo moja, ostavite se markizice Boccadoro i po- 
ganskih bogova: bude li se kome htjelo sredovječnog viteštva, 
tražit će ga u Cidu i Rolandu, u djelima Tassa i Ariosta i dru- 
gih manjih, a bude li se zaželio starih bogova, eto mu Ho- 
mera.« Kako je to shvatio Begovića kad prispodobljava nje- 
gov duh s onim Cida i Rolanda, s onim Tassa i Ariosta! Naš 
Xeres i sredovječno viteštvo! A Nazorove slavenske legende 


i slavenske bogove s Homerom. Zar je svejedno kako tko 


shvaća neki predmet, a glavno — je li tu poganski bog ih 
nije, svejedno je li to bog kineski, slavenski ili grčki! Ali zlo- 
volja g. Jakše je drugog izvora. »Ja sam nijesam se ni malo 
nasladio barem polovicom tih pjesama, jer mi je predmet o 
kome pjevaju slabo poznat. To će biti za mene sramotno, ali 
u mojim prilikama bit će barem 60 od sto čitatelja, a ne može 

se od njih zahtijevati da znadu i slavenske legende.« On zove 


Nazora »učenjakom-stručnjakom«. Pa šta je onda kritičar 


Jakša? Da li je to — biti »brat« i »učitelj« narodu?! Zašto se 
pribraja k onih 60 od sto, manje upoznatih i inteligentnih, da 
u njihovo ime daje, s onim »gospodo moja«, savjete i uput- 
stva onim 40 od sto? Ali, da se pribrojio i k masi od 99 od 
sto, ne bi imao prava onom jednom od sto poricati pravo bira- 
nja poetskoga gradiva. Uostalom, stari slavenski bogovi zaslu- 
žili bi barem toliko poznavanja i obzira kao i sredovječne le- 
gende svetaca i svetica božjih. 

Ima jedno »malo« protuslovlje u tome što g. Jakša daje 
umjetnicima neku višu, gotovo mističku moć (»ljudi viših osje- 
ćaja i misli«, »braće i učitelja«), — a ipak ih stavlja u nepo- 
srednu službu onima »od sto briga i misli«, lišavajući ih slo- 
bode stvaralačkog samoodređenja. On to čini u formi savjeta 
i želja, ali ta je obzirnost samo izraz njegova temperamenta, 
ali ne principa koje zastupa. On to čini kao jedan od onih 60 
procenata, ali ja pitam: na što time svodi zadaću i ulogu kri- 
tičara, koji, kao posrednik, ima da bude ne samo u ime onih 
60 postotaka mentor umjetnicima stvaraocima nego u prvom 
redu tumač i učitelj umjetnosti tim 60 postotaka. A kada po- 
ručuje umjetnicima da ga »ne uznemiruju« svojim produkti- 


ma, odriče se time barem profesionalnosti kritičarstva, utapa- 


jući se u tih 60 procenata. Ali ako sd kritika postavi na stranu 
mase zato što je većina, i po . mjerilima diktira slo- 
bodnim stvaraocima zakone, sujete i smjerove, danas u vidu 
patriotizma, sutra možda prosto i u ime broja, pa kad ta pu- 
blika osjeti da joj je i s jedne autoritativne strane, kao što 
je literarna kritika, dato u principu pravo da svodi stvaraoce 
na svoju razinu i svoj ukus, ona će tražiti to pravo na svim 
linijama i u svim slučajevima; pa ako budu pisci pogodovali 
toj masi, neće uvijek to biti samo patriotskim i moralističkim 
instinktima, nego i svim drugim, pa i najnižim instinktima i 
neznanju, a onda će se opet snebivati — kritičari, i krivi će 
biti i opet — pisci i umjetnici. Ne, ne valja vezivati ruke 
umjetnicima, ni zarobljavati ih u ime bilo čega. A g. Jakša 
Čedomil od nekog vremena steže i ruši, doduše na fini i neiz- 

ravan način, slobodu umjetnika i umjetnosti (rezolucije na I 
katoličkom kongresu), sve u ime onih 60 procenata, ali time 
izlazi iz kruga književnosti i umjetnosti. Bilo bi logično da 
se više i »ne uznemiruje« zbog književnosti, ili će biti potre- 
bno da ustanu svi književnici na obranu prava stvaralašiva 
protiv tiranije kritike koja govori pod vidom patriotizma i 
»onih od sto brga«, a stvarno samo u ime brojne većine pro- 
sječnosti. 

(»Svjetlo« 1900) 





NAŠA MODERNA BELETRISTIKA 


Šest godina vodi se otvoren boj za novu, modernu umjet- 
nost, za slobodu stvaranja i za nove, slobodne misli i smjerove; 
ali moramo priznati da rezultat ovih sporova i borbi nije bio 


povoljan za našu beletrističku produkciju. Malo je djela većih 
koncepcija i širega vidokruga, a po redakcijama svih književ- 


nih časopisa velika je oskudica valjanih većih beletrističkih 
radova. Teško je doći do valjanije novele, a pogotovu do ro- 


mana. Dramska produkcija je ovo nekoliko posljednjih godina 
nešto pojačana, ali ni ona nema izrazite fizionomije, kao ni 
ostala literatura, sve je nešto blijedo i malokrvno. Javljaju se 
ponajviše mediokriteti, bilo sa staromodnim, bilo s moderni- 
stički maniriranim slabim radovima, dok šute prvaci naše pri- 


povijetke koji su počeli raditi osamdesetih godina, ili se slabo 


javljaju, a mlađi, napredniji, nisu još pravo uspjeli da stvore . 


djela općenitijeg i dubljeg značenja. 
Naša je pripovijetka bujala od polovice osamdesetih do 


1 polovice devedesetih godina. To je bilo vrijeme plodnoga re- 
 alizma i u to vrijeme se razviše gotovo svi naši novi pisci 
koji danas u našoj književnoj produkciji pozitivno vrijede. 
Pisci ovog perioda imaju više-manje određen pogled na život 


i društvo i na značenje književnosti. Oni su svi željeli biti u 
tom našem životu aktivni, oni svi gledaju i crtaju onaj život 


što se pred njihovim očima razvija, one ljude koje susreću i 
one prilike koje ih zabrinjavaju. Te tri osobine daju im snagu 


izraza i neko moralno uporište, iz čega izlazi nužno i njihova 


znatna produktivnost i rad na djelima veće koncepcije. Odre- 


đenost nazora i svjesnost neke misije rađa aktivnošću. Kad 

čovjeku postane neka misao jasna i ustali se u njegovoj svi- 
jesti, kad dozrije neko raspoloženje, onda on, gonjen unutar- 
njom snagom te misli i tog raspoloženja, koji hoće da se oči- 
tuju, prelazi u akciju ina koje vrste i pravca. Kad su ga pri- 
hvatili naši pisci, realistički pogled i smjer bio je već odavna 
izrađen i praktično okušan u francuskoj i u ruskoj literaturi. 
Ovakav ustaljeni smjer i ovako prokušana metoda, primije- 
njeni na naše prilike, mogli su i morali su da raspire onaj 
literarni plamen koji.je plamsao u osamdesetim i u prvoj po- 
lovici devedesetih godina. Našim je piscima bio određen i ja- 
san njihov zadatak: crtati naš život i proučavati njegove ele- 
mente, pa tako i socijalno djelovati u tom našem životu. Te- 
žište njihova rada bilo je izvan njih samih, bilo je u onoj re- 
alnosti koja ih je okružavala, pa su zato i mogli da stvaraju 
djela koja će i u toj realnosti nešto vrijediti, djela ne samo 
subjektivne nego i objektivne važnosti, ne samo dokumente 


zanimljive za studij njihovih autora nego koja vrijede i sama 


o sebi i za društvo iz kojega su proizašla i kojemu su nami- 
jenjena. 
.Naše.društvo| počelo jeu sredini devedesetih godina pa- 


dati u apatiju. prema javnim. stvarima, a, pod pritiskom demora- 
lizatorskog režima i bezumnosti stranačkih i TičniH borbi_tako 


te j€1 literatura morala-da pred urlikom polemika uzmakne 


sve više u zakutak,-pa-su-se.pisci, ozlojeđeni ili poplašeni,.uvla- 


čili u sebe.i počeli da se bave sami sobom i samo najbližim 
okolišem, . kloneći se jačih. socije ijalnih aluzija, hvatajući .se-opće- 


nitijih problema, bježeći od. aktuelnijih. pitanja. U. to. vrijeme 


javljaju se u našoj literaturi, izrazitije nego ikada prije, ka- 


rakteri.utučeni.i.pasivni;-sanjari i nemoćnici,.ljudi_bez.težišta 


i bez direktiva..Iznosio ih je Đalski, gdjegdje Kozarac, a naj- 


“više Leskovar, koji je u noveli dao onaj tip koji u lirici pred- 


stavlja Mihovil Nikolić. 


U to_ vrijeme javlja se kod nas.i.. »modernistički« pokret, 


atake 


koji je bio jači i izrazitiji u literarnoj kritici nego u produk- 


ciji, a u produkciji plodniji i. vredniji u lirici.nego u pripo- 


vijeci. To je karakteristično za čitavo to aa i za naš 


oo totihpdas to 


Vanna s ča 


obilježje. dirizma. U kriticizma, . S raznovrsnim komhinacijema 


ske mapa ini 

ta dva elementa, a često je kritika isto toliko lirična (impresi- 
onistička) koliko je lirika senzitivni odjek neke autoanalize. 
U drugoj polovici devedesetih godina susrećemo se sa 
izrazitim kritičkim raspoloženjem, koje polazi od moderne 
psihološke “analitičke metode. To raspoloženje utjecalo je od- 
lučno na sve mlađe koji su demoralizacijom i rasulom našeg 
= političkog i društvenog života toga vremena bili otisnuti od 
tog života'i napuštajući prostranstvenu realističku umjetnost, 
= sklanjali se u zatvorene krugove i priklanjali sitnoj, intimnoj, 
= psihističkoj umjetnosti, zadovoljavajući se fragmentarnošću i 
radovima koji gotovo nikada nisu zaokružene cjeline. Psiho- 
= loška kritika proučava djela nekoga pisca da otkrije elemente 
= itrzaje njegove duševnosti, da dade dijagnozu autora, ne djela. 
i Taj smjer je djelovao i na autore beletrističkih djela, pa su 
ioni počeli da primjenjuju tu istu kritičarsku metodu na same 
sebe, te su, prema tome, mnogi mlađi pisci počeli pisati svoja 
djela u prvom redu kao dokumente svoje individualnosti i 
' subjektivnosti. Dok je Leskovar takve tipove samo crtao, 
takvi tipovi htjeli su da se svojim literarnim radom sami ne- 
> posredno dokumentuju. Na mjesto vanjskog svijeta dolazi unu- 
= tarnji, vanjsku realnost zamjenjuje nijansa društvenih trzaja, 
= kakvi se javljaju uvijek u vremenima kriza. 

' Sd Ovaj smjer razvoja i ovakva dispozicija morali su dovesti 
= do časovite stagnacije, jer ono što je interesantno za psihološki 
studij, može ali ne mora samo zato biti i umjetničko djelo. 
Umjetnina se odnosi prema autoru kao dijete prema roditelji- 
ma, pa je neko djelo samo onda umjetnina ako može, jednom 
postavljeno na noge, da“živi i samo sobom, da djeluje samo 
od sebe. Govorilo se mnogo: o individualizmu u umjetnosti, 
ali se taj u praksi zlo ili naopako shvatio. Bez sumnje može 
samo snažan i izrazit individualitet da stvori snažno i izrazito 
djelo, ali svaki dokumenat individualiteta još nije umjetnost. 
= Djela koja ne mogu da egzistiraju sama sobom, već su tako 
= usko vezana o autora da imaju svoje težište (ne izlazište) u 
njemu, slična su izraslinama na tijelu, te su više znak bolesti 
nego umjetničke tvornosti autorove. Ovaj faktor se nije do- 
voljno uvažavao, pa ni kritika nije u većini slučajeva išla za 
tim da valjano i stvarno razlikuje psihološku važnost i za- 
 Nimljivost od umjetničke samosvojnosti i vrijednosti, jer je 

i kritika bila najvećim dijelom analitička, a u toj analizi naj- 
češće impresionistička. Nije bila dovoljno sintetička, nije 
nove vrednote postavljala kao pozitivne vrijednosti, pa zato 
nije uspjela da potakne snažnije i razgranjenije umjetničke 
tvornosti. 

Novi smjerovi i pokreti nastaju u normalnim prilikama 
redovno na dva načina: ili ih izazove jedno ili više jakih, no- 
vim pogledima i duhom prodahnutih djela, ili kritika postavi 
nove ciljeve i otvori nove vidike, pokaže nove puteve, istakne 
nova sredstva i stvarajući tako novu dispoziciju, baci sjemenke 
i iznjeguje zametke do rađanja novih djela. Kod nas je bilo 
malo jednoga i drugoga. Velikih djela novoga smjera nije 
bilo, niti je moglo biti zato što su se bolji stariji pisci, iscrpe- 
ni, postepeno povlačili, a reakcionarni življi i njihove Kklike 
dizali su epigone druge i treće ruke na piedestal predstavnika 
»prave i zdrave narodne umjetnosti«, dok su se mlađi i slobo- 
doumniji pisci trošili u obaranju krivih kumira, pa je taj po- 
sao, koliko nije bio polovičan, bio po svojoj prirodi samo nega- 
tivne vrijednosti. Boj između starih i mladih imao je/sve ka- 
rakteristike naših abnormalnih prilika i bio je na literarnom 
polju pendant bojevima koji se vodili na stranačko-političkom 
polju, koje su svi osuđivali. Ovaj boj, koji se vodio s istica- 
njem velikih principa i misli, a sa mnogo krilatih, ali nerazum- 
ljivih riječi, omogućio je da se na koturnu tih riječi i zakra- 
buljeni tim principima na sceni pojavljuju kukavni pigmeji 
starih i mladih generacija i smjerova, sa plitkim i nezrelim 
sastavcima. Ovaj je boj doveo do toga da se pod krinkom tra- 


dicija i posvećenih ideala sakrivaju matori invalidi ili kon-. 


fuzni početnici koji su i ono malo talenta gušili maniriranim 
naprezanjima. Ne kažem nipošto da je taj boj bio samo plod 
nekog sporta ili puste dangube. Znam da je izazvan netaktič- 
nim, neozbiljnim i komotnim shvaćanjima nekih ljudi koji su 
počeli tako frivolno postupati sa mlađim novotarima da su ih 
brzo natjerali iz defanzive u ofanzivu. Taj boj je bez sumnje 
izazvan općim prilikama sredine devedesetih godina, koje su 
u mnogome naličile na žabokrečine usjelih baruština, pa _ je 
trebalo i vjetrova i pljuskova i pritoka novih voda, što je po- 
remetilo mir žabarije i diglo kreket i izazvalo neku novu »ba- 
trahomiomahiju« — u kojoj su, posve prirodno i razumljivo, 

svi bolji pisci iz vremena realizma bili otvoreno ili prećutno 
uz one mlade i napredne koji su htjeli da se naša knjiga opet 
razbuja pokretnim i svježim životom. 

Naglašavalo se, ali ne dovoljno, da se ne borimo za 
pojedine smjerove, nego za slobodu stvaranja i izražavanja, 
ali ni ta formulacija nije sasvim tačna i omogućavala je stva- 
ranju još veće zbrke pojmova. Kad se govorilo da se borimo 
za čistu umjetnost, u smislu prave umjetnosti, bili smo bliže 
pozitivnosti, ali je trebalo jače naglasiti i provoditi borbu za 
valjanu, za solidnu, za izrazitu literarnu produkciju protiv 1o- 
šoj, kržljavoj i neizrazitoj, za snažno stvaralaštvo protiv impo- 
tencije, za iskren i savjestan rad protiv lakoumnog, hinjenog 
i površnog. Moralo se više govoriti o sposobnosti i nespo- 
sobnosti, o pameti, gluposti i ludosti, nego o modernosti i tra- 
dicionalnosti. Da se tako radilo, bila bi se izmijenila i me- 
toda borbe, a rezultati bi bili bolji, jer bi se bilo izvelo ono 
što je glavno, to jest — pročišćenje našeg kniževnog stomaka, 
ispaljenje mnogih književnih rana, sigurnije bi se bio iskrčio 
onaj drač što smeta istinski valjanim i za život sposobnim lju- 
dima i njihovoj stvaralačkoj djelatnosti. 

Naši mladi pisci, uzgojeni stranom i domaćom kritikom i 


zra a nosna m 


nekim. "modernim autorima, boreči se više za slobodu stvara ““ 


nja ne eg0.. Stvarajući slobodno, vi više iše ogorčeni na naše jadne pri- 
like like nego zaneseni za neki ski veliki ideal nove umjetnosti, zado- 
voljavajući : se više sitnim, eksperimentalnim radovima, nami- 
jenjenim više za intimni krug znanaca nego za široku javnost, 
postali. su suviše jednostrani.i uskogrudni da bi mogli stvarati | 
Siveća i snažnija. umjetnička djela. U U. poeziji se to nije toliko 
opažalo koliko. u noveli. a donekle Tu drami. Razumljivo je 
da od ovako disponiranih mladih ljudi ne može biti već sada 
velikih djela i da će u takvo vrijeme lirski momenat .prete- 
zati ne samo u stihu nego i u prozi. Pisat će će se manje. stvarce, 
razviti crtičarstvo, fragmentarnost i filigran, ali te pojave 
treba shvatiti samo Ea0. znakove prelaznog stadija, a nipošto 
kao definitivnu karakteristiku nove umjetnosti, ili čak kao 
definitivum nove umjetnosti. U takvim sastavcima nalazi se 
često mnogo umjetničke dispozicije, mnogo duha, i osjeća se 
vješta ruka, ali to još ne mora da bude umjetnost, niti takve 
stvarce — prave umjetnine. U najvećem dijelu dobre skice i 

studije. Od sretne skice do djela još je dosta dug i čak mnogo 
naporan put. Ovakve studijske skice ne treba omaložavati, 
ali bi pozitivna kritika imala svakako da navodi pisce na taj 
duži put i da ih na njemu hrabri i pomaže. 

Treba reći, da se posljednjih godina proširio vidokrug 
naše literature, da je opća književna izobrazba veća i razgra- 
njenija, iako nije“ uvijek dovoljno solidna# da je postignuta 
veća gipkoća u stilu i punoća u jeziku, da se izoštrio po- 
gled a protančali živci, da je čitavo naše osjećanje dobilo više 
nijanse, da smo uopće postali moderniji i evropejskiji, da smo 
postali sposobniji za dublji duševni život i za više intelektu- 
alno rasuđivanje. Naša su sjetila postala osjetljivija i naša 
nutrina bogatija. Razumijevanje čovjeka uopće, a naročito 
modernog čovjeka se diglo, a življi je i širi interes za no- 
vovjeke misli naprednog svijeta, s kojim je uspostavljen živ- 
lji kontakt. Sve je to stvorilo pogodan teren za novu umjet- 
nost. Ali baš zato bi trebalo sada, kad su se umirili bojevi i 
kad su nove misli stekle u našoj literaturi građansko pravo, 
kad se barem u principu priznala sloboda umjetnosti i konačno 
preživjela staromodna poezija fraziranja, koja je svoju nemoć 
prikrivala plaštem tradicija i patriotizma, a kad mlađi uvi- 
đaju da treba početi solidno stvarati — zato bi trebalo sada 
učiniti obračun nedavne prošlosti, srediti misli i prikupiti 
sredstva za nova djela, jer je posljednje vrijeme bio zavla- 
dao neki suviše komotni eklekticizam nazora i nedisciplina 
mišljenja tako da su se u glavama i u spisima kao u kramar- 


skoj košari skupljali i raznosili najraznovrsniji i najprotu-: 
slovniji smjerovi i međusobono bočili kao rogovi u džaku, a: 


time kočili i uništavali produktivnu i sintetičku snagu pisca. 
 Rezultante nije bilo, jer se komponente međusobnim unakr- 
štavanjem paralizovale umjesto da se slivaju. 


Veoma je značajno da se kraj tolikog broja oko umjetnosti, 
oko umjetničkih struja i smjerova i za novu umjetnost, nije 
baš sa strane mladih niti pokušala dati kakva dublja mo- 
derna teorija umjetnosti, niti je uopće ulaženo u potanji stu- 
dij umjetničkog stvaranja. Nije bilo razrađivanja određenog 
gledanja na život, ni na umjetnost i na odnos između pojedi- 


40 





nih grana umjetnosti. Tu leži, po mom dubokom uvjerenju, 
glavni uzrok što je naša moderna umjetnička produkcija tako 
brzo klonula, što ne dobismo od mladih ni jednog doista mo- 
dernog, a istinski snažnog, pravo umjetničkog djela. Nije bilo 
ni bogatog ishodišta ni sigurnijeg uporišta, a težište nije bilo 
stabilno, pa ovakva neodređenost idejna i labilnost emoci- 
onalna, kada duže potraje, mora da muči i iscrpljuje one 
sile koje bi se inače mogle uspješno izraziti u jednoj pozitiv- 
noj tvornosti, ma u kojem smjeru i u ma kome obliku. Zato 
bi trebalo neke stalnosti ideje i raspoloženja da bi mogla lite- 
ratura dobiti neku određenu fizionomiju i.neki određeni pra- 
vac. To se neće, razumije se, postići ako se neki pravac 
umjetno ili čak silovito nametne, ali će se postići ako se spo- 
zna da je neka određenost i stalnost pravca potrebna i ako ga 
budemo svi zajedno zajednički i svjesno htjeli i tražili. Iz 
analize treba prići sintezi, iz negacija pozitivnosti, iz frag- 
mentarnosti cjelinama, iz eksperimenata i skiciranja stvara- 
laštvu; unutrašnju punoću sređivati, slivati u glogot živa 
vrutka i izlivati iz podzemlja na svjetlost i zrak u tokove po- 
toka, rječica i rijeka — stupiti literarno i umjetnički, litera- 
turom i umjetnošću opet u život, od njega nešto tražiti i u 
njemu nešto htjeti, iz njega crpsti i njemu nešto davati. | 

A onda, i prije svega, treba se priviknuti na solidan rad, 
makar mučan i dugotrajan, u kojemu će svakako kritički rad 
zauzimati važno mjesto. Kritika, književna kritika, treba da 
izgrađuje i pomaže izgrađivati pozitivne nazore, otvarajući 
nove i šire vidike. Ona treba da vodi i potiče i da ne bude 
samo analitička i psihološka, nego i sociološka i sintetička. 
Ona treba da rasčlanjuje i uči razlikovati ono što ide zajedno 
od onoga što se pobija i ne podnosi, ona mora da bude isto 
toliko posrednikom između umjetnika i publike, koliko i po- 


' srednikom između života i umjetnika. Ona treba da nas vraća 


sređenosti i jasnoći i da nam pomaže naći uporišta i ustaliti 
težišta, pa će onda u literaturi kao i u životu, jasan i određen 
pogled nužno rađati akcijom i djelima. U literaturi će ta djela 
biti snažna i solidna, jednovita i velika, a u životu od trajnoga 
dojma i od dobre cjene. Bit će to djela moderna, ali i valjana 
umjetnička djela baš zato što neće biti samo modernistička 

i kolebljiva. A kad bude takva stvaranja više, neće biti više 


potrebe boriti se za slobodu stvaranja. Samo tako može se . 


postići ono što se posljednjih godina koji put naglašavalo: 
prestat će boj o škole i smjerove, a vrijedit će samo jaka i 
valjana djela, neće biti individualizma, ali će biti književnih 
individualiteta, neće biti samo umjetničkih raspoloženja i 
umjetničkih duša, nego će biti i — duševnih umjetnina, ili 
kratko: više pravih umjetnina. a“ 


(»Hrvatska misao« 1902) 





PREPOROD HRVATSKE KNJIGE 


Na prelazu iz prošloga u ovaj vijek činilo se, da se u na- 
šoj literaturi, i u našim dušama, osobito u dušama mlađeg po- 
koljenja, nešto novo biti. Činilo se da vije neki svježi vjetrić 
ida nam hladi glave, te da će oploditi našu njivu. Javio se nov 
duh, a taj duh je već po svojoj naravi bio preporodan, bio je 
čežnja za punijim i krepčim životom, za vedrinom pogleda, za 
zdravljem. Činilo se da će napokon i naša literatura i naš ži- 
vot postati punokrvniji nego što su bili. Ali za dvije posljed- 


nje godine nastupila je tako porazna reakcija, javilo se tako 


nemoćno klonuće, zavladala je tako jadna pustoš da se treba 
pitati: jesu li bile nade opravdane, ima li preporodnih klica u 
našoj literaturnoj generaciji. 


Navršava se deseta godina, otkada se počela javljati 
mlađa generacija u književnosti, a dvadeseta od punoga na- 
stupa današnje srednje, onda mlade generacije. Deset godina 
od »mođerne«, a dvadeset od snažnijeg zamaha realističkog 
pokreta. ' | ju 

Danas možemo već mirnije da pregledamo razultate ge- 


 neracije osamdesetih, a i generacije devedesetih godina. 


O piscima osamdesetih godina ne treba govoriti, jer sam 
to već drugdje učinio (»Svačić«: »Iza Šenoe« I dio); mogu 
ukratko sabrati sve u jedno i reći da je njihova generacija 
našu literaturu učinila samostalnom, vezala je s našim dru- 


o štvom. Od onda postaje hrvatska literatura organičkom sa- 


stavinom našega života. S tim je u savezu drugi pojav; naime, 

da je naša literatura kao dio našega društva klonula poput 

njega. Napustiv teoretsku didaktiku, tetošenje i maženje dadi- 
lji nalično, socijalizovala se ali raskladom društva raskla- 
dala se i ona i povukla u sebe. 

Opaža se to naročito u noveli, koja u Kumičiću markira 
prelaz iz Šenoina u novije doba, u Vojnoviću i Draženoviću 
odrazuje otmjeni i čisti realizam, u Kovačiću i Turiću soci- 
jalni, radikalni, buntovni realizam, u Đalskome sentimentalno- 
pesimistički, u Kozarcu najprije pozitivistički, a onda fatali- 
stički realizam, dok u Leskovaru čini prelaz k dekadenci, mar- 
kirajući melanholički fatalizam i povlačenje. Kumičić se još 
nameće agitacijom i demagogijom, pola romantičnom a pola 

. realističnom, Vojnović i Draženović crtaju i savladavaju svoje 


osjećaje prvi akristokratizmom, drugi hladnoćom. Turić je mi- , 


ran, a Kovačić ojađen, ogorčen i prkosan. Đalski stoji u sre- 


dini, skupljajući u sebi nešto Šenoina duha i metode, nešto: 


ruskog samilosnog realizma, nešto spiritualizma, a razum ga 
nagoni na socijalno realističnije poglede. On je neke ruke 
sentimentalno napredni, pesimistički esteta. Kozarac klone 
pred fatumom prirodne sile, protiv koje se Đalski buni, a Le- 
skovar se i ne otima više unutarnjem fatumu duževnog »po- 
vlačenja«, u kome i uživa. 

Time je stvoren prelaz na »modernu«, koja u svom po- 
četku nije unijela nikakve snažne misli, nego slabašno raspo- 
loženje samorazdiranja, živčanih drhtaja, Ifragmentarnog tri- 
ješća polovnih literarnih ideja i senzacija. »Moderna« je bila 
odviše dokumentarna psihološka reakcija na dokumentarno 
objektivni naturalizam koji mi nismo ni imali ni preživjeli. 
Zato ona i nije ostvarila u ovom svom smjeru »romantike 
nerava« nikakva osobitog djela, kao što ga je stvorila drugdje, 
recimo kod Strindberga s »Infernom«, kod Przybyszevskoga 
s »Homo sapiens« »Satanovom djecom« »De profundis« itd. 
Jedini iskreni zastupnik domaćeg modernog fragmentizma bio 
bi Milčinović, dok je Matoš po svom temperamentu više mo-: 
dernizovani bohemski Kovačić nego što drugo. Ni u drami nije 
»moderna« stvorila ono što je drugdje. U drami je u to doba: 
došao do riječi tek realizam i naturalizam u Tuciću i svima 


ostalim, osim pokušaja iznošenja moderne razrovanosti kod | 


Nehajeva. 

Ali ako i nije nova generacija pokazala snažnijih tempe- 
ramenata u crtici i noveli i modernoj psihološkoj drami, uzni- 
jela je poeziju više nego sve drugo. Promatrajući tu poeziju 
temeljitije, opazit ćemo da je, osim kod Domjanića 1 »napred- 
njačkih« pokusa Jelovšekovih, plod drugoga raspoloženja. 
Nikolićeva »poezija umiranja« pendant je Leskovarovoj noveli 
više nego »modernoj«. Vidrićev hedonizam je daleko od mo- 
dernog psihizma, a isto tako je dalek od svega toga pastoralni 
barok Begovićev i panteizam Nazorov. koa a 

Zanimljivo je promatrati kako se ta poezija posljednjih 
četvrt vijeka razvijala. Ona je na prilično originalan način pra- 
tila razvoj naše novele. Uz Kumičića stoji srodan mu Jorgo- 
vanić, sa svojim pjesmama u kojima odiše duh Kumičićeva 
stila. Uz otmjeni realizam Vojnovića i Draženovića, stoji 
otmjeni gotovo klasični Palmović. Uz Kovačića stoji radika- 
lac Harambašić. Uz eklektičkog realistu Đalskoga, stoji eklek- 
tički pjesnik Tresić, iako se javlja nešto kasnije. Uz napred- 
nog fatalističkog pozitivistu Kozarca stoji isto takav pjesnik 
Kranjčević, a uz Leskovara Nikolić.. Dakako da jednako Ta- 
spoloženje poprima u poeziji drugi oblik nego u noveli. Pjes- 
nik reagira subjektivno, a novelist objektivno, on analizuje i 
crta. Dakako da ima i razlika u individualnom karakteru i u 
mišljenju kod ovih pojedinih pendanata, ali činjenica uza sve 
to ostaje da je razvoj poezije u glavnom jednak razvoju no- 
velistike. U poezije naime opažamo istu crtu razvoja kao što 
i u noveli, isprva je raspoloženje pjesnika još puno vjere i 
donekle didaktično, a onda preko mirnoće crtanja prelazi na 
radikalizam, pa preko eklekticizma u pesimizam, da svrši mo- 
rendom melanholije. ; 

A tada se najednom javlja Vidrić sa svojim vedrim, zdra- 
vim i plastičnim pjesmicama. Begović sa svojim sunčanim ba- 
rokom, i napokon Nazor sa svojom duboko osjećanom prirod- 


njačkom "Boezijam panteističkih osjećaja i mita, a uz njega.se 
Savlja i Velikanović s laganim a toliko vedrim humorističkim 
epom kao što je »Otmica«. Čuje se i glas pokojeg mlađega, 
koji se zanosi bilo Begovićem bilo Nazorom poslije slabijih 
imitatora Nikolića i još slabijih nasljedovača Kranjčevićeve 
forme (ali ne i misli). Odakle ovaj novi duh samo u poeziji, 
dočim je crtičarstvo bilo razrovano, a novele su bile ili epi- 

gonski, kasni plodovi realizma ili toliko tužne priče kao što 
su Bertićeve? Kako to da poezija preuzima vodstvo u doba 
kad se u političkom i socijalnom životu javlja realizam, kada 
drama nastoji da bude veristična, a kad je čitavo obzorje na- 
šega života tmurno? Kako dolazi do toga da se iz posve su- 
bjektivno analitičkog raspoloženja »moderne« izvija poezija 
epska, legendarna, plastična, pastirska i humoristična? Kako 
to da je ta poezija ono najbolje što imamo posljednjih godina? 
Što znači ovaj pojav i ne naviješta li novi osvit? 


Ako tražimo uzroke klonulosti naše literature u sredini 
prošloga decenija, onda ćemo ga uz socijalne i druge razloge 
naći u misaonoj strani te literature. Sve do Đalskoga nije u 
našoj literaturi refleksivni elemenat imao tolike važnosti, po- 
gotovu ne filozofski elemenat. Ni Kumičić, ni Jorgovanić, ni 
Vojnović, ni Draženović, ni Palmović, ni Kovačić, ni Turić, 
ni Harambašić nisu bili refleksivni u filozofskom smislu. Re- 
alizam većine ovih pisaca bio je literarno formalne naravi, a 
movens svih pisaca bio je njihov zdravi sud i temperamenat. 
Istom s Đalskim ulazi u našu novelu, a s Kranjčevićem i 
Tresićem u poeziju refleksivni elemenat. 


Analiza Đalskoga pokazuje nam da je on stajao na mostu 
između dva vremena, staroga i novoga, između dvije struje 
mišljenja, pozitivističke i spiritualističke. Bio je čovjek po 
izobrazbi moderan, po mišljenju napredan, ali osjećajima ve- 
zan za staro doba. Zato vidimo kako se u njemu sve buni pro- 
tiv svesilja prirodnih zakona, protiv onih zakona koje on po- 
znaje kao istinu; on se ipak protiv njih buni i predbacuje im 
sljepoću pod kojom padaju sve lijepe stare iluzije. Ali on ne 
vidi da je i on sam, da je njegova misao, njegovo čuvstvo 
nešto što je dio te prirode, predmet tih istih zakona. On još 
uvijek misli da kao subjekt. stoji mimo prirode, i tako je za 
njega postala priroda neprijateljicom. Odatle kod njega trza- 
vice i vječno kolebanje. Kozarac je ekonom. I za njega je 
priroda nešto što treba iskoristiti, ali kad se uvjeri da je ona 
jača od čovjeka (a ona, kao npr. u Slavoniji, svojim miljeom 
stvara karakter čovjeka), on klone. Ne buni se, jer vidi uza- 

ludnost bune, ali se povlači u unutrašnji duševni život i utječe 
se suzi samilosnog oproštaja. Postaje samilosni fatalista. 

Za Tresića je priroda nešto vanjsko, on vidi samo oblik 
njenih pojava, on je nad njom. Spiritualista je iz samoljublja, 
jer neće da se podredi prirodi. On je i eklektik iz samoljublja, 
jer hoće da sve prisvoji i svim znanjem ovlada. A naravno da 
je i racionalista, pošto nadasve cijeni svoj um. Ali racionali- 
stička poezija najdalje je od pravog izvora poezije, ona lebdi 


' u zraku ili bolje reći ona nema korjena, nego je neke ruke 


preparat laboratorija mozga. Kranjčević, naprotiv, nije takav. 
Na prvi pogled je pesimista, ali u stvari on je bundžija. Pro- 
metej među pjesnicima, Faust među našim književnicima. Vje- 
ruje u čovjeka koji će sve postići što želi, ali se pita: šta onda? 
Koji je smisao toga naprezanja? On ga ne nalazi. On zna da 
za život treba energije, no on vjeruje u život, u tom je smislu 
pozitivista, ali on je i filozof s vječnim pitanjima. Nedostajao 
mu je samo još jedan zaključak, a taj bi bio: kad mi kao dio 
svijeta ne možemo naći smisao cjelini svijeta, dajemo životu 


. smisao svojom voljom u svojem radu. Rad, svjetlo, pravda, 


tvornost neka bude smisao životu. Kranjčević nije stvorio taj 
zaključak, ali je priredio tlo i posve jasno postavio problem. 

Nikolić u poeziji, a Leskovar u prozi nisu problem kušali 
riješiti. Oni odražavaju zamor poslije velikih naprezanja. Re- 
zultat borbe i kolebanja Đalskoga i njegove pobune protiv 
prirode, kao i Kozarčev fatalizam nisu dali novu sintetičnu mi- 
sao u noveli nego samo jedan uzmak. 'To je Leskovar. On nije 
odredio stanovišta prema prirodi, on ju je prosto odbjegao i 
zavukao se u sebe. Ne pitajući se da li je on dio ili gospodar 


,. prirode, uzeo je sebe kao zatvorenu monadu i tu je rješavao 


problem sreće. Ne nalazeći mira, svi se njegovi junaci povlače 
ne imajući energije. I Nikolić je izbjegavao rješenju problema. 
On je misao, problem, nazvao zmijom kojoj će satrti glavu 
prije nego mu ona otruje srce. I predao se tihom plačnom 
Pprijegoru. 

Možda je ovaj odmor bio potreban, ovo klonuće u. san i 
melanholični drijemež jesenskih i zimskih večeri bilo je po- 
trebno da se njiva odmori za proljeće. A proljeće: se uistinu 
pojavilo. Ne u noveli, nego u poeziji. Zašto? Mislim da je 
razlog jednostavan: novi život koji treba da nastane još nije 

bio tu i trebalo ga je tek živo željeti, u duši ga naslikati i pri- 


premiti mu tlo. Kao što ratar ore da može sijati, tako i u lite- 


raturi i u životu treba najprije stvoriti dispoziciju, pa onda 
posijati misao koja će niknuti, rascvjetati se i sazreti. Novela 
crta gotove pojave i tipove života, ona je in ultima analisi 
historija, pa i onda kada analizira i najsavremenije pojave. 
A kod nas nije bilo novoga i krepkoga života, štaviše sve je 


bilo u izumiranju, a ono što je mlado, stajalo je pod dojmom | 


te dekadence. Drama nije mogla iznijeti snažnih lica, jer ih 
oko sebe nije vidjela, i jer u to doba nije bilo ni raspoloženja 
borbenosti i titanizma. Novo raspoloženje mogla je dakle da 
stvara ili bolje reći da sluti i postulira samo poezija. Ona je to 
i učinila. To novo raspoloženje nije više bilo pesimističko. Ona 
je takvo raspoloženje nastojala prevladati kao neku bolest. To 
novo raspoloženje nije bilo ono iskušenje borbe i upitnika, 
već je poezija poslije odmora“ htjela idile i proljeća. Raspolo- 
ženje je bilo optimistično. I novi duh što ga sada unosi naša 
nova poezija optimističan je. Ne samo da se ona s prirodom 
izmirila već se u Nazoru s njome identifikuje. U ovom je, mi- 
slim, njen preporodni značaj. 


Oko godine 1896. počelo se kod nas mnogo pisati o »pre- 
porodu idealizma«. Bilo je to povodom Brunetičrova istupanja 
protiv pozitivističke znanosti. Ima li smo opet jednu reakciju 
na nešto čega uopće nismo imali — reakciju protiv znanosti i 
naturalizma, koje uopće nisu preko naše literature do nas ni 
oGdoprli. Ipak se taj idealistički pokret bio u znatnoj mjeri 
razmahao, dao je svoje metafizičare i nekoliko pjesnika. (Naj- 
markantniji je Deželić mlađi, ali se najviše popularizovao pri- 
jevodima u koje bi mogli ubrojiti i Sienkiewiczeve radnje, na- 
pose »Quo vadis«.) Taj idealizam je pored drugih faktora za- 
 podjeo borbu protiv »moderne«, koja je u stvari bila isto tako 
protivna naturalizmu. Ali »moderna« je bila slobodoumna, a 
ovaj novi idealizam realističan i reakcionaran. Teoretska borba 
koja se povela ostala je za književnu produkciju bez većih 
plodova. »Moderna« nije imala određenih filozofskih osnova, 
pa je ostala tek trzavica, i tako je u teoriji pobijedila reakcija. 
Idealizam je bio spiritualističan i protiv prirode. »Moderna« je 

također bila daleko od prirode. Zar je čudo da je onda 
pobijedilo ono što je imalo na svojoj strani hiljadugodišnje 
tradicije i organizacije. Tu je uzrok našim novim nedaćama. 

S posve druge strane zavijao je svjež vjetrić prirodnog 
optimizma nove poezije. Značajno je da je baš u vrijeme naj- 
veće pustoši i opadanja organizatorne i pokretačke snage mla- 
đih elemenata najviše pjevao Nazor. On nije osjećao klonulo- 
sti niti bio pod utjecajem klonuća. Nije ga osjećao ni Velika- 
nović ni Begović. Zašto? Jer su imali oslonca u nečemu što je 
vječno i jače od tradicije, a to je priroda. U njoj je korijen 
preporoda naše literature. Begović je svojom poezijom ljepote 
i sunca konačno rastjerao nevoljkost i tmurnost, melanholiju 
i sentimentalnost iz naše poezije. Ali njegova poezija nije još 
ono što može da bude novi temelj. Njegova je poezija prelaka 
i suviše je nalik na odraze sunčanog svjetla na površini. Ali 
ona razveseljava i ukazuje na prošle i današnje vedrine. Ona 


nije ni dovoljno naša, impresionistička je i parafrazna, ali je 


svijetli odraz podnevnog sunca. 

Ako je Kranjčević postavio problem, ako je Nikolić odmor 
i sanja, onda je Begović jutarnje buđenje za radost života i još 
puno lijepih sanja. Velikanović je to isto samo s druge strane, 


i posve je naš, posve narodan. Pored njih i iznad njih dolazi 


puno probuđenje, puni dan, diže se najizrazitija fizionomija. 
naše poezije u liku Nazora. On je, “ potpuni.sin prirode, ne. pita, . 
ne tuguje monotonim molom, ali on i ne skače s radošću ma- 
loga djeteta što se probudilo, on je mirniji, dublji i puniji. 
Vidrić je prirodu osjećao, Velikanović se s njom kolegijalno 
šali, Begović se na njenoj tratini igra, ali Nazor je u 1 svojoj 
Runoći ćuti i shvaća, ljubi.j _za 
muški polet. “Priroda nije ni svladana, niti ona svladava, on 
se na nju ne mrgodi, nje se ne boji, ali je ne analizira pin- 
cetom; ona mu je otac i drug, kolijevka i majka, ona je krv u 
žilama njegovim, i uistinu ne treba ići daleko da se vidi baš 
na Nazoru kako dobar odnos s prirodom u literaturi i u kul- 
turi čini pisce snažnim ličnostima. Ne treba spominjati starih 
i stranih pisaca, dovoljno bi bilo upozoriti na jaku ličnost stare 
dubrovačke knjige Vetranića, koji je ujedno i najveći prirod- 
njak u staroj poeziji. I Mažuraniću je dao mnogo snage studij 
prirode i astronomije. Bez oslona na prirodu i njene nauke 

nema preporoda ni u literaturi. Zato je kod nas nastradala i 
 »moderna«, kao što je i raniji realizam klonuo, jer nije našao 
izmirenje s njome. Ne znači to da se moramo vratiti prirodi 
onako kako su to deklarirali romantičari, da od nje stvaramo 
neki ideal, da se njenim pojavama zanosimo. Ne, u sebi sa- 
mima treba da je osjećamo, da budemo njezinim dijelom, nje- 


zinim oruđem, da ona bude izvorom naše snage. Krivo bi bilo 


misliti da je zbog toga što je Evropom prošao povik o ban- 
krotu znanosti, i što se načas digla reakcija, postala nesavre- 
mena prirodna nauka. Baš danas, u početku novoga vijeka 
tiho ali stalno rađa se novi veliki preokret u nauci, novi opti- 
mistički duh vije naukom pa će obavijati i životom. Duh ener- 
gije i tvornosti, uživanja i stvaranja novih oblika, s osjeća- 
njem da preko nas priroda rađa i stvara, a da nas ne razara. 
Nisu naše najveće blago isprazne sanje, već puni život, bio on 
svjetao ili mračan, .samo kad je snažan i pun. On je naš smisao 
i blago naše. 


Ako ova pomirbena i ova vedra filozofija života u kini 


literaturi pobijedi, možemo biti uistinu sigurni da će prevla-: 


dati reakciju i da naša nova književnost neće povenuti od 
suše A kad naša novija poezija nagoviješta ovaj novi osnov 
i novi nazor, ima dosta razloga držati da će se stvoriti i u 
ostalim granama literature ieu društvu analogno raspoloženje 
koje će probiti u ljudima i u djelima — dobrima i snažnima. 


(»Lovor«, 1905) 





NEKROLOG HRVATSKOJ »MODERNOJ« 


Pod gornjim naslovom napisao je u »Glasu Matice hrvat-: 
ske« g. Jovan Hranilović članak u kome se osvrće na moj 
rad »Iza Šenoe«, priopćen u tri tečaja koledara »Svačića«. 
Pisac se držao da je potrebno iz te radnje izvući neko prizna- 
nje za sebe i dokazati kako »je on ipak imao pravo« u borbi 
koja se vodila oko »moderne« prije pola decenija. Javio se za 
riječ. kao i onaj govornik koji misli da mora posljednju reći, 
ali moram već sada kazati vrijednom piscu da je njegov čla- 


onak anahronizam, jer je očito da gospodin Hranilović ne 


shvaća današnje situacije, što je i naravno, pošto se u provin- 
cijalnim domjencima ne može sticati ona savremenost »teme- 
ljite« izobrazbe i ona aktuelnost u orijentaciji koju je običa- 
vao sticati u kavanskim razgovorima i u domjencima u sre- 
dištu. | 

Danas je na sreću već prošlo ono vrijeme i ono raspolo- 
ženje koje je vladalo za vrijeme literarnih bojeva, a u kome . 
su mogle nicati i polemike g. J. Hranilovića. G. Hranilović još 
uvijek drži da upaljuju fraze o »modernicistima«, da imaju 
aktualitet pričice, da je jedan mahnitac koji se šetao po krovu 
vagona — »secesionista«, on još uvijek drži da se ljudi nemaju 


čim drugim da bave i da ono doba još ne spada u historiju. I 


baš zato što sam pokušao, po mogućnosti, u koliko se to 
može već sada, da sa tog historičkog gledišta prosuđujem ono 
doba, baš zato, što valjda osjeća da je s onim bojevima i sam 
došao u historiju, g. Hranilović kuša stvari dati i opet neki 
aktuelni polemički karakter. Ovo su dvije temeljne tačke, u 
kojima se razlikuje moj rad od njegovih glosa. 

Osvrt na sam članak može biti samo takav da prikaže 
metodu i »ispravnost« nekih Hranilovićevih tvrdnja i izvoda. 
Tako on kaže da ja govorim o piscima i pjesnicima godina 
70-tih i 80-tih s omalovažanjem, i da ih nazivam  epigoni- 
ma. Čijim epigonima? Ja sam u svojoj radnji -.činio oštru raz- 
liku između pisaca vodiča i epigona. A što je najglavnije, te- 
meljna je misao moje radnje, da su pisci 80-tih godina od 
vanredne cijene. Mogu ustvrditi da sam baš ja, već odavna, 
pokušao sustavno i obrazloženo istaknuti važnost pisaca 80-tih 
godina. Čitav prvi dio moje radnje posvećen je tim piscima, 
onim piscima koje smo baš mi mlađi najbolje shvatili i popu- 


larizovali svojim prikazima i kritikama. Baš te pisce uzimam | 


ja i mnogi drugi mladi kao polaznu tačku svog rada, baš tu 
epohu označujem kao literarno najzreliju i najpuniju idejama 
i snagom. 

Ovo g. Hranilović prešućuje, ali kad nabacuje gornju tvrd- 
nju, onda misli, valjda, na one pisce i smjerove koje sam ja 
nazvao epigonskima. Istina je, nazvao sam mnoge od onih pi- 
saca koje je Hranilović za staru školu svojatao, i s pravom 
svojatao, epigonima pisaca 70-tih godina. 

Ali je razlika između riječi »epigoni pisaca god. 70-tih i 
80-tih« i riječi »pisci g. 70-tih i 80-tih su epigoni«. Preradović 
Šenoa, Jurković, Marković, pa Vojnović, Kovačić, Kumičić, 
Đalski, Turić, Draženović, * Palmović, Kozarac itd. koje ja 
ističem, zacijelo, nisu epigoni, a nije lijepo da g. Hranilović 


tako površno prikazuje moju radnju, jer ta površnost nije pre- 


poruka ni za njegovu »temeljitost« u borbi protiv »mladih«. 

Površan je Marjanović kada tvrdi da su god. 1899. »mla- 
di« zašutjeli uopće i u »Vijencu«. I onda Hranilović nabraja 26 
pisaca, navodno mladih, koji su ove godine pisali u »Vijencu«. 
Onda tvrdi da ne stoji moj navod da je njegov zahvat u borbu 
urodio šutnjom »mladih«. Ja sam u XV poglavlju napisao da 
od nastupa Hranilovićeva počinje u »Vijencu« izrugivanje 
»modernoj«, a »mladi« šute. Šute naime u polemikama, jer 
dalje kažem da nemaju glasila. Šute samo ove godine, jer do 
godine imaju »Život«. Naročito spominjem da »mladi ipak »ne 
klonuše«. U XVI poglavlju naročito ističem: ipak pišu u »Vi- 
jencu« i u »Prosvjeti« i mlađi, te navodim 10 između pisaca 


koje Hranilović navodi. Zar nije smiješno prikazati moju rad- 

nju kao da ona kaže da je Hranilović ušutkao »mlade«! A tako 
g. Hranilović i drugdje bilancu jedne godine, ili jedne etape 
u borbi, prikazuje kao opću bilancu moje radnje! A da se vidi 
kako solidno piše svoje opaske, spominjem da među »mlade« 
koji su pisali u »Vijencu« g. 1894. broji M. Sabića, A. Jane- 
kovića, dr Stj. Miletića i prof. Pasarića, koji je onda zajedno 
s njim vojevao protiv »mladih«! 

Na dalje navode u članku g. Hranilovića neću se osvrtati, 


.samo ću spomenuti jedan, i to temeljni. On prikazuje cijelu 
moju radnju kao nekrolog »modernoj«, nekrolog u kome sam, 


prisiljen faktima, morao konstatirati — smrt »moderne« i 
»pobjedu« tradicionalizma. 

Tradicionalizam bi mogli danas smatrati pobjediteljem 
samo u dva slučaja: ili da su mlađi pisci zamuknuli i propali, a 
vode literarnu kritiku, a napose produkciju stariji pisci tra- 


. dicionaliste; ili da su svi mlađi pisci prihvatili načela tradi- 
. cionalista, da je prevladao — literaturni pravac — Jove Hra- 


nilovića. 
Je li to istina? Ni jedno ni drugo. Od starijih pisaca, izra- 


: ' zitih učesnika borbe koju je vodio Jovo Hranilović rijetko 
koji i rijetko što piše. Institucije koje ovaki stariji pisci drže u 


ruci nisu literarno produktivne. A zar su »mladi« prihvatili 


Načela tradicionalista? Nisu li svi mlađi noveliste i valjani 


pjesnici prožeti modernim, naprednim načelima? Može li dakle 


= biti govora o smrti »mladih«, o moralnom porazu njihovih te- 
. meljnih načela? Ne može. A to nisam ja ni kazao u svojoj 
radnji, nego sve protivno. Ja sam istaknuo pad jedne kolone 


boraca, a ne jedne ideje. Ja sam kritizovao pogreške boraca 


baš zato što mi je bilo to toga da spasim njihovu glavnu mi- 
Sao, jer mi je bilo da konstatiram zašto ta misao nije kon- 
- sekventnije istaknuta bila i zašto nije potpuno onemogućila 
 feakcionarnu misao. I u toj kritici istakao sam neplodnost 
= borbe, ali sam istaknuo i to da bi ta borba bila donijela ljep- 
oših, stvarnih i idejnih rezultata da nije onakvim načinom, 
onakvim sredstvima, iz onakvih motiva zahvatio u nju g. J.. 


Hranilović, koji je sveo borbu dvaju kulturnih principa na dru- 
go polje. 


Glavni tok misli moje radnje je ovaj: Naša literatura bila. 
Je do 80-tih godina više manje odgojna i to u smislu da je 

imala obavljati posao buđenja narodne svijesti i privođenja 
šire publike u krug hrvatskog, do onda oskudnog, čitateljstva. 
U tome je bila golema zasluga Šenoe i njegov glavni uspjeh. U 
80-tih godinama je naša literatura pošla za korak dalje. Po- 
stala je slobodnom katedrom za proučavanje raznih pitanja, 
postala je slobodnim predavačem novih pogleda i misli, po- 
stavljala je probleme i skicirala njihovo rješenje. Kasnije, u 
drugoj polovici 90-tih godina, literatura je pošla još dalje i 
nije više htjela da bude prema publici ni u odnosu sveuč. 
profesora prema svom slušateljstvu, nije htjela ni u čemu \da 
bude docentska, nego je htjela biti slobodna, da u životu ide 
samostalno, bez obzira na desno i lijevo, svojim putem, kao 
samosvojan elemenat narodne kulture. Odatle u tim godinama 
i veća anarhija u literaturi i sloboda u njenim smjerovima, 
odatle težnja za emancipacijom kod ljudi koji osjetiše da su 
zbacili i zadnji trag školskog praha. Od tada je literatura na 
putu da postane ozbiljnim, trijeznim i muževnim izražajem 
zrelog života. E 

Ovo je jedna strana rezultata moje analize, strana koja 
ge više tiče metodike pitanja. Druga se strana ticala sadr- 
žajne strane raznih etapa u razvoju naše literature posljednjih 
25 godina. Realizam je nosio isprva više tehničko-formalne ne- 
go misaone zaključke. Donio je bogatih plodova, ali je u sredini 
90-tih godina klonuo. Klonuo je zato što nije filozofski nje- 
gov pogled na svijet bio dovoljno izrazit i konsekventan, pa je 
prevladao pesimizam i melankoličko raspoloženje. Uzroci su 
bili raznovrsni, ali među njima ponajglavniji «socijalnopoli- 
tički: društvo nije shvaćalo onih problema koje su pisci izna- 
šli. Pisci su stali neshvaćeni i konačno, kao i sav naš javni 
život, podlegli životu i povukli se u sebe, te su počeli prouča- 
vati umjesto socijalnih i filozofskih pitanja, samo duševne 
senzacije. Tu je bio otvoren put kasnijoj »modernoj«, koja se 
potom javila u povodu već gotove predispozicije i naravne 
evolucije. 

U sredini 90-tih godina su mladi ljudi počeli iz svijeta 
unositi nove vidike. U nas i u svijetu su svi preduvjeti bili 
razvijeni za sukob dvaju velikih smjerova. U cijelom svijetu 
se javlja reakcija na materijalizam i naturalizam. U roman- 
skim zemljama se javila reakcija u pravcu preporoda ide- 

alizma, a u germanskim zemljama reakcija u pravcu psihizma, 
simbolike, »romantike nerava«. Kod nas su naročito Dalma- 
tinci. zastupali romanski, a Zagrepčani germanski tip. Ali nije 
bilo isključeno da se zbog sve jače struje kriticizma poklone 
slavenskom shvaćanju, fe da se oba tipa, nakon sukoba koji 
razbistrava, smire u jednom sintetičnom tipu, na osnovu sla- 
venskog shvaćanja, i osjećanja i da stvore niz ozbiljnih djela. 

Ovo se nije dogodilo zato što su naše političke prilike 
pomutile naravni razvoj i skfćfiule borbu na drugo polje. Po- 
litičke prilike su jedne grupe bacile na posve političko polje, 
druge posve odbile od kontakta sa narodno-političkim životom, 
političke reakcionare prometnule su u kulturne liberalce i 
obratno. Jednom riječi napravile zbrku koja je u velike po- 
mutila pravi smisao borbe. Drugi momenat je bio ovaj: mnogi 
epigonski elementi iz starijeg vremena umiješali su se u borbu 
i unijeli momenat neumjestan, to jest pitanje literarne forme, 
pitanje čuvanja tradicije iz Šenoine i romantičke dobe, pita- 
nje narodnih ideala. 

Oba ova momenta učinila su borbu idejno dosta jalovom, 
osobnom i konkurentskom, kao što to biva uvijek kad se ve- 
likim pozama o tradicijama i patriotizmu pokriva obični riva- 
litet i interes raznih poduzeća. Tu počinje destruktivna histo- 
rička uloga g. Jove Hranilovića, koji nije shvatio. velike kul- 
turne borbe za velike ideje, pa je zapeo samo na nastrano- 
stima mlađih pisaca, uhvatio se za skute stare školske patri- 
otske poezije i udario u viku da je u pogibelji idealna tradi- 
cija narodne romantike. | | 

Ta je borba dovršena. U njoj nije pobijedila formalno 
nijedna stranka, ali je stradala literatura, jer su se morali na 
obje strane mobilizovati i takvi elementi koji su, kao jedno- 
dnevne muhe, svojim mediokritetom još više razvodnili su- 
štinu velikih pitanja. »Mladi« su, u cjelini uzeto, bili prisiljeni 
obazirati se na veliku hajku koja je vođena protiv njih, i u to 
utrošiše dio svojih sila, a ne imajući snage da se otkinu od 
ovakve metode borbe, skriviše djelomično i sami da su na- 
pokon, kao bojovna grupa (ovo naglašavam), pali i nisu se 
više digli, u prvobitnoj simpatičnoj snazi i jedrini. Od onda se 
razvijaju pojedinci. Naša literatura zapravo nije riješila one 
velike probleme kojima je u početku pogledala u oči, ali bu- 

dućnost zacijelo ne pripada grupi g. Jove Hranilovića. Ona 
pripada onima koji će ozbiljno raditi. A svi mlađi koji ne- 
što vrijede vuku lozu modernista. Za drugove g. Hranilo- 
vića više se ne pita u daljem razvoju literature. Ako on još 
misli na pobjedu — prosto mu. To je jedina utjeha u ropotar- 
nici historije. & 

Ali je zahvat g. Hranilovića imao još jedan štetan rezul- 
tat koji danas, uvelike osjeća hrvatska literatura. Do g. 1899. 
bio je centralni organ hrv. literature »Vijenac«. Za naše pri- 
like je to bilo od goleme važnosti. Naša mladež, naši pisci i 
naša publika znali su da mogu tu naći, uglavhom, odraz 
literarnoga razvoja. Ako si htio taj razvoj protumačiti, uzeo si 
starije tečajeve »Vijenca«. Ovaj list je bio barometar literarne 
atmosfere. Ovaj list se uvijek znao prilagoditi struji vremena. 
Godine 1869. i dalje bio je odjek ideja savremenika Bucklea 
i prirodoznanstvenih itd. Kasnije je bio zrcalo Šenoina vre- 
mena. U početku 80-tih je bio postao nešto retrogradan. Javio 
se realizam u »Hrvatskoj vili« i u »Balkanu«. Ali za koju godinu 
»Vijenac« se izmirio s realizmom i postao mu najljepšim 
ogledalom. U g. 90-tim je bio ogledalom daljega razvoja re- 
alizma, nove poezije i kritike. Sada se stali javljati novi pravci 
dekadence, simbolizma itd. U »Vijenac« su pomalo počinjale 
ulaziti i ovakve radnje. Urednik Inhof je shvatio tradiciju lista 


i dao mjesta mlađima — makar samo u listku. I da se po-. 


šlo ovim putem dalje, bilo bi postignuto mnogo. »Prosvjeta« 
je bila prionula uz smjer romanske idealističke reakcije. »Vi- 


jenac« bi bio, obzirom na to što bi u njemu pisali i stariji re- 


aliste, primio u svoje krilo mlađe i izmirio oba tipa, na novoj 
bazi. On bi i dalje ostao ogledalo dominantne struje u litera- 
turi. Kontinuitet bi bio sačuvan, publika i podmladak bi imali 
prilike slijediti razvoj i uzgojiti se u novom pravcu, koji se 
ne bi izrodio u nastranosti, a »Vijenac« bi i danas ostao crve- 
nom niti za orijentaciju u našoj literaturi i odgojilištem bu- 
dućih generacija. 

Ovaj normalni razvoj spriječio je g. Hranilović svojom fri- 
volnom metodom borbe. Umjesto da slijedi metodu g. Inhofa, 
udario je u ruganje i pobijanje. Time je izazvao reakciju i onu 
nekorisnu borbu, koja je konačno ruinirala »Vijenac«, publiku 
podijelila, kod jednog dijela akreditovala »mlade«, kod dru- 

goga »stare«, onu borbu koja je rađanjem tolikih listova i 


listića, te efemernih veličina (na objema stranama), onemogu- 
ćila publici i podmlatku orijentaciju, borbu koja je za na- 


stajnu generaciju pretrgla nit kontinuiteta. A ova generacija 


= (današnja mladež i publika), ne mogavši da dođe do svih edi- 


cija i listova, pravo i ne shvaća onih polemika, ne zna o čemu 
se radilo, ne vidi dominante u literaturi, pa je prepuštena 
sebi, viseći između neba i zemlje. Da je tako, potvrdit će svi 
koji prate tok naših prilika. 

Ovo je historijsko mjesto koje dajem g. Hraniloviću. Tko 


: je dakle škodio kontinuitetu u literarnom razvoju? Tko je 
onemogućio ozbiljnu borbu ideja i konačnu izmirbu velikih 
, smjerova u plodonosnu sintezu? Ako sam bio stroži prema 


mlađim drugovima, bilo je to zato što Jovanova četa uopće 
više i ne ulazi u račun, i jer mi je bilo žao što je njemu 


k uspjelo da literaturu otisne u onakovu jalovu brazdu! 


(»Savremenik« 1906) 


NAZORIZAM I MODERNIZAM. 


Dr Ljubomir Maraković, jedan od najspremnijih i naj- 
stvarnijih kritičara katoličke literarne struje, napisao je u 
prvoj svesci »Hrvatske prosvjete« opširniji prikaz »Novih 
pjesama« VI. Nazora. Ovo je, poslije prikaza M. P. u »Riječ- 
kim novinama« od januara 1914, drugi poveći i sa simpatijom 
pisani prikaz nove Nazorove poezije, od kritičara kršćansko- 
idealističkog pravca. Oba prikaza ističu kao naročito važno da 
se sada u Nazoru javlja sve izrazitije religioznomistička .dis- 
pozicija, koje prije fiije bilo kod pjesnika »grube senzualno- 
sti« i ničeovske siline, pa u tome vide kraj modernizma, ko- 
jega je reprezentant bio i Nazor. | 


roni m dd nn m mi 


Lj. Maraković je svoj prikaz otvorio ovim riječima: 


E »Moderna je prestala i ne diže se više.« Ne bismo morali izvla- 
čiti ne znam kakav kapital iz te rečenice, koja je možda i nehotice 
izmakla kritiku moderne... Ona nas se sama ne bi ticala da činje- 
nice Svaki dan ne potvrđuju ono što ona prosto i jednostavno kaže. 
Još pred par godina, Kad je izašao prvi zbomik Nazorove lirike 
mogli bismo bili povući paralelu između dvojice prvaka moderne: 
Domj anića d Nazora. Oni zastupahu gotovo iscrpljivo dva temeljna 
principa modernog naziranja o svijetu:-t+ubaxi_ glad, Prvi pjesnik 
beznadne, a ipak sverazorne ljubavi, drugi pjesnik nadčovječanske 
snage i surove borbe za opstanak, Prvi pun shatrenja za gubitkoim 
koji mu razori život, drugi nabrekao od snage... Ondje tišina 
čempresa, ovdje plodnost naranče .i šipka... Jedan »sumoran«, a 
drugi »vedar«, — kako bi rekao Marjanović. Ova je simetrija na- 
rušena Nazorovim »Novim pjesmama«. I to. baš elementom koji 
nam mnogo prije nego sve raspravljanje o jednoj kritikovoj reče- 
nici dokazuje istinitost tvrdnje da se moderna ipak razara i ra- 
stvara polaganom evolucijom i ako još možda nije prestala. Taj 

novi duh i novi elemenat koji je potisnuo staro gradivo to je 
čežnja Verlaineova za ushitom »lude katedrale«, čežnja Huysman- 
sova za nebeskim krilima gregorijanskog pjeva, čežnja Joergen- 
senova za »obijeljenim ćelijama osamljenih samostana«, što se 
javlja pored moderne »čežnje za bogovima stare Helade, za propa- 
lim carstvom Dioniza i Afrodite«. I tako se »modernoj temelji ruše«. 


Neću se zadržavati kod promašene primjene jedne lijepe 
Turgenjevljeve crtice (»Ljubav i glad« u »Senilijama«) na 
Domjanića i. Nazora, jer je od veće važnosti i potrebnije ispi- 
tati samu suštinu moderne i modernizma, te Nazora i nazo- 
rizma, i njihova odnosa. Ja sam bio onaj »kritik« koji je go- 
dine 1905. i 1906. pisao onu rečenicu o modernoj koja mi se 
nije nipošto omakla, nego sam je više puta obrazlagao i tuma- 
čio, naročito u knjizi »Iza Šenoe« (1906), odgovorima na ocje- 
ne te knjige (»Savremenik« 1906. i 1907) i u nekim kasnijim 
člancima. 


Ako je modernizam u slobodi stvaranja i intenzivnog 
iživljavanja u umjetnosti, čija su forma i sadržina evropskog 
tipa i savremenosti — onda će modernizam biti uvijek aktu- 
elan i opravdan kao elemenat svake umjetničke obnove i na- 
prednog umjetničkog pokreta. Ako je tako, onda je i hrvatski 
modernizam »fin de sičcle« uspio, a on je opravdan i danas, 
u koliko brani i unapređuje tekovine svoje borbe između 1897. 
i 1903. godine. Ako se pod »modernizmom« ima razumjeti sve- 
ukupnost raspoloženja duhova i literarnog vrijenja u tome 
vremenu, ne bi se moglo reći da to stanje i to vrijeme još i 
danas traje. Ako je riječ o hrvatskoj modernoj u najužem 
smislu, to jest o pokretu, borbi i produkciji određene zagre- 
bačke mlade književne i umjetničke grupe, koja je bila glavni 
nosilac moderne, onda je opravdano i tačno rečeno da je onaj 
pokret prestao 1901. ili 1902. i da se više nije digao. Jer ono 
što je dolazilo poslije, kao polemike i borbe oko »Matice 
hrvatske« i »Društva hrv. književnika«, bile su borbe za insti- 
tuciju i pozicije u njima, i nisu bile prave književne borbe oko 
novih ideja, pravaca ili djela, niti su imale značaj nekog knji- 
ževnog vrenja i previranja, niti su stvarale bilo kakvu novu 
literaturu. Poslije 1902. godine može se govoriti o novim ili 
mlađim talentima i djelima, o nekim pokušajima pokreta više 
političkog nego literarnog karaktera (pokretanje nekih novo- 

pravaških listova, kao »Hrv., smotra«, ili o počecima književ- 
nog kretanja katoličke omladine), može se govoriti o utjeca- 
jima nekih pisaca na mlađe (utjecaj nekih modernih srpskih 
pisaca i pjesnika i veći utjecaj A. G: Matoša na jedan dio 
mlađe generacije), ali se ne može govoriti o novim, širim knji- 
ževnim pokretima modernizma. Sam zahtjev slobode stvaranja 
i nastojanje neprestanog modernizovanja i osavremenjivanja 
umjetnosti i književnosti ne može se vezivati jedino o pojam 
moderne, a najmanje one određene grupe koja je u istinu pre- 
.Stala 1902. i — ne diže se više. 


Drugo je pitanje, je li »duh moderne još živi« i preživ- 
ljava li revoluciju što »drma, njenim temeljima«. Ali ovo 
nije pitanje one određene hrvatske moderne iz prelaza vijeka, 
nego mnogo šire pitanje o osnovnim karakteristikama moder- 
nosti i modernizma uopće, u svijetu i kod nas, i o pojedinim 
našim piscima i pjesnicima u odnosu prema tome modernizmu. 
Krajem stoljeća u kulturnoj Evropi su dohovi bili u svakom 
pogledu i pravcu suviše analitički, kritički i skeptički, ali nisu 
mogli da se u toj skepsi i kriticizmu samozadovoljstvom supe- 
riornosti smire i gorde kao oni iz kraja osamnaestoga vijeka; 
bili su nesretni bez nečega što ih zaokuplja i makar opaja- 
njem umiruje. Simbolizam, dekadenca, secesionizam i slično 
bili su simptomi krize i prelaza iz staroga ravnovjesja u tra- 
ženo novo, a sam modernizam kraja stoljeća u svojoj općeni- 
tosti bio je brodolomačko-hvatanje svake splavi, grede i slam- 
ke, mnogo puta i desperatersko draškanje i opijanje ne samo 
materijalnim nego i moralnim apsintima; opijanje i zagluši- 
vanje jednako burom i olujom kao i tišinom zasjenka, divljim 
kfičem kao i stravičnim mukom, velikom gestom kao i finom 


nijansom. Modernizam je — u principu obuhvatao sve: i one: 


koji su se hvatali Tolstojeva »le non agir« i .Nietzscheove 
»volje za moći«.i rezoniranja bosjaka Gorkoga i Andrejevljeve 
»crvene vizije«, Ibsenova individualizma i Bj&rnsonova demo- 
kratizma, Poeove stravičnosti i Whitmannova patosa zdravlja, 
Emersonova propovjedništva o Duhu Svega i Swedenborgove 
mistike »legije duhova«, Zolina »romantičkog naturalizma« i 
Huysmansova »doživljavanja« okeana pred akvarijem, Przy- 
byszevskoga satanizma i: Verlaineovih zanosa za majkom 
božjom, Bocklinovih slikarskih simfonija i Maeterlinckovih 

dramatizovanih panneaua, blještavila D'Annunzijeve sonorne 
dikcije i »telegrafskog stila« Petra Altemberga, neokatolicizma 
Fogazzara i džunglovskih senzacija Kiplinga. Glavni, ili ba- 
rem najgovorljiviji eksponent, žrtva i simbol vremena bio je 
Strindberg, u kojemu se izmjenjivale kletve s molitvama, lju- 
bavi s mržnjama, ženstvenost sa ženofobijom, liberalnost do 
ateizma s bježanjem u samostan poslije obraćanja »pred Da- 
maskom«, pretjeranost naučne analitičnosti s odbijanjem 
svake naučnosti. 

To je bio glad, nemir, to su bile kalvarije razapinjanja, 
Walpurgine noći modernizma, njegovi blagoslovi i njegova 
prokletstva. Zato se sa sadržajne strane o modernizmu ne može 
govoriti kao o jednom pravcu, o jednoj doktrini, o nečemu 
što ima svoj Credo. Modernizam je bio negacija svakoga Cre- 
da, svake doktrine. U svojoj cjelini, on je — rastrganost, trza- 
vost, neskupljenost, desorganizovanost. On je bio stanje duha, 
a ne pravac. 

U tome značenju, modernizam nije još ni danas staložen i 


preboljen: moderni čovjek nije još našao svoga mira, svoje. 


gladi nije utažio, svoje nerve nije umirio, svoje misli nije raz- 
bistrio. Futurizam je bila posljednja konsekvencija ove razdr- 
tosti — bjesomučni bijeg iz razdrtosti i negativizma sadašnjice 
u deklamatornu afirmativnost — budućnosti. Simbol mu je: 
»šaka«, poklič i najviša opojnost:; »rat«. Tu su protivurječnosti 
modernizma dotjerane do apsurda. 

Kad je tako, može li stajati tvrdnja Lj. Marakovića \da je 


Nazor bio tipičan reprezentant moderne, zato što je bio »pjes- | 


nik težnje za carstvom Dioniza i Afrodite«, što bi imala biti 
bitna oznaka modernizma. . | , 
Jedan dio modernih duhova (ali ne najveći dio), doista je 


čeznuo za carstvom Dioniza i Afrodite, ali je daleko veći broj | 


onih koji su čeznuli za posve drugim stvarima: za istinom, 
pravdom i bratstvom, za mirom, idilom i mistikom, za priro- 
dom, radom i novim socijalnim redom, za vjerom, crkvom i 
Madonom, za svim nogućim i nemogućim... Ni Verlaine, ni 
Huysmans, ni Joergensen nisu prestali biti tipični modernisti 
kad su konvertirali, kao što ni Ibsen kad je pod starost počeo 
da revidira svoje ranije »idealne zahtjeve«, ni Strindberg, ili 
Ola Hansson, ili stotine drugih. »Pomiriti se sa crkvom« pod 

kraj burna života, ili poslije faustovskih borba duha, ne znači 
prestati biti žrtvom moderne duhovne krize, niti znači neko 
duboko idejno i vjersko preobraćenje. Kod većega dijela fran- 
cuskih pisaca-konvertita bio je artistički movens važniji i 
sigurniji vodič u — crkvu od saznajnog i pokajničkog. Arti- 
stički momenat, onaj isti koji je i rugalici Heineu nadahnuo 
stihove o suncu kao. »srcu Hristovu«, a Carducciju, pjesniku 
»Ode Satani«, meke stihove majci božjoj. Verlainea privlači 
čarobnost katedrale, koja može da impresionira svakoga koji 
ima osjećaja za veličanstvo i mističnost mira, i pitanje je da 
li bi Verlainea konvertirala vjeri svijetla, zračna i raskošna 
arhitektura renesansnih katedrala sunčane Italije, kako ga je 
privelo polusvjetlo oštre gotike. Huysmansa privlači gregori- 
janski pjev, ali koju umjetničku dušu da ne ponese to poja- 
nje? Koliko puta i čovjek koji ostaje daleko od svake vjere, 
osjeti potrebu »mirne ćelije« i zavidi onima koji, možda i bez 
osjećanja poezije mjesta, čitaju svoj brevijar pod visokim 
čempresima starih samostana. S koliko je sugestivne poetično- 
sti Zola opisao crkvu »Sacre Coeur« u Parizu i vjerske ekstaze 
abča Moureta (»Le faut de PVabče Mouret«). Kako primamljivo 
djeluju slike brahmanskih i budističkih velehramova i kako 
čovjek, kojiput, zaželi »dane smirenja« u indijskim. prašuma- 
ma. Koliko je sporednih (društvenih, političkih, moralnih, pa 
i praktičnih) motiva utjecalo na neke francuske intelektualce, 


da se pod kraj vijeka prometnu u salonske, političke, ili lite- , 


rarne katolike?! A najposlije: jesu li svi ti konvertiti doista 
i sa svom dušom prihvatili sve što traži i naučava crkva ka- 
tolička — a ona traži samo s ve — kako je to ispovjedio Ver- 
laine u poznatom lirskom »Confiteoru«, u toj svojoj više pjes- 
ničkoj nego intelektualnoj i vjerskoj gorljivosti neofite?! Ko- 
liko je rezervi sebi pridržavao jedan Lemaitre, a koliko pre- 
duhitrenosti pokazuje Brunetičre, proglašavajući bankrotom 
znanosti ono što je bilo, u stvari, samo vršljanje popularne na- 
uke u ćorsokaku »naturfilosofije«. Ako danas pozitivni na- 
učni kriticizam upoznaje i odbacuje grotesknu površnost pre- 
uzetnog »prirodnoznanstvenog publiciste« Bichnera (»Kraft 
und Stoff«), iz sredine XIX vijeka, ili preuranjene generali- 
zacije Bolschea, ili Haeckelovo velesvećeništvo »monizma«, 
proklamiranog dogmatski i organizovanog kao crkve (jer Ni- 

jemci ne mogu ništa bez »Genossenschafta«) i ako je taj isti 
Haeckel u dopuni svome »Monizmu«, jednoj nepoznanici koja 
se zove »supstanca«, poslije dva atributa, »sile« i »stvari«, do- 
dao još i treći (da bude i u monizmu trijunitizma), — »psihu«, 
sve to nije još kapitulacija nauke i pobjeda dogme. Od spo- 
znanja preuranjenih zaključaka i pretjeranosti do katoličan- 
stva strahovito je dalek put. Dalek je put i za onoga koji pri- 
zna granice ljudskoga uma, granice znanosti, pa i potrebu vje- 


rovanja, dalek i za onoga koji je osjetio bespomoćnost svoju: 


i potrebu molitve nečem višem i apsolutnijem, koji je osjetio 


potrebu vjerovati ili nadati se u produženje svoga života u: 


vječnosti, dalek čak i za onoga koji je začaran umjetničkim 
čarima katedrale i gregorijanskog pjeva, mirisom voska i 
bjelinom ćelije. | 

Ogroman je to razmak — to tvrdi baš katolička crkva i 
s punim pravom. Ona je dosljednja u svojoj tvrdokornosti. Ona 
ukazuje na taj razmak kada dogmatizuje nepogrešivost jedinog 
tumača i objavitelja dogmi, kad guši svaku i najmanju po- 
javu modernizma u svojim redovima strogošću nemilosrđa 
prema onima za koje i njeni inkvizitori znadu da su iskreni 
vjernici zauzeti za produbljenje i napredak vjere. Ogroman je 
to i dalek put, zato što katolicizam ne znači samo — priznati 


boga i besmrtnost duše — to čine sve druge vjere i mnoge | 


nevjerske nauke — ne znači samo zanijeti se katedralom, gre- 
gorijanskim pjčvom i samostanskim mirom, nego priznati i 
prihvatiti, potpuno i u svemu, jedan posve određeni i u tan- 
čine razrađeni dogmatski, moralni i disciplinski sistem, bez re- 
zerve i prava kritike, u tertulijanskom smislu: »credo quia 
absurdum« — logiku svesti na prostu dedukciju, moral na re- 
ceptakule, nauku na apologetiku, volju na poniznost, aktivnost 
na poslušnost. Tko ne može sve to ili makar i samo jedno od 
toga, nije katolik, a crkva uči: tko nije sa mnom — potpuno i 
u svemu sa mnom — taj je protiv mene. Zato litanije bogoro- 
dici, lirski confiteori, katedralske opčaranosti, gregorijanski 
zanosi i flertovi sa bjelinom samostanskih ćelija, nisu još uvi- 
jek prava vjernost katolicizmu, a sve ovo i ovakvo konver- 
titstvo dokazuje manje da su konvertiti postali vjernici, a da- 
leko više da su se baš time i tako najbolje iskazali kao pravi 
modernisti. 

Ljubomir Maraković je kazao da je Nazor reprezentant 
»surove borbe za opstanak«. Za ovu tvrdnju se ne može naći 
potvrde u poeziji Nazora. 

Ideja »borbe za opstanak«, koja je vani, u svijetu, dala 
čitavu literaturu, doprla je do hrvatske književnosti istom 
osamdesetih godina. A. Kovačić bio je prvi naš novelista, koji 
je godine 1880. ocrtao jednog tzv. »darvinistu« u »Ladanjskoj 
. sekti«. Kasnije je o toj borbi za opstanak. počeo govoriti Đal- 
ski, pa Kozarac, Novak i drugi. Ali je za čudo preko tih pisaca 
ušao u hrvatsku literaturu Darwin ispod ruke sa — Schopen- 
hauerom. »Borba za opstanak« je kod naših pisaca odmah do- 
zivala u pamet »volju života« njemačkog filozofa. »Slijepa vo- 
lja života« izvor je strašne i bezdušne borbe za život, koja 
krvari i ruši idilu, ideal hrvatskih pisaca. »Darvinizam« — to 


je bio »realan život«, a grubost tog realnog života zaprepastila 


je pisce realiste i — bacila ih u naručaj pesimizma. ' 


Nazor reagira na ovu vrstu pesimizma, koji je izraz ane- 
mične sentimentalnosti i melanholije, a ne darvinizma. Ili bolje 
reći: njegova kote pojava sama je sobom bila reakcija na 
bio pesimista, ni melanholik. U rezultatima borbe za život u 
prirodi vidio je pobjede života a ne smrti, sebe nije odvajao 
od prirode, osjećao se sve više njenim dijelom i stapao se 
s njome, pa se za to nije nje ni plašio. Osjećao se — ili je 
barem stalno nastojao da se osjeti — njenom afirmacijom, a 
ne žrtvom, osjećajući i razvijajući u sebi nagon stvaranja, 
želju i snagu života a ne razaranja. Ali Nazor pjesnik nije 
nigdje svome zanosu za napon snage i plodnost života dao ka- 
rakter i vid surove borbe za opstanak. Nazor u.svojim pjesma- 
ma pjeva borbe i veliča borbenost, ali svu borbenost »Kralje- 
“va« smiruje u »Kraljevo oranje«, iz njegove mnoge »pare 
krvave« pomalja se blagi lik Hristov, u pričama i pjesmama 
šumskim idealizira i poetizuje prirodne borbe kao da je unuk 
Rousseaua, a njegov Bako (u »Dionizijskim pjesmama«) ne ruši 
po Indiji carstva u surovosti, već u veselju, opijanjem sebe 
i protivnika rumenim vinom. Taj Bako se ne bori od nužde 
i za život, već iz puste obijesti. Nazorova »snaga« nije nasilje 
u borbi za opstanak, nego višak životne sile, obijest i opojnost 
stvaranja. Nigdje nema traga gladnom rvanju za koru hljeba, 

za plijen, za posjedovanje. Pjesnikov prezir šiba one koji se 


bore pohlepno za goli opstanak (npr. u pjesmi »Kentaur«). 
Snagu ne potencira zbog borbe za život i posjedovanje, nego 
za slast življenja, i za veći polet, da može da jezdi do sunca i 
makar u »sunčani nepovrat« (»Konjik«). To nije gadna, niska 
i surova »borba za opstanak«,; nego borba zbog borbe, jačega 
s jačim, a ne jaka i surova sa slabijim i nježnim. 

Kad je Lj. Maraković pisao o »Hrvatskim kraljevima«, 
s najvećom hvalom, napisao je u »Luči« 1913. i ovo: 

»Pa ipak je ova poezija idealizma hrvatskog naroda tuđa. 
Jer Nazorovi Hrvati nisu Hrvati, nego »Nathrvati«, kao što 
su i njegovi ljudi zapravo »nadljudi«. On je pjesnik premoćne 
živinske snage »nadčovjeka«, ditirambskog.strasnog užitka. 
Nije li i odviše jasan po surovi duh zemlje, živinstva, 
krvi u ovim borbama... Da se prometnu u kipove, ti bi ljudi, 
što se javljaju u »čoporitna«, imali pretjerana i nakažena asir- 
ska i egipatska lica kipova Meštrovićevih.« »Morbidna, deka- 
dentna je ljepota moderne poezije« — završavao je kritičar 
svoju studiju, a mogao je da je završi ovakvim riječima samo 
zato što je — ne znam kako — ovu sklonost anarhizmu i div- 
ljini doveo u vezu s Vojnovićevim Malipierom, iz »Gospođe 
sa suncokretom«, koji govori: »Imati i razbiti! ... Imati i ubi- 
til... Vi ne možete pojmiti što ljepota mrtvih stvari u meni 
budi.« Ali ne, s tim perverzitetom Malipiera, djeteta mletačke 
dekadence, nije ni u kakvoj vezi Meštrovićeva strašna snaga, 


ni Nazorovo zdravlje, čisto od svakog perverziteta. Nazor se 
ne trza u bolesnom srhu. »Imati pa razbiti!« — nego kriči u 


naponu: Stvoriti i rasipati! Dići se i letjeti! »U česmu vječne 


Snage, u slavan nepovrat!« Ovo može da bude divlja ljepota — 


ali nikako nije morbidna ljepota, u perverznom smislu riječi. 
Neki kritičar klerikalnog duha (Steva V., u »Riječkim no- 
vinama« od 8. IV 1913) koji je također oduševljeno pozdravio 


= Nazorove »Kraljeve«, napisao je o Nazoru i ovo: 


»Onaj poganin... pjesnik »Kentaura« i »Ditiramba«... 


. čovjek je koji je među prvima kod nas propovijedao onu »no- 


stalgie de la boue« (nastalgija blata) francuskih lirika, čežnju 
za onim najnižim, živinskim užicima, i kao pjesnik te nostalgije 
napisao jednu beskrajno surovo-brutalnu i neestetsku pjesmu 
kao što je »Kentaur«... prevjerni učenik oca Baudelairea i 

čitave ciganske, skitničke generacije kasnijih francuskih pjes- 
nika... Moderniste lutaju od pola do pola. Jedni su... blijedi 
umorni starci, a drugi, kao Verhaeren, silni, jaki ljudi, odjek 
naše surove, nemilosrdne kulture. Poezija je to fabrika i teh- 


nike, bez finih osjećaja, bez srca i vjere. Toj grupi pripada po 


svojoj pjesničkoj profesiji i po svojoj knjizi »Lirike «i Nazor. 
Silan, vulkanski talenat, koji stvara čudovišta, »Kentaure«, da 
udovolji svojoj iskonskoj želji za jakim." 

Ovo je pismenije i neznalačkije, ali u istom krugu pogreš- 
noga gledanja kao i konstrukcije Lj. Marakovića. 
Jadan Nazor! On, najpovučeniji, najsedentarniji čovjek- 
službenik, ljubomorni čuvalac 'svoga mira — da je od grupe 


»ciganske, skitničke  generacije« francuskih bohema! On, 


pjesnik obijesnih, ali malo erotskih »Idila«, nježnoga »Povrat- 
ka« i »Pokraj mora« i onih obiteljsko-ljubavnih pjesmica »Kod 
ognjišta«, pjesnik erotike koju naziva — Himerom, pjesnik 
nježnih sinovskih osjećaja »Febbre«, čistih egzaltacija ciklusa 
»Pred Hramom« itd., svih tih pjesničkih prvijenaca mlado- 
sti (skupljenih u »Lirici«) da je »prevjerni učenik« Baudelai- 
rea, s kojim nema gotovo ništa zajedničko, osim ljubavi za 
poeziju, jer nema njegove razdrtosti, ni stravičnosti. On da je 
učenik francuskih »skitnica« i »dekadenata«, koji ih malo i 
poznaje, a daleko je više pod utjecajem moćnoga verbalizma 
Victora Hugoa, a po prirodi, uzgoju, lektiri i kulturi i čitavim 
radom svojim izraziti antidekadent. On — bliži možda parna- 


sijancima, ali svakako od iskona veliko dijete žive mašte već | 


od kolijevke uspavljivano i buđeno pričama Biblije i Homera, 
Ariosta, Bojarda, i Miltona. Kako se malo zna i kako se malo 
misli kad se piše, a još manje razumije kad sečita... 
»Kentaurkinja«, jadna zvjerka, koja je progonjena 
od niske pohote, mit ženske na koju reži gadna strast i samo 
strast i koja bježi od surovosti, upirući u taj bijeg sve svoje 
sile — nije našla kod kritičara koji baš nju odabra kao argu- 
menat optužbe, ni razumijevanja ni samilosti. Kritičar je vidio 
u pjesmi samo »nisku strast«, kao da drugo ne može da vidi ni 
u onome što strast izaziva, ili od nje bježi. Možda je i Dante — 
najodurniji đavo i najneestetskiji pjesnik, kad nas vuče u du- 
bine pakla i crta grdobe duha i tijela. Da se kritičar za- 


držao kod »Hipogrifa« i »Psoglavca« i da ih je odijeljeno čitao . 

i tumačio, moglo bi se i razumjeti da se u prvi mah nije do- 
sjetio da su to oličenja sirove i odurne strasti, ali gdje su 
ostale oči i gdje moć rasuđivanja kad pjesnika poezije prirode 
i primitivnosti stavlja u grupu poezije »tehnike i fabrika«. 


Takve apsolutne netačnosti ne mogu se opravdati ni onda kad. 


se pišu zato da bi jače odskočila veća pohvala »novoga Na- 
zora«, pjesnika rodoljubivih »Kraljeva« i konvertita — in spe. 

Međutim, u odnosu prema ženi vidi se najbolje razlika 
između modernizma, katolicizma i nazorizma. 

Među Nazorovim pjemama iz prvog vremena boravka u 
Kastvu ima jedna o »lijepoj plavoj zvijerci«, o Ženi koja 
pada među ljude kao vihor i povlači sve za sobom, pjesma o 
Ženi-zvijerci, lijepoj Heleni, rad koje pade Ilion, garavoj Su- 
lamitki, Izoldi, ruži bijeloj, Kleopatri, gnijezdu metulja i stanu 
zmija, o Anđi, cvjetnom drvetu, o onoj što »proleti nad nama 
ko oblak što se rudi, i dahnu kao smilje, zašušti kao svila, i 
zapjeva ko ptica što nosi alem krila, i kao lemeš prođe po na- 
šoj mladoj grudi, ko težak mlinski kam.« 


O »plavoj zvijerci« Nazor pjeva: 


Ognjena kola tvoja jure nam preko boka, 
ouspali sve nam žile čarobnog tvoga oka 
pakleni modri plam... 

Mameć nas u bijegu s posmjehom promatraše, 
za tobom kao mnoštvo vrluda, srne, vrvi, 

a ostaju na drači izdrci puti naše, 

i kapi naše krvi. 


Ali, ako Nazor u ženki, »plavoj zvijerci«, vidi nešto što 
raspaljuje u mužjaku divlju požudu, ne odnosi se prema tome 
u smislu pisaca modernista, nego i tu pomamu i to rvanje 
polova svodi na prirodnu funkciju plodnosti. 


1 Marjanović je u Književnim novostima, 1914, br. 6. štampao 
kratak napis »O modernoj i Nazoru«, a ovaj ovdje, kao njegova 
nadopuna, spremljen je u slogu za štampanje, ali je uto počeo prvi 
svjetski rat, pa do štampanja nije došlo. 

DR ANTE KOVAČIĆ 


(K DESETOGODIŠNJICI NJEGOVE SMRTI, 10. PROS. 1889), 


( Kad je izašao Đalskoga roman »Radmilović«, mnogi su 


vidjeli u sudbini pisca Radmilovića, koji usred naših mizernih 


društvenih i književnih prilika na koncu poludi, i sudbinu 
rano — u 35. godini života — u Stenjevcu umrlog pisca Antuna 
Kovačića. Ako i nije Đalski, već po svojoj okolini, društvu i 
naravi, mogao da se unese u duševno raspoloženje Kovačićevo, 
nego je prikazao u svom romanu samoga sebe, ipak je glavna 
“misao romana rješenje Kovačićeva rada i njegove sudbine. 

Radmilovića, kao i Kovačića, ubile su ove naše prilike, 
koje sprečavaju slobodni razvitak i polet piscima i čitavoj 
literaturi. ) | 

Ove je godine u prosincu deset godina što je umro Ko- 
vačić, jedva jedvice dobivši odvjetnički »stalum agendi« za 
Glinu. A danas se toga izvanrednoga talenta malo tko sjeća. 
Mlađi ga gotovo i ne poznavaju, a njegovi drugovi pošli su sta- 
zama onih protiv kojih su se s njime zajedno nekada borili, 
a njegovi su protivnici zadovoljni što su ga uništili. O njemu 
nije izašlo ni jedne bar nekakve kritike, prikaza ili što tako. 
On je danas zaboravljen. A nije to zaslužio. 


U sedamdesetim i osamdesetim godinama uz pravaški po- 
kret stala se razvijati i nova struja u literaturi. U čitavoj Evro- 
pi širio se naturalizam, pa su počeli da se bore protiv 
romantike i praznoće i nerealnosti literature, digli su zastavu 
naturalizma. »Sloboda«, »Vila« i »Balkan« borili su se protiv 
»Vijenca«, Šenoe i šablonskog idealizma. Kumičić je istupao 

kao naturalist. Veliki učitelj bio je Zola. Ali u toj periodi 
općeg vremena, najsilniji talenat bio-je.svakako Ante Kovačić. 
.  Naturalizam kod nas nije bio izrazit, to je bila zapravo 
tek brutalna romantika, te nije taj naturalizam ni iznio traj- 
nijih djela. Morao je kasnije da ustupi mjesto tihom i dubljem 
realizmu ruskoga, psihološkoga smjera, kako su ga razvili 
Đalski, Turić i Kozarac. Ali baš zato što to doba nije obilo- 
valo silnim eruptivnim talentima, moramo tim više da uzdig- 
nemo Kovačićev talenat. | 
j a svojim prvim radovima, kao što su npr. »Baruničina 
ljubav« (roman) i »Fiškal«, nije bio ni Kovačić drugo nego 
romantik koji je nešto smjelije i brutalnije obrađivao svoje 
o sujete. Ali već u nekim manjim novelama, kao što su »La- 
danjska sekta« i »Smetanje posjeda«, vidimo njegov dar 
Jesnije: grubost u crtanju značajeva, realizam, opisivanje 
našeg malograđanskog čovjeka i moralnu pokvarenost društva. 
Sve je tu groteskno i oštro, nema rafinovanosti, nema kakve 
veće pažnje na tehniku. Onda su slijedile neke pjesme, izdane 
pod naslovom »Pod Klekom«, a onda opet razne žučljive sati- 
ričke pjesme, dok nisu došli njegovi veliki romani »U regi- 
straturi« i »Među žabari«, koji su gospoda iz njegove stranke 
i opozicionalci dali u »Balkanu« obustaviti, jer su tamo upo- 
znali sebe i svoj život. Onda, na koncu osamdesetih godina, 
Kovačić je napisao još dva, tri romana (»Crvenkapa« i jedna 
drama) koji su ostali u rukopisu. 

| Čitamo li njegove posljednje radove, frapirat će nas punoća 
dikcije, neiserpljivost prispodoba, koje se izvijaju iz same 


radnje, i uopće bujnost jezika. Divit ćemo se njegovoj silnoj | 


i tvoračkoj fantaziji, njegovoj naveliko zasnovanoj radnji, 
njegovoj zajedljivosti i satiri, ali ćemo se morati diviti i nje- 
govu realizmu.|Ima tu karaktera i tipova, osobito iz seljačkog 
(»U registraturi«) i malograđanskoga života, tipova one naše 
poluinteligencije, da ćemo to u tako markantnoj i snažnoj 
formi malo gdje naći.)Ima tu dakako i mnogo nevjerojatnosti, 
mnogo romantike, mnogo pretjeranosti, ali njegova romantika 
odaje silnu tvoračku maštu, a njegova pretjeranost i grote- 
skna, brutalna satira, koja često prelazi u karikaturu, odaje 
ozlojeđeno, sapeto, veliko srce. I ta tvornost i ta žučljiva duša 
dva su elementa od kojih se sastoji Kovačićeva ličnost. ) 

Kovačić je bio po naravi svojoj osnovan za pozitivnog, 
tvoračkog književnika, ali ga je filistarska, niska, malena 
okolina njegova sapela i on je postao negativan, rušilački duh. 
On nije imao prilike da se primiri, jer ga je život oko njega 
odveć razdraživao, te je njegova plodnost prešla u divlju 
romantiku koja je služila glavnoj njegovoj osobini — negaciji. 
Čudna je to bila mješavina u njegovoj duši. Nije imao vremena 
ni mira da se organički razvija, da sam stvori nekakav nazor o 
svijetu, da utvrdi nekakve ideale, premda je bio pregnutljiv 
i idealan, pa je samo reagirao prema pritiscima, reagirao 


. satirom, rugom i žučljivom ironijom. Htio je nešto, htio je 


mnogo, ali nije mogao da razjasni što hoće, jer je morao da 
kazuje uvijek ono što neće. On je pokazao samo s čime je 
nezadovoljan, što ga tišti. Bio je, kako rekoh, negativan. 

A ta ga je negativnost boljela, jer ju je rodila bol, nezado- 


= voljstvo, jer je bila duboki prosvjed. Kovačićeva negativnost 


po naravi je svojoj slična onoj negativnosti Gogolja ili 
Saltikova-Ščedrina, samo što on nije imao ni toliko mira (radi 
životnih nevoljnih prilika) koliko su imala ta dva Rusa, pa 
nije mogao da posveti više pažnje formalnoj strani svojih 
djela, Ali uza sve to, ta su djela nešto najsnažnije što ima 
naša novija literaturaj Tako veličanstvenih opisa nekih scena 
i momenata, kao što ih ima u »U registraturi«, nismo još 
odonda čitali. A opet, tako grubog, ali istinitog realizma u 


crtahju, kojima su ocrtani npr. Kanonik, Žorž i Miha, 


također nećemo mnogo naći. (Osim toga je u tom ogromnom 
romanu (uz Šenoinu »Kletvu« po obimu najveći naš roman) 
prikazao razvoj našega čovjeka od kolijevke pa do groba.) 
Taknuo je našu ranu: kako seljački sine postaje gospodin 
i kuda vodi to gospodstvo. Pokazao je kako to gospodstvo 
sve truje, zaražava, ruši, ali nije poštedio ni seljaka, našeg 
Zagorca. Bio je sam Zagorac, pa je dobro poznavao Zagorje. 
I sve one strašno romantične scene s Laurom itd. ne oduzi- 
maju vrijednost tom vulkanističkom romanu. 

A onda opet ona satira »Među žabari«, satira na čitav 
jedan grad. Pisano je to u feljtonističkoj formi, ali invencija, 
romantika kojom je to sve karikirao nema premca. ' 

Kovačić je bio kaos koji je imao da se skupi u zvijezdu, 
u sunce, ali nije mogao. Nisu mu dali da sam iz sebe rodi to 

sunce, a on opet nije htio da ga drugi formiraju. Ostao je 
tako žitki, žarki kaos koji je prodirao na mahove, poput lave 
iz vulkana. I kod takvih pojava ludo je pitati za sređenost, 
logiku i organičnost. Ludo je trpati ovakve pojave u katego- 
rije, škole i teorijama ih onda suditi i mjeriti. Tu treba paziti 
na količinu, na gustoću mase i na stupanj eruptivne snage. 
Taj stupanj je u Kovačića bio visok i u množini te mase bilo 
je veoma mnogo klica i elemenata koji su se razvili kasnije 
u ovom deceniju u lijepe literarne tvorevine. A ima klica 
koje još čekaju da se razviju..I zato bi bila dužnost naših lite- 
rata da se malo više osvrnu, bar prigodom desetogodišnjice, 
na oca našeg realizma, na najsnažniji, a ujedno i najtragičniji 
talenat prošloga decenija i da se izdaju izdana i neizdana 
njegova djela, da bar mlađi iz njega izvuku one klice i da ih 
oplode, a koje su njegovi drugovi prepustili sudbini.! 


(»Svjetlo« 1899) 


1 Uz Marjanovićev članak dodao je urednik »Svjetla« Dušan 
Lopašić ovo: 

Das se odužim sjeni miloga prijatelja Ante Kovačića, a donekle 
da pokažem, kako ne držim ništa do osobnih razmirica koje su 
bile nastale između njega i mene u posljednje vrijeme njegova ži- 
vota umolio sam prijatelja, a velikoga poštovatelja pokojnikova da 
napiše o desetogodišnjici Kovačićeve smrti članak za »Svjetlo«, koje 
je Kovačić mrzio, ali mrzio pošteno. 

»Svjetlo« se ovime odužuje toj poštenoj mržnji, svijetlom duhu 
svoga protivnika, J DVJE 

KSAVER ŠANDOR ĐALSKI 


Kad se vraćam mišlju na životno djelo Đalskoga, uvijek 
mi se javlja jedna slika, ne na platnu naslikana, već viđena 
i proživljena u prirodi: ' 

Na morskome žalu što se naglo spušta k vodi, a onda 
zaronjuju njegove litice, pećine i nasipine šljunka pod vodu, 
dalje i dublje u mračnije, zelenije, otajnije strane — digli 
ljudi ukusa nasade egzotičnog cvijeća, južnog bilja i sjenatih 
pinija. Kroz guste lovorove nasade proviruju širokolisne 
smokve, penju se tamne ciprese, šire se zelene murve, a na 
iskrčenim, zemljom rumenicom nanesenim njivama, dižu se 
uz visoku obalu skaline vinograda, buseni ruža i inoga šarenila 
cvjetnoga. Kroz bujno zelenilo bjelasaju se nasloni i ističu 
široki balkoni i crveni krov udobne vile, sa prozorima na 
kojima lepršaju od lahora usplahireni zastori, A na pletenom 
stolcu, u zasjenku, sjeo gospodin izrazitog lica, pronicava 
pogleda i oštra nosa, upiljio svoj pogled u more, na kojemu 
se njišu čamci, a po kojemu igra sunce, ono južno sunce. 

ž Pod njime se lomi obala, i već blizu pod vodom obraslo 


je zelenilo alga, što se bibaju uzbibane laganim talasima, pa 


se čini da rastu, da se produžuju, da se dižu na površinu kao 
vodene zmije. A između njih po koja rumena morska zvijezda, 
jež, ili bijela školjka, ili sjeo u udubinu kamena šljunak, pa 
se bjelasa, igra, pa poskakuje desno i lijevo i zove te... Uzne- 
mireni valovi kroz koje gledamo u dubine, oživljavaju dno. 
A čini ti se da su se oni baš sad, ovoga časa, uznemirili i pitaš 
ge — zašto, od čega? — A oni se love od vječnosti... A dno se 
stepenasto lomi i spušta, odmiče u daljinu, i koliko se udaljuje, 

toliko biva mračnije, otajnije, gušće, uljenije, teže. Alge se ne 
razabiru više, a samo načas zatrepte, kao plamen kad se gasi, 
bijele pjege školjke ili sitnog pijeska. Tamo dalje — daleko — 
na površini, igraju valovi pod sunčevim cjelovima i kupaju se 
u sunčevu svjetlu; love se, trepte, pjevaju: pravi bakanal svje- 
tla i slavne raskoši. 


Ovaj gospodin sve to gleda i hoće da prodre u dubine. Od 
brda pod kojim je more i njegova kuća iz gore kojoj je pod 
srcem niknuo taj bujni cvat, s mirisima tolikih cvjetova — 
od gore i s brda spušta se njegov pogled domu, tu malko 


zastane, prosanjari, sjetiv se ljuvenih zgoda i cjelova, zaku-: 


taka i djedova, zabuši se u park i podrhtava s tjeskobe slatkih 
čežnja, a srsi ga prolaze kod mjesta milih očekivanja. Ali on 


bježi dalje, samo začas zastane kod sebe sama, osjeti bol: 


i muke neku, pa odbježi dalje, dalje, ispred sebe... k vje- 
čnom životu, debelom moru. Preskoči pogledom obalne pećine, 
srne vratolomno i nervozno k vodi i uroni joj pod površinu... 
Roni dalje... Hoće da prodre do dna. Pogled njegov, oštar 
kao strijela i željan paranja koprene, pun je čežnje da vidi 
dubine velikoga mora. A dno se spušta i nosi pogled njegov 


sve dalje od obale, i mrači se, izaziva kao čarobna žena uvija- 


jući se u crnu koprenu... a samo kadikad, kao dva oka što 
sijeku zrak, zadršću bijele pjege kroz vodu. Pogled ide sve 
dalje — ne bi li sišao sve dublje, ali prkosno dno ga odbija, 
potiskuje na površinu — pošto ga je dovoljno nadražilo... a 
na površini ga prihvaćaju obijesni talasi i mame ga i nose 
dalje — niz površinu — k onome suncu, tamo u sred plohe, 
onom salvu veselja, pjesme i boja. A taj pogled prepušta se 
valovima, obijesno se i on baca u ono more svjetla, poskakuje 


po onoj površini i raskošno se kupa u onoj zlatnopjenušavoj 


kupelji. 

= Taj pogled doziva i onoga gospodina — koji se diže, silazi 
u čamac i plovi onamo, k svjetlu... ali svjetlo odmiče, 
odmiče — prkosno se smije i odmiče, a onaj gospodin se onda 
opet ogleda za obalom, svojim malim domom i pod gorostasnom 
brdinom, vraća se, gledajući u visoko nebo i u zapad sunca, a 
u sumrak pada u sjetu i pun neke boli i tjeskobe, ražaljen na 
prirodu, povlači se u dom i noću razgovara s dusima... 

.A sutradan, kad zasine sunce, sjedne opet na staro mjesto 
i ponavlja se isto. Tako danomice. 

To je slika što je u mojoj duši izaziva ime: Đalski. Ona 
mi tumači polet njegove duše, drhtaj srca, svaku njegovu 
misao, svako raspoloženje. Đalski je u vječnom krugu, hoće da 
prodre pogledom u utrobu života, ali brzo klizne na površinu 
i zadovolji se plein-airom. Ide u potjeru za tim svjetlom, 
da mu doskora vidi varavost i vraća se svojoj grudi, a tu mu 
se sve ono čovječje pričinja ništetnim pod zatorom velebne, a 
nemilosrdne prirode, pod pritiskom onoga brda koje kao da 
će svaki. čas da se stropošta na ovaj ugodni dom. Onda se 
utječe spiritizmu i sanjari, i jadikuje, i priča o samilosti i o lju- 


obavi i krotkosti... 


Nu ne traje to dugo, opet dolazi dan i opet se daje u 
potragu za dubinom, opet juri za odrazima svjetla, a tako je 
brz taj prelaz iz mraka dubine na površinu svjetla! Nema 
odvažnosti ni volje da uroni sav u one dubine. Sirenska pje- 
sma zelenih dubina, meki zagrljaj alga, nisu jači od onih 
valića: samo pogledom kuša da roni u dubine, dok sjedi na 
sigurnom tlu, a otpućuje se sa tla čamcem da stigne k cilju — 
onom iskričavom moru što odmiče... | 

Đalski hoće da brzo prodre, brzo stigne, brzo zahvati — 
umjetnička duša koja žeđa svjetla i koja bi htijela spojiti 
svjetlo površine i tamu dubine, koja bi htjela unijeti ono. 


'svjetlo s površine, u one dubine. Boji se mračnosti i zato 


ne silazi dalje u dubine. Pronicavost pogleda smeta mu užitku, 
a želja da se poda uživanju smeta da se pronicerog* produb- 
ljuje. 

Slavenska spiritualnost i sjeta, galska duhovitost i elegan- 
cija, germanska spekulativnost, italijanska. strasna i svijetla 
ljepota — sve se to miješa sa zagorskom, šljivarskom, dobro- 
ćudnom »umjetnošću lijepog i ugodnog življenja«. Kultura 
kontinentalne Evrope, rafinovanost modernoga građanskog 
društva, baroknost prošloga vijeka, s lakim liberalizmom, 
egoizam života i sentimentalna romantika samilosti — sve se 
to sukobljava i miješa s osjećajem da je član maloga naroda, 
da socijalne prilike rađaju kukavne ljude (ili obrnuto: kukav- 
ni ljudi takve socijalne prilike) da treba žrtvovati nešto od 
Boge tome narodu. Tendenciozni realizam i impresionistička 

romantika, sve se to komeša s nekim kulturnim i umjetničkim 
diletantizmom, punim nestrpljenja i protivština. Užitkarenje 
i uviđanje potrebe socijalnoga rada kose se u toj duši. To je 
rezultat velike naobrazbe i velikog talenta, naših malih prilika 
i prelaznosti našeg doba. U svi tim vijavicama, Đalski se kao 
ličnost i pisac održava uspravan u tom vrtlogu snagom svoje 
volje i kulture i svoje jake duševnosti, snažan je i velik kao 
pisac po toj snazi, volji i istrajnosti. 


(»Svjetlo«: 1900) 

Dr ANTE TRESIĆ-PAVIČIĆ 


Kad se ono prije deset i koju godinu javio u »Vijencu« 
pod pseudonimom »Mosorski guslar«, svratio je taj mladi 
Dalmatinac ubrzo na sebe pozornost. Pjevao je gotovo uvijek 
u klasičnim stihovima, koje je sricao (a to je bila više manje 


novost), prispodobe su bile uzete iz mitologije Grčke i iz stare. 


historije. Pjesme su bile pune stranih izraza, bogova i božica. 
U tolikoj se mjeri to sve u nas nije još upotrebljavalo, i 
to je onda mamilo ljude. Naskoro izdade mladi pjesnik knjigu 
pjesama pod.naslovom »Glasovi s Mora jadranskoga«, knjigu 
s pogovorom u kojemu je opravdavao svoj način pjevanja: 
dakle s pozom reformatora. Za godinu izađe i druga knjiga 
njegovih pjesama »Nove pjesme«, zbirka mnogo bolja od prve, 
ali s istim biljegama pjesničke tvorbe. Kad je te iste godine 
Dinko Politeo počeo izdavati svoju krasnu, no tek kratkog 
života (1. tečaj) reviju »Mlada Hrvatska«, pisao je Tresić u 
njoj članak o španjolskoj i našoj narodnoj pjesmi, te izazvao 
buru naših poštovanih filologa. U to doba se već počelo 


mnogo o Tresiću pisati, a još više govoriti, a on sam počeo je 


pisati drame (»Ljudevit Posavski«, »Simeon Veliki« i »Kata- 
rina Zrinska«), kao što je već prije bio pisao romane (»Sud- 
bina izdajice« i najnoviju »Pobjedu kreposti«). Spomenuti mi 
je još njegove kritičke radnje o Tassu i Ariostu (»Posvjeta«), 
s veoma uspjelim pokusima prijevoda njihovih djela (krasni 
su i prijevodi iz Dantea), esej o Osijanu i prijevod »Fingala« 
(»Nada«), pisma iz Pariza (»Vijenac«), lijepe putopise po Bosni 
(»Dom i svijet«) i po moru uz obalu Dalmacije (»Nada«), filo- 
zofsku radnju o kritici Leibnitzova determinizma (posebno), 


lirski ciklus »Đuli i zumbuli«, te uz druge radove političko- 

društvenog i polemičkog smjera u njegovoj smotri »Novi 
. vijek«, razglašene, »Rane otadžbine«, polemike protiv »sece- 
sije« (držao je u umjetničkom paviljonu i predavanje o tome) u 
»Nadi« apologiju Rostandova »Cyrana de Bergerac« i (ove 
godine) filozofsku pjesmu »Paralipomena Uraniona« — u 
» Vijencu« »Kod groba Schelleya i Tassa« i »Katarsa« u »Ka- 
tarini Zrinskoj« u »Životu« itd. 

Kako se vidi, mlad čovjek (od kojih 30—35 godina) radio 
je mnogo. Tresić je dramatik, historijski pripovjedač, socijalni 
politik pravaškoga kova, kritik estetske škole, pjesnik kla- 
sično-refleksivni, lik narodno obojen itd., itd. Na glas je 
došao rano i bez velikih zapreka. Javio se u ono doba kad je 
blagi realizam ruskoga smjera prevladavao u pripovjeci, idea- 
lizam sedamdesetih godina u poeziji, u to doba literarno dosta 
plodno, ali kritički skroz pusto. Kritika je značila — pohvalu 
i preporuku. I tada su Tresića prispodobljali s Talijanom 
Carduccijem (takvo prispodobljanje bilo je u običaju). Tresić 
je našao množinu mladih zanosnih štovatelja i nasljedovatelja. 
Stvorio je faktično — školu. Ali njegov, kako bi g. Politeo 
kazao, »uglati temperamenat«, odbijao je od sebe mnoge od 
onih koji su bili s njim u užem doticaju. Naskoro je zbog 
svoga stanovišta odbio od sebe i one mlađe elemente koji su 
se okupili oko »Hrvatske misli« i »Novog doba«, a kasnije i one 
moderne od »Mladosti« i »Salona«. S »Vijencem« se najpri- 
je raskrstio, a onda i s »Hrvatskim pravom« i sa svojim najin- 
timnijim drugom K. Šegvićem, te pristupio opet k »Vijencu«, 
pa i »Životu«. 

Ovo posljednjih šest godina igrao je Tresić odviše znatnu 
ulogu, isticao se odviše, da bi bio kritički sud o njemu čist. 
Pisalo se za njega u (»Novom vijeku« pogotovu — svrstavali 
ga među prve živuće pjesnike Evrope), a i protiv njega (Tausk 
izdao i jednu brošuru), ali mi se čini da je to sve pisano 
s odviše polemičkoga stanovišta. A najposlije i to je razumlji- 
vo, jer Tresić uzima sve osobno. Kad je »Nova nada«, sasma 
objektivno i bez kakvih »hintergedankna«, pisala o njemu, 
digao se protiv nje. A znade on i na sud pozivati svoje kriti- 
čare (Pasarića) itd. 

Kušat ću da ukratko rečem svoj sud o tom razglašenom 
čovjeku, ne obazirući se na obožavanje koje uživa, ili je bar 

uživao u Dalmaciji, ni na napadaje koje je doživio u Banovini. 
Tresić je za mene zbog više stvari čedo ovoga našega života 
i doba: stvorile su ga takve naše prilike političke, društvene 


i književne. Već sam spomenuo nekritično doba u koje se 


javio i cvao, ali ne smijemo zaboraviti da je on Dalmatinac 
i član one mlade generacije što je učila na stranim sveučiliš- 
tima (njemačkim) u početku 90-tih godina, kada je pravaštvo 
bilo u velikom razmahu. Tresić, kao Dalmatinac i gradski od- 
gojen ladanjski južnjak i marljiv talentiran đak, crpio je 
svoju izobrazbu iz klasičnih djela starine i talijanske litera- 
ture. Kazuju da on još danas zna naizust gotovo čitave 
ogromne epose Tassa, Ariosta, Dantea, Vergila itd. Tresić je 
izvrstan romanist i to je fakt koji ne smijemo zaboraviti. 
Talijanska retorika i surperlativi, formalizam i blještavost i po- 
ziranje — to su postali biljezi Tresićeve naravi. A i biljega 
novije dalmatinske inteligencije — samosvijest, kavalirština, 
znakovi su to bastardiranja od romanske i slavenske, primlje- 
ne naime i prirođene kulture, a u Tresiću još se sve to do 
tipičnosti potenciralo. — U drugu ruku, Tresić je bio zadojen 
onim idealizmom poze i patriotizmom zanosne fraze kojim se 


odlikovala pravaška mladež na njemačkim sveučilištima. A 


još je osjetio i upliv spekulativne, idealističke njemačke filo- 
zofije. Odatle u Tresića ona docirajuća, katedralska glagolja- 
vost.u kritičkim radovima. Po mome sudu nije ni klasik, ni 
spiritualan, ni slab, ni snažan, ni velik, ni malen, nije ni pusti 
diletant, ali niti pronicavi stručnjak. Ne može da se sebe riješi 
i niti da se sebi poda. Necjelovit, neizražen, neizrazit. Nije 
kompilator, ali se ne može kazati da je samostalan: nekakav 
epigon, koji to epigonstvo svjesno zastupa i opravdava. Uplivi 
klasika u dekoraciji pjesama i u prispodobama, uplivi crkve u 
filozofiji, uplivi Talijana u načinu osjećanja, uplivi Nijemaca 
u dociranju, uplivi pravaštva (spoj nekojih sentencija Starče- 
vića i misticizma Kvaternikova) u politici, uplivi narodne 
pjesme u lirici, itd. Tresić (literat) je čovjek sastavljen od 
fragmenata. Htio bi nešto novo, a veže se uz staro. To bi sve 
bilo i tragično, jer najposlije kakav je, takav je, takva smo ga 
i stvorili, ali ne bi rekao da svoje tragike osjeća; spama se 


poziranjem i sentencijama. ž 


poretlar 1900) 

KRAN JČEVIĆ 


Kranjčević u novije doba ne pjeva toliko koliko je prije 
pjevao, tamo u polovici netom prošloga decenija. Novije su 
mu pjesme rjeđe, ali se vidi iz svega da mu se pjesma otkida 
od srca, da je njegova sadanja bol dublja i mnogo osobnija 
no što je bio pesimizam prijašnjih njegovih radova. Koncem 
lipnja 1898. izašla je u »Vijencu« pjesma »Uzdah«, a početkom 
siječnja 1899. »Na kolodvoru«, a tako subjektivno ojađenih 
pjesama nije Kranjčević mnogo pjevao. 

U prvoj pjesmi čitam ove stihove: 


Koješta mi je dao bog — i još bi dao više, 
da tanju mi je pod'o krv — i krilo malo tiše! ... 
... Tek, da je meni dao bog — ah srca manje mrvu. 


. Veliko srce i jarka krv — to je tragika Kranjčevića. A 
sada čujte još ovo: 


Sam Eol mi je harfu d'o — da svakim ćuhom jeca 
i moju harfu razbiše — baš Eolova djeca! | 


To je u četiri stiha sintetizovana jedna od najvećih tra- 
gika života: uzeti na sebe križ čitava života, pa da pjeva 
osjetljivo srce, za sve, a od tog života komu si dao sve, od te 
okoline, tog društva i naroda i svijeta bit shrvan i vidjeti 
gdje ti sve to krši krilo poleta koje je htjelo za ta svijet lije- 
tati i voditi ga k suncu. Da, i onda nastaje onaj tupi krik: 


Vi sivi dani jesenji — bez sunca i bez leda, 
na moje oči pala je —k'o vaša magla blijeda. 

A nije taj pesimizam prirođen Kranjčeviću, nije to onaj 
»Weltschmerz«, nije to utjecaj Schopenhauera, niti je ona bol 
koja nastaje možda iz instinktivne povrijeđenosti, ambicije ili 
iz zapostavljenosti osobne, kao u Leopardija, ni iz razočaranja 
i probuđenja od ljubavnih strasti, kao kod Musseta, nego je 
to bol što je ćuti duša puna čovječanskih ideala, prepuna do- 
moljublja, samilosti i ljubavi prema čovjeku, bratu. Slušajte 
ovo: 


Ah časak daj mi, bože moj — ah zaboravi 

da svoju harfu nađem ja — u pogaženoj travi, 

i ja ću opet pjevati — i himne i peane, 

i "bit ću kao rose kap — što trepti zorom s grane. 


Duša ta hoće radost, plam, himnu života koga.ne muti 
sitničavost, bijeda i podlost. Veliki rad, silni život, dobri ljudi 
— to su čeznuća Kranjčevićeve duše. Samo ne mir, ovaj jadni 
mir! Krik vremena našega, krik našega čovjeka u ovo mrivo , 
doba, to su oni stihovi (»Na kolodvoru«): »Da se pođe makar 
kuda; dosadno mi ovdje svuda — ah, kad ćemo krenut dalje.« 

Ali ne — ne polazi se nikuda, usjelo se sve kao bara, tek 
se kreket naduvenih žuto zelenih žaba glasa. I Kranjčević 
onako tupo završava svoju pjesmu: 


Da se pođe — nekud pođe... ni veselo niti plačno, 
i bez cilja i bez volje — niz neznano pusto polje, 
mutno, mrtvo, beskonačno ... 


Navlaš sam citirao toliko da pokažem ovim čudesno sin- 
tetičnim, intenzivnim stihovima jezgru Kranjčevićeve pjesni- 
čke osobnosti. Kranjčević je čitav svoj vijek bio na — kolo- 
dvoru, njegove su pjesme one misli, čežnje, sanje, uspomene, 
ona požurivanja, ona nestrpljivost, uzrujanost što je osjećamo 
na manjim postajama kamo smo prerano došli. Pa tu sada 
sve miruje, sve se osoblje tek budi, pospano maše lampašima 
kroz maglu i noć, pa da se onda ne rađaju usklici: »Da, se 
pođe... nekud pođe!« — Kranjčević je duh koji je htio — 
poći, koji je osjećao u sebi silne energije i pozive, poći, na- 
prijed poći, micati se, živjeti veliki život. Duh je to — nemi- 

rovanja: ne pamtim sad ni jedne njegove važnije pjesme u 
kojoj bi opisivao mirovanje, kakvu krajinu što drijema: to sve 
uvijek ide, nekud se kreće, leti, bilo duhom, bilo tijelom, giblje 
se i spješi. To je fakt koji ne smijemo zaboraviti, jer držim 
da je to ključ po kojemu možemo razriješiti veliku zagonetku 
— Kranjčevića. Možda je tomu pridonijelo i primorje, u kojem 
se rodio i odgojio. Tamo ljudi obično ne stoje, nego putuju, 
idu, tamo se morski valovi vječito gone i čini ti se da čitavo 
more nekamo ide, polazi. Tamo nema ubavih zasjenaka, ne- 
ma ljenivih polja, ni umarajućih prodolica da bi te udrije- 
male, da bi mogao zavoljeti veličanstvo tišine. Priroda te goni, 
i ti je sve u žurbi i tijeku izrabljuješ, krotiš, sputavaš, bježiš, 
i gibanje je vrhovni zakon. — I Kranjčević je takvo gibanje 
želio, a on ga je u mladosti ponešto i našao. Bilo je to u po- 


četku osamdesetih godina, onda kada je u Primorju bilo još. 


nešto više života, kada se stranka prava najvećim razma- 
sima širila — doba života i borbe. Kranjčević je bio onda 
oduševljeni starčevićanac, i to silno domoljublje, kako su ga 
onda osjećali mnogi mlađi ljudi, onaj heroistički poziv koji se 
nije mogao nigdje da istakne, jer nisu bile prilike za to, to se 
duboko zasjeklo u dušu Kranjčeviću. A ti ideali mladosti se 
ne brišu lako. 

Ali došlo je u javnosti našoj doba mrtvila, došao onaj sve 
veći i veći mir pri koncu osamdesetih i u devedesetim godi- 
nama, došla ona formalna i reprezentativna politika, došli 
razdori i mrtvilo. Život se zalegao kao bujice nakon kiše u 
mlake, stagnirao je. 

A što je tu još od velike važnosti — mladi klerik-pjesnik 
svukao je u Rimu mantiju i bacio se u svijet. I tu je našao 
prva razočaranja, porušile se iluzije. — I onda odbačen, pro- 
bijao se kao učitelj (a znamo kakvo im je na selu stanje) po 
ladanju. Tijesni horizonti, mali život, mali ljudi, malo poticaja 
— pa onda to ladanjsko, zapušteno mrtvilo, ta osama — i još 
onaj osjećaj da moraš tu ostati nećeš li da ugineš od glada, 
osjećaj da si prikovan — zar nije to putnika moralo da de- 
primira? | | 

Kranjčević, koji je htio da se nekamo pođe, morao je da 
se primiri, da šuti, da se zatajuje, morao je da čami na ma- 
lom kolodvoru, u tijesnoj čekaonici. Šta da sada radi? Miro- 

vati mu ne da duh, gibati se ne može — e pa onda ajde se 
zaletavaj duhom, onim silnim pjesničkim duhom — kojekuda; 
i u svemir i u vječnost; Jehovi pred vrata, pa onda k Bibliji, 


Budi, i opet u moderni svijet, pa u srednji vijek itd. Zali- 


jetao se svakuda i karakteristično je to da njegovi (da tako 
rečem) najsvemirskiji, kozmički radovi padaju baš u polo- 
vici devedesetih godina, u doba mrtvila, u doba kad se poka- 
zala praznina starog doba, a novi ljudi još se nisu javljali, i u 
doba kada je on od mladića postajao zreli čovjek, kad je po- 
čeo, štono se kaže, stjecati i neki društveni položaj — karijeru. 

Nije polazna tačka s koje je Kranjčević pošao, patriotizam 
i pravaštvo, kako nekoji kažu, nego mislim da je primarnija, 
značajnija crta u njega baš ono gore spomenuto: — da se 
pođe! Ljudi Kranjčevićeva kova su duhovi aktivni, duhovi 
prepuni energije, što se ne bore toliko za ovu ili onu odre- 
čenu ideju, njima je više do same borbe, do samog onog »ići«, 
nego li do onog; kamo i zašto ići. To su ljudi koji su po svojoj 
naravi stvoreni da pjevaju »himne i peane«, ali im nedostaje 
sloboda Arkadije, nedostaje im onaj veliki, bučni život s ve- 
likim ciljevima, nedostaje im jednom riječi primjeren veliki 
milieu. — Kod Kranjčevića je, mislim, to isto: milieu mlado- 
sti dao mu je onaj zamah, ali njegova je duša potencirala taj 
impuls, koji je kasnije svakako nadilazio milieu. Okoliš mu 
je onda postao pretijesan. Formula tog položaja nalazi se u 
onoj: »Sam Eol mi je harfu d'o...« 

Da je Kranjčević našao u našem društvu jedan smjer, 
jednu struju kojoj bi se mogao podati — on bi pjevao himne, 
ali on te struje nije našao, a dvojim da bi to u današnje doba 
igdje našao, pa sopti i sikće kao raketa, zaustavljena u pola 


, puta. Kranjčevića su stvorile ovakvim pjesnikom prilike, i to 


njegove privatne, naše društvene i javne, one su mu namet- 
nule i pesimizam koji nije dio njegove naravi, nego očajanje 
čovjeka naučena na kretanje, na slobodu, koga svezaše i koji 
ne može da se gane. Ima pesimizma kojemu je izvor neko 


uživanje u groznom, ili u egoizmu, ili u sentimentalizmu, ali 


Kranjčeviću je izvor u pomućenoj radosti života, u tom što 
se nema za čim da zanosi, što nema za kim da pođe (sam ne 
može da vodi), što nema za čim da se oduševljava, što nema 
komu ni čemu da pjeva ditirambe. Sin svjetla i sunca — 

bačen u krajeve mirnih magla, dijete mora internirano u kraju 


tijesnih obzorja. Mislio je načas da je u »radu mir«, ali to 


je baš ono da njega nije mogao da zadovolji ne samo taj mir 


nego uopće mir. On se nije mogao zadovoljiti ni filozofijom —. 


jer nije filozof, osjećaji i raspoloženja i utisci jači su od bilo 
kakve filozofije. On je čovjek raspoloženja; Eolova harfa i nje- 
gov titanizam nije izvorno temeljna crta njegove naravi; već 
je to pregnuće za slobodom i užitkom i dobrotom, a ne za sna- 
gom i vlašću i spoznajom. Njegova zajedljivost i sarkazam 
i prividni cinizam, to su grimase nemoćnika, ali ne nemoćnika 
po svojoj nutarnjoj slabosti, nego čovjeka koga su pritisli 
vanjski pritisci iz kojih ne vidi izlaza. To su muke Tantala. 
To su usklici čovjeka komu navališe na prsi kamen, te ne 
može da slobodno diše. I svijet mu je pretijesan, a kamoli 
ne naša pokrajinska gnijezda. 

I tako zapada danas taj velikan u bolnu, duboku, ali još 
uvijek tjeskobnu rezignaciju i tako — taj pjesnik (ne bojim 
se reći) jedan od najvećih živućih evropskih pjesnika, taj naš 
domaći čovjek, taj veliki duh u malim prilikama, pjeva ne- 
moćno, bezvjerno i shrvano: 


Da se pođe makar kuda; 
dosadno mi ovdje svuda, 
ah, kad ćemo krenut dalje! 


(»Svjetlo« 1900) 





MILAN BEGOVIĆ | 


Begović je postao u novije doba jedan od najsnažnijih i 


o najizrazitijih predstavnika naše mlađe literature, a naše lirike 


napose. Kad je počeo, još kao sedmoškolac u Splitu, da pjeva 
u »Vijencu« pod imenom Tugomil Cetinski,.svratio je lijepom 
dikcijom, krepkoćom čuvstava i nekom izrazitošću misli svojih 
pjesama na sebe pozornost u literarnim krugovima. Odonda je 


pjevao mnogo, ali ne bi se našlo mnogo pjesama, crta i dra- 
moleta, kojima bi se mogla poreći svaka originalnost i vri- 
jednost. On je uvijek znao tako plodno nijansirati svoje osje- 


ćaje da nije postao monoton i dosadan. Daleko od sentimen- 
talnosti, pun vatre i žara, birajući izraze koji su dobro ozna- 
čivali njegove nutarnje vrele pozive, nalik na zrake južnoga 
sunca, koje sipa u opojnoj, uvijek novoj. orgiji svjetla i to- 
pline, usavršavao se Begović sve više i više, tražeći neprestano 
pravi ritam za valove svoje prepune duše. Danas je, čini se, 
našao taj svoj posebni ritam, u komu se velebno, sočno, silno 
razlijeva more rijegove južne slasti, strasti i čisto prirodne 
ljubavi. >. 

A nije Begović lako došao do svoga ritma. Prva njegova 
zbirka »Pjesme«, iako je izraz jakoga talenta, pokazuje jasno 
da taj talenat još nije čist, da još nije našao svoj put. Kole- 
bao je tu između patriotske, refleksivne,.a i konvencionalne 
poezije. Kušao je svoj talenat svagdje, dapače i u alegoriji, kao 
što je ono »Na staru godinu«, ali nešto je bilo ipak već onda 
jasno: da ni misli, ni ironija, ni patriotski zanos, nije ono u 
čemu se Begovićev talenat može čitav i sa svom snagom i u 
svoj punoći da objavi. Mnogi su već onda upoznali u Begoviću 

pjesnika ljubavi, »erotike par excellence«. I nisu se prevarili. 
Begović je odonda, iz te faze kolebanja i traženja, stupio u 
drugu fazu gdje je našao svoje polje. Ali nije bio još našao 
svoj pravi osobni ritam. Pisao je pjesme, lirske dramolete, 
intermezza, crtice, žarke novelete. U svemu se žari intenzivni 
sjaj, blještavi sjaj južnoga sunca, veličajna i elementarna 
snaga slobodnoga mora, eruptivnost ljubavi i njenih strastve- 
nih užitaka. Igra je tu, igra riječima, slikama, užicima, igra 
od prepunog srca, igra ljubavne sreće što omamljuje, pali, 
zanosi. Dojam tih stvari nije bio tako silan možda zato što su 
bile razasute kojekuda po našim beletrističkim listovima, ali 
oni koji su pratili rad Begovićev bili su omamljeni, opojeni, 
zablenuti od punoga plein-aira tih »aristokratskih«, fantastič- 
kih, liričkih, južnjačkih novela, crta, pjesama i dijaloga. Bila 
je to obavijest, bio je to plamen mladenačke strasti, kako ih 
nismo u tolikoj mjeri i u tolikoj slobodi još do onda u nas 


našli. Ali bio je to duh talijanski, bilo je to sunce Napulja,. 


Sicilije, a i sunce Španije. Ta je strast bila nervozna, bolesna, 
nekako malo pretjerana i neprirodna. Nije tu bilo još mira, 
nije bilo jasnoće, nutarnje jasnoće u duši pjesnikovoj. Pjesnik 
je ipak još nešto nervozno tražio. Čitavo je to doba znak kako 
je Begović već osjetio, našao svoj ton, svoju žicu, svoj smjer, 
ali se morao uteći romanskoj formi, romanskom ritmu, roman- 
skom načinu izražavanja strasti, da izrazi ono čega mu je 
puna duša. Ima neka tragika u tome kada je duša puna, te 
hoće da prekipi iz nje nešto, ali to nešto ne nalazi još prave 
svoje forme, svog načina da se očituje. I zato ima to doba 
Begovićeve tvorbe mnogo crta boli, nemirnih trzavica, unu- 
tarnje griže i nezadovoljstva. Bio je spriječen da se izlije 
sav, bio je spriječen. našim prilikama, društvom od koga je 
zavisio, i — sobom samim: tradicijama, odgojem, pomanjka- 
njem svoga ritma. ka) 

Ali sloboda mu je skoro došla. Sakrio se za pseudonim, 
razjasnio se sam sebi i našao je svoj ritam, a u njemu mir, 
snagu, veličajnost i punoću. Između forme i sadržaja nije više 
ni jedne praznine, niti forma tišti sadržaj. Jedno pristaje 
k drugome. I to je eto treća, sadašnja faza Begovićeve poezije. 

Da je Anakreont živio i pjevao u Arkadiji u doba cvata 
instinktivne grčke poezije — mogli bismo ga nazvati Begovi- 

A | ' 

ćem. Da nije Ovidije živio usred carskoga Rima, da nije onda 
tugovao u progonstvu; da nije Zolin roman: »Pogreška opata 
Moreta« tendenciozan i proračunan; da nije Stecchetti pod 
uticajem katoličko-asketskih tradicija ćutio grešnost u svome 
odnošaju prema ženi, — mogli bismo te ljude nazvati Begovi- 
ćima. Oduzmite Dalmaciji ekonomsku bijedu i upliv roman- 
skoga formalizma, a Slavoniji pokvarenost koju su unijeli 
stranci i civilizacija, pa ćete imati Begovića. Imat ćete čisto 
dijete prirode, koje ne vidi u velikoj majci ni simbol, ni pro- 
test askezi, niti kakve nakane, ni forme, već koji joj se sav 
podaje, koji ne misli o njoj, koji ćuti njene sile, nagone, njene 
snažne sokove u punokrvnim svojim žilama. Imat ćete dijete 
prirode, koje vjenčava svoju dragu u poljima, koje uživa u 
spolnoj ljubavi bez rafinerije zapadnih satanista dekadenata, 


kojega ne muči kao Przybyszewskoga emancipirani mozak, 


imat ćete najčistijega poganina iz doba cvjetanja helenizma, 
imat ćete čovjeka koji se osjeća jedno sa zrelim klasjem na 
poljanama, s rumenim grožđem, koji bez svake afektacije cje- 


luje plodnu zemlju, jer je iz nje izrastao, jer od nje ima svoju | 
dušu, svoju ljubav, svoju krv, svoje tijelo i svoj mozak, jer 


su mu sve funkcije u skladu, jer ne dijeli duha od tijela, te 
ih ne postavlja jedno protiv drugoga. Imat ćete, i opet po- 
navljam, jednoga našega spokojnog, nerazrovanog, punokrvnog 
poganina, čovjeka prirodnih instinkata, pjesnika koji je 
nakon raznih eksperimenata našao svoj ritam, svoj jezik. I 
bit će vam onda jasno odakle onaj vedri duh, .odakle ona čista 
strast, odakle onaj plodni dah zemlje u Begovićevoj najnovi- 
joj knjizi (sprema je za tisak) »Knjiga Boccadoro«. 

Kod svih prirodnih ljudi koji se osjećaju s prirodom 
jedno, nalazimo neku tihu, milu tugaljivost uz snažne, pune 
i plodne instinkte. Pa ako je za naš »par excellence« prirodni, 
naturalistički narodni duh, blaga, mila i tugaljiva poezija 
Vraza, Nemčića i Nikolića jedna strana lirskih poriva prirod- 
nog čovjeka, to je Begovićeva snažna, sočna i svijetla poezija 
njegova druga strana. A Begović je u nas ujedno prvi koji je 
tu drugu stranu u svojoj božanstvenoj nevinoj goloti istaknuo, 
koji ju je jasno i tipično izrazio. 
' ' (»Svjetlo« 1899) 

VLADIMIR NAZOR 


Jeste li promatrali kada pozorno jednu veliku rijeku 
mirnoga, nu veličanstvenoga toka? Pa ako ste gledali, mogli 
ste opaziti kako se na površini te rijeke mreškaju valići, kako 
se odrazuju oblaci, sjaj sunčanog svjetla, rumenilo zapada i 
istoka, sjene okolnih šuma, obala, vrba; po noći se ljeska mje- 
sečina, a «kroz onaj svijetli prašak miješa se šuštanje klasja 
i pokoji glas djevojačke pjesme. Naokolo poljane, daleke, 
ravne. Korito nije duboko, ali široko. A onda ima prama jutru 
i maglica, što se love po površini. Gdjegdje žubori voda preko 
pličina, ali uvijek mirno, polagano, svečano. Sve se odrazuje 
na širokoj plohi vode. Tu plohu uzbuni kojiput vjetrić, ali 
valovi nisu jaki. Voda postane kojiput i mutna iza kišljivih 
dana, ali se opet iščisti. I onda ide dostojanstveno dalje, dalje. 

Takav je po prilici dojam učinio na mene Vladimir N a- 
ZOr, mladi Dalmatinac, od djetinjstva uzgajan u talijanskom 
jeziku, koji je tek u mladenačkoj dobi naučio bolje hrvatski, 
pa se odmah, potaknut od pobratima Begovića, okušao u 
hrvatskoj pjesmi. Već u prvoj polovici ovoga decenija nala- 
zimo Nazorovih pokusa u zadarskoj »Istri«, a onda u »Sloven- 


skom svietu«, pa od 1895. u »Vijencu« i »Nadi«. Nakon nesi- | 


gurnih pokusa koji su odavali početnika, dao se na reflek- 
sivnu poeziju. Nije čudo. Nije još bio našao svoj put. Polovi- 
com ovoga decenija, uza sve znakove modernizma, najveći je 
upliv imao dr Tresić. Njegova apstraktna, mogao bih kazati 
intelektualna poezija, lirika razuma i razmišljanja, lirika filo- 
zofiranja, primala se kao nešto duboko, premda se lirika kao 
stvar srca ne da lako složiti s refleksijom — izrazom uma. Ali 

mladi su početnici rado reflektirali. A nije to tako teško; tko 
da im zamjeri. Pa zašto da i Nazor ne piše refleksije, kao što 
je ona »Na tornju sv. Stjepana u Beču« (»Vijenac« 1895)? Ali 
već iste godine piše Nazor u narodnom duhu vijenac soneta 
»Kosovo«. U prvoj pjesmi se već, moglo opaziti da su misli 
Nazorove preobične same za sebe. Ali stih, mirnoća izražaja i 
lagani tok krasnih prispodoba davao je i toj pjesmi neku 
cijenu. U drugoj pjesmi moglo se već opaziti da je pjesnik 
više epska duša, da je njegova jaka strana epska širina u pre- 
krasnom opisivanju događaja, a slaba da mu je strana — 
misao ili rješavanje kakvih problema. : x 
I od tada se Nazor rapidno dizao. Godine 1897. već piše u 


vjetnu pjesmu »Ruta Moapka«, onda kasnije »Ahinoanua« 
itd. Kušao je još jednom svoju snagu u više manje reflektiv- 
noj pjesmi »Equus Caballus«, a u »Prometeju« htio je dati 
nekakvu ideju i tendenciju, ali uza sve svoje ljepote (koje se 
sastoje u formi i dikciji), nisu te pjesme, da tako rečem, »na- 
zorijanske«. Nazoru ideje samo smetaju, kao što mu smeta i 


“čisto čuvstvo, jer on nije ni mislilac, ni čisti lirik. On se ne 


zna lirski izražavati. Njegov je jezik epski. 

Ima dvije vrste epike: epika koja pripovijeda, opisuje, i 
epika koja iznosi događaje. Ova druga je objektivnija, 
mirnija, čistija i veličajna, jer se osniva na gledanju: pjesnik 
gleda-viđeno i iznosi i čitalac opet gleda. Takve je naravi Na- 
zorova epika. Zato je ona ujedno osebujna metoda što je on 
nama dao. Njegovi junaci sami govore za sebe. On ne priča 
o njima, on.nas ne informira, jer je svako informiranje ipak 
subjektivno. A Nazor je jedan od najobjektivnijih naših pjes- 
nika i ta izrazita crta u njegovoj poeziji daje mu posebno mje- 
sto, daje mu cijenu i originalnost. U novije doba počeo je da 
uzima motive iz naše stare mitologije i prethistorije, pa mu 
je i stil prema duhu narodne poezije, kao što mu je i stil pri- 
jašnjih pjesama bio prema duhu starozavjetnih, osobito Sala- 


dobama, na Vergila). Ali bili njegovi motivi uzeti otkuda mu 
drago, uvijek su to epski motivi. Kolika je u tome. razlika od 
njegova učitelja Begovića, te čiste lirske duše! Ta dva pobra- 
tima Dalmatinca u svojoj izrazitosti upravo su tipična: Begović 

»Vijencu« svog »Cara Neruna« i u »Nadi« veličaju staroza-. 


munovih knjiga (uz nekoliko reminiscencija osobito u prispo- 





nam daje najčistiju liriku, sočnu i prirodnu, dočim nam Na- 
zor daje čistu epiku forme, mirnu i opet neafektovanu, pri- 
rodnu. Ako bi itko mogao u današnje doba da nam stvori mo- 
derni ep, to bi Nazor bio taj tvorac. 


' 


U Nazoru se (da upotrebim gore spomenutu prispodobu) 


kao i u onoj velikoj, širokoj i mirnoj rijeci odrazuje slika 
neba, sunca, polja, klasja i šume. A mali valovi njegove duše 
pomiču se svečano dalje, primaju nove slike, odrazuju, ili opet 
idu dalje: šire se, šire, na njima se igraju maglice, te daju či- 
tavu prizoru neki tihi, mistični vid. Sve te slike nisu plastične, 
krepko istaknute, već se njihove konture gube, stapaju i tvore 
tako neku cjelinu koja puni dušu čuvstvom beskrajnosti i 
velebnosti. A oni mali valovi što se na površini mreškaju i 
ono tepavo pljuštanje i žuborenje to oživljuje, pomiče te slike: 
to je Nazorova dikcija, njegov ritam, njegov stih. 

Ta krasna dikcija, prepuna prispodoba, prepuna nijansa 
biranih, ali neusiljenih izraza, tako je srasla s njegovim suje- 
tom da se uvlači u dušu neopažena, a sobom nosi čitav sadr- 
žaj, čitav duh poezije Nazorove. Kk 

Nazor nije ni dubok, kao što je npr. u lirici Begović, 
niti je visok, kao što je to u svom poletu Kranjčević. On je 
duh ravan: širina i duljina, to su njegove dimenzije. 


(»Svjetlo« 1899) 





VLADIMIR VIDRIĆ 


Netko je bio spomenuo da Vidrić pjeva poput Jose Maria 
de Hćrćdie (francuski pjesnik koji je ispjevao u svemu 130 


soneta) svake godine jednu ili dvije pjesme. A radio je tako 


i Malarmć, koji je za prilično dugog života napisao tek neko- 
liko tuceta radova. Vidrić je od polovice devedesetih godina, 
kad se prvi put javio, ispjevao tek desetak pjesmica. Ne 
žuri mu se. Na pola godine jednom propjevati — to mu do- 
staje. Radi aristokratski, poput one dvojice Francuza, poput 
našeša Vojnovića, koji je izdao tek četiri knjige. Neću reći da 
pjeva od dokolice, ali pjeva tek onda kad ga ponukaju na to, 
kad zatraže od njega pjesmu, ali i to ne uvijek. Čini ti se 
da ima u duši nekim polaganim umjetničkim procesom iskri- 
stalizovane slike i kipove i riječi, da ima neku diletantsku 
radionicu, kamo zalazi kad obavi sve što duguje običnom ži- 
votu i vanjskome svijetu. Onda tu nekom posebnom pasijom 
sjeda i izrađuje svoje kipove i slike. Izrađuje ih neobičnim 
ukusom, velikom pomnjom i najvećim mirom u duši, tako da 
mu ne drhte ruke ni jedan put od kakva napada uzbuđenja. 
Ta njegova tajna radionica nije usred modernoga svijeta. 
Umjetnik ju je utisnuo tamo negdje usred Arkadije, prenio se 
u davnine, u doba staroga Egipta, u doba helenizma, u doba 
Rima. I onda on tek na mahove pokazuje prijateljima svoje u 
dokolici izdjelane radove, pa bira i prebira, dok jednu od njih 
ne izloži svijetu. 

Naši ga umjetnici zovu najvećim hrvatskim slikarom, a to 
i jest. Stihovi su njegovi pomno izrađeni bijeli mramor, a boje 
su njegove nalik na boje Boecklinova krista. Samo nešto mir- 
nije. I linije su'tu mirne i kao začarane, kao one na slikama 
Puvis de Chavannesa. . 

Vidrić još nije napisao subjektivne lirske pjesme. Svaka 
je njegova pjesma slika al fresco. Plastičnost i neka mirnoća i 
nenapetost u bojama, to su temeljna obilježja Vidrićeve po- 
ezije. Osjećaj slikovitosti nadjačao je čuvstvo. Ali te slike 
nisu nejasne, bez konture, onako moderno prepune samog 
raspoložaja (Stimmung), nego je tu sve određeno, zaokruženo, 
zatvoreno. Ne osjećamo potrebe pomišljati kakav je početak 
ili nastavak slike izvan okvira i preko njega, jer grupiranje 
lica i objekata nekuda je harmonično kompletirano. Čini se 
da gledate slike Siemiradzkoga, npr. u onoj pjesmi (»Vije- 
nac«). gdjeno mlada Rimljana čitajući Ovida, gleda u bašči 
na široka leđa afričkog roba koji se zanio mišlju na rodne, 
nubijske poljane. Ili opet koju beklinsku sliku kad čitate 
pjesmu o Panu (»Salon«), što u rano jutro: pjeva uz smijeh i 
poziva nimfe da slave dan. A u onoj pjesmi o kraljici Nila 
što zamilova roba (»Mladost«), upravo gledate rumenilo Nila 
i šajku i »žeženo zlato, krvavu svilu«. i 

Ali ima i one lake ironije u Vidrića, kao npr. u »Mentor 
i pjesnik«, ili satire, kao u onoj pjesmi gdje daju auguri mla- 
diću da obnaša kapitolske guske, a on je htio da izuči tajne 
svećeničke. Ali to je sve tako, neću reći nedužno, ali vedro i 
veselo i zdravo. 

Ova vedrina i ovo zdravlje izbija iz čitava Vidrića i u 
životu: jako tijelo, mišice pune, glava ovelika, kose se prosuše 
malo preko čela, lice rumenkasto, a one oči mekoga, vlažnoga 
i toploga pogleda sanjaju i miruju. Nervoze kakve, čini se, da 
nema. Nema pesimizma, nema brige. Zakašnjeli Grk vam je 
to. Mnogi ga nazvaše novohelenistom. i 

Mnogi su tvrdili da je današnje doba naskroz lirično, su- 
bjektivno, razrovano i nervozno, i da se naši »mladi« povode 
za dekadencom. Ali uzmemo li na um kako se Nazor npr. 
razvija u sve čistijega epika (»Čert« u »Životu«) i kako je skroz 
slikarski pjesnik Vidrić, tako da kažemo objektivan, to mi 
služi i opet potvrdom da nije naša »moderna« na svim lini- 
jama dekadentna i da ne imitira dekadencu. Dokazuje mi i to 
da sloboda stvaranja rađa bujnim životom individualiteta. A 
ta sloboda počela je našu literaturu evropeizirati, a može je 
načiniti i svjetskom, bude li manje veza i obzira, a više vjer- 
nosti samom sebi. 

(»Svjetlo« 1900) 

A. G. MATOŠ 


Druga polovica posljednjeg tečaja usnulog Tresićeva »No- 
vog vijeka« imala je neku privlačivost radi jedne radnje što je 
u toj ne baš omiljenoj smotri izlazila. Bio je to Matošev »Im- 
promtu«, što znači po prilici: improvizacija. To je ishitreno, 
s osobitom virtuoznošću, pisac s punom šakom humora, iro- 
nije i karikature lupao na sve i svakoga, glagoljao o sebi i o 


drugima, o literaturi i o politici, o ljudima i idejama. Čuo sam . 


nekoga reći da je to »humor praznoga želuca«. Možda se do- 
tičnik nije prevario, ali je fakat da su svi taj »Impromtu« 
rado čitali. Pisac je pokazao duha, onog volterijanskoga duha, 
pokazao je da je silno načitan, da ima izvrsnu memoriju, da 
je »najživlje volje« i da umije poruge i šale tresti iz rukava. 

Ali Matoš hije pisao tek tu radnju. Pisao je crtice koje su 
prošle godine izašle u Mostaru pod naslovom »Iverje«, pisao 
je kritike, ozbiljne i porugljive, pisao je eseje (npr. o Vol- 
taireu i Byronu), znao je često da bude i sentimentalan (opro- 
sno pismo u »Nadi«, kad je odlazio iz Beograda u Njemačku 
itd.). I svatko tko je čitao te stvari, morao je da kaže: »vražji 
je to dečko«. Ali nije bilo lako izići s njim na čistac. Šta je 
čitavi taj Matoš? i i 

Mislim da je dao sam svoju karakteristiku nasloviv svoj 
posljednji članak s »Impromtu«. Da, čitavi je Matoš jedna im- 
provizija. Sve što radi, što misli, osjeća, piše, sve je improvizi- 
rano, nenadano, bizarno, paradoksno, često i groteskno. Nemi- 
ran duh, ciganski, bohemijenski, pustolovni život. Želi slo- 
bodu, želi promjenu, ni s čim nije zadovoljan. Ruga se svom 
ocu, sebi, čitavom svijetu. Karikira čitav svijet, a opet nas 

katkada najednom iznenadi dubokim pogledom, oduševljenjem, 
čuvstvom. Ali za koga se oduševljava, što ljubi? Oduševljava 
se za Voltairea, jer »mu srce zadršće kad čuje veliku riječ: slo- 
boda misli«, oduševljava se za Byrona, a ljubi svoju domovinu 
silnom ljubavi prognanika. 

Dvaput je dezertirao, vratolomno skočio iz jedne tvrđave 
u Dunav, utekao u Srbiju, a sada je u Švicarskoj. Ljubi svoj 
bajs, kojim zarađuje, kako sam kaže, »žemlje« koje rekao bih 
da su mu slatke kao pašteta. Ali to ga sve ne smeta da se ruga 
gotovo svim Hrvatima. Pristaša je Starčevića, naziva se ste- 
klišem, ali se čini da on u Starčeviću ljubi onog skrajnjeg 
radikalea i pisca »Pisama Mađarolaca« više nego filozofa i 
političara. Matoš rekao bih da uopće nema ništa pozitivno 
u svojoj naravi: sve je negativno. Hoće da iznenađuje, hoće 
da... ali ne, kod njega nema kakva promišljenoga »ja hoću«. 
On hoće sve i neće ništa u isti čas. 

Umjetnik nije — ne zato što improvizuje, nego zato što 
.sve karikira. Matoš je veliki virtuoz, pun energije i snage, 
ali ta snaga ne može da se sabere, da se usredotoči ma na 
čemu. Njegov rug, čini se, nema druge svrhe do samoga sebe: 
ruga se za volju samoga ruganja. Ali — opaža se ipak da 
je sve to samo od nevolje, da se pod tim iscerenim licem 
kriju crte bola. Odakle taj bol? Rado bi mira, a ne može da 
se smiri. Ljubio bi, a ne može da ljubi. Stvarao bi, a ne može 
da stvara. Svoj mir i svoju ljubav i svoj pozitivni rad sam u 
sebi uništava. Iza svake njegove misli proviruje Mefisto, duh 
nijekanja, i smije mu se: »kako su tvoje misli lude!« Iza sva- 
koga čuvstva opet se ruga Mefisto: »kako, zar si i sentimen- 
talan?« Iza svake pozitivne osnove izbeči se Mefisto: »mani se 
ćorava posla, izrugat, iskritikovat će te ljudi«. A Matoš sluša 
Mefista, te se ruga sam sebi, premda ga to boli. Neće podni- 
pošto da bude smiješan, naivan, da bude izrugan. A to je 
znak neke slabosti. Ali on neće da bude slab, pa se radije 
svemu smije nego da se preda sam sebi. 

Odakle ta tragika (jer to je u istinu tragika)? Mislim da 
se ne varam ako kažem da je Matoš jedan od onih duhova, 
u dubini superidealističkih, koji bi htjeli vidjeti sve u nekom 
nadnaravnom savršenstvu, ali sami sebi ne mogu pravo da 
predstave u čemu je to savršenstvo, niti vjeruju da je tako 

što moguće. Njihove idealne tražbine su tako visoke da ih 
ni sami ne mogu pravo shvatiti, pa im se sami — počnu ru- 
gati. To su ponosni duhovi, čeznu za slobodom, pa hoće da 
preteknu rug drugih time što se i sami sebi rugaju. A onda 
taj rug postane »alter ego«, dio njihove naravi, potreba nji- 
hove nervozne duše, koja hoće ili »sve ili ništa«, i to odmah 
neposredno hoće. I u tom raspoloženju duha, u toj nervozno- 
sti duha, vidim izvor i svemu tom cinizmu, ironiji i intelektu- 
alnom ciganluku. | ; 

Mi nemamo izrazitijeg predstavnika ovako tragičnog tipa 
od A. G. Matoša. To je dio tragike onih dvorskih luđaka koji 
ne smiju da se pokažu ozbiljnima, sentimentalnima, već mo- 
raju da rade i govore u nekoj posebno ironičnoj formi. A 
možda se pod tim plaštem ruganja krije i nešto drugo: možda 
su tim ljudima njihova čuvstva i misli tako svete da ih neće 
da iznose van, držeći se one Kristove: »Ne bacajte biser svoj 
pred svinje da ga ne pogaze i onda na vas nasrnu.« A eto i 
to je znak da su takvi ljudi u dnu duše najveći idealisti, 
fanatični čuvari svojih svetinja. Ima u tome dakako i egoizma, 
ali i taj izlazi iz spomenutog idealizma. 


Takav mi se čini da je i Matoš. A baš u tom prikrivenom 
idealizmu leži uzrok zašto se njegove stvari rado čitaju, zašto 
ne čine dojam bjesomučnog i iz mržnje napisanog pamfleta. 
Matoš se boji za svoje biserje da mu ga ne oblate, pa mi je 
zato simpatičan, jer nije pusto zanovetalo iz dosade, već rugač 
iz tragične unutrašnje nužde. On neće profanirati svoju osobu. 
A ta osoba je, kako već prije rekoh, jedna velika improviza- 
cija, ili kako on sam kaže: »najveći jugoslovenski roman«, 
ta čitava osoba je jedan »Impromtu«. 


(»Svjetlo« 1900) 

\ Dr ANTE KOVAČIĆ 


Ante Kovačić rođen je jula 1854. u Mariji Gorici kraj Sutle, 
“ gdje je polazio i pučku školu. Kasnije je pošao na gimnaziju u 
Zagreb, životareći kao siromašan đak. Nakon 6 razreda pošao je na 
2 g. u klenikat, a onda na sveučilište, gdje je bio od 1875. do 1880, 
radeći po odvjetničkim kancelarijama. God. 1880. položio je dokto- 
rat, pošao u pisarnu dra J, Franka, oženio se, a kasnije (1883) u pi- 
sarnu dra Banjavčića u Karlovcu, g. 1887. opet u Zagreb u pisarnu 
dra Šrama, a 1889. pođe u Glinu, kao samostalan odvjetnik. Dana 
10. prosinca 1889. umro je u Stenjevcu od upale moždanih opnica. 

Kovačić je napisao slijedeća djela: 

Pjesme, od 1875. do 1888, u »Vijencu«, »Lipi«, i almanahu 
»Hrvatska«. U »Vijencu« su izašle slijedeće: g. 1876. »Junak Žera- 
vina«, »Hrvoje Hrvatić«, »Noli turbare circulos meos«, Pjesme su 
povjesnice i romantične, s patriotskom tendencijom. God. 1877. »Na 
raskrižju«, 1878. »Gajbija«, oveća baladična pjesnička pripovijest iz 
dobe Kara-Mustafe. God. 1879. »Ana Cesargradska«, velika povje- 
stica, God. 1880. »Lirske pjesme«, »Pod Učkom«, »Put i oluja«, »Pod 
Klekom«. Iste godine dvije tri anonimne pjesme u »Hrvatskoj«. God. 
1881. »Smrt babe Čengićkinje«, satira na Mažuranića i parodija 
»Smail-age«. God. 1883. »Zlatni talasi«, »Dva soneta«. God. 1884. 
»Kameleon«. God. 1885, »Velikom patuljku«, »Sveznalici«, »Muče- 
nik«. God. 1886. »Nekad i sad«, »Zadnja žudnja«, »Naši trutovi«, 
»Isprike vremena«, »Pokornome kljusetu«. God. 1887. »Dvolični- 


kom«, »Uzvišenoj majci«. God. 1888. »Roman protuhe«. Ima iz pr-' 


vog doba u rukopisu još mnogo 


DI 


Ejesme u knjizi »Pod Klekom«. 


Novele i romani od 1877. do smrti u »Vijencu«, »Hrvat- 
skom domu« (almanah), »Hrvatskoj« (almanah) i »Balkanu«. God. 
1877. roman »Baruničina ljubav« (»Vijenac« i posebno) i novela 
»Ljubljanska katastrofa« (»Hrv. dom« i posebno 1903) God. 1880. 
»Seoski učitelj« i »Ladanjska sekta« (u »Hrvatskoj«). God. 1882. 
veliki roman »Fiškal« (posebno otisnuto iz »Slobode«). 1883. »Listovi 
iz Bombaja«, politički satirički feljtoni (»Sloboda«).. God. 1886. poče- 


pjesama. Posebno su izašle njegove 

tak satiričnog romana »Među žabari« (»Balkan«). God. 1888. naj- 
veći roman: »U registraturi« (»Vijenac«). 
Nedovršena, početa, ili zamišljena djela: »Cr- 
venkapa«, roman iz đačkog života, počet 1887, »Demagog« roman 
iz Zagorja, o dvije generacije svećenstva, počet 1889. Drama »Doktor 
od knjiga«, tek u ideji. »Tri Sofije« pripovijest, zasnovana. »Živi 
mrtvaci — pokojnikom«, satira iz literarnog života, zasnovano. Na- 
pisao je mnogo političkih članaka i bilježaka, S 
Radnje o Kovačiću: Nekrolog (dosta kratak) u »Vijencu« (1889). 
Portrait M. Marjanovića u »Svjetlu« 1899. Opširna studija dra I. 


Krnica u iNađi« 1902. Sitne uspomene o Kovačiću od D. Lopašića u 


»Glasonoši« 1906, br. 43—45. | 


Ima pisaca koji su poput tihe, velike rijeke što mirno 
i dostojanstveno teče i u čijoj se vodi odrazuju nebesa i oblaci, 
sunce i zvijezde, obale i lađe što po njoj plove, a sve Je slike 
imaju za pozadinu zelenilo dubine. Ima pisaca koji slatko 
romone kao gorski slap, grgolje kao poljski potočić, čavrljaju 
kao vodomet, buče kao bujica, srljajući vratolomno niz ro- 
mantične prodore. | 

Ante Kovačić nije ovima sličan. On je istodobno vrutak 


i vodopad. Odmah kako se pomalja na svjetlo dana, obiluje. 


silom i odmah baca u širokom obilnom slapu svoju svježu, 
djevičansku vodu. I ne bi rekao da je tu izvor, jer se obično 
izvori pomišljaju manjima, nego se čini da je to velika neka 
ponornica rijeka koja je sve svoje pritoke skupila već negdje 
pod zemljom i sada izlazi veličanstvena na svjetlo da se od- 
mah izlije u nizinu. X 

Ovakav mi se od vajkada pričinjao Ante Kovačić. Njegovi 
radovi imaju u sebi elementarnu snagu, pa se tako i doimlju. 
Njegove fraze, slike, prispodobe, cijeli njegov stil tako je 
bujan: i širok, a opet tako sočan i izažet, kao prvi mlazovi 
ulja ispod žrvnja ili prvo vino ispod tiskala: svježi i gusti 
sok od rodnih plodova sazrelih na našem suncu, izraslih iz 
naše zemlje, punih mirisa našeg kraja. 

Kovačićev rad, Kovačićev jezik, njegovo naziranje, sve je 
to izrazito domaće, puno kolorita koji nije samo ornamen- 
talan, ni namjerno folkloristički, kao primjerice kod Lovretića 
ili Ujevića, nego prirodan i usko spojen s cijelim bićem pišče- 
vim i cijelim okolišem koji crta, a uz to kipući i vrijući kao 
slatki opojni mošt. Kad čitate Kovačića, odmah se uživite u 

ono što opisuje, odmah vas omami i opije, tako da zajedno 
s njime padate čas u najbujniju romantiku, a čas ronite u 
najdublji naturalizam, čas se rugate, a čas plačete i smijete 
se s njime, da vam onda opet uzbjesni mašta i krv u strasnom, 
divljem porivu koji vas nosi kroz buru i vijor. 

Ni jedan hrvatski pisac nema takva načina pripovijedanja, 
takve mašte i temperamenta a ujedno takva oštra opažanja 
i karakteristična opisivanja; ni jedan nema toliko tvoračkog 
nagona, toliko krepkih sokova. I Zola spaja romantiku s natu- 
ralizmom, ali gradi svoja djela proračunano i gomila detalje 
namjerno. Kovačić nije ni trunka intelektualan u svom radu. 
Kod njega romantika i realizam izviru iz istog vrutka, mije- 
šaju se posve spontano. Kad čitamo V. Hugoa ili Suea, nala- 
zimo u njihovu romantičnom svijetu puno naturalističkin 
elemenata, ali za njih se ipak može kazati da su čisti roman- 
tici, dok se to za Kovačića ne može kazati. | 


Nietzsche bi nazvao Kovačićevo raspoloženje kod stva- ' 


ranja dionizijskim. I doista, ako je itko od hrvatskih knji- 
ževnika iz punog daha, skoro mameno (drugi će reći »u na- 


dahnuću«) stvarao, to je bio Kovačić. Iz prepune duše, od. 


bijesa i boli, koji u stvaranju nalazi ugodu, utaženje, radost, 
Kovačić je u ognjici pisao svoja djela. Iz dionizijskih pjesa- 
ma rodila se grčka tragedija, koja se uvijek spajala s kome- 
dijom, s parodijom na nju samu, a isto tako su iz sličnoga 
dionižijskog raspoloženja rođena djela Kovačića, djela koja su 
mješavina komedije i satire, tragedije i epopeje. 

Đalski je u svom pisanju blag, sentimentalan — impre- 
sionističan. On modulira. Šenoa priča i opisuje kao da piše 


kozeriju. Kozarac slaže pomno izreku do izreke. uz znatan 


napor. Kovačić naprotiv sipa izreke i prispodobe, krepko od- 
sijeca, probija se dalje, kao oštar plug reže duboke brazde u 
tustu crnicu zemlju. Tolstoj crta i iznosi svoje ljude sigurno 
i promišljeno, imajući na umu kompoziciju djela, a skriva 
svoju umjetničku ruku. Kovačić ne skriva ruke, ne crta, nego 
se izbacuje, a koraca ivicom sigurnošću somnambula. Gogolj 
proučava mnogo svoje tipove i dugo izrađuje svoje satire. 
Kovačić — inače najsrodniji Saltikovu-Ščedrinu — piše poput 
Dostojevskoga, koji treba stenografkinju da mu lovi diktat. 
Kovačić je upio u sebe vrlo dobrim opažanjem bezbroj slika, 

umjetničkih i ličnih impresija, on je to sve probavio, smiješao u 
sebi, i kad sjedne da piše djelo, izlaze sva ova opažanja u 
novim spojevima, u ekstraktu, koncentrirana u nekoliko van- 
redno značajnih crta koje reproduciraju bitne oznake onoga 
što prikazuju. Njegovi seljaci ne govore onako, kao da je 
netko njihov razvučeni govor stenografirao. Kovačić ne imi- 
tira. Oni ipak govore posve u svom duhu i žargonu, iako je 
jezik književni, a koji put i izraz učen. Kovačić umije uvijek 
da pogodi jezgru mišljenja i izražavanja svojih ljudi, on umije 
da da uvijek karakterističan kolorit. Svoje prispodobe uzima 
vazda iz milieua koji opisuje, i ovo daje prirodnost i umjet- 
ničku vjerojatnost njegovu pisanju. Živa ilustracija Taineove 
definicije umjetnosti, samo što Kovačić nije konstruktivan, 
nego eruptivan. 

Kovačić je bio posve originalan pisac. Oni koji ga dobro 
poznavahu, tvrde, da je upravo: nevjerojatno malo knjiga pro- 
čitao. Mislim knjiga teških po svojem sadržaju. Hranio se ve- 
ćinom dnevnom štampom. Nije dobro poznavao, osim hrvat- 
skoga ni jednog drugog jezika, pa je njemački vrlo slabo znao, 
štaviše zazirao je od nijemštine. Kako je u ono doba naša 
prijevodna literatura bila prilično slaba, a nije bilo prevedeno 
mnogo djela ni ruskih realista, ni francuskih naturalista, šta- 
više ni velikih romantika, možemo lako ustvrditi da Kovačić 


nije stajao pod utjecajem onih pisaca i smjerova, za koje bi - 


se možda moglo reći, da su mu bili srodnici ili uzori. 

Ova Kovačićeva slaba načitanost, koji put i nekultur- 
nost, sačuvala je njegov prirođeni talenat u cijeloj čistoći, 
snazi i nepatvorenoj originalnosti. Kažu njegovi znanci da 
je bio silovit i društvu neprilagodljiv, a opet do zgode za- 
nosan, idealan, inače burne naravi. Ovo je dalo krepčinu 
hjegovim djelima a silinu izražaju. Bio je, što bi Nijemci rekli, 
»Naturmensch«. Ove crte mogu da rastumače čudnovat i ri- 
jedak pojav da jedan pisac bude istodobno plameni romantik 
i pregnantni realista. Kovačić je u tom pogledu doista umjet- 
ničkopsihološki fenomen koji me zanimao otkad sam prvi put 
uzeo u ruke njegova djela. | : 

Kovačić je bio pravaš, seljački sin kajkavskog Zagorja, 
uz to žestoke naravi. Ovo nam može da da osnovu za tuma- 
čenje njegova rada. Žestina njegova je potencirala roman- 

tiku do divljih, velebnih vizija; seljačka narav dala mu je 
grubost i robustnost; zagorski kraj, humovit, gusto napučen, 
bez velikog horizonta, dao mu je smisao za opažanje detalja, 
za zgusnutost. stila, za koncentraciju pogleda; kajkavski duh 
dao mu je smisao za satiru, humor i za realizam stila (ta 
sjetimo se samo da su baš stare kajkavske drame i pripo- 
vijesti komične i realistične); pravaški odgoj, zanos, te utjecaj 
Starčevića, radikalizam, mržnja na »petlanije«, na onovre- 
meno kulturno nastojanje, na zvučne fraze, na niskoću života 


i visoke naslove, to mu je dalo poticaja da ruši, da se ruga, 


da karikira cijelo naše društvo. 
Kovačić je bio nedisciplinovan, vječito ogorčen, a talen- 
tiran i tvoran duh. Zbog naših sitnih prilika ovo je moralo 


da urodi kod njega romantikom. On se utjecao mašti, ili . 


bolje reći, njegova velika unutarnja vatra i žudnja morala 
je da nađe maha u mašti. Njegov talenat je htio da se oči- 
tuje. Je li to očitovanje moglo biti pozitivne naravi. Vrlo 
teško, jer _ su prilike Kovačićeve bile tijesne i pune nedaća, 
jer je i onako bio opor i osjetljiv, i zato je pošao njegov ta- 
lenat bujicom ogorčenja. To ogorčenje nije moglo biti poput 
onog starovjekih proroka, nije moglo da se pretvori u Jere- 
mijin plač, jer Kovačić nije volio ni koturna, ni sentimen- 
talnosti, nego se pretvorilo u bič ruga i satire. I vidimo kako 
počinje da karikira, da prelazi u grotesku. Ovo je i naravno: 
tvoračka mašta je ostala snažna, pravac talenta je prešao 
u negaciju, mašta je dakle tvorila dalje u pravcu negacije, ona 
je omogućila grotesku sarkazma. I tako je Kovačić počeo već 
zarana da svijet gleda s porugom. Humor i ironija bili su 
prefini, preslabi za njegovu narav. A kad je postao satirik, 
postao je istim časom i realista. Satiričko raspoloženje stavlja 
pisca vazda u neku distancu od predmeta koji gleda i opi- 
suje. Satira uopće i nastaje u povodu te distance, jer samo 


tako može da lovi i uvećava samo neke, najznačajnije, crte 


života. Vjerno opisivanje svih detalja suho je i mrtvo. Ono 
je dosadno poput sudbenih akata. Gledanje kroz stisnute 
trepavice, kroz suzne oči, rađa idealizmom ili sentimental- 
nošću. Gledanje u dovoljnoj distanci, pod kutom skepse, rađa 
satirom. Skepsa kod tvoračkog duha rađa karikaturom. Di- 
stanca, dobivena satiričko-skeptičkim raspoloženjem čovjeka, 

koji je ogorčen na društvo, dakle izvan njegova kruga, ako 
ovo potonje posve ne prevlada, rađa realizmom. 

Kovačić je počeo pišati zarana, kao đak, a dovršio je svoj 
život usred najvećih i najbujnijih osnova. 
| Počeo je pjesmama, ubrzo se dao na novelistiku, ne za- 

pustivši pjesme ni do posljednjih godina života, prekinuo nove- 
listiku na kratko vrijeme, te se dao na politiku, a iza toga 
zaplamsao se još većim plamenom u romanu. > 

Njegove pjesme, isprva romantično-patriotske i lirske, 
postaju iza g. 1882. političke i društveno-satiričke, pune jet- 
koga sarkazma. Ako i nije cijeli ovaj pjesnički rad donio 
Kovačiću slave, ipak je od znatne cijene, a nosi na sebi vrlo 
samonikao pečat bujne frazeologije, krepkog izražavanja, 
dubokih osjećaja i velike slikovitosti. Ako Kovačić u nekim 
povjesnicama i razvlači pripovijedanje, nije njegov stil nikada 
prazan, nego je uvijek nagomilan prispodobama. Njegove bi 
pjesme bile podesne za dobre deklamatore i čudo je što se 
nisu u tom pogledu udomaćile. 

Ali uza svu romantiku, već 1878. nalazimo pjesmu: »Na 
raskrižju«, koja je značajna. Mladić pošao u svijet, usprkos 
plaču majčinom, jer hoće da prodre u božje djelo i u građu 
svijeta. U oluji i buri dođe pred tri staze. Starac (Krepost i 
Vjera) zove ga svojom stazom blaženstva. Ali pjesnik kreće 
radije stazom života. I eto kako to u stihu izražava: 


Samo trut se hrani nadom, 
samo trut se u svijet ne da; 
tvom ću stazom dok smo ljudi! 
Daj užež'mi baklju svijeta, 
u carstvo me svoje vodi, 
s tobom cilj mi, s tobom meta, 
gdje god bila, vječno godi. 

A onda: 
Svijeta čedo luč već uždi 
da ti svijetli svojim putem; 
ne boj mi se, nije pako, 
luč tu — sam je bog užego. 

;. Vjerojatno je da je ova pjesma odjek pjesnikova izlaza 
iz »crne škole«, ali ona je doista i znak nagona za životom, 
koji treba u punoći njegovoj proživjeti da se on shvati. 

Kad čitamo ovu pjesmu, i nehotice se sjetimo — Kranjče- 
vića. Doista, Kovačić je u poeziji u mnogočem srodan Kranjče- 
viću, u neku ruku njegov preteča. Kranjčević filozofira, on 
je pesimista. Kovačić takav nije. Ali cijeli ton, cijela dina- 
mika im je vrlo slična, ai dn osnovnoj intonaciji su vrlo 
srodni. | 

Čitajte npr. ove stihove: 


Tiha je večer, 

tiha ko duša nevina čeda, 
kada po majci ručicom tapa 

i još ju okom blaženim gleda 
pa na san rajske očice sklapa. 
Takva je večer.. 

Nešto otajstveno me zove 
nekud u neznani kraj, 
Pravječna kanda glazba romoni 
dubinama duše. 


Ili ovo: 
: Po nebesih od vjekova 
mudrost tvorca zvijezde pišu, 
a oblaci gromonosni 

divsku boga jakost rišu. 
Čovjek pismo odgoneta, 
Kopernik ga nešto čito, 
drugi poče, al je zaspo, 

ne mogaše treći ni to. 

Ja pročitah meteore 

usklike im bistre, sjajne, 

jer — u srcu tako gore 

i uminu rajske tajne. 


Prva je pjesma iz 1878, a druga iz 1880. Ne zvuči li 
to na Kranjčevićevu? Usput: i Kranjčević je izišao iz kleri- 

kata i objavio to pjesmom »Iz katakomba« — u kojoj odabire 


stazu života. Osnovno raspoloženje koje je rodilo pjesme 


»Sveznalice«, »Kameleonu«, »Pokornome kljusetu« jednako je 
onome koje je rodilo nekim poznatim Kranjčevićevim pjesma- 
ma (»Gospodskome Kastoru«, »Bijaše nekoć jedan vo«... itd.) 

Poezija Kovačićeva je još i s druge strane interesantna: 
u njoj su sadržane in nuce! njegove novele i njegovi ro- 
mani. Ranija poezija je priprava za njegove ranije roman- 
tične novele i romane, a kasnija poezija (od 1883. dalje) pri- 
prava za »Registraturu«, »Žabare« i druge zasnovane radove. 
U poeziji se odražava ono osnovno nagnuće i raspoloženje ko- 
me je Kovačić davao kasnije širokoga maha u romanima. 
Jednako raspoloženje je rađalo poeziju i romane. Nije to aku- 


ratni i sustavni studij, po stalnom planu, kao kod Zole, nije 


didaktički motiv, nije filozofski problem, nije socijalna ten- 
dencija ili samilost za bijedne i ponižene — ne, sve to nije 
vodilo Kovačića u njegovu novelističkom radu. On je pisao, 
jer je morao da se iskali, da istrese golemi teret koji mu je 
naprtio život. Njegovi romani su plod raspoloženja, a ne raz- 
mišljanja. H. Bahr je jednom prispodobio umjetnika sa — 
psom koji pada u vodu, pa kad ispliva, onda otrese sa sebe 
vodu. Ovako se nekako otresavao i Kovačić. Ovo je značajka 
njegovih djela. Ta djela nisu slična građevini, nisu zidana 
prema onoj »kamen do kamena palača«. Kovačić nije skup- 
ljao materijal, pa onda zidao. Ta djela rastu poput šume, 
rastu poput velikog drveta koje niče iz maloga sjemena, jed- 
na epizoda oplođuje drugu i rađa se cijeli novi sklop radnje, iz 


malih pupova rasevjetavaju se šarene i bujne slike i pri- 


spodobe. Piščevo raspoloženje ima ulogu kvasca. Osnove i 
bilješke za njegova djela bile su kritike i gotovo ništetne: 
»Proces psihološki za pripovijest: čovjeka, za mlada podana 
materijalizmu, a na drugo sve zaboravlja (zlovoljan uvijek, 
jer materijalno blago se lako ne postizava), u starosti vidi 
da nije ništa učinio, kaje se i grize, jer za ideale više nije. 
Tomu usuprot onoga tko je u mladosti težio samo za idealima, 
a ništa materijalno postigao nije, a u starosti teži za materi- 
jalnim — rezultantu.« Ili: »O matematičaru koji bi rado iz- 


1 u suštini 

naći cifre da bi svi ljudi po njima razumjeli jedan jezik.« I 
eto iz ovakvih kratkih osnova, izvijali se veliki romani. 

-Baš zato što se njegovi romani rađaju iz raspoloženja, 
oživljenog i uobličenog maštom, iskustvom, opažanjem i tvo- 
račkim nagonom, svi njegovi radovi nose na sebi nešto ši- 
roko epsko, poput starih epopeja. Njegovi romani su često 
proširene balade, a često niz ispripovijedanih tragikomedija. 
Ton kojim su pisani čini na nas dojam neke legendarnosti, 
i kao da čujemo iz daleka, iz pozadine, neku jednoličnu 
pratnju. Narodne pjesme prati slijepac prebiranjem na gusla- 
ma; stare bugarštice pune su polulirskih usklika i kao da 


imitiraju subjektivnu, osjećajnu pratnju pjevačevu; stare 


grčke tragedije prati kor, pa tako imaju i Kovačićevi romani 
neku .nečujnu, a opet zamjetljivu pratnju. Njegova fraza na- 
liči recitativu, ona ima u sebi posve odmjeren lijep, širok 
ritam u kome se uvijek osjeća osnovna nota. Zato možda i 
izlaze njegovi romani nešto melodramatski i po svom sadržaju, 
jer su doista melodramatski koncipcirani, pa su i neke figure 
melodramatske. Možda: imamo ovdje da tražimo izvor Kova- 
čićevoj grandilokvenciji, kako to jedan kritičar naziva. On je 
morao da gomila riječi i slike, da bolje modulira, da bolje 
prebire na osnovnoj noti. 

= Gotovo svaki njegov roman ima neki sin kangesko: i po 
koju skupnu bahantsku scenu. Ovakvih partija ima u »Ba- 


.runičinoj ljubavi«, u »Fiškalu«, u »Registraturi«. U »Baru- 


ničinoj ljubavi« je to bahantska gozba, u  »Registraturi« | 


san Ivičin pred polazak u grad, gozba u stanu mecene itd. 
Kovačićev genij morao je sebi dati oduška u ovakvim skupnim, 
scenama gomila, u orgijama strasne, razbludne, opite mase. 
Ovakvih opisa orgija ima i u * »Žabarima«. A kojiput je i 
cijeli njegov način pisanja stilistička orgija. 

Kovačić voli ovakvo sintetično opisivanje i ovo daje nje- 
govim romanima onaj epski potez. Kad čitamo»Registraturu«, 
taj vrhunac Kovačićeve tvoračke snage, to najgrandioznije 
djelo novije naše literature, nama je kao da čitamo epopeju 
hašega života od osvita 19. vijeka ovamo, epopeju sela i grada. 


To je epos krepak, sočan poput starogrčkih, a ujedno šarolik 


poput Ariostova »Orlanda«. To je velika katarakta lica, zgoda, 


opisa, studija, karikatura, sanja i života. I bit će da u tom 

širokom potezu leži ona neodoljiva: sugestivnost ovog romana. 
Ne možete mu se oteti, kao ni vrtlogu u koji upadnete. Po- 
nese vas sobom takvom snagom da ga možete i deset puta 
čitati, da vam ostaje uvijek u pameti i da vam šumi u glavi. 
Jer je Kovačić ovdje doista prikazao cijeli vrtlog, cijeli slap 
života. Život je vir, a naše žudnje su pjene pod slapom, naše 
sanje i ideali su maglica što se vije iz tih pjena kad sunčani 
trak niže po njoj u snop i u luku dugine boje. I zato nije 
život moguće obuhvatiti jednom jedinom filozofijom. Kovačić 
za tim ne ide. Eto ovakav ti je: smjesa sna i jave, strasti 1 
niskoće, divlje ljepote, sreće i okajanja, sebičnosti i zlobe, 
pregnuća i pada, punoće i pustoši — to je život naš! Ne možeš. 
mu se oteti — najviše što možeš učiniti jest to da ne gojiš. 
odviše iluzija, da ga uzimaš s malo skepse i ironije, ali nemoj 
da staneš po strani, nemoj da mudruješ. Badava ti trud, jer 
će te on prevariti, nadmudriti, smotati. Rugaj mu se, ali 
bjesni zajedno s njime, reagiraj, jer je to tvoje pravo i znak 
da živiš, ali ne vjeruj da ćeš ga ti promijeniti ili čak popra- 
viti, sanjaj, ali znaj da su to tek sanje! 

Kovačić nije bio moralist; nikada se nije naduvao kao 
da je popravljač i prorok. I baš zato što je obuhvatao život u 
širini njegovoj nalazimo kod njega vanredno razvijenu aso- 
cijaciju ideja. Jedna predodžba izaziva drugu, jedna opaska. 
cijeli niz drugih. Nikad nije jedna slika ili crta izolirana, 
izrezana, nego uvijek u vezi s drugima. Zato čitalac može da 
“ge uživi u romanu, jer mu pisac pruža stotinu konopčića i pipa 
mu stotinu žilica da ga po asocijaciji uvede u svoj zača- 
rani krug. Svi njegovi romani imaju široku, veliku poza- 
dinu. Roman »U registraturi« sastavljen je vrlo čudnovatom 
tehnikom. Ne samo što se miješa najizrazitiji naturalizam s ro- 
mantikom, najvjerniji opis s najnevjerojatnijim zgodama, nego: 
tu govore i debatiraju i prašni sudbeni spisi u registraturi. 
Ivica (junak romana), i prije nego upozna grad, sanja epizode: 
iz svoga budućeg života o ljudima za koje nije ni čuo, a ka- 
snije se s njima susreće. Piscu je bilo potrebno da da, u času, 
kad Ivica polazi u grad, neku ouverturu, neki. »Leitmotiv«, 
da iznese neku slutnju. I to je primjer pjesničke koncepcije 
i dispozicije Kovačića kao romanopisca. 

U tome leži i razjašnjenje onih hiperromantičnih zgoda 
s Laurom, kasnijom hajdučicom Larom, simbolom najpotenci- 
ranije strasti. A ipak, opis djetinjstva ove Laure, ovog žen- 
skog demona, tako je realističan, tako je krasan, kao opis mla- 
dosti »Netočke Nezvanove« u istoimenoj nedovršenoj pripovi- 
jesti Dostojevskoga. Laura je Fatum, ona je degenerirana ži- 


votna sila koja svladava i staro i mlado, i nosi razor i ne- 


sreću, strahotu i zvjerstvo u svom nagnuću za životom, za lju- 
bavi i užitkom. Ona je bezobzirni princip vrele krvi, životne 
strasti koja drijema u svakom čovjeku i budi se sad više sad 
manje, ostavlja sad većih sad manjih tragova. Kovačić je u 
iznošenju Laure prevršio, ali to je dalo djelu neki grozovitiji, 


. baladičniji prizvuk. 


Kao što se Laura, nastala u povodu potenciranja i perso- 
nifikacije strasti i žudnje, podigla do simbola, tako se i druga 
lica ili pojedini prizori pretvaraju pod perom piščevim ili još 


. bolje reći, pred okom čitaočevim, do velikih tipova, do velikih 


simbola, a ipak su ti simboli puni krvi i mesa. 

Kovačić je tu, što se umjetničke metode tiče, srodan veli- 
kim umjetnicima starine i renesanse. Nikad nije bilo onakvih 
tjelesa kao što su prikazana na figurama staroga Heraklesa 
ili Michelangela (»Mojsije«). A ipak su ta tjelesa vjerojatna 
i puna života. Te kolosalnosti i izrazitosti u životu nema, ali 
je umjetnost ona sila koja je stvara i prikazuje. Ovakvim 
potenciranjem karakterističnih osobina nastaju i one bezbroj- 
ne figure u »Registraturi«, a kada to potenciranje bude još 
veće, a crte namjerice izobličene, onda nastaju groteske u 
»Žabarima«. Pisac nigdje ne pokazuje da su to tipovi i sim- 
boli, ali mi to osjećamo. Kovačić nije nigdje izričito učinio 
aluzju na to da sam fakai što njegov junak svršava svoju 
karijeru kao registrator u zaprašenoj registraturi i da spaljuje 
sebe s njome u času deliriuma, da taj fakat ima simbolično 
značenje. Ali simbolika se nama ovdje i sama nameće. 


Kovačić je već u prvom svom romanu počeo da obrađuje 
jedan: posebni problem, a to je prelaz seljaka u gospodina, 
dotično ono »udvospoljeno« biće koje je opanak izmijenio ci- 
pelom i čizmom. U svim njegovim pripovijestima nalazimo 


ini 


raznih lica. ovog tipa, nalazimo ovaj problem sa svih strana 


ocrtan i proučen u svim varijacijama i fazama. a 

Prije Kovačića malo je tko kod nas iznosio ovaj problem, 
a poslije njega, i uz njega Turić, Kozarac i neki drugi. Ipa&, 
kasniji su pisci odviše teoretizovali i vidljivo analizovali ovo 
pitanje. Kovačić nije nigdje pokazao te namjere. On je samo 
crtao produkte ovog prelaza iz sela u grad. Ni kod jednoga 
pisca nije sabrano toliko materijala o tom pitanju. Nijedan 
pisac nije spontanije i s više umjetnosti iznio ovo pitanje. 

Ovo je tim važnije što u tom prijelazu, u toj »dvospolno- 
sti« leži osnovni problem našega života, našega društva, naše 
socijalno-kulturne strukture. Sudbina naroda ležala je u ru- 
kama inteligencije, a ta je inteligencija direktno, bar u dru- 
gom koljenu, seljačkoga porijekla. Građanstva nismo “imali, 
plemstvo je prerano propalo i degeneriralo, gradski život je 
nabrzo stvoren, kultura je improvizirana i odozgor namet- 
nuta, novo društvo nije dospjelo da se iskristalizuje, pa u tome 
treba da tražimo korijene našim. nedaćama. Na inteligenciji, 
na gospodi leži odgovornost i briga, a ta inteligencija se od 
početka odgajala i stvarala, ne možda iz potrebe za srednjom 
privrednom klasom, nego iz potrebe političke, upravne: tre- 
balo je imati gospode, odnosno činovnika. Đaci su se odgajali 
za službenike, ne za gospodare i privrednike. ' 

Kovačić je to opazio, osjetio i proćutio. On je opazio ko- 
liko se energije potroši za vrijeme kukavnog i ponizujućeg 
đakovanja, koliko se ponosa krši, koliko mladosti uništi. A 
rezultat je u grdnom nerazmjeru. Ta gospoda su slaba u živo- 
tu, skršena oskudijevanjem i poniženjem. Njih život smeta, 
umjesto da mu oni budu gospodari. I oni postanu kukavni, 
ograničeni, niski, podli i sebični. . 


»Registratura« je tragična, strahotna, velebna »čovječćja: 


komedija«, golema epopeja ovoga procesa. Mecena, Laura, Re- 
gistratura, eto triju elemenata ovoga romana, eto triju simbola 
naših nedaća: Cijela naša kultura i naše pogospođenje nema 
prirodnih korijena i prelaza, jer seljak direktno postaje vo- 
deći gospodin u roku od onih 12 godina školovanja. Kultura 
je presađena, a podržaje ju mecenatstvo bilo pojedinaca, bilo 
države, bilo vodećih krugova. To mecenatstvo nije samo lično, 
cijeli sistem je mecenatski. Vučemo seljačku djecu u škole, a 

da im ne dajemo doličnih prelaza i sredstava. Iz taštine »da 
i mi imademo kulturu«, stvaramo inteligenciju. Ali za »štiće- 
nike« se ne brinemo, nego ih puštamo u predsoblju, među 
sluganima i — tražimo harnosti i ponizujuće pokornosti. Pod- 
muklost i ropska ćud rezultati su ovoga sustava. 

Ovu crtu je Kovačić oštro istaknuo kroz cijeli roman, a 
karikirao cijeli sistem u osobi i okolini »mecene«. 

Ona dolazi drugi elemenat: Čovjek je čovjek, i krv ne 
miruje. Na zapuštenom bunjištu predgrađa rađa se divlja 
strast, niče rumena ruža Laura. Mecene je zlorabe, njom se 
naslađuju. Strasti svoje gospoda ne svladaše, nego im prikri- 
veno dadoše maha. Ali strast uskipi u deklasiranim bićima 
jače i poraznije nego u sređenim odnosima i ustaljenom dru- 
štvu koje ima vjekovne tradicije. Pogospođčeni, poniženi mla- 
dić postaje list na vjetru, igračkom strasti, postaje unesreće- 
nik, jer je bio bez težišta i harmonije, bez unutarnjeg ravno- 
vjesja. Divlja romantika i čedo te romantike svlada ga i ra- 
Sstoči, siše ga i progoni. I baš ova romantika i ova strast, to je 
simbol koji se krije iza figure Laure, potencirane do hajdu- 
čice Lare, koja mrzi sve žensko, sve podatno i dobro, koja 
razara sve što je ustaljeno. 

Teško pogođeni i izmučeni đak-gospodin, utučen, iscrpen, 
bez poleta i snage, klone, uđe u činovnike, da postane — regi- 
stratorom. Kolike krvave ironije, kolikog sarkazma u tom 
laktu! Registriranje parničkih spisa, eto rezultata svih na- 
pora oko prosvjetljivanja, eto sudbine, eto najneplodnijega 
posla. U prahu registrature čami rad i energija tolikih života, 
— činovnika — to je alfa i omega našega gospodstva! I ti za- 


prašeni akti misle da nešto vrijede, pravdaju se, nadmudruju | 


i drže da se oko njih kreće svijet. Eto simbola našeg života, 
našeg neproduktivnog života! 

Napokon se Ivica Kičmanović propije i padne u delirijum 
tremens. Nije li to sudbina našega gospodstva?! U tom stanju 
polije sve spise i sebe petrolejem, zapali se i u garištu cijele 
te registrature nađe konac svog života, svog talenta, napora, 
bijede, oskudijevanja i muke! 

Da li taj život i zavređuje drugačiji konac? Kovačić nam 
dovikuje: bez koristi je to, nesretno je to, učinimo kraj, spa- 
limo, uništimo i uspomenu na taj jalovi sistem! Sistem dvo- 

živstva, birokratizma, koji svrstava cijeli život u snopove, 
čvrsto ga veže da mu sve kosti pucaju a daha nestaje, pa ga 
gura u registraturu, koju vode i opet ovakvi utučeni i dekla- 
sirani naši čove! I onaj požar koji uništava registraturu i re- 
gistratora kao da praskom svojim, plamenjem svojim i varni- 
cama svojim slavi trijumf životne snage nad mrtvim društvom, 
mrtvim dušama, mrtvim aktima. To je registratorov zadnji 
plamsaj — ali taj plamsaj može da nosi samo — uništenje! 

Kovačić je imao snage i smionosti, da to kaže, da to do- 
baci u brk cijelom našem društvu. On je proćutio cijelu tra- 
gediju ništavosti u sebi i proučio je na sebi, kao što je u »Ža- 


barima« htio da u karikaturi i groteski ocrta svu ispraznost | 


našeg »purgarskog« života koji je smatrao žabokrečinom, Ni- 
su mu to dali. Zapriječili su mu istomišljenici dalje objelo- 
danjivanje toga romana. On je u »Registraturi« obilne nado- 
knadio ono što nije mogao reći u »Žabarima«. Ovdje je bolje, 
dublje i istinitije progovorio. | 

Reći svoje mišljenje nije se nikada, bojao. Smionost je 


. bila njegova krepost. I prije njega, a možemo gotovo reći, ni 
poslije njega, nije ni jedan romanopisac, osim možda E. Ku- 


mičića, onako otvoreno iznosio i najškakljivijih scena, nije 
onako slobodno razgaljivao golotinje, nije onako vjerno pri- 
kazao strasti i njenih grijeha. Danas bi se teže proturali nje- 
govi romani nego u vrijeme kad su izašli. Postali smo danas 
obzirniji i »moralniji«, postali smo »diskretniji«. 

Snažan je hrast, znak heroizma i snage, znak zdravlja i 
pobjede, njegovim se plodom krmad naslađuje, ali zar da za- 
to utamanimo hrast? 

Ne, hrastovim listom ovjenčavaju se bojovnici. Kovači- 
ćem se može ovjenčati naša literatura. 

Ta literatura, a s njom i naša publika i naša kritika, po- 
kročile su u ovo 16 godina poslije Kovačićeve smrti u pogledu 
diferencijacije, literarne kulture i novih tehnika daleko napri- 
jed. Danas se traži nešto više psihološke analize, traži se sup- 
tilniji stil, traži se jedinstveniji pravac. Danas mi ne bismo 
mogli nikako odobriti one romantike kako ju je iznio Kovačić 
u Lauri. Ali do danas još nije ni jedan pisac razvio onoliko: 
temperamenta, onoliko snage, onoliko stvaralačkog realizma, 
kako je to učinio Kovačić. | 

a ze smo nešto izblijedjeli, plačni, sentimentalni, ili od- 
mskie “a m literati, nešto odviše lokalni ili suhi i 
Vl. All ako hrast nije vitak i ravan j i 
avi, ist nij poput jele i bor 
< jedn I “o ston je kvrgast i nepravilno sitan ali = 
| lu skriva. I ako se ima razumijevati pod ti 

nje i im bla- 

pm dalja izradba onih elemenata koje istakne kod Era. 

jm dvor bih S sve duše doviknuo našim piscima, kritičarima 
a: w.p . : 

na natrag ka Kovačiću! Na njega nadovežimo naš 


(»Savremenik« 1907) 


JOSIP KOZARAC 


Od novijih hrvatskih pripovjedača trojica imaju a. 
razvoj: — Leskovar, Đalski i Kozarac. Obično ih svu .. , 
broje među realiste; no realizam je, kao i sve . . 2 
škole, formalna strana umjetnosti, te su forme ms. S a2 
vitih epoha, na neki način umjetnička moda, koja A Pana 
nije mogla ugušiti jaču umjetničku individualnost. . E. 
je način izražavanja, kao što je 1 jezik pojedinog naroda v A 
ski način izražavanja unutarnjih duševnih poriva “popa da. 
Tražilo se da bude pisac objektivan, hladan, da prikaže . 
ski život — i držalo se neko vrijeme da je to pra pos a 
ali se ljudi skoro uvjeriše da nije tako. Već u izboru I s& 
spoređaju gradiva vidi se temperamenat pisca, phi do 
bjektivnost opaža se u isticanju pojedinih momena : i i < o 
u opisu ili u radnji, opaža se u tome što pisac vo Lal . . 
gava stanovite situacije, riječi, prilike itd. Duša a Bod 
je iole snažna, nađe sebi put kroz forme do svjetla — . 
istakne i nehotice svoje simpatije i antipatije, ona se zr a? 
i mora da se zrcali uvijek u produktima umjetnosti, jer su 
kti te iste duše. j . 
daee: naših se pisaca može uvijek opaziti ta čista i skim 
se vidjeti kakva je po svojoj naravi, po svojoj individua: “ . 
Đalski i Leskovar su psiholozi — zanima ih el ijiaa m2 
ša. Ova su dvojica više analitički, dok je Kozarac tek Zee 
postao takav. Leskovar je više refleksivne naravi, oh € 
ispitivač. Možda je to što je počeo S jakim gti ed: _ 
jega se sve više oslobađa, sasvim subjektivnog izvora, zam 
je posljedica njegove osamljenosti. Kozarac je poćeo p 


= 

socijalnim radnjama, koje su imale u sebi gnjeva i trebale su 
da budu bič, no nijesu imale pesimizma, pa se zato Kozarac 


oi broji među naše socijalne beletriste. — U kasnije se doba 


sve više i više javljala kod ozbiljnog Slavonca pesimistička 


žica. Leskovarov je pesimizam u neku ruku kozmički; pesimi- ' 


zam Đalskoga izlazi iz toga što se ne da izravnati san i java, 
što je realnost prekruta a da bi je moglo razgrijati toplo srce. 
Ima u toj dispoziciji Đalskoga i bola zbog neshvaćanja, zbog 
nemara naroda, on vidi zlo bolje nego drugi, pa ga boli da ne 
uviđaju i drugi ono što on uviđa. Čovjek ne nalazi u životu 
nepomućenog užitka, ne nalazi čistih ideala kojih mu je puna 
duša. Kozarac, pošavši sa strogo ekonomskog stanovišta, korio 
je naše lijene, nepraktične i lakoumne ljude što ne znaju 
izrabiti mrtvih kapitala u našoj zemlji. Leskovar gleda u svoju 
najbližu okolinu, u svoju dušu, pa se neprestano muči pita- 
njima. Odgovora ne daje jasno, jer, rekao bih, sumnja da li 
može čovjek uopće što znati i što moći. Đalski je po naravi 
idealista, sanjar, rođen u današnjem vijeku, u malom narodu 
koji jedva ima još toliko svijesti da sam sebi prizna pravo 
na život. On se obara na apstraktnu, njemačku, a pogotovu 
materijalističku filozofiju, jer vjeruje u dušu, vjeruje u pra- 
ideje, ili bolje reći u praideale, u neko izaživotno carstvo sa- 
vršenstva, pa on iz ovih zapletenih prilika traži rješenje u sa- 
milosti, ljubavi, vjeri i u ljepoti. Njemu je dovoljno da jedan 
bijednik izmami ma i jednu suzu na čije oko — i taj bijednik 
nije uzalud patio, on je pobudio u jednoj duši uzvišeno čuv- 
stvo samilosti i ganuća. Đalski se vraća »rođenoj grudi« zato 
što je ona puna uspomena, poezije i ljubavi. Đalski je prepun 
osjećaja, možda i sentimentalizma, on je u dubini duše ro- 
mantik. 

Leskovar nemirno lebdi između neba i zemlje, jer vidi na 
zemlji zlo, a svemir nije nego produženje zemaljskoga; Đalski 
se utječe apstraktnim visinama, nekom višem carstvu; Koza- 
rac ostaje na zemlji, on se brine za ovu grudu i njene stanov- 
nike, ali na koncu i on pada pod križem krute prirode! 


Čitajući kronološkim redom Kozarčeva djela, naći ćemo u 
njegovu razvitku tri etape. Svršivši ekonomske nauke, dolazi 

pun teorije, pun vjere u svoju znanost, vedra lica, s nadom 
u bolju budućnost narodnu, rekao bih, zadovoljan sa sobom, 
opet u svoju milu Slavoniju. Ondje vidi »proletarce« koji ispi- 
jaju krv narodu, koji hoće novaca. Ti ljudi hoće plaće — jedan 
od drugoga; no odakle novac? I Kozarčev pogled pada na 
plodnu zemlju, na »mrtve kapitale« koji ljudi ne znaju unov- 
čiti, iskoristiti, već idu u činovnike, gube slobodu, gube ide- 
ale, volju za rad, a nada sve — samostalnost, zadovoljstvo i 
uživanje u divnoj i plodnoj majci prirodi. 

I ova zemlja i ovi ljudi mrtvi su kapitali. Kozarac je tu 
idealni junak »Mrtvih kapitala«, on shvaća gotovo ekonomski 
i samu ljubav, jer ona nije sebi svrhom, ona je tek sredstvo 
boljitku ljudi. Kozarac je stvorio jasne tipove, kao što je bio 
jasan i njegov cilj i kao što je vjerovao u pobjedu svoga prin- 
cipa. Tu se mnogo teoretizira, mnogo ima didaktike, mnogo 
' zaudara po školi; ali već u »Biser Kati« vidimo da ga zanima 
i pitanje: kako dolazi do toga da ima toliko tih mrtvih ka- 
pitala? | 
I Kozarčev se jasni pogled muti, Zagledao se nešto dublje 
i izbliže u život i vidio da nije sve tako jasno i jednostavno 
kao što je mislio. Perspektiva mu je sada šira, ali i pitanja ima 
više. Vidi da se cio naš javni i privatni život razvija »među 
svjetlom i tminom«, i opet pita za uzroke, pa hoće da ih tu- 
mači psihologijom ili pogreškama uzgoja. On se sada bavi sve 
više ljudima, izučava socijalne prilike i odriose između inteli- 
gencije i puka, vidi kako malo cijeni čovjek sama sebe. Po- 
staje od ekonoma tla ekonom — društva. Prije je govorio da 
treba iscrpiti zemlju, jer ima u njoj mnogo glavnice; sad ka- 
zuje da treba imati pouzdanja u sebe, jer svaka godina života 
vrijedi ogromnu glavnicu. Jače ga zanima odnošaj spolova, 
kao uzrok raznim socijalnim zlima. »Budi sluga svoje zemlje i 
gospodar svoje žene!« 

Analiza je potisnula teoriju, psihologija ekonomiju. Opa- 


zio je nevolju i nemoć i neznanje seljaka, opazio je i to da je. 


tome inteligencija kriva, inteligencija koja bi morala imati 
volje i sposobnosti da pomogne bratu svome da izuči dublje 
uzroke narodnoga zla. Ta težnja za izučavanjem dubljih uzro- 
ka vidi se u crtici: »Ljudi koji svašta trebaju«. Psihologija 

dolazi na prvo mjesto. Sad istražuje Kozarac narav naroda 
općenitije uzroke općenitim nevoljama, zajedničkom zlu Pošto 
je napisao uspomene na svoje »Tri ljubavi« ka iše 
»Tenu«, to malo ali duboko i zbijeno djelo velike orjelensć 
Tena nije samo individualan slučaj — ona je simbol Slavo- : 
nije. Kozarac vidi duboki moralni pad naroda i misli da 's 
tome može doskočiti križanjem pasmina (Tena i Čeh m ri 
U inteligenciju, rekao bih, ne vjeruje više niti se nada čemu 
od nje. Ta inteligencija nema čuvstva, nema poezije, nema 
duše, što je ima i pala Tena. U »Tri dana kod sina« se očito 
ps B grada , sela, a simpatije su Kozarčeve uvijek bile 
: ševna stanj Š i i j 
= koi oo duševni procesi stali su sad da naj- 
i On gleda s višeg, čovječanskog stanoviš ćuti i ti 
“o. ljudi, Su ih prejako. U Miri namah SE dm 
k g. relenje jednog problema koji je jako popularan na za- 
m. oo je formulirao pitanje ovako: Ima li prava na za- 
pj “bra onaj muž koji je uzeo još nezrelu i ostavio je 
Kozarac odgovara — negativno. Mira ide onome koji ju 
je naučio misliti, onomu komu nije bila lutka, onomu a 
je rodila dijete. Psihološki je proces tu izrađen izvanrednim 
studijem. U »Emilijanu Lazareviću« je psihologija još dublj 
samo što je »Lazarević« samo nacrt pripovijesti. Ali je mom 
čajno što završava posve pesimistički. Kozarac. je aba u 
dubinama ljudske duše na toliko toga što djeluje na nju, na 
toliko zapletenih žica, niti i kotača, te je vidio ispraznost svih 
teorija, svih zasada i sentencija, pa ćuti samo veliku, nedo 
glednu samilost, ljubav i ganuće. Kozarac je postao Karžim 
»nemiran, pa je za to stanje njegove duše značajan konac 
»Tene« gdje se kroz suzu ganuća što ju je rodila uspomena na 
prvu, čistu ljubav, cio život pričinja kao pusti san, i oboje se 
ljubavnika ne vide kakvi su sada, nego vide čim što su im 
oči gledale kroz suzu, i što je došlo do srca pročišćeno, lijepo 
Ovo pročišćenje kroz suzu samilosti i ganuća čini kozakta 


Pjesnikom. U nekoliko posljednjih radnja izbija čuvstvo i po- 


Etički osjećaj Kozarčeve duše. 

I tako se ona tmurnost, onaj pesimizam, onaj nemir 1 ogor- 


čenost i ona zapletena pitanja, lome kroz pjesničku prizmu - 


suze ganuća. 

Od Kozarca idealista, koji je htio da preporodi svoju dragu 
. Slavoniju pomoću praktične ekonomije, koji je sa zanosom 
propovijedao principe svoje znanosti, koji je pun oduševljenja 
htio da iznese na javu sve ono što je najbolje naučio, da tim 
znanjem potakne druge na rad, taj Kozarac, koji je na papiru 
snovao osnove o reformi hrvatskih prilika, o eksploatiranju 
mrtvih kapitala, o stalnom smještanju proletaraca =: konačno 
uviđa da se duša ne da na prečac mijenjati, da je ovo da- 
našnje stanje produkat stoljetnog odgoja, ustrojstva zemlje, 
položaja i narodne naravi. Kozarac je opazio dubokih i po- 
tresnih tragedija u ljudskoj duši, pa kao što je prije bugario 
zbog propale, mrtve zemlje — sad ga više zanimaju nevolje 
i jadi pale, » mrtve duše«. Ba 

U novijim radnjama prešao je Kozarac s“pitanja ekonom- 
skih na pitanja duševna, psihološka, sa stanovišta sociološkog 
prelazi k humanitarnosti. Jer se približio ljudskoj duši, po- 
stao. je dublji. Ali se baš time najlakše otkrila njegova me- 
lankolična i lirska narav. soja 

Njegov pesimizam i njegova bol nije više bol Slavončeve 
nevolje, već nevolje — čovjeka brata. Tako se Kozarčev 
horizont širio, iako mu se pogled mračio. Kozarac, učenik St. 
Milla, malo da ne zakuca na Schopenhauerova vrata: pošao je 
k filozofiji. Ali ne odgovra jasno i brzo i s mladenačkom 
hitnjom na pitanja koja mu se nameću — uvukao se u sebe, 
s dubokim uzdisajem. 


Ovo je značajno za njega i za našu narodnu narav. I 
Đalski je u nekim svojim djelima — naročito u »Noći« — a 
povijedao praktički realizam u politici i u životu — pa ipak 
je ubrzo zašao u kult historizma, u mistiku i estetizam. I drugi 
naši ljudi, poznati ili nepoznati, reformatori, idealni bojovnici 
u mladosti, naskoro su se morali pokoriti životu, sili prirode i 
sentimentalnim uzdahom priznati da nad nama lebdi neki sud 
koji zadržava polet i sapinje krila, da postoji nesklad m 
lijepog sna, između slobodnog maha lijepih osjećaja 1 krute 

zbilje životne nužde, prilika oko nas, i da je taj nesklad vrlo 
jak i da kvari lijepo zamišljenu harmoniju. U tom osjećanju 
nesklada uzrok je našoj nemoći, taj nesklad je crv koji pod- 
grizava život. 

Odakle ta pojava? Kako to da je do ovoga stanovišta do- 
šao i Kozarac, koji se običaje smatrati najčistijim naprednim 
realistom? Kako to da su u nas ovakvim plodom rodili zapadni 
pozitivistički i darvinistički nazori. Kako to da su u nas prin- 
cipi modernih prirodnih nauka doveli do pesimizma, mistike 


ili melankolije, dok su drugdje pridigli duhove i pospješili 


puls života. 

Moglo bi se reći, da je kod Kozarca djelovao i njegov 
lični momenat. Moglo bi se pomišljati na njegovu dugotrajnu 
bolest i osamu. Ali, zar nisu obično baš ljudi njegove struke, 
ljudi šumarske struke, koji žive u prirodi i s prirodom, repre- 
zentanti jedrine prirodne, vedrine i snage? A gle, kad inte- 
ligentan čovjek, koji osjeća u sebi poeziju i snagu stvara- 
nja, gleda tu prirodu u kojoj i od koje živi, postaje snužden, 
melankoličan i vidi u njenim silama fatum koji mori, tišti i 
izaziva nesklad. Ostaje mu utjehom još samo suza sućuti. 

To leži, čini se, u našoj naravi i u našemu odgoju. Svi 
smo mekani i težimo za idilom, a ne za borbom; za pokojem, 
a ne za burnim užicima; za počinkom, a ne za rabotom. Sa- 


njari smo i poete, pa se tome ni Kozarac nije mogao oteti. 


Drugi su pisci stajali još pod dojmom idealističkog i sentimen- 
talnog odgoja, pa nije čudo što su ih bunili, vrijeđali i gušili 
— umom priznati i spoznati, tvrdi zakoni prirode. Kozarac 
nije toga odgoja imao u tolikoj mjeri. Ali i njega je, napokon, 
svladao milieu, naš duh, naše prilike. Došao je pun poduzet- 
nog duha, s vedrim i praktičnim pogledima. I da se ovdje kod 
nas nešto veliko događalo, da se moglo nešto veliko poduzeti, 
da nije naišao na vječito kolebanje »među svjetlom i tmi- 
nom«, na neizrazitost našeg života, bio bi i sam štogod podu- 
zimao, borba bi ga zaokupila i zadovoljila, život bi bio isto što 
i borba, i u tome bi našao zadovoljstvo i mir. Ne bi tražio 
sklad između svojih osjećaja i života, jer ne bi imao zato ni 
vremena, ni pobude. Tražio bi bio sklad u sebi, užitak u razvi- 
janju energije, zanos u svojoj volji, poeziju u borbi i u svla- 
davanju, saosjećanje s jačim i znažnijim. Ovako su ga pritisli 


121 


tata. M da. da 


osama i nerad, dnevno teglenje, pomanjkanje lahora u našem 
životu; sve je to njega, kao i druge, mučilo polako, kao što 
jesenja čama, magla i vlaga izmuče kosti i tijelo. I onda se 
javilo prirođeno nagnuće k refleksiji i meditaciji, prevelika 
osjetljivost i čuvstvenost, i čuvstvo se diglo nad prirodu, sa- 
milost nad nuždu, unutarnja realnost nad vanjsku. Izgubio je 
dodir s prirodom, kakva je u svojoj krutoj ježgri i u svojim 
bitnim zakonima borbe i napretka, a izgubio ga je zato što je 
u toj borbi morao biti pasivan, a ne aktivan, kao što je htio 
biti u početku svog rada. Suha bolest nije savladala samo nje- 
govo tijelo nego ga je naša tuberkulozna socijalna i politička 
atmosfera pritisla moralno. Ali baš zato što je ova atmosfera 
zapara od naših zatvorenih vidika i nestašice zraka i vjetrenja, 
nikakva gibanja i loše narodne i javne higijene; baš zato što 
je moguća zbog nedostatka zraka i svjetla, treba da dijelimo 
još više ono njegovo nastojanje iz kojega su izašla prva nje- 
gova djela i da pođemo tragom onih mladenačkih ideja i da ih 
dalje razvijamo. Duboka sućut, duboka melankolija njegovih 
posljednjih radova, ima da nas još više nagoni na to da, shva- 
tivši joj uzroke, odstranimo poroke da nas više nikad ne tišti 
izazivanjem umjetnog nesklada između našeg osjećanja i real- 
nog života. Mi i život jedno smo. Ako smo prema njemu pa- 
sivni, bit ćemo svladani. S njim i u njemu smo jaki i sretni. 
U nama aktivnim neće čuvstvo nikad stvoriti umjetnog ne- 
sklada, nego će biti sa životom i iz njega crpsti snagu i punoću. 


(»Savremenik« 1908) 





Dr ĐURO TURIĆ 


: Đuro Turić je rođen 3. travnja 1861. u Gospiću, od stare ličke 
obitelji, iz koje potječu.i Frane Turić, krajiški časnik i pjesnik iz 
ilirskih vremena, pa Marko Turić, pjesnik i pisac 70-tih godina. Đuro 
Turić je polazio pučku školu i nižu realku u Gospiću, zajedno sa 
V. Novakom, onda. je pošao u učiteljsku školu u Petrinju, a 1878. 
imenovan je učiteljem u Lici, gdje ostaje, uz razne neprilike zbog 
svog političkog držanja, do 1888. Te godine polazi na sveučilište 
u Jenu, gdje ostaje do 1891. Uči filozofiju, pedagogiju, nac, ekono- 
miju i botaniku. God. 1891. promoviran je na temelju radnje, pri- 
znate od njemačkih učenjaka. i 

'. Povrativ se iz Njemačke.ne može u Hrvatskoj dobiti mjesto u 
vježbaonici na učiteljskoj školi, pa odlazi u Sanajevo, gdje uspješno 
djeluje među mladeži, naročito muslimanskom. God. 1894. vraća se 
mu i dobiva mjesto na učiteljištu u Petrinji, gdje se i sada 
nalazi. 


Turić se već za rana oženio, pa ima šestero djece. 


Nove le. Od 1880. do danas po raznim listovima i to: 1880. 
u » Vijencu« psihološka crtica, prvijenac »Na selu«; 1882. u »Hrv. 
vili« seoska psihol crtica »Sv. Mate«; 1884. mnogo većih radnja, i 
to: »Pod kabanicom« (Hajdučka pripovijest u »Hrv. vili«), »Sni bogo- 
Javlj enja« (vizija u »Hrv. vili«), »Prerano u proljeće« (priča u »Hrv. 
vili«), »Razvitak« (satira u »Vijencu«), »Zašto bez uzroka padaju?« 
(psihol. novela u »Hrv. vili«); 1885. »Snatrilac« (u »Vijencu«); 1886. 


.»Kuda to vodi?« (oveća socijalna novela u »Balkanu«), »Na ovrhi« 


(crtica u »Vijencu«),' »Interes«, »Ponikyarska šuma« (novel 

, , ' MA SadoE la u 
»Balkanu«); 1888. »Četiri dana« (crtica u »Vijencu«), »Hajduk Ivan« 
(novela u »Vijencu«), »Turski sud« (»Vijenac«); 1889. »Darovi svi- 
jeta« (roman u »Domu i svijetu« i u posebnoj knjizi); 1890. »Starnci« 


(portrait u »Vijencu«); 1893. »Sebična srca«, »Supersko šetalište« 


(u »Vijencu«);: 1895. »Srce« (»Vijenac«), »Majčino: 
i > \ac«), jčino: srce« (»Nada«), 
»Dušni dan« (»Prosvjeta«), »U pokladama«, »Sa 22 novčića <. 

Austro-ugarsku monarkiju« (»Vijenac«), »Krivi akordi« (»Pro- 
svjeta«), »Za uvijek propala« (»Lovor«); 1897. »San ili java«, »Tko 
je kriv«, »Kako je mladenac Matija Matijašev bio sE (sve u 
»Vijencu«); 1898. »Kako je bilo pred 20 godina?« (»Vijenac.) 

Priče. Tunić je napisao mnogo crtica i priča za djecu, i to u 
»Smilju« od god, 1884—7. »Ne hvali se«, »Nespretni Jovo«, »Niki- 
čina molitva« (prva i treća su preuzete u čitanke). God. 1887. izdao 
je Turić knjigu »Znameniti Hrvati«. U formi poetskoj opisani su: 
N. Zrinjski, Klovio, Krsto Frankopan i Kačić. 

Poučni i naučni radovi. God. 1889. »U Njemačkoj« 
(veliki putopis i studija u »Vijencu«); »O uzgoju djevojaka« (»Vi- 
jenac«); 1895. »Sarajevo«, »Gospodar i sluga« od Tolstoja (»Vije- 
nac«). Od 1892—1896. »Rukovod za prirodoznanstvenu obuku« (tri 
sveske); 1900. Teorija nastavne osnove« i »Nacrt nastavne osnove« 
(posebne knjige); 1902. »Metodika odgojne i obrazovne obuke«. 
(posebna knjiga u Petrinji); 1904. »Povijest uzgoja 1 nauke e] 
uzgoju (posebno izdanje u Petrinji); 1906. »Nauka o gojencu i 
odgoji« (posebno izdanje u Petrinji). Uz to je Turić napisao još 
više pedagoških članaka u strukovnim i dnevnim listovima i tri 
oveće radnje na njemačkom jeziku. Turić je u pravaškom satirič- 


kom listu »Tnies« od g. 1886. dalje pisao rubriku »Bojčeta«, onda. 


god. 1886. u »Hrvatskoj« o »Pismih Magjarolaca« od Starčevića iL 
god. 1899. u »Hrv. domovini« i posebno odštampane članke »Ili 
k srpstvu ili k hrvatstvu«. 

O Turiću nije u nas još nitko pisao, osim što sam ga ja'u ne- 
koliko navrata spominjao, a naročito u radu »Iza Senoe« I dio. 
U srpskom »Javoru« god. 1884. izašla je ocjena »Pod kabanicom«.. 
Crticu »Razvitak« preveo je Grabowski na poljski jezik. 


O Turiću kao novelisti nije do sada pisao nitko ništa. Ovo: 
je prvo. Drugo je slijedeće: dogodilo mi se nekoliko puta da. 


u nekojim mojim radovima, gdje sam uz put spominjao 'Tu- 


rića, urednici ili korektori ispraviše ime Turić u Tucić, držeći. 
da sam mislio Tucića. Izgleda, dakle, da za Turića ili nisu. 
znali, ili su smatrali nemogućim da hoću baš njega da istak- 


nem. Ako pogledamo gornji popis radova Turićevih, koji oba- 


siže preko 40 novelističkih radova, ako se sjetimo da piše već: 
ravnih 27 godina, onda će nam biti jasno i to kako i koliko 
vodimo računa o našoj savremenoj književnosti. Ali ako se: 
Turiću dogodilo da je dolazio u pokojoj mojoj radnji pod. 
tuđim imenom, nije mu se dogodilo to prvi put. On se šta-- 
više i pojavio na književnom polju pod tuđim imenom. Prva. 
njegova novela »Na selu« poslana je »Vijencu« i štampana. 


\ 

god. 1880. pod imenom Mirka Turića, koji je bio u literaturi 
nešto poznatiji. Mirko je bio brat Đure Turića, a Đuro je za- 
tajio svoje autorstvo, zato što je mislio da Šenoa ne bi ni po- 
gledao rukopis koji bi dolazio od nepoznatog početnika. 

Ovaj je slučaj značajan ne samo po plahog početnika nego 
i ža glas koji je uživao Šenoa kao urednik. Koliko god su 
nastojali prikazati Šenou kao neobično susretljivog urednika, 
i naročito prijateljem novih talenata, toliko udara u oči veliko 
nezadovoljtsvo koje se protiv njegove samovlade dizalo 
pod kraj 70. godina. Cijeli niz mlađih pisaca bio je ne samo 
zasjenjen nego i nekako potisnut. Zato pored »Vijenca« mlađi 


pisci izdaju i pišu u časopisu »Hrvatska lipa«, kasnije u alma-, 


nahe »Hrvatski dom« i »Hrvatska«, gdje otvoreno izražavaju 
svoje nezadovoljtsvo s »Vijencem«. A »Vijenac« ne donosi ni- 
kakva prikaza ni »Hrvatskog doma« ni »Hrvatske«. Možemo 
lako opaziti i kod prelistavanja posljednjih godišnjaka Šenoina 
»Vijenca«, kako je posljednji godišnjak (1881) upravo oskudan u 
beletristici, ako izuzmemo Šenou. A udara u oči da se na- 
jednom nakon smrti Šenoe, za urednikovanja F. Folnegovića 
i dalje javlja cijela legija mlađih pisaca, da se izdaju časopisi 
poput »Hrvatske vile« i »Balkana«, da se javlja mnogo novih 
vrlo snažnih talenata, da je obilje novela nevjerojatno veliko. 
A nisu ti pisci pali s neba, nego je većina njih počela raditi 
još za živa Šenoe. Čini se, dakle, da je literatura stajala pod 
moralnim pritiskom Šenoine veličine i monopola, pa je sada 
odahnula, te se prigušena vatra rasplamsala. 

Ali sav ovaj razmah poslije šenoinske literature za neko 
je vrijeme pao-u zaborav, te se bila uvriježila ideja da nakon 
Šenoe nemamo što da čitamo, da nemamo literature. Već sam 
drugdje više puta dokazivao da ova tvrdnja nema osnova, a 
ovdje ću na novom primjeru pokazati da smo imali dosta ta- 
lenata i radnja svake pažnje vrijednih, radnja samoniklih, koje 
su ostale nespominjane i neocijenjene, te su gotovo izgubljene 
za našu literaturu i čitalačku publiku. 

Naša novela je tek u osamdesetim godinama postala izra- 
zito socijalnom. I time je bio određen za duže vrijeme glavni 
problem koji je crtala. Bio je to problem socijalnih prelaza, 
onaj problem koji je jezgrom unutarnje sadržine cijele naše 
povijesti u 19. vijeku. | 

Devetnaesti vijek znači u cijeloj Evropi prelaz od starog 
feudalno-aristokratskog uređenja u građansko-demokratsko 
uređenje. Ali dok se drugdje taj proces normalnije i brže 
' razvijao, kod nas je išao nepravilnije i polaganije. Godina 
1848. znači kod nas ne samo politički nego i socijalni prelom. 
Odonda nestaje privilegovanih staleža, puk dobiva dio svojeg 
prava i svoje slobode. Kasnije se razvija i nacionalizuje gra- 
đanski stalež, onda dolazi dioba zadruge, pa promjena promet- 
nih i trgovačkih općila, zbog čega stradavaju Karlovac, Sisak, 
a onda Primorje; zatim se događa još jedan veliki preobrat, a 
to je prelaz Granice iz vojničke u civilnu eru i preobrat, na- 
stao nakon okupacije Bosne. 5 

Svi ovi prelazi odjekuju i u literaturi, ali dok nekoji pre- 
lazi, inače vanredno zanimljivi i važni, kao što je to pad trgo- 
vine u Sisku i Karlovcu, te niz Lujzinsku cestu, u noveli 
ostaju vrlo slabo ili nikako obrađeni, dok rasap zadruga ulazi 
u literaturu tek mnogo kasnije nego je ovo pitanje bilo zako- 
nima uređivano, dok se nacionalizovanje građanstva u litera- 
turi doduše obrađuje ali više s rodoljubne, nego sa socijalne 
strane, dotle su prelazi iz starog varmeđinskog uređenja u 
novo opisani, naročito kod Đalskoga, obilno i sjajno. Prelaz u 
Primorju od jedrenja k paroplovidbi, opisan je nešto okasno, 
tek u devedesetim godinama, ali ipak dovoljno kod pisaca Ku- 
mičića, Novaka, Cara, dočim nam Dubrovnik opisuje Vojno- 
vić, a preobrat u Bosni cijeli niz pisaca iz devedesetih godina. 
. Najprije i najbrže je u literaturi došlo do izražaja pitanje 
razvojačenja Krajine, pa je ono urodilo u literaturi značajnim 
i lijepim plodovima. x 

Problem ovih prelaza prvi je uočio, posve odlučno pri- 
hvatio i kao najbitniji istaknuo pisac, danas malo spominjan, 
pisac koji je prvi počeo u osamdesetim godinama obrađivati 
izrazitu socijalnu novelu. Bio je to Turić. Šenoa je tek usput 
obrađivao socijalnu novelu. U »Branki« je doduše snažno ko- 
raknuo u tom pravcu naprijed, ali on još nije bio potpuni SO- 
cijalni pisac. Kovačić nije socijalna pitanja donosio kao pro- 
blem, nego više kao literarni materijal. Kumičić nije problem 
prelaza uočio toliko da bi se njegove radnje mogle upotre- 
biti za analizu naše socijalne krize. Đalski, Kozarac i drugi 
pisci počeli su pisati koju godinu iza toga, kad je već Turić 

izdao svoje ponajbolje novele.. Draženović i Vojnović nisu u 
ono doba isticali znamenitosti socijalnih strana onih prilika 
koje su opisivali. Turić je prvi u velikoj mjeri počeo i vazda 
je ostao odrešito socijalni, a tek nuzgredno i kasnije psihološki 
novelista. On je problem prelaza počeo proučavati u povodu 
razvojačenja Granice, ali mu je dao i općeniti narodni ka- 
rakter. On je prvi počeo unositi u novelu realističko nazira- 
nje, ne samo u pogledu literarne tehnike i forme nego i u 
pogledima socijalnim i kulturnim koje je u svojim novelama 
otvarao. , 

Turić je rodom, odgojem i karakterom Ličanin. Obitelj 
mu po ocu vuče lozu iz davnine, čak iz doba narodne dinastije, 
a po majci vuče lozu od stare bunjevačke obitelji (Zdunići, 
spominje ih i u noveli »Pod kabanicom«), koja je naselila (do- 
šavši iz Hercegovine) dva sela u Lici (Lovinac i Sv. Rok). Spo- 
minjem to zato što mi se čini da ovaj fakat može u mnogo- 
čemu objasniti glavne značajke Turićeva rada. Lički je kara- 
kter, a pogotovu bunjevački (Bunjevci su bili među inima 
Starčević i Kurelac) tvrd, dosta suh, izrazito racionalan, bez 
većih poetskih i romantičnih nagnuća, bez zere misticizma ili 
sentimentalnosti. ' 

Sve to nalazimo i kod Turića: racionalist je i u beletristici 
i u pedagogici. Liberalac (i doba kad je polazio školu bilo je 
liberalno) vjerujući u personalnoga boga, u snagu dobre opo- 
mene i riječi, pristaša nekog »slobodnog kršćanstva«, čovjek 
više manje prirođenog »protestantskog« duha. On taj duh slavi 
i otvoreno i neizravno u svojoj radnji »Iz Njemačke«. Ove 
oznake su zajedničke gotovo svim odvjecima njegova plemena 
i kraja. Slične vjerske nazore imao je i Starčević, a čut ćete ih 
i od običnog Ličanina, posve spontano a da ih nije naučio. 
Svi ti ljudi polažu težište na čovjekov razum, logika je za njih 
daleko važnije sredstvo od sugestije, zato su veći dijalektičari 
nego umjetnici. Tvrdokorni i ustrajni su do kraja. Značaj i 
uzgoj značaja im je nadasve. Zato Starčević pretpostavlja 
posljednjeg građanina rimskog prvom umjetniku grčkom. 

Neću reći da su sve ovo i Turićevi nazori, ali su mu 
sopstvene bar one zajedničke baze na kojima niču ovaki na- 
Zori i ovakve duševne dispozicije. A upornost kojom Turić već 


desetak i više godina propaguje svoje pedagoške reformne 

ideje, upornost kojom izdaje veći broj knjiga, nagnuće da iz- 
gradi cijele sisteme ne šamo u općenitosti nego i u detaljima, 
također je značajna za ovaj tip. Turić je već u školi, uz druge 
đake, počeo da se zanosi Starčevićem, i ne toliko idejama ko- 
liko životom njegovim. Mladeži, a i njemu je, kako negdje 
kaže, imponiralo »jedenje luka i pušenje cigara od novčića 
i po«. Ovo potonje je značajno, jer doista je ovakav život Star- 
čevićev mogao da imponuje u Lici, gdje se nije poznavao drugi 
rad osim onoga za vojnu karijeru, i nije bilo druge težnje do 
za ličnim odlikovanjima. Turić je i kasnije, kao učitelj u Lici, 
sve do 1888, propagirao starčevićanstvo, najprije nesme- 
tano, a onda uz znatne zapreke. Za njegov značaj je zanim- 
ljivo i ovo: Bio je u Bosni profesorom dok je hrvatstvo bilo 
progonjeno. Kasnije, kad je počelo postajati nešto službenije, 
otišao je. U »Nadu« sarajevsku nije pisao načelno nikada, do 
jedan jedini put. Ove crte će nam učiniti jasniji i njegov lite- 
rarni rad, za koji je bio od najodlučnijega utjecaja doba pre- 
laza Granice iz »militara« u »civil«. To je doba Turić proživio 
u Lici, taj je prelaz crtao i proučavaao, a da je ostao u svojim 
pogledima samostalan i nije išao za strujom, možemo se 
uvjeriti iz toga što je on, iako širitelj starčevićanstva, baš u 
jeku ovog pokreta, 1886, oštro analizirao romantičko »ju- 
naštvo« i težnju za »slavnom smrti« za domovinu. O bunama 
1885. isto tako je napisao poraznu analizu u crtici »U mraku«. 
Još jedan momenat valja istaći kod Turića, a to je nje- 
gova osama. On je bio vazda po strani, nešto po svojoj naravi, 
koja mu ne da da ide sa strujom, a nešto po svome socijalnom 
položaju kao učitelj, koji nije nalazio susretljivosti kod odlu- 
čujućih krugova, pa je proživio svoj vijek u provinciji, ne do- 
lazeći u doticaj sa zagrebačkim životom, neupućen u struje i 
strujice, u raspoloženja, u taktike i kompromise koji su se u 
literarnom centrumu oduvjek javljali. Turić je tako zadržao 
svoj put, svoje mišljenje, pa je mogao intezivno da proosjeti 
problem kojiga je zanimao, mogao je da ustali i izdjela svoj 
stil i svoje shvaćanje. rada i 
U Turićevim radnjama gotovo posve izostaje erotski mo- 
menat. Turić je malo pisao o ženama, o ljubavnim zgodama, 
o spolnom nagonu uopće. U pripovijesti »Zašto bez uzroka 
padaju«, opisao je kako velegradska okolina i duh (u Beču) 

djeluje razorno na obiteljski život časnika koji tamo dolazi 
Vrlo lijepa psihološko-socijalna novela, pisana s puno ozbilj- 
nosti, uz satiričku crticu »U pokladama«, gotovo su jedine no- 
vele te vrste u Turićevu literarnom radu. Erotski momenat 
opisan je jače još samo u krasnoj noveli »Hajduk Ivan«, kla- 
sičnom djelcu. Tu priča Turić o dva momka koji ljube istu 
djevojku. Drugi momak, mrk i šutljiv, ali u duši pošten i pra- 
vičan Ivan, ubije djevojku uz motivaciju da bi bila nesretna 
ionai svi oni da dalje živi, jer djevojka ne zna koga bi vo- 
ljela, da li snažnog i mrkoga, ili nježnog i mekanoga, A Ivan 
učini zločin iz mirnog promišljanja, pođe u hajduke, ali ne da 
robi, nego da lakše pogine. Cijeli sastav ove novele, prikaz 
ženske naravi, pa jasna i laka logika i psihologija Ivanova 
spadaju među osobite vrline Turićeve. S ovim radnjama, uz 
još koju epizodu, kao da je iscrpljena erotska strana u Turi- 
ćevu radu. Uzroci ovome nedostatku su razni. U jednome pi- 
smu kaže Turić: »Spolni nagon i ljubav je za mene stvar 
naravi, u koju poezija neka dira samo kao u svetinju koju ili 


= prikazuje kao svetinju, ili je brani kao svetinju. O spolnoj lju- 


bavi mnogo brbljaju ljudi koji je ne poznavaju ili koji su 
maga > je pisanje redovito nenaravno, histerično 
ažljivo, Stetno po čitaoca, ako nije razuman. Raspiruj € 
u mladeži.€ : . Semsa Tra“ 

Ove su riječi značajne. Tu se javlja čovjek koji se 
Tano oženio, koji živi za familijaran život, a tu se javlja i. 
pedagog. Ali, držim da se tu javlja i njegov posebni lički 


naturel. Razgovarajte s kojim god vidjenijim Ličaninom, a 


moje Bunjevcem, pa ćete opaziti da drže razum nadasve. 
Bin srca 1 nagona su za njega stvari o kojima se ne govori 
1 koje se podređuju razumu. Ljubav i nagon doista ne smatra 


problemom, nego stvari naravi, koja u javnom radu ne može 


biti predmetom osobite pažnje. I tu je Turić racionalista koji 
poput naroda protestantskih, sjevernih, njegovih uzora, (kako 
to opisuje Ferrero u »Europa giovine«) gotovo posve eliminira 


erotiku, koja na zapadu i jugu igra najglavniju ulogu. 


Tako je Turić već od početka eliminirao u sebi i u svom 


radu sve ono što bi ga moglo da buni i zavodi u njegovu 
. hagnuću za rješavanjem životnih, naročito socijalnih proble- 


ma. Time je postao u neku ruku sličan učenjaku koji hoće 

da hladno i mirno analizira život, poput liječnika, više teoret- 
skog i naučnog nego li praktičnog, koji secira 1 istražuje bo- 
lesno tijelo i onih koji su mu mili, a da ipak znade igm 
osjećaje od kojih bi mu ruka zadrhtala i rez promašio. Al 
se i liječnik i učenjak kojiput, kad odlože nož, zamisle i pušta- 
ju maha refleksijama, a da Turić tako ne čini, ne bi bio 
umjetnik. i = At 

Turićeve radnje mogli bismo svrstati u dvije kategorije: 
u lirskorefleksivne i' u studije socijalnih prilika. Problem 
pameti i srca zanima ga u prvim radnjama (npr. »Interes« 
»Sebična srca« »Srce« itd.) koje padaju u novije razdoblje, 
a problem utjecaja tuđinstva, neimaštine i slabe kulture na 
naše socijalne i narodne prilike, zanima ga kod gotovo svih 
drugih njegovih beletrističkih radnja. Socijalni momenat je 
jači u ranijim radnjama, dočim u 90-tim godinama prevla- 
dava psihološki i lirskorefleksivni momenat, baš onako kao 
što je uopće u cijeloj našoj literaturi u ono doba nestajalo soci- 
jalnih nagnuća, a javlja se refleksivna 1 psihologizujuća. do 

Socijalne Turićeve radnje svakako idu među najznačaj- 
nije stvari ove.vrste u našoj novelistici, štaviše, usudio bih se 


ustvrditi, da je socijalna analiza kod Turića bar tako proni-. 


cava, tako značajna i tako važna, njegova opažanja bar tako 
oštra, a njegovo crtanje bar tako krepko i tipično kao u Ko- 
zarca, Novaka ili u socijalnim stvarima ĐDalskoga. Umjetnička 
mu je strana, dašto, slabija nego u Đalskoga i Kovačića, jer 
Turić nije poetična i tvoračka narav, ali je pomnja i izdje- 
lanost jednaka pomnji Kozarčevoj, a psihološka strana s naro- 
čitom ozbiljnošću proučena, a ne intuirana 1 ne samo naba- 
čena. Ipak, moram primijetiti da Turić uza sve to ne smišlja 
s trudom i ne piše s nategom svoje stvari. On piše svoje stvari 
vazda pod nekim jakim dojmom, »kao da mu ih netko pri- 
šapne«. Koncepcija je spontanoumjetničkog, a ne hotimičnoga, 
tendencioznog karaktera, Što je njegova obradba odmjerena 
i promišljena, to je od prevage intelektualnog interesa za 
predmet, ali se vazda opaža da je svaka radnja i proćućena. 
No, njegovo saosjećanje nije poetsko, niti sentimentalno, nego 
je razborito. | | 
U ranijim stvarima pisao je s više nerva, dočim u kasni- 


jima s više sigurnosti. Ipak, ni jedno ni drugo ne oduzima 

vrijednosti tim radnjama. Prve su možda punije nekoga tuga- 
ljivoga prizvuka, jer je stajao pod dojmom Turgenjeva, koji 
također daje svojim radnjama melanholično-gorki prizvuk. 

Već u pripovijesti »Pod kabanicom« susrećemo se s 
oštrom karakterizacijom ne samo »krvave poezije« hajduštva 
prije razvojačenja nego i pojedinih situacija i lica, te s lje- 
pim opisima. »Pod kabanicom«, »Kuda to vodi« i »Darovi 
.svijeta«, tri su najveće Turićeve stvari, pa je on ovdje po- 
kazao kako umije da opiše život i ljude. 

Dvadeset i tri godine mu je bilo kad je napisao »Pod 
kabanicom«, ali je ovo djelo plod već zrelog talenta. Ovdje 
je Turić dao na okupu najviše figura. Već na početku je maj- 
storstvo realizma, razgovor mirnog pope i brbljave poše o 
mladencima Mari i Jovanu, pa opis crkve, propovijedi i 
crkvene publike. Krasni su tipovi Zdunića, pa cijeli opis 
gozbe kod njega, stari napoleonski oficir Miletić sa svojim 
pričama, nazdravljač Sekulić, mučaljivi, preplašeni, obazrivi, 
nemirni Mišo Grudan. Fino je izrađen tip Marka Predanića, 
čovjeka bez svega, budalastog, nepronicavog, koji okrivljuje 
Stevana i goni ga u hajduke, a onda se sam čudi što li je to 
učinio. Crtanje tipova i pojedinih scena je fino, ali naročita 
je osobina ove i mnogih drugih Turićevih stvari onaj ose- 
bujni ton, upravo pravi ton ličkog života koji opisuje. Svaki 
život, kraj, svako društvo ima svoju boju i svoj ton, svoje 
osnovno raspoloženje, svoju osnovnu pozadinu. Đalski je na- 
šao taj ton u zagorskim plemićkim pripovijestima, Šenoa.je 
našao ton za stari Zagreb, Vojnović za Dubrovnik, Bertić za 
Srijem, Kovačić za puk i gospodu kajkavsku. Turić je našao 
taj poseban ton graničarski, lički. Bilo je i drugih pisaca 
ličkih (Devčić, Krčmarić, Kokotović, Draženović), ali je Turić 
ipak najizrazitije iznio onaj život i njegovu osnovnu notu. 


On je u literaturi za Liku ono što je Đalski za Šljivariju, a . 


Kozarac za Slavoniju, samo što se prije ove dvojice pojavio. 

Ovakav karakterističan ton znao je Turić i drugdje oda- 
birati vazda prema sujetu,. tako u »Zašto padaju«, naročito 
»Kuda to vodi?«, pa u krasnoj pripovijesti iz narodne psiho- 


logije zločina »Tko je kriv?«. Nadasve je umio Turić da. 


djeluje posebnom intonacijom u noveli »U mraku«. Kad je 
čitamo, doista nam se čini da se nalazimo u mraku, pa i sami 

moramo gonetati što se iza piščevog pričanja krije. Ova je 
novela jedna od najsugestivnijih što ih je Turić napisao. No- 
vije su njegove crtice više suhe i s malo temperamenta, jer 
u njima prevladava analitičko didaktički momenat, (koji se 
javljao jače već i u velikoj noveli »Darovi svijeta«), ali su 
neke stvari — kao npr. »Starci«, »Sebična srca«, »Šupersko 
šetalište«, »Krivi akordi«, a naročito vrlo uspjela satira »Kako 
je mladenac Matija Matijašev bio u zao čas po sebe jednom 
mršav, a drugi put debeo« — od trajnoga dojma, pisane s po-, 
sebnim, tek zamjetljivim, ali ipak duhovitim ironičnim tonom. 

U noveli »Pod kabanicom« ima ovo mjesto: 

— »Sjedi u grm, nastavi stupicu, rekao bi u šali Zdunić, 
pa za čas eto ti kradljivca u šakama. 

— Nesretnjak, kimao bi Miško, kad bi takva vezao, 

— Zašto nesretnjak? Što ne miruje? 
— Velim ti, nesretnjak! Pod nesretnom se zvijezdom 
rodio. 

— Pa čemu ideš sa mnom da te nesretnjake loviš? u- 
pitao bi Zdunić. 

— Tabani me svrbe. Ili tjerati ili tjeran biti. 
Nauka zla muka, odgovarao Mišo, gledajući na stranu.« 

X Ovdje nalazimo u jezgri glavne elemente Turićeve analize 
prilika i karaktera naroda. Eto kako Turić označuje duševno 
raspoloženje svojih ljudi, koji su ili hajduci ili gone hajduke, 
braću svoju, a po tuđoj komandi. 

»Podaj se i muči. Srce jadnika uživa u gorčini. Dijete 


zna da je žgarica trpka, ali ono lomi zube dok skrši košticu ' 


šljive, da dopre do žgarice. Njih je sapinjala mreža zakona. 
Bila im je preuska, a gospoda tuđa nisu trpjela da tko osovi 
glavu. Ta gospoda pritegnuše mrežu u misli da će se prignuti 
glave, ali mreža puče i oni izletiše van, na površinu. Tko da 
ne zaluta u tom moru slobode? To su djeca nesreće.« 

Turić je vrlo oštro, kroz sve svoje radnje, istaknuo onaj 
fatalistički mir našega čovjeka koji prima i dobro i zlo kao 


neminovnu sudbinu. Taj lički čovjek niti se odveć raduje, niti, 


odveć tuži, a ne uzrujava se nikada preko mjere. On je na- 
učen pokornosti. »Kad nam se zapovjedi mi slušamo, pa bilo 
što mu drago« — kaže seljak u »Darovima svijeta« — »On 
je ponosno izgovarao te riječi« — dodaje pisac. »Mi svi znamo 

i u to vjerujemo da nema slađega kruha ne ži 
: > go ga zasluži 
pošten službenik. Ovo sve drugo nije nego prostačija i nij 
| ain 
dostojno pravoga čovjeka.« . u 


»Radite li vi što bez zapovijedi?« upita poručnik. »Ra- 


dimo zlo!« odgovori mirno seljak. I doista Turić na više mjesta 


pokazuje kako taj narod nije naučen slobodi. Ponosan jei 
hoće slobodu, ali kad je silom iznudi, sličan je hajduku koji 
u njoj zaluta. Kad mu je drugi dadu (kao kod razvojačenja) 
ne zna se sam brinuti za sebe, jer je dosad samo slušao. šBex 
zapovijedi radimo zlo!« Zbog nenadanog dolaska u život slo- 
bode pada i žena kapetanova u »Zašto bez uzroka padaju« 
propijaju se đaci u »Razvitku«, zbog neshvaćanja borbe za 
slobodu, zbog romantike i borbe bez nade, junačenja sa 
mn em života«, propada cijeli naš život u nevolji »Kuda 
O vodi«. 


| Drugo što je Turić u našem životu opazio i u više mahova 
pregnantno nacrtao i analizovao to je pomanjkanje indivi- 
dualne inicijative, težnja za službicom i ništa više. U »Snu 


i javi« opisuje on takva đaka koji filozofira i sanja o ugo- 


dama i čarima činovničkog života. Taj đak je »učio kao konj«, 
polagao ispit »kao papiga«, a bio gladan »kao vuk«. Ovu te- 


mu Turić obrađuje naročito u novijim stvarima. U pripovi- 


jesti »Kako je mladenac...« predstojnik daje neko kukavno 


mjesto Matiji, zato što je Matija suh i žut od gladovanja i 


dačkog bubanja. A predstojnik misli: »Gle žutonje, taj mora 


da je zagrižen i buntovnik.« I Matija se primiri u provinciji, 


ne radi, nego jede i pije. Dođe opet moliti novo mjesto, ali sad 


o je drugi predstojnik, a i Matija se udebljao. »Gle ga, ovaj 


mora da je lijen i proždrljiv misli predstojnik, i Matija opet 


nastrada. 


»Prazan želudac nije ništa čestita stvorio. Siromasi 


idu u školu, a svi hoće da ih narod uzdržava. Narod uzdr- 
ožava kako može, i eto onda gladuša koji su, kad treba raditi, 
oživi mrtvaci. Nismo mi toliko nemirni, nego smo gladni.« 


Ali taj glad nije samo fizički, nego i moralni. I u školi gladni 


Smo prave kulture i užitka. »U školi učio je najprije da do- 


bije tuđu pomoć, kasnije je učio da ta pomoć ne izmakne, a 
Pomoć bila tolika da ne umre od gladi. Najzad gladovao i 

učio ne bi li ikada bio sit. Sada je u službi i imao je što 
jesti, ali želudac je oslabio i nije mogao hrane primati i pro- 
bavljati.« Cijela naša kultura je činovnička, formalna, ispita 
radi, mjesta i službe radi. »Gospodi je više do narodnog na- 
pretka i časti, nego do nutrine, .više stroj nego čovjek.« 

Naša gospoda i upravnici ne znaju, ili neće da udese 
rad prema narodnoj potrebi, nego rade po tuđim šemama i 
interesima. U »Šuperskom šetalištu« opisuje Turić, kako je 
novi predstojnik došao u mjesto, dao posjeći stare drvorede, 
zabranio stare prolaze, da podigne i zasadi novo šetalište, 
posve simetrično, i naprtio narodu silu štete, globe,- zatvora, 
svađe, kroz godine i godine, a šetalište se i onako nije po- 
diglo, jer se narod opirao i sjekao nasade. Tako je u ci- 
jelom našem životu. Odozgor nametnu narodu silom i ovo 
"i ono, a narod se buni i pati. Ne provodi se novo, a ruš1 se 


staro, za volju hira ili prkosa. U crtici »Krivi akordi« priča 


Turić kako je oblast naredila učitelju da na crkveni god 
obavi popis djece. Orguljati je morao drugi orguljaš. Rezul- 
tat: u crkvi »krivi akordi«, a popis se i onako nije obavio, 
jer narod nije došao. | 

Tako tapamo u mraku, »U mraku, sve se to samo u mraku 
događa. Ne vidimo jedan drugoga, pa prstima oči bodemo, 
te slijepi eto nabodemo jedan drugoga, ubijamo se. Nevolja 
je ovo. Ali otkud svjetla kod ovolike tmine? Pa eto uz ovo- 
liku tminu i vjetar puše iz daleka, pa trne...« U crtici »U 
mraku«, gdje se nalaze ove riječi, Turić je opisao dojam i 
epizode što ih je sam, kao vojnik, proživio god. 1883, za 
vrijeme bune u Hrvatskoj. Krasan je razgovor vojnika u vo- 
jarni o buni i nepravdi. Osnovna filozofija vojnika je ova: 
ja ću na zapovijed ma i na svog brata pucati, al kad se 
svučem, pa dođem u selo i ja ću se protiv sile buniti! U dru- 
gome dijelu opisuje Turić kako straža zabasa u močvaru, i 
to je vrlo snažna slika. U trećem dijelu pričuvnik Petar do- 
spije u neku krčmu, tu ga obmanu đaci, drže govore, pje- 
vaju, a on ništa ne razumije. Vraćajući se kući nabasa na 
stražu i probode vojnika, svog suseljanina, a ni sam ne zna 
zašto. Ova crtica, pisana 1884, prva je te vrste u našoj lite- 
raturi. 

Ovako bi se dala nizati jedna novela za drugom i citirati 
oštra socijalnoanalitička ili psihološka mjesta. Turić je za 
desetak i još više godina, sam, stojeći po-strani, anticipirao 
u svojim novelama ne samo mnoge druge noveliste nego i 
političare i sociologe, ukoliko ih imamo. Njegovi pogledi na 
naše mane i nedostatke, njegova analiza našeg odgoja i naših 
prilika, njegov realistički pogled na život i narodnu psihu, na 
narodne potrebe i na socijalni razvoj, anticipiraju za desetak 


godina naš političko-socijalni realizam i naprednjaštvo. A što 


je najznačajnije, Turić je bio to usprkos pravaškoj historijsko- 
državnopravnoj deklamaciji. Ono što je dao očito je bilo izne- 
seno protiv struje, originalno i promišljeno, A kako je Turić 
znao spojiti ovaj čisto učenjački pogled s umjetničkom mje- 
rom, može da svjedoči pripovijest »Tko je kriv?« (u »Vijencu« 
1897). Tu nema traga nametljivoj tendenciji. Sve je minu- 
ciozno opisano, a nadasve psihologija seljaka Gajiše, koji 
progonjen s raznih strana, iskušan neuspjehom na tržištu, 
razočaran pred trgovinom soli, globljen od ovrhovoditelja i 
stražara, razoružan od Todorine, omamljen alkoholom, izgubi 
svijet svoga »ja«, izgubi svako rasuđivanje i počinja zločin. 
Taj narod, kako sam Turić drugdje kaže, ne zna ni sam kako 
i zašto dospijeva u zlo, kako gine i propada, ne uči ga nitko 
zašto mu ovo brane, a zašto ga na ono gone, on ima svoje 
pojmove i osjećaje, koje drugi ne poznavaju i ne poštuju, i kud 
se krene o nešto se udara, nešto poruši, nešto ga ošine, omami 
i u još veće zlo surva. »Naši ljudi propadaju a ne znaju kako.« 
Turić je tu kužnu atmosferu u kojoj se kreće na cijeli život, 
život gospode i puka, nastojao u svojem dugom radu označiti 
i prikazati. On je natuknuo na jednom mjestu, a na drugom 
opet prikazao gdje leže moralni krivci svega toga, ili bolje 
reći, gdje leži moralna krivnja: »vjetar iz daleka« (tuđina), 
duh pokornog služništva, težnja za službeništvom (birokra- 
Cija), rad po tuđim šemama, koje ruše život, samovolja, »ili 
tjerati ili tjeran biti«, a nadasve glas kulture i hljeba. Eto 
moralne krivnje, eto kužne atmosfere. 

Turić, koji je počeo da radi pod dojmom Turgenjeva 
(iako ga nije nipošto imitirao), došav iz Njemačke, još jače je 
prionuo da ističe kako treba da svoje pazimo i gojimo, a ne 
tuđe, pošao je tragom Tolstojevim (on je napisao i lijepu ana- 

lizu Tostojeva »Gospodara i sluge«). U prvo vrijeme on je 
crtao tipove i situacije, u drugo polovini svoga rada, više 
probleme psihološko-socijalne. Ali nije izgubio umjetničke 
žice, kako to dokazuje baš »Tko je kriv?« Samo što su mu 
novije radnje bile više nacrti, bilješke, nego novele. Ali Turić 
je još u punoj snazi života, pa bi bilo poželjno da se opet 
dadne na beletristiku, i da spoji vještinu umjetničkog crtanja 
ljudi i situacija s oštrinom analize životnih problema. 

Turić je bio neki »glas u postinji«. Ali on ipak nije klonuo. 
Pisao je i radio je. Ovo je znak da ima unutarnje snage uvje- 
renja, znak da ne radi ni od mode, ni od bilo kakvih interesa, 
da ne radi od igre,.nego iz unutarnje potrebe. Iako sam ovo 
nekoliko strana napisao, nisam to učinio toliko da dadem neku 
zadovoljštinu prešućenom književniku koji već 27 godina 
radi, nego da spasim publici i približim njezinu interesu ono 
zakopano blago što leži po »Vijencima«, »Hrv. vilama«, »Bal- 
kanu« itd. neocijenjeno i neprometnuto. A ipak, znak blago- 
stanja i života nisu mrtvi kapitali, nego živost njihove cir- 
kulacije, pa je u interesu naše kulture, politike i literature 
da stavljamo u promet naše literarne kapitale. Ako sam to 
postigao i u najmanjoj mjeri, nadam se da sam popravio pro- 
pust koji je naša literatura i kritika učinila, ne osvrćući se 
na rad i ličnost Đure Turića, našeg prvog socijalnog nove- 
liste, posve domaćeg, posve našeg. 

(»Savremenik« 1908) 





JANKO LESKOVAR 


Leskovar je rođen 12. decembra 1861. Pučku je školu po- 
lazio u Pregradi, zatim u Zagrebu. Tri razreda niže gimna- 
zije svršio je u Zagrebu, a četvrti u Karlovcu. Preparandiju je 
svršio u Zagrebu kad mu je bilo 18 godina. U dvadesetoj 


godini se oženio. Učiteljevao je u Valpovu i Šljivoševcima u. 
Slavoniji. Godine 1883. je u Sv. Petru na Sutli. Tu je imao 
pristup u dom baruna K...-a, čovjeka načitana, i prva nje- 


gova novela »Misao na vječnoste plod je njihovih razgovora 


jedne zvjezdovite večeri. Tu je upoznao i profesora Luku 
Marjanovića, s kojim je pošao na Kordun i u Bosnu, gdje je 


ovaj sakupljao za »Maticu« muslimanske narodne pjesme. 
Godine 1891. premješten je u Krapinske Toplice, godine 1897. 


u Krapinu, a 1900. u Karlovac. | 


Od filozofa je najviše čitao Schopenhauera, od pripo- 
vjedača Turgenjeva. i 
Leskovarov život jednak je životu stotina i hiljada naših 


učitelja, osuđenih da u kakvu zakutku kutre i razmišljaju . 
o svemu o čemu razmišljati mogu. Leskovarova djela poka- 


zuju da je svaka stranica u njima plod unutrašnjeg, inten- 


 zivnog života i mnogog razmišljanja. 


Godine 1891. izašla je u »Vijencu« njegova prva novela 
»Misao na vječnost«. Učitelj Martić našao se s mladom, na- 
klonom mu učiteljicom, u seoskoj tišini, ali poče odjednom 


oda misli na svoju prošlost, u kojoj je njegovom krivnjom i ' 
 Propustom dužnosti svršila samoubistvom jedna djevojka 


koja mu se u ljubavi podala. Padne mu na um kako u vječno- 


sti prostora i vremena živi još onaj njegov čin i kako će duša 

u beskraju svemira i u općenosti gledati onaj strašni pos- 
ljednji prizor. Od te »misli na vječnost« poludi i u crkvi, u 
adventu, zapjeva kod orgulja — »Haleluja«. 

U drugoj radnji, koja je 1893. izašla u »Vijencu« pod 
naslovom »Katastrofa«, njegov je protagonista i opet učitelj. 
Ali ovoga puta ne tišti njegova seoskog. samotara misao na 
vječnost, već ga ubijaju brige sadašnjosti, ubija ga bijeda i 
oskudica od koje stradava čitava njegova obitelj i taj patnik 
pogine, bacajući iz sebe ono malo krvi što ga je još držala 
na životu. | . 

U trećoj pripovijesti, koja je izašla 1895. u »Vijencu«, 
pod naslovom »Poslije nesreće«, u konciznom i krepkom stilu 
crta Lesovar i opet jednu katastrofu, ali ovoga puta moralnu. 
Ako je u prvoj noveli pomisao na neprestano gledanje poči- 
njenog čina dovela do katastrofe, ako je u drugoj uzrok 


katastrofe socijalne i ekonomske naravi, u trećem Leskova- ' 


rovu djelu etički motiv vodi do nesreće. Ivanović, činovnik u 
omanjem gradiću, zatekao je pred nekoliko godina svoju ženu 
u nevjeri i od onda nije više stupio u njenu sobu, iako žive, 
— bar prividno — zajedno radi društvenih obzira. Ona je 
već i okajala svoj grijeh, i sada, kad je njihovo dijete na u- 
moru, kuša da nađe sa svojim mužem izmirenje, da ishodi od 
njega oprost. On je već na putu da oprosti, dođe k njoj, on 
joj već oprašta, ali odjednom, nakon smrti djeteta, živo se 
sjeti prošlosti, posumnja i u to je li ovo umiruće dijete 
bilo njegovo, izgura ženu napolje i iz dna ormara, pobacavši 
knjige svih filozofa u kojima je tražio kroz cijelo vrijeme 
»iza nesreće« utjehu, iskopa stari psaltir, otvori ga i zapjeva 


u ludilu glasno »Laudate pueri Dominum«. A žena je njegova - 


dotle u tamnom i hladnom hodniku, iza vratiju, jecala i 
drhtala, osjećajući svu težinu one davne nesreće. 

Sve ove tri prve Leskovarove pripovijesti imaju neki 
teški, tvrdi ton. Čini se da jednolično sivo, olovno nebo tišti 
krajinu u kojoj su opisani događaji. 

Kasnije su boje Leskovarove postale nešto mekše, ton 
njegov nešto svjetliji. Život koji opisuje u tri dalje radnje 
lakši je, horizont kao da se ponešto razvedrio, ali ta me- 
koća je puna melanholije. Leskovar nije promijenio boje, ali 
ih je razrijedio. Stepen intenziteta je manji, ali su zato i 

protagoniste njegovih novijih radnja slabiji ljudi, bezvoljniji, 
neotporniji. 

Godine 1896. izdala je »Matica hrvatska« njegove »Pro- 
pale dvore«, Petrović je ekonom, sin nekadašnjeg kmeta, a 
sada bogatog obrtnika. U kćer vlastelina Borkovića, koji 
propada, zaljubio se Petrović, ali je snovani brak izostao, jer 
je ponos vlastele koji su jedne večeri čuli kako ih otac Pe- 
trović krsti nelaskavim imenima nadvladao ljubav i oni su, 
ne ostavivši iza sebe traga — otišli iz svojih propalih dvora. 
A Petrović i onda kad je saznao za njih, na riječ oca da ne 
ide za njima — nije išao. Staleške opreke! Ako i nesvjesno, 
oni su tu razliku ćutili, i ni Ludmila ni Petrović nisu se tim 
oprekama mogli oprijeti u svojoj nutrini. 

Godine 1897. Napisao je Leskovar u »Nadi« novelu »Je- 
senski cvijeci«. Tu ima nešto više svjetla i vedrine, ali i 
mistike. — Imrović, samotar vlastelin i udovac, koji se bavi 
okultnim znanostima, upoznao se u kupalištu s mladom dje- 
vojkom i počinje nalaziti u odnošaju koji s njom zaprede 
sreću. Već je htio da je povede sa sobom kao drugaricu života, 
ali se u posljednji čas sjeti kako ga još uvijek vežu veze s po- 
kojnom ženom, kako neće moći prestati da na nju misli, kako 
će to da smeta onu djevicu koju hoće da priveže i — on 
bježi bez traga da provede ostatak svoga života kao samotar 
u svom opustjelom dvoru. 

I u »Sjenama ljubavi«, pripovijesti što ju je 1899. iz- 
dala »Matica hrvatska« — protagonist Bušinski rješava svoj 
ljubavni doživljaj na isti način. Bušinski zavoli mladu uči- 
teljicu Ljerku. Ali i tu ljubav uništi — prošlost. Pojavi se 
Helena, strastvena ljubav iz prošlosti Bušinskoga, i pomisao 
da on nije čist, da ima u svojoj prošlosti taj odnošaj, goni 
ga da se u posljednjem času otrgne od Ljerke. 


U posljednjim Leskovarovim radnjama kao da se osnovni 


motivi nešto promijeniše. U »Kitici cvijeća«, što je izašla u 
»Životu« 1900, bračnu nevjeru razbješnjeli suprug kazni mr- 
cvarenjem krivaca, mrcevarenjem onih koji su se ljubili, dugo 
se toj ljubavi otimali i napokon se njenoj moći podali. 


U drugoj pripovijesti, u »Patniku«, što je izašla u Matičinom | 


»Spomen cvijeću« 1901, iznosi Leskovar psihološki studij zapo- 
stavljenog i ponižavanog činovnika, koji poludi. 

Georg Brandes, govoreći godine 1886. o ruskom romanu, 
kao da je dobrano preuranio sa svojom tvrdnjom da će »s no- 
ovim razvojem evropske književnosti«, sila i veličanstvo, od 
kojih je romantizam prikazao samo priviđenja, iznova sve- 
čano ući u književnost,. vjernu realnom životu. Pokušaji 
»Uebermenschentuma« nisu odgovorili tome očekivanju, a 
možda se baš od ničeanstva nadao Brandes tome preokretu. 
Dvije godine iza onoga navještanja, sa zanosom je sa katedre 
tumačio ideje pisca »Zarathustre«. Novija je literatura popu- 
larizovala »nadčovjeka«, ali ono što je ona iznijela nije bio 
snivani i željeni Nietzscheov »nadčovjek«, nego ili grubi vođ 
anarhista iz Przybyszewskoga »Satans Kinder«, ili njegov Falk 


(iz »Homo sapiens«) razrovan borbom intelekta i seksusa. Bili 
su to i ostaju tragični karakteri koji ruše sreću drugima, ,- 


a sami padaju ne sazidavši je u sebi, Ibsen, koji je sanjao o 
»nadčovjeku« prije nego ga je Nietzsche počeo da propovijeda, 
iza idealističkog Stackmanna (»Stupovi društva«) pada naj- 
prije u teški pesimizam, onda u mistiku i simbolizam, kon- 
statujući tragiku veličina koje se ruše od svojih vlastitih 
čina, koje padaju sa svojih vlastitih građevina (»Borkmann« 
i »Solness«). A zar nije i u »Zločinu i kazni« tragedija »nad- 
čovjeka«. Raskoljnikovljeva je teorija o zločinu davno prije 
»Zarathustre« — teorija o nadčovjeku. : 

Ako je 1886. mogao Brandes da tvrdi da u »današnje 
doba u književnosti ženstvo prelazi u uzdahe i plač za čovje- 
kom, a muževnost prikazuje ili ono što je grubo, ili ono što 
je žalosno«, to se može još u većoj mjeri kazati za doba deve- 
desetih godina. Jedina je razlika da su se ljudi obratili od 
onoga »gruboga« što se isticalo u Zolinu naturalizmu k »ža- 
losnome«, »bolnome«, a nekoji i k očajnome. Pripovijedalo se 
doduše o »radosti života«, ali se pored svega toga »nije 
znalo živjeti«, pa su čak isti propovjednici te radosti padali 
u očajnu mistiku. Drugi su tražili sjenu, duboku sjenu, jer 
su se nadali da će tamo naći »dubokih stvari«. »Plein-air« 
uzmaknuo je u literaturi pred maglinama. Oko se modernog 
čovjeka svraćalo tužna pogleda lijepim cvjetnim poljanama, 
htjelo je da leprša kao leptir s cvijeta na cvijet, da lijeta 

kroz svijetle zrake jutarnjeg sunca, ali nije imalo djetinje 
naivnosti. Zalijetali se turobnici svjetlu kao noćni leptiri, 


i — padali kao noćni leptiri. Igra i raskoš, smijeh i obijest 


— opajaju, daju zaborav — bar načas, zaborav sebe i skepse, 
odvraćajući poglede od nutarnje razrivenosti. Ali svjetlo se 
još nije rodilo iz tame, i ta tama je kod pisaca devedesetih 
godina još uvijek ono prvotno, ono fundamentalno. To je ono 
Brandesovo »žalosno«, koje se javljalo iza »gruboga«. 

Među pisce koji u našoj literaturi opisuju to bolno i 
žalosno ide Janko Leskovar. On je kod nas prvi uzeo da — 
možda i nesvjesno — crta i analizuje našeg novovjekog, ne- 
plodnog dekadenta, čovjeka pasivnog i nemoćnog, kod koga 


nema otporne snage, koji se povlači, koji se neprestano pati 


neplodnim mislima i kopka, kopka, dok ne raskopa svoju i 
tuđe sreću. Leskovar je, iznoseći ovakve »mučenike vlastitih 
misli«, kako ih on naziva, zauzeo u hrvatskoj literaturi za- 
sebno mjesto, on je postao još prije nego se kod nas pro- 
gramatično javio dekadentizam, crtač dekadentnih, hipersen- 
zitivnih ljudi. Ali to nije činio kopirajući strane pisce, ili 
tipove strane literature. On je tipove našao kod kuće, on je 
prikazao kako su se razvili na domaćem tlu. U nizu naših 
poznijih realističkih pisaca, on je bio pisac koji iznosi ljude 
što ne stoje u kontaktu s javnim životom, već žive izolirano 
po zakucima. To su gotovo asocijalna bića, krhka i bojažljiva 
pred životom. Leskovar nam daje osobite psihološke doku- 
mente povučenosti, asocijalnosti i klonulosti koja se javlja 
kod nas u devedesetim godinama. 


II 


Ivanovićeva žena je osjećala »čuvstvo udovoljenja«. I to 
je bilo tako jako da Ivanovićki »ukor godi«. »I u taj hip je 
htjela čuti više ukornih riječi, ona bi htjela da i njegovu 
pest osjeti na sebi«. Kako ona, tako se i drugi Leskovarovi 
protagonisti ne dižu protiv svoje sudbine, ne bore se, ne na- 


. prežu se, a napokon više i ne traže sreće. Rezigniraju. Kao 


što je govorio Imrović, i oni čine tako: »Da, treba se ugnuti! 
Bit će najbolje... i jedva da se može što pametnije da otpo- 


= čne.« Tek nekoje kao Klarića i Petrovića, a donekle i Martića i 

Ivanovića, odbije od sreće nešto vanjsko. Ali i Petrović se 
ugiba — pokoravajući se želji oca. Ne ide u Celje. Inače ne 
mogu ti ljudi da »ubiju« misli koje im pokazuju mrlju pro- 
šlosti, na sanjanoj čistoj budućnosti. »Nije li to odviše? — 
pita se Imrović. Kako smijem ja da je ročim na sastanak?« 

Tako to ide redom. Svi ti ljudi lutaju svijetom kao sjene 
prokletnika koji nisu mogli da dostignu ono za čim su toliko 
žudili. Kod drugih pisaca ne dostizavaju ljudi svoje težnje u 
povodu nekih vanjskih zapreka, ili prirodnih zakona, a kod 
Leskovara oni ne ostvaruju svoje sanje u povodu unutarnjih 
zapreka. Kod drugih pisaca njihove junake nešto nasilno: 
otrgne od njihova ideala, a Leskovarovi se junaci u povodu 
svojih spoznaja, svojih »misli« — ugibaju sami. Zbog toga su. 
neki proglasili Leskovara pesimistom i njegov »pesimizam« 
izvodili iz onih »misli« o kojima toliko govori. Uistinu bi nas 
mogla lako da navede na tu misao njegova neprestana tužba. 


na »misli koje ubijaju«. Ali misli i »filozofija« Leskovarova 


nisu nimalo »filozofske« prirode. To je onaj »općeniti nemir, 
neko tajno duboko nezadovoljstvo koje istiha podgriza dušu 
čovjeka današnje kulture« (»Sjene ljubavi«). To nezadovolj- 
stvo, taj nemir, kao da »leže u zraku«, Đalski kaže u prvoj 
od »Triju pripovjedaka bez naslova«: »Ta u godinama kad. 
se velike stvari pripravljaju, kano da leži nešto u zraku, što 
svakomu sljednjemu daje svakakih slutnja i svakoga uznemi- 
ruje.« To biva i u vremenima općenitih duševnih, a osobito 
moralnih kriza, naročito kod ljudi koji ne sudjeluju i ne prate: 


čitav razvoj tih kriza. To nije neki filozofski sistem, nije ni 


neko određeno čuvstvo, niti je to sam intelekt koji rađa ne- 
zadovoljstvo, nemir, bol i tugu. To su (osobito u današnje 
doba) raspoloženje, atmosfera vremena. A širi se poput bo- 
lesti, prelazi, udubljuje se, struji, ispunjava sve, osobito pa-: 
sivnije i kontemplativne duše — slično kakvu tananom. 
fluidu, prši i iradira iz općeg poretka, zrak je koga udišu svi. 
Tako su i Leskovarove »misli« samo produkat te atmosfere, 

Ivanović se bacio na filozofiju kad se već dogodila 
»nesreća« i to —— da nađe u njoj utjehe i mira. Ali ta mu filo-. 
zofija ne pomaže. Ima u duši nešto što nije niklo iz filozo- 
fije, pa se ne da njome ni ušutkati. On nije mogao da joj 
poda ruku, da je ubogu i izmučenu privuče na svoje grudi,, 

= da joj šapne: »Kako smo bijedni!« — nije mogao. Neprestano 


mu padaše na um: »Nesretnice, šta si učinila, zašto?« Ili opet 
»Ivanović, i sam bijedan, poćuti bijedu cijeloga čovječanstva.« 
Međutim, šaptaše mu nešto: »Zašto se ogorčavati kad po 
vječnim zakonima mora da bude tako; zašto stvarati nepo- 
trebne boli, ta krepost je možda stvar konvencionalnosti, 
uzgoja.« Nu u to umovanje zadiraše neprestana misao: »Ali, 
što si učinila, zašto si učinila« (»Poslije nesreće«). On je osje- 
ćao bijedu čovječanstva i nešto mu šaptalo o vječnim zako- 
nima, ali se u njegovo umovanje zadiraše pitanje: je li u toj 
razrožnosti duše — sistem filozofski? Ne, to je psihološki fakat 


koji »ne da živjeti« ni »odahnuti«, koji potiskuje knjige, te-. 


orije i dužnosti. Ali je istina napokon probila put, rinula na 
stranu onu strašnu litaniju pedagoga, rinula je i školu i pre- 
stojnika i vrt i orgulje... sve je rinula, i ona se eto preda 
nj stavila sama, gola, gola istina... Kratka je, ali porazna, 
samo dvije riječi: »Ne možemo živjeti« (»Katastrofa«). Kao 
što je ovdje uzrokom što se »ne može živjeti« bijeda i materi- 
jalna nevolja, tako je drugdje nevolja moralna. Uzalud je 


«tješiti se. Ivanović bi htio oprostiti svojoj ženi, nudi joj i 


knjige filozofa da se tješi, ali — uzalud! »Istina, sjetio se još 
filozofije koja ludošću naziva spominjanje na prošlost — no 
on ćuti da tu filozofija više ne pomaže.« — »Ah filozof i 
Slaven! Ta koliko filozofa broji to naše ogromno slavensko 
stablo?« (»Poslije nesreće«). 

Uistinu, to veliko slavensko stablo ne rađa velikih filo- 
zofa, jer Slaven ne traži toliko filozofske koliko — etičke 
istine. Više od filozofa ima moralista, Istina života koji okru- 
žuje čovjeka, ono je što slavenski mislilac najviše osjeća. On 


. osjeća zbilju života i ne voli se opsjenjivati time da bi se. 


mogao staviti nad taj život. Zato je u dnu duše Slaven pre- 
malo spekulativan. On osjeća da je dio prirode, on se s njom 
osjeća vezan najtjesnijim vezama — odatle i onaj intimitet sa 
prirodom kod slavenskih pisaca — on osjeća da mimo nje i 
preko nje ne može ništa. I baš zato je za njega najvažnije 
pitanje: kako urediti život, kako urediti odnose među ljudima 
u tom životu. Dok Niiemac traži: filozofski smisao svoga djelo- 
vanja u društvu, među ljudima, on će tražiti metod života. — 
Ne: »što je život« — nego: »kako živjeti?« Ni kod Leskovara 

nećemo naći pitanja: što je život, ni očaja zbog toga što mu 
je bit života nedohvatna. Ivanović gazi preko knjiga svih filo- 
zofa svijeta, a uznemiruje ga — etičko pitanje, pitanje o 
krivnji, o nevjeri žene, pitanje o tom kakav da bude život. 
Tu je tipično i odlučno postavljen fakat života nad teoriju 
i spekulaciju. ? 

Kod Leskovara ima i nešto misticizma. Njegovi junaci 
naslućuju veze sa svemirom, i osjećaju premoć vječnosti nad 
malim našim životima. Izmučeni do boli i očaja, osjećaju i 
slute tajni svijet. Imrović je bio »dosta melanholička. narav« 
i uvjeren — »da ima tajanstveni svijet«. Martić je »neizmjerno 

žudio noći, jer su mu donosile silne sanje... a već od dje- 
 tinjstva imađahu njegove sanje neko značenje«. Priča slučaj 
kako mu se telepatski javio otac kad se utopio. Ali ta mistika 
znači samo to da .ovi ljudi osjećaju sebe dijelovima svemira, 
usko povezana međusobno i sa cijelom prirodom. Ovo ne 
daje tim ljudima povoda — za filozofsku spekulaciju, nego 
za refleksije o čistoći, o moralnoj odgovornosti, o grijehu i o 
. kazni. Klasični je primjer za to »Misao na vječnost«. Fizički 
fakat da se svjetlo eterom širi i da će se npr. ono što se 


danas na zemlji događa vidjeti na zvijezdi tek poslije y-tog 


vremena, tjera Martića do ludila. On razmišlja: »Bože, bože, 
ništa ne izgiba, ne propada, sve je vječno — sve, sve je zabi- 
lježeno u svemiru, ništa nije izginulo. Svjetlo, slika svakoga 
trena bivovanja otisnuta je u svemiru... Da, da, gledati, gle- 
dati u vječnosti! Grešnici, grešnici neće vidjeti ondje ništa, 
oni će gledati samo svoje bezdjelo, svoju žrtvu na vijeke 
vijekova.« Takve su one »misli« koje ubijaju Leskovarove 
ljude. Koje čudo da Leskovarove pripovijesti provijava duh 
melankolije i da se njegovi junaci sami odriču svoje sreće. 
Oni osjećaju, poput Ivanovićke, »čuvstvo udovoljenja« i sami 
. hoće da okaju svoje grijehe, da povlače konsekvencije iz 
svojih čina. Sami su sebi najstroži moralni sudije. Oni čak 
uživaju u tom pregaranju, oni hoće da »udovoljuju« i ondje 
gdje nema većega razloga, i ta prevelika moralna odgovornost 
razvila.se u mnogima do prave patološke pojave, ona ih ubija, 
slabi, uništava ili čini sterilnima. 

Ima ljudi koji ne mogu da budu sretni, ne mogu da 
prime sreću onakvu kakva im dolazi, jer su odviše rafinovani, 

mnogo misle i traže mnogo. Ima ljudi koji se ne mogu spri- 
jateljiti s mišlju da ima i za njih sunca, sreće i proljeća. 
Leskovarovi junaci su takvi. Nijedan nije sebi priuštio da 
nađe sreću i zadovoljstvo. Nije sebi toga priuštio Martić, ni 
Ivanović i njegova žena. (»Kano da nije bilo dano da se to 
dvoje ljudi utješi, barem kraj mrtvo ispružena .djeteta.«) 
Petroviću »nije dana« Ludmila; Imrović Olgu sam sebi ne da; 
Bušinski se mora rastati s Ljerkom već na pragu sreće. 

»Čuvstvo udovoljenja« je epidemički ovladalo tim lju- 
dima, i to Leskovar naročito ističe. | | 

»U njegovoj se duši dizahu ćutljivi nježni glasi, šapćući 
neprestano: »Nijesi vrijedan« (»Sjene ljubavi«). Ali u uspo- 
meni na prošlost ima nešto opasno, ona je svemoćna, ona pro- 
dire i »kuša svoju snagu«. Uspomena goni Martića i Ivano- 
vića do ludila; tek kasnije je pisac smiruje i njegovi junaci, 
kao da se »pomiruju s tom prošlošću, držeći da u njima sa- 
mima nema uvjeta za sretan običan život« (»Sjene ljubavi«). 
Ta prošlost, sa svim doživljajima, kao da se urotila protiv 
njegove sreće. On osjećaše kako se sve jače i jače javlja, i 
iđaše dalje i pomišljaše: vidiš, ne da mi odahnuti, ne da 
(»Sjene ljubavi«). ' : 

Ta prošlost nije čista. »Grijeh se osvećuje« (»Poslije ne- 
sreće«). Taj se grijeh mora okajati. »Krivca ne može da umiri 
umovanje, sama narav traži za grijeh kazan« (»Poslije ne- 
sreće«). Umovanje povećava kazan — ono je kod Leskovara 
mučilo, ono je inkvizitor. »A ja osjetih taj čas da je u toj 
ljubavi sakriveno nešto tugaljivo. Od tog trenutka poče to 
nešto da bude sve jasnije. Stale me obuzimati sjetne misli. 
Bijahu to misli na moju prošlost« (»Jesenji cvijeci«). 

Svi ti ljudi imaju na duši neki grijeh. Martić je ljubio, 
griješio i uzrokovao smrt djevojci. Ivanovićeva je žena poči- 
nila preljub, Petrović je nespretan, a život. Bušinskoga imao 
je više »posrtaja«. I zato Martiću »nije dano« da se zbliži 
s mladom učiteljicom, zato Ivanovićka ne dobiva »oprosta«, 
Petrović Ludmile, zbog uspomene na prošlost mora Imrović 
da bježi od Olge, a Bušinski se rastavlja od Ljerke. Prošlost: 


Se javlja Martiću u slici »misli na vječnost«, Ivanovićki iu : 


slici njenog muža, koji »ne može da zaboravi«, Petroviću u 
slici tradicionalnih opreka između staleža, Imroviću u po- 

misli na vezu koja veže »nebo i zemlju« — njega s pokojnom 
ženom i djecom — a Bušinskom u slici Helene. A sve to služi 
da se udovolji nekom višem, neumoljivom tajnom zakonu. 


II 


Možda nam ne bi Leskovarovi ljudi koji su »posrtali i 
padali« — bili simpatični da nam pisac nije znao dati neku 
katarzu. U tim dekadentnim dušama gori plamen — ide- 
alnih zahtjeva. Ti ljudi shvaćaju život odveć idealno, tražeći 
»sve ili ništa«. Evo prizora iz »Misli na vječnost« — kada 
dolazi Martiću, još tada preparandu, kći stanodavca: 

»I opet je ona došla i preda nj kleknula. 

— Ah, što od mene bježiš, što me se kloniš? 

On mučaše. 

“Ona ustade. 

— Nemoj, nemoj, zavapi, očajna. Sve si mi uzeo, sve, 
sve — sve. | 

I opet nije imao riječi da je utješi. 

— Ah, pojmim, ja sam tebi odurna, nećudoredna, iskva- 
rena. Ah znam, no vidjet ćeš. Ti ćeš vidjeti.« 

Ona ode pa se ustrijeli. A Martić je vidio samo grijeh, 
nečistoću i — ostaje bespomoćan. Ni sebe ne tješi. 

Imrović razmišlja one kobne noći o budućnosti i prošlosti, 
o ženi, o djeci i Olgi: »Neće li njoj katkada doći da osjeti 
kako se moja duša onim neviđenim ljestvama potajice uda- 
ljila onamo gore, pred božanska vrata, gdje su iza njih moji 
uzdasi, suze, boli, cjelovi?!... Neće li se ona mlađahna da 
u ovakvim trenucima osjeća osamljenom na ovom svijetu? Ne- 
će li se ražalostiti, neće li zaplakati. 

A čim da je ja tješim? Zalud bi se ja u tim časovima 
k njoj primaknuo, ta ja bih joj bio tuđinac.« KS 

U željeno novo gnijezdo ti bi ljudi donijeli samo pola 
duše, a možda tek pepeo. A oni to neće. Ili sve ili ništa. »I 
opet je eto susreo novu dušu. A na njoj nije mogao ništa 
odvratna otkriti, sve ga privlači. No tu se nenadano među 

njih stavila njegova prošlost, Proživljeni život. A ona je tako 
mlada i čista. Doba je, doba ne zastajati više« (»Sjene lju- 
bavi«). Imrović ne može da oprosti ženi, jer mrlja ostaje 
mrlja. Ništa ne izgiba. Zaboravi nema. Ona mu je uništi] ' 
čistu slast ljubavi, ona Nije »sva njegova«. | : 

Na zadnjem sastanku s Ljerkom Bušinski stoji do njeiu 
njemu se javlja »ono nešto ne posvema dobro«, ne posvema čis- 
to, i htio bi »da je cjeliva s nekom razdraživom strasti«. Ali 
»lice, sakriveno u bijele ruke, njeni jecaji, doimahu ga se 
teško. To kao da bijaše optužba, nijema optužba«. Odakle ta 
optužba? On je »imao prošlost«. I kad je uminulo »ono nešto 
ne dosta dobro« — »tužna ga misao stade obuzimati — kakav 
život bi to bio, kakav? Može li biti još govora o nepomućenoj 
sreći? Nju zar da osudi na vjekovite tajne, zašućivane misli? 
Kakav život, kakav život! »Nije li to tiša, nerevolucionarna. 
unutar okrenuta Bjčrnsonova« Suava* (»Rukavica«)? Zar ne 
ostavlja i zaljubljena zaručnica Suava svoga miljenika, jer 


doznaje da nije čist kao ona, da »ima prošlost«. Kod Lesko- 


je se sam muškarac ugiba. Problem je ipak isti: »Ah, Olga 

pie o netaknuta, a ja sam proživio već jedan 
Ot. lo bijaše za me stvar uveli Š 

rot. | | velike zamašna« ji 

Cvijeci«) | a« (»Jesenji 

Ono Bušinskoga »nešto više«, čime hoće da prodahne 


Život, to je potpuna iskrenost, istina, čistoća duše, nevinost 
, 


potpuno sjedinjenje dviju duša, to je načistija i najapsolut- 


“E monogamija. Leskovarov tip voli sjetnu, ozbiljnu, čistu, 
ježnu, slabašnu, pasivnu i bolnu ljepotu, što izbija iz ne- 


taknute duše. (»O čista djevice!« — kliču često njegovi junaci.) 


| = ljepotu patničke duše. A značajno je da gotovo . sve 
eskovarove junakinje doživljavaju svoj roman pošto su 


aka samostanskog internata, pa su još pune romantičnih 
= imentalnih primjesa, svetačkoasketske kreposti. Nje- 
SOv1 se junaci naprotiv, nakon preživljenog života odriču sreće 


i postaju pustinjaci. To je tragika »idealnih tražbina« koje 


Tazaraju sreću i u Ibsenovoj »Divljoj patki«. I tamo se ruši 
Sreća — zbog istine i prošlosti. Istina zaustavlja sreću ljudi 
Padaju žrtve. Istina prodire na javu i vapije: »Ne možemo 
živjeti!« Taj vapaj bruji svemirom u prvoj Leskovarovoj pri- 


Povijesti, on goni krv iz pluć čitelj I 
pluća učitelju u »Katastrofi«, on se 

izvija iz njegova psalma u »Poslije nesreće«, zbog njega dršće 
Ivanovićeva .žena na hladnom hodniku, on zuji mistično iz 
»Jesenjih cvijetaka«, struji iz »Propalih dvorova« i »Sjena 


ljubavi«. Stari Bušinski govori sinu »Tražite anđele, a anđela. 


na zemlji nema — nego treba podnositi, praštati.« Ali ti ljudi 
ne mogu da se time zadovolje. Ne mogu oprostiti ni sebi ni 
drugomu (»Grijeh se osvećuje«). U tome je onaj »nesklad« 
što ga je osjetio Bušinski kad mu je govorila Helena neka 
zaboravi: »U njegovoj je duši postojala težnja da taj život 
prodahne nečim višim.« A to »nešto više« tako je visoko, čisto, 
idealno, da se ne da postići. I ne samo da ti »idealni zahtjevi« 
ubijaju sreću, kao u Ivanovića, Petrovića, Bušinskoga, Imro- 
vića, oni su uzrok nevolji i boli uopće. A nevolja je u tome 
što ti ljudi ne mogu da zamisle sreće bez tih ideala. Sjetimo 
se samo — zašto je Bušinski ostavio one svoje tri ljubovce. 
Petroviću nije bila Marija dosta idealna: »I ne samo da joj 
ne pristaje (široka jutarnja haljina) nego opazi da ona u toj 
prostranoj opravi nije lijepa, prekrupna je — već čitava 
majka. Uzalud se silio da na to ne misli.« Ti ljudi traže uvijek 
»čistu ravnicu duše, što na njoj još nitko zakoračio nije« 
(»Jesenski cvijeci«), a i sami bi htjeli da budu takve čiste 
ravnice i da dadu drugima netaknutu dušu. A pošto to ne 
mogu — uzmiču, ostavljajući život i sreću. : 

Kao i ono »čuvstvo udovoljenja«, tako su i ti idealni za- 
htjevi prevršili mjeru. 


U tome su Leskovarovi junaci ekstremni i patološki. , 


Leskovar opisuje Bušinskoga ovako: »I zaljubljivao se, no 
uvijek bi se nešto našlo, i on bi se povlačio natrag — on je 
ostavljao... Jedna bila krasna crnka... i ljubila ga iskreno, 
no on se odvrnuo što se jednom pred njim prema majci po- 
nijela srdito; drugu je to (bijaše i žalosno) — napustio što mu 
se sve jače zadirao u dušu njezin nekako nezvučan glas! Treću 
(a to bijaše uoči zaruka) odbjegao je jer je u svojoj ljubavi 
odala toliko strasti. A ne bijaše to lako podnijeti. Bilo tu 
grižnje savjesti, kajanja dosta. Al drukčije nije mogao« 
(»Sjene ljubavi«). To su nature koje brzo uvlače svoje rogove 
kao puževi, a i javljaju se kao puževi u doba kad se vrijeme 
mijenja. To su nekakve »nježne naravi« (»Ivan Ivanović bi- 
jaše. nježna narav«), prištupačne najtanjim emocijama iznutra, 

negdje nje da dojmi? Što li ona misli o meni?« (»Jesenji 


' 


.U čemu leži dublji uzrok ove pretjeranosti i gdje da joj 


tražimo korijen? . | 


U »Sjenama ljubavi« (str. 33—84), govori otac Bušin- 


= skoga sinu o »mladima« i »modernima« ovo: »O' Bože, kakvi 
ste! Krvi ko da nema u vas. Usidjelice! Izrodili ste se kukavci. 


Ovodenili ste. Hodate pokunjenih nosova, važno, kao da je ci- 


jeli svijet propao — a sunce je isto kao negda, dan je isti, 
noć je ista. Mrtva puhala! Nema u vas zdrave krvi. Mudrujete, 
gledate na sve krajeve, na sve načine, na vanjštinu, na nu-' 


trinu — i na koncu ništa! I to vi zovete psihološkom ana- 
lizom! Što ste s njome stvorili? Sve mrvite, uništujete tim 
analističnim nožem, tom psihološkom sondom. I tome se glu- 


. pani čude. A kad tamo, to je sebičnost, sebičnost gadna, podla, 
Ljubavi vam manjka, ljubavi nesebične, požrtvovne. Da, sada 


vas razumijem, to ste vi: škorpijoni. Ubijate se sami. Živjet 
ne umijete.« Ima u tim riječima starca mnogo istine. Kod Le- 


= skovarovih tipova nema zdrave, jedre krvi. Sokovi životni kao 


da su se iscijedili. Ostadoše suhi nervi. I, možda u istinu, 
sama — sebičnost! 


Stari Bušinski govori svome sinu i ovo: »Ljubavi vam 


manjka, ljubavi nesebične, požrtvovne«, a ta manjka ovome 
tipu. Leskovarovi junaci stavljaju i moralne i idealne zahtjeve 
iz sebičnosti sui generis. Ri : 


Svi ti ljudi imaju u dnu duše najprofinjenije epikurejske 
tendencije. Oni hoće užitak. Oni su najsuptilniji egoiste što 


ih ima. Ali oni tog užitka ne nalaze, jer ih budna i nadražena 
misao sjeća prošlosti ili ih upozoruje da bi ih na tu prošlost 


mogla ubuduće podsjetiti, i eto, takve egoističke vrste je onaj 


etički pritisak, tu je izvor »moralnoj odgovornosti«, a idealni 


zahtjevi su zapravo zahtjevi čistoga užitka koji govori: ili 


sve ili ništa! Ni »čuvstvo udovoljenja« nije drugo nego konsta- 
. tiranje fakta: ne mogu uživati nepomućeno. Samilosno gle- 
. danje života nije drugo nego samilost nad samim sobom; cijeli 
moral nije no nešto što bi omogućilo čisti užitak. Užitak je 


tako visok ideal, tako velik zahtjev da neće ni trenutka 


Kompromisa. To su aristokrate užitka. I baš ih taj aristo- 

kratizam čini nesposobnima za život. Traže najvišu potenciju 
užitka, pa ne nalaze nikakva i zadovoljavaju se radije bolom 
1 osamom. Taj užitak nije vanjski, grub, materijalan, i tome 


bi se dalo lako udovoljiti, nego je nutarnji, psihičan, a tome . 


se ne može udovoljiti. Užitak taj nije u aktivnosti, već u 
pasivnosti, nije ekspanzivan, već intenzivan. U epikureizmu te 
vrste je dekadenca, taj egoizam je baza i izvor ostalih oso- 
bina Leskovarovih dekadenata. U tome je otkriće Leskovara 
kao umjetnika i psihologa toga tipa, u tome je srž duševnog 
raspoloženja onog pokoljenja i one grupe kojoj je ocrtao 
predstavnike. | 


IV 


Ove značajke podgrizaju korijen života Leskovarovim 
ljudima, one ih slabe i čine neplodnima i nemoćnima. Kao što 
ni kod Ivanovića »ne izbija čvrsti muškarački karakter«, isto 
tako ne pokazuje odlučnosti ni jedan Leskovarov junak. To 
je njihov istočni grijeh, iako u tome pisac vidi i neke pleme- 
nitosti. (»No ipak to podaje vid neke plemenitosti.« ,,Poslije 
nesreće"). | 

Leskovarov junak nije aktivan, ne postavlja nikakvih 


programa, nije ništa propovijedao, ništa sazdao. To su zatvo- 


rene naravi, samotarski »izolirani karakteri«, »osamljene 
duše«, »pustinjačke« naravi, kao tipični »samotar« Imrović iz 
»Jesenjih cvijetaka.« 

O Bušinskome (»Sjene ljubavi«) kaže pisac: »Nije ga ve- 
selilo što su stali nazivati njega književnikom, njega koji je 
napisao tek nekoliko stranica.., I nije mogao tajiti što. je 
svijet u životu njegove mašte nalazio nešto zanimiva, no on je 
kao i njegov otac, što je obiteljske povelje, obiteljski grb... 
strpao u sanduk, uskraćivao urednicima časopisa podatke o 
svom životu... i svoje sve slike zakopao duboko među papire 
u svojem pisaćem stolu.« (Str. 35.) , 

»On je prečesto padao u neko sentimentalno romantično 
raspoloženje, a podavao mu se s tihim zadovoljstvom, te je u 
sanjama svoje duše nalazio više užitka nego u — zbiljnom 
životu.« | : 

Leskovarovi junaci — samotari proživljavaju »skroz ne- 
znatni«, vanjski život. Najviše, ako ih prosječni ljudi nazivlju 
— čudacima, kao Martića i Imrovića. Ali je u tim samotnim 
dušama »sve napeto do boli«. »Osjećaju tragičnost« jer, kako 
kaže o Bušinskome: »Sva snaga njegove duše bijaše uprta u 
njegov unutarnji svijet.« Leskovar je pisac te tihe unutarnje 
tragike. Ta tragika dolazi od misli, ali ne od misli filozofske, 
nego od razmišljanja ili, bolje reći, od pomisli! Imrović kliče: 
»Oprost čovjeku bijednu koga ubijaju misli!« »Nešto se na- 
šlo, te pokupilo po dubinama sve što se dalo, pa da iznese i 


. put mi... zagradi. Ne mogu više da ušutkam glasove tih du- 


bina, i sve se u nje zamišljam« (»Jesenji cvijeci«). »Ali njemu 
nešto nije dalo da odahne, nešto ga uvijek tjeralo da razmišlja 
— razmišlja bez oduška — dok ga najzad ne bi zaboljela 
glava« (»Misao na vječnost«). I onda nastaje »čuvstvo neke 
tjeskoće«, čovjeku biva »teško, beskrajno teško, a u toj težini 
nema nade« (»Poslije nesreće); A ta beznadnost i ta bol naj- 
poslije postaje nekim umirenjem, nekim zadovoljstvom, ne- 
kim uživanjem. Ivanovićki je bilo »bolno i milo«. Ta bol 
nije »ni užasna ni očajna«, kako je nije osjećao ni Ivanović, 
držeći u ruci lešinu djeteta za koje nije baš znao je li nje- 
govo; to je nešto tiho, duboko, fatalno, kao duboki vir koji 
mami, priteže i — guta. | 

I Leskovarovi junaci su se nekada grijali na suncu i to- 
nuli u mirisu cvijeća — »jasmina, iva i jorgovana«, ali svi oni 
na koncu »prelaze k zamrzlosti«, (»Poslije nesreće«) i uvuku 
se u »krajeve vječne šutnje« (»Jesenji cvijeci«), ne _ mogu 
više u život. »Ko da one posljednje večeri, kad je sunce pri za- 
padu osvjetljavalo tako milo čitavi kraj — izgori posvema i žar 
njegovih traka, i iza njih ostade na nebu samo mrtvi još pe- 
peo« (»Poslije nesreće). Taj mrtvi pepeo je njihova sudbina. 
Ti ljudi ne stupaju »u redove«, na javu, kao što se ni pisac ne 
bavi javnim, narodnim, političkim i socijalnim pitanjima, osim 
što je u »Propalim dvorima« spomenuo sasvim nuzgredno soci- 


. jalnu demokraciju i propale vinograde, u »Jesenjim cvije- 


cima« siromaštvo, a u »Sjenama ljubavi« bogomoljstvo u na- 
rodu. Leskovar je isuviše zabavljen duševnim, intimnim pro- 
blemima i kloni se svega što je javno.“Imrović bježi kada mu 


dolazi nekakav političar. Bušinski krije podatke o svom ži- 

votu, Pavlović, iako sanja o »važnoj ulozi« — »spasonosnom 
djelovanju« i »pozivu« — bježi u Slavoniju i prima službu — 
nakon neuspjeha kad je očitovao ljubav Ljudmili. I kasnije, 
izgubivši Ljudmilu i otkazavši Mariji zaruke — povuče se od 
javnoga života. Značajno je što je Leskovar metnuo pod na- 
vodni znak riječi »poziv«, »spasonosno djelovanje« i slične 
izraze. Najposlije taj samotar počinje da vjeruje da ima u 
životu bijede koja se ne da iskorijeniti, da smo mi tek sred- 
stvo nekoj višoj, svemirskoj drami, da nama pokreću vječne, 
nepoznate sile. I onda — oćuti u sebi i oko sebe tajanstvenu, 
duboku bol koja je osnov našem životu koji u svojoj slabosti 
nalazi svoj fatum. Taj fatum postaje idol komu je svaka riječ, 
svaki trzaj duše jeka i odraz. A taj fatum je neumoljiv. 
»Zašto, zašto raskapati po tim dubinama?« javlja se neki 
glas. »Ostavi, okreni se na drugu stranu, gdje je život, a ne 
Pitaj za budućnost. No uzalud, nisam mogao da slijedim taj 


glas. Daleko, duboko negdje, s onu stranu noći, bijaše život 


— a tu je vladala misao« (»Jesenji cvijeci«). | 

Čime su, zapravo, uslovljene ove pojave? Imrović piše o 
sebi: »Da je moj život navrnut na stazu gdje se na svakom 
koraku susreću novi prolaznici, gdje se miješa podjednako 
svakidašnja briga, borba, jauk, suze, radost, smijeh, pakost i 
dobrota ljudskoga društva, da sam imao da saučestvujem u 
tom kaosu — ja bih možda — ne velim »zaboravio«, — jer 
takva šta ne zaboravlja se nikada — nego ja bih možda po- 
lako ohladio za taj događaj, on bi izblijedio u mojoj duši. Nu 
moj je život, život samotnika, u zabitnoj dolinici, u praznim 
dvorovima gdje se ništa zamašna ne događa, ništa ne sa- 
znava.« 

Ovdje imamo tumačenje Leskovarova tipa. Izolirani ljudi 
promatraju oko sebe sve nekom posebnom pomnjom, opažaju 
sve one sitnice što ih ljudi čina i svijeta ne vide, nalaze iz- 
među svega odnose i veze, i eto »tajanstvene mreže«, tajan- 
stvenog duševnog raspoloženja fatalističko-mističnoga i onih 
jednostranosti i pretjeranosti njihove patološke osjetljivosti i 
patoloških zahtjeva. | | 

Nije čudo što je pisac od talenta, živeći i sam životom 
samotara, poput većine naših ranijih najboljih pisaca koji su 
živjeli u provinciji, živeći u zabiti »gdje se ništa zamašna ne 

događa i ništa ne saznava«, našao i proučio ovaj soj ljudi 
Koji su pošteni, plemeniti, inteligentni i osjetljivi, ali kojima 
je energija zahirila u zatišju i zabiti, koj se povlače, koji 
snatreći u neplodnim razmatranjima nečujno ginu. Ovakvih 
= zabiti ima kod nas mnogo, a najposlije čitav je naš život deve- 
desetih godina bila takva zabit bez zamašnih događaja i bez 
senzacija. Velika struja evropskih pokreta i misli tekla je 
i vrtložila mimo nas, a naši krajevi su bili mrtvi rukav, 
omaše društvo i naš život mrtva, uvela nada. Šum i odjeci 
ispretrganih i mutnih glasova velikog života dopirali su do 
nas, atmosfera je bila ponekad ista, samo što je nad nama 
bila mirnija, pa je zato teže tištala grudi. Sve je to osjetlji- 
. vije duhove nagonilo na prisluškivanja i razmatranja, jer im 
zabit nije dala zgode da razviju energija koje se razvijaju 
samo u borbi. Preturili smo barbarstvo, ali smo se našli u 
mrtvom rukavu kulture, u jednom razdoblju političkona- 
rodnoga klonuća i razočaranja, pa je bilo prirodno da će se 
kod jednog dijela inteligencije naći u sve većoj količini 
»ljudi koji se povlače« i da će se naći njima srodan pisac koji 
će ih ocrtati i analizovati. Leskovar je time postao reprezen- 
otativni novelista za sredinu devedesetih godina, a njegove 
novele posljednja faza evolucije literarnoga realizma procvje- 
. talog u osamdesetim godinama, a ujedno prelaz k novijoj de- 
. kadentskoj literaturi iz kraja devedesetih godina. 


Pod 


V 


\ adis 
Kao umjetnik Leskovar se odlikuje svojim slikarskim 


načinom zahvaćanja. Leskovar voli scene i Situacije, preko 
Njih se objavljuju najdublje psihološke pojave. Ti su prizori 
uvijek zaobljeni, jedninstveni, puni fine izdjeljanosti, izrađeni 
S mirom i pomnjom. Leskovar je ulio u svoj stil harmoniju 
boja i tonova, U njegovu stilu — kao da su se spojile valovite 
linije zatvorenih zagorskih, pitomih dolinica i brežuljaka 
Oblih kukova, sa ravnom neizmjernošću slavonskih poljana i 
uma. Neka ugodna modulacija dominira u tom stilu. Ne gubi 
Se sasvim ni jedna crta, ni misao, ni boja, ni zvuk. Sve se 
Spleće, zaobljuje, zamotava i ostaje na okupu. Nema ništa 
<Tasuto, a nema ni veće oštrine. Po svom stilu, osobito u.po- 

sljednjim radnjama, bliži je Turgenjevu od Đalskoga, koji se 
odviše podaje struji riječi, misli i čuvstava. Kratki način izvr- 
sne karakterizacije u lapidarnom crtanju sporednih lica, bliži 
je Turgenjevljevu načinu od Đalskoga, u kome ima mnogo re- 
torike. Kratke psihološke i situacione opaske kod Leskovara su 
frapantne. Jedan kret ruku, jedna opažena manira, naoko 
sasvim neznatne stvarce — izvrsno obilježuju. U načinu psiho- 
loške analize Đalski je bliži Bourgetu, po onom dugom refe- 
riranju analize junakove duše. Osim toga u Đalskoga nala- 
zimo opširnih refleksija, gdje i preveć čujemo Đalskoga. Le- 
skovar se više sakriva, i mi tek naslućujemo kretanje piščeve 
ruke. Dok nam Đalski često ne da ni odahnuti kad se raspri- 
ča, kod Leskovara se čin razvija (bolje bi bilo reći izvija) u 
prizorima i u živim slikama. i 

Đalskoga goni nemir uvijek dalje, bujna misao, žestoko 
čuvstvo koje bi htjelo sve zahvatiti i poplaviti; prije nego je 
jedna misao i slika gotova, već kipi druga. Nervozno traženje 
tačnijeg određenja, dobrog opisa stvari, zadiranja vlastitih 
refleksija, nezadovoljstvo sa formom, sve to daje Đalskomu 
nervoznu eleganciju, te kod njega pršti poput vodometa. U 
njemu se bori neprestano promatrač socijalnih prilika i 
umjetnik esteta. Te borbe kod Leskovara nema. Kod Kozarca 
je drukčije. Osjećamo njegov nož koji istražuje, vidimo nje- 
govu tendenciju i težnju da nas upozoruje na nešto. Ako je 
Đalski katkada i pustopašan, zanesen, sentimentalan, Kozarac 
je zadržao uvijek ozbiljnost. Kod Leskovara ne opažamo ni 
zanesenosti, ni zabrinutosti, nego ponajviše udubljenost u misli 
i opažanja. 

Đalski se podaje rado vanjskim impresijama, Leskovar 
ne. On ima svoj svijet. On slika i prikazuje taj svijet, i mi 
to čitamo i gledamo, a u duši nam zazvuče ekvivalentni akor- 
di. Ako nas Đalski zaokuplja bujicom riječi, Leskovar nas 
slikama uspavljuje i sugerira nam akord svoje duše. Misli ni 
razmišljanja ne nameće nam, čuvstva ne iznosi direktno, iako 
sjaju iz radnje kao fosforesciranje. | 

Već u prvoj pripovijesti iznosi se Martićeva prošlost u 
slikovitim prizorima. Te nam se slike urežu trajno u pamet 
i u dušu. I u »Katastrofi« i u »Poslije nesreće« govori u sli- 
kama. | 

Prekrasno je mjesto, gdje opisuje Ivanovićevu prvu 
bračnu noć i gdje dolazi piscu toliko omiljeni prizor padanja 
cvijeća: »U sumračje prolazili su baščom ispod cvatućih vo- 
ćaka. A u večer, kad ih je već čekao pripravljen bračni 
krevet i ona se dugo nije mogla da razodjene, tako su joj 
ruke bile teške od neznana nekakva očekivanja, pa je on sam 
pošao da joj raskopča haljine — i u taj čas gdje je ona upravo 
bila raspustila kosu, počeše padati s njene glave nježni, bijeli 
cvjetići na njegove ruke, koje su upravo dotakle nježnu 
goloću njenih djevičanskih grudi... .« 

Krasna je slika iz »Propalih dvora« kada se Ludmila 
vraća iz crkve s Pavlom, pa stoji pod kitom jorgovana, a 
cvijeće se sipa okolo nje i igra među sunčanim tracima (str. 
20—21). Čitao sam malo tako lijepih kapitula kao što su to 
XXIV i XXV (str. 99—107) u istoj pripovijesti. 

Takvih mjesta ima u izobilju u svim Leskovarovim stva- 
Tima. U pameti ostaje tmurna slika: jesenjeg dana u »Kata- 
strofi«. U školi je nekako žalosno. Na prozore pada siva, ma- 
glovita svjetlost. Osam je dana što nema više onih sjajnih 
veselih sunčanih zraka, a treća je minula noć što je pala 
magla, pa još uvijek mirno leži. I vani je tužno, žalosno. Sve 
je tiho, nijemo, kao i oni mrtvi, magloviti hlapovi što nijemo 
lebde u zraku. Kako su se u jutro kokoti iskukurikali oda- 
Zivajući se jedan drugome s tavana, opet sve utihnu. Rijetko 
se kada čuje čiji glas i rijetko prođe tko ispred škole, pa i 
tad se samo čuje kako mu se ispod nogu rasprskava blato.« 
Ili opis jednog momenta Ivanovićkine bijede, iz »Poslije ne- 
sreće«: »Bijaše kao da ju je neko grunuo svom snagom u 
grudi, a ona sada samo još čeka da joj se vrati dah, pa da 
jaukne.« | u zir 
Ima pisaca koji su pisali radi stila, kojima je forma i 
ljepota stila bila idol. Iako nije Leskovar takav, on je umio 
naći ipak onu sredinu, punu rezultantu forme i sadržaja, a to 


«daje njegovim djelima pravo da se nazovu — umjetnički 


lijepima. 

Pogrešno bi bilo poimati ljepotu kao nešto objektivno, 
mimo i izvan nas. Ljepota je izraz za izvjesnu emociju, za 
izvjesno stanje i raspoloženje naše duše, koja može da se 


uzbudi raznim vanjskim sredstvima. 


155 





pk o 7 mam 


- 


Netko nalazi ljepotu u ovom, drugi u onom. Ljepota je 
užitak, ona je subjektivna. Ako svi kulturni ljudi drže neke 
stvari lijepima, to može da bude produkat nasljeđa, odgoja, 
izobrazbe, to je neki consensus. Ali to nije apsolutno. Ljepota 
nije tako srećna da bi bila »objavljena«. 

Mi danas ne tražimo dokaza za ljepotu neke stvari, ne 
trebamo blagoglagoljivih čičerona, hoćemo najviše da budemo 
upozoreni! na nekoje stvari koje mogu da lijepo djeluju, ho- 
ćemo da gledanjem, slušanjem, čitanjem, osjetimo ljepotu. 


Nagledali smo je se dosta, osjetili malo. Mi smo dosad više: 


učili o ljepoti i čuli o njoj nego uživali u njoj. I zato mi 
je bliz Leskovar, koji je možda samo instinktivno s tim raču- 
nao, pa je govorio u slikama. 


Leskovar je jednom zgodno opazio: »I obuze je (Lijerku) 
ono duševno stanje u koje zapadamo kad iznenada otkrijemo: 


da smo živjeli u iluziji i da naš idealni svijet treba da ogra- 


ničimo na uži krug naših sumišljenika. Premda je to otkriće: 


vazda bolno, ipak ono pruža neku odštetu i porast intimnosti 
osjećaja spram naših sumišljenika« (»Sjene ljubavi«). 


Tu intimnost osjećamo i kod Leskovara, tog odlučnog. 


noveliste intimnosti. 


(»Nada«, Sarajevo 1901): 





VLADIMIR VIDRIĆ 


U vrijeme kad se u Zagrebu okupljala intimna porodica 
mladih sanjara i umjetnika, kad je osjećanje poezije i ljepote 
bilo najintenzivnije i najiskrenije, kad su zajedno počeli da se 
zanose, sanjaju, zamišljaju i rade književnici, muzičari i sli- 
kari, u to doba pojavio se Lacko Vidrić, zdrava, rumena, svježa 
lica, topla srca, vlažnih dobrih očiju, plavog pramena preko 
čela. 


Svitaše. Još bi tama u lugu. 

Pan se ukaza s omašnim mijehom. 
On stupi na čistac pod jasiku tanku 
i tu se oglasi smijehom. 


Vremena su se promijenila, porodične je intimnosti među 
mlađima nestalo, život je sanjare učinio praktičnijima. Zevs, 
divan bog, lijepu je glavu spustio, kao od bola, i rekao: 


I ti, koj sniš o divnoj, nagoj ženi 
na tamno modrom valu što se rodi, | 
kad siđeš k zemlji, u jablana sjeni 
na plug se sagni i za brazdom hodi. 

I kad ti padne znoj na čelo tio 

pod oblacima istog ovog neba, 
zatajit ćeš me rad muke i hljeba. | 


I zatajiše ga mnogi, Zevsa, divnog boga. Ali on je, Vladi- 
mir Vidrić, »na oblaku i ponad mora bio«, i kao da nije si- 

šao na zemlju. On je ondje ostao. »Purpurna pomrčina njegove 
je vjeđe prekrila, od sunca, vjetra i vina.« I leprša oko nas, 
kao vjetrovi oko Peruna. | 


I leteć viču: Pomiluj bože! Kamene čaše kruže! 
Odjekuju polja! Tvoj narod se gosti. 
A goste djevojke služe. 
| U bučnom kolu blagoslov zbori. 
Tvoj pjesnik, kralj od kraljeva, 
u nebo upire slijepe oči i divnu ti pjesmu pjeva! 


On je ostao u začaranom krugu prvih dana mladosti i go- 
tovo jedini ostao u duši mlad i svjež i poetičan. Augurski 
haljetak nije ga zamamio i nije ušao »u augursko zvanje«. 
On ne »propade za gusku Ateninu sovu«. Podržavao je veze 
s onima koji su bili od prvog početka na okupu, i nije imao 
druge misli i drugog osjećaja, do tople prijateljske nježnosti 
poetske bezbrige. ' | 


A svitaše jutro. Rosa je pala 
pa se u krupnih kapljah blista. 


Sja jutarnja zvijezda. Drhće i trepti ; 


jasika širokog lista... . 
A šumi lug, to ide vjetar 
O prvom osvitu dana... 


Ovo njegovo istrajanje u poetskom raspoloženju, ovo nje- 
govo prelaženje preko svih onih pukotina i brazda što ih 
život među ljude ruje, pokazivali su da je Vidrić i u životu 
bio samo pjesnik, samo umjetnik. 

Umjetnost nije za njega zanimanje ili zvanje, on nije 
imao nikakvih ličnih interesa u njima. Nije pjevao zbog dru- 
gih, za druge, iz profesije, ni iz taštine. On nije gotovo nijedne 
svoje pjesme sam napisao, niti dao na javu. Pjevao ih je za 
sebe i sebi; recitovao znancima, koji bi ih zabilježili i dali u 
štampu. , Trebalo je deset godina da se odlučio na to da ih 
pregleda i tako omogući izdanje zbirke svojih pjesama. A ta 
zbirka nema više od 25 pjesama, na 53 strane. 

A ipak je Vladimir Vidrić jedan od najskladnijih i naj- 
sugestivnijih pjesnika novije generacije. Ali on svoju suge- 
stivnost ne naturuje nikada, već kao bistar izvor u gustoj šumi, 
kao Parsifal, taj »čisti nevježa«, neiskvarena, naivna golo- 
tinja, on | 


Odmiče — staje — dubok smijeh je čut. 
I kao da kaže: 

»Putniče, sustaj, ogledaj se, svrni, 

gle, mjesec sja — i tvoj se bijeli put!« 


Kod njega nećemo naći direktnog poziva na čitaoce, jer 
ge Vidrić pjesmom ne obraća na publiku da nju impresionira, 
da nju na nešto upozori, da joj bude mentorom. Njegova lirika 
nije ni u čemu retorička. Vidrić se ne jada i ne ispovijeda 
potrebe da svoju poeziju, kako je on ćuti i zamišlja, tumači, 
objašnjava i utuvljuje drugima, ne treba retorike. On voli 
poeziju donijeti i prikazati u onome u čemu ju je on osjetio, 
iznijeti onu sliku i onu situaciju koja ga je nadahnula i osvi- 
 jetliti je onim svjetlom u kome ju je vidjelo njegovo slikarsko 
oko. A baš time Vidrić kod svakog tko ima sposobnosti inten- 
zivnijeg osjećanja postizava jače, trajnije i šire poetsko raspo- 
loženje i dublji dojam nego lirik koji riječima hoće da opiše 
ili označi svoj osjećaj, ili da djeluje na nas zvukom riječi. 
Vidrić ne priča o boji svojih naočara kroz koje gleda na 
život i svijet, već daje gotovu sliku toga gledanja. Sliku, 
Pejzaž, zgodu ili isječak naslika nam takvom bojom da nam 
omili, da nam postane bliz, ugodan i zavodljiv. 

Možda je slikovitost Vidrićeve poezije u vezi s njegovom 
senzualnošću. Vidrić je od prvog početka bio u živom saobra- 
čaju s našim likovnim umjetnicima. Likovi i boje su ga pri- 
 Vlačile i privlače ga više nego riječi i teorije. On prirodu voli 
i gleda bolje i radije od drugih pjesnika i najmanje se od 
Svih od nje odmiče. On ne destilira njene pojave u apstrakcije 
dne kupi samo pjenu osjećaja u koju se mrve njeni valovi 
kada udaraju o naše srce, On gleda preko tih apstrakcija i kroz 
tu pjenu na same pojave, na same valove, jer njega ne za- 
nima toliko efekat koliko supstrat i povod. On gleda i vidi 
Sve u slikama, jer je svjetlo elemenat radosti, a slika efekat 
Svjetla. 

Na taj način osjeća sebe i prirodu kao dvije strane jedne 
cjeline. On ne stoji prema prirodi kao nešto izvan nje, kao 
nešto što je od nje jače ili slabije. On u prirodi i u životu 
vidi prijatelja i druga. Zato mu je grčka mitologija tako bliza. 
On ne vidi u prirodi neku grubu silu koja ruši ideale čovjeka. 
Za njega je elemenat poezije jednako duh kao i materija, 
srce kao i želudac: 


Tamo u dolu gdje lovori šume 
i srebrne vode teku 

kucaju srca. — Crni satiri 
rumenog ovna peku. 


U pjesmi »Ex Panonia« starac-rob, otac-barbar, uz leš 
kćeri: . 


... krčag je bliže primako 

i svu noć je plako i pjevo 

i svu noć su drhtale zvijezde, 
a mjesec je s visoka sijevo. 


Likovne umjetnosti prikazuju i hvataju spoljašnje forme 
i boje i mogu da daju samo ono što postoji u nekom času, a 
nipošto neko razvijanje. Prostorni raspored je u likovnim 
umjetnostima bitni elemenat harmonije, prostorni stabilitet 
glavno tehničko pravilo. Glazbene umjetnosti odrazuju pro- 
mjenljive forme u vremenu, nešto što se razvija. Vremenski 
raspored je njihov bitni elemenat harmonije. Književne 
umjetnosti obuhvataju, posredno, oba elementa. Oba elementa 
obuhvata i poezija. Kao što ima »muzike stihova«, tako ima 
i »slikovitih, stihova«. Stihovi djeluju na nas posredstvom 
pojmova i predodžaba, ali ne mogu da djeluju jedanput više 
zvukom i ritmom, drugi put više predodžbama. koje djeluju 
jedanput više na uho, drugi put više na maštu. Muzika je 
nejneposredniji umjetnički izražaj osjećanja, dok su likovne 
umjetnosti najneposredniji izražaj predodžaba. Poezija, koja 
je u prvom redu izraz subjektivnog osjećaja u stihovima, pre- 
težno je muzična, dok je ona poezija koju pjesnik intuira u 
nekom predmetu u stihovima pretežno zorna i opisna. 

 eziju drhtanja duše i poeziju života, poeziju slabosti i poeziju 
snage. Imali smo poeziju Nikolića, Domjanića i drugih, kao i 


što su pričale konac priče kojoj nismo znali početka, i po- 


sunca, vjetra što nosi klice i stresa rosu s lišća. 
Ovo je odgovaralo situaciji i razvoju: bili smo sinovi 


mladić stupa u život i plače sjećajući se roditeljskog krova, 
, a žuri po stazi koja se pred njim širi. Lirika uspomena, bila 


= kovita, zorna i senzualna, pa zato vedra i radosna. 


1 


 ljašnjih likovnih formi i odlikovali su se naročito sastavom 


one znači da je on prezreo našu savremenost i da je krug 
Njegovih misli i osjećaja anahronističan. Misaoni i osjećajni 


pisce. Ruho je kod Vidrića drugo, ali je ono tako birano da 
ne sapinje već još bolje otkriva motiv i misao. On je birao 
Slike iz onih milieua koji su po vaskolikoj svojoj karakte- 
-oristici najdosljednije izrazili stanoviti duh, stanovito raspolo- 
ženje. Kad govori o askezi, uzima milieu Gonzage; kad go- 
Vori o strasti, uzima milieu čarobnog Nila; kad govori o vedroj 
Obijesti života, uzima pompejanski milieu; kad govori o roblju,' 
rimski; a kad govori o borbi o ženu, uzima viteški, srednjo- 
- Vjekovni i španski itd. de 

Ali ako gledamo na motive, bez obzira na milieu i na 
oTuho, naći ćemo tu i satire na augursko i zvanično prostitu- 
.isanje poezije (»Mentor i pjesnik«), ironiju na nehumani aske- 
tizam (»Gonzaga«), samilost za prevarenim mužem, koja je 
Osuda varanja (»Romanca«), podsmijevanje koliko ženskoj 
kreposti (»Scherzo«), toliko staračkoj nemoći (»Coena«), koje. 
Je gotovo filozofska ironija nad socijalnim poretkom (»Po- 


11 Hrv. knjiž. kritika III X “48: 


U vrijeme kad se kod nas javio Vidrić imali smo poeziju 
. umiranja i poeziju oživljavanja, poeziju jeseni i proljeća, po-' 
poeziju Vidrića, Begovića, Nazora. Slušali smo šapat sjena 


eziju početka i jutra, žamor vjetra što ga bude zrake prvog 
svojih otaca i klice novih života. Bio je čas prelaza, čas kad: 


je zvonka ili melanholična, a lirika nada i želja, bila je sli- 
U ovoj su vedrini tražili i pjesnici života harmoniju spo-' 


pjesama i projekcijom slika. On su birali one slike koje 
mogu najbolje da označe punoću i pozitivnost života, slike iz 
 milieua klasicizma, renesanse, staroslavenskog mitosa i ba- 
oroka. I Vidrić je iz ovih milieua crpio svoje slike. Ali to: 


. 
Fo vj i aj Pm. 


elementi njegove poezije isti su oni koji su pokretali i ostale: 





mona«), plač nad robljem i robovanjem — motiv koji se naj- 
češće javlja i u »Roblju« i u »Eliju Glauko« i u »Kraljici 
Nila« i u »Ex Panonia« itd, koja je patriotska i suvremena. 

Ove motive, bili ma koliko opći, neće ovako upotreblja- 
vati ni isticati svaki pjesnik svakog vremena i — svakog 
naroda! Kad imamo u vidu izbor motiva i način kojim 
ih daje i poantira, ne možemo reći da je Vidrić živio izvan 
kruga svoga vremena i svoga naroda. Njegove su pjesme bile 
pjevane u pravi čas, i bile po jezgri svojih pogleda i misli, 
prema povodu svoga postanka u uskoj vezi s našim savre- 
menim životom i s onim pojavama u njemu koje su pjesnika 
Vidrićeve kulture i temperamenta mogle da zaokupe i oža- 
loste i nadahnu. 

Vidrić je bio pjesnik rijetko opsežne i intenzivno proću- 
ćene kulture. On nije bio »stručnjak i specijalista«, ali je 
poznavao mnoga i razna područja bolje, ili bar s većim shva- 
ćanjem, od mnogih stručnjaka. Bavio se proučavanjem 
raznih epoha ljudske kulture i historije: indijske, orijentalne, 
klasične, sredovječne, anglosaske, moderne francuske itd. 
Bavio se naukama pravnim i prirodnim, literarnim i soci- 
jalnim. Od te njegove učenosti nema napadno vidljivih tragova 
u njegovim pjesmama, Pjesme mu se ne razmeću erudicijom, 
ni u načinu izražavanja, ni u izboru predmeta. One i ne odaju 
erudicije, ali pokazuju puno shvaćanje i osjećanje duha raznih 
područja i epoha. Vidrić umije u četiri, pet strofa, čak u jed- 
noj: slici, da nam neobično živom jednostavnošću sintetizira 
duh jednog doba, ili jednoga milieua. Zato je potrebno nešto 
više od prirodnog talenta, potrebna je izobrazba i kultura. Ta 
jednostavnost, ta kristalna bistrina njegove poezije, čini je 
tako lijepom i toplom. Ta je poezija do u najtanje tančine 
iskrena i istinska. A Vidrić je prirodan, mio i dobar, pored 
sve svoje kulture i usprkos njoj sačuvao je božansku naivnost. 
Zato je njegova poezija tako topla i dobra, božanski smirena i 
skladna. U tome je ona moderno klasična, bez banalnosti, ali 
i bez koturna. 

Vidrić gleda na život okom slikara i umjetnika koji hoće 
da taj život crta kao višu realnost. Ta realnost poprima. u 
njega oblik iluzije, koja dovodi njegov unutrašnji i spoljni 
Zine u sklad. Vidrić opetovano spominje oblake, koji od 

iskona plove po nebu iznad zemlje; veličajnim mirom pre- 
lijevaju se njihovi oblici jedni u druge: 

»Laki na nebu oblaci, svijetle pahulje dana, 

lebde i gasnu nad jablani. I dalje od šumnih grana, 


, nad livadom — blijede i putuju put tihih i neznanih strana. 


... A moja se ruka ganula, 
koja pjesmice sklada, 
svijetlu je suzu utrla 

što mi sa zjena pada... .« 


(»Savremenik« 1907) 


li* 

VLADIMIRA NAZORA »INTIMA«! 
(1913—1914) 


Pjesme što su nastale potkraj 1913, pa 1914, prozvao 
je Nazor: »Intima«, te ih podijelio u »Nutarnje ritme«, 
»Intermezzo«, i »Balade«. Ova zbirka od pedesetak pjesama 
neosporno je organička cjelina, koja se rascvala od jednog 
raspoloženja, jedne ideje i jedne ritmičke jedinke. Ta je 
knjiga događaj za našu savremenu poeziju. Tu ima toliko 
vrijedno i novo za karakteristiku Nazora, toliko i zanimljivo, 
da je potrebno zaustaviti se kod te knjige duže nego kod 
običnih zbirki pjesama. 


POEZIJA LEDA " 


Ova zbirka intimne poezije nije plod staroga sunčanog 
žara; nema čak ni topline intimiteta. Tu je sve blistavo, i za 
to su pjesme više dragulji nego cvijeće. One su, dosada, naj- 
čistija i najviša kristalizacija pjesnikova duha u osami, »kule 
od bjelokosti« koju »sa svih strana stiska obruč leda i tvrd 
nasip kruži blistava bjelutka« — u osami u kojoj pjesnik 
»pije svjetlost zvijezda, lazur u grud liva« — kao da već 
pada prvi led u plam, kako kaže u pjesmi »Posljednji let«, pa 
i sam mora reći »osjećam: nestaje žeđi što bistrim me tje- 


1 Pisano 1915. u Kastvu — gdje je pisac bio u to vrijeme kon- 
finiran — nakon I izdanja ove zbirke; a štampano u »Sawvreme- 
niku« 1916. — kada je pisac bio u Americi, u emigraciji — pod 
šifrom M. A. 

rala vrucima, i moje su sanje sve bljeđe, i moje su febre sve 
rjeđe u burnim trenucima«. . 

Osjećaj ohladnjivanja javio se već i u »Novim pjesmama«, 
a naročito u pjesmi »Bez povratka« gdje govori o »studu koji 
grize kao hladan crv«, i gdje se tuži da je postao »mrzlo drvce 


jalovo« i da ga »led smrznu i oslijepi noć«. Nazorova poezija | 


ne šumi više kao proljetna krv, i ne vri kao mašta raspaljena 
ljetnim suncem. Nema više sjenate idile, ni sunčana ditiramba. 

U pjesmi »Posljednji let« obilježio je sam pjesnik tri ra- 
nija vrela svoje inspiracije nedvoumnim riječima. Za vlastitu 
snagu prve, široke epske faze proljetnih bujica kaže: »A ja 
sam sanjao: gorom nalik na rijeku će jurnuti, hridine u do će 
gurnuti i srušit se slavno strmorom ko planinski slap«; za 
drugu, heroičnu fazu kaže: »kad sam njivu tu orao, sijao zubi 
sam zmajeve, uz plug sam klico ko orao: nalik na hrastove 
gajeve: niknite, divovi, niknite, pa gromko na megdan me 


viknite, da lijepu dočekam smrt«:; a za treću fazu, onu cvrčko- | 


vih ditiramba, kaže da je htio da ga krilo k suncu vine 
i vječno grije Ilinje. 

Ali »snaga se gubi bez boja«, duša postaje kao bašča u koju 
se toči lunino mlijeko, trpko se voće pretvara u med, a planin- 
ski potok je »našao uvor usred močvare«. Zemlja, plodna i 
raskošna, sunce, žestoko i pjano, krv, jaka i prkosna, nisu 
ovdje glavno vrelo Nazorovih nadahnuća. 

Nazor je počeo pronalaziti poeziju leda. U baladičnoj 
pjesmi »Labud« raspjevala se nostalgija za sjeverom: 


I pjev se ču: »0, vi, glečeri, 
jele gdje goleme listaju! 
Fjordi, gdje u vječnoj večeri 
obale kristalne blistaju! 


U »Intimama« ima čitav mali ciklus »zimskih priča«. Ove 
su »zimske priče« hronologijski najranije pjesme zbirke. Evo 
slike zaleđele »kristalne šume«, osvijetljene zimskim suncem: 


I staklena šuma je sva 

kup bisera: njišu je vile, 

nit travin trak bijele je svile, 
a duga na lecima sja. 

Poezija leda nadahnula je i baladu »Bijela smrt«. Ona 
što joj je noć majka, a led otac, ona što joj u ruci krin, a u 
zjenama joj blješti tajnena bajka, inokosna i šutljiva, gladi 
dlanom po prsima putnika koji se nasred zametene staze 
smrzava. Gladi ga tihano, tihano »dok tijelo, ko od majke nji- 
hano, u lagodnim koči se srsima.« Koliko mekote i lagode u 
tom smrzavanju! Nazor diže »bijelu smrt« do simbola: Ona je 
lijepa i — čista; kad postavlja dlan na vrelo, ostavlja za sobom 
sjajan mlaz što se leden blista: 


Jest, seko: 1 na mutnoj vodi 

u biser sve pretvaraš! — Takni 
krv grešnu, glib iz srca makni, 
pa u dvor svoj bijeli me vodi. 


Motiv pročišćavanja koji je u »Krijesu« i u drugima iz 
Novih pjesama« bio simbolizovan u sažiganju i u plamenu 
dobiva sada svoj novi simbol u uleđivanju; a led koji je u 
»Slavenskim legendama« bio materijal Črtove golečke kule 
koči sada lagodnim srsima tijelo i čisti »krv grešnu«. Ovo pre- 
okretanje simboličnih vrijednosti i značenja ima svoj uzrok u 
dvjema novijim nagnućima pjesnikovim: u sve jačem osjeća- 
nju poetičnosti i ljepote što je skriva u sebi misao duše v- 
nog pročišćavanja, koja je bila toliko puta naglašena već u 
trećem odjelku »Novih pjesama«, i u sve intimnijem osjećanju 
poezije sitnih stvari. Pjesnička osjetljivost, pla- 
stička i simbolizirajuća mašta Nazorova, brzo je našla i opje- 
vala ljepotu osjećaja ohladnjivanja vlastite krvi, našla je tu 
poeziju u čistoći bjeline i dala je mrazu i ledu sve odsjeve 
svjetla i, gotovo bih rekao — mekoću i draž djevičanstva 
života. | 


INTERMEZZO 


U poeziji leda nije međutim glavna odlika, ni osnovna 
dispozicija Nazorovih »Intima«, kao što nije ni motiv »proči- 
šćavanja« njegov glavni motiv. Nazor se nije odrekao starih 
dispozicija. Njega u posljednje vrijeme muči uopće gubitak ne- 

čega što je zlatilo njegovo djetinjstvo i njegovu mladost, a to 
nešto kao da je ona samorodna, ona nesvjesna poezija naivi- 
teta koja je ključala iz bezdana poput vrutka, 

U ciklusu: »Pjesme s mora«, s izrazito nacionalnom ten- 
dencijom, hoće da udari duboko u pijesak, sve do sure litice, 
kolac svoga šatora. »Tu jelovu gredu posadite silom još dublje. 
Još bolje, još čvršće: — ja neću da sjutra pod vjetrovim kri- 
lom ko tanana tristika dršće.« 

Niz malih, ali snažnih i olujnih ditiramba cikće iz tih pje- 
sama glasom morskih galeba i nadimije se prkosom gusara- 
osvetnika: 


O galebi, bijeli ko čežnja mi djetinja! 

O galebi, crni ko jato zlih slutnja! 

O galebi, srebrni ko roj mojih svetinja! 

O galebi, krvavi ko sni mojih ljutnja! 

O daktili moji što u jesen kasnu 

dažd bio sred luga daleka, 

sad jurnite s krikom na pučinu jasnu! 
Oluja nas majka već čeka. 


U slično uzbudljivim stihovima doziva pjesnik oluju što 
je odavna čeka, jer on »nije vrt što cvjeta kraj puta da lju- 
dima vonja u proljetnoj rosi«, i pjeva o gusarskoj lađi što se 
crni sakrivena kraj spilja, kao »gladna pantera što vreba i 
šutljivo pandže u hridinu rije«, pak će da bane na val naglim 
skokom »dok očajno bruji kroz noćnu neveru plač mrtvijeh 
naših otaca.« Ciklus svršava pjesmom .o česvini što je »vje- 
trina hvata za zelenu glavu i čupa i lomi«, a gazi je kopito 
»bjelogriva morskog ata«: ali česvina odolijeva, pa dok u zoru 
umorni morski valovi »u pećine rone da pasu halugu travu«, 
česvina stoji još ljepša na suroj litici. | 

Ipak su ovi olujni poklici samo »intermezzo« u »Inti- 
mama«. U ovom istom odjeljku što ga je Nazor nazvao »Inter- 
mezzo«, i u kojemu se nalaze pjesme »Posljednji let« i 
»Pjesme s mora«, ima još jedan morski ciklus što ga je rodila 
posve druga dispozicija: čežnja za sanjivim djetinjstvom. 

Tamo u zatonu, nasred pijeska slana, 
kao djeca, snu što plač ih na grud vrže, 
pa još šake male na vjeđama drže, 
bijelo jato spava mojih mladih dana. 


Ova slika nastavlja se i u završnim stihovima te prve 
pjesme. Pjesnik krije tu svoju malu djecu, ali da proslavi 
»Gošću«, koja je možda simbol nove intimne poezije zatišja, 
on ih stavlja kao paže po njezinoj stazi, makar ih sutra svijet 
gurao i gazio. I valovi, ti konjici bjelogrivi, upitomiše se: iz 
. daleka pliva malen val »a jutros mu je griva ko srebro, oči 
ko biseri krupni, ljuska na vratu ko sitni rubini u zlatu«. 
Već je stigao, repom bije po pijesku, a pjesma poziva Gošću: 
»Dođi, pa ćeš tiho na hrid slanu sjesti i uronit noge u rsin4 
svilu; a konj grive bijele s glavom na tvom krilu iz dlana će 
tvoga zelen-algu jesti« Na večer će pjesnik povesti Gošću 
u spilju bisernu, dok će u noći bez mjeseca na njihovu vodenu 
putu gorjeti meduze kao tihe lampe. — Mjesečina (»uštap je 
nad morem«) izaziva viziju potonula broda. 


Mrtav mornar leži na visokoj krmi 
i staklena oka gleda gdje se vinu 
puljak u vis, zasja u toj žitkoj srmi 
pa se kao uzdah u noći rasplinu. 


Ovo je druga vrsta poezije nego u »Pjesmama s mora«. 
A. upravo ta druga vrsta je karakteristična za čitavu zbirku. 
Ovdje je »drvce sanja« o kojemu Nazor veli: »Drvce sanja 
mojih živi, cvjeta, lista.« To je poezija prozračnosti morske 
tišine, tihoga svjetla meduza: poezija fantastičnoga bilja što 
se bez korijena njiše u vodi! to su puljci koji se srebrni dižu 
da se rasplinu: to je neka poezija neukorijenjenih stvari, ne- 
čega što plovi, što lebdi i što se — nebu diže kao para. 


BOŽANSTVO 


Poslije jutarnjeg ujanja na ustanak, javljale se»molitve 
predvečernje« već i u »Novim pjesmama«, naročito u »Maris 
stella«, a osjećala se ondje i težnja za svemirnim prostorom. 

Ali u »Intimama« ove dvije težnje nadilaze sve ostalo. Pjesnik 
se prede u čahuru, a nit što silazi S visine omotova ga sve 


više. Kao što se prije Nazorova poezija upravo cijedila poput 
jezgre s bilja i smole s borja; kao što se onda pušila nalik na 
mladu krv, tako ona sada prede svilenom, paučinastom niti sa- 
njivu koprenu preko života i preko prirode. Ova svilena sve- 
mirska nit ima jednako značenje kao i onaj tajanstveni glas 
o kojemu je riječ u pjesmi »Glas«: »Kroz vjetar života, kad 
vjetar me mota po tamnome klancu što ječi — glas prati me 
tanak, a tih, kroz sanak, ko zvonce da srebrno ječi.« Posvuda 
ga prati i zove. Al kamo? »Nikada neću to znati.« 

U čitavoj se Nazorovoj poeziji ispoljavao već ranije osjećaj 
religioznosti, mada su forme toga ispoljavanja bile različne, 
kao što su bile različne i vrste njegove religioznosti. Nazorova 
je poezija bila oduvijek poezija onoga što je u stvarima simbo- 


" lično. Njegovo dosljedno simbolizovanje svih stvari i čitave 


stvarnosti najbolje dokazuje da je Nazor tražio i nalazio u 


= svakoj stvarnosti božanstvenost. Još i više. On je poeziju 


stvari poistovećivao s božanstvenosti stvari. Najbitnija je oz- 
naka njegova poetskog oživljavanja prirode u tome što on u 
Prirodi vidi i na njoj izvodi sama čudesa i same metamorfoze. 
Nazor prirodu napučuje bogovima, i »bog« je njegov najpo- 
etičniji simbol za sve ono što je u prirodi živo i lijepo. U 
nekojima od »Novih pjesama«, a naročito u »Intimama«, ovo 
simbolizovanje postaje još općenitije: Nazor sad stvara iz 


brojnih ranijih božanstava jedan viši, općenitiji simbol: Sve- 


božanstveno i Svečudesno. Taj novi simbol ne može biti ono- 
liko plastično uosobljen kao oni niži, što je posve prirodno, 


Pa je zato ta nova »simbolika simbolike« postala gotovo ete- 


rična i spiritualna. 

Nazor, iako sve jače osjeća božanstvenost, ipak nigdje ne 
određuje tačnije svoga »boga bogova«. On vidi čudesa, osjeća 
čudotvornu moć, ali za čudotvorca kao da kaže — ignoramus 
et ignorabimus. Njegov je bog samo katkada, zbog pjesničkog 


= izraza, ličan, u stvari je samo najviša tajanstvenost. Najpo- 


slije: on pred tim božanstvom ne pada u prah, nego teži da se 


digne do njega iz dubine, kao onaj puljak što se sa dna mora 


diže k površini, da se ondje raspline poput uzdaha. Nazorovo 
božanstvo nije bog koji mu je vjerom objavljen, on se uopće 

ne objavljuje. Nazor ne izvodi božanstvenost iz boga, nego 
obrnuto: iz osjećanja poetičnoga izvodi osjećanje čudesnoga, 
iz osjećanja čudesnoga izvodi božanstvenost, iz božanstvenosti 
izvodi napokon Božanstvo. Njegov je razvoj i ovdje indukti- 
van: iz stvarnoga na nestvarno, iz nižega na više. Njegovo se 
nebesko ne spušta na zemlju da tu postane zemaljsko i pro- 
fano — kao što se to zbiva često u religijama — nego se 
njegovo zemaljsko diže do neba, i tu se pretvara u nebesko. 
I onda istom silazi odozgor svemirska nit iz koje se prede 
čahura pjesnikova uvlačenja u sama sebe, da iz nje jednom 
izleti opet — nov leptir. (Pjesma »Čahura« je jedna od naj- 
kasnije spjevanih pjesama zbirke, kao neki reasume, iako 
je stavljena među prve u rasporedu.) 

Zlatna žica sanja suče se iz bola, jer bol traži utjehu, a 
Nazorov pjesnički optimizam nije posljedica pjesnikove ne- 
osjetljivosti za bol. Najljepše Nazorove pjesme, a naročito naj- 
ljepše ove zbirke (a to je veći dio onih u odjeljku »Balada«), 
rođene su u bolu. Ali one nisu nastale zato da — naviještaju 
bol, nego da ga prebolijevaju. One su kao i djeca: rođene su 
u bolu, ali nam razvedravaju oblačne dane, utjeha su naša u 
ovome »plačevnom dolu«. I još nešto: drugo je bol, a drugo je 
— tuga. Bol osjećaju i najjači, ali ne nose tuge svoje na pazar. 
U ovome ostaje Nazor, i u ovoj zbirci intimne poezije, do- 
sljedan samome sebi i svome ranijem heroizmu. On ne voli 
»Anđela tuge«. U pjesmi »Dvoji anđeli« vidi čak nešto trivi- 
jalno i vašarsko u poeziji tuge i jaukanja. 

Bučni su anđeli tuge; 


-_ —— ——— - - 


na raskršće drago im sjesti 

sa krvavom dušom na dlanu, 
pa kazati kako ćeš ranu 

da škaklješ i — »srce si jesti«:-- 


Poznata fraza očita je aluzija na poznatu Kranjčevi- 
ćevu riječ »ja jedem srce svoje«, pa iako se ne može shvatiti 
kao satira na Kranjčevića, mora se u toj aluziji vidjeti kako 
Nazoru nije pravo što svjetina rado trči za tuđim plačem. 
Jer — anđeli radosti šute. »Uz oltar su; čekaju smjerno. 

Plam njinih nam zubalja vjerno obasjava svagdanje pute. 
Njih sjajne, njih plačevnog dola tog utjehe, tko će da gledi? 
Plač s' ori, a gomila sjedi pred šatrama anđela bola.« Nazor 
voli više utjehu malih, tihih radosti, nego plača, koji možda 
olakšava dušu, ali prostituira, ili ako ne to, a onda svakako 
čini banalnim i najintimnije svetinje duše. Bol i tuga su 
intimne svetinje za gorde i otmjene duhove koji stoluju u 
»kulama od bjelokosti«. Pjesma »Tuga« gorda je gesta ovoga 
ponosa i fine osjetljivosti našega pjesnika: 


Tko kopa po duši 

kut tražeć gdje guši 

me bol, i krv moja gdje teče? 
Zar dosta vam nije 

što za vas se smije 

sjev dana, ruj zore mi sjajne? 


Dao je već svijetu cvijet svojih radosti, srž mladih mu 
kosti, al tuge, »seke i druge«, ne da, pa ne da. »Ja znam: baš 
nju da vam dam, što duša ko čedo je njija, vi biste svukli je, 
na raskršću vukli je, da svjetina šale s njom zbija.« On je 
zove »čista«, što je »doji svim svojim suzama«: zove je »kćer 
ponosna moje muke« i »života svetinja«. Ne, uz bok će joj 
stati, i sve će joj dati, pa će s njome i pasti makar bez slave, 
»kao ranjeni lave, što gine u pećini sam«. 


POEZIJA ILUZIJE 


Iz ovoga otmjenoga bola koji nije ugušen, ali «je skriven, 
a kojemu je najopćenitiji izvor u spoznaji da je sve varka 
i obmana ili, kao što bi Indi kazali, »koprena Maje«, prede 
zlatna žica pjesnikova na mekoj kadifi njegove duše novu, 


svoju koprenu Maje, svoj svijet. Tako postaje Nazorova po- 


ezija iluzije. Pjesnik se ne zanosi svojim sanjama zato 
što u njihovu stvarnost vjeruje, nego zato što mu taj zanos 
treba, šta mu treba vjera u »stoimenu Himeru« (koju je opisao 
u priči »Stoimena«), što ti ideali i te sanje služe njemu kao 


= vođe, kao krila, kao melem za rane. On hoće da vjeruje u 

iluziju. On je svjestan da je to iluzija. On ne vjeruje što je 
naivan, nego što je ta vjera pomagalo njegovu životu, njegovo 
novo oružje i oruđe. U toj je fikciji izvor njegove zbiljske 
snage. Iluzija ima za nj draž poezije i vrijednost dražila 
kreativne snage. 

I naučenjak ,pozitivist postavlja hipoteze, presumtivne 
istine, koje nisu prave istine, ali su dobro metodičko po- 
magalo za pronalaženje istine. Pjesnik ne pravi hipoteza, jer 
ne traži istine, ali on pravi Himere, jer traži ljepotu. Hipoteze 
su krila nauke, krila su umjetnosti — iluzije. Naučenjak pret- 


postavlja (zapravo »izumljuje«) eter da lakše objasni fizičke 


pojave svjetla, pa određuje tome eteru svojstva što mu tre- 
baju da objasni te pojave; a pjesnik će izmisliti simbol svoje 
Himere i dati mu život koji odgovara »kategoričnom impe- 
rativu« njegove duše. Pa kad Nazor kaže u pjesmi »Ja vje- 
rujem, u priče sve te još gledam ko Gijete, i plavi val milja 
mi grudi... Oh, barem su sjajne; a sive su vajne te prazne 
vam istine, ljudi«, — onda on u svojem krugu i za svoje svrhe 
čini što i poletan naučenjak, jer hoće da oživi pustinju, jer i 
on traži neku istinu: pjesničku istinu stvari, sklad duša stvari 
i onoga što je božanstveno u njima: 


Ja vjerujem: Nije 

svijet pustinja. Krije 

u svemu božanstva se čest; 
a nastah iz grude, 

bit moja da bude 

sklad duša sveg onog što jest. 


Najposlije kaže, hiperbolički, da vjeruje u sve: u aveti, 
u sne, u bajke, u grobove, u slutnje, u zavjete stare mu majke; 
vjeruje kao i onda kad je, još dijete, gledao »pod šljivama 
oda Y zbilja na gljivama patuljci dugobradi sjede«. On vjeruje 


u Dobro i Zlo, u njihov vječiti boj. »Neće me nestati. Sve će - 


nadživiti zalazak moj, jer traje u vječnosti rat Mraka i 


Svjetlosti, a bjesni zbog mene taj boj«. Ovim se riječima odaje |' 


stari Nazor, pjevač borbenosti i težnje za Dobrom i Svjetlom. 
Ovim riječima kao da kaže: »Ja sam središte svega i ja hoću da 
budem vječan zbog toga što hoću da vječno pobjeđuje sve 

ono što je u meni lijepo, dobro, zdravo i svijetlo! Ja hoću 
da trajno pobjeđuje, a ne samo da konačno pobijedi, jer po- 
- bjeda je samo jedna, i poslije dolazi mir; ali pobjeđivanje, ne- 
. prestano, opetovano, to mora biti vječno. Sva je slast i sav čar 
ou vječnoj metamorfozi: iz gusjenice u čahuru, iz čahure u 
leptira, pa opet iznova: U toj je izmjeni ritam, a ritam je bilo 
života ljudskoga i svemirskoga. i 

. Drugim riječima: Nazorovo vjerovanje nije pasivna vjera, 
nego neprestano stvaranje vjere, neprestano udaranje krilima 
i dizanje uvis. 



















POEZIJA TAJANSTVA 


Svakoj pravoj poeziji daje čar lagana koprena što je 
pjesnik prebacuje preko predmeta o kome pjeva. Taj je čar 
 kontura slika, u dubini perspektive, u neočekivanim kombi- 
nacijama slika i riječi, u prenesenom značenju riječi i slika, 
u tajanstvenosti onoga nečega što je skriveno iza onoga što 
pjesnik kaže, u dalekim aluzijama i u prostranim simbolično- 
stima. Nazor je u »Intimama« ovu tajnovitost učinio glavnom, 
gotovo jedinom nadahniteljicom svoje poezije. U pjesmama 
prvoga dijela razvio je ideju ove poezije, a u pjesmama tre- 
ćega dijela razvio je poeziju ove ideje, ideje da je sanja dan, 
a java ružna sanja. On se nije zadovoljio time da dade svojoj 
poeziji čar iluzije, sanje i tajnovitosti, već je pošao još dalje, 
nastojeći da se digne u viši stepen poezije sanje, iluzije i tajne. 
Ne zadovoljava se onom poezijom što već i onako leži u taj- 
- novitosti vela kojim pokriva predmete, nego kuša da nam dade 
naročitu »poeziju toga vela«, poeziju čara toga vela. 
Pjesnik idila, legendi, epa, ditiramba i bojnih pjesama bio 
je zašao na put koji vodi ispod krošanja u lugu (»Šumske 
oidile« i »Šuma bez slavuja«), ispod površine morske (»Facol 
 rakamani«, »Halugica«), magle planinske (»Planinske pjesme« 
1 »Albus-kralj«), u tišinu sablasnih gradova (»Gubavac«), 
tragom čarobnih Himera (»Stoimena«) i u carstvo sanja, pa se 
Našao najposlije i u svijetu — balada: U tome svijetu i nije 
bio toliko tuđ: u ciklusu »Gradova«, a naročito u »Kralje- 
Vima«, ima mnogo baladnoga, pa i pravih balada, a i neke 

između »Planinskih pjesama«, kao i veći dio «proznih priča 
(naročito »Facol«, »Albus«, »Otac«) prave su balade. Ali ba- 
lade u »Intimama« nešto su novo u Nazorovoj poeziji: one 
nisu samo intimne balade i balade intimnih pjesnikovih du- 
ševnih stanja, nego bismo ih mogli nazvati pjesmama poezije 
baladnih raspoloženja. 

U tome je pravcu savršena pjesma: »Bunar«, prva u 
odjeljku balada. Ovdje je sva tajna poetičnog bogatstva u 
poeziji baladičkih elemenata tajanstvenosti, Prve su strofe 
neka vrsta romance o mjesečnoj noći. Ostavimo, načas, iz 
vida neodoljiv čar kadenca padajućeg daktilskog ritma i 
mekih daktilskih slikova, pa ćemo odmah razabrati da je 
glavni čar poezije ove pjesme u perspektivičnosti i tajanstve- 
nosti njezinih slika. Sablasni trak »lune«, »proplanak«, str- 
mina puna nejasnih sjena, »tiho« kročenje lune niz proplanak, 
.»Velima« je srebrnim Luna ovita u još veću« tajanstvenost. 
»Lug«, u noći, i sam tajanstven, »šušti«. Sjećamo se straha iz 
djetinjstva i osjećanja nemira u noći, sred luga što šušti ne- 
jasnim glasovima. »Vilom postani« — šušti lug. Vila — tajna; 
postati vilom — još veća tajna. Neka luna :»stane«, 'sablasno 
stane i postane vilom — i samo »jedne« noći da ostane! Onaj 
»jedne«, toliko podsjeća na priče, pune tajne: »bar jedne noći« 
itd. Pa neka stane u »tihim leglima« (čitav su svijet bajka, 
ta legla) »jelenjim«. Jeleni u šumi, u noći! Koliko poetičnosti 
u ovim lakim prikazama noćnim! Onda opet »potok«, njegov 


»šum«, pa »sjene« vrbove, »umorne nožice«, »blistave« pjene. 
noćne što »peru noge luni«!... Otajstvo »molitve« — »ča-. 


sove molitve« — »molitve noćnih časova«... Pa klasovi koji 


padaju na koljena, klanjaju se skrušeno zemlji!... U tome je: 
poezija romantike tih sugestivnih slika. Ali pjesma nije go-. 


tova: ona nije romanca. Evo drugog dijela: 


Luna je hodala umorna, 

selu dok tihu je stignula; 

onda kraj dvora je sumorna 
bunaru na rub.se prignula. 


Nagnu se i sva se ogleda 
na vodu crnu, bez valova. 

Trznu od njezina pogleda 
na grlu paprat se jalova. 


I oči otvori, sanana; 

i svaki listak joj pjevo je: 

»Božica koraka lagana 

došla je. Evo je! Evo je! 

A crna voda se krijesila, 
zvijezde joj u krug se micale; 
biserna mreža je resila 

kule što iz dna joj nicale. 


Otkrivši srebrne krovove 
bunar svu nojcu je sijao 
i tih sve sjajnije dvorove 

na dnu -je svojemu njijao... 


Pocrtao sam riječi koje izazivaju osjećanje tajanstvenosti. 
Tajanstvenost je pojačana još i čitavim ambijentom i naro- 
čitim okolnostima fabule: umorna luna, u tihu selu, nagnula 
se na grlo bunara koji je uvijek pun tajna, simbol je tajne, 
— a iz dna bunara niču kule i njišu se sve sjajnije! Svjetlu- 
canje iz mraka crne, duboke vode! Potpun mir! Stravičan ali 
lijep mir, jer je — potpun! Ipak ne bi bilo sve to ni toliko 
lijepo, ni toliko tajno da je mrtvo. Apsolutni mir, mrtvilo, 
nije više tajnovito kad je apsolutno. Tajnovito je samo onda 
kad ima još trag života, ili ako još nešto očekujemo. Treba 
neki glas, ili neka kretnja. U prvom dijelu pjesme to je bio 
glas šume. U drugom je dijelu usred mira baš zato sablasniji 
»trzaj paprati jalove«, a glas u tišini: »Došla je! Evo je« uzbud- 
ljivo oživljava onaj mirni sjaja kula na dnu vode. 

Poezija ove pjesme u izboru je riječi i slika što su već 
same po sebi, po tradicionalnom njihovu značenju, nabijene 
elektricitetom poezije; zato sve nešto drhti i svjetluca iz njih 
i titra kroz polumrak. Ove tradicionalne poetske rekvizite 
prekrivaju i cjelokupnu sliku koja se stvara u našem duhu, 
kao nekom mahovitom, ili patinom starine, što daje bronča- 
nim kipovima čar, čar što ga i na mramor starih zgrada baca 


3 velo posivjelosti. Muzika je mekih riječi i ritmova puna pri- 


175 


sr — aka ko tai. Soo os h o 


zvuka, pa nas zanosi u neodređenu, sanjivu daljinu, kao tihi 
val lađu. Ovo treperenje i drhtanje koje se osjeća i u sliko- 
vima (npr. »sanana — lagana«, »stignula — prignula«, »sje- 
nama — pjenama« itd.), čini utisak neprestana odjekivanja 
u daljini. Simbolika je ipak toliko općenita, da pušta svakome 
široko polje da je tumači na svoj način. Simbol je uvijek 
poetičniji od alegorije, jer je njegovo značenje određeno, jer 
ima manje idejne, a više emocione sadržine. Alegorička perso- 
nifikacija je očitija, ali je simbol sugestivniji. Simbol nije 
oličena ideja, nego samo aluzija na ideju: on nije smišljeno 
konstruiran, nego je intuiran, pa i čitalac intuitivno naslućuje 
njegovo značenje. 

Nazor je u pjesmi »Besmrtna« osjetio vječnost i tragičnost 
u tajnovitosti svega što je poetično: 


Ne znam od čega sam tkan; 

al ona je dušu mi tkala 

što ljepše, i život mi dala, 

što ne znam je VP java, je V san. 


Sve mi darovala vila, . 

al meni se otkriti ne smije. 
— Čemu, ah čemu na česmi je 
vječnosti besmrtnost pila? 


Iz te je tragičnosti nikao i nježnobolan baladički zavr- 
šetak pjesme: 


Ona me voli sve jače 

i sada nevidljiva stoji mi 
uz bok i sijede broji mi 
vlasi, i očajno plače. 

Ide neminovni dan, 

al oči mi ne vidje, dragane, 
ruke mi ne taknu lagane... 
I sve će proći ko san. 

Kadikad savlađuje i pjesnika Nazorove svježine i dobre 
volje tuga zbog vječnog tumaranja između sna i jave, zbog 
vječne izmjene dizanja i padanja, pa za neko vrijeme pada 
i on u spleen, kao npr: u ritmički vrlo zanimljivoj pjesmi 
= »Ko lani«. Pjesnik - naziva pjesme trećega dijela »Intima« 
Ć baladama; ipak to nisu balade u običnom smislu riječi. 
. Baladsko osjećanje samo je polazna tačka tih pjesama, ali či- 
tava ta Nazorova poezija teži preko toga osjećanja: ona ga 
- poetizuje u jednom višem, mirnijem i ugodno čarobnijem osje- 
ćanju, koje bismo mogli prozvati »katarzom baladičnosti«. 
 Katarzu izvodi osjećaj onoga što je u baladičnosti transcen- 
 dentno, dobro i lijepo. U pjesmama »Jezero« i »Jesen« i »Hra- 
movi«, koje idu među najljepše pjesme ove zbirke, vidi se 
to najljepše. Polazna pjesnička ideja »Jezera« stara je baladna 
= ideja: Ona je lutala po ritu i slušajući bajke trščaka što su 
 šuštali, utopila se u jezeru da potraži bajku na njegovu dnu. 


te pjesme. On govori o onima koji sad plaču za onom kojoj 
ne znamo ni za ime, pa bi mogla biti ili djevojče ili duša, a 
u suštini nije drugo no jedan široki simbol: »Al vi ste je pu- 
oštali dok mrak prvi pada da šutljiva luta po ritu...« Vi joj 
niste dali ljepote priče, i ona ju je pošla sama da traži: 


Što neznala majka 
da priča kraj svijeće, 
to potraži ona 

gdje jezersko cvijeće 
trag mjesečev njiše. 


U ritu tom hladnom 

ta čekala tajna: 

sva blistava, sjajna, 

pod vodom je spavala bajka. 


, Ovdje su svi elementi balade, ali se pjesnik diže nad 
baladu, veličajući ljepotu čežnje, koja je Nju domamila na 
dno simboličnog jezera: »Nek ostane samo! Zar sama ne ode 

Ali Nazor nije htio da priča tu fabulu, a to je prva odlika | 

baš tamo, baš tamo. Nek ostane samo te tihane vode na dnu! 
Nek nadalje spava i s dušom se cijelom sveđ smiješi svom 
bijelom snu!« A kraljica rita »k njoj sići će tija, sa ključem 
od zlata, da otvori vrata svim kulama vitim, svim dvorima 
skritim u ritu, i lijepo to čedo... da digne, da budi i tiho na 
grudi da njija...« I pjesnik završava: »I nemojte ridati, nit 
paučni kidati tom njezinu bijelom snu!« 

Koliko treperenja u tim stihovima! Koliko zbivanja i ko- 
liko sanje! Čitava je ta tanana pjesma kao kakva trstika. Oni 
refreni: »na ritu« i »po ritu«, kadri su da nam naježure kožu, 
ne zbog jezovitosti osjećanja, jer je pjesnik uklonio sve što bi 
moglo biti jezovito, no zbog toga što ih ilustriraju ježurenja 
vodene površine kad po njoj prođe večernji vjetrić. A oni 
drugi refreni: »dnu« i »snu« padaju na dušu poput kamička 
bačenog u jezero; prvo u našem osjećanju kao neke kolobare 
valova što se šire, šire svud naokolo, sve veći i veći. 

I u pjesmi »Jesen« baladsko je raspoloženje dignuto do 
poezije smirenja. Jesen je personificirana, ali na njoj nema 
gotovo ništa materijalno: sve je jedan umor, jedna zebnja, 
jedno skrivanje i jedno umirenje. Jesen je skrita među trska- 
ma i duše u vlatove pjesmu u kojoj je Nazor neprispodobivom 
vještinom dao pendant svojim najboljim ranijim onomato- 
poejskim stihovima, od »Cvrčka« do »Notturna«. Sva naglost, 
sila, jezovitost i neugoda prvoga zimskog vjetra, u ovim su 
stihovima: 


Hu! — Šum se gluh ču 
Dok magla se bari 
nevidljiva klanca na dnu, 
na leđima vranca 

to Morana juri 

niz obronke vrletne, hu! 


I sada je mir. Jesenji jad je sam. Samo se čuje neko daleko ri- 
danje kroz mrak: — porušen je jesenji dvor, i vrt je pogažen. 
I jesen pita: »čemu sam iz dojka davala svima svoje mlijeko? 
O godino majko, za svojom ja plačem mukom, jer stvaranje 
radosti mi dade; ja jedino tužim se sada za praznom rukom« 

onih kojima sam punila dlanove. »O trstiko/ uzdanje jedino 
što primih za sve što im dadoh?« Vodama, šašu, magli i vama 
dat će ona i posljednju kapljicu mlijeka, dok je dva labuda ne 


ponesu u vječitu noć. I pjesma završava uspavankom umira- | 


nja koja nije smrt, no umirivanje u sladnjahnu snu: »Noć, 
pokoj i muk... Kroz tmoru sve rjeđu, kroz maglu sve bljeđu, 
zvijezde već blistaju dv'je. Šaš sniva; vrbici svi spć. Al i sad 
bdi trstika puk i šuma sve tiše: Ah spati! ne drhtati više!« 


A rosnatih skuta, 
prst držeć na ustima, 
trščacima pustima 
sjen lagana luta. 
Svih trstika rukom se takla; 
Strah od njih je makla; 
i tihano dalje se šulja; 
pa rit onaj cijeli, 

dok uštapa hlađani 
trak srebren ga bijeli, 
u sanak sad slađani 
ljulja. 


Katarza, smirenje i pročišćenje afekata bola ovdje su 
izvedeni: 1. razblažavajućim osjećanjima materinje nježnosti 
Jeseni, što s prstom na ustima uspavljuje rit; 2. odstranje- 


njem straha (»strah od njih je makla«) i 3. ljuljanjem u san. 


Ovakvo brižljivo uspavljivanje u zimski san budi u nama 
vjeru da to nije smrt, nego samo san umora, iza Kojeg dolazi 


opet — proljetno buđenje. 


U. »Hramovima« je Nazor do kraja simbolizirao blagu 
radost i sreću što je valja tražiti u poeziji tiha intimiteta. 


»Hladni su hramovi naši! Iz očiju svetaca bije led planinski; 


čelo im vije gnjev studen, što dušu nam plaši. — Tamni su 
hramovi naši! Noć sjedi na podu, svrh raka... Nijemi su hra- 
movi naši! U uglima šuti im jeka«, a mi zaman čekamo na od- 


ziv našim molitvama, Ali je ovako samo onda kad smo mi u: 


hramu, mi koji dolazimo s dušom punom straha i — punih 
šaka molbi. 

Sve ono što je ranije. bilo materijalno, razrijedilo se u 
»Intimama« u neku maglicu koja svjetluca mliječnoljubiča- 
stim svjetlom; sve je postalo utančano i prozračno; sve ete- 
rično. Veći dio te poezije nije od krvi i mesa; to nije više ze- 
maljska, već svemirska poezija. Pjesnik to i sam osjeća, pa u 
»Nevjesti« veli »biljci zemaljskih vrhunaca« neka ne traži od 
njega da je vodi sa sobom u vrtoglave vanzemaljske visine. 
»Al što ćeš kad tamo nam padne dan s hiljadu sunaca? A što 
ćeš kad sva ćeš se zgroziti nad jazima beznadnim, golima, dok 
na Veljim ja ću te Kolima nebesima voziti? A što ćeš, iz 
noćnog skuta kad dođem sa zvjezdama novijem da okolo 
struka ti ovijem p&s Mliječnoga puta.« — »O cvijete od puti 
smrtne«, hoćeš li da »sjutra na zemlju padneš ko šačica pepela 
prosuta.« 

»Intima« su pjesme traženja i izažimanja biti stvari i biti 
duha pjesnikova. One su plod težnje što se opažala već u »No- 
vim pjesmama« i koju je Nazor bio izrekao riječima: »A ja bih 
htio da iz duše izažmem sok pravi bića svojega« (»Stablo«). »Ja 
hoću sjutra ispod hrpe pepela da čistu nađem jezgru bića 
svog« (»Krijes«). U toj poeziji. intimnih stvari nema ni onih 
spoljašnjih srodnosti s ranijim poezijama Carduccija, Hugoa 
i D Annunzija, srodnosti koju je nosio sobom izbor sličnih 
predmeta i polaznih tačaka, dok je duh bio druge vrste. Ti su 
pjesnici, što nije ništa neobično ni kod najvećih genija, dali 
i Nazoru mnogi poticaj, služili onako kao što je starim juna- 
cima služio kamen s kojega bi skočili na svog konja, dok je 
sam Pegaz i kas i cilj našega pjesnika bio i ostao uvijek nje- 


gov i naš. Za »Intima« je ovakav kamen bio možda Pasgcoli, 


gdjegdje i Maeterlinck, onako kako je Nazoru ranije dao po- 
ticaj za »Slavenske legende« Nodilo, za »Medvjeda Brunda« 
Kipling, za nekoje priče (»Albus«) Selma Lagerlčf. Srodnost 
s Pascolijem pokazuje se najviše u nježnosti za male stvari i 
u traženju izraza i ritmike koja najbolje izražava tu poeziju 
što je jedva može riječima da obilježi. Tragoya Maeterlincka 
ima u sklonosti bajkama, u nekim slikama, u govoru šutnje, u 
prisluškivanju šapata vječnosti, a zatim u sve jačoj sklonosti 
k duševnome. | 

Ali je ta nova Nazorova poezija bitno različna od poezije 


spomenutih pisaca: Nazor je u »Intimama« ostao vjeran sebi, 
a »Intima« nisu njegova posljednja riječ. One su neki inter- 
 mezzo. Nazor je uvijek bio iskren, on se neprestano razvijao, 


on bez prekida teži naprijed, k najvišemu, pa se u njegovu 
razvitku može lako vidjeti naizmjeničnost poleta i prikup- 
ljanja. Poslije »Legendi«, »Živane« i »Brunda« (od 1898. do 
1901), javilo se prvo razdoblje »Ispitavanja savjesti« u 


2 pjesmama »Pred hramom« (U »Lirici« odjeli: »Pred hramom« 


i »Febbre« od 1901. do 1903), onda je došlo drugo razdoblje 
objektivnije poezije »Gradova«, » Velog Jože« »Kraljeva« i 


doba sunčanih ditiramba (»Cvrčak«, »Io Pean« itd.). U nekim 


pričama i pjesmama iz 1913. godine, javiše se počeci drugog 
prikupljanja i ispitivanja savjesti, a »Intima« su najljepši, 
skoro mistični cvijet ovog »polaska u pustinju«. 

Evolucija svakoga čovjeka, a naročito umjetnika, puna je 
ovakovih krivulja, one su često ritam čovječjeg života. Kod pi- 
saca koji ne žive mnogo u društvu i koji su sami svoj svijet, 
zatvoren u sebe, taj je ritam najvidniji, jer je obično sav nje- 
gov duševni život i rad neprekidno obračunavanje sa samim 
sobom, neprekidno izmjenjivanje teza, antiteza i sinteza. To je 
veliko disanje koje opažamo kod svih velikih, kao npr. kod 
Goethea, a naročito kod samotara Ibsena, čije se drame mogu 
grupirati hronološki u pet grupa, pa će nam se ukazati kao 
pet činova jedne jedinstvene unutrašnje drame njegova duha. 
I Nazor je svijet zatvoren u sebe, koji se ne razvija prven- 


stveno prema spoljašnjim uticajima, nego prema ritmičkoj | 


izmjeni teza i antiteza njegova vlastita bića. | 
Nazorova'poezija posljednjeg vremena zbijanje je Svega. 
u Jedno, Velikoga u Malo, Širokoga svijeta i bujne prirode u 
jednu Duševnost. Zbijanje i sublimiranje, tako da od sokova 
ostanu -samo mirisi, od žara i šara samo fina treperenja. On se 
nije odrekao ni jednoga od elemenata od kojih je građen i 
hranjen njegov duh, oni su svi tu, pa i u toj novoj poeziji, ali 
ih je pjesnik toliko sažeo da je unutrašnja napetost onih ener- 
gija po kojima je prozvan »pjesnik energizma« počela zra- 
čiti poput ljubičastih električnih pramenova iz induktora, 


struja visoke napetosti. Te je vrsti transcendentnost Nazorovih | 


»Intima«. Ovo sanjarsko. »buduće«. nije drugo no posljedica 

trajno formativnog karaktera energizma: težnja za vječnim 
rađanjem novoga i budućega, a tu težnju podržava osjećanje 
slasti vječnoga rađanja. Ovako jak nagon i ovakvu radost za 
duševno potomstvo mogu imati samo istinski plodni i primi- 
tivno zdravi duhovi. Kod Nazora podupire ovaj nagon još i 
ljubav prema prirodi koju poznaje kao prirodoslovac, a oži- 
vljava kao pjesnik pun mašte. 

Priroda i nauka o prirodi razvila je kod Nazora do naj- 
višeg stepena osjećanje ljepote u evoluciji, ljepote razvijanja 
u preobličavanju. Ovo ga je uvijek čuvalo da ne padne u senti- 
mentalizam kad pogleda na prolaznost individua i oblika. 
Smrt pojedinca nije ga strašila niti pravila neprijateljem pri- 
rode. Njega nije zaokupljala prolaznost pojedinog plamička, 
već ga je zanosilo ukupno plamsanje, a čar plamena bio je baš 
u neprestanoj mijeni vatre, u rađanju i umiranju plamenova. 
On je uvijek tražio i nalazio ljepotu u razvijanju, u trajanju 
mijene u vremenskom redu, jednom riječi u ritmu života. 
A _ jer je život u ritmu, nije ni smrt drugo nego trenutak u 


tome redu, jedna tačka krivulje ritma. »I ritam je sve. Kad. 


tijelo mre, baš tada iz naših dubina pjev najljepši nastaje i 
tiho ga nestaje u eteru plavih visina.« | 

Sažetost se osjeća u čitavoj novijoj poeziji Nazorovoj. Po- 
stepeno, ali bez prekida, išao je pjesnik tome cilju. Širina i me- 
kota slika, upotreba pseudoheksametra, što je obilježavala nje- 
gove legende (bibličke i slavenske), zgušćivala se i skraćivala 
u pjesmama što su nastale između 1900. i 1903. Poslije toga 
Nazor je počeo zauzdavati svoju raspojasanu dikciju i metriku 
disciplinom sonetne forme »Gradova« i jednog dijela »Kra- 
ljeva«. Poslije 1908. razvezao je svoju bujnost u prozi, da može 
U stihu dalje sažimati. U ditirambima je napustio epsku širinu, 
sažimajući njenu bogatu emotivnu sadržinu u kratke poklike 
i u bljeskove. Što dalje, to je više stišavao i smirivao svoj ton, 
kratio svoje stihove, kako se to vidi u »Šumskim idilama« i u 
većem dijelu »Novih pjesama«. S ovim je skraćivanjem išla 
uporedo i sve veća pažnja prema formi i sve upornije nasto- 
janje da izraz i ritam budu ne samo besprijekorni već da ta- 
kođer budu što je više moguće neposredniji odraz misli i osje- 
ćanja, i da u njima bude sakupljeno što više poetske dinamike. 
Svu količinu dinamike što je skrivena u izražajnim  sredstvi- 

ma nove Nazorove poezije (bila ta sredstva riječi, slike, sim- 
boli ili ritmovi) moći će osjetiti svaki pažljivi čitalac čija duša 


reagira na ovu vrstu poezije, ali je pravo izmjeriti i razumjeti 


može samo poznavalac ranije Nazorove poezije. U novim pje- 
smama Nazorovim jedva će se naći posve nova materijala iz 
kojega Nazor gradi figure, ali je upotreba staroga materijala 
druga, drukčiji je njegov raspored i njegova obradba, pa su 
zato i efekti drukčiji. Kad naiđemo na sliku »konjic bjelo- 
grivi«, valja znati značenje koja ona ima čak tamo od » Velog 
Jože«, gdje je prvi put upotrebljena; kad je riječ o »zmaju 
ognjenome«, valja se sjetiti mita iz »legendi«, pa iz pjesme 
»Suncu«, »Meriggio« i tolikih drugih u kojima je u stotinu va- 
rijacija razrađen mit sunca; a tako je gotovo kod svake slike. 
Nazor pušta svaku od njih da se razraste, pa je sadi i presa- 
đuje, a evolucije ovih figura često puta pokazuju bogatstvo 
varijacija kojemu se čudiš. U evoluciji tih »nazorovskih« izraza 
i mita mnogo je puta čitava povijest njegovog razvitka, jer su 
njegove riječi, figure, slikovi i ritmovi nešto organično, što 
nije tek ukras, nego život njegova života: cvijet koji daje plod, 
plod koji daje sjeme, sjeme iz koga niču nove klice. Slike, ri- 
ječi i ritmovi međusobno se oplođuju i sve to živi .i ništa od 
toga nije nalik na papirnato cvijeće. To nisu retoričke, već su 
to organičke figure izražavanja. 


ARS POETICA 


U »Intimama« je Nazor destilirao sav taj svoj raniji i sav 
svoj noviji materijal, kao da je htio izažeti iz njega ono što je 
bitno, da nađe u njima kvintesenciju izražaja svoje vlastite 
poezije. Neobično uspjelim, i u čitavoj našoj poeziji jedinstve- 
nim načinom, opjevao je Nazor tu svoju težnju u četiri pje- 
sme koje bismo mogli nazvati »pjesme poetike«. »Ars poetica« 
našla je u pjesama »Riječ«, »Stih«, »Srok« i »Ritam« svoju 
poeziju. | | 

Neki su kritičari nazvali Nazorovu: poeziju monumental- 


i nom. Ovo je tačno samo u onom smislu, gdje se njegova djela 


razvijaju u monumentalnim dimenzijama. Ali ta djela nisu 


zdanja u kojima statički momenat određuje simetriju. Dina- , 

mički momenat je nasuprot u cjelokupnome Nazorovu djelu, 
kao i u najmanjim pojedinostima, tako vidan i toliko doslje- 
dan kao ni u jednoga našega pjesnika. U najvećem dijelu nje- 
govih radova sve je u neprekidnom živom gibanju, sve se 
miče, teče i kreće; ili nam sam pjesnik crta to spoljašnje gi- 
banje, ili budi u nama osjećaj unutrašnjeg strujanja života 
koji je ispod površine stvari. U radovima što su naoko mirniji, 
opet sve trepti i titra od unutrašnje napetosti: sad je ta nape- 
tost spremna na skok ili let, sad je opet budna u igri svjetla 
na mirnim površinama, ili je u podrhtavanju mišića, ili u vi- 
briranju površine parnoga kotla, Mnogo je puta uporedio pje- 
snik samoga sebe s napetim lukom, a uvijek mu je bila mila 
slika strelice što leti suncu i ata što se propinje. Zato on i traži 


»riječ-snagu« što se u čin pretvara; riječ što razvezuje pove- 


zane energije! Dinamički je momenat ona čarobna šipka ko- 
jom Nazor oživljava sve čega se dotakne: pa čak i led u koje- 
mu vidi manifestaciju jedne grdne snage! A on sam nosi u 
sebi obilje životvorne snage što sve budi, diže i pokreće. Nje- 
gova gipka mašta, neiscrpljiva u oličavanju svakoga osjećanja 
i u plazmiranju svake materije, mašta kojom je Nazor bogatiji 
od čitavih generacija naše poezije, mašta koja nije verbalna, 
nego plastična, ta mašta stvara ono šarenilo i ono raskošje 


dikcije što se čas cijedi poput biljnih sokova, čas vre poput“ 


krvi u žilama, čas se ruši poput slapa, čas se buri poput magle, 
čas se mijenja poput oblaka, pršti poput usijana tijela, ili 
titra poput odsjeva na pučini. Njegova je mašta vatra što 
proždire materiju koje se hvata; njegova je dikcija plamen 
što sa stotinu jezičaca, u hiljadu likova, liže oko sebe ili bukti 
prema nebesima. Tako postaje njegov stih bičem što puca, i 
gredom što lupa, žica od zlata, mlaz vode izvorne. 

Sve je kod njega radnja. Srokovi su uzvik i jeka; on ih 
hvata i veže, a oni ko da se ne daju, trepeću i lepeću i po- 
skakuju. Jednom je Nazor (u pjesmi »Geneza«) uporedio svoje 
stvaranje rvanju s nemani što se u njemu budi. Ovo je rvanje 
dobilo u pjesmi »Srokovi« drugi oblik, ali je ono: i ovdje 
primjetljivo: pjesnik »veže čvršće« stihove; od njih nastaje 
strofa. Postao je jači i suvereniji, a predmeti postadoše nježniji, 


pa se rvanje prometnulo u lakšu igru, ali je ostalo još mnogo. 


neudovoljenih: težnja. U tome je Nazor i u »Intimama« ostao 

= pjesnik težnje, ona je ovdje čak i vidnija nego drugdje: 
= Kažem: pjesnik težnje, ne pjesnik čežnje, jer je u razlici 
između aktivne težnje i pasivne čežnje sva razlika između 
 Nazorove poezije i poezije mnogih drugih naših pjesnika 
- »poezije zavjetrine«. : 


Veoma je značajno što Nazor daje svojemu energetizmu 


oblik težnje. Rijetke su pjesme u kojima je ocrtana stabilna 
snaga i uopće jedno staloženo raspoloženje. Rijetko se izra- 
- žava u obliku: »ja jesam«, ili »ovo jest«, a gotovo uvijek u 
obliku »ja bih«, »ja hoću«, »ovo bih«, »pođimo«, »letimo«, 
bit će«, kao da i ne može zamisliti energiju ako je ne uperi 
prema budućnosti. Ne zadovoljava se onim što jest, već ide za 
onim što biva, što može, što bi moralo biti. 


Gotovo sve pjesme u »Intimama« s formalne su strane 


dotjerane (do takve mjere da ih možemo smatrati uzornim i 
klasičnim u svojoj vrsti. Nazor je ovom zbirkom, što se forme 


tiče, stao uz bok najpomnjivijim našim pjesnicima, pjesnicima 


najboljeg ukusa, kao što su Palmović, Kranjčević, Begović, pa 
Rakić, Dučić, Šantić. Palmovićeva sklonost za metričke efekte, 


Kranjčevićeva sažetost i neobičnost izraza; Begovićeva melo- 


dioznost, Rakićeva konciznost forme i izdjelanost slika, Duči- 
 ćeva probranost i izbrušenost fraze i Šantićeva topla mekota 
intonacije, sve je to propjevalo glasom srebrnih zvonaca, za- 
 blistalo lomom brušenih kristala, prošaptalo kroz mjesečnu 
noć, zanjihalo se na talasu morskom i razigralo se maglicom 
 mliječnog puta u novim Nazorovim »Nutarnjim ritmima«, 


u »Intermezzima« i »Baladama«. Ta ritmika daje Nazorovoj 
knjizi draž novoga, čar bajke i eteričnog zračenja. i 
Osnovni elemenat. Nazorove ritmike je daktilska stopa. 


, Daktil je, izmiješan s trohejem, odvajkada dominantan u 
- Nazarovoj poeziji. U »Intimama« je samo nekoliko pjesama u 


trohejskoj stopi, a vrlo je malo prepletaja daktila s trohejem, 
tako da se može reći da je čitava zbirka spjevana u daktil- 


 Skoj stopi. No taj se daktil u ovoj knjizi tako rasevjetao \da 
čitave strofe i slikovi postaše daktilskim. Daktil je vitalni, 
Plastični princip čitave zbirke. Daktilski slikovi kao što su 
| npr.:: »Umorna-sumorna«, »sanana-lagana«, »micale-nicale«, 


»vrcalo-zrcalo« itd., daju zbirci naročitu punoću sazvučja, 


pa su gotovo uvijek čisti, sastavljeni od riječi sa srodnim 

konsonantima, naglaska jednake vrste i jačine. I prelaz s je- 
dnoga stiha drugome većinom je strogo daktilski, kao npr.: 
»Putnik sam — što mu kroz sveti — hram prirode noge tu- 
maraju«, gdje u prvom slogu (riječ »hram«) drugoga stiha 
svršava stopica početa na kraju prvoga. Ovo je navelo Nazora 
na jednu neobičnu vrstu slikova, kao npr.: »Krunu joj no- 
sijah, sjala je — za nju još slavnija dika — da bude joj, u 
baru pala je — dić je, oh, nikada, nikada«. Ovdje se »dika da« 
sliče sa »nikada«, iako je riječ »dika« na kraju jednog, a »da« 
na početku idućeg stiha. Ali je logički morala riječ »da« doći 
u drugi stih, mada obje zajedno čine daktil. 

Nazor je od širokih daktilskih pseudoheksametara i tro- 
hejskih šesnaesteraca, što ih je radio u »Legendama« i u 
»Živani«, prelazio sve češće na kraće stihove, praveći najrazno- 
ličnije kombinacije, a u »Intimama« došao, posve prirodno i, 
moglo bi se reći, mirno od strofe čiji oblik i strukturu po- 
kazuju »Sanje«, »Tuga«, »Ja vjerujem«, »Ritam«, itd. — Oblik 
je te strofe ovaj: 


vI—>ee|—eje|—ee|—j|[v|—ee|—ee|— oo 


—ve|—ejev|—o0|— o[[e]|—ee|—ee|— | 


Dva kraća stiha (gdjegdje i četiri) od po šest slogova, pa jedan 
(gdjegdje i dva i više) duži, sa devet slogova, pa opet tako. 
Ovakav je raspored stihova veoma podesan za naš jezik i 
vrlo je praktičan za logičko izražavanje. A ipak čitava strofa, 
prikazana u neprekinutom redu, kao gore, nije ritmički ispre- 
lomljena, već se sastoji od potpunih daktila, a posljednji krnji 
kao da sve veže o prvi, zamašni, slog. Do ove je strofe Nazor 
došao samostalno, i ona odgovara njegovu duhu, ali ipak sama 
strofa nije ovdje prvi put upotrebljena u hrvatskom pjesni- 
štvu. U tom je obliku A. Palmović preveo još godine 1876. 
Mickiewiczevu baladu »Tri Budrisa«, iako to nije bio Mickiewi- 
czev oblik. Čudnim slučajem nije ni sam Palmović — ni bud 
koji drugi jači pjesnik poslije njega — ponovo upotrebio 
ovakvu strofu. 

U pjesmama »Ko lani«, ili »Visvamitra« može se vidjeti 
koliko je efekata, Nazor umio da izbije iz svojih daktila spre- 
tno prelomljenih u duže i kraće stihove (kao što je npr. 

ranije to činio s trohejima u »Cvrčku« ili »Notturnu«). U 
ocvrkutanju ptičica: »Ti suzama svojim — nas mij!« nije na 
kraju daktil potpun, niti se nastavlja u idućem stihu, ali te ri- 
oječi »mij«, »lij«, »Šij«, »grij«; sa oduženim »i — ima« imaju 
neke vrste zvečeće produženje, kao glazbena korona kojom 
završava daktil. Jednako je i u pjesmi »Jesen«: »To Morana 
juri — niz obronke vrletne — Hu...«. Baš je u toj pjesmi 
Nazor pokazao kako se može izmijeniti dužina stihova a da se 


da umije, ne mijenjajući takt, mijenjati tempo upotreblja- 
vanjem riječi s dužim ili kraćim, s jačim ili slabijim akcentom, 
s oštrim ili mekšim vokalima i konsonantima. 

Mnogi pjesnici takozvanog slobodnog stiha trebalo bi iz 
ovoga da nauče kako i slobodan stih mora prije svega biti 
ipak — stih, imati dakle svoju ritmičku mjeru, i kako mije- 
njanje ritma ne smije da bude — napuštanje svakoga ritma. 
Nazor je u »Intimama« pokazao pravu mjeru proporcije između 
slobode i discipline stihovnog izražavanja. 


ne prekida ritmički takt. A pokazao je već mnogo puta ranije | 


. 
> .. 

»TRZAJI« 


Kranjčević vrlo dobro osjeća što vrijede sanje i ideali; 
on pjeva više puta o prevari i varci svojih ideala, o tom kako 
ga uspavljuju, ali on zna i to da bez tih varka nema pjesnika 
i da mu one daju snagu i polet. Boli razočaranja za njega su 
izvor poezije i napretka, i on svjesno odbija od sebe sreću 
koja bi tražila od njega zaborav svijeta (»Pjesnik i svijet«). 
Pjesnikovo srce na pola je u svijetu, a pola tek u njemu. Ono 
jede samo sebe u trzavici vječnoj, »u bolnoj mamnoj slasti«, ali 
ga pjesnik ne umiruje, jer vidi »kako srcu u srijed srijede 
bajni kamen iskre baca«. I veli: »To su suze i meni više vri- 
jede neg sjaj sreće svih srdaca«. On svjesno ostaje uz bol, a 
odriče se dosadne sreće. U njegovoj duši »kriče bog i đavo u 
vječnoj kavzi svojoj, i požalit je prsi u kojima se kolju«, ali 
iz tih prsiju niče svijet novih misli i poticaja. Kranjčević zove 
suzu svojom najljepšom pjesmom. 

Da je u nas više života, da je više slobode, on bi se borio 
u njemu, ali ovo mrtvilo, ova apatija i njega ubija. On ne 
trpi zastoja, a vidi život koji »tromo mre — ah dosadno i praz- 
no«. Ne zna, bi li plakao ili bi se nasmijao. Ovo mirovanje je 
smrt. A gdje ima kakve misli, gdje ima u nas danas života? 
Pjesnik pjeva i potiče ljude, a javlja mu se tek prazna jeka, 
i njegove misli i njegovo ogorčenje ne razumiju; nego sve 
okrste ukratko »crnim pesimizmom« ili »tamnom poezijom«, 
ili se kaže da odviše umara i pritište duhove, pa smo gotovi. 
Ali tu nema pesimizma u onom smislu u kojemu se redovno 
uzima. Suza, zbog tuđih grijeha prolivena, koja vjeruje da će 
naći maramu da je otare, i tako pridonijeti novomu životu, ne 

može biti znak pesimizma. Svaljivanje sve krivnje na ljude 
same, a opet i vjera da oni mogu stvoriti novi Eden — to nije 
pesimizam. Svjesno naglašavanje boli kao majke napretka — 
nije zloslutnost; a propovijedanje rada, vjera u rad i u volju 
i opet ne može biti pesimizmom. Prema tome s ove osjećajne 
strane Kranjčević nije pesimist, a najmanje je sentimentalni 
pesimist. On o »slijepoj prirodi« ne govori mnogo, nju ne 
krivi, on štaviše vjeruje da je čovjek može po svojemu pre- 
udesiti. | 

Sve te misli izlaze iz pretpostavke da mi kao dio prirode 
ne možemo znati ni odakle smo, ni kuda ćemo onkraj groba, 
Prema tome je glavno, kad smo već tu, da živimo punim živo- 
tom i da taj-život radom učinimo sebi što ljepšim, a ta čežnja 
je sve prije nego šopenhauerijanstvo. ć | 

— Aliu toj težnji uključeno je još nešto čemu se nije Kranj- 
čević mogao oteti. Težnja naše naravi za istinom dovodi pred 
naš intelekat neprestano pitanje: Ah čemu čitav taj život? 
"To metafizičko pitanje muči i Kranjčevića. On mu se otima, 
on kuša da se zadovolji spoznajom da je ovo pitanje suvišno, 
zato što mu nema odgovora. On kuša da ga zabašuri time što 
vjeruje u život, ali se tome pitanju ipak ne može oteti. Vjeru- 
jući u napredak, ipak se pita: ali šta će sve to, gdje je dublji 
smisao svega toga, u čemu je svrha života? Logično bi bilo da 
odgovori: Svrha života je život sam. Priroda je sama sebi 
svrhom, mi smo ovdje tu zato što jesmo, a dalje odgovara ne 
možemo naći ako ne ćemo da padnemo u vratolomne metafi- 
zičke spekulacije. Kranjčević je još uvijek dijete svoga vre- 
mena i metafizička, teleološka, ukorijenjena pitanja nije mogao 
da istjera iz svoje duše. I tu, u toj strani njegove poezije 
možemo naći pesimizma koji time postaje filozofski, intelek- 
tualan, a nikako sentimentalan. Taj se pesimizam očitovao 
najjasnije u njegovu »Adamu«, gdje Kranjčević i nakon 
Bovog Edena, koga je čovjek sagradio »o muci samo svojoj«, 
vidi rasap, leđenje zemlje, na kojoj je poslije smrti od živih 
stvorova još jedini čovjek — i pita: našto sve to kad će se 
zemlja naskoro srušiti u kaos, iz koga će izaći novi svijetovi 
1 život u novom izdanju. Zašto taj vječni koloplet? U »Trza- 
jima« se javlja taj pesimizam u novom svjetlu u pjesmi »Ži- 
5: vot«. U prvom dijelu te tamne pjesme (»Polazak«) opisuje 


" 

Kranjčević ljude kako puni nada, oboružani mišlju, hrle u 
život da mu otkriju tajne. U drugom dijelu vidimo kako se 
vraćaju, »Nit plaču nit se smiju«, oni šute u dosadi bez volje 
i nestaju u nepoznate dubine. Ali da zapita »majstor« bi li se 
rado vratili, oni »oborili bi glave i trgli sunovrate« u prazninu. 


Tako prolaze jedni kraj drugih, oni što polaze i oni što 
se vraćaju, bez riječi. Ah »Oba sprovoda sudbina ista goni, ko 
atome kotača sveđ naokolo osi.« Šta ta pjesma znači? Ne može 
značiti drugo nego to da su oni koji su pošli došli dokle je 
uopće moguće doći, da su otkrili sve što se može otkriti, i kada 
se njihova težnja udovoljila, pa nemaju šta više da otkriju, do- 
sadno im je, nemaju više volje za život koji nema više smisla. 
Oni žele još jednom — utonuti u ništa. Do one osi oko koje se 
kreću nisu mogli, nisu k njoj težili, otkrili su sve što narav 
ljudska može da traži, i za njih sada više nema čara. Ovdje 
je s drugog, misaonog stanovišta obrađena ista tema koja 
i u posljednjem Adamu. Sve se okreće unutar nekog cirku- 
lusa, iz kojega nema izlaza. Život ima smisla i čara dok 
čovjek ne postigne ono za čim je težio, ali onda se gubi i čar 
i smisao. To je najviša negacija, ali i — afirmacija života. 
' Čovjek je sebi uredio Eden na zemlji. Ali našto onda tolike 
muke kad dalje ne može ni željeti više. Pita i traži odgovor. 


I nađe odgovor, ali otkrivši tajnu i spoznavši da život uopće 


nema daljeg smisla baca se sunovrace u ništavilo. A da li je 
čovjek kao dio života i mogao u životu, dakle u cjelini od 
od koje je dio, naći drugoga smisla osim života. Kranjčević, 
vjerujući i u napredak ,i u otkriće istine, u obojem vidi be- 
svršnost i u toj tački postaje pesimistom, ali se baš u tome 
odmiče od Schopenhauera, i primiče Hartmannu. 

U toj negaciji svrhe života ima i jedna afirmacija. Ako 
život nema druge svrhe osim sebe, ta ideja je već nešto pozi- 
tivno: život treba živjeti. Kranjčević kaže da bi »Oni što sve- 
tokrugom sjaju trgli sunovrate«, dakle oni koji su prvaci, 
najviši umovi. Ali za ljude uopće dosta je živjeti i u životu 
raditi prema onim uzvišenim idealima koje Kranjčević pro- 


povijeda, Napredovati i graditi novi Eden. Dok se taj sagradi, | 


mnogo je posla i mnogo muke. Proteći će još mnogo znoja, suza 
i krvi, mnogo rodit će se pjesnika i mislilaca. Prema tome, taj 

Kranjčevićev intelektualni pesimizam nije niti izdaleka tako 
deprimirajući i štetan kao što je to sentimentalni pesimizam u 
ostaloj našoj literaturi. Do ovoga pesimizma se mogu dići tek 
oni »što svetokrugom sjaje«, ali ne mase. — Ovakav nazor ne 
djeluje protiv volje za ovaj današnji život, ne ruši pouzdanje 
u čovjeka i čovječju silu, ne ubija energiju, i mi bismo mogli 
ovaj Kranjčevićev pesimizam paradoksalno označiti riječima: 
optimistički pesimizam. Ma kako to izgledalo protuslovno, 
ipak odgovara uglavnom istini. | 
Baš zato što Kranjčević optimistički vjeruje u napredak, 
u postignuće ideala, postaje pesimistom, jer iza toga ne može 
da nađe više ništa, dok je u nas pesimizam došao od razoča- 
ranih optimista koji su mislili da će već sutra sve postići, a 
kad nisu postigli, zakukali su nad životom i postali zloguki 
i izmoreni prema onoj: htjeti a ne moći. Kranjčević polazi od 
one: moće sve, a nemati više što moći. Dok se redovno ljudi 
ojade zbog one »tražiti a ne moći«, Kranjčević je klonuo pred 
onim »sve naći, ali nemati više što tražiti«. 
Tako Kranjčević svojim zdravim nesentimentalnim shva- 
ćanjem života prevladava i naš stari i romantični i slijepi 
optimizam i idealizam i iz razočaranja rođeni sentimentalni 
pesimizam, te ga povlači u sferu spekulativnog intelekta, i tek 
tu se ne može da otme pitanju o svrsi i smislu svega života. 
Je li moguće pesimizam razabrati i iz ove njegove po- 


 sljednje kule. Nietzsche je također, kao i Kranjčević, prevla- 


davao pesimizam vjerom u život, u pobjedu nadčovjeka, time 
što nije u boli vidio zlo, nego motor napretka, ali i on je naj- 
poslije postavio svoju teoriju o »vječnom vraćanju svega«, 
teoriju po kojoj sve što jest već je bilo i bit će baš tako u 
vječnosti vremena i ograničenosti prostora neizmjerno puta. 
Time je i on kazao da, pošto se sve vraća, sve se vječno »oko 
iste osi kreće«, da i nema život kakva posebnog i konačnog 
smisla, pa je i on htio da dade ovom životu ovdje smisao 
1 vrijednost time što je čovječanstvu za cilj njegova razvoja 
postavio ideal nadčovjeka. Kranjčević postavlja kao cilj novi 
Eden. Čini se, prema tome, da se pesimizam iz kule spekula- 
tivnog intelekta neće moći izagnati sve dotle dok se bude 
postavljalo pitanje o svrsi i o smislu, dokle god se ne bude 


uvidjelo da je to pitanje uopće suvišno i da je ostatak varke 

da sve mora imati neku svrhu. Misao se ta razvila tako 
što je sebi čovjek uvijek postavljao neki cilj, jer takva 
fiksirana tačka najbolje organizira rad i sile čovjekove. \- 

Ali ako čovjek kao dio ne zna naći svrhe cjelini, ne treba 
da zato očajava, da se odriče principa života. Pošto ne nalazi 
smisla svijetu uopće, daje bar smisao sebi samome i svome 
ljudskome životu, tj. on živi u prirodi i u skladu. s njome 
bez suvišnih iluzija; živi i radi; u tome je njegovo zadovolj- 
stvo i tako dolazi na mjesto pesimizma-realizam. 


(»Obzor« 1902) 





s 


LI š e, =. M 4 


.&..* 








POEZIJA DOBRE VOLJE 
ISO VELIKANOVIĆ »OTMICA« 


4 


Ima različitih knjiga: o jednima se \da debatirati, da se 
mnogo pisati u svim mogućim.i nemogućim. refleksijama 
i raspravama — nu imade knjiga o kojima je teško rasprav- 
 ljati u debatama, o kojima se mišljenja neće mnogo razilaziti. 
Takve su one knjige koje su ili lože, ispod kritike, ili su vrlo. 


dobre, a nisu problemne. Hoćemo li pisati ili razgovarati o 
takvim lošim knjigama, moramo ići od stranice do stranice, pa 
glosirati pojedina mjesta, citirati ih i pokazivati glupost takve 
knjige. Ali i kod dobre knjige postupak je jednak, samo što se 


takvom zastarjelom metodom — iznose sva uspjela i krasna 


mjesta u njoj. Takva kritika postaje parafrazom djela. 

Među takva dobra djela mogao bih ubrojiti najnoviju 
Velikanovićevu epsku pjesmu koju je ove godine izdala »Matica 
hrvatska«. Kad je čitamo, uživat ćemo u pojedinostima; kad 
je pročitamo, preći ćemo mišlju njenu kompoziciju — sladit 
će nas i onda kad smo je već odložili. A kad budemo možda 
zaboravili na pojedina lijepa mjesta i na slijed opjevanih do- 
gađaja, ipak će nam ostati ugodno idilično raspoloženje, vedro 


i radosno, i uživat ćemo u njemu i podavati mu se. Poželjet 


ćemo da se to raspoloženje uzdrži i pojača, potražiti nove po- 
bude i uzeti opet knjigu u ruke i čitati je ispočetka: | 


" Bude li pitao prijatelj: »Kakvo li je to najnovije Velika- 


Nnovićevo djelo?« — mi ćemo reći samo nekoliko riječi: »Dobro 

je, štaviše vrlo dobro, baš krasno«! — i činit će nam se da 
smo učinili još neku krivicu i da nismo bili dosta objektivni. 
Doći će nam pred oči neka mjesta koja nam se prikazaše slabi- 
ja, pa ćemo ih htjeti istaknuti, da ipak nešto kažemo o djelu, 
ali će nam iskrsnuti nenadno pred očima i druga, sjajna mje- 
sta, sinut će nam cjelovitost kompozicije, i mi nećemo isticati 
ono što smo mislili da je slabije. Drugiput pričinit će nam se 
da smo prekonvencionalno rekli svoj sud o »Otmici«, pa ćemo 
htjeti da istaknemo krasote tog epa, ali će nam i taj put po- 


nestati bujice riječi — iz obzira da ne bi povađeni primjeri, 
onako odjelito citirani, dobili banalan izgled. 
Zadovoljan čitalac ovoga epa neće voljeti — ni da ga 


pitaš, ni da ti govori o »Otmici«,. Tako je bilo meni, a opazio 
sam da je i mnogim drugima. Sjetimo se kako nam je bilo 
toliko puta neugodno izjavljivati se o kojoj nama ugodnoj i 
miloj stvari, ili osobi, ili o kojem osjećaju. Tako je i ovdje: 
»Otmica« je svakomu tko je pročita mila i ugodna, svatko 
uživa u njoj i ona postaje brzo dijelom najintimnijeg kutića, 
ona postaje nečim o čemu se ne običava govoriti, ali što sva- 
tko voli i u čemu uživa. Jedino tako možemo protumačiti 
pojavu da je djelo dobilo nagradu i bilo tiskano u »Matici«, 
a bez velike debate i halabuke. Djelo je izašlo, a o njemu 
vidimo da se malo piše, ali nisam našao čovjeka, koji bi ga bio 
čitao a da ga nije pohvalio. | 

»Otmica« ne izazivlje ni oduševljenja, ni osuđivanja; 
ona uopće ne izazivlje jakih afekata. Ona je mirna i skromna, 
ali lijepa i slobodna u svojoj vedrini poput vrbova gaja uz 
bistru rijeku, gaja u koji se zavučeš, pa slušaš ćuh vetrića, 
žubor valova preko pruđa i oko vrhova granja što se spustilo 
u vodu, pa trepti i njiše se uzgibano vjetrom i vodom. Pre- 
puštaš se lagodi, vedrim se smiješkom u očima sjećaš juna- 
čenja ljudi, velih poza i utvaranja, opsežnih spremanja na 
borbe i bojeve, a opet malih tričavih razmetanja, — smiješiš 
se zadovoljno svemu kočoperenju života, a ipak voliš taj 
život, i kad bi tko došao da te pita o čemu misliš — bilo bi 
ti najneugodnije to što te uzbunio u pustim snatrenjima, što 
je pomutio idilični mir, što je oskvrnuo intimnost raspolo- 
ženja. 

Kad pročitamo »Otmicu«, mogli bismo govoriti o tome 
kako je sjajno spojena laka ironija, bez oštre žaoke, s opti- 
mizmom bez velikih iluzija; kako je Velikanović valjan umjet- 


nik s protančanim estetskim osjećajem, a opet je upio u sebe 


duh narodne poezije, sve one i najtanje tančine i obrate 
narodnog pripovijedanja, ali je shvatio i tu poeziju s humo- 


= ristične strane i dao narodnoj formi humoristički ton. Mogli 


bismo pisati o tome kakav je taj ton i to gledanje na narodni 
život; kako se odražava u ovoj poeziji odnos jednog inteli- 
gentnog, modernog čovjeka koji ne može da naivnošću primi- 
tivnog pučanina ozbiljno shvata sve ono što pučki pjevač pje- 
va, ali da je krv inteligentnog čovjeka zasićena narodnom pje- 
smom. Mogli bismo debatirati o tome je li u »Otmici« sa- 
držana kakva tendencija ili nije, je li u njoj skrivena dublja 
misao, kakav pogled na svijet i život; mogli bismo pitati zašto 


= nije pjesnik zaoštrio svoj humor u satiru, te bolje poantirao 


svoju radnju, mogli bismo učiniti i ono što je jedan kritičar već 
učinio, pošavši otkrivati da je u »Otmici« idilika sentimental- 
na, pa je nazvati »sentimentalnim epom«, mada te sentimen- 
talnosti ne bismo mogli naći u »Otmici«, jer je upravo vedrina 
njeno glavno obilježje. Mogli bismo napokon ispitivati uzroke 
koji su utjecali na to da je u ovo naše neepsko doba stvoren 
jedan takav ep itd. Ali šta će sve to. | 


Ima djela u kojima kritika nalazi stvari na koje pisac 


nije ni mislio, ali ipak zato ne mora biti da takvih stvari u 


djelu nema; jer ima djela kod kojih pisac nije svjestan svega 
onoga što je u njima izraženo, kao što ima i takvih djela u 
kojima drugi ljudi ne nalaze onoga što pisac misli da je dao 


u njima. Opet ima i takvih djela u kojima nije ni pisac što 


osobita htio da uvije, a ni kritika ne treba da traži u njima 


drugo nego što nam ona daju. Neki će u takva ubrojiti larpur- 


lartistička djela. Ali bilo kako bilo, takva djela u istinu idu 


samo za umjetničkim užitkom. Ona nemaju prenesenih zna-. 


čenja, nisu simboli ni alegorije, ali nisu ni estetska gurman- 
derija ili gimnastika, nego je sav njihov sadržaj ono što u 
njima stoji, što je očigledno — ova su djela baš samo o sebi, 


izvan svake interesne sfere, čista i prozirna kao kristal, kao, 


bistra voda, vedra kao lazur. Neka od tih djela nazivljemo 
klasičnima, a neka ćemo tim imenom istom nazvati. Rekao 

bih da bi u tu vrstu djela došla i Velikanovićeva »Otmica«. 
Ona riječ: »Ja jesam koji jesam«, možda .bi za takve knjige 


bila najprikladnije geslo. Pa zašto raspravljati i raščinjati? 


Estetska ocjena možda bi bila najprikladnija, ali i ona — u 
koliko ne bi zapala u teoretizovanje i šablonsko registrira- 
nje — bila bi više manje glosiranje, ili ono što Nijemac zove 
»Nachempfindung«. A ovakvo glosiranje može, najposlije, pre- 
ma svojem ukusu, najbolje Ira svaki inteligentniji čita- 
lac sam za sebe. 

Tako mi, napokon, ne bi preostalo drugo nego da ispripo- 
vijedam sadržaj »Otmice«. Taj je veoma jednostavan: Musli- 
manski Krušičani momci, podbodeni rugalicom staroga gusla- 
ra, hoće da se opet jednom pojunače i načetuju, te preko Save 
odu da otimlju djevojku Stanu. Stanu daju njeni za nedraga. 
Nakon pijanih zaruka djevojka ode u vrt, gdje razgovara sa 
svojim od srca dragim i napokon pribjegne k njemu u neku 
kuću, gdje se sakrije. Baka Stanina ode noću u vrt da je traži, 
u to navale iz busije Krušičani, ulove baku, misleći da je 
moma i odvedu je. Ali ujutro se dosjete jadu, i onda nastane 
bruka u selu, dok seoske bake ne zaključe da se oteta dje- 
vojka čarolijom pretvorila u babu. Stanini ukućani — misleći 
da su Krušičani oteli Stanu, — dižu čitavu četu na Krušice 
i panu pod selo, te hoće da se biju, dok im napokom Krušiča- 
ni ne vrate mjesto Stane — babu.- Sve se svrši tako da Stana 
dobije svog po srcu dragog i da se slave nove zaruke. Djed 
njezin u zoru iziđe u vrt, gleda zoru kako sviće, pa. se zado- 
voljan sam sobom tješi junaštvom. 

Da — lijepi smo u svojim smiješnim stranama, lijepi ju- 
naci uza sve trice koje nas čine smiješnima — lijepi smo 
kao što je i život lijep i radostan sa svojim naprezanjima, 
sa svojim sukobima, zgodama i nezgodama. Lijep je on, iako 
nije vrijedno da se toliko uzrujavamo u njemu, ali ga možda 
baš ovo vječno bockanje i čini milim kao i ono malo dijete 
koje sasvim ozbiljno razgovara sa svojim drvenim  ko- 
njima i s crijepovima se igra kao da su tanjuri i zdjele. Ka- 
ko se mi smijemo tom djetetu, ali mu se ne rugamo, kako 
ne padamo u pesimistična rasmatranja o ništetnosti života, 
kad vidimo ono dijete kako plače i kako se srdi zbog onih 
trica, tako isto ne čini to ni Velikanović sa životom u svojoj 

»Otmici«. On nema iluzija o životu, ali ga uzima onakva 


kakav jest i voli ga. To je osnovno raspoloženje »Otmice«, 
to je taj svježi dah što iz nje pršti, u tome je klasičnost tog 
najnovijeg epa, u tome je njegova najljepša pohvala. 

Čitati »Otmicu« i zabavit se njome — to je prava i posljed- 
nja riječ što je može o njoj reći kritika. 


II 


Iso Velikanović je već više puta pokazao, u dosadašnjim 
svojim radnjama, svoj prijatni humor i svoj duh, pa svakako 
zauzima posebno mjesto među našim mlađim književnicima. 
Prevodio je Heinea, ali u njega nema Heineove zagrižljivosti, 
pisao je komedije i pripovijesti, u kojima je nesumnjiv utjecaj 
ruskoga realizma, ali nema Gogoljeve bolne satire, ni Ščedri- 
nova mraka, ni Čehovljeve boli. On je više dobroćudan nego 
sentimentalan, više pustopašan u humoru nego pravo satiri- 
čan. On voli sve one ljudi koje opisuje i kao da je s njima 
zadovoljan, pa im se ne ruga, već se tek smije kad iznosi nji- 
hove ljudske slaboće. Da, u slaboćama nalazi izvor komici, a 
nipošto u manama ili u grijesima svojih ljudi. Zato i jest takav 
humor vedar. Velikanović ne gubi nikad svoje dobre volje, 
nikad ne pada u čgirosnje nikad ne diže bič da oplete svoje 
osobe. 

Sve ove dobre strane Velikanovićeva talenta očituju se 
upravo sjajno u »Otmici«. 

Jednostavni sujet s mršavom radnjom obračiio je Velika- 
nović velikom epskom širinom i bez jačega -poantiranja, a 
čini se i bez kakve posebne tendencije. Mnogo znači napisati o 
ovakvom jednom sujetu 135 stranica stihova, i to lijepih sti- 
hova. Ali ne samo da su u »Otmici« stihovi glatki i dobri 
nego je tu nešto što je mnogo važnije, a to je način kojim je 
ta pjesma u svojoj cjelini sazdana. U nas se ne pazi dosta na 
kompoziciju, premda se baš tu može najbolje da mjeri i oku- 
šava estetski smisao pisca, premda je to veće mjerilo umjet- 
ničke vrijednosti nego su to lijepi stihovi, zgodne figure 
i pojedinosti. Tu se može najbolje vidjeti koliko je u kog 
pisca razvijen smisao za sklad i da li je neko djelo uistinu 

cjelina i iz jednoga komada sazdano, kakva mora da bude 
prava umjetnina. Raspored radnje, gradacija u razvoju radnje 
i samo nizanje zgode do zgode — ta unutarnja tehnika, važni- 
ja je od vještačke i kićene vanjske tehnike. 


Ta unutarnja tehnika je u ovom Velikanovićevu epu vrlo 


dobra, osobito u prvim partijama. Krasan dojam postizava 
Velikanović time što se izmjenjuje mjesto radnje u svakom 
pjevanju, tako se prvo pjevanje događa u Krušicama, kod 
otmičara, drugo u Grabiku, treće opet u Krušicama i tako 
naizmjence. Takav raspored sam po sebi ne bi značio mnogo, 
ali Velikanović je unio još jedan momenat: polaganu grada- 
ciju kod otmičara i kod ukućana Staninih, gradaciju koja 
dovodi polagano do konačnoga sukoba. Sjajno je prikazano u 
prvom pjevanju kako guslar Meho razbuđuje Krušičke mom- 
ke narodnim pjesmama, a isto je tako sjajno prikazan u trećem 


pjevanju polazak čete mladih Krušičana na otmicu. Mnogo 


karakterističnih pojedinosti umio je Velikanović da naniže na 
najnaravniji način jednu do druge, tako da vidimo kako ono 
uzbuđenje i ona poduzetnost krušičkih momaka raste. Pokazao 
je umjetničku sposobnost time što nam mnogo ne priča o mo- 
tivima, koji pokreću tu četu, što nam razvoj radnje ne pripovi- 
jeda, nego umetanjem savršenih imitacija narodnih pjesama 
i direktnoga govora izravno potiskuje i nas same naprijed, 
s onom četom svojih »hrabrih Krušičana«. Mi s tom četom 
živimo, jer je Velikanović iznio sve situacije i sve osobe s oso- 
bitom plastikom koja može da stane o bok ovakvim najboljim 
mjestima u našim narodnim pjesmama. S nekoliko poteza 
evocirati sliku čitave osobe i tu osobu učiniti bliskom i shvat- 
ljivom, to može da izvede samo umjetnička intuicija. Te intu- 
icije ima .kod Velikanovića u izobilju. | 

Prosidba Stanina i sav život u Grabiku opisani su takvim 
naravnim humorom kakva ćeš rijetko naći kod naših pisaca, 
pogotovu malo kod naših pjesnika. Polazak Grabičana na 
Krušičane nakon otmice dostojan je pendant polasku Kruši- 
čana na otmicu. i 

Sama otmica opisana je na epski način, tako da vidimo 
babu kako izlazi u vrt i traži Stanu i kako je uhvate i odvedu 
otmičari. Bilo bi bolje da je Velikanović udesio stvar tako 
da ni čitatelj ne zna koga su oteli i da i on misli da su uisti- 


200 













nu oteli Stanu, pa da se i on s otmičarima zajedno iznenađuje. 
Sfelikanović bi bio to mogao lako učiniti, a držim da bi bio 
i više uspio, pa bi komična strana situacije bolje izbila na 


ojavu, čime bi se jače isticala poanta izražena u stihovima: 


Blago Derviš-agi, čestilom junaku: 
otišo po curu, a doveo baku! 


Ovakvo oštro poantiranje moralo bi bilo Velikanovića 
dovesti i do toga da dade radnji izrazitiju satiričnu misao; 
ali se čini baš zbog toga što to nije učinio i što se takva 
 postrana misao ne javlja, da mu nije ni bilo do toga da piše 
satiru. | 

i »Otmica« se nema smatrati satirom, tim manje što su 
pjesniku ti njegovi ljudi do kraja simpatični, što ih on voli i 
što mu se oni, napokon, sa svim svojim manjim ili većim pog- 
X reškama, sa svim tim »važnim« junačenjem — sviđaju. 
j Osnovno raspoloženje ovoga spjeva može se naći na kraju 
knjige u završnim stihovima: | 


Zagleda je Lovro, zori se veseli: 


»Kazuj zoro moja, jesmo V lijepi, je li?« 
Ponosito staje spram zorinih zraka! 
»Ima U ljepših dana i boljih junaka?« 


To je pustopašnost, nepretjerana obijest i radost života. 
Ne znam kako se mogao naći u »Otmici« neki sentimerttalni 
= osnovni ton, kako ga je mislio naći jedan recenzent. To je 
sama vedrina i dobrohotna obijest. a 

Zar nije obijest kad Velikanović daje da tako ponosita četa 
željna boja, tapka po mraku i ugrabi mjesto cure — baku, do- 
čim Grabičani dižu ustanak na Krušičane da im vrate curu — 
a dobiju baku. Krušičke bake, hoće da baku riješe čina, jer 
drže da je ona uistinu Stana, koja je samo zlim očima pretvo- 
= rena u baku. Dvije silne čete, pošto je svaki boj »bespred- 


Svoga junaštva. Ali je najviše obijesti u tome što za to cijelo 
vrijeme ona o koju se svi otimaju — sjedi kod svoga dragoga. 

metan«, razočarane se razilaze a da ne mogu nikako pokazati | 

Tu nema sentimentalnosti, to je zdravlje, zdrav: pogled na 
ljude, to je optimističan pogled. Humor Velikanovićev ne stoji 
u službi kakvoj prikrivenoj ideji, tendenciji ili sličnomu; on je 
tu sam o sebi; pjesnik uživa, u zgodi i u ljudima. On im se 
smije, a ne ruga se, ne žali, ne ogorčava se, niti se rastužuje. Iz 
svih stihova, iz čitave »Otmice« izbija široka volja Velikano- 
vića, koji voli život onakav kakav jest i kao da hoće uvijek da 
kaže: pa ipak smo zgodni! To vedro posmatranje je, ako već ho- 
ćemo da kažemo takvu ideju, ideja »Otmice«. 

Tom vedrom raspoloženju imamo zahvaliti i onu harmo- 
niju koja vlada u tom spjevu. Sve je skladno, mekano i ljup- 
ko, i sve je neusiljeno duhovito. Zaoštrenosti nema ni u cje- 
lini, ni u pojedinim šalama i dosjetkama. Epski ton krasno 
pristaje ovakvu raspoloženju, a epska širina ovakvoj širokoj 
volji. 

Taj epski ton je Velikanović izučio na narodnoj poeziji. 
Čudno je da se u nas tek danas javio netko tko je umio da 
se tako potpuno uživi u duh i u način narodne pjesme, da je 
može u jednu ruku savršeno imitirati, a u drugu ruku u nje- 
nom duhu stvoriti dobru, pjesničku kompoziciju. . 

Ako se. sjetimo raznih ranijih imitacija narodnih pjesama, 
od ilirizma amo, u kojima se glavna pažnja posvećivala je- 
ziku, figurama i deseteračkom stihu, moći ćemo vidjeti, kakav 
je hapredak »Otmica« i kako je u njoj; bar uglavnom, Veli- 
kanović riješio pitanje o umjetnoj poeziji na podlozi narodne 
poezije. Moderan, inteligentan čovjek nije mogao uzeti stvar 


sasvim ozbiljno i postaviti se, danas, u nenaravnu pozu naiv- . 


noga sSlijepca pjevača, što su mnogi mislili da moraju učiniti, 
nego se tim junaštvima pomalo i nasmijao i s njima se 
našalio, ali je ostala ljubav spram njih i toga života, spram 
tih »lijepih dana i boljih junaka«. . 

Ovo je možda jedino moguće iskreno stahiovišie koje 
može prema narodnoj poeziji da danas zauzme inteligentan, 
moderan čovjek. Ako izlučimo one pjesme koje imaju svoj 
korijen u drevnim motivima, pa se ograničimo na novije pje- 
sme o junacima, megdanima i četovanjima, ne možemo. da 
imitiramo danas ni njihov ton, ni njihove fabule onom pro- 
stodušnosti kojom su one bile nekada pjevane i slušane. 
Dalek nam je taj svijet i daleko shvaćanje, ali nije nam dalek 

bilo Koturovu nagradu. 





duh onih naših tipova koji su u takvim pjesmama izneseni. 


Danas ta junaštva i ta tumačenja možemo da gledamo u zgod- 


nosti pojedinih prizora i junaka, ali ne možemo da se pre- 


damo onakvoj iluziji kakvoj se podaje pučanin. 
Ovako je shvatio stvar Velikanović. 
O vedrom posmatranju pučkog života i optimizmu dalo 


bi se raspravljati, dalo bi se govoriti i za i protiv, mogao bi 
tko, donekle i s pravom, kazati da u dane naših narodnih 


nevolja nije umjesno, ali u to se upuštati nije zgoda, a držim 
da i u ovakvim danima, gdje leže teški oblaci na obzorju, gdje 
su sva čela namrštena, gdje su brige zaokupile sve duhove, 


sve misli i osjećaje, da prijatno djeluje vedrije čelo, veseliji 
pogled, svjetlija strana života. Da se Velikanović naivno 
oduševio ljepotom ovog našeg života, bilo bi baš takvo odu- 


ševljenje u ovo doba nenaravno i neprijatno; ali on je u tom 


životu našao komičnu stranu i s humorom je iznio komad 
njega, i zato nas se baš danas ova radnja doima prijatno i dje- 


luje razblažujući svojim duhom i svojom kao izvor voda 
čistom i bistrom poezijom, pa je bilo u redu da je to djelo do- 


(»Obzor« 1902) 





JOSIP DRAŽENOVIĆ: 
»POVIJEST JEDNOG VJENČANJA« 


Barba Fran, stari kapetan, imao je u gornjem dijelu gra- 
da Senja urednu kućicu, u koju se zavukao poslije smrti svo- 
je žene i već dvadeset godina samotari tako uporno da su ga 
ljudi počeli nazivati »svecem«. Pohađa crkve, čita evanđelja 
i Kačića, a svake godine jedanput, na Martinje, zađe u jednu 
mornarsku krčmicu, kao da hoće da osvježi uspomene na svoj 
prošli, dosta buran život. Stara usidjelica, sestra Polonija, 
samo naslućuje da se u njemu krije nešto što nije dobro. Iz 
tog dvadesetogodišnjeg mira trgne ga smrt rođakinje Gene, od 
koje baštini nekoliko hiljadica. Vrati mu se volja za život i 
ne opire se provodadžinici »blatnoj Urši« da ga splete sa 
susjetkom, udovicom gospom Žvanicom — na čudo cijelome 
gradu. Urša je bacila u grad glas da se barba Fran ženi, ali 
ljudi nisu znali koju uzima, a nisu pravo ni vjerovali. U bri- 
jačnici se ljudi kladili — hoće li, neće li, i nestrpljivo očeki- 
vali dalji tok stvari. Fran se ne da smetati ni spočitavanjem 
sestre, marljivo pohađa Žvanicu i ureče ženidbu o Sv. Kati. 
O Sv. Kati čekaju mušterije Matićeve brijačnice do pet sati 
po podne vjenčanje i ne znaju kako će ispasti oklada. Po- 
sljednjih dana Fran je bio iznenada nekamo otputovao, i kako 


se pročulo — otkazao Žvanici. U posljednji čas, u pet sati, , 


dolazi u brijačnicu — vjenčani list barba Frana iz —Lo- 
vrana, u Istri. Fran se vjenčao s drugom ženom, ali se ipak 
vjenčao, i društvo može da slavi vjenčanje, samo nitko ne zna 
pravo kako je došlo do tog novog iznenađenja. 

Dogodilo se to naglo i nenadano. Fran je za mladih 


dana imao djevojku Maricu, koju je ostavio i izgubio iz vida. 


Nije znao da mu je bijednica rodila kćerku i da se za svo- 


jim ocem sklonila u Lovran. Tu kćerku, kad je odrasla, zavo- 
lio mladi Lovro, koji je prosi, ali majka je rado ne daje, jer, 
se boji da će bračnoj sreći djece smetati to što se djevojci ne 
zna za oca. Ali Lovro, koji po jednom starom medaljonu pre- 
pozna Frana, prijatelja svoga oca, ode u Senj da u njega 
“prosi kćer i nagovara ga da popravi stari grijeh, i stari Fran 


ide u Lovran, vjenčava Maricu i usrećuje djecu. 

Ovo je sadržaj najnovije Draženovićeve pripovijetke. 
Ova jednostavnost neće iznenaditi nikoga tko poznaje Dra- 
ženovićeve dosadašnje radnje. Nikada nije nastojao da mu 
pripovijesti budu pune zgoda i zanimljivih, napetih prizora; 


uvijek je opisivao najobičnije zgode iz svagdašnjeg života, 


opisivao ih tako jednostavno i suho kao da ga se i ne tiču. 
Možda imamo toj oskudici sadržine i tom hladnom crtanju 


pripisati to što pisac Draženović nije popularan, Riše: male, 


neznatne ljude, ne pokazujući nikakva temperamenta. Ne opa- 
žamo zagrijavanja za opisivana lica. U tom hladnom stilu 


odražava se istražni sudac, što i jest Josip Draženović po slu- 
 žbenom zanimanju. Ima u tom stilu nešto uredovno i nešto 


4vrdo. Odražava se u njemu i kamenitost Senja i sivoća okol- 
nih stijena i reskost senjske bure. Lica i opise kao da dlije- 
tom kleše u tvrdi kamen. Evo jednog značajnog opisa iz 
prvoga poglavlja: »Na pločniku vazda se opaža trag zadnje 


= olujne plohe, svjedno da li jučerašnje, ili one od prije mje- 
sec dana. Može biti da su se. skoro i utabanale munjevite pru- 
ge iza vodene navale; ali gotovo svi ostali svjedoci događaja 
udaraju još i dugo kasnije u oči. Stigli su u slikovit nered 

ostaci kojekakvih starih strvina: po gdjekoja cipela ili cipe- 
lica, tamo komad nekakva remena, očevidno bez nasilja ras- 


komadana, pa drven čep, omotan kudjeljom; snažno zasukan 
komad šarena kambrika sa zarđalom ocjelnom fibijom, što se 
nekada zavodljivo svijetlio o pasu vite krasotice«. Karakte- 
rističan je i ovaj opis Polonije: »Prema tome se i njeno mr- 


-Ššavo lice zgužva u čvrste, rekao bih željezne nabore, pa kuda 


.Sod onda krene svojim sitnim, sivim očima, kao da se od njih 
zelen suši.« 


Pi 

Njegovi dijalozi su isto tako rezani, štaviše čine dojam 
neke proračunanosti i ondje gdje to nije na mjestu. Sve te 
osobine izbijaju i u ovoj najnovijoj Draženovićevoj pripovi- 
jesti, čak jače nego u njegovim ranijim radnjama. 

Draženović je počeo pisati na početku osamdesetih godina 
(1881), te je bio dosta plodan među tadašnjim mladim rea- 
listima koji su se kupili oko listova. »Hrvatska vila« i »Bal- 
kan«. Pisao je i u »Vijencu«, u zadarskoj »Iskri« i almanahu 
»Zvonimir«, a u devedesetim godinama i u sarajevskoj »Na- 
di« i zagrebačkoj »Prosvjeti«. Najveći broj radova (koje je 
nazivao »pričice«, »crtice« ili »iskrice«) štampao je osamdese- 
tih godina (od 1881 — 1890 sedamdesetak takvih stvarca, 
izdatih 1884. . kod Hartmana u knjižici dii godine 
knjizi sErilue iz primorskog života«). U devedesetim godina- 
ma štampao je samo desetak crtica, a sada, 1901. godine, 
prvu veću pripovijetku — »Povijest jednog vjenčanja«. 

Draženović se u većim radnjama ograničava na objektiv- 
no crtanje i mirno pripovijedanje, ali u manjim radnjama 
rado filozofira, samo to filozofiranje nije nikada izravno, već 
se mudrovanje i misao nekako iscjeđuju iz naoko neznatne 
zgode koju nam pisac iznosi pred oči. Iz ovih sitnih stvarca, 
iz tih crtica, a naročito iz onih koje je. osamdesetih godina 
nazivao »Iskrice«, vidi se Draženovićeva duša pristupna nje- 
žnosti i ganuću da shvaća tuđe trpljenje i bol sa saučešćem 
i da je u njega jak osjećaj života koji se buni protiv svake 
askeze, pa i protiv teorijskog filozofiranja. Ali sve te osjećaje 
rado maskira i prikriva. nekom nenametljivom, ali ipak tri- 


jeznom i tvrdom ironijom, ne dajući da prodru na javu nepo- 


sredno i u većoj mjeri. S tim osjećajima postupa, rekao bih, 
vrlo racionalno i suzdržljivo. Kao da se boji da bi svijet mo- 
gao zagledati dublje u njegovu nutrinu. 

Draženović je do sada svojim radnjama davao veoma 
zbitu farmu. Niže svoja opažanja kao primorski zidar sitnije, 
nepravilno, ali ipak isklesano i jedno uz drugo dobro prile- 
žno kamenje, za mali zidac, ili malu kućicu, ali ipak lijepu, 
harmoničnu i. veoma solidno građenu. Ovako je građena i ova 
veća pripovijest Draženovićeva. Nema neke izrazite ten- 
dencije, ali ipak naslućujemo da je pisac svojim simpatijama 

uz Frana; da je s njime kad ovaj izlazi iz pustoši svoga »sve- 
tačkog« življenja; da je uz njega kada kaje grijeh svoje 


mladosti. I u toj većoj pripovijesti vidimo građenje djela sa- 
mim sitnijim, ali otuckanim i isklesanim kamenom. Pojedina 
poglavlja stoje sama o sebi, toliko su zaokrugljena, a poje- 
dini prizori nižu se jedan do drugoga, bez hitnje, bez uzbu- 


čenja, bez pripovijedačke retorike, bez izravne analize situ- 


acije i duševnog stanja. Isprva se radnja pomiče veoma sporo 


i nema mnogo zanimljivosti, ali kasnije, od XX poglavlja, 


počinje da se pokazuje majstorluk Draženovićeve tehnike 


mnogo snažnije. Baš ovo XX poglavlje, u kojemu je ocrtan 


duševni preokret Franov, vrlo je značajno. 


Fran šeta gradom i namjeri se na više siromaha, ali ga to 
ne gane, dok ne sretne jednu staru zapuštenu ženu, koja ga 


je nekada, kad je bio dijete, na rukama nosila. 


»— Evo, to je uboštvo — uboštvo bez ljubavi. To je ona 


jedina i prava nevolja u životu, koju nitko ne nagovara iskre- 


no i toplo! 

Kad se toga dneva suton žutkastim svojim sjenkama stao 
povlačiti po samostanskoj .mu odaji, uzdahne duboko: 

— Jesam li zbilja sam sebe dovle potlačio! | 

A malo poslije, kad su se sutonske sjenke stale već gr- 
liti u mraku, navriješe mu nenadano suze na oči a da u taj 
čas nije mogao pravo ni upoznati zašto i čemu?« 

To je sve. Ali nije lako ocrtati preokret u takva čovjeka 


 — tako kratko i tako krepko, s toliko mjere i suzdržanosti u 


iznošenju jakog duševnog procesa. 
Poglavlje poslije toga, gdje se Fran onješta i pomiruje 


sa sestrom i putuje u Lovran, jednako je kratko i snažno, ali 
još snažnije djeluje, poslije toliko sporog: prikazivanja ranije 
opustoši Franova života, poglavlje XXIII, osobito kraj, gdje 


Fran opet dolazi k onoj o koju se kao mladić ogriješio. Tu je 
nesumnjivo izbio i bio je neizbježan sentimentalni momenat, 
ali je bila na vrhuncu i Draženovićeva prisebnost i snaga 
suzdržljivosti i dramatske kratkoće. | 

U Lovrani su ispred kuće Marica i MANKI, pored koje je 
mladi Lovro. Oni razgovaraju. 

»U taj čas zamniješe koraci ulicom. Na ulazu u dvorište 
stoji stranac, zagledao se u mater joj. Časak pan pa onda 
tiho pođe ravno do nje. 
= Djevojka drhtne, čudan izražaj ganuća hn, sttaka li? — 
plane njenim licem. I da poleti, ali je Lovro zadrži nježno. 

— Tko je to — uzbuđeno dahne. 

— Počekaj! — tronuto će Lovro, a u očima mu se mute 
suze. | 

Pa tko je? — klikne djevica glasno. 

Na taj krik prene se i mati i ugleda pred sobom Frana. 
Ustane naglo, nijemo i zadrhta. | 

A on se trgne, prigne se, prihvati je za ruku i smjerno 
poljubi. — Oprosti! — ču se umah za tim bolan, grčevit glas. 
Jedan tren zagledaše se, a dvoje oči progovoriše davno zatom- 
ljenim žarom uspomena. 

Žena se uspriječi, rek bi, poraste, i da će progovoriti. Ali 
u taj čas ozove se uzduhom ječan, srebrnast, anđeoski klik; 
— To je otac! 

Žena klone, a ubogo dijete dohrli i poljubi se s njima u 
zajednički zagrljaj.« 

Kako je ovdje, u vrhuncu priče, koji je i njezin kraj — 
pisac neizbježno sentimentalnu i teatralnu scenu sveo na 
maksimum kratkoće, tako je na nekim drugim mjestima 
imao momenata slabosti, naročito u prizorima s okladom i 
završetkom priče »na sveopće zadovoljstvo«, gdje ide sve 
nekako staromodno, gdjegdje i banalno. Možda ne bi ni to 
tako ispalo da je pisac bio manje sustezljiv i manje »slu- 
žben« u pričanju i ispripovijedao svoju priču s nešto govor- 
ljivim ritmom i da nije toliko prikrivao svojih simpatija, 
koje nesumnjivo osjeća za toga Frana i mnoge druge ljude 
koje crta u toj knjizi. To sustezanje i težnja da priča bude što 
stvarnija, jednostavnija i običnija, hladi toplinu saosjećanja 
i ganuće duše. U ovoj pripovijeci ima na više mjesta maj- 
storski iznesenih detalja, kojima sam se divio, pa sam, čita- 
jući očekivao da će u nekoj gradaciji Draženović dati i nešto 
= snažnije i temperamentnije, ali pročitavši cijelu priču, cje- 
lina nije mogla da zagrije. Kao da je cijelo vrijeme sam pisac 
daljim suhim pričanjem ili opisivanjem zapretavao vatru i 
prigušivao jača ganuća što su na više mjesta probijala sama 

od sebe iz nekih dobro postavljenih i fino ocrtanih scena i 
momenata. Jednako sam mislio naći i očekivao koju socijalnu 


aluziju, ali se Draženović budno čuvao da mu ne izmakne. 

Ne bih mogao kazati da je tolika sustezljivost uvijek do- 
bra. Bilo je velikih pisaca koji su htjeli u svom realizmu 
ostati hladni, ali su umjeli drugim načinom učiniti silan do- 
jam i ponijeti čitaoca. Flaubert je smatrao život iluzijom koja 
je tu zato da bi bila vjerno opisana, ali je za predmete svo- 
jih djela, poslije majstorski sugestivne »Madame Bovary«, 
odabirao silne i velebne ili čak fantastične momente historije, 
kao što su oni prikazani u »Salambo«, ili u »Iskušenjima sv. 
Antuna«, a njegov je divni stil svojom otmenom ozbiljnosti 
razbuktavao još više našu maštu i činio još veličajnijim i 
moćnijim opisane likove i zgode. I Zola je programski htio da 
ostane hladan i da crta život »vjerno« do u najmanje detalje, 
ali on je nagomilavao toliko tih detalja, on ih je slivao u tako 
velike gromade, da je konačni dojam bio taj da su mrtve 
stvari oživljavale, prisiljavajući nas sugestivno. da s njima 
živimo i sučuvstvujemo. Ruski realisti prodahnjuju i pišu 
svoja djela neprekrivenom simpatijom i ljubavi, nekom tu- 
gom i samilosti, koju ne zaboravljamo nikada, pa time čine i 
najmanje i najobičnije stvari i ljude važnima i bliskima. 

Draženović je mogao odabrati ma koji od tih putova, i da 
je to učinio, postigao bi veći dojam, i svoje bi obične ljude i 
svoju običnu priču, bez ikakvih iskrivljavanja i uveličavanja, 
učinio značajnijima, zanimljivijima, bližima i nezaboravni- 
jima. 

(»Obzor« 1902) 

UMJETNOST PRIPOVIJEDANJA 
ŽIVAN BERTIĆ »ŽENSKI UDESI« 


U priči i noveli sva je vještina kompozicije, dijaloga i 
opisivanja, ako se dotjera do visokog stupnja, virtuozitet i 
tehnika, stvar računa i mjere, ali rijetko kad može da nado- 
mjesti ono jednostavno, a opet živo i plastično pripovijedanje 
dobrog pripovjedača, pripovijedanje što teče tiho ili burno, 
glatko ili uznemireno, prema situaciji i prema osjećajima pri- 
povjedača. Pripovjedanje ima u sebi uvijek primjesu lirike, 
uvijek čujemo neku muklu pratnju, razabiremo talasanje va- 
lova u duši pripovjedača, što ih besvjesno izazivlju vječno 
talasanje i vječni tok života. Kod ovakva pripovijedanja 
možemo uistinu razlikovati neku melodiju i neku pratnju: 
melodiju reprezentiraju zgode koje nam pripovjedač pripovi- 
jeda, a pratnju njegov ton, njegov način prikazivanja, njegove 
opaske, kao zvukove što bruje u njegovoj duši. U ovakvu pri- 
povijedanju možemo razabrati ritam i tempo i sve ono čime 
nas se neki glazbotvor doima. Pa kao što svaka glazba, osim 
nekih vrsta (npr. koračnice ili plesovi) ostavlja u nama 
melanholičan dojam, tako nam ostavlja srodan dojam i gotovo 
. svako lijepo pripovijedanje vješta pripovjedača. Ovakav pri- 
 povjedački način uzbuđuje u nama u daleko većem stupnju 
intimitet, pa nas daleko više veže uz pripovjedača i njegovu 
pripovijetku, nego kakav — sam o sebi lijep — opis ili koje 
— pa i dobro konstruirano — djelo, baš onako kao što se 
arhitektonski spomenici ne mogu nikada dojmiti emotivno 
naše duše onako kako se doima pjesma. | 

Ovaj intimitet je na korist pripovjedaču i slušaocu, jer 
udara most kojim prelazimo iz naše zatvorene, svagdašnje, 
osamljene unutrašnjosti na drugu obalu, u drugi svijet, dru- 
gim dušama. Ovakav intimitet nalazimo u starim baladama i 
romancama, u kojima su lirika i epika još čvrsto i nerazdru- 
živo spojene, gdje svaku zgodu prati izražaj osjećaja, i gdje 


nema čistog osjećaja uz koji ne bi bio ispripovijedan i pred- 


met koji ga izazivlje. U novije doba ovakvu je poeziju zamije- 
nila pripovjedačka proza, samo što se ta vrsta diferencirala 
u tako mnogo podvrsta, što je u raznim literarnim školama, 
s tolikim teorijama došla do tako raznih metoda da se u toli- 
kim eksperimentima često izgubila i najnaravnija metoda — 
metoda pripovijedanja. U Francuskoj je to eksperimentira- 
nje kulminiralo u naturalizmu, i to najprije u hladnom, 


 mozaičkom naturalizmu Flauberta, a onda u grotesknom 


i konstruktivno-monumentalnom naturalizmu Zole, ali je 
ipak najnaravniji i najspontaniji naturalista francuski bio — 


pripovjedač Maupassant. Pazio je mnogo na kompoziciju, 


ali je uvijek ostao prirodan pripovjedač koji je imao još i tu 
prednost da je umio poantirati svoje pripovijedanje. U Rusiji 
je ton pripovjedački donio najljepših plodova. Turgenjev je 
možda najizrazitiji pripovjedač, iako je svoje radnje pomno 
izrađivao,. iako je zaokruživao pojedine dijelove u cjelinu; 
njegov ton je ton pripovjedača, pa zato ćemo kod njega — u 
velikoj množini njegovih radnja, naći kako netko izvjesnu 


zgodu pripovijeda. I ne samo kod Turgenjeva nego u čitavoj 
= ruskoj literaturi prevladava pripovjedački ton, a odatle i 


ona ugodnost koja nas obuzima kad čitamo te radove, onaj 
intimitet, ona toplina, odatle i ona prirodnost koja karak- 


- terizuje ruski realizam. 


Ovakvim pripovjedačima bili su u našoj novijoj literatu- 


ri Šenoa i Đalski, a neću se prevariti ako kažem da im je 


čitateljstvo i popularitet pribavio taj njihov ton. To je za 
našu literaturu pitanje od znatne važnosti. Kao što je za peda- 
gogiju pitanje metode, tako je i za literaturu pitanje metode 


od eminentne važnosti. Loše predavanje iznakazi i najljepšu 


misao, dosadno i ukočeno prikazivanje odbija slušaoca i od 


najzanimljivijeg pitanja. I u našoj  novelistici ima zgodno 

uhvaćenih a i dobro prikazanih motiva i tipova, ali u njoj 
nema mnogo dobro ispripovijedanih novela. Time se da u 
znatnoj mjeri protumačiti što su rijetki pisci koje naša publika 
čita i voli. 

Pitamo li se koji su ti pisci, opazit ćemo da su to baš oni 
koji su umjeli lijepo — pripovijedati. To nije čudno, niti je 
loše. Slaveni uopće, a Hrvati napose, nisu onako veristični i 
plastični duhovi kao Romani, ni onako spekulativni i teoreti- 
čari kao Nijemci; oni su mekše naravi, za koje je i umjetnost 
dio njihova svagdašnjeg intimnog konfora, pa kao što su inače 
društveni, tako se i njihova društvenost očituje u naklonosti 
za pripovijedanje i slušanje pripovijedanja. To je crta koja 
se mora uzeti u obzir i koja bi morala da postane jednom od 
osnovnih crta fizionomije naše domaće literature. Našim 
piscima ne uspijeva kombinirana kompozicija, ali u mnogo 
slučajeva oni su se raznim pokušajima tako odalečili od 
naravnoga tona svagdašnjega pripovijedanja da nisu ni dobri 
pripovjedači niti su mogli da stvore dobro konstruiranu 
radnju. To je mlađe potpuno izbacilo iz ravnoteže. 

Jedan od naših mlađih pripovjedača koji je umio da 
ostane do kraja prirodan — pa da se razglagolja i raspripo- 


vijeda na papiru baš onako kao i u društvu — to je Živan 


Bertić. On nije drugi u knjigama, a drugi u životu; on je 
uvijek jednak, i ne brine se zato kako će nešto »sastaviti«, 
nego nastoji samo kako će nešto ispričati. Za one koji ga 
osobno poznaju, imaju njegove radnje dvostruki čar: literarni 
i — lični. Svaka pisana ili tiskana riječ, izreka i fraza, sve to 
izaziva čitavu sliku pisca, sve nas to podsjeća na njegov način 
govora, na njegovu osobnost. 

Uska veza između stila i čovjeka. nije u novijoj našoj 
literaturi nigdje tako očita kao kod Živana Bertića. To je 
jedna od prednosti njegova stila, u kojemu nema ništa usilje- 
no, ništa, da se tako izrazim, službeno ili diplomatsko. Neki 
pisci, osobito naši, navuku na sebe u svojoj pisaćoj sobi koturn 
ili viteški plašt, ili se postave u kakvu pozu. Kod Bertića toga 
nema, kakav je, takav je i tako piše. Njegov stil ne miriše 
crnilom i nije od pisaćeg stola, kao što nije ni od knjiga 
pročitanih i od formula propisanih. Svjež je i otvoren, ličan 
je i — narodan. 

Ovo posljednje treba napose naglasiti. Narodan je taj 
stil, kao što je rijetko kada takav u kojega našega pisca. 
Bertić je Srijemac, i on to neće da taji, a i ne bi mogao 
zatajiti. On raste iz zemlje, a ne lebdi u zraku; ne nose ga 
struje koje su u zraku. Ima u raznim visinama atmosfere 
raznosmjernih zračnih struja, a ima i duhova koji se dižu 
svaki do druge visine. Do koje se visine koji takav duh digne, 
onom strujom i pođe. Ali ima i takvih koji nisu ptice i ne 
lebde u zraku, nego je duboko u zemlju ukopano njihovo 
korijenje, i rastu a da se ne miču i ne otrgnu od zemlje. 
Među takve ide Živan Bertić. On osjeća sa svojim narodom, 
ali on s njime i misli. Ima ljudi koji se otrgnu od svoje rođene 
grude i od roda svoga, pa se i bitno promijene primajući nove 
sokove. Bertić nije takav. On će primati mnogo toga, mislit 
će bolje od svoje okoline, dići će se nad svoj puk, ali samo 
vrškom svojim će ga prerasti — u bitnosti, u čitavoj svojoj 
konstrukciji ostaje jednak zadnjem čobaninu koga razumije, 
a koji će i njega razumjeti, njega gospodina i gospodskoga 
pisca, koji piše o narodu za gospodu, ali piše onako narodno 


kao da sam narod sebe opisuje. To daje njegovu pripovijeda- 


nju čar, svježinu, snagu i prirodnost. 

Bertić ne gleda svoje ljude sa strane, nego ih gleda onako 
kao što čovjek može da gleda sebe sama, pa pripovijeda o 
sebi: o svojim zgodama, svojim manama, svojim ludostima i 
strastima. Ovakav čovjek koji se digne nad sebe može da 
sebe i osudi, ali ne može nikada i nikako da izađe sasvim iz 
sebe, da promatra sebe kao objekat. Kakav odnos vlada 


između takva čovjeka i onih njegovih strana koje on proma- 


tra i opisuje, takav odnos vlada između Bertića i njegovih 
znanaca o kojima piše i priča. On je dio njihov, a oni dio 
njegove duše, pa se zato ipak vole, kao što voli sebe i onaj 
čovjek koji će priznati sebi i drugima da je u mnogočemu 
ipak gadan. U jednoj svojoj crtici kaže Bertić izrično: »I ja 
sam Srijemac, ali nema gadnijega čovjeka od Srijemca« — 
pa ipak, kad nam je opisao toga Srijemca, on ga je i požalio, 
a vidi se da voli ovakvu bezbrigu kakva je taj njegov »gadni« 
Srijemac. 


Kad god Bertić priča o svojim ljudima, vidimo kako se 


na njih ljuti, ali vidimo i kako ga boli što su ti ljudi tako 

»gadni«. Ljuti se kao što se ljuti otac na svoje dijete koje 
ljubi ili, još bolje reći, kao brat na brata. Bertić ljubi taj svoj 
narod zato što ga poznaje u dušu, što osjeća s njime njegovu 
nevolju, ali i njegovu poeziju. Taj narod je u svojim manama 
i u svojim prednostima, u svojoj sreći i nesreći poetičan, a ta 
poezija je ono što Bertića dira i razmekšava, što mu ne da 
da se i načas odvrne od njega. Kad čitamo Bertićeve radnje, 
rijetko ćemo naći starih uobičajenih literarnih fraza, rijetko 
ćemo naići na onu namještenu »poeziju« koju nalazimo u 
mnogih — i velikih — autora, a koja je često samo boja pred- 
meta i života, osvijetljenog umjetnim svjetlom, ili koju u nama 
izazivaju naši naočari kojima promatramo svijet. Ovo umjet- 
no svjetlo i ove naočari mijenjaju se sa općim raspoloženjem 
vremena, moda, škola i manira; oni su većim dijelom plod 
književnog studija i ukusa, pa je prema tome i ova »poezija« 
sekundarna i umjetna. Bertićeva poezija je primarna i 
nevina. On ne gleda svoje ljude umjetnim  naočarima, 
kupljenim na trgu svjetskih literarnih struja, već gleda 
svoje ljude njihovim očima, gleda kroz naočare njihove 
poezije, one poezije kojom su i oni prodahnuti, poezije koja 
je sastavni dio njihova bića, njihove naravi, njihovih običaja, 
cijelog njihova života. Zato će tu poetsku stranu u Berti- 
ćevim radovima dosta teško otkriti oni koji su odgojeni u arti- 
zmu velikih, a osobito modernih literatura. ' 

Artizma nema u Bertića ni za lijek; on ne ide namjerice 
nikad za umjetničkim efektom, iako ga često postizava. Po 
njegovim radovima nije teško zaključiti kako piše. Ti radovi 
pokazuju da su napisani spontano, da nisu mnogo pregrađi- 
vani, zaobljivani i glađeni, da piscu nije bilo do toga da ih 
u smislu moderne, profinjene književne tehnike dotjerava i 
parfimira. Oni su napisani pod dojmom impresije. Bertić je 
izraziti impresionista u našoj novijoj knjizi. Taj impresi- 
onizam je uvjetovan njegovim pripadništvom svijetu, narodu 


i prirodi što ih opisuje, pa je zato vjeran odraz toga života, te | 


postaje zbog toga izrazitim realistom. Bertić je impresionista 
i naturalista, ali u onom smislu u kojem su to bili francuski 
slikari ove škole, u onom smislu u kojem je naša narodna 
poezija impresionistička i naturalistička. Zolin je naturalizam 
plod teorije i konstrukcije, Flaubertov plod marljivog rada, a 

Maupassantov naturalizam je, bar u većini slučajeva, impresio- 
nističan. Zato je i najnaravniji. I Bertić je takav. On opisuje 


.iiznosi život onako kako ga vidi i poznaje, a opisuje samo ono 


što dobro poznaje. Pri tom opisivanju niti što prešućuje, niti 
što kiti, ali niti pocrnjuje niti pretjerava. Kadikad pada u 
sentimentalnost. 

Ito je markantna strana u Bertićevim radovima. U svima 
se poznaju tragovi lake sentimentalnosti. Ali to nije plačljiva 
sentimentalnost, nego prije velika samilost, sučuvstvova- 
nje sa čovjekom i vascijelim životom, koje puno prašta, jer 
puno razumije i osjeća. Ta crta se ističe osobito u njegovoj 
novoj knjizi, u njegovim »Ženskim udesima«. Možda baš toj 
strani njegove naravi imademo zahvaliti i tu knjigu. Toj 
strani možemo zahvaliti što je Bertić uzeo da priča o udesima 
naše seoske žene, da priča o njenim patnjama i njenim 
razočaranjima, a onjenoj sreći i nesreći, o njenoj strpljivosti i 
podređenosti, jednom riječi o udesu naše žene. Okrstio je 
svoju knjigu »Ženski udesi«, kao da je: htio generalizovati 
slučajeve koje iznosi. Uistinu ima nešto tipično u tim udesima 
triju žena što ih iznosi. Bertić je prikazao ženu i akutnost 
ženskog pitanja, ali ne u formi u kojoj smo vični o tom pita- 


 njučitati u ostalim literaturama, nego u formi u kojoj se ono 


u nas pojavljuje na selu. Naš je narod u svojoj ogromnoj 
većini seoski narod, i Bertić nam je ispričao udese seoskih 
žena. Te žene pate od poroda do smrti, pate i pregaraju sav 
svoj vijek. Svaka od njih ima po jedan svijetao momenat.u 
svome životu i bar je za čas sretna. Onda se razotkrije sva | 
njena duša, sve njene sposobnosti, sva njena ljubav. Onda 
vidimo koliki kapital ljepote, svjetla i dobrote izgara pod 
svagdašnjosti i gine ututanj. Jer ta sreća kratko traje. Okolina 
je brzo poruši, i razočaranje slijedi za razočaranjem, a pre- 
garanje tih žena znači izgaranje njihovih čari, njihovih sila, 
njihove duše i svega onoga blaga što se krije u njima. Re- 
dovito poruše njihovu sreću njihovi muževi, koje redovno 
uhvati neki čudni bijes, pa u njemu počinjaju stvari kojih se 
kasnije sami stide, ali iz nekoga prkosa i iz nekoga zlo shvaće- 
noga ponosa neće da se poprave, već srnu dalje, te u pro- 


= past sa sobom vuku i svoje žene. 

U »Paraskinoj sreći« bijesni nekoć Janoš sasvim se upo- 
kojio otkad je dobio Parasku, koja ga ljubi ljubavlju kojom 
samo slavenska žena ove vrste može da ljubi. Ali gle, jednom 
se bio nešto opio i izostao iz kuće. I bude ga stid od toga pred 
ženom. Ali umjesto da pređe preko toga, on — prkosi i pije 
i opija se dalje, te pada iz zla u zlo. Napadne ga neki bijes i 
on umišlja da bi bio uvrijeđen njegov ponos kad bi popustio, 
kad bi ženi opet kazao lijepu reč, kad bi se smirio i vratio 
svojoj kući. Krotka ljubav žene počinje da ga draži, a kad ga 
ona potraži — pobjesni i počini zlo. Zašto? Bertić nam nije 
ovaj preobrat u Janošu rastumačio, on ga samo konstatira. 
U njega uopće nećemo naći mnogo psiholoških komentara, ima 
vrlo malo analize, te možemo i taj fakat izvesti iz njegove 
- impresionističke metode, ali u ovom slučaju bi koristilo stvari 
* i bio bi dao važan prinos psihologije našega čovjeka da je 
tu stranu analitičnije prikazao. Međutim, nije teško popuniti 
ovu prazninu. U posljednjoj pripovijesti nalazimo djevojku 
iz dobre kuće koja ne može da nađe pravoga para i da se uda 
po volji, zbog položaja svoje kuće. Napokon mora da pođe za 
odurna ali imućna momka, samo da ne ostane neudata. Ali 
prije udaje spopane i nju bijes, njene se sile razigraju u kolu, 
i ona se poda nekom oružniku da bar jednom u opojnom 
užitku okuša slast sreće. Nato pođe sa rezignacijom za ne- 
milog momka. Ova je pripovijest, puna života, puna poezije, 
umjetnički najsavršenija. U njoj ima jedan polulirski opis 


kola, koji bi mogao doći u svaku antologiju ma koje literature. | 


U tom opisu kola nalazim rješenje onim zagonetnim »napa- 
.. dima« naših ljudi, koji prouzrokuju i njima i okolini njihovoj 
toliko nevolje. Način kojim je Bertić opisao naše kolo poka- 
zuje njegovo i narodno shvaćanje života i psihološke dispozi- 
cije. U tom shvaćanju, u tom kolu, nalazimo ključ mnogoj 
pojavi. | 

Daleko bi me odvelo kad bih htio ovdje da potanko anali- 
 zujem psihologiju Bertićevih ljudi na osnovu ovoga opisa 
kola, iako bi bilo vrijedno i potrebno da se to učini. Ograničit 
ću se samo na pokoju opasku. Narod je u dno duše poetičan 
i umjetničke naravi. 

O umjetnicima je napisano bezbroj romana i novela, pa svi 
ti radovi, bilo stari, bilo novi, iznose po jednu tipičnu crtu 

njihove naravi: nezadovoljstvo sa samim sobom i sa svojom 
okolinom i težnjom za ma kakvim opijanjem. Da ove. crte 
prikažu, pisci često stavljaju svoje protagoniste u takav po- 
ložaj da kolebaju između dvije žene, od kojih je jedna 
skromna, dobra, a druga je slobodnih manira, svjetska, 
inteligentna. Prvi ih ljubi svom svojom dušom — ali ih ne 
shvaća, a druga ih shvaća, ali ih hotice ili nehotice iskorišćuje 
i vodi u propast. Prva je podatna i živi sva u njima i od njih, 
a druga je samostalna — i živi za sebe. Prva im daje mir i 
pokoj, ali ih smeta svojim sitnim brigama i bojaznima, a 
druga ih potiče i nadahnjuje, ali ih goni često u ludilo. 
Napokon, oni pođu za drugom, te izgube prvu a da druge ne 
dobiju, i — propadaju. Andersenov »Improvizator«, Kraszew- 
skoga »Pjesnik i svijet«, Sudermannova »Propast Sodome«, 
Đalskoga »Radmilović«, Novakova »Dva svijeta« iznose u 
raznim oblicima te crte, i opisuju tu situaciju. Svagdje je 
prikazana borba između dva svijeta, svagdje težnja da se 
podudare sloboda i polet, sreća i mir, ideal i zbilja. Odatle 
vječna trzavica, jer se u jednoj osobi sve to koncentrirano ne 
nalazi, a po naravi stvari i ne može naći. 

Ovakav .umjetnik je i narod koga opisuje Bertić; ovakva 
je i ona temeljna, redovno besvjesna dispozicija koja upliviše 
na njegov život i na njegove čine. Neću reći da Bertić uvijek 
svjesno tumači.zgode koje opisuje, i one trzavice i napade, 
one bijesove i one vrtoglavice kod njegovih ljudi, ali ti ljudi 
spadaju u kategoriju spomenutih umjetnika. Što se tiče Ber- 
tićevih Srijemaca, opis kola najbolje pokazuje tu njihovu 
narav. Nakon svih briga i trzavica oni odu da se opiju u kolu. 
Što je drugo to kolo nego potreba da se dade oduška onom 
suvišku nakupljenih sila i sposobnosti koje ne mogu da se 
drugdje očituju. Što je to kolo, u kojem se ritmički ispražnju- 
je ta napetost unutarnje snage, nego umjetnina, a ova nije 
drugo nego harmonično ispražnjavanje suviška duševne poten- 
cije? Narod sposoban da primi u sebe silu utisaka, da oplo- 
di dušu impresijama okolnog svijeta, ne troši tu energiju u 
stvaralačkom radu, ne iscrpljuje mrtve kapitale, ne postupa 
ekonomski sa svojom energijom. On je mora da izlije u kolu, 
ili će ona provaliti silovito u drugom obliku. Taj narod, željan 
svjetla i slobode u kojoj bi mogao razmahnuti svoje sile, 

taj narod pun sposobnosti, a sputan i okružen brigama, po- 
bjesni, opija se, pjeva, pleše, rasiplje imetak, ne brine se za 
sutrašnji dan i upropašćuje svoju kuću i svoju ženu. 

Žena! Ona zauzima u životu toga naroda posebno mjesto. 
Muškarac je ne smatra sebi ravnom, on joj se ne povjerava, 
a ona, živeći o sebi, u kući, ne shvaća ga i radi po svojem. 
Muškarca njena briga i ljubav često razdražuje i vrijeđa, i on 
nju ne smatra dostojnom da se pred njom izjasni ili ispriča. 
Ovdje smo u suštini stvari: žena je podređena i nju stizava 
zlo od muževljeva nemira i bjesnila. Njeni su udesi najžalo- 
sniji, najbjedniji. I udesi muževa :su često tragični, ali tu 
tragiku Bertić ne ističe. Tim više izbija njegova meka narav 
u isticanju bijede i žalosti ženskih udesa, udesa tihih patnica. 
Tu je i socijalni momenat Bertićeve knjige: žena nije ravna 
mužu, i tu je izvor zla. Nije mu ravna po shvaćanju, ni po 
odgoju, ni po položaju. I na selu vladaju konvencionalni obi- 
čaji i stege, i na selu vladaju velike zapreke slobode i guše 
sreću, život i snagu. Ali ta snaga svaki čas plane i kao lagum 
digne u zrak svu muku i ruši domove. Ta sputana snaga 
prosvjeduje neprestano — prosvjeduje ekscesima, prosvje- 
duje kad mirno izgara i trpi, prosvjeduje kad se jada u 
pjesmi, prosvjeduje kad se pokazuje u kolu. Zato bismo 
Bertićeve »Ženske udese« i druge njegove radnje mogli 
nazvati i »udesima sputane snage« i »jalovim sposobnosti- 
ma«, »udesima umjetničkoga naroda«, naroda koji ubijaju 
te sile i te sposobnosti, naroda koji gine od svojeg talenta, 
koji se guši od pžejakog mirisa duše svoje, naroda, koji izgara 
od unutarnje vatre. Nas ubija darovitost, a stradamo od 
nedostatka praktičnosti i neekonomskog iskorištavanja naše 
snage. Kao što je svaka provala bijesna, kao što je svako ska- 
pavanje gadno, tako zna i taj narod biti gadan; kao što je 
svako gušenje tjeskobno, tako hvata i nas i taj narod često 
velika tjeskoba; a napokon, kao što je svako polagano izgaranje 
i skapavanje žalosno i tužno, tako su i udesi toga naroda tužni 
i žalosni, To sve vidi Bertić i iznosi vjerno; ali on osjeća i 
odakle je to i zato taj narod voli i žali. Tu, u tom i u takvom 
shvaćanju, leži psihološki momenat Bertićevih radova. A u 
tom da je sve to opisao i o svemu pripovijeda naravnim i 

' narodnom shvaćanju i narodnoj dispoziciji prikladnim nači- 
nom, da i sam tu Gdispoziciju osjeća, te joj daje spontanu 


formu, u tome leži umjetnički momenat njegovih radova. 
Ova tri momenta: socijalni, psihološki i umjetnički usko 


su povezani kod Bertića, zato što su usko povezani i u naro- 
du. Jedan zavisi od drugoga, jedan uslovljava drugoga. Svi su 
sad uzrok; sad posljedica uzajamnog djelovanja i odnosa. 
Bertić je tu svezu umio da u svom naravnom spletu iznese. 


Zato su njegove radnje uopće, a njegova nova knjiga napose, 
umjetnine i dokumenti, lirika i epika, studij i slika, tenden- 
cija i spontanost; zato se ugodno čitaju, duboko doimlju i traj- 


no djeluju. 


(»Vijenac« 1903) 





VLADIMIR NAZOR »ŽIVANA« 


»Slavenskim legendama« stupio je Nazor na tlo života 
drevnih Slavena, tu je našao novo, neobrađeno polje svojoj 
poeziji i mašti. Onu je knjigu bio podijelio na tri dijela. U 
prvom dijelu bili su obrađeni stari miti slavenski, u drugom 
stari polubozi, a u trećem nekoji motivi iz naših junačkih 
pjesama, Pjesme prvoga dijela bile su tek fragmenti jedne 
na šire zasnovane radnje, što ju je Nazor dugo u duši nosio, 
bile su tek pokušaj u tom novom svijetu. Sada je Nazor 
obradio i objelodanio čitavu svoju osnovu u obliku eposa. 
»Živana« se zove taj epos i dijeli se u devet pjevanja s epi- 
logom. Napisao ga je s proljeća 1901, a štampan je sada u 
Zadru, 1902. 

Nazor je poduzeo posao kakva se nije prije njega još 
nitko latio: kušao je poetski rekonstruirati u svoj njegovoj 
čistoći stari sunčani, Svetovidov, mitos drevnih Slavena, 
poglavito prema rezultatima rasprave prof. N. Nodila o »reli- 
giji Srba i Hrvata«. Ta rekonstrukcija mu nije uspjela samo 
s formalne nego i sa sadržajne strane. 


Bujnost pjesničkih slika, epiteta i dikcije upravo iznena- | 


duje. Rasipnošću svježih slika i boja, krepčinom, sočnosti i 
velebnosti izraza i jezika, Nazor se odlikuje iznad mnogih naših 
savremenih pjesnika. Šteta je samo što su stihovi u »Živani« 
dosta nemarno građeni. Ima stihova bez pravoga ritma, ne 
obazire se na akcenat riječi, ima stihova i previše slobodno 
građenih. Ali opet se ne može poreći da Nazorovi stihovi 
nemaju unutarnjeg ritma i blagoglasja, da njegovo nizanje 
slika nema harmonije, da nema njegov stil poleta, velebnosti 

i krepčine. Ima tu mnogo više riječi nego što bi bilo vazda i 
potrebno, ali te riječi pridonose svojim bujnim žuborom 
zanosu čitaoca. Nu što je glavno, u čitavoj »Živani« vlada 
neka svježa mladenačka vedrina, silna spontanost i dosto- 
janstven epski ton, koji naliči valjanju valova velike rijeke. I 
baš ta čisto epska intonacija daje djelu osebujnu cijenu s for- 


malne strane. Nazor nije upotrebio deseterca; u punoj se 


mjeri obogatio blagom narodne poezije a da nije tu poeziju 
slijepo imitirao. On je sve to blago oplemenio, pomiješavši ga 


s blagom ostalih svjetskih epova. Upotrebio je stari šesnae- 


-sterac naših bugarštica ili heksametar, a upotrebljava gdjegdje 
 idruge stihove, i ta izmjena ugodno djeluje. 


U »Živani« je obradio mit ljeta i zime, dana i noći, 
obradio je slavensku godinu. Živana je naša zemlja, rodilja 
svega života. O nju se pru dobri i zli bozi, bozi ljeta i svjetla 
i bozi zime i tame. Svantevid i Črt sa svojim četama. Borba 


traje od vjekova, i čas nadvladava Vid, a čas Črt. 


Prenesemo li temeljnu misao ovoga epa u običnu prozu, 


možemo je izraziti od prilike ovako: Boj koji vlada u prirodi 


između svjetlosti i tame, topline i mraza, plodnosti i jalovosti, 


života i smrti, treba da iskoristi čovjek, treba da bar za sebe 
prevlada taj boj i da sebi osigura premoć. U borbi između 
= Črta i Svetovida pobjedit će treći, Zemovit, sin zemlje, Vid 


zemlje. Ali taj boj između svjetlosti i tame, između života 


punog, bujnog i krepkog i životarenja, mraza, neplodnosti i - 
netvornosti bjesni i u ljudskom srcu, I taj boj treba čovjek 
da dobojuje. 


Došla kakva mu drago vremena i kakve mu drago prilike, 
čovjek treba da ostane u prvom redu sin zemlje, zemnik, a da 
ne lijeta u hladni, prazni izaoblačni svemir. Zemlja će mu 


dati soka, snage, okrepe. Dobri bozi, bozi svjetla i plodnosti, 
i onda kad im narodi ne budu ni imena znali — štitit će 


čovjeka koji im je vjeran, koji je vjeran njihovu princi- 
pu. Jedini spas za nas je u tom da ne zbrišemo nikada sa 
Sebe onaj pečat što nam ga udarilo djetinjstvo našeg roda, da 
ne skrenemo od duha što je začet u prethistorijsko doba sla- 
venskih naroda, da razvijamo onu kulturu kojoj temelje polo- 


. žiše u našim dušama naši pradjedovi. 

Nazor očigledno kuša da dade nešto pozitivno. Boj Vida 
i Črta epski opisuje, radujući se pobjedi čovjeka, ali u njego- 
voj duši više toga boja nema, on čak pokazuje izlaz iz toga 
boja. Da je životu smisao — život, to je za njega riješeno 
pitanje: on gradi na principu života. Skepsa i pesimizam — to 
su za njega Črt i njegov porod, pa on opominje ljude — već 
kao kakav naučitelj, dakle čovjek sređen i pun vjere u nešto 
pozitivno, da se klone Črta i da ostanu vjerni principu plodno- 
ga života. ; 

Kako Nazor zamišlja taj idealni život? Srdan je pred- 
stavnik čistog ratarsta, dočim je Zemovit predstavnik onog 
kulturnog principa koji bi mogli nazvati imenom: slavenskoga 
 idilizma. Idilizam, vedri, svježi, prirodni, krepki i plodni 
idilizam je onaj ideal kojim se Nazor zanosi. Uživanje u radu 
i trudu, uživanje u tihom, ali punom zadovoljstva i duševno 
bujnom životu, uživanje u tvornosti i plodnosti, što uži 
kontakt s prirodom, umjesto dosadanjega neprijateljstva 
prema prirodi — to je ono što Nazor hoće. Ako se budemo 
osjećali s prirodom jedno, iz nje crpili silu i u njenom tvorač- 
kom radu sudjelovali, onda nećemo osjećati nezadovoljstva, 
nećemo osjećati njenu krutost, jer ćemo biti kao i ona, bit 
ćemo — ne nad njom, nego u njoj, dio njezin. Pa i onda kad 
se budemo s prirodom borili za svoj položaj i za svoju korist, 
osjećat ćemo se s njom jedno, jer ćemo znati da to u nama 
. vriju baš njeni sokovi, da to ona sama u sebi radi i bori se. 

Zadovoljstvo koje osjeća svak koji nešto izradi, koji ne- 
što stvori, mora da nas potakne da što više stvaramo. Ži- 


vot se sastoji od neprestanoga formiranja novih oblika, novih ' 


tvorbi, i što budemo jače, dublje i više proživljavali taj život, 
tim će nam biti i miliji i pun čara, jer ćemo oko sebe vidjeti 
naša djela, jer ćemo ispuniti svu pustoš oko nas. Črt je pu- 


stoš, a Vid je život! Tako se konačno prevladava mrzovolja, 


melanholija i svaki pesimizam. Smisao života bit će — naša 
djelatnost, a sentimentalnoga pesimizma neće ni moći da bude. 
U borbama i zaprekama ćemo uživati, jer ćemo u njima 
i na njima moći okušavati našu snagu. | 
Ovakav pojam o životu, ovakvo rješenje mogao nam je 
Nazor dati jedino tako što je digao način života, metodu 
života nad cilj, nad svrhu. Radi se o tome kako da živimo, 

a ne o tome zašto živimo. I na taj »kako« Nazor je odgovo- 
rio kao priroda oko nas, koje smo i mi dio! I da još bolje 
razjasni svoju misao, uputio nas je na ratara, koji stoji u naj- 
užem kontaktu s prirodom, te je najsvjesniji o tome koliko 
od nje zavisi, a koliko opet on može da na nju utječe i pospje- 
šava njenu plodnost. Ali ako se i čini u prvi mah da se nje- 
 govo isticanje ratarskoga života oslanja na Preradovićev pro- 
gram izražen u »Kraljeviću Marku«, kod pozornijega proma- 
tranja ne bismo toga mogli ustvrditi. Preradoviću je ratar- 
stvo temelj ekonomske naše organizacije, a i osnov kulture i 
prosvjete naroda, i on tu postaje često tjesnogrudan. Nazoru 
je naprotiv samo do toga stalo da naše shvatanje, da našu 
kulturu sagradi na analognom odnosu prema 
prirodi kao što je onaj ratara! I tu mu je glavno (a 
toda, odnos, način. On hoće da do kraja istjera pesimizam 
i životu sačuva našu ljubav, hoće da od »mudroslovaca« učini 
ljude potpune, sretne, vedre i tvorne. I u tome što postavlja 
temelj našemu životu, što te misli i ta nagnuća vadi iz duha 
naše poezije, i stare religije, što tu misao tako sugestivno iz- 
nosi, u tome leži veliko značenje njegove »Živane«, jer po 
tome ona postaje neki princip, faktor i čin ne samo u našoj 
literaturi nego i u našem životu koji se samo na tom temelju 
može da dalje razvija uspješno, zdravo i u našem osobito 
narodnom duhu. 3 

















(»Obzor« 1902) 








VJENCESLAV NOVAK »DVA SVIJETA« 


Ima knjiga koje se doimaju kao sanja; ima knjiga koje 
kad pročitaš na dušak ne možeš dugo da se otmeš ne- 
kom ugodnom snatrenju, a uspomena na onaj proživljeni sa- 
njani događaj ostaje ti dugo u duši i nikada iz nje posve ne 
iščezne. Takve se knjige čitaju kao priče i pišu se kao priča, 
zanose te u doba kada si kao dijete snatrio zajedno s njiho- 
vim junacima i prvi put osjetio romantiku sukoba između 
svijeta sanja i svijeta realnosti. 

Ovakvu knjigu napisao je V. Novak, a izdala ju je naša 
»Matica« u svojim ovogodišnjim edicijama. Kad sam čitao ovu 
najnoviju pripovijest Novakovu, zanio sam se i nehotice u 
onaj svijet što su ga iznijeli Andersen u svojem »Improviza- 
toru«, Krasžewski u »Pjesniku i svijetu« i donekle Đalski u 
»Radmiloviću«. Novakov junak Amadej također je umje- 
o tnik, glazbenik, pun pregnuća, ideala, sanja i ljubavi za svoju 
umjetnost, I on svladava za mlađih dana sve zapreke, te se 
diže sve više u svojoj umjetnosti, ali i on — kao što.i stotina 
drugih u sukobu s realnošću, s neshvaćenjem, osamljen i pro- 


gonjen nesrećom pada i poludi baš tako kako se propio Kras- 


zewskoga junak i poludio Đalskoga »Radmilović«. 

Misao Novakove pripovijesti nije dakle nova, a novo nije 
ni ono shvaćanje odnosa između svijeta umjetnikove duše i 
svijeta svagdašnjega života. Nov nije ni način obrade, jer i tu 
nalazimo borbu između dvije ljubavi: između ljubavi prema 
vjernoj, krotkoj ženi, koja ljubi odano, ali ne shvaća, i lju- 
bavi ili bolje strasti prema ženi otmenoj, obrazovanoj, ali po- 
nešto »demoničnoj«. I tu nalazimo tragični konac, borbu za 

svagdanji kruh, ludilo itd. Kod Novaka nećemo naći ni to 
da je problem produbljen, da je crtanje prilika detaljirano, 
nećemo naći ni zapletenijih psiholoških konflikata, ni pose- 
ban način njihova rješavanja. Ali u toj strani nećemo ni tra- 
žiti ono po čemu bismo mogli procijeniti ovo najnovije Nova- 
kovo djelo. Njegovu cijenu naći ćemo u nečem drugom, naći 
ćemo u tome što nam daje cjelovit, dotjeran i zaokružen ona- 
kav san o kojem sam na početku govorio. A više valjda nije 
ni sam autor imao na umu. 


Novak nije pretenciozan pisac; postavlja granice svojoj 
umjetnosti, preko kojih ne ide. Ali ako promatramo njegove 
radnje, možemo se uvjeriti da bi njegove sposobnosti i sile, 
kad bi ih koncentrirao, kad ih ne bi cijepao i slabio u preve- 
likoj produktivnosti, mogle segnuti i dalje preko tih granica. 


* Lakoća kojom Novak piše, kojom shvaća i zahvaća u zbilj- 


ski život, jedna je od njegovih prvih vrlina, ali ga opet često 
navodi i na to da isto takvom lakoćom i obrađuje svoje pred- 
mete u laganom toku pripovijedanja. Novak je pripovjedač: 
pripovijeda više negoli opisuje, pripovijeda radije negoli da 
bi crtao i iznosio pred naše oči svoje likove. U mnogim deta- 
ljima. vidimo kako li umije krasno crtati i puštati svoja lica, 
da sama izađu pred nas, da sama djeluju i govore, ali u cje- 
lini njegove su radnje pripovijesti ugodnoga pripovjedača. 
U tome on slijedi našu literarnu tradiciju koju je osnovao 
Šenoa, a nastavio Đalski i toliki drugi. Pri tome pripovijeda- 
nju osjećamo uvijek ton pisca i njegovo osobno raspoloženje, 
što daje djelu neku jednoličnost. Kod pojedinoga djela taj ton 
ne smeta, daje mu štaviše neku vanjsku jednovitost, ali se 
opet mora istaknuti to da djelo pisano ovakvim načinom ri- 
jetko kada može da bude dotjerano do potpune umjetnine, 
jer pišćev stil često potisne i prevlada sam predmet i prikrije 


njegovu pravu bit i narav, ono što je na njemu markantno i 


osebujno. Zato će snažniji i dublji dojam ostaviti djela neko- 
jih ruskih novelista, nekojih skandinavskih pripovjedača i 
francuskih romanopisaca od djela pisanih u ovakvom pripo- 
vjedačkom stilu. 

I ova najnovija knjiga Novakova daje nam prilike da se 
o tom uvjerimo. Već odmah u početku udara u oči jedna zgo- 
da, koja bi bila od vrlo jakog i čistog umjetničkog dojma da 

ju je pisac drugačije obradio. To je pripovijedanje Jahode o 
svom životu. Jahoda je starac orguljaš, koji je nekada u 
Pragu snivao najponosnije snove o svojoj budućnosti, koji je 
slavljen gledao u budućnost veliku i sretnu, a napokon spao 
među malovaroške orguljaše. Taj Jahoda umire odmah na 
početku djela, a i njegov se starački lik, gotovo bih rekao, 
svetački lik, provlači kroj čitavo djelo, kroz sav život Ama- 
deja kao crvena. nit, kao vječni memento, kao dobar genij, 
.kao kakav glazbeni glavni motiv. On je otkrio u maloga siro- 
tana Amadeja neobičan glazbeni dar, kad je mali dvanaesto- 
godišnji dječak jednoga dana počeo da igra na orguljama a 
da prije nije nikada učio nego tek kroz dvije godine 
gledao Jahodino sviranje. Jahoda ga uzme k sebi i poučava ga. 
Htio bi da ga dovede do slave i kad jednom opazi da se u 
maloga počinju da bude ljubavni osjećaji, odluči, uz oprav- 
danje »da umjetnika ne treba štedjeti«, da Amadeju pripovi- 
jedi svoj život i svoju ljubav prema Marženki, koja ga je 
upropastila. 

Nakon te pripovijesti stari Jahoda drugoga dana umre. 
Situacija je takva da se tu dao izraditi veleban prizor, ali 
Novak se zadovoljio samo time da je sam svojim riječima 
ispričao Jahodinu pripovijest. Da je Novak tu upotrijebio 
direktan govor ili barem da je indirektnom pripovijedanju 
dao' ton Jahodina pričanja i živo predočio intenzivnost cije- 
loga prizora, mogli bismo to mjesto ubrojiti među najsnažnija 
u našoj novelistici. Ovako' se mnogo od dojma izgubilo. I 
na 'druš$om mjestu, prije toga, opaža se pomanjkanje 
uživljavanja u ton osobe koja je opisana. Mali Amadej sjedi 
uz glasovir. Novak opisuje njegove osjećaje s takvom poeti- 
čkom retorikom, koja odaje i odviše pisca, a odviše zatajuje 
svježinu i nerazvijenost Amadejevih predodžbi i osjećaja. 

Da je Novak ovim i nekojim drugim prizorima dao ono- 
liko direktnosti kao što je to dao prizorima između Amadeja 
(kad je ovaj kuburio u Pragu) i propalog ciničkog konzerva- 
toriste Veselyja, mogli bismo osobito prvi dio ove knjige na- 
zvati najboljim produktom naše novije literature u ovo posljed- 
njih šest, sedam godina. Ali kad sam pročitao knjigu do kraja, 
nametnulo mi se pitanje: bi li bio mogao Novak da onim 
prizorima dade ovakov vjeran, izvoran ton, kako ga je dao u 

ovim prizorima sa Veselyjem? Na to me pitanje potakao ko- 
nac drugoga dijela, gdje je Novak prestao da sam pripovijeda, 


i dalji razvoj pripovijesti iznio u obliku Amadejeva dnevnika. 


Taj dnevnik ne razlikuje se po stilu ni u čem od pripovije- 
danja samoga autora, štaviše mjestimice sadrži blijedih fraza 
i banalnih opažanja i to baš ondje gdje udara u najrazličnije 
žice. Ovomu će biti korijen i u općenitom pojavu da je sva- 
kome autoru teže oštro i jasno nacrtati lice i ono raspoloženje 
koje je njemu najbliže. Amadej je pak Novaku vrlo blizo lice. 
Ali bit će još jedan razlog, naime, da je u mnogih naših pi- 
saca živo predočivanje dosta slabo razvijeno zbog preslabe 
duševne koncentracije kod rada i zbog premalo intenzivnog 
proživljavanja svojih sujeta. Ne znači to da naši pisci ne bi 
bili sposobni za takvo proživljavanje i takvu koncentraciju, 
nego je krivo u jednu ruku i to što su autori pozabavljeni 
mnogim drugim »zvaničnim« poslovima, što im se produkcija 
slabo plaća, pa su stoga prisiljeni brže i više raditi, a napo- 
kon i to što smo mi Hrvati još uvijek veliki južnjački reto- 
rici. 

Nekoji nas zovu »rođenim govornicima«, a u istinu smo 


“obično dobri stoloravnatelji i rado se utapamo u bujici kiće- 


nih riječi. Ta retorika prešla je i u literaturu i u pripovi- 
jetku, i pružila piscima zgode da brže rađe, da sjajnije 


. maskiraju svoj rad, ali ujedno dala je prilike komotnosti pi- 


saca, koji onda ne treba da toliko pomno tešu svoje likove 


1 zgušćuju utiske svoje u pojedine snažne prizore. Ta nas je 


retorika naučila lakoći stila i površnosti opažanja i opisi- 
vanja. Kao što trpe Talijani s te retorike, tako trpimo s nje 
i mi, ali ima ipak razlika: Talijan će nastojati da što kićenije 
istakne plastičnu stranu predmeta, a mi, koji nismo takvi iz- 


o birači u plastičnim oblicima, nego smo kao Slaveni nešto 


Spiritualniji, mi ćemo tu retoriku prenijeti na opisivanje 
duševnih emocija, i tako će nam likovi još jače izblijediti. 
Tu slabu stranu možemo primijetiti kod mnogih naši pisaca, 


pa i kod Novaka. U ovom novom djelu javlja se nešto manje, 


ali se ipak javlja. Ne ističem sve to zato da bi umanjio cijenu 
Novakovoj pripovijesti, nego zato da na njoj demonstriram 
što smeta i našim najnadarenijim piscima da stvore svom 
talentu ravna djela. Kad bi se mogle odstraniti ove zapreke, 

kad bi pisci mogli upotrijebiti više vremena i studija na jedno 
djelo, kad bi se uživjeli bolje u razne detalje i življe sebi 
predočili situaciju pojedinih momenata, nema sumnje: da bi 
došli i na jače, novije, samoniklije misli, da bi uočivši bolje 
narav problema koji im se nameću, mogli dati i dublje, iz- 
vornije rješenje tih problema, a da ne bi preko najintere- 
santnijih, ali i najtežih mjesta prešli s nekim ljeporjekim 
vervom, a na štetu sebi i svome djelu. 

Ove općenite opaske uz Novakovu knjigu ne smiju nas 
odalečiti od djela samoga, koje uz krasna nekoja mjesta i uz 
krasne likove djeluje i kao cjelina u svom smjeru vrlo jedin- 
stveno i skladno. Istaknuti mi je u prvome redu dva lika: sta- 
roga Jahodu i Veselyja. Obojica su postradala, samo što je 
jedan dotjerao do starosti, možda zato što je bio rođen u ona 
za nas već davna vremena romantike i plemenitih ideala, kad 
su se Slaveni budili i kad se u Pragu dizale barikade; pod 
sveslavenskim stijegom, dočim je drugi dijete čemernih na- 
ših dana, dijete ovoga vijeka borbe za kruh i vijeka materi- 
jalnih probitaka, pa je pao u bohemski cinizam i umro u bol- 
nici tipičnom smrti — od sušice. Kao što je prva slika neka 
idealna vizija koja se javlja do kraja djela kao neki ugodni 
refrain koji daje čitavoj radnji neki temeljni ton, tako je 
druga pojava dostojna najboljih modernih pisaca, bilo ruskih, 
bilo skandinavskih. Novak je očito morao poznavati original, 
a ocrtao ga je tako oštro baš zato što mu nije bliz, pa je mo- 
gao ostati uvijek u potrebnoj udaljenosti od njega. 

Jahoda i Vesely dobro su postavljeni uz bok Amadeju, 
jedan kao poticalo na pregnuće, kao borilac sa svojom tako 
starom i jednostavnom rečenicom: per aspera ad astra, u koju 
je ulio svu svoju prijegornu dušu, a drugi kao memento na 
krutost realnosti, na jade života, koji ubija idealni svijet i 
obara ga u blato. 

Uz ova dva lica uspio je Novaku lik Adelke, žene Ama- 
dejeve. Poznat je to lik, ali ga je Novak umio ipak oživjeti u 
svoj naivnoj dobroti. Ocrtao ju je s nekoliko poteza, dao joj 
u usta stereotipne fraze, orosio joj ljubeće oči suzama 1 na- 
pokon dao nešto što nas podsjeća na žižak koji je bez ulja, 
pa gine i gine dok ne ugasne. Slika Jahodine ljube Marženke 
uspjelija je nego li ona Irme, prijateljice Amadejeve, pa je 

i tu dosta razumljivo markirana velika razlika između žene 
iz sredine prošloga vijeka i današnje gospodske žene. Pisac 
se trudio da dobro ocrta provincijalni gradić, ali su mu lica 
možda malo šablonska, i to valjda zato što ih je promatrao 
pogledom više sentimentalnim, negoli ironičnim, jer je više 
pazio na to kako taj malogradski zrak djeluje na njegova 
junaka, negoli na to da nam tako živo iznese zadušljivost te 
atmosfere, da je i mi izravno oćutimo. Bio je i tu više pripo- 
vjedač negoli crtač, te nije sredini posvetio onoliko pomnje, 
koliko joj je primjerice posvetio Zola u svom romanu 
»L'oeuvre«, gdje također opisuje sličan predmet, pad umjet- 
nika — slikara. Novak se dotaknuo i zagrebačkih prilika, ali 
sustezljivo i tek mimogred. 


Glavno pak lice, glazbenik Amadej, crtan je nekako i od- 


više idealno, ali ipak taj lik ima u sebi i neku privlačivu su- 
gestivnu moć, jer je Novak znao da istakne u Amadeju i one 
opće ljudske strane koje mora razumjeti i onaj koji nije 
umjetnik. Napredovanje Amadeja pričano je nekom slatkom 
hitnjom i sanjarskim potezima. Pisac se očito zanio i u svoju 
prošlost. | | | | 
Ima nešto čarobno u tom prvom dijelu knjige, a ugodno 
se doima što pisac ne pada u suvišni sentimentalizam i drži 


. neku mjeru. U drugom dijelu ove pripovijesti dolazi mladi 


Amadej u novu okolinu, među naše domaće ljude, koji ne- 
maju baš nikakva smisla za idealnije ciljeve, te im je uvijek 
u uspomeni više pokojni samouk orguljaš koji je igrao »ve- 
sele« komade. »Dostojanstveni načelnik i cijela ta četa gra- 
dana, pristava i sličnih okružuje sada idealnoga Amadeja, 
koga ne shvaća ni njegova vlastita, toliko ljubljena žena. Ne 
shvaća ga ni ona koja ga nadahnjuje najljepšim mislima. 
I on se uzalud napreže da osnuje bar kakvo društvo, da po- 
digne smisao za glazbu. Ni u Zagrebu ne naiđe na shvaćanje 
i susretljivost. Došao je iz velikoga svijeta u maljušan svijet 
neznalica i sebičnjaka, došao je sa željom da što učini, ali ga 
taj mali svijet ugušuje. Jedina koja ga razumije — tuđa je 
žena, tuđinka je, koja naskoro otputuje i ostavlja ga sama. 
Zanimljivo je kako Amadej hoće da uzbudi u svoje žene lju- 
bomor. | 

Htio bi da vidi da li ga ona ljubi onim žarom koji po- 
tiče umjetnika na rad. Ali ona ni to ne shvaća, ona mu se 
samo krotko smije kad joj spominje ljubomor: »Idi! Vi mu- 
ževi ne znate ni o čemu drugom da govorite nego o ljubavi!« 
.— K njoj zalazi i pristav Marinčić, ali ona u svojoj naivno- 
sti i ne opaža njegove namjere. Sve te crte njena značaja 
dosta su istaknute. Amadej u vječitoj trzavici napokon padne 
u neko abnormalno uzbuđenje i poludi. Zadnje stranice djela 
ispunjavaju fantazije poludjelog Amadeja. Ja bih želio vidje- 
ti nešto više misaone dubine. Novaku se nadala prilika da 
iskoristi tu situaciju. Mogao je da nam da ili dokumente 
značajne po psihologiju luđaka ili da nam u obliku tih fanta- 
zija iznese neke svoje zaključne misli i dublje poglede. No- 
vak nije učinio ni jedno ni drugo, nego je dao maha svojoj 
mašti i rekapitulirao važnije momente djela u bajovnoj 1or- 
mi. Posljednja izreka što ju je Amadej-Novak napisao, posve- 
ćena je i opet sjeni Jahode, s kojim se pripovijest i počinje. 
Novak nam još jednom doziva lik tog starca i tako svršava 
cijelo djelo poput kakove tužne priče. 

Na koncu moram da opet ponovim ono što sam rekao na 
početku, naime, da ima knjiga koje se doimlju kao sanja 
koja nikada ne iščezava iz duše. Takva je ova nova Nova- 
kova knjiga, koja nam takav dojam bez prekida održava i u 
tom pogledu je potpuno uspjela. 


(»Obzor« 1902) 

POEZIJA PARAFRAZE 


Hrvatska poezija se oslobodila u drugoj polovici deve- 
desetih godina i prazne patriotske tirade i plašljivoga senti- 


 mentalizma. Oslobođenje je i tu donijela skepsa, donio je 


Kranjčević. Ali svi oni koji dođoše iza njega ne pođoše nje- 
govim tragom. Njegov stil, njegova intonacija nađoše uče- 
nika, ali ih ne nađe njegova skepsa, ne nađoše njegove ideje. 
Iza njega kao da je poezija opet klonula od umornosti i onako 
umorna sanjarila i čeznula. U desetak, petnaest godina ove tri 
etape: Harambašić, Kranjčević, Nikolić! K staroj pozi i frazi 
se nismo vratili, ali je plašljivost ostala. Nego odjednom 
dođe i tu reakcija. Melankoliju hoće da prevlada neka »radost 
života« i zanos za sjetilnom ljepotom. Iza Nikolića dolazi Xe- 
res de la Maraja! Najprije faza s radikalizmom, pa: skepsa 


S pravim titanizmom, pa psihizam s intimitetom, pa onda 


sjetilna raskoš sa esteticizmom! Dok se ne uzdigne napokon 
Nazor, kušajući dati neku sintezu svih tih elemenata. 

A koliko god je ovaj razvoj zanimljiv, koliko god je iz- 
nio lijepih djela, koliko god bi u principima koje propovijeda 


imao biti blagoslovan, opet nosi na sebi u svojim posljednjim 


fazama nekoje crte koje mu oduzimaju velik dio znamenova- 
nja. Reći ću odmah da velik dio te njihove poezije odviše para- 


frazira, da je to poezija druge i treće ruke i da je njena 
Metoda i odviše — neka mi se dozvoli ovaj izraz — homeo- 
 patska! 


Motrimo samo malo pozornije tu poeziju! Domjanić pje- 


ova »Ridi pagliaccio«, »Gretchen«, same parafraze! Ali ovi 


motivi se i kasnije javljaju. Vidrić parafrazira slikare rim- 


 Skoga života. Kao da gledamo Siemiradskoga i druge iza nje- 

ga. Nazor u svojim bibličkim legendama parafrazira Stari za- 
vjet, Begović slikare i pjesnike renesanse itd. Parafrazira 
se slikarstvo i glazba. Istina jest da se te parafraze uzdižu 
prečesto do sasma zaokruženih i samostalnih djela. Istina je, 
da je Domjanić dao snažnih pjesama, da je u Vidrića vanre- 
dan ukus, mjera i umjetnički osjećaj. Istina je da Nazorove 
pjesme odišu toplotom i mirisom, a Begovićeve zanosom, 
slobodom, i krepčinom. Umjetnički momenat u cijeloj toj poe- 
ziji i trijumfira kao što nije u našoj literaturi još nikada tri- 


jumfirao. Ova poezija diže oltare čistoj i velikoj umjetnosti, ko- . 


joj se. mi divima i kod velikih naroda. Ali tu je i Ahilova 
peta te poezije. Ovaj umjetnički osjećaj nije iz prve ruke. 


Ovaj osjećaj je posredan, drugotan. Ovi pjesnici su velike 


umjetničke duše, oni se zanose umjetnošću, razumiju tu u- 
mjetnost i hoće da osjećaj za nju prošire. Ali zar nije to za- 
datak kritike, prikaza, komentatora? Zar poezija nije samo- 
stalna? Zar da ona bude cicerone? Zar umjetnik nije baš po 
tom velik što crpe iz života izravno, što život diže do umje- 
tnosti? A ova poezija je velikom većinom izašla iz onoga što 
Nijemac zove »Nachempfindung«. Ovi pjesnici oduševljavaju 
se za ljepotu kako su je iznijeli prvi velikani, ali je ne traže 
niti nalaze sami. Jedini Nazor se odlučno dao kasnije na to 
da je traži u prirodi — ali i njemu je trebalo stare slovenske 
mitologije. A tako čine i drugi još u većoj mjeri: gledaju pri- 
rodu i život kroz naočare svojih omiljelih velikana. Ovo nije 
još toliko zlo, pače je za nas bilo i potrebno — ali samo kao 
prelazni stadij. Veliki užornici u umjetnosti su uvijek veliki 
osloboditelji. Al se pri tom ne smije zaboraviti da umjetnost, 
pa bila i kako velika, nije izvor nove umjetnosti i ljepote, 


nego je taj izvor samo i jedino — životi priroda. Umjetnost 


koja crpe svoje nadahnuće u umjetnosti, vodi do degeneracije 
baš tako kao što i ženidbe među članovima iste obitelji. 

U drugu je ruku zanimljivo opet to da se naša poezija 
nadahnjuje od plastike, slikarstva i glazbe. Ni ovo nije za čas 
samo po sebi zlo. Nama je štaviše i trebalo u tom pogledu obo- 
gatiti poeziju. Od glazbe je naša lirika dobila finiji ritam, 
harmoniju i melodioznost, od likovnih umjetnosti plasticitet i 
slikovitost izražavanja i poimanja. Ali ne smije se ni tu zabo- 
raviti da je poezija ipak nešto drugo nego plastika, slikarstvo i 

glazba. Ne kažem nipošto da se imade odsjeći granica između 


pojedinih vrsta, kako je to Lessing htio, štaviše znatno su obo- 


gatili sve umjetnosti ovi njihovi moderni mješoviti brakovi. 
Ali u nas se i tu zašlo predaleko baš zato što su liričari više 
manje pojedine slike i glazbenike parafrazirali. Njima (osobito 
Begoviću) slikarstvo daje prispodobe za oznaku pojedinih 
osjećaja, a ovo znači da mu nedostaje sam pjesnički izražaj i 
sama pjesnička oznaka. A kada ova metoda postane manirom, 
ili manijom, onda će to naprosto oslabiti poeziju a da ne po- 
mogne ni plastici ni slikarstvu. Uz to još pretpostavlja poznava- 
vanje tih umjetnina. Cijela ova metoda je dakle promašena u 
tome što se poezija nadahnjuje na gotovim umjetninama, i to 
baš na likovnim, a donekle i glazbenim umjetninama. 

Ako potražimo još dublje karakteristike, to ćemo vidjeti 
da je to metoda romanskih naroda, a napose Talijana. To je 
zanošenje za ljepotom, po genijima objavljenom, a ne otkriva- 
nje nove, u prirodi sakrivene ljepote. Metoda je to deduktivna, 
a ova metoda zavisi samo od premisa te može da dovede do ve- 
likih zabluda. Ova metoda vodi nužno do dogmatizma a po to- 
me je skrajna opreka Kranjčevićevoj skepsi i kipoborstvu. Prije 
Kranjčevića je bila radikalna poza, često i fraza, a ovo iza 
njega vodi do eksaltiranoga idolopoklonstva. Metoda je to 
talijanska. Tamo je i kritika u većini parafraza, uzveličavanje, 
utapanje u objavljenoj ljepoti. A kao što je ta metoda za nas 
Slovene skroz nepodesna, tako je i uzor njezin, to jest 
ideal ljepote vanjske, formalne, ljepote umjetne i umjetničke. 
Slaven je intenzivan, psihičan i njegovo nagnuće nije.da ustali 
i okuje život, nego da vodi tok, njegove mijene. Njegovo 
poimanje nije dogmatsko, nego relativistično: i eto zato sam 
rekao da je naša novija lirika homeopatska. Ona je doduše 
podobna da nas izliječi od plašljive sentimentalnosti, jer nam 
osobito dalmatinski njeni predstavnici pripovijedaju javni život 
renesanse. 

U njih sve kipi životom, oni dižu ljubav prema životu, 
potenciraju njegove sile i podižu sokove. Ova nova lirika nam 
unosi opširnije i profinjeniji smisao za umjetnost. Ona oboga- 
ćuje pjesnička sredstva, gladi stih, budi osjećaj za sklad, za 
ritam, za plastiku. U svem tom ona djeluje preporodno. Ali 
ona opet unosi k nama poimanje talijansko, poimanje skroz 

estetsko (uz ostalo podsjećam na dramu »Myrrta« od Dušića 
što ju je prije dvije godine izdao u Pragu S. Jelovšek). A ta je 
estetika vanjska, formalna, i hoće da bude objektivna. A 
.0Slaveni daju životu smisao etički. I u tome je sva razlika. 
Nazor je i u tome daleko više Slaven. I on hoće da potencira 
život, ali u smislu preporoda etičkoga, a na podlozi skroz 
prirodnog poimanja. Ali inače je ova metoda homeopatska, 
Kao što homeopati kapnu kaplju ljekarije u litru vode, od ove 
mješavine kaplju opet u litru vode itd. pa ovakvim razrije- 
đenim preparatima liječe — više sugestijom nego drugim — 
isto tako bi i ovakva metoda parafraze mogla da se bazira 
naskoro samo na pukoj iluziji i sugestiji, a tekućina bi posta- 
jala sve rjeđa i rjeđa. edo 

A to se već počelo i događati. Begović i ostali imaju već 
nasljedovatelja. Baš to me i potaklo na ove opaske. Ovih 
dana je izdao u Splitu Božo Lovrić zbirku pjesama pod na- 
slovom »Hrizanteme«. Pjesme potječu od dvije posljednje godi- 
ne i ima ih 64. Stih je gladak, prispodobe bujne i šarolike, ži- 


Vot i raskoš buje na sve strane. Ali ako pogledamo malko iz 


bližega tu poeziju, uvjerit ćemo se doduše o velikoj nadarenosti 
i tehničkoj vještini pjesnika, ali io pogrešnosti njegove manire. 
Ta manira je ona ista koju je uveo Xeres, a ta manira je 
postala manijom. Od 64 pjesme parafrazira pojedine umjetnike 
njih — 28, L. Botića, M. Klaića, Marulića, Pavlinovića, Bulića, 
Ožegovića, Kranjčevića, Nikolića, Tresića, E. Vidovića (poje- 
dine slike njegove), Chopina, Griega, Mozarta, Liszta, 
Mendelsohna, Baudelairea, D'Annunzija, Poea. A prispodobe s 
Fra Angelicom, Tizianom, Boticellijem, Rosettijem itd., sve 
vrve. Helenski polubogovi, Nimfe i Driade isto tako. Svi naslovi 
su latinski. Stih je gladak, ali sasma u maniri Xeresa. Mjesti- 
mice su opet i prispodobe i misli banalne, dok su na drugim 
mjestima lijepe i pune. Ali i tu ima nesamostalnosti. Begovć 


prispodablja jagodicu na djevojačkoj sisi — trešnji, Lovrić opet , 


višnji! Velike li razlike! I Salamon je u »Pjesmi nad pjesmama« 
opjevao pupak, ali Lovrić npr. kaže nezgrapnije ovako: Njoj 
je pupak ko kalež slasti, otkle srkat možeš svu radost žića, to 
je piće slađe neg vino Skija, slađe nego lotos...! Grudi su 
bijele kao »kunci« itd. | 

Ali neću ovdje da bilježim pojedinosti. Ponavljam i opet 


da je Lovrić znatan talenat koji bi mogao da se uvelike raz- 
vije — ali ova metoda bi isto tako mogla da taj razvoj spriječi. 
Normalan razvoj je ograničen razvoj, a ovoga nema bez 


unutarnjega jedinstva. Ne znači to da pjesnik mora uvijek 


-guditi jednu notu. Ali mora biti osobnost, jedinica. On može da 
ima i veselih i tužnih časova, može da izrazi i ovo i ono raspo- 
-loženje, ali uvijek on, kao jedinica. Pjesnik nije rezonator, nego 


umjetnik koji igra, može instrumente i mijenjati, ali se 


njegova duša mora osjećati. Kod Lovrića izgleda da je njegovo 
temeljno raspoloženje čežnja za raskošnom ljepotom, umom i 


životom. Ali opet on i prečesto generalizuje svoja časovita 


raspoloženja. Jednom generalno pjeva: »Ja ljubim ljepotu i 


radost«, drugi put opet »Ja ljubim tugu i čeznuće«, a onda 


opet ljubi mrak itd. Odakle to? Naprosto odatle što se 
naučio parafraziranju. Svi će pjesnici ove škole čeznuti za . 
ljepotom, zanositi se za svim onima koji su je objavili. Ali tu 


leži izvor pjesničke — da tako rečem — impresionističke 
akarakternosti. Svaki velikan je na svoj način osjećao i izrazio 


ljepotu. I ljepota ima razna bića, i ona je vrlo raznolika. I tako 
Se ovakvi pjesnici uživljuju u svaku formu ljepote, pa su 
 rezonatori istodobno i za umijeće jednoga Nikolića i Kranjče- 
= vića, Begovića i Bofića, Mozarta i Griega, Poea i D'Annunzia, 


Vidovića i Tiziana itd. Ova prevelika gipkost, ova utapanja 
u svakom raspoloženju, ovo donosi sobom sama metoda, a 
ovo ubija osobnost i ruši napokon ravnotežu, čineći poeziju i 


odviše labilnom, i pjesniku ne preostaje drugo nego da se 
. uvijek zanosi, da izađe sasma van sebe, da se hvata za 


tu pjesmu šarolike ljepote, te se napokon zadovolji pravljenjem 


umjetnog parfimiranoga cvijeća. Ovakva poezija sama sebe 


Stvara igrarijom i luksuzom, A. Lovrić pjeva: Olimp cijeli da 


dođe s nama, nek nas zlatnim kolima i bijelim vrancima prati 


vječno sunce, da oćute i proste prazne duše što može stvoriti 


; čežnja za ljepotom i brzi stih i vruća ljubav. Rado bih i ja, i 
potrebno bi bilo da poezija stvori ovakvo svjetlije poimanje 


života, da požigne krv, da pomladi i razvedri, ta dugo je samo 


- kukala! Ali zar ovakvom metodom? »Hrizanteme« — tako je 
-okrstio pjesnik svoje pjesme. Lijepi je cvijet hrizantema, na 
tisuće ih imade vrsta. Ali to je cvijet unesen, pomodan cvijet, 

a što je glavno, to je cvijet — bez mirisa. A ovakva poezija 
zanesenih romanista neće razvedriti obzorja, neće dati okrepe 
putniku po pustari, nego će ga“samo namamiti i — obmamiti! 
Dok Kranjčević stoji u pustari poput Sfinge, a Nazor poput 
oaze — dotle je ovakva poezija prava pravcata — fata morga- 
na. U putniku uzbudi nadu i žeđu, a kad se on sagne i gane, za- 
basa i zagrabi u — pijesak. I onda je pustoš još užasnija. Ovo je 
tek odraz dalekog života — a inače optička varka. 


(»Poknet« 1906) 





ESTETIZAM U LIRICI 


MILAN BEGOVIĆ »VRELO«. PJESME OD GODINE 1896—1911. 


Milan Begović, dovoljno poznat hrvatskoj i srpskoj publici 


sa svojih pjesama, priča, drama, eseja, posakupio je u ovoj 


knjizi gotovo sav svoj lirski-poetski rad od onoga vremena u 
kojemu je izdao prvu svoju zbirku pjesama (1896), pa 


do danas. U 14 odjeljaka ima 91 pjesma, a sve su te pjesme 
mahom erotske sadržine i erotske inspiracije. Begović samo u 

dva odjeljka (»Život za Cara«, 18 soneta, i »U sjeni čempresa«, 
2 soneta) nije erotički liričar. U svim drugim pjesmama, pa 
djelomice i u dvije pjesničke pripovijesti »Iz maloga svijeta«, 


on je čisti erotičar. Reći ću odmah da su mnoge i mnoge od 


pjesama koje su uvrštene u ovu knjigu podnosljive i da imaju 


smisao opstanka jedino zato što su dio, često i vrlo malo- 


vrijedan dio, jedne ne samo jedinstvene nego u izvjesnom 
smislu i jednolike erotske cjeline. Mnoge od tih pjesama su sla- 


be i bez dublje sadržine, pa se ne bi nikako mogle da održe u 
zbirci raznoličnoga sadržaja, dočim u ovakvu kanconijeru mogu 
da ispune ovaj prostor baš onako kao što i cjepotine dijama- 
nata ispunjavaju plohe u jednom: ovećem brilijatnom nakitu. 

Begović je zauzeo u našoj poeziji tako vidno mjesto u 
prvom redu zbog toga što je ekskluzivnošću svoga lirskog 
erotizma postao u svom tipusu izrazit. Ovoj jednostranosti ima 


da zahvali svoje pjesničko ime i svoj glas, ali ova jednostranost 


je skrivala i mnogu slabu (ne kažem baš lošu) i beznačajnu 
stranu ove knjige; jer Begović kao da misli da je njegova 

dužnost svaki predmet i svaki osjećaj dovesti u vezu s eroti- 
kom, te ga u pjesmi erotički prikazati. To su oni čari i one 
jednoličnosti koje svakome zaljubljenome mladiću gone na grlo 
uzdah za dragom, pa gledao ptice ili ribe, brda ili doline, slike 
ili zgrade, strojeve ili radenike, crkve ili magaze. Sve i svako- 
ga takav mladić dovede u vezu sa svojom zaljubljenošću, 
uvijek i svagda govori o njoj, i naposljetku dodija svojom ne- 
suzdržljivošću. Ni Begović ne bi bio pošteđen od neugodnosti 
na koje će naići u društvu ovakva mladića, kad nas ne bi za- 
bavljao svojom kićenom i ugodnom dikcijom, i kad ne bi 
njegova blagorjeka poezija obilovala slikovitošću i najbez- 
brižnijom  vedrinom, kojom briljira  dvadesetpetogodišnji 
Begović isto tako kao i tridesetpetogodišnji Begović prikazu- 
jući nam se zdravim, razmaženim dječakom u naponu puber- 
teta, dječakom kome je sve ružičasto i ništa ga ne plaši i 
nikakav ga crv problema ne podgrizava. Nu i ova bezbrižna 
vedrina ima pored svoje svijetle strane i svoju — praznu 
stranu, 'jer život nije i ne može da bude tako jednostrano 
sunčan i bez sjene, tako arkadičan i tako lagodan i bez kompli- 
kacija, a kad ga takvim prikazuje neprekidno kroz petnaest 
godina jedan naš poeta, to čini dojam maniriranosti, pa i 
površnosti, a svakako dojam slabe diferenciranosti i male du- 
bine pjesnikove psihe. Jer ovo pozlaćivanje i prebojadisavanje 
u bijelo svake zgode i svake uspomene djeluje više puta 
neprirodno i neskladno. U priči »Mlinar Sima« opisuje Begović 
vrlo žalosnu katastrofu staroga mlinara, a ovu priču stavlja u 
pozlaćeni »sretni« okvir. On bilježi ovu historiju kao 


uspomenu na svoje rodno mjesto i kliče: »O moje mjestašce! 


Milo mi je budit u srcu zlatne — prošle uspomene. Pa sretan 
sam tu u naručju tvome.« Ovakvo neadekvatno pozlaćivanje 
nagnalo je Begovića i na lakoumno podvaljivanje — historiji i 
filozofiji. U jednom sonetu (strana 24) pjeva: . 


Želim te povest tamo kamo hrle 
pred zimu ždrali, med bambusne trsi 
i gdje sve teži k uživanja svrsi 

a Buda ravna duše neumrle. 

kao da je Buda sa svojom naukom patron zaljubljenika, i kao 
da baš on pobuđuje težnju za uživanjem, i kao da nije sve 
obratno. 


Kad je Begović, prikazavši se publici pod kićenim i preci- 
oznim pseudonimom »Xeres de la Maraja«, izdao svoju 
arkadičku »Knjigu Boccadoro«, hrvatska publika je ovaj 
ekzotični erotizam primila vrlo prijatno, a mlađa kritika i 
mlađi literarni svijet, koji je u ono doba (1900) bio u 


naponu »Sturm und Dranga«, sa zanosom. Ova knjiga je gotovo 


čitava ušla u ovu zbirku pjesama i svakako je najbolji i naj- 


 markantniji dio Begovićeve lirike. U ono doba je djelovala tako ' 


dobro najviše zbog toga što je bila svijetli sunčani odsjev na 


površini razigranih, do maloprije mrkih i mutnih talasa, što 
je bila puna plein-aira u hrvatskoj literaturi, koja je do onda 


gotovo čitava bila »sivo u sivom«. Poslije olujnoga Kranjčevića, 
uz melanholike Nikolića i Domjanića, a kao obijesni prkos 
grobarskoj i usidjeličkoj lamentaciji pseudoidealista stare 


škole (Arnold i drugovi), ova je knjiga djelovala poput pri- 


morskog ljetnog dana, poput kupke u suncu, uzduhu i moru. 


Zato je ta knjiga primljena od mlađih bez kritičkih rezerva, 


zato su prikazi o njoj bili panegirici. Ako ova knjiga ne 


gubi ni danas izvjestan čar, ima da se to pripiše neposrednosti 
njenog lirskog fonda i izvjesnoj iskrenosti pjesnikove poze. 
Jer, najposlije, može i neka poza da bude donekle iskrena, a 


može i kaćiperstvo da bude koji put prijatno. Begović negdje 


kaže, da je, pored sve romanističke naprave, njegova knjiga 


niknula na domaćem tlu i da je pravi odražaj njegova 
idiličkog mladenačkog doživljavanja u rodnoj mu vrličkoj 


dalmatinskoj krajini, a romansku je napravu dobila pod 


dojmom pjesnikovih studija u Italiji. Svakako je to poezija 
parafraze, ali više u formi i nakitu, nego u emotivnoj sadržini. 


Pjesniku onda još nisu bile ni dvadeset četiri godine, i poza 
. arkadijskog ljubavnika, poza uzeta ne samo iz starih romanskih 


nego i naših dubrovačkih pjesnika, dobro mu je pristajala. 
Romanistička je naprava svojom apartnosti pozlatila mnogi 
komad posve običnoga gvožđa i dala graciju gdjekojem još 
gimnazijalskom uzdahu. 

Kasnije je Begović ispjevao još mnogo pjesama, pa i 
mnogo vrlo lijepih, ali je u mnogima pretjerao u ditirambskom 

klicanju, tako da se može iza zvučnih superlativa i verbalnih 
paroksizama osjetiti zvuk šupljine, a iza šarenila boja i slika 
zamijeniti tanka membrana mjehura od sapunice. Takve su u 
»Knjizi sunca« pjesme »Ferragosto« i »Lav«, dočim su'pjesme 


»Onoj koja živi uza me«, a naročito »Kćerki Boženi«, pored | 


prevelike blagoglagoljivosti, srdačne i jake. I u »Romancama 
vedroga ljeta« osjeća se iserpljivost prave emocije, pak pjesme 
»Konjanik«, »Seconda primavera« i »Cjelov zemlje« već 
pomalo banalno djeluje, a zveket velikih riječi: »sunce, život, 
strasti« i tako dalje, djeluje kao zveket pozorišnog oružja 
napravljenog od lima, a sijev velikog svjetla djeluje poput 
sijevanja pozorišnih odora sa draguljima od stakla i malih 
ogledalaca. Graciozne su i dosta zgodno poentirane samo neko- 
like pjesme (Ponoć, U paviljonu). I u pjesmama »Eva« »Lidy« i 
»Dvorovi moga života« smeta verbalizam, kvareći svježinu 
dojma. Udara u oči da je Begović jači i jedinstvenije djeluje 
kad se služi formom soneta, iako mu nije uvijek sonet bespri- 
jekoran, nego kad bira slobodnije forme. U posljednje je doba 
počeo da se služi slobodnim formama, pa i nečim što bi imalo 
da bude slobodan stih, dok je u stvari to više »slobodno« nego 
li »stih«. Sapeta forma soneta obuzdava Begovićevo nagnuće 
za gomilanjem riječi i slika i na široko razvedenih prispodoba, 
koje nisu uvijek značajne i adekvatne. Sonet disciplinira ovu 
Begovićevu, neobuzdanost, koja se u slobodnim pjesmama 
rasprskava u pjenušavu razvodjenost. A to je i prirodno, jer je 
Begović već odavna iscrpio bogatstvo svog jezičnog rječnika, a 
emotivno bogatstvo nije bilo preobilno. Jednovrsnost njegovih 
erotskih emocija ne dozvoljava mnogo varijanata, ako neće da 
postanu banalne. Poklici: »Oh srećne li ljubavi«! »Oh, divnog 
li uživanja«, mogu da koji put svojom jednostavnošću djeluju 


svježe, ali kad se ponavljaju, otkrivaju bespomoćnost pjesni- | 


kove dikcije. m 
Udara u oči i dosta smeta što se ne opaža kod Begovića 
gotovo nikakva unutrašnjost evolucije, a evolucija forme uko- 
liko se ne razvija na gore, ne razvija se ni na bolje, jer je 
dikcija »Boccadora« još uvijek najkonciznija i najizraženija. 
Bit će da ovo nenapredovanje u formi zavisi od neevolutivnosti 
pjesnikove unutrašnjosti, jer se čini da Begović trajno hoće da 
živi od onoga fonda koji je otkrio prije deset godina i koji je 

već u ono doba prilično iscrpio. Begović je parafrazan artista, 
pak mu nije bilo od koristi što je stao da parafrazira i sebe, 
da se kao zaboravljena jabuka, koja ne raste i koja se ni pod 
jesen ne skida sa drveta, počne sušiti i gubi boju. | 

Ova neevolutivnost kod Begovića nije toliko organička 
pogreška njegove ličnosti, koliko posljedica posebnog shvatanja 
i praktikovanja artizma, kako ga nalazimo kod nekih talijan- 
skih poeta, a najviše kod D'Annunzija. To je posljedica este- 
tizma u literaturi. Begović nije mislilac, on nije ni misaon, on 
koji može da olako pomiješa Budu i strast uživanja, on koji 
povodom smrti Kranjčevića može da olako dobaci da »neu- 
morna misao« pada »pusta i slomljena«, a »na svijet lijepi 


sunce zlatno hita, a svijet se smiješi, živi i ne pita«, on koji 
. godine 1900. izdaje »Knjigu Boccadoro«, slijedeće godine patri- 


otičnu »Hrvatsku pjesmu«, godine 1901. dramu »Myrha«, u 
kojoj veliča strast oca spram kćeri, godine 1903. piše graciozni 
»Menuet«, godine 1905. dramu borbe između patriotizma, 
ljubavi i čistoće, »Walewsku«, pa ciklus o rusko-japanskom 
ratu, s tolstojevskim finalom, on koji se zanosi svim, pa i 
najsuprotnijim stvarima i idejama, samo ako mogu da budu 
pobudom za zgodan i estetičan gest, pravi je esteta: uživalac u 
lijepoj vanjštini, bez obzira na unutrašnju idejnu, etičku i 
socijalnu sadržinu. On čezne samo za ljepotom i uživanjem u 


ljepoti. Analiziramo li njegov pojam ljepote, to ćemo naći da . 


nije samo Eros onaj sudija koji daje pravilnik te ljepote nego 
da ta čežnja za ljepotom, ili bolje napisano za »Ljepotom«, 
ima svoj korijen u čežnji za neprekidnom zanesenošću, za 
egzaltacijom, za oduševljenjem. Begović, poput svih njegovih 
literarnih srodnika, neće ni da dira probleme svijeta i života, 
jer neće da ih vidi, a neće da ih vidi jer ne može da se ni u 
što udube, da ni kod čega stane, da išta stalno usvoji, ili da se 
čemu trajnije i odanije preda. Život ima da bude san, a san 
mora da bude lijep i čaroban, a esteta mora da bude leptir, pa 
makar i onaj noćni koji — sto puta naleti glavom na staklo 
Svjetiljke i sto puta iznova leti k svjetlu, zabliješten. Osnov je 
ovakvu estetizmu mnogo puta nagnuće lagodnom životu, izvje- 
sha sebičnost, a gotovo uvijek vrlo slaba komplikovanost, te je 
jednostavnost duha. Egzaltacija, čas spontana, čas forsirana, 

glavni je podražaj živcima, podražaj koji ovakvi esteti zamje- 
njuju s hranom duha, kao što i alkoholičari ne podnose hrane, 
nego se: »hrane« alkoholom. Ovaj estetizam stvara više puta 
neku pseudopoeziju, poeziju riječi i odsjevaka: on se nadah- 
njuje više na već postojećoj poeziji, muzici, slikarstvu i mimici, 
nego da sam stvara ljepotu iz prve ruke, iz neposrednih 
životnih emocija. Ovakav estetizam neće kazati da je jedna 
slika lijepa kao priroda, nego će reći, kao što to Begović svaki 
čas kaže, da je jedna krajina nalik na sliku izvjesnog majsto- 
ra. Ovakav pjesnik će gledati slike Fra Beata Angelica, Carla 
Dolcea i Rafaela d'Urbino, pa će osjećati glazbene inspiracije: 
maestoso, apassionato, adaggio, i tim inspiriran napisati tri so- 
neta lirike. Parafraza iz treće ruke. A naravno da će kojiput 
ovakvo inspiriranje umjetnošću, a ne neposrednošću života, ka- 
da pređe u krv, roditi posve verbalnom i sve više derivatnom 
poezijom, da će više voljeti baroknu periku od naravne kose, da 
će više voljeti pudrovanu ljepotu od nepudrovane, da će više 
voljeti iluzornu Arkadiju od realne doline suza, jednom riječi, 
da će više voljeti gotovu umjetnost od one koju bi trebao da 
stvara. 

To je više umijeće negoli umjetnost, ili ako hoćete: 
umjetnost površine više nego umjetnost sadržine; to je morski 
život u akvarijumu, priroda botaničke bašte: poezija bez kičme, 
a mnogo puta i bez personalnosti, pored sveg egotizma i sve 
subjektivnosti ili usprkos tome. Nalik je na ono vodeno cvijeće 
kojemu se korijen jedva dotiče dna, i koje je nabubrilo od vode, 
koje od vode živi, a bez nje pogiba. U svojoj svjetlini i vedrini, 
ovakva poezija nije dovoljno plastična, jer bez sjene i dubine 
nema reljefnosti, ona zato nije nikada pravo monumentalna, 
nego arabeskna i dekorativna. Žudeći za neprestanim »višim« 
užicima i više voleći artificioznost od prirodnosti, ona postaje u 
svojim emocijama i željama perverznom i nalik na okorjelog 
bećara koji voli podražaje umjetnih čara vješte kokote, ili 
bolesno uživanje u drhtavici nedozrele djevojčice, nego zdravu 
krepčinu dozrele žene. A naposljetku i sama umjetnost estetiz- 
ma može da se lako izrodi u umjetnost — kokote. 

Zbog toga ne mogu da odobrim ili preporučim ovu vrstu 
umijeća, i ovu vrstu poezije, jer je premalo od značaja i jer je 

premalo ozbiljna, jer može da bude zamamljivom, zabavnom, 
ali je prolazna kao i šarm »onih — za plerezama«, što bi rekao 
Vojnović. 

Ne kažem da se ovakva poezija ne može svidjeti, ne, reći 
ću otvoreno, da je možemo i voljeti, iako ne svagda i ne trajno, 
nu ona ne ostavlja dubljih utisaka; ona nas može i zavesti, ali 
nam ne može ispuniti duha i srca; njoj se lako pristupa, ali se 
ona isto tako lako ostavlja, bez kriza i potresa. Možda činim 
neugodnosti Begoviću kad nešto strože sudimo o knjizi lirike od 
petnaest godina života. Ali karakter njegove poezije tako 
izrazito vrsta i ovo njegovo »Vrelo« u rubriku estetizma da 
moram svoje gledište na tu vrstu primijeniti i na njegovu knji- 
gu lirike, pa kazati da »Vrelo« nije pravo vrelo nego »vrelo« 
aranžirano od vještoga baščovana u kakvoj toploj zimskoj 
bašči; da ono ne može da bude vrelo daljih literarnih pobuda, 
a najmanje za mlade poete, jer voda koja iz njega teče, nije 
voda koja se protiskivala pukotinama i špiljama kamenitog 
gorja, nego je to voda iz rezervoara kulturne varoši, dovedena 
u bašču dobro uređenim vodovodom. Slabost je ovakve poezije 
u tome što se ona može samo da sviđa, ali ne može da čovjeka 
savlada i prožme; ona nas nadražava, ali nas ne osvaja; užitak 
koji nam pribavlja uvijek je nešto promišljen, kao kad biramo 
robu u galanterijskoj radnji; on je intelektualan, nije spontan, 
jer nas pjesnik zabavlja više svojom duhovitošću nego svojom 
dušom. A ja i u poeziji tražim prije veliki duh i veliku dušu, 
ili bar jedno od ovoga dvoga. 

Begović je čitao o sebi mnogo pohvala, a među njima i 
pohvala iz moga pera, pa će moći da razumije i to da sve ovo 
što je ovdje rečeno, ne ide toliko na njegovu ličnu i literarnu 
adresu, koliko na adresu literarnog pravca, literarne dispozi- 
cije i manire koju on najkonsekventnije kod nas reprezentira, 
pa se baš na njemu mogu da najlakše pokažu svjetla i sjene 
toga pravca i toga nagnuća. A _ onda, sve te primjedbe idu i na 
adresu čitave škole koja je kod vrsnika Begovićevih, a najviše 
kod mlađih i najmlađih esteta i artista, zastupana jednako u 
hrvatskom kao što i u srpskom dijelu naše moderne literature, 

Jednolično siromaštvo i monotono variranje jednostranih 
emocija, vrlo često parafraznoga izvora, ne može u djelima 
ove škole da bude dovoljno nadoknađeno artificioznošću i iz- 

brušenošću umjetničke forme, jer, najposlije, ima prekrasnih 
umjetnih dragulja, koji zato ipak nisu pravi dragulji. Pored 
svega napretka u formi i pored sve kulturnosti i prefinjenosti 
u izražavanju, meni se čini da ovaj pravac odaje dekadencu 
poetske potencije. Jer ova naša poezija i odviše operira u svom 
izražavanju izvještačenim sredstvima sugestije i daje nam 
često umjesto svježe poezije — surogate poezije. Pomoćna 
sredstva ove poezije vrlo su bogata, ali to su sredstva kojima 
se »jačaju«, »liječe«, »omamljuju« i »primiruju« razmažene, ali 
neudovoljene gospodske usidjelice, to su sredstva apoteke i 
parfimerije, dok bi puno uspješniji lijek bilo prirodno zadovo- 
ljenje osnovnih ljudskih nagnuća. Ili drugim riječima: arsenal 
je ove poetske škole prepun pomagala uzetih iz starijih arse- 
nala sviju grana umjetnosti: slikarstva, vajarstva, muzike, 
arhitektonike, iz starih vjekova i njihovih stilova. Kad ova 
poezija želi da sugerira tmurnost, onda operira s gotskim 
katedralama; kad želi da sugerira vedrinu, eto čitave mitolo- 
gije klasičnih Panova, Drijada, Silena i Nimfa; kad hoće da 
bude dražesna i otmena, eto mandolina, balkona, paviljona, 
perika, menueta; jednom riječi, ona redovno operira poznatim 
predodžbama ustaljenih stilova, ili epoha, ona za svaku dispo- 
ziciju nađe, bilo na zapadu, bilo u Orijentu, bilo u Evropi, bilo 
na Nilu ili Gangesu ili u Tokiju u ovom ili onom vijeku svoju 
gotovu, i konvencionalnu sliku, svoju prispodobu, .svoj orna- 
menat i stil. Ona se time lišava mogućnosti da unosi u dušu 
čitalaca nove predodžbene vrijednosti i nove emocije, jer se 
zadovoljava kombinacijom starih, ustaljenih, miješajući ih.sad 
više sad manje sretno. Ona, prema tome, radi pomoću šablona 
i uzoraka, pa produkt ove vrste izgleda gdjekada poput dobro 
konstruirane i u glavnim konturama skladne fasade moderne 
zgrade, ali prenatrpane najraznijim figurama od terakote i 
ornamentima od sadre iz raznih ranijih stilova. Ovakav je 
pravac u arhitekturi bio dominantan na Zapadu sredinom 
prošloga stoljeća, te je stvorio one bezbrojne beznačajne i 
bestilne zgrade protiv kojih se moderni arhitketi toliko bune 
propovijedajući posve ispravnu nauku, da plan zgrade mora 
biti praktičan izražaj namjene zgrade, da iz plana zgrade ima 

da ne samo harmonično nego logično i organično izvire 
vanjsko lice i ornamenat koji mora da ima svoj smisao i da ne 
bude suvišan i nelogičan. 

Pa zar je moguće da naš savremeni pjesnik, koji je u isto 
doba i naš savremeni čovjek, može da se zadovolji onim 
duševnim dispozicijama i emocijama koje su u ranije doba 
rodile onim formama i stilovima kojima se on u svojoj pjesmi 
služi? Ili zar nema toliko tvoračke snage da neposrednijim, 
adekvatnijim izražajem sugerira čitaocu svoju najsopstveniju, 
svoju savremenu i originalnu emociju? Ili možda nisu njegove 
emocije toliko sopstvene, toliko moderne, toliko zasebne, zar 
nisu toliko intenzivne da bi bile kadre stvoriti sebi prikladan 
izražaj? Sva su ova pitanja od važnosti i bilo bi vrijedno i bilo 
bi vrijeme da naši pjesnici, skinuvši začarane naočare i od- 
loživ svoje poetske, ma i kako lijepe i ugodne šablone, poku- 
šaju da odgovore svaki za sebe i najprije svaki — samome sebi. 

»Ljepota je vječna«! »Ljepotu valja uzeti od svakuda, 
gdje je ima«, odgovara Begović. »Zanos za ljepotom, zanos i 
samo zanos za ljepotom, i to za svakom ljepotom, to je život 
umjetnika. Moderna je poezija sintetična, ona hoće da saku- 
pi u sebi umijeće i ljepotu sviju epoha i kultura.« Neka je i 


.to. Ali zar je poezija mozaik, zar je ona arheolog? A onda: 


ljepota je apstraktan pojam, pa kao što nije posao poezije da 
taj pojam definira, nije joj od koristi ni to da stvara neku 
tipičnu ljepotu, neku sintetičnu ljepotu svih ljepota, jer je 
čar poezije u njenoj individualizaciji, a ne u šablonizaciji. 
»Ljepota je apstrakcija«, ali konkretno postoji samo ono »što 
je lijepo«. Lijepe su mnoge stvari koje apsolutno ne spadaju 
zajedno i koje se ne podnose. Ljepota je in concreto vrlo razno- 
lična; pa zar može da se u duši jednoga esteta koji ne nalazi 
razlike, koji ne bira, koji se hvata sviju pojava ljepote, da 
se ukorijeni i razvija dublji, intenzivniji osjećaj za sve i za 
svaku napose od tih konkretnih pojava ljepote? Kako je mogu- 
će ljubiti jednakom jakošću, istodobno ili naizmjenično stotinu 
raznih stvari? Kako bi izgledao — i svršio — onaj čovjek koji 
bi htio da jednakim zanosom ljubi stotinu raznih lijepih žena? 

On ne bi mogao zapravo ljubiti ni jedne! »Ali zanos, 
zanos, a ne odana ljubav, zanos za svim manifestacijama 
ljepote!« kliče esteta. Pa dobro! Ali zar to nije fanatizam 


245 





== 


i 


jednak fanatizmu ideologa i onoga koji nemilosrdno hoće da 
svagdje nađe i kaže samo istinu! Nije li estetizam (mislim 
estetizam ekskluzivan) isto tako jednostranost koja osiroma- 
šava poeziju kao i ekskluzivna tendencioznost, ili didaktizam? 

Ako može učenjak da jednakim interesom studira sve 
pojave prirode, ako može estetičar da ima jednako shvatanje 
za sve pojave ljepote, pjesnik, liričar, može da sve te pojave 
jednako intenzivno ljubi i da jednakim zanosom na sve njih 
reagira. Liričar je to jači što je personalniji, a to znači da on 
ne može biti leptir, ako hoće da bude posve personalan i posve 
iskren liričar. Njegova snaga je u njegovoj intenzivnosti, a ne 
u ekstenzivnosti, njegova sugestivriost u neposrednosti izra- 
žaja njegovih emocija, njegovo značenje u zasebnosti, u pu- 
noći i u originalnosti njegovih emocija, a njegovo bogatstvo u 
osjetljivosti i diferensiranosti njegove psihe, jednom riječi: u 
snazi duha i u osjetljivosti duše. Gdje toga nema, ne mogu da 
dugo pomognu surogati, ni zanosi umjetnog podražavanja, ni 
naprave starih šablona, ni sva vještina mondenke koja stari. 
O ovom bi trebalo da vode računa naši stariji, mlađi i naj- 
mlađi poetski esteti i artisti. 


“(Srpski književni glasnik« 1912) 








NIKOLAJ VASILJEVIĆ GOGOLJ 


Kad se Gogolj, potkraj života, bio bacio u misticizam, 
spaljivao svoja djela, izdavao svoje dopise s prijateljima, pisao 
»Razmišljanja o božanskoj liturgiji«, i napokon umro u tra- 
pljenju i samovoljnom gladovanju, mnogi su se čudili tom 
»nenadanom preokretu«. Kasnije je Pypin pokazao da nekog 
nenadanog preokreta nije bilo, nego je taj konac bio uslovljen 
cijelom dispozicijom Gogoljeva duha. Ovakvi konačni obrati 
dosta su česti u životu mnogih Rusa, a dublji razlog takvih 
peripetija ne leži toliko u karakteru naroda koliko u negoto- 
vosti društvenog života. Ta negotovost društva, ta nedoraslost, 
\značajna je pojava kod svih Slovena. Ono što se zbiva u sva- 
kome pojedincu u njegovo mladenačko doba, dok još prima 
utiske života objeručke i bez izbora, dok se istom stvara 
njegov posebni karakter, dok je mladić na prelazu od mla- 
dićstva, kad je slijepo ponavljao ono štu su ga učili, u muževno 
doba, kad će davati sam sebi pravac života, tako biva i kod 
naroda, koji, još mladenački, tek ulaze u društvo historijskih 
naroda. 

Ovakvo vrijeme bilo je i vrijeme Gogolja. Puškin i njegov 
krug bili su prvi koji su se ogledali svijetom i zanijeli se 
njegovim slobodnim i širokim životom. Ali oni su bili roman- 
tici i nisu postali pravi reformatori. Nešto kasnije javila se 
u ruskom društvu — u mnogome zaslugom Bjelinskoga — 
socijalna struja koja se nije zadovoljila općim i nejasnim ne- 
zadovoljstvom romantika, nego je počela da iskazuje svoje 
nezadovoljstvo prema sasvim konkretnim prilikama i poja- 
vama društvenog života: Nastalo je vrijeme prave kritike, 

otkrivanja i žigosanja domaćih rana. Gogolj se među prvima 
latio ove zadaće, otkrio je najviše i zadro najdublje, ali kako 
je bio prvi i još uvijek pod uplivom starih učitelja i tradi- 


cija, prepao se učinka svojega otkrića i svojega zahvata, 


i ustuknuo kao da je počinio neki veliki grijeh. 

Gogolj je bio satirik, ali njegova satira je izazivala više 
suzu nego smijeh. Gogoljeva satira je sva negativna. Njegov 
rug je negacija ruskoga društva, cijeloga društva njegova 
vremena. Kod njega nećemo naći pozitivnih socijalnih ideja 
ni toliko koliko kod Turgenjeva, a kamoli koliko kod Dosto- 
jevskoga, ili Tolstoja. To je osjetio i sam, pa je htio da u 
drugom dijelu »Mrtvih duša« iznese i pozitivnu stranu ruskog 
života. On je to držao svojom. »občanskom dužnošću«. Mučio 
se godine i godine da nađe i iznese tu pozitivnu stranu, ali 
nije uspio. Više puta je pisao i spaljivao rukopise drugoga 
dijela, dok najposlije nije došao u duševno abnormalno stanje, 
u kojemu je i umro. Kad ga je Bjelinski prekorio zbog nje- 
govih mističnih sanjarija i teorija, odgovorio mu je: »Duša je 
moja iznemogla, sve je u meni potreseno. Šta da vam odgo- 
vorim? Možda je dijelak istine u vašemu pismu.« Gogolj je bio 
izgubio ravnotežu, jer nije ostao dosljedan u svojem pravcu. 
Njegove su satire bile veličajna reakcija jednog genija na 
truli život oko njega, ali su bile više spontana, refleksna re- 
akcija, nego svjesno oštra kritika. Kritika vodi pozitivnim 


rezultatima, a Gogoljeva satira nije ni mogla dovesti do takvih 


rezultata. Gogoljevo nezadovoljstvo više je plod osjećaja 
nego analitičkog intelekta, pa je u osnovi srodno onome baj- 
ronista i romantičara. Tuga je u njegovu humoru i u njegovu 
rugu. Ljubav za Rusiju, upravo seritimentalna, romantična 
ljubav za Rusiju, rukovodila ga je u pisanju njegovih djela. 


On je želio vidjeti Rusiju velikom, lijepom i zdravom, a na- 


lazio ju je kukavnom, maljušnom i bolesnom, i žalostilo ga 
je to i gnjevilo. Zato joj se i narugao s gorčinom. Ali zato nije 
istrajao na tom putu. Onome što ljubiš ne možeš se trajno 


rugati. Za to je u Gogolju nastao preokret, zato se počeo 
odricati svoje satire i požalio je svoj rad. Ta dva momenta: 


negativnost satire i ljubav, izazvali su preobrat. Gogolju je 


nedostajao mir, hladni kritički duh, duh sređenosti. A to su 


znakovi društvene nedozrelosti, društvenog mladenaštva. Ne- 


250 


dostatak mira, hladnoće i kritičnosti spasavao je u njemu 


umjetnika koji je satirom stvarao, ali umjetnički stvaralačkom 
satirom društveno rušio, pa se on na kraju odrekao i same 


umjetnosti, kao nekog grijeha koji razgolićava i ruši sve oko 


sebe, za volju svog umjetničkog talenta i stvaranja. To se ne 
bi moglo dogoditi čovjeku s uravnoteženim razumom 
i srcem, i kod naroda koji je već dugo na hrptu talasa razvoja 
čovječanstva, a mora se događati kod ljudi i naroda koji se 
istom bude iz duga drijemeža, te su istom na početku formi- 
ranja svoga društva i svoga karaktera. 

Negativnost je tipična za rusko društvo i literaturu de- 
vetnaestog vijeka. Nihilizam se nije slučajno pojavio u tom 
društvu i na ruskom tlu, a Turgenjev ga nije slučajno prika- 
zao baš u karakteru inače, teoretski, »pozitiviste« Bazarova. 
Ruski inteligenat toga vremena, vječno nezadovoljan i vječno | 
neuravnotežen, vidi i iznosi prvenstveno negativne strane ži- 
vota, a kad hoće da bude pozitivan — pada u mistiku. Vidimo 
to i kod Dostojevskoga i Tolstoja. A Turgenjev, kad hoće da 
riše koji pozitivni i aktivni karakter, to nije Rus nego tu- 
đinac. Jednako i kod Gončarova. s | 

Ipak, Gogoljeva literarna djela djeluju i danas i ona će 
djelovati i dalje, bez obzira na one društvene prilike i du- 
ševne dispozicije iz kojih su nikla, djelovat će u Rusiji kao 
što i izvan nje, djelovat će zato što je Gogolj bio pisač koji 
je crtao žive, realne ljude u njihovim ljudskim manama, a 
djela takve vrste ne umiru ni onda kad nestane onih prilika 
koje su ih izazvale. 

Kad promatramo Gogolja s literarne strane, vdjet ćemo 
da je njegova snaga u tome što je bio duh velikih koncep- 
cija, a umio crtati život krepkom rukom u oštrim konturama. 
Tu je i korijen njegove satire. Satira bez širokih a oštrih 
kontura i nije prava satira. I fantazija igra pri tome ulogu; 
bez fantazije također nema satire, a Gogolj je počeo i svoj 


literarni rad pisanjem priča iz ukrajinskog života, koje su 


čudnovata mješavina priče i zbilje. U tim pričama se miješa 


čudnim načinom svagdašnji život Ukrajinaca i Kozaka s ba- 


joslovnim 'prikazama, sa čarobnim svijetom koji je stvorila 
narodna mašta i u kojemu djelomice žive narodni čovjek. Ovo 
je bilo odlučno za dalji Gogoljev rad. Samo ovoj velikoj, 

stvaralačkoj fantaziji, ovom čudesnom spajanju priče i zbilje 
treba da pripišemo one toliko prirodne, a opet toliko nenadane 
obrate u mnogim njegovim pripovijestima. Kad čitamo pri- 
povijest o svađi Ivana Ivanovića i Ivana Nikiforovića, opazit 
ćemo to najuočljivije. Čitava komika izlazi iz toga što sitni- 
čavi i neznatni povodi rađaju tako kobnim posljedicama, 
uslijed tih tako značajnih nenadanih obrata misli i ponašanja 
ruskih ljudi. »Kabanica« crta istu pojavu. Majstorstvo Gogo- 
ljevo, kojim je tragični kraj pisara izveo iz njegova nastojanja 
da kupi sebi novu kabanicu, djelo je bujne mašte, kojom je 
umio da iz sitneža života stvori tipične figure ruskoga čovjeka 
i društva. | 

Od ukrajinskih pripovijesti Gogoljevih najveća je i naj- 
jača »Taras Buljba«, koju kritičari nazvaše epopejom Ukra- 
jine. »Taras Buljba« zaslužuje to ime u punoj mjeri. Tu je 
sve zasnovano naveliko, sve prožeto velikim osjećajem uske 
povezanosti čovjeka s prirodom. Taras, njegovi sinovi i sva 
ostala lica kao da su izrasla iz zemlje, kao da su njezin sa- 
stavni dio. Ta veza daje im snagu i veličajnost, ona ih, kao 
u nekoj priči, čini višim tipovima ljudskih strasti i ljudske 
snage. Ali s »Tarasom« je Gogolj prestao opisivati Ukrajinu. 
Njegovi kasniji radovi bave se višim društvom Velikorusa, 
društvom sjeverne Rusije. Tada nastaje kod njega promjena i 
počinje se javljati ona satira koja ga je učinila velikim ne 


samo u ruskoj literaturi nego i u ruskom društvu, sada on . 


postaje socijalan,: crtajući običan život i obične ljude, žigo- 
šući ih i rugajući im se. Nešto slično bilo je i kod jednog 
kasnijeg pisca, kod Ibsena. 
Između rada i evolucije odnosa prema životu kod Gogolja 
i Ibsena postoji neka analogija, pored svih velikih razlika 
između Skandinavaca i Slavena, između ličnog karaktera Go- 
golja i Ibsena. U prvim radnjama Ibsenovim javlja se, kao 
i u Gogoljevim, miješanje priča i zbilje, romantika narodne 
legende s narodnim životom, i stvoren je neki silan polu- 
mitski, polurealni svijet, kod Ibsena u »Brantu«, »Peer Gyntu« 
i »Cezaru i Galilejcu«, kao kod Gogolja u ukrajinskim pri- 
čama, a naročito u »Taras Buljbi«. U tim radnjama oba pisca 
dođoše do vrhunca najponosniji snovi, ali se poslije toga obo- 
jica sukobiše s realnošću, počeše da je žigošu, a najposlije se 

prepadoše svojega djela. Smjela satira sjevernjaka, kako 
se javlja u dramama »Stupovi društva« i drugima, sve do 
»Neprijatelja puka«, ima u negativnoj strani mnogo zajedni- 
čkih crta sa satirom Gogoljevom. Ali kao što se Gogolj 
najposlije trgnuo pred svojom satirom i pao u mistiku, tako 
se i Ibsen trgnuo unatrag, uvidjevši da je stavljao na ljude 
previsoke idealne zahtjeve i da ih je odviše šibao, pa se dao 
na pisanje simboličnih djela. Međutim tu ima i razlike između 
Germana i Slovena. Dok je Ibsen zbog te suviše visoke po- 
zitivne strane uzmaknuo, Gogolj je i sam pao u ličnu trage- 
diju pod teretom saznanja da ne može dati te pozitivnosti. 


Ibsen je htio da svoju misao, svoju koncepciju provede u 
život, nametne životu i zato se s njim sukobio, napadajući ga 
kritikom, obarajući sve ono što je smetalo tom provođenju. 
Gogolj, naprotiv, išao je da traži u ruskom životu neki smi- 
sao, neku misao koja ga vodi i nadahnjuje, ali je nije našao. 
I baš zato što je nije našao, taj ga je život ojadio: vidio 'je 
svagdje maljušnost, kržljavost, niskoću i kukavluk, ludost i 
sebičnost, karikaturu života a ne život, pa je to prije svega 
iznio u vidu satire. Taj polazni motiv traženja mogao je 
svatko upoznati u samom prvom dijelu »Mrtvih duša«, s 
poznatim apostrofom kraja: »Rusijo, kuda spješiš?«, gdje se 
najočiglednije osjeća traženje smisla u ruskom životu. To tra- 
ženje smisla provlači se cijelom ruskom literaturom od vre- 
mena Puškina i Gogolja. Traže ga jednako Turgenjev i Gon- 
čarov, Dostojevski i Tolstoj, kao i Čehov i svi ostali. Traže i 
ne nalaze. Samo nekoji su mislili da su ga našli u mističkoj 
duši ruskoga seljaka, ali su onda i sami postali nejasni, ne- 
određeni i mistični. Gogolj je htio da nađe u životu ruskome 
nešto više, ali je našao seljake potištene i glupe, posjednike 
neprosvijećene i tiranske, trgovce lukave i himbene, činovnike 
demoralizovane i despotične, a ljudi inteligentniji i talentira- 
niji (kakvi su bez sumnje Čičikov i Hlestakov), lakoumne su 
skitnice i nepoštene varalice. Ova crna slika realnosti morala 
je, kroz sintezu »Revizora« i »Mrtvih duša«, najposlije zbuniti 
još više nego publiku samoga pisca i natjerati u crni pesi- 
mizam velikog ruskog čovjeka rodoljuba, koji je najživlje 
osjećao težinu i ništavost, ovakva degradiranog realnog života 
savremene Rusije, koju je idealno ljubio. 

Gogolj je imao velikoga utjecaja na dalji razvoj ruske li- 
terature. Općenito se uzima da je on otac ruskog realizma. Ako 
uzmemo realizam kao umjetničku formu, kao književni pra- 
vac taj bi se utjecaj imao svesti na to što je Gogolj bio satirik 
karikaturista, Da je samo jadikovao nad društvom, njegov bi 
literarni utjecaj bio mnogo neznatniji, ali njegovo satiričko, 
karikaturno iznošenje života bilo je dobra škola za sve kasnije 
pisce. Ta satirička nota spasavala ih je od sentimentalnosti 
i učila gledati i crtati realne figure u oštrim konturama i 
kontrastima, učila ih je da uvijek ostanu prema predmetu koji 
su opisivali u nekoj udaljenosti, u perspektivnosti, koja im je 
dozvoljavala da opaze i uhvate u njemu najmarkantnije crte 
i fiksiraju samo bitne poteze. To je, od Gogolja dalje, ka- 
rakteristika ruskoga realizma, kojemu je u tom smislu Gogolj 
doista ocem. | 


(»Obzor« 1902 — »Zvono« 1907) 





EMILE ZOLA 


Jučer je žica raznijela svijetom glas o naprasnoj smrti 


Emila Zole. Vijest je iznenadila, jer se prije nije ništa čulo o 


kakvoj bolesti velikog romanopisca. Poginuo je iznenada, ne- 
sretnim slučajem, te mu nije bilo dato da umre prirodnom 
smrti. Poginuo je u naponu snage, u 52. godini, spremajući se 
da dovrši svoj posljednji ciklus romana »Četiri evanđelja«, 
od kojega je do sada objavio dva dijela, a baš sada objavljuje 


pariška »Aurora« treći dio: »Istinu«. 


Sa Zolinim imenom nerazdruživo je spojen jek borbe. 


Borba bijaše cijeli njegov život, borba je njegov rad, a oko 


njegovih djela vodila se trajna borba. Rođen je 2. travnja 


1840. godine, u Parizu, od oca Talijana (iz Trevisa), starinom 
dalmatinskog porijekla; proživio je mladost u čarobnoj Pro- 
- venci, gdje je njegov otac bio uposlen kod gradnje nekog ka- 


nala u Aixu. Ali društvo koje je radnju poduzelo i u kojemu 


je Zolin otac bio akcioner, ubrzo je poslije očeve smrti ban- 
X krotiralo i obitelj se našla u nevolji. Do godine 1858. živjela je 


majka sa sinom u Aixu, gdje je Emil stupio i u školu, ali se 
za školu nije mnogo brinuo, tek toliko da je mogao nekako 


prolaziti iz razreda u razred. Bavio se čitanjem Waltera Sco- 
otta, Victora Hugoa, Balsaca i drugih romanopisaca. Kad se 
godine 1858. obitelj vratila u Pariz, Zola je pošao u licej 


Saint-Louis, ali se i tu teško sprijateljavao sa školom. Živio 
je u atmosferi oskudice, a razmišljao o sebi i sanjario o svojim 


budućim djelima više nego učio. Teškom je mukom svršio li- 


cej. Nevolja ga je natjerala da prekine nauke i da potraži 


hljeba za sebe i majku, koja je u to vrijeme bila izgubila par- 

nicu što ju je vodila za ostavinu svoga muža. Emilu Zoli bilo 
je onda dvadeset i jedna godina, a u kući ni soua. Obratio se 
je na jednog prijatelja pokojnog oca da mu dade zarade, a 
ovaj mu je dao za prvi čas da raznosi neke kartone, i Zola je 
dobio za taj posao 20 franaka. Našao je zatim posao kod na- 
kladne tvrtke Hachette & Comp. i tu je od jutra do mraka ra- 
dio, pakujući i odašiljajući knjige i za taj posao dobivao 109 
franaka mjesečno. Ali nije napustio čitanja i — pisanja. Napi- 
sao je poemu u tri pjevanja, pod naslovom: L' amoureuse 
commedie« i odnio rukopis svome šefu. Ali šefu nije bilo dra- 
go da mu njegov namještenik krade vrijeme ovakvim »sitni- 
cama« i povisio je Zoli platu uz uslov da — ne piše više. Zola 
je na to pristao, ali je ipak dao svoju pjesmu na drugom mje- 
stu u štampu. 

Ovaj prvi štampani sveščić uvećao je želju za pisanjem. U 
dvije slijedeće godine napisao je i izdao Zola nježne pripo- 
vječice »Les Contes a Ninon« (1864) i roman »La Confession 
de Claude« (1865). Obje knjige čitaju se još i danas sa zani- 
manjem. Ali ondje Zola još nije dao sebe u onoj mjeri i onako 
kao kasnije. Godine 1866. ostavio je posao kod firme Haschette 
i dao se na novinarstvo. Svoje oslobođenje od vezanog posla 
proslavio je sa svojim drugovima svečanim »banketom«, i u 
novoj slobodi postaje zastavnikom naturalizma. Od tada su no- 
vine pune njegovih radova. U »Figaru« piše o »Salonu«, udara 
na stare autoritete, ruši stara mjerila umjetnosti, zauzima se za 
novu, mladu slikarsku školu, poznatu pod imenom »impresi- 
onizam«, a koja je sebe smatrala naturalističkom, koja ide 
uporedo s naturalizmom u literaturi. Uspomena na ovo vri- 


jeme ima u kasnijem Zolinu romanu »L/? Oeuvre«. Ali Zolini 


oštri članci u »Figaru« bili su brzo obustavljeni, jer su se kon- 
zervativni pretplatnici počeli buniti. Nu Zola je u isto vrijeme 
radio i za druge novine: pisao je u »La Vie Parisienne«, »La 
Tribune«, »Salut public«, »Petit Journal« itd. 

Pišući u dnevne novine, Zola nije prestao da se sprema i 
da se razvija kao romanopisac. Godine 1866. izašla je njegova 
»Le Voeu d' une Morte« i zbirka književnih i umjetničkih kri- 
tika pod naslovom »Mes Haines«. Slijedeće godine izdao je ro- 
man »Les Misteres de Marseille« i životopisnu studiju »Manet« 
i najposlije roman »Terese Raquin«, koji je izazvao veliku 

buru i pronio glas Zolinu imenu. U tom romanu udario je 


Zola putem kojim će od tada stalno ići dalje, razvio je onaj 
metod kojim je kroz slijedećih trideset godina izradio gotovo 
toliko debelih romana, započeo je stvaralački boj koji se 
je istom u posljednje vrijeme nešto stišao, boj za naturalizam. 
Slijedeće je godine (1868) štampao roman »Madelaine Ferat«, 
a godinu dana kasnije (1869) zamislio je osnovu svog velikog 
ciklusa romana »Les Rougon-Maquart. Histoire naturelle et 
sociale d' une famille sous le second empire«. Više od dvadeset 
godina radio je na tom ciklusu, dvadeset i više godina izlazili 


su u odmjerenim razmacima pojedini romani toga ciklusa, za 


vrijeme od dvadeset i više godina bio je svaki novi roman 
novi događaj, kao nova bomba i izazov na boj. A 'kad je taj 
ciklus bio završen, počeo je Zola novi ciklus »Les trois Villes«, 


= sa tri velika romana »Lourdes«, »Rome« i »Paris«, U posljed- 


nje vrijeme počeo je opet novi ciklus »Les Quatre Evangiles«, 
ali mu nije bilo dato da ga dovrši: umro je usred rada, još pun 
osnova, pun energije, u punoj borbi za istinu (afera Dreyfuss), 
ostavljajući iza sebe četrdesetak knjiga novela, romana, kri- 
tika, polemika, ostavljajući ime koje znači borbu, misao, lite- 
rarnu školu i jednu kulturnu struju našega vremena. 
Naturalizam je onaj književni pravac koji su svi navikli 
vezivati uz ime Zole. Međutim nije baš Zola prvi iznio i do- 
tjerao naturalistički metod. Već znatno ranije počeo je Balsac 
opisivati realističkim metodom novo građansko društvo, koje 
je izašlo iz velike francuske revolucije. Balsac je prvi uveo 
novu plutokraciju u moderni roman. Poslije njega je Flaubert 
dotjerao realistički metod i razvio u naturalistički, tako da su 
njegovi romani »Madame Bovary«, »Salambo« i drugi uzorci 
naturalizma. On je pokušao da u »Salambo«: stvori naturali- 
stički historijski roman iz vremena koje .je slabo poznato i o 
prilikama koje nisu gotovo nikako poznate. Zola je učenik 
Balsaca i Flauberta. Ali na njega je mnogo utjecao još jedan 
savremenik, a to je bio Hippolyte Taine. Taineova teorija o 
utjecaju okoline (milieu), rase i vremena, kao i savremene teo- 
rije o atavizmu, utjecale su na Zolu toliko da je, vjerujući u 
znanost i njen eksperimentalni metod, vjerujući u neodoljivu 


prodornost čovječjeg uma, postao apostol znanstvenog metoda 


u literaturi i nastojao taj metod do kraja provesti — barem u 

teoriji. Rekosmo: u teoriji, jer su te njegove teorije dizale više 
buke i prašine nego njegovi romani, u kojima ima mnogo puta 
više romantike i simbolizma nego naturalizma, na što je u ono 
vrijeme vrlo iscrpljivo upozorio Georg Brandes. 

Proučavajući Zolin metod pisanja, udarit će nam brzo u oči 
da mrtve stvari oživljava, a žive ljude prikazuje kao mehani- 
zme prirodnih sila i okoline. Lokomotiva u romanu »Čovjek 
životinja«, opisivanjem sijaset detalja o njenom kretanju, po- 
staje gotovo živo biće koje ruši i obara sve što joj je na putu. 
U »Pogrešci opata Moureta« postaje stari park nešto živo, što 
mami, vuče i savladava mladoga popa. Kuće u »Želucu Pa- 
riza« postaju živim avetima itd. Neživa priroda u opisima 
Zole oživljava neodoljivom moći koju ima nad čovjekom, koji 
postaje njenim oruđem, njenim mehanizmom. Odakle to? Zola 
je htio da naglasi nadmoć okoline na čovjeka i na njegovo 
držanje, htio je da pokaže u svim prilikama i oblicima kako 
čovjek nije slobodan u svojim činima, nego determinovan kr- 
vlju, baštinjenim osobinama, odgojem, utjecajem milieua, u 
kome se kreće itd. Da tu misao što jače istakne živim umjet- 
ničkim crtanjem okoline i prirode, utjecao se simbolizaciji 
i udahnjivao život, dušu neživim stvarima. U njegovu romanu 
»San« u svim je opisima toliko istaknuta bijela boja da bi se 
time naglasilo kako se radi o čistoći i nevinosti, da ta boja 
postaje neka živa moć koja svima ovladava. U »Assomonoiru« 
mutne boje, koje otiču iz praonice odgovaraju situaciji koju 
Zola crta u pojedinom momentu. Ta simbolizacija i takve alu- 
zije su česte i omiljelo su sredstvo Zoline umjetničke teh- 
nike. Kod njega ćemo naći čitavih velikih parafraza, kao npr. 
legende prvog grijeha u »Pogrešci opata Moureta«, a u novom 
ciklusu parafrazirao je i sama četiri evanđelja. 

Je li to — naturalizam? Nikako se ne bi moglo reći da 
je to konsekventni naturalizam. Konsekventniji je bio Flau- 
bert svojih hladnim, objektivnim, pomnim i odmjerenim opisi- 
vanjem činjenica. Kod Zole vidimo svagdje njegov tempera- 
menat i moć oblikovanja. Vidimo Fantaziju koja uveličava 
svaki predmet, živi i neživi, vidimo stil koji oživljava sve čega 
se dotakne, vidimo u svakoj prilici, u tendenciji crtanja i na- 
gomilavanja detalja sklonost i moć raširivanja i uvećavanja 
svega do epske širine i velebne glomaznosti, bilo u svjetlo- 

sti ili mraku, u ljepoti ili gadosti. Ta sklonost grandioznome 
mnogo puta odvodi Zolu do programskog naturalističkog crta- 
nja. Zola ide u takvim momentima, koji nisu rijetki, tragom 
onih istih romantika protiv koji je ustao naturalizam, ro- 
mantika koji su jednako oživljavali neživo, koji su nagomila- 
vali u opisima tolike slike dok ne bi dali kakav simbol, koji 
su ljude opisivali tako da ih kroz njihove opise gledamo kao 
kroz povećalo. Čitajući opis »pobješnjele« lokomotive u »Čo- 
vjeku životinji«, moramo se sjetiti jednog mjesta u romanu 
Victora Hugoa »Devedeset treća«, gdje se jedan top na fregati 
otrgnuo za vrijeme oluje, dok se brod njiše, leti na svojim 
malim kotačima unutarnjom palubom ovamo i onamo, zalije- 
će na ljude, rušeći ih i izmičući im, udara o bokove lađe i u 
druge topove i šve oko sebe razara kao bijesan bik. Romantik 
Hugo oživljava svoj top baš onako kao i naturalista Zola 
svoju lokomotivu. 

Zola se ne pokazjue samo u tom oživljavanju stvari manje 
naturalistom od onoga kakvim ga obično smatraju i pobijaju, 
nego nije ni u nekim, drugim stranama svoga literarnog crta- 
nja ljudi i života uvijek onaj pozitivni, eksperimentalni, znan- 
stveni naturalista kakva su tražile njegove programske teorije. 
Već je prof. Masaryk prije nekoliko godina, pišući o Zolinu 
naturalizmu, upozorio na mnoge nenaturalističke, tj. nepri- 
rodne i neistinite momente. U »Pascalu«, na primjer, opisuje 
Zola jednog starog alkoholičara, a hoteći da s alkoholizmom 
veže njegov kraj, opisuje kako je taj čovjek izgorio tako da je 
od cigare primilo vatru njegovo alkoholom nasićeno tijelo i 
ostala je od njega samo šaka pepela. Međutim je znan- 
stveno dokazano da to nije naprosto moguće i nije se još ni- 
gdje nešto slično dogodilo, nego je to bajka koja kola u puku. 
Zola je ipak uzeo i tu bajku kao činjenicu i to gorenje »znan- 
stveno« opisao do u detalje. Masaryk je na osnovu takvih mo- 
menata osudio Zolu kao pisca koji ide samo za efektom. 

Kod Zole ćemo naći mnogo ovakva traženja i konstruira- 
nja efekata, mnogo neznanstvenoga i nepozitivnoga i mnogo 
dokaza da njegov metod nije pravo i dosljedno naturalisti- 
čan, da su njegove fabule u svojoj suštini često vrlo roman- 
tične, a njegova gradacija u radnji i razvoju karaktera, gra- 
dacija koju Zola osobito voli, odviše umjetna, čak već gotovo i 

šablonizirana. Ali sve to pobija u prvom redu njegovu teoriju, 
postulate naturalizma, ili dokazuje njegovu neprovedivost u 
umjetničkom stvaranju, ako jest i kad jest umjetničko stva- 
ranje; to može oduzeti Zoli mnogo od kvalifikacije naturaliste, 
ali dokazuje da praksa poriče teoriju. Ta praksa u stvaranju 
Zole korigira teoriju Zole i spasava Zolu umjetnika od nje- 
gove teorije, oslobađa umjetnika stvaraoca od naturaliste ra- 
botnika, diže Zolu umjetnika nad Zolu naturalistu. Natura- 
lizam, onakav kakav propovijeda teorija naturalizma kao 
objektivno opisivanje i gomilanje činjenica, kao gledanje, 
crtanje i fotografiranje grubosti života, determiniranosti ži- 
vota, nije umjetnost i ne može biti umjetničko. Ali kad je Zola 
kazao da je umjetnost; »Život gledan kroz naočare piščeva 
temperamenta«, rekao je istinu, rekao je da je umjetnost ži- 
vot determiniran naočarima piščeva temperamenta, to će reći 
stvaralačke moći piščeve i time je širom otvorio vrata koja 
vode iz fotografskog atelijera u čarobni vrt stvaralaštva, gdje 
realni život nadahnuje i oplođuje analogan, ali pojačan fik- 
tivni život koji će pisac ocrtati. Baš zato što Zola nije bio. u 
praksi, po svojoj metodi crtanja i pisanja, konsekventni natu- 
ralista, nego umjetnik velikog stila, što nije mogao ni htio da 
stegne i zataji svoj stvaralački temperamenat, zato je postao 
i ostao velika književna pojava, titan novovjekog romana, koji 
je iznio pred nas sve strane života kako ga je on gledao i vidio, 
koji je svoju snagu i svoje gledanje dao tako kao da nas gra- 
di krepkom rukom i.nosi u vrtlog života, da se u njemu bo- 
rimo i patimo, radujemo i plačemo, zanosimo i zgranjavamo, 
propinjemo i padamo. U tome je značenje, snaga i neumrlost 
od jučer mrivoga Emila Zole. 


(»Obzor« 1903) 





HENRIK. IBSEN 
FAUST DEVETNAESTOG VIJEKA 


Posljednjih dana XIX vijeka oglasio se poslije tri godine 
šutnje starac Ibsen. Oglasio se i dao reazime svog nutarnjeg 
života i rada: svoj »Epilog«, svoju dramu »Kada se mi mrtvi 
probudimo«. Ni tehnikom, ni dramatskom snagom ne može se 
taj »Epilog« mjeriti s Ibsenovim prijašnjim, sjajno zaobljenim 
i dotjeranim radnjama, ali natkriljuje dubinom koncepcije: 
subjektivnom, unutarnjom tragikom, gotovo sva dosadašnja 
njegova djela. Bio je to njegov posljednji pjev. Svaki čas 
stižu glasovi o njegovoj bolesti, te je opravdana bojazan da bi 
slavljeni starac mogao svaki čas umrijeti. Stoga smatram 
»Epilog« zbilja za njegovu posljednju riječ. | | 

Palo je već mnogima u oči kako se Ibsen svojim tzv. 
»simboličnim« dramama bavi gotovo isključivo samim sobom 
(»Solness«, »Eyolf«, »Borkmann« i »Epilog«), ali poznavalac 
Ibsena lako će potvrditi da se Ibsen nije nikada ni bavio kim 
drugim do samim sobom. I baš zato je Ibsenov životni rad je- 
dinstveno organično izvijanje jedne misli iz druge. Goethe 
je pisao svoga »Fausta« gotovo čitav život. Ibsen nije pisao 
ništa drugo, do svoga Fausta, veliku dramu svoje duše. Ibsen 
je u neku ruku novi Faust. Svaka je njegova drama nadopu- 
njak prijašnjoj drami, konsekvenca prijašnje, kao što je i 
svaka perioda njegova rada — korektiv prijašnjih perioda. 
Ibsen nam je ostavio tek jedno, jedinstveno i grandiozno djelo 
(neki će reći — ciklus), a to je njegovih 20-tak drama. Od 
»Katiline «do »Epiloga« razvija se velika »Ibsen«-drama sa 

svojih pet velikih činova frapantnom unutarnjom jedinstve- 
nošću. Tih je pet činova pet perioda Ibsenova stvaranja: 
1. romantično nacionalne drame (4) s »Komedijom ljubavi« 
i »Savezom mladeži«; 2. tri titanske drame velikog stila 
(»Brand«, »Peer Gynt« i »Car i Galilejac«); 3. tzv. socijalno- 
revolucionarne drame (»Stupovi društva«, »Nora«, »Sablasti« 
i »Neprijatelj puka«); 4. drame preobrata (»Divlja patka«, 
»Rosmersholm«, »Gospođa s mora« i »Hedda Gabler«); 5. 
»simbolične« drame, ili bolje reći drame katarze (»Solness«, 
»Mali Eyolf«, »Borkmann« i »Epilog«). Uzmemo li u obzir pri- 
lično jednak broj drama u pojedinim periodama, jedinstvenije 
literarne zgrade ne trebamo željeti. Spominjemo to zato što 
mi se uvijek činilo pogrešnim suditi pojedina Ibsenova djela 
otrgnuto od ove cjeline. Svaka je od tih drama jedan prizor, 
jedna etapa ili epizoda u novom »Faustu« novog doba, u Fa- 
ustu XIX vijeka. 


U prvom činu te drame vidimo kako se javljaju i sabiru 


glavni elementi i važniji momenti koji će kasnije utjecati 


na radnju. Dispozicija je obilježena romantičkim heroizmom 
i pregnućem, sanjarenjem i spremanjem na čin, a tek je pod 
kraj nešto sarkazma prema ovom društvu i maljušnom životu: 
prema idealno shvaćenoj, sentimentalnoj ljubavi. To je doba 
djetinje velike i u legendarnost zaljubljene fantazije. 


U drugom se činu javlja već mladenačko odabiranje ide- 
ala, javljaju se veliki stil i veliki karakteri s velikim idealima 
O preporodu i o novom dobu čovječanstva, a kulminira u snu 
Julijana Apostate o »trećem carstvu«, u kome bi se spojio 
naturalizam paganskoga klasicizma sa kršćanskim spiritu- 
alizmom. To je doba pregnuća, porast dramske radnje. 


U trećem činu, u trećoj periodi, ideal dolazi u sukob s 
društvom i njegovim konvencionalnim lažima: mladić je na 
prelazu u muževnost, pun je života, hoće da bude aktivan, 
da propovijeda tom niskom društvu istinu i slobodu, hoće da 
ga digne, dok to nastojanje napokon ne kulminira u Stock- 
mannovu (»Neprijatelj puka«) prkosnom poviku. »Najjači je 


onaj koji stoji- sam.« Vrhunac drame je postignut, »idealne . 


 tražbine« došle su u vatri borbe gotovo do absurdnosti. A tu 
je i »tragička krivnja«. 

Dolazi preobrat, dolazi četvrti čin. Počinje s »Divljom 
patkom«. Idealne tražbine primijenjene na običan život običnih 
ljudi — bankrotiraju, razaraju mir i sreću života, a Stock- 
mannova je osamljenost — »moralna pobjeda« veoma ilu- 
zorne vrijednosti, te nije drugo, nego idealizam, koji je došao 
u afekt, Preokret nastaje na čitavoj liniji: neka potištenost, 
umornost i neka svijest o promašenoj borbi izbija na javu 
(Rosmer i Rebeka), a onda se Ibsen zabavlja tajanstvenom 
moći mora (»Gospođa s mora«) i strastima »Hedde Gabler«. 

Poslije se zatvorio sasvim u sebe, te pravi račun o onom, 
što je postigao. Tako nastaje njegova ispovijest: čin »posljed- 
njeg pregnuća« (Solnessovo penjanje na toranj, Borkmannovo 
probuđenje na život i rad, te Rubekov i Irenin uzlazak na brda) 
i tragičke katarze svršava koncem XIX vijeka »Epilogom«, 
Junak pada zbog svoje tragične krivnje, ali — »mrtvi su se 
probudili«, misao života vinula se čista, visoko, visoko. Straha 
pred mladeži i mladosti, što se javljala kod Solnessa i Bork- 
manna — nestalo je, pa kao što je nekoć Hilda klicala kad 
se Solness s tornja stropoštao: »Ali on je ipak bio gore«, tako 
mogu Rubek i.Irena kazati: »Ali mi smo ipak uskrsnuli, mi 
smo se našli, pokazali smo vam put, utrli staze — stupajte 
za nama. Pali smo, kao što pada svaki krčilac novih putova, 
kao što promaši svaki rani preteča.« 


Novi je Faust svojim padom pokazao u svom posljednjem 
pregnuću put — k trećem carstvu, snu Julijana Ibsena, i »slo- 
bodnoj, radosnoj plemenštini«, o kojoj govori Rosmer. Ono što 
čovjek u mladosti kroz sanje naslućuje, što kao mladić drži da 
je njegova zvijezda, za što se kao muž bori, to se ne da istr- 
gnuti iz duše. Poput Rubeka zamislio je Ibsen san o »danu 
uskrsnuća«, našao živi model, ili bolje — oživljujući duh (Ire- 
na simbolizira taj san Julijana), pa je iznio taj svijetli ideal u 
čistoj goloti. Ali to nije bilo dosta kao što je isprva mislio, 
nije to bila tek »epizoda«, jer kad je Irena otišla — ponijela 
je sa sobom i ključe Rubekove stvarajuće duše. Ostao je samo 
»hladni mramorni kip« i oko toga kipa grupirao je onda maj- 
stor obične ljudske, realističke figure sa crtama »volova i 
magaraca«, ali time je bio božanstveni kip ideala i idealnih 
tražbina potisnut u pozadinu. 

To je bila tragična krivnja: revolucionarnost Ibsenove 
treće periode, njegovo rušenje, bacilo je u pozadinu ideal 
velikog uskrsnuća. Onda je Rubek uzeo sebi malu Maju, tj. 
Ibsen je sklopio mezalijansu sa životom, s običnim životom, 
snizio se do popravljača sitnih prilika. Rubek obećaje Maji 
da će je voditi na veliko brdo i pokazati joj sve te čari ži- 
vota, ali Maja nije »planinarka«, i on je onda pušta u miru 
( to je misao »Divlje patke«). Htio je da mu kuća što ju je 
sagradio bude dom, ali nije pošlo za rukom. Maja hoće život, 
ali ne onaj viši, umjetnički život koji ona ne shvaća. I maj- 
storov dom je postao pust — mrtav. Ali je došla mladost u 
slici Hilde iz »Solnessa« i gonila ga opet gore na vršak tor- 


nja što ga je sam sagradio na svojoj kući; htjela je u dje- > 


tinjstvu joj obećano »kraljevstvo«, htjela je dvorac u zraku. 
Zlato je opet zvalo Borkmanna — i Irena se opet vratila. Mrtvi 
se bude i penju se opet idealnim visinama kroz guste magle 
i preko pećina, k svjetlosti sunca. Zatrpa ih lavina, kao ne- 
kada fanatičnoga Branda, padaju kao nekada Solness. 

Šta to znači? Mišljenje većine kritičara izraženo je naj- 
jasnije u riječima dra Alfreda Bergera (»Die Wage« 1899) »U 
najdubljoj dubini nove Ibsenove drame krije se misao ili 
osjećaj da je u radu umjetnika sakrivena strašna krivnja, da 
je njegovo stvaranje grijeh protiv naravi. Život je zato da ga 
živimo; a ne da s pomoću njega stvaramo kakvo umjetničko 
djelo.« Tu je postavljena alternativa: ili umjetnost ili život. 
U tome kritičari vide duboku tragiku. Mislim da te dileme 
nema, niti ju je Ibsen postavio (bar ne u ovoj formi). »Život« 
o kome govori Rubek, o kojem sanja i za kojim vapije Ibsen 
— to je život viši, život viših ljudi, život trećega carstva. A 
taj se život ne kosi s umjetničkim stvaranjem, jer je i sam 
nešto umjetničko, kao što je i umjetnost — viši život. Zato je 
Ibsen dao da se Maja sa svojim zdravim barbarskim lovcem 
spošta u dolinu onim istim putem kojim su se uspeli Rubek 
i Irena. Ibsen hoće aristokratizaciju života, a ne baca kletvu 
na umjetnost. Profani život nema s Ibsenovim »životom« veze, 
a tragična krivnja Rubek-Ibsenova bila je baš u mezalijansi 
s tim običnim životom; to je bila ona — »smrt«. 

Poslije tako izrazitoga epiloga nemamo više što da oče- 
kujemo. Treći Faust je gotov a da nije još uvijek kazao 

onaj usudni »verweile doch«!.Boj nije riješen, a veliki borac 
ostao je tragičan primjer. Ibsen je primjer, ali nije učitelj. 

To je tragika prethodnika u pustinji. To je tragika pre- 
laznoga XIX vijeka. Ibsen je Faust XIX vijeka, kao što je 


Goetheov junak izraz XVIII vijeka. Jednom je Ibsen kazao, 


u razgovoru s Robertom Sherardom: »Ja ne pristajem apso- 
lutno ni uza što. Ne mislim da propisujem lijekove, moji ko- 
madi nisu doktrinarni, oni crtaju samo život kako ga ja vi- 
dim.« »Ja nisam profesor, ja sam slikar, portretista.« »Sve 
se razvija prirodnim postepenim razvojem, a nipošto po izo- 


liranom vodstvu i prednjačenju nekojih upregnutih individua.« 


»Moram da se ogradim protiv tvrdnje da propovijedam ove 
ili one nazore, jer se ovih ili onih stvari laćam. Ja nikada ne 
generaliziram.« 

Faust, dijete prosvjetnog, inteligentnog doba, težio je za 
spoznajom, pa se uvjerio da može naći umirenje samo u radu. 
Tome se — tri četvrti vijeka kasnije — utekao i Zola u zna- 
menitom govoru mladeži, protiv koga se digao Tolstoj. Rad 
se općenito naglašavao u ovom vijeku (Marx), o radu je go- 
vorio kod nas i Kranjčević (»In labore requies«, motto je 
»Misli svijeta«, a to je misao i »Prvog grijeha«). Ali već je 
Krasinski u svojoj »Nebožanskoj komediji« pitao: kakav rad? 
Zar da bude rad sam po sebi svrha ili je rad tek sredstvo? 
A što je svrha radu? Faust bi kazao: da nađemo mir! On je 
radu kazao: »verweile doch«. Time je svršavao drugi dio 
»Fausta«, To je bio uvod u XIX vijek. Pitanjem kako, za 
koga, za što raditi, tim pitanjem počinje treći dio. »Fausta«, 
To je problem Ibsena. 

Prosvjetnu filozofiju nastavlja prirodna, koja je preko 
Darwina došla u Haeckelu do monizma, a novi vijek počinje 
revolucijom koja je već počela »na nove table bilježiti nove 
vrednote«. XIX vijek ima tendenciju da potencira čovjeka 
(od Byrona, Shelleya preko Darwina, do Stirnera i Nietzschea). 
Ibsen je duboko osjetio tendenciju vijeka. On se:nemirno pita: 
što, kako i za koga raditi? Pitali su se već mnogi od Černišev- 
skoga do Tolstoja: što raditi? To znači da praksa prevladava 
teoriju. Raditi — živjeti! Raditi treba ovdje, na zemlji, za 
ovaj zemaljski život. Preokret života, novi život! — Treba 
samo razne sile dovesti u ravnotežu, u neku rezultantu. 

Švedi, Norvežani i Danci, tri su narodne skupine, srodne 
a opet nesložne, za koje mnogi hoće da su jedan narod, koje 
su polovicom vijeka sanjale, baš kao i mi, o jedinstvu, gdje 


su se borili filozofi oko jezika, baš kao i u nas. To je skupina 


još puna narodnih legenda i pjesama, do koje je kasno doprla 
evropska civilizacija, a koje je ta i digla i demoralizovala, kao 
i nas. (Ibsen je sam jednom kazao: »Kristijanija je najnemo- 
ralniji grad Evrope. Na ulici su pristojni, ali su zato u ku- 
ćama gnjusni«. — Da Ibsena dobro shvatimo, ne smijemo za- 
boraviti da je član jednoga od malih naroda te skupine. I 
on se zanosio snom o ujedinjenju Danske, Švedske i Norveške, 
i on je bio idealni patriota; ali su njegove snove srušili vanjski 
zapletaji (Schleswig-Holstein) i ojadile ga domaće tričave i 
kukavne prilike. Pobjegao je u' dobrovoljno progonstvo, za- 
tvorio se u sebe. Ali i kad se vratio, kako kaže u »Epilogu«: 
»Ja sam čuo tišinu. I spoznao sam da smo došli za granicu. 
Jer se vlak zaustavljao na svim onim malim stanicama — 
iako nije bilo govora o kakvom prometu.« Ali se ipak pod 
starost vratio u zemlju svojih mladenačkih sanja: ondje je 
htio da bude i njegov grob. pe 


Pobjegao je u tuđinu kao što su to radili prije njega 
veliki romantici engleski i poljski. S niskim i sebičnim životom 
nije htio, nije mogao, niti je smio imati direktnog kontakta. 
Doba snova rodilo je velike domaće romantičke figure nje- 


govih prvih drama, a kasnije i one opće čovječje ideale, one 


svjetskopovjesne probleme. Ali se taj veliki idealista morao 
naskoro (»Komedija ljubavi« i »Savez mladeži«) sakriti za sar- 
kastičku masku, | 


Njegov pesimizam je dijete realnošću povrijeđenog ide- 
< alizma, kao što to obično biva. Ibsen nije mogao da trpi svoje 
zemljake zato što je njegov san o njima Bio previsok, njegove 
nade prejake, njegova ljubav preduboka, a njegovo razoča- 
ranje — preveliko. Našao je patuljke poput Swiftova Guliwera 
u Liliput-zemlji. Ali ga rana ljubavi svezala za uvijek s nje- 
govim narodom, ona ga je i gonila da reagira. Njemačka mu 
nije mogla postati drugom domovinom. Morao se vraćati 
mišlju svojoj domaji, svojim ljudima i odatle njegov revoluci- 
onarni nastup, zagrižljivost i krutost. Pod tim crnim plaštem, 

iza tog mrkog lica, kuca osamljeno srce, bolna duša: to je 
tamnica ideala i nada iz koje se bude i dižu i hoće da slo- 
bodno žive. | 


Ibsen je predstavnik velikih duhova, rođenih i odgojenih 
u malim narodima XIX vijeka. Ono što su poljski romantici , 


za početak vijeka, to je Ibsen, kod malih naroda, za cijeli 


vijek. On je izraz položaja u kojem se nalaze bolji ljudi u ma- 
lim narodima. Upravo kod malih naroda nalazimo skrupu- 
loznosti kojom se grčevito drže svojih ideala, jer im oni 
nadomještaju snagu, pa su im »životnim pitanjem«. Tu nala- 
zimo brigu za nemnogobrojno društvo; sva su pitanja kod 
njih mnogo životnija nego kod jakih, slobodnih i velikih na- 


roda. I kad veliki čovjek upravo zbog svega toga griješi, rušeći 


to malo društvo, ili kad ne riješi svog odnosa prema njemu, 
ili ne upotrebi svoje sile, kako je mislio da bi bilo momentano 


dobro — osjeti krivnju. Ibsena najviše smućuje pitanje u ko- 


jem se odnosu nalazi on (pojedinac) prema životu i društvu, 
tj. prema svom narodu. Njegove su drame monolozi, kontro- 
verzije, debate sa samim sobom — i baš zato je njegov ražvoj 
tako organičan. Znamo da se stanoviti umjetnički osjećaj 
kristalizuje u umjetničkom djelu po stanovitim pravilima psi- 


= hičkog leđenja. Ibsen je primjer kako se i jedan cijeli život 


(ako nije pomućen vanjskim naprasnim pojavama) može je- 
dinstveno kristalizovati upravo »po svim pravilima« tragedije. 
U tome što je objelodanjivao svoje »monologe«, te tako dje- 
lovao na ljude, a opažao posljedice toga dojma, pa se onda uvi- 
jek iz nova korigirao, bio je movens razvoja te unutarnje tra- 
gedije do katastrofe — i do katarze, kako je ona provedena 
u posljednjim Ibsenovim dramama! Ibsenova se umjetnost ro- 
dila iz njegove unutarnje tragike. K 


* 


Ima na jugu Evrope razglašeni pisac koji tijesno spaja 
tragiku s umjetnošću. Ali je razlika u tome što kod Ibsena, 
sina najsjevernijeg kulturnog naroda Evrope, umjetnost izlazi 
iz tragičnog raspoloženja, dočim kod D'Annunzija, sina juga, 
umjetničko stvaranje rađa životnu tragiku. D'Annunzijeva 
»Gioconda« i Ibsenov »Epilog«! Gioconda i Irena, obadvije su 

modeli što nadahnjuju, vile umjetnika Lucija Settalle i Ru- 
beka. Silvija i Maja žene su koje ne shvaćaju te umjetnike. 
Lucio pokuša samoubojstvo i budi se iz nesvijesti, Rubek je 
moralno ubijen i »diže se od mrtvih«. Gioconda hoće da sve 
podredi umjetnosti (a znamo da je za južnjake umjetnost izraz 
apsolutne, plastične, objektivne ljepote), a Irena hoće život. 
Silvija zato požrtvovno podnosi kaznu — što se usudila za- 
htijevati pravo da posjeduje nekoga »koji je rođen da izra- 
duje kipove«, a Maja polazi u život sa svojim lovcem. Na jugu 
je umjetnost ideal, sila koja goni na stvaranje, ona je fatum, 
Moloh — a na sjeveru je sredstvo, način da se izrazi viši 
život. Kod Talijana je ljepota izvan nas, tamo je sve forma, 
a kod Norvežanina je ona u nama, ona je sadržaj, intenzivna 
je, a nije hladna, vanjska. 

Gioconda se predaje umjetnosti, a Irena životu; jednoj je 
ciljem, a drugoj sredstvom, jedna je daleko manje — žena od 
druge. Lucio i Rubek: fatum strasti ubija, a onda goni dalje 
prvoga, a drugi sam traži, štaviše i stvara svoj fatum. Ego- 
izam Maje na prvi se pogled kosi s podavanjem Silvije, ali 
koliko je u dnu Silvija egoističnija od lakog leptirčeta — 
male Maje: i zato pjeva posljednja svoju pjesmu: »Slobodna 
sam«, a prva trpi kaznu fatuma — bez ruku, zdrobio ih je 


kip, Sfinga, simbol umjetnosti. 


Kod D'Annunzija je umjetnička strast asketička, dočim 


je kod Ibsena askeza osuđena. Romanski objektivizam našao 
je najtipičnijeg predstavnika u D'Annunziju, a subjektivizam 
germanski u Ibsenu. »Ex«-kultura i »In«-kultura stoje 
jedna prema drugoj. Tu su dva stanovišta: a) čovjek ne teži 
samo za opstankom, nego za ovjekovječenjem svog opstanka, 
a taj se postizava projekcijom svoje sposobnosti prema vani 
na neki trajni spomenik. To je materijalizacija ideje i osje- 
ćaja (D'Annunzio), b) čovjek mora da živi višim životom, da 
sam kao takav bude što jači, viši i dublji. To je težnja za po- 
tenciranjem života. Čin koji će ga ovjekovječiti izići će nužno 
od viška energije tog višeg života (Ibsen). Ta razlika nije 
slučajna kod ova dva čovjeka; to je razlika sjevera i juga, 
Germanstva i Latinstva, barbara i baštinika rimske kulture, 
zemalja protestantskih i katoličkih. Dogmatizam u religiji od- 
govara formalizmu i objektivnosti ljepote, te plastici i melo- 

dici u umjetnosti, a to — kao i asketična tendencija kojoj 


se ne otimlje ni D'Annunzio, iako je krije pod plaštem 


| umjetnosti — to su znakovi južnih, katoličkih zemalja: obo- 


žava se nešto i podvrgava se nečemu što je izvan nas, a taj se 
objekat često javlja kao fetiš, pa bio i u transcendentnom 


= obliku. Međutim, tamo na sjeveru, kod onih što nisu direktni 


baštinici starog svijeta, kod naroda neasketičnoga, — tamo 
se sve obraća unutra, u dušu, sve se spiritualizuje i potencira, 


i onda se istom u realnom svijetu ledi u kristalne forme, 


kako to vidimo u najizrazitijem predstavniku sjevera Henriku 
Ibsenu, koji nam u svojoj oporuci u »Epilogu« daje iskustvo 
XIX vijeka i poruku za XX vijek. .B S 

Smisao života je život, cilj je viši, harmonični, potencirani 
život, a zadovoljstvo nalazimo u uzlazu na visoka brda toga 
života; to penjanje samo po sebi, to dizanje vlastitog života, 
to daje zadovoljstvo, sreću. Takvo je pregnuće tragično, kao 
i svaki titanizam, ali heroizam tog pregnuća, osjećaj vlastite 
moći, to usrećuje čovjeka. Stvarajte i dižite se! Heroička će 
metoda posvetiti cilj rada koji nejasno slutimo. Ne treba stati 
kod rada uopće, nego se dizati do heroičnog načina rada i 


života. 


(»Život« 1901) 





MAURICE MAETERLINCK 


... »Imamo novoga Shakespearea!« klicali su svećenici 
nove umjetnosti pred nekoliko godina kada se javio Belgi- 
janac Maurice Maeterlinck sa svojim dramama. »Dao je svo- 


| KA 
me dobu novu dramu duše« — s radošću se dovikivalo iz | 


Francuske svijetu, baš onako kao što se nekoliko godina kas- 
nije razvikivalo ime Rostanda i parola »obnove galskoga 
duha i idealizma« po »Cyranu«. Maeterlinck je međutim pisao 
mirno u svojoj osami: scene, drame, pjesme, eseje, knjige i 
mistične meditacije. 

U novije doba čulo se opet da je iza »Aglavaine i Sely- 
sette« nastupila druga faza s filozofskom knjigom: »La Sag6s- 
se et la Destinće. Iza toga je izašla nova drama »Plavobrad 
i Arijana«, u kojoj je simbolizirao svoje nazore, onda jedna 
prvi put javnosti predana u njemačkom (iz rukopisa) prtje- 
vodu, misterija ili legenda »Schwester Beatrix«. Ali oduše- 
vljenje je jenjalo — ne spominje se već toliko ime Shakespe- 
are, konstatira se samo da se tako isprva objavljivao Maeter- 
linck — jer je to sada zgodan početak za članke... 

Beatrix je već pet godina u tihom samostanu. Vratarica 
je. Zatvorena kao u grobu ne pozna svijeta ni života. Njeni 
su razgovori — molitve Bl. djevici, što stoji tamo u koridoru 
puna milosti i blagosti. Kleči i moli: »Sveta djevice, smiluj 
mi se da ne panem u smrtni grijeh!... On će opet doći ove 
noći, a ja sam tako sama.« I on— Bellidor dolazi i hoće da s 
njim bježi. Beatrix moli znak, znak od Bl. Djevice, ali kad ga 
ne dobije, ona polazi. A kad u jutro dođu siromasi, začude se 

— ta oni su noćas vidjeli Beatrix kako je odjahala, a eto — tu 
je ona i opet pred njima, pa ih obilno i kneževski dariva. 
Dolaze i ostale sestre, ali gle, na postamentu nema više 
— kipa Bl djevice i po nagovoru kapelana kažnjena je 
Beatrix, što je obukla haljine Blažene djevice. Ali se dogodi 


. čudo: rasvijetli se hram, s neba padaju ruže, svi kipovi ožive 


i klanjaju se Beatrixi, koja sjaje nebeskim svjetlom. I Zzaču- 
đene je sestre proglase sveticom. Što se zbilo? Kad je 
Beatrix otišla, sašla je Bl. djevica s postamenta i pretvorivši 
se u onu koja ide da u svijetu sreću traži — zamijenila je. 
— I zamjenjuje je kroz punih 25 godina. A tad se ostarjela 
grešnica vraća. Bl. djevica je opet kao kip na postamentu. 
Beatrix joj se moli — i kada dođu ostale ostarjele sestre, ispo- 
vijeda im svoj život, ne znajući za čudo koje se zbilo. Velike 
je grijehe počinila, mnogo preljuba, čedomorstva i drugih 
zal&. Ali joj sestre ne vjeruju: — bulazni! I ona ne može da ih 
uvjeri o istinitosti svojih riječi. Ta ona je bila kod njih kroz 
25 godina sveticom! Beatrix umire s ovim riječima: »Živjela 
sam u svijetu gdje nisam znala što hoće mržnja i zloba, a 
umirem u nekom drugome u kome ne shvaćam što hoće 
Dobrota i Ljubav... .« 

Što je time htio Maeterlinck da kaže? 

. Prije odgovora treba spomenuti nešto o drugoj mu drami 
»Plavobrad i Arijana«. Vitez je Raoul tražio ženu u čijim 
bi čarima mogao da uživa, ali između pet žena što ih je 
doveo u svoj dvor nije je našao. I sada vodi šestu — Arijanu, 
zatvorivši one ostale u duboki podzemni prostor. Arijana zna 
za sudbinu tih žena i za Raoulove odsutnosti polazi u te pod- 
zemne prostorije, te ih oslobađa, pa kad se vrati Raoul, na- 
padnut i ranjen od pobunjenih seljaka, ona ga odveže od spo- 
na kojima ga rulja svezala, povije mu rane i dovede mu pet 
žena, nagovorivši ih da ne prikrivaju svojih čari i da raz- 
viju i pokažu svu svoju ljepotu. I onda, ostavivši ih, odlazi . 
ne tražeći nagrade. 

»Rimljanke su bile lijepe i odvažne« govori ona u prvom 
činu Raoulu. »Sve, sve vas mora osloboditi,« kazuje u pod- 
zemlju ženama, poznatim nam iz ostalih prijašnjih Maeterlin- 
ckovih drama: Selysetti (»Aglavaina i Selysetta«), Melisandi 
(»Pellćeas i Mćlisanda«), Ygraini i Bellangćri (» Tintagilova 

smrt«) i Alladini (»Alladina i Palomides«). Te slabašne duše, 
koje nisu u onoj tami ni kušale da dođu do svjetla i do slo- 
bode, koje su se bojale da će more (tj. oluja života i nesreće) 
naletjeti unutra te ih podaviti ako otvore vrata što vode u 
veselu prirodu, sada kad im je stakla prozora komenom u je- 
dan mah (»To je ključ vaše zore«) razlupala, »plešu svjetlu 
na čast«, kad ih Arijana uvjerava neka »ne misle da će ih 
svjetlo prevariti«. 

Bile su to one mukotrpne žene bez odvažnosti, žene tuge 
i skromnosti, što nisu znale biti lijepe pred Raoulom, _. su 
ga ljubile. 

U ovim dvjema dramama (koje su dramatizovane provan- 
salske legende), imamo izražena dva principa Maeterlinckove 
filozofije. A mi mora da ga uzimamo i s te misaone strane, jer 
on sam to hoće: pokazao je to sa svojim teoretskim .spisima 
»Le Tresor des Humbles« i »La Sagčsse et la Destinee«. U 
prvoj je knjizi mnogo pisao o uskrsnuću duše (»Već je vri- 
jeme da se jednom naučimo oštro lučiti dušu od duha«, tj. 
onog transcendentalnoga »Ja«). Piše tamo na više mjesta kako 
duša ostaje čista, iako ovaj naš realni »Ja« počinja najveće 
zločine: duša je dobra, nje se to ne tiče. Usud ovoga svijeta 
goni ljude na zlodjela, ali usa je od toga daleko, daleko 
(»Moral mističara«). 

. Kasnije je Maeterlinck sve više i više naglašavao 1 moć 
sudbine, a u posljednjoj knjizi pokazao kako joj se možemo 
oteti utoliko da nas ne unesreće i ne shrvaju njeni udarci: ne 
činimo dobro radi nagrade, činimo ga radi njega samoga i tu 
nam unutarnju ljepotu i dobrotu duše neće ništa pomutiti. 
Imajmo snage i odvažnosti raditi nešto bez interesa. 

To su dva osnovna principa Maeterlinckova morala (a 
- Maeterlinck je prije svega moralista). Time možemo da rastu- 
mačimo Arijanin heroizam i oslobođenje žena iz tmine, a ne 
će nam ni »Beatrix« ostati tako tamna. Smisao bi imao biti po 


svoj prilici ovaj: Oni (opatice) koji traže samo dušu (Bl. dje- . 


vica) i njoj se mole, ne vjeruju u grijehe tijela (Beatrix), te 
praštaju, jer i ne znaju za te grijehe. Tijelo moli dušu za 
jedan znak, ali ona šuti, i tijelo ide po svojoj sudbini u vrtlog 
života. Ali duša zamijeni tijelo i čisti gledaju samo nju svetu. 
U prvi mah ne razabiru ljudi tijelo od duše i krive dušu (sa- 


212 





šlu Bl. djevicu) da je ona zla i pala, i kunu je i hoće da je 
kazne, ali dogodi se čudo, tj. duša ne može da sakrije svoju 
božansku narav i prosja u svom sjaju, dok tijelo napokon i 
samo ne uvidi da je živjelo u svijetu ne znajući što svijet 
hoće, jer je njime sudbina motala, a umire smireno pred du- 
šom (koja je opet uzašla na svoj visoki piedestal), ne vjeru- 
jući samome sebi da je toliko.grešno i krivo. 

Drama je alegorična u tolikoj mjeri, da je i umjetnička i 
psihološka strana pri tom štetovala. Koliko zaostaje za »Agla- 
vainom i Selysettom«, ili »Pelćas i Mellisandom«, pa i za 
»Arijanom«. Umjetnička strana je pala u novijim produktima 
Maeterlinckovim. Zašto? Baš zbog alegorije i tendencije. Taj 
fakt potvrđuje misao da je Maeterlinck uvijek bio tendencio- 
zan pisac i moralista prije nego drugo; ali to je on u onim 
svojim prvim malim stvarcama u jednom činu postizavao 
umjetničkim sredstvima, u kasnijim dramama sugerirao nam 
svojom poetičnom, nježnom i milom riječi svoje osjećaje, dok 
nam sada govori i odviše razumom protiv koga se nekada 
žestoko bunio. 


Dramatska sugestivna snaga spala je na legendarni ale- 
gorizam (jer figure u »Beatrixi« i nisu više simboli, to su per- 
sonoficirane ideje). Osjećamo i opažamo tehniku i zglob kom- 
pozicije, a to muti iluziju. Osjećamo ruku pisca. Odakle to? 
Promijenio je metodu? Prije se iz njegovih intuitivno napi- 
sanih djela taložile misli u knjigu. »Le Trčsor des Humbles«, 
a sada se po »Aglavaini i Selysetti« rođena knjiga »Usud i 
mudrost«, nametnula umjetničkim djelima. Ne mislim da će 
ta momentana dekadenca pokopati Maeterlinckovu umjetnost, 
jer je Maeterlinck odveć dubok duh da ne bi mogao iz te krize 
izaći možda jači i produbljeniji, pa će naći možda i umjetni- 
čki ekvivalent svojoj sadanjoj duševnoj dispoziciji, ili će se 
vratiti — staromu, ali upozorujem na to s toga da pokažem na 
nešto na što se kod Maeterlincka malo pazilo: da on nije Sha- 
kespeare, već moralista najčistije i najfinijie krvi. I onda još 
jedno: Maeterlinck nije proživio temeljiti duševni preobrat, 
kako se to razvikalo nakon njegova posljednjeg teoretskog 
spisa, nego je to sam intelektualni preobrat misaonog prakti- 
čnog moraliste. 

 »Prevladati sudbinu transcedentalnim moralom«, to je 
bila parola, izašla iz praktične nužde. A da je definitivan i 
potpun preokret nastao u čitavom njegovu biću (uostalom ti 
potpuni »prelomi i preokreti« ne postoje), ne bi iza radosnog 
usklika što je našao formulu praktičnog morala, iza »Arijane« 
došla »Beatrix«, ta alegorizacija njegovih misli, i našao bi bio 
i umjetničke akorde, spontanije i manje »učinjene«.no što su 
oni posljednjih dviju drama: jer je umjetnost najosjetljiviji 
barometar za promjene duha. Našao bi bio i ritam odgovara- 
jući sadašnjoj dispoziciji. Taj preokret je odviše svjestan, a 
da bi se mogao umjetnički iskristalizirati. Osim toga događaju 
se preobrati polako i nakon velikih borbi; a što je naravnije 
nego da se te borbe umjetnički obrade, da ostave trag u umjet- 
ničkim djelima jednog tako osjetljivog pisca kao što je Mae- 
terlinck, i da se u teškim časovima prelije duša u trzave i 
bolne simfonije? A Maeterlinck je prešao preko toga i iznio 
gotova, pozitivna i definitivna rješenja u dramskoj formi. Nje- 
gova »transcedentalna duša« još je uvijek daleko, »sto milja 
daleko«, ona kao da i ne zna što »duh« radi i kombinira! 
»Dobismo novoga Shakespearea«! Bila je to nada i želja. 
Shakespeare je bio je pjesnik svog doba, on je obuhvatio, kao 
što i Dante, nekoliko vijekova prije svoje dobe: pisao je tra- 
gedije, historije i komedije, prikazao nam čovjeka u svim si- 
tuacijama, u svim mogućim karakterima, iznio čitav kom- 
pleks ukusa, tendencija i shvaćanja svojega doba. Maeterlinck 
nije obuhvatio čitavo naše doba: pokazao je jednu stranu, 
jedan smjer, jedno shvaćanje, pokazao je stranu dekadentnu 
.i dentifikovao se s njome. Tragike ovog prelaznog doba nema 
u Maeterlinckovim radnjama: sanjari ljudi, nežive priče, 
uzdušna bića van vremena i prostora zacijelo nisu naši naj- 
tipičniji reprezentanti. Maeterlinck je pjesnik tek maloga od- 
sjeka našega vremena — mističnog simbolizma 80-tih i 90-tih 
godina. U Maeterlincku ne nalazimo — epohu, niti je on čini. 
Maeterlinck je karakteristična, ali nije tipična pojava, nije 
predstavnik, dok su od isto takve važnosti, utjecaja i cijene 
tako različiti pisci: Ibsen, Tolstoj, D'Annunzio, Przybyszew- 
ski, Wagner, Nietzsche itd. Maeterlinck je odviše — »trans«, 
a da bude predstavnik »cisa«. Naslutio je uskrsnuće duše, ali 
je Ibsen njene trzaje i tajne bolje i realnije iznio. Maeterlinck 

sjeo. pa napisao čitavu knjigu, da nam pokaže (a ne: dokaže) 
kakva je razlika između duha i duše, da nas uvjeri kako je 
lijepa i dobra i — daleka ta duša, kako u šutnji govori, u dje- 
teta jače izbija nego u mudraca; a onda je opet napisao drugu 
knjigu, tri puta veću, da nam pokaže kako se može mudro 
prevladavati sudbina. Neprestano se muči novim riječima, va- 
rijacijama i izrekama da izrazi ono što je (kako i sam <. 
neizrazivo. 

Propovijedao je Ski škavii ifeijutuja, i irevtdijivi do- 
brotu«, odvažni heroizam u odricanju nagrade za svoje kre- 
posti — ali zar je to tipus našega doba? Gle Przybyszewskoga 
— njemu je ljepota u razmatranju i boli; eto Ibsen, koji sanja 
o lijepom životu i živoj ljepoti ovdje na zemlji; — kod D'An- 
nunzija radi ljepote i po njoj padaju životi (»Gioconda«). A 
zar se ne slavi i kaćiperski Rostand kao svećenik ljepote i 
zar ne tetoši obamrlu Francusku heroizmom "rana evan- 
đeostvom »Samaritanke«? 

Maeterlinck priča o kreposti radi same kreposti — u isto 
doba kad se požudno guta Nietzscheova »Genealogija morala« 
i »Zarathustra«,... i kad se u istom Parizu sluša požudno 
Wagnerov »Siegfrid«, gdje kuje svoj mač »Nothung«, kad u 
Engleskoj zamjenjuje prerafaelite — Kipling, a u Njemačkoj 
se opet slavi Bismarck! 

Onaj koji ne obuhvati taj sav metež, to vrijeme, taj kaos, 
koji ne nađe u tome dominantni ton (a taj ton nije transce- 
dentalizam) taj ne može biti Shakespearom našega doba. 

»Za doba velike tragedije novijega vremena, za doba 
Shakespearea, Racina i njihovih nasljednika misli se da do- 
lazi sva nevolja od raznih strasti našega srca. Čovjek je uvijek 
gospodar. Za doba Grka bijaše on to mnogo manje, i sudbina 
je vladala u visinama. Ali se ona nije mogla dostići i nitko se 
nije usudio, da je istraži. Danas je baš to što je istražuju — 
privlačivošću novoga kazališta. Ne zaustavlja se više kod uči- | 
naka nesreće, nego kod nesreće same: narav nesreće postade 
središtem najnovije drame.« Tako je pisao prije nekoliko . 
godina Maeterlinck. Ali gle — ja baš u njega nisam nikada 
mogao da nađem taj studij naravi usuda. On ga je pripoznao 
i pokazao njegove učinke, pokazao je čitav aparat kojim se 


sudbina služi, dao nam je osjetiti svu njenu težinu — ali mi 

znamo o njoj samo baš toliko koliko i prije. Produbio je usud, 
psihološke je učinke pana sugestivnošću svojih radova nas 
pritisnuo — ali — ali. 

Čini se da je i tu bla više moralista nego analitik, jer 
pokazav nam snagu usuda i njegovu neumoljivost — odmah 
nam je preko svojih prvih figura šaptao: — podnosite. A 
onda nam dao u novije doba formulu — »krepost«. Tu je 
odricanje tragika njegovih lica, ono daje unutarnje svjetlo, 
ljepotu i dobrotu — a to je on htio da postigne, da nam ulije 
u duše neku utjehu, neku »milost posvećujuću«, neku kršćan- 
sku svjetlu rezignaciju. Tu se opet javlja moralista. Bio. je 
to neki pendant Sofoklovu »Edipu na Kolonu«, ail_ svojom 
smrti je Edip posvetio Atenu, rodio Periklovu Atenu, jer su 
njegove muke bile gorostasne i padale su na njega poput 
pećina... Ali Maeterlinckove boli i muke odveć. su skromne 
i slabe da bi mogao iz njih izletjeti — novi fenić. To nisu 
muke Filokteta! 

I D'Annunzio naglašava sudbinu, ali sudbina je Lucia 
Settale da stvara kipove; taj usud je tvoran, to odricanje je 


plodno. 

I Wagner nas zna da pritisne sudbinom, ali iražika » Tann- 
h&usera«, »Lohengrina« i »Tristana i Isolde« pročišćuje nas 
svojim oštrim pesimizmom. Ali eto »Niebelungenringa« i »Par- 
sifala« — tu je sudbina u vlasti Siegfrida i onog »čistog ne- 
vježe« (»Der reine Thor«) Parsifala, koji oslobađa Tinturella. 

Arijana bi imala biti Parsifal! Odricanje u ime transce- 
dentalnosti može biti »blago siromašnih«, ali o »duhu« i 
»odricanju« na ovaj način govoriti poslije Stirnera, Nietzschea, 
i prirodne filozofije — nije tipus našega doba. Tolstojev moral 
je barem humanitaran, socijalan, dočim je Maeterlinckov 
pasivan — to je sentimentalna suza slabih duša. 

Da je Maeterlinck pesimista, pokazao bi više jakosti 2 za 
život, ali on je melanholik. 

Pesimizam se bazira na volji, a melanholija je bezvoljna. 
Maeterlinck je melanholik dekadence. 

Vanredno su značajne riječi što ih je Maeterlinck napisao 
u svom članku o Emersonu: »Heroički časovi slabo dolaze na 
javu, a časovi nijekanja ne vratiše se jošte; ne preostaje nam 
dakle ništa više do svagdašnjeg života, a ipak ne možemo da 

živimo bez veličine... Vi morate živjeti, jer nema jednoga 
sata bez unutarnjih čudesa i neizrecivih zamjena«. Možda je 
ovdje osjetio Maeterlinck dio istine, jer nema prema vani zbi- 
lja ništa veliko u naše doba; ali nije opazio svu istinu; da je 
naše doba nešto više nego svagdašnjost, da je to doba u kome 
jednakom snagom stoje nasuprot dvije kulture, dva nazora o 
svijetu i dva svijeta. A tu ima i više veličine nego slutimo — 
na prvi pogled. U eseju »Tragika svagdašnjeg života« slavi 
Ibsena, ali Ibsen je u tome životu našao velike konflikte, su- 
kobe, borbe — ljude. Maeterlinck je našao samo sjene, igračke 
sudbine. I u tome je pokazao svoje dekadentstvo. A zar nije 
značajno za takve ljude što živeći bez velikih nada, bez os- 
nova, živeći sterilni život, šapću: ipak, kad već živimo, tražimo 
čudesa u tome misteriju duša. Jedan tvorni duh neće nikada 
dupsti po tim stijenama, ispisanim mističkim hieroglifima, on 
će red i zakone svijeta osjetiti u sebi u momentima stvaranja 
— jer je i on dio svijeta, da, mikrokozam sam. 

 Maeterlinck broji uz druge mističare i Novalisa i Emer- 
sona u svoj svijet izumiruće kulture, koju on krsti »svijetom 
probuđene duše«. Transcendentalizam velikoga Amerikanca 


zaveo ga je da vidi u djelu njegovih misli čitava Emersona. 


Ali Emerson je mistik (premda ta riječ ne pristaje za njega) 
novih vremena i pokoljenja — prerano-rođeni, a Maeterlinck 
je mistik dekadence, ogranak sredovječnih generacija, izumi- 
rućih nazora — kasno-rođeni. Emerson je čovjek koji osjeća 
panteističko jedinstvo svijeta i koji skuplja iz te harmonije 
nove sokove za nove forme života. Emerson je individualista i 
prethodnik »nadčovještva«. Maeterlinck je prema njemu ono. 


- što je Vojvoda des Esseintes u Huysmansovu romanu »A re- 


bours«,; prema Knut Hamsunovu »Panu«. To je onaj vojvoda, 
što se zatvoren u svojem zamku, zadubljuje u stare knjige i od . 
mirisa cvijeća sastavlja simfonije; on živi — da živi, a boji se 
u tom pustom životu smrti, te putuje po savjetima liječnika 
natrag u Pariz. Zar nije taj put u Pariz — sadašnji smjer Ma- 
eterlinckova razvoja? I Emerson i Maeterlinck su suton. Svaki 
onaj. koji u malim stvarima traži velike — postaje mistik su- 
mračja i djetinjih priča...! 

Neću da poričem Mitotečimoku dubinu i umjetničku veli- 
činu, ali duboki virovi ne dadu do svojih podvodnih izvora — 

bacaju na površinu; .., a nježnost i šensibilnost, eteričnost i 
drhtavost Maeterlinckovih figura nije.nego. izmučeni ..uzdah 
.uzaludne muke uronjavanja: ... a možda će i on doći jednom 
do toga da će se njegove radnje davati djeci kao: nježna lek- 
tira, kao što se danas daju isto tako moje i. “an stvari 
Danca Andersena. | 

Neka mu'i njegova MiMičtdEt: I Stiindtets a se “a u još 


veće vratolomije, i čini kud i kamo veće kapriole; ali Strind- . 


berg radi to iz očaja, tražeći uvijek. nešto, opažajući nešto, 
a Maeterlinck kao da to čini iz — pasije. Pa s maki mirom! 
S kakvim sanjavim dostojanstvom dekadenta .: ' 
Na koncu se moram: još jednom da stoja: na Maeterlin- 
ckovu reformnost u drami. Već se dugo radi na toj reformi. Od 
Dumasa ml. do Ibsena, Wagnera, D'Annunžija i Maeterlihcka. 
— Imamo li danas tu novu dramu, ili imamo barem obrise bu- 
 dućeg veledjela? Obrisi su tu, ili bolje reći — elementi su tu; 
doniješe ih dva Romana i dva Germana. Interesantno: bi 
bilo prispodobiti prozračnost i duhovnost Maeterlinckovih dra- 
ma, s tajnim trzajima. duša Ibsenove drame: nadljude i titane, 
D'Annunzija s bogovima i polubogovima Wagnerovih kre- 
acija. Možda, bismo onda došli do spoznaje kako su oba Roma- 
na promašila cilj, jer je jedan iznio tek sjene koje ne može ni 
jedan glumac od kosti i mesa dolično prikazati, a drugi se ba- 
cio na daske vizije, opisao svoje junake kao da su. Michelan- 
gelove figure, dočim obični smrtni glumac pokvari iluzije ve- 
lebnosti, pa izgleda kao da je u ogromnim tuđim čizmama, u 
koje šav propada, propada. I zato je »Gloria« — pala, a Maeter- 
linck dramatizuje. — legendu. Ibsen je dao bar ljude, žive, 
patničke, ne inkarnacije, ni destilacije, ne nosioce ideja, nego 
vlasnike i tvorce težnja i misli. Wagner je mogao uspjeti u 
svojim intencijama, jer je iluziju uvećao —. simfonijskom 
glazbom. Germani su dali alternativu: ili Wagner ili Ibsen: 
hoćeš li ljude prikazati — slijedi Ibsena, hoćeš li titane — 
Wagnera. A onaj pokušaj što ga je bio zasnovao wagnerija- 
nizmom prodahnuti Francuz Mallarm€ i na kome je deset godi- 
na radio, pokušaj da stvori simbolijsku vagnerijansku dramu 
bez glazbe, s glazbom riječi — niti je bio dovršen, niti bi bio 
uspio. Pa 
(»Život« 1900) 

ZA NOVU KNJIŽEVNOST 








ARTIZAM I KARAKTER 


Riječ »artizam« i njena primjena na umjetničke proizvode 
i na umjetnike nije uvijek na mjestu i lako zavodi na indenti- 
fikovanje artizma s umjetnošću. Međutim sam jezik i konven- 
cija čine razliku između naučenjaka ivještaka, između 
umjetnika i virtuoza, između umjetnika na peru, kistu, dlijetu, 
instrumentu i »artista« u akrobatici, čaroliji, kabaretu i cir- 
kusu. Umjetnost traži vještinu, ali vještina nije još umjetnost. 
Umjeti nije isto što i biti umjetnik; vježba je škola vještine, 
ali urođeni talenat i unutrašnja, duševna potreba izraza osnov 
je umjetničkog stvaranja. Indiviđualnost izdiže umjetnost iz- 
nad vještine. Tehhika je svačija, nju može svatko prisvojiti 
naukom, ali protančana osjetljivost za impresije, sposobnost 
zamisli i moć ekspresije, individualni je privilegij koji se ne 
može ni prisvojiti fi otuđiti, a. naukom i vježbom se samo raz- 
vija. Možemo da.se naučimo imitirati oblike izražaja indivi- 
dualnog talenta, ali ne i sposobnost umjetničkog oblikovanja, 
jer je ona naročita sposobnost naročito umjetnički disponira- 
nog individualiteta. | 

Velika je razlika u gledanjima na umjetnost kao obliko- 
vanje izvjesnih sadržaja: po nekim vanjskim zakonima, nor- 
mama i uzorcima, ili. po unutrašnjim formativnim snagama. 

Između gledišta da je sadržina umjetnosti neka masa 
osjećajnog, maštovnog misaonog materijala, koji se steže u 
neke okvire ili se ulijeva u određene kalupe, i gledišta da taj 


* sadržaj nosi, kao svaki organizam, svoje oblikovanje već u 


svom zametku, u svojoj unutarnjoj strukturi. Prema prvom 
shvatanju, mjerodavna su mehanička pravila i zakoni ravno- 

teže, proporcije i ritma jedne empirističke estetike, a prema 


drugom, mjerodavne su biopsihičke snage i zakoni organske 


morfologije. 

Umjetnina je čulna projekcija, ili čulni ekvivalenat 
umjetnikovih impresija, proživljavanja i misli, u jednom 
imaginarnom obliku, pa je bitna osobina umjetničke tvorbe 
unutarnji odnos između tih duševnih elemenata. Nema sumnje 
da se umjetnik prilagođava i vanjskim, mehaničkim pravilima 
u granicama i kolosijecima koje traži izražajni način i materi- 
jal: jezik, pismo, kretnja, instrumenat, glas, boja, drvo, kovina, 
kamen itd. kroz koje projicira i čulno uobličava svoju 
zamisao. Nema sumnje da umjetnik probire i vodi brigu o 
tome koja će izražajna sredstva jače i bolje djelovati na svijet, 
koji će djelo gledati, slušati ili čitati. Nema sumnje da taj dio 
umjetničkog stvaranja traži nauke, vještine, znalaštva, pom- 
nje, rada i predanosti. Ali kad tražimo bitnost umjetnosti, ne- 
ćemo. je otkriti ako je budemo tražili samo na površini, u 
vanjskim oblicima, samo u onome čime i kako se: (estetski) 
doima. | rani ae pre | 

Kad netko umije da vješto reproducira svaki osjećaj, 
emociju, ili misao, bez obzira na to da li su ti osjećaji i te 
misli njegove, doživljene i proživljene, onda to znači da se ta- 
Kav reproduktivni talenat može da prilagodi svakoj misli, sva- 
kom osjećaju i svakoj imaginaciji, da je gibak, mekan, i spre- 
tan. Ali baš ta prilagodljivost pokazuje odsustvo individualno- 
sti, odstustvo prave umjetničke iskrenosti koja je u vjernosti 
samome sebi i sadržini svoje unutrašnjosti. Ta protejska i bez- 
lična polimorfnost zapravo je bezobličnost. Ona ne može 
postići stvaralačko umjetničko oblikovanje. Ona je samo 
refleksna i reproduktivna.,Zato. ne može imati neposredne 
sugestivnosti koju ima svako organski stvoreno. djelo koje 
zrači. životnom toplinom, nego. operira sa kulisnim, ishitre- 
nim, vještačkim iluzionizmom. Ovakva djela mogu da budu 
efektna, ali ne mogu da izazovu ona nagnuća.i one zanose koja 
izazivaju istinski umjetnička djela. Ona nemaju unutrašnje 


dinamike, jer nemaju svoje intimne sadržine, potpuno asimi- 


lirane i organski izraštene. Zato nemaju ni unutarnje harmo- 
nije; nemaju pravoga karaktera. Tehnički stabilna, izgrađena, 

izglađena, ona su psihološki labilna i krhka; dobro: »naprav- 
ljena«, ali ne i živa. Lutke bez duše. Zato umjetnički neistini- 
ta: umjetnički nerealna. pu "M Ena: g zr 

Savremena nauka ne proučava a kritika ne sudi umjetnine 
samo po efektu nego i po koncepciji, ne finalno, nego kauzal- 
fo. Drugo je apercepcija, a drugo koncepcija, jedno je impre- 
sija, a drugo ekspresija; svaka ima svoje elemente i svoje za- 
kone i može se studirati; jednako kod stvaraoca umjetničkih 
djela kao i kod uživalaca umjetnosti, kod publike. Ako pođe- 
mo s gledišta koncepcije, vanjška tehnička pravila su vezana 
materijalom kojim umjetnik govori svijetu, i ne mogu označi- 
vati umjetničke kvalitete. Estetika stvaranja i izražavanja i 
estetika primanja i doimanja nisu isto. Ljepota i umjetnost ne. - 
smiju se identificirati. Ima ljepote van umjethosti, u prirodi, 
posmatranoj našim estetskim smislom, a može biti i umjetnosti 
koja nema spoljašnje ljepote, čija je ljepota unutrašnje, struk- 
turalne vrste, koja se samo osjeća, ali ne vidi. 

Pod materijalom podrazumijevamo sva izražajna sredstva: 
jezik, instrumente, boje, plastičnu materiju, pozorišni aparat, 
ljudsko tijelo (u glumi i plesu), dakle sva sredstva, između 
autora i publike, koja su građa čulnog izraza djela i koja 
odgovaraju svrsi da zamisao reproduciraju, tako da kod publi- 
ke stvore ekvivalenat umjetnikove kreacije. Tehnika je, dakle, 
u svrsishodnoj reprodukciji. Ona se da naučiti, uvježbati i imi- 
tirati; ona je estetična, ali je iz reda vještine, a ne stvaranja; 
ona je umijeće, ali ne umjetnost. Ako, dakle, nazovemo artiz- 
mom sklonošt i sposobnost uživljavanja u svaki osjećaj i u. 
svaku ljepotu, i sposobnost njihove reprodukcije, karakterizi- 
ramo time artizam kao sposobnost umjetničke aperceptivnosti, 
spojenu s vještinom tehničke reprodukcije. Time odričemo ar- 
tisti individualitet. | Pp. Sewis 

. Prava umjetnost je samo istinska umjetnost, a to je iskre- 


ona, neposredna, originalna i individualna umjetnost. Samo 


ona je umjetnost živa, velika i sugestivna, koja je izraz žive, 
snažne i iskrene umjetničke duše, vjerne sebi samoj i istini 
svojega doživljavanja i proživljavanja. Prava umjetnost je 
značajna, karakterna umjetnost. Artizam.je po svojoj prirodi 
akarakteran. Zato artizam može da bude i nemoralan, dok 
prava umjetnost nije nikada nemoralna. Moralna, dakako, u 

najširem smislu riječi. Moralna, ne moralistička. Pojedini 


umjetnik i pojedino djelo mogu da imaju posebni, naročiti 
moral, konvencionalnom moralu protivan, ali će imati uvijek 
neki moral. I taj moral, jer je iskren, nije nizak, jer je pošten, 
izaziva pored divljenja i poštovanje djela i u tome je moralna 
ljepota djela. Artizam i čisti estetizam nemaju i ne mogu 
imati morala, jer nemaju uvjerenja i za to potrebne unutra- 
šnje stabilnosti. Nije nemoralno biti protiv vladajućeg morala, 
nego nemati nikakva morala. Nemoralno je i prianjati ne- 
iskreno i bez uvjerenja uz vladajući moral. Slab ili nikakav 
karakter može biti dobar artista, ali ne umjetnik-stvaralac.! 


1 Ovaj članak o artizmu štampan je u »Zvonu« od 1. februara 
1908. (br. 5) pod naslovom »Artizam i karakter«, u povodu afere 
s dramom »Prokletstvo«, koja je štampana najprije u »Savreme- 
niku« god. 1906,.a onda preštampana u knjigu i bila nekoliko puta 
stavljana na repertoar zagrebačkog kazališta, pa opet skidana i 
prikazivanje zabranjivano zbog njenog izrazito  protucrkvenog 
duha. Drama je djelo suradnje dva autora: dra Milana Ogrizovića 
i Andrije Milčinovića. Početkom 1908. godine jedan od autora, 
dr M. Ogrizović, dao_je izjavu da priznaje da se u drami »preda- 
Jeko zašlo« i da on »ne odobrava misli glavnoga junaka« i da je 
u pisanju djela bio samo »tehnički pomagač«. Ova izjava Ogrizo- 
vića data je na skupštini »Hrvatske stranke prava« u svrhu da se 
omogući njegova kandidatura za saborske izbore na listi te stranke. 
Kandidaturi su prigovorili neki svećenici, spočitavajući Ogrizoviću 
autorstvo »Prokletstva«. Ovo odricanje odgovornosti za suautor- 
stvo jednog literarnog djela izazvalo je velike polemike. U »Zvo- 
nu« od 25. januara 1908. (br. 4) dao je drugi suautor, Andrija Mil- 
činović, izjašnjenja. ' 

Odricanje odgovornosti za sadržinu i duh djela otvaralo je 
jedno principijelno pitanje. U' istom broju »Zvona« o konkretnom 
slučaju Ogrizovića pisao je i Marjanović. 

ARTIZAM I REALIZAM 


I. 


U historiji umjetnosti, naročito u historiji književnosti, 


javljaju se od davnine dvije teze: jedna, da je umjetnost 


sama sebi svrhom, i druga, da služi društvu. Obje teze bile su 
često dobar korektiv nastranostima i pretjeravanjima kad se 
protiv ekskluzivnoga »l art pour 1! art« dizala reakcija koja 
je tražila da se umjetnost približi životu i s njim poveže, a 
poslije ekscesa realizma i naturalizma javljala reakcija koja 
je tražila da se umjetnost digne nad fotografiranje, očisti od 
surovosti i da se estetskije izgrađuje. Za evoluciju i napredo- 
vanje su obje teze i oba pravca od jednake vrijednosti i rela- 
tivno jednako opravdani, ali je od teoretskih raspravljanja 
i polemike o tim tezama bilo malo kad pozitivnih i definitivnih 
rezultata. Nije ih bilo prosto zato što su to dva zahtjeva 
postavljena na umjetnost i umjetnike, a ne na dvije teorije o 
umjetnosti, dva zahtjeva praktičke a ne teoretske prirode. 
Kad je govor o teoriji umjetnosti, obje teze postavljaju pita- 
nje neispravno, jer se u pitanju teorije umjetnosti ne može 
govoriti o tome čemu ili kome ima umjetnost da služi: sebi 
ili nekome i nečemu drugome, nego o tome: gdje je izvor i u 
čemu je bitnost umjetnosti. Ne pita se koji je njezin cilj i koja 
upotreba, nego koje su njene specifične oznake. Pitanje o vrsti 
i o zadatku umjetnosti može da podijeli teoretičare i prakti- 
čare u tabore »umjetnost za umjetnost« i »umjetnost za život«, 
artizam i utilitarizam, ali u pitanju o bitnosti umjetnosti kao 
o naročitom načinu izraza, ova kontroverzija nema mjesta. 

U teoriji umjetnosti ne bi se, dakle, pitanje moglo 
postaviti ovako: umjetnost za umjetnost ili umjetnost za 
život, nego samo ovako: je li umjetnost umjetnost ili je ona 
život. Ali i ovakva formulacija bila bi besmislica i vodi 
apsurdu. Umjetnost, ako je umjetnost, ne može da bude drugo 
nego umjetnost, a u tome može biti realistička i artistička, 
naturalistička i romantička, s tendencijom i bez tendencije. 
Bilo bi suvišno dokazivati tu istinu, jer se pristalice svih mo- 
gućih struja mogu složiti u tome da se svi pravci i svi 
sadržaji sami po sebi podesni da postanu umjetnički, a da to 
postaju jedino kroz »ono nešto« čime iz njih pravi umjetnik 
stvara pravu umjetninu. A »ono nešto«, to je umjetnost. U 
svim debatama i polemikama o pitanjima umjetnosti trebalo 
bi da debateri to uzmu kao pretpostavku. Teško je zamisliti da 
bi u diskusijama matematičara jedni od drugih mogli tražiti 
da najprije utvrde da artimetika radi s brojkama, i da je dva 
puta dva četiri. U našim literarnim debatama i polemikama se 
“ipak takva nešto događa uvijek onda kad je za debatere 
važnije polemiziranje od rješavanja, mudrovanje od istine. 

Pitanje artizma i realizma, kako se u nas postavlja, po- 
stavljeno je pogrešno, i zato stvara nesporazume među onima 
koji o njemu teoretiziraju, a zavodi i zbunjuje i slabije knji- 
ževnike, od kojih su gdjekoji posljednjih godina zahvaćeni 
ovom ili.onom parolom, pisali i izdavali neumjetnička, dakle 
loša djela, jedan: put kao »artistička«, drugi put kao »rea- 
listička«. Imali smo najobičnijih folklornih opisa, koji su 
se izdavali kao umjetnost realizma, i najbesmislenijih stilisti- 
čkih virtuoziteta, koji su se pojavljivali kao moderni artizam. 

Ako govorimo o ulozi realizma i artizma u historijskom 
razvoju književnosti, dat ćemo svakom od njih njegovo histo- 
rijsko mjesto i značenje za unapređenje književnosti, ali ni 
jednome prednost ni teoretski ni principski. Sa gledišta teorije 
umjetnosti niti se oni isključuju niti uslovljavaju. Škola ar- 
tista je zapravo škola virtuoza, a škola realista škola stu- 
dioza; prvi polažu težinu na istančavanje ukusa, na igru 


oblika, na vještinu izražavanja, a drugi na izoštravanje oka za ' 


stvarnost, na ozbiljnost sadržine i na tačnost crtanja. Više je 
stvar _ urođene sklonosti, temperamenta, uzgoja i misaone 
orijentacije hoće li se neki umjetnik razvijati ili raditi u 

smislu takva realizma ili takva artizma. I strogi realista 
može biti u obradi dobar artista, i pravi artista dobar realista. | 
Turgenjev u ruskoj, a Flaubert.u francuskoj literaturi najbo- 
lji su primjeri za to. | | 

Govorimo li o artizmu i realizmu s obzirom na cilj umjet- 
nosti, teorijski nećemo time ništa riješiti, jer pitanje cilja 
i tendencije nije iz područja teorije umjetnosti, nego iz pod- 
ručja socijalnih, nacionalnih, moralnih ili religioznih interesa. 
S tih gledišta može svatko da prosuđuje sadržinu i pravac 
umjetničkih djela i da na umjetnike stavlja zahtjeve koje 
umjetnik može, ali ne mora da prima i.da im udovolji. 

U svim vrstama umjetnosti, a najvidnije u književnosti, 
postoje tri osnovna tipa stvaranja: klasički (apstraktivni, um- 
stveni način ideacije idealizacije i ravnomjernosti), romantički 
(emotivni, željni i voljni način zahvatanja i prehvatanja) i 
realistički (odnos posmatranja i: konstatacije, deskriptivni 
način). Za neki četvrti, zasebni, artistički tip ili odnos, nema 
mjesta, prosto zbog toga što svaki od ta tri tipa mora biti 
artističan, i zbog toga što ni klasično, ni romantično, ni 
realistično stvaranje nije bitni elemenat umjetničkog stvara- 
nja. Izvan okvira ta tri tipa i njihovih derivata i mješavina, | 
nema umjetničkog stvaranja. Ali to nije zbog toga što bi ta tri 
tipa uslovljavala umjetničko izražavanje, nego zbog toga što 
su to tri osnovne mogućnosti reagiranja na život. Tri tradi- 
cionalna tipa umjetničkog stvaranja: klasički, romantički 
i realistički, tri su varijante svakog umjetničkog stvaranja, 
jednog jedinog u svim vrstama umjetnosti, u svim sadržinama. 

Ako je umjetnost »ars«, onda je svako umjetničko stvara- 
nje svakoga tipa »artistično«, i »artizam« bi bio sinonim 
umjetničkog stvaranja, ono »nešto« čime se umjetnina stvara, 
Tražiti od umjetnika i umjetnosti da budu artistični, bilo bi 
isto što i reći da onaj koji traži istinu mora biti istinoljubiv. 
Onaj koji jest umjetnik ne treba da bude »artističan«, a 
onoga koji nema umjetničke sposobnosti neće učiniti umjet- 
nikom nikakav »artizam«. Propovijedanje artizma kao sinoni- 
ma za umjetnost suvišna je stvar, a propagiranje »artizma« 
kao naročitog »izma«, pravca i manira stvar je opasna, jer 
svaki ekskluzivni kult forme i vještine vodi baroknoj izvješta- 
čenosti i samodopadnoj ispraznosti, a svršava umjetničkom 

sofisterijom. Ako je artizam istovetan sa zahtjevom da umjet- 
nost bude umjetnost, ne treba umjetnost artificirati propovi- 
jedanjem i propisivanjem -artizma. 

Nekiput se artizam identifikuje sa »stilom«, sa »gojenjem 
profinjenog, višeg stila«. Ali, šta je stil? U stilu se daje i po 
stilu prepoznaje čovjek, ili grupa ljudi, ili neko vrijeme. Neiz- 
razito vrijeme ili neizdjelan čovjek — neizrazit stil. Tko ima 
stila, to ne znači drugo nego da ima unutrašnje discipline, 
ispoljene u vanjskom obliku. Stil nije kalup, nego izrađen oblik 
izražaja neke mislene, osjećajne, voljne ili opažajne sadržine. 
Pitanje stila u umjetnosti nije pitanje nekih stilističkih pra- 
vila i uputstava, nego izraz unutrašnjih zakona umjetničke 
tvorbe. Stil, ako je naučeni manir, nije u pravom smislu riječi 
stil. Stil je obličje karaktera. Kao što je karakter ustaljena 
sinteza osobina, tako je i stil ustaljeni izraz tih osobina. 
Imati stila u umjetnosti može značiti samo: imati svoj stil; 
sebe u stilu. Znači: imati umjetničkog karaktera, Govoriti o 
stilu kao o nečem zasebnom, govoriti o stilu izolirano, bez 
obzira na druge elemente umjetnosti, vodi u stramputice. Stil 
nije neka shematizirana forma izražavanja, nego puno i usta- 
ljeno izražavanje uopće, a to znači: ne tek »lijepo« i ukalup- 
ljeno, nego iskreno i potpuno izražavanje. 

Umjetničko djelo je produkt borbe umjetnika sa sadrži- 
nom djela koju savladava i prerađuje, i borbe te tako prerađe- 
ne sadržine sa sredstvima i oblicima izražavanja. Stil je 
formulacija i primjena konačnog ugovora mira. Stil, kad je 
umjetnički, eksponent je katarze svih onih elemenata sadrži- 

ne i svih onih izravnanja sila i izmirenja efekata koji 
stvaraju umjetničko djelo. Rečeno je: Stil je sve. Ali stil 
vlastiti, stil u kojemu je sve, a ne onaj koji je umjesto svega. 
Umjetnik ne žrtvuje stil sadržini, jer on to i ne može učiniti, 
jer je stil organički izraz sadržine po umjetniku potpuno 
iscrpljene. Stil nije nešto čemu bi trebalo da umjetnik žrtvuje 
sadržinu, ideju, sebe sama. Stil nije oblik koji u kalup steže, 
nego oblikovanje koje izražavanjem olakšava napetost. Stil 
može da zagospoduje samo onim umjetnikom koji nema do- 
voljno vlastite formativne snage da izdjela svoj stil, koji nije 
originalan. Propagirati neki određeni stil, znači učiti se ne- 
iskrenom, lažljivom izrazu, a originalnom umjetniku govoriti 

da uopće treba nekog stila — suvišno je. Ako ga ima, on je 
umjetnik, ako ga nema, nije, a ako se služi tuđim, onda je — 
lažan. : 

Ako netko ima umjetnički stil, znači da ima sugestivan 
stil, a takav je — samo — pošteni stil: koji koncentrirano, 
dakle intenzivno tačno i potpuno izražava bogat mentalni, 
emotivni i opažajni sadržaj i pronicav duh, intezivne osje- 
ćaje, znalaštvo, živ temperamenat i jaku stvaralačku volju. 
Posvetiti se stilu može da znači samo to: posvetiti pažnju 
izražavanju i oblikovanju svoje sadržine u snazi i istini. Za 
to budimo do kraja konsekventni primjenjujući rečenicu: 
»le stil c' est. 1! homme«. 


TI 


Ovih sam dana čitao Tolstojeva pisma (L. Tolstois Briefe 
1908—1910 Berlin Verl.: Ladyšnikov) i u njima sam našao 
ove misli o umjetnosti: 


| »Umjetnina je dobra ili loša prema tome što nam umjet- 
nik kaže i kako nam to kaže, i koliko umjetniku dolazi iz 
srca ono što nam govori. 


Da umjetnik zna što ima da kaže, potrebno je da zna šta 
je cijelom čovječanstvu urođeno, ali što mu je i nepoznato. 
Da to zna, mora umjetnik da je na najvišem stepenu obrazo- 
vanosti svoga vremena; ali je najvažnije da umjetnik ne smije 
da živi egoističkim životom, nego mora da učestvuje u zajed- 
ničkom životu čovječanstva. 

Da bi mogao dobro izraziti ono što hoće da izrazi (pod 
riječi »izraziti« razumijem svaki umjetnički izražaj misli) 
umjetnik mora da je doista uzoran čovjek. A da to bude, mora 
mnogo i dugo raditi i učiti, a svoju djelatnost prosuđivati 
jedino pravorijekom svoje unutrašnjosti. 

Da mu doista iz duše potječe ono što želi reći, umjetnik 
mora da zavoli i sam predmet o kojem govori. I zato je po- 
trebno da se i ne govori o onome što je nekome ravnodušno 
i o čemu bi se moglo i ne govoriti, a potrebno je da se govori 
samo o onome o čemu se ne može šutjeti i što se strasno ljubi. 


Hrv. knjiž. kritika I 
19 J a II | 289 





Od ta tri preduslova svake. umjetnine, posljednji je naj- 
znatniji: bez ljubavi za predmet ili barem bez iskrenog, po- 
štenog odnosa prema objektu, nije moguća nikakva umjetnina. 
Nerv umjetnosti je u strasnoj ljubavi umjetnika za svoj pred- 
met, i ako te ljubavi ima, onda će i sama umjetnina udovoljiti 
svim drugim zahtjevima, naročito zahtjevima bogatstva i lje- 
pote. Zadovoljit će nas sadržaj, jer se ne može strasno ljubiti 
predmet sićušan i bez značenja, a neće nedostajati ni ljepote, 
jer umjetnik neće žaliti truda da odjene ono što mu je milo 
i drago u najljepšu moguću formu.« | 

Tolstoj kaže da umjetnik mora htjeti nešto reći, da mora 
to dobro izraziti i da.mu to mora poteći iz srca; on treba da 
kaže ono što je ljudsko u suštini, ali još neizrečeno i zato 
novo; mora da govori o onome što je vrijedno, a mora da 
to izrekne iskreno. Sve ovo nije novo i nije rečeno neobično, 
ali je rečeno. od jednoga od najvećih i najiskrenijih majstora 
književnosti. Ovo što Tolstoj tako jednostavno i jasno kaže, 
slijede i prihvaćaju, u ovom ili onom obliku, svi koji umjet- 
nički stvaraju ili pišu i suđe o umjetnosti, bez razlike vreme- 
na, vrste, škola i struja. Ali treba iz toga povući i konsekven- 
cije: da umjetnik saučestvuje najprisnije u životu čovječan- 
stva, da saučestvuje iskreno i nesebično, bez egoizma i postra- 
nih namjera koje bi mogle biti i u tome da iz toga vuče mo- 
mentanu korist ma koje vrste, pa bilo i samo jak efekat, ili 
artistički uspjeh; da umjetnik bude socijalan u najširem i naj- 
dubljem smislu, da bude cvijet stabla života. On mora da je 
radin, savjestan, uzoran, vjeran sebi, to će reći karakteran, 
ako će da dobro, jasno, muževno i ozbiljno izrazi ono što ima 
da kaže. On mora predmet kojim se zanima smatrati vrijed- 
nim zbog njega samoga, vrijednim i važnim iz uvjerenja i iz 
ljubavi za taj predmet, mora ga ljubiti živo i strasno. Prava, 
iskrena i bezgranična ljubav je osnov svake etike, zato se s 
pravom kaže da je svaki pravi umjetnik duboko moralan i da 
bez takve moralnosti nema velike umjetnosti. Kroz ovu dubo- 
ku ljubav za predmet postaje svaka prava umjetnost moralna; 
po iskrenosti i poštenom izražavanju biva karakternom; po in- 
teligentnom razumijevanju svega što je ljudsko biva huma- 
nom; po predanom saučestvovanju sa svim što se trudi i pati 
postaje socijalnom. | z 

Čovjek je izvor i utoka umjetnosti, i zato samo istinski, 
potpuni i u sebi pošten čovjek može da stvara — da stvara a 
ne kopira ili fingira — pravu, istinsku, dobru i poštenu umjet=- 
nost. Kao što je neprirodno dijeliti djelo od autora, neprirodno 
je i neispravno govoriti o isključivosti artizma, kao da može 
živjeti i djelovati forma bez sadržine, izraz bez onoga što 
izražava, kao da lijepa forma može biti izraz ružnoga, i kao 
da neiskren, hinjen i šupalj izraz može biti umjetnički-suge- 
stivno lijep. Oni koji ispravno kažu da se pitanje umjetnosti 
svodi na pitanje o načinu i obliku izražavanja, ne bi. smjeli 
stati na ovoj konstataciji. Treba da se zapitaju: odakle dolazi 
ovoj formi izražavanja koju nazivamo umjetničkom ona njoj 
svojstvena sugestivnost i ona životna potencija koja je održava 
kroz vijekove? Ako neće da pođu tragom starih estetičara 
koji su umjetnine sudili po estetskom: dojmu na uživaoca, i 
postavljajući estetske norme, pravila i propise kočili, kalupili 
i ubijali umjetničku slobodu i umjetnički kreativni zanos, 
treba da gledaju na umjetnost genetički i u organskoj vezi sa 
svim elementima njenog stvaranja. Onda će i oni priznati Tol- 
stojeve uslove kao bitne uslove prave umjetnosti, zajedno sa 
svima konsekvencijama koje iz njih izlaze. Morat će pri- 
znati da samo pun sadržaj (pun u najširem smislu riječi, pun 
i sazreo) daje punu (dakle i lijepu) formu; da samo velika 
iskrenost čini jaku impresiju; da samo velika ljubav, puna 
predanosti i jakog zanosa za predmet, vrši najmoćniju suge- 
stiju; da samo. umjetnička sinteza najopsežnije zahvaćenog i 
najdublje proniknutog života daje umjetnini životnu snagu i 
trajnost. 


(»Savremenik« 1915) 








AKTUELNI ZADACI NAŠE KRITIKE 


U našem literarnom životu bilo je doba literarne produkcije 
bez kritike i doba u kojima je prevladavao kriticizam: vre- 
mena nekritičke akcije i vremena kritike bez akcije. Gajev 
Ilirizam nije podnosio kritike; on je samo zanosio i podsticao. 
Vrazovi prvi pokušaji kritike (»Kolo«) došli su pri kraju Tli- 
rizma, a prvi jači i ozbiljniji pokušaj literarne teorije i kri 
tike Vebera i Jurkovića (»Naše gore list« i »Neven«), padaju 
u vrijeme apsolutizma i oskudnog književnog stvaranja, te 
čine prelaz u solidniji literarni i naučni rad koji se za apso- 
lutizma počeo pripremati, da u ustavno vrijeme (poslije 1861) 
iznese u prvi plan generaciju vrijednih radnika, izrazitih i 
pozitivnih političkih, naučnih i literarnih ličnosti. Šezdesete 
i sedamdesete godine karakterizira pojava paralelne književne 
produkcije, književne kritike i teorije kod tri glavna pisca 
toga vremena: Šenoe, Markovića i Jurkovića, od kojih prvi, 


romanopisac i pjesnik, daje najživlju aktuelnu kritiku, drugi, 


dramatičar i pjesnik, najozbiljniju estetsku i historijsku stu- 
diju, a treći, komediograf i satirik, obimnu teoriju. U osam- 
desetim i devedesetim godinama izmjenjuje se polemika O 
literarnim pravcima s obilnom produkcijom, naročito u no- 
veli i romanu, sa živom aktuelnom kritikom pisaca 1 djela i 
prikazivanjem stranih literatura i pisaca (Janko Ibler, J osip 
Pasarić, Milivoj Šrepel i Jakša Čedomil) da na prelazu vijeka 
opet preotme mah ona, više žučna nego književna, borba 
»mladih« i »starih«, modernista i. tradicionalista, u kojoj se 
malo što pravo raspravilo, ali su načeta mnoga pitanja, otvo- 
rili se mnogi vidici i dala mnoga tumačenja suvremenih knji- 

ževnih pojava i smjerova. Tada se razvila neka naročita dis- 
pozicija sveopćem kriticizmu. Kritika »starih« gotovo je aprior- 
no negativna prema djelima »mladih«, a ona modernista pre- 
ma djelima tradicionalista, dok je prema djelima modernista 
više manje parafrazna; kriticizam prelazi u krv i u meso i — 
pomalo ubija akciju i stvaralaštvo u vlastitom taboru. Naj- 
poslije, od nekoliko godina naovamo (pisano 1909). kao da i 
nema više ni prave kritike, ni prave produkcije. Kritika, uko- 
liko je ima, i koliko zaslužuje to ime, pada u jalovu polemiku, 
a produkcija je bez reda i pregleda, bez tumača i kritike iz- 
bacujući više korova nego se i zamjećuje. Pišu se, štampaju i 
izdaju radnje, knjige i knjižurine, pojavljuju se novi pisci, 
a ušutkuju stari, ali sve to prolazi dosta nezapaženo, neocije- 
njeno, neistaknuto, ne ostavljajući naročitih tragova i bez zna- 
čenja po naš kulturni život. | 

Borili smo se za slobodu stvaranja, i to je bilo potrebno. 
Ali, izvojštivši tu slobodu, prestali smo stvarati u onoj mjeri 
kako se to s pravom moglo očekivati. Opadanje stvaranja 
zapaža se kod svih pisaca svih struja i generacija. Stare je 
iscrpila vlastita nemoć i kritika mladih, a u ostalih je pretje- 
rana i jednostrana analitičnost ubila zanos stvaranja. Pretje- 
rana analitičnost prema sebi i drugima rađa najprije fragmen- 
tarnošću, a najposlije neplodnošću. Analitički kriticizam i li- 
beralistički realitivizam razvijeni borbama za slobodu stva- 
ranja, vode, najposlije, apatiji, ubijajući zanos i prostodušnost, 
bez čega nema ni akcije ni stvaralaštva, bez čega nema smione 
sinteze, 

Sloboda i liberalnost, analiza i kritika, sredstva su a ne 
ciljevi. To su pomagala u razvoju: svježina zraka za duboko 
disanje, širina prostora za kretanje bez zapreka. To su okviri 
i posude, ali nisu sadržine. Slobodu moramo stalno sticati ši- 
renjem/“ naše snage, okvire ispunjavati punim slikama; libe- 
ralnost prema svemu i svakome ne smije da znači indiferent- 
nost za sve i prema svakome; relativnost istine i vrijednosti 
nije negacija vrijednosti, već samo raznolikost ili ekvivalent- 
nost vrijednosti; analitički moramo biti zato da bismo znali 
razlikovati i rasuditi koji elementi međusobno harmoniraju a 


koji ne; kritični moramo biti da naučimo ocjenjivati pojave i | 


stvari, forme i sadržaje, da iz haosa stvaramo red, da rasuđu- 

jemo i sudimo, a ne da samo osuđujemo i odbijamo. Slobode 


nam treba da bismo mogli postati potpuno iz duše i po uvje- 


renju izraziti i radini; liberalnost je potrebna, da uzmognemo 
prema svemu i svima biti pravedni i pravednost tražiti; ana- 
liza je potrebna da pronalazi putove skladu i organičnosti; a 
kriticizam ima da nas rukovodi u svjesnoj logičnoj konstruk- 
tivnosti. Sve to zajedno ima istom onda opravdanja. i smisla, 
kad ima sadržaj, kad omogućava i pomaže iskrenu i logičnu, 
harmoničnu i organičnu sintezu, jasan i živ, prirodan i svje- 
stan izraz. 

Sloboda i liberalnost, analiza i kritika, dobivaju samo u 
ovom smislu pozitivan karakter i vrijednost: kad nas dižu 
iz sfere negativnosti u sferu muževnog rada i stvaranja, u 
viši i svjesniji stepen stvaranja i akcije, iznad elementarnog 
besvjesnog nekritičkog stepena stvaranja i djelovanja. Tu leži 
glavni zadatak i tu je važnost suvremene literarne kritike. 
Ona ne smije da, shvaćajući sve, sve tumači i sve prašta bez 
ocjene i procjene, niti da kritikujući sve obezvređuje sve i 
odbacuje sve. Liberalno pravedna, shvaćajući sve, treba da 
sve i prosudi i ocijeni. Priznavajući relativnost stvari i vrijed- 
nosti, mora da traži, nalazi i ističe relacije među stvarima, 
veze i odnose, u nekom širem pregledu i po odnosima vrijedno- 
sti, po nekim kriterijima. Analiza ne smije postati perverznost 
vivisekcije, ili apatija obdukcije lešina, već ima da bude di- 
jagnoza bolesti i kirurgija spasavanja života i liječenja. Kri- 
tika ima da i analizujući i kritikujući živote pisaca i djela 
snaži, jača, unapređuje. Mora da brani i poštuje slobodu stva- 
ranja, da bude svakoj biljci mogućno da nikne i da se razvija, 
da bude izbor što veći, ali mora da je toliko slobodna da oda- 


bire najbolje i najljepše, po svom nahođenju i ukusu, i da * 


poput vrtljara njeguje, križa i iznosi na tržište. 

Naša moderna kritika naučila je od suvremene strane kri- 
tike da djela dovodi u vezu s autorima, autore s epohama i 
milieuom, milieu sa cijelim životom prirode, društva i čovjeka. 
Ona je zabacila jednostranu estetsku metodu, pa je pored stu- 
dija i ocjene tehnike i artizma djela, tražila da nađe i odredi 
važnost i značaj djela po njegovoj genezi i po dojmu koje čini 
u izvjesnoj sredini. Nazvano je to analitičkohistorijskom kri- 
tikom, dok je ona kritika koja je djela i autore prikazivala po 

dojmu koji čini nazvana impresionističkom kritikom. Ali ako 
naša suvremena kritika treba da izvrši onaj zadatak koji je 
istaknut kao najprirodniji i danas najnužniji, ona mora da se 


bavi što više, što redovnije i sistematskije aktuelnim djelima 
i pojavama književnosti, da bude aktivna, ne samo aktuelna 


nego da bude aktivistička. Ona mora da u toj svojoj aktuelnoj 
ulozi djeluje po onim principima po kojima radi kao histo- 


rijska kritika: da ne dijeli djelo od autora, autora od vremena 


i sredine, da ovo troje dovodi u međusobnu vezu da i nova 
djela suvremenih autora tumači i prosuđuje po njihovoj vezi 
sa suvremenim životom i sredinom u kojoj su rođena i kojoj 
su namijenjena. Ona treba da tu vezu ne samo historijski utvr- 
đuje i tumači nego da je i praktički uspostavlja i promiče. 

Ne zagovaram utilitarizam, ni bilo kakvo partijstvo u 


kritici, jer bi takva kritika bila nekritička, neliberalna i dog- 


matska, zato i nepravedna i neliterarna. Ali, ako kritika nema 
bar nekih osnovnih pogleda i nekih teorijskih ili iskustvenih 
kriterija o odnosu između umjetnosti, literature, kulture i ži- 
vota, vremena i društva, ako ona prikazujući djela i njihove 
pisce nema nekog svog pogleda o tom odnosu, o prirodi ovih 
odnosa i pojava, ona će biti površna, formalistična i opisna, a 
neće biti ni stvarna ni kritična. U takvu obliku ona nije sre- 
dina između nauke i umjetnosti, nije ni umjetnost, ni nauka, 
beskorisna je književnosti a nepotrebna društvu, parasit lite- 
rature, bez vrijednosti za kulturu i bez značenja za društvo. 
Ovdje je težište pitanja: prava i korisna kritika, shvaćena 
moderno, kulturnije, a ne samo kao literarni faktor. Kritika 
treba bez sumnje da osjeti, ističe i njeguje umjetničke ele- 
mente u literarnoj tvorbi, da je čista od primjesa neumjetni- 
čkih, ali ona treba da pazi da literarna tvorba ne postane 
sadržajno siromašna i mrtva, da umjetnička tvorba ne posta- 
ne samo tehnička, vještačka, artistička. Zapažati, otkrivati i 
definirati velike probleme života, društva i kulture u djelima 
i takve probleme otvarati piscima i književnosti — u tome je 
njeno pozvanje. Ona treba da stalno izravnava jednostranosti 
i uspostavlja harmoniju. Ona će zapaziti i zahvatiti glavne 
osobine djela, pisaca i vremena, da ih iščisti od suvišnoga, od 
nebitnoga, neharmoničnoga, da bi se brže, jače i izrazitije 
razvilo ono što je bitno i osobeno. Ona će ovim načinom, 

ovim upravljanjem uspona, pomagati većem bogatsvu sadržine 
i većoj izrazitosti djela, pisaca i cijele književnosti svoga 
vremena. Kritika treba da je faktor uzgoja za književnost i 
za sredinu u kojoj se književnost razvija i kojoj je namije- 
njena. Zato ona mora da je veoma široka i univerzalna, a ne 
isključivo književna. Samo tako može kritika od negativnog 
kritikovanja da postane pozitivna, konstruktivna i sustvara- 
lac kulturnih vrijednosti svoje sredine i svojega vremena. 


(»Savremenik« 1909) 





NOVA KNJIŽEVNOST 


Danas je u našem narodu život bujniji i zanimljiviji 
nego što se odražava u našoj književnosti, Ovo je činjenica 
koja se mora prije svega ustanoviti, ako hoćemo da se naša 
književnost razvije onako kako bismo željeli. Naš život ide 
naprijed bržim korakom od naše književnosti, on pokazuje na 
gospodarskom, na kulturnom, na društvenom polju, a i na 
polju pojedinačne i skupne psihe veću raznolikost nego je 
opažamo na području naše literature. 

Nije bilo uvijek tako, jer je naša književnost u prijašnjim 
decenijama bila mnogo puta bujnija i zanimljivija od našega 
života; ona je tom pustom životu davala sadržaj i smisao, ona 
mu je nastojala dati pravac. Danas vidimo da je naš život 
prerastao literaturu i možda nije to najmanji razlog zašto ne 
nalazi ta književnost u našem društvu toliko odziva koliko 
ga je nalazila u nekim prijašnjim svojim razdobljima (u vri- 
jeme Šenoe, u doba početka našega realizma u 80-tim godi- 
nama, i u doba prvih godina »moderne«). , 

Naša je književnost uznapredovala po formi i po umjet- 
ničkim kvalitetama, ali je zaostala po svom sadržaju; ona nije 
danas do te mjere suvremena do koje je postao suvremen 
naš život. > 

Književnost i umjetnost nisu sinonimi. Mi smo imali i 
danas imamo književnost koja nije ni umjetnička ni artisti- 
čka, ali smo imali i imamo artizma koji nije književnički. 
Imali smo razdoblja u kojima se pisalo samo da bude napi- 
sano i izdano i da se udovolji nekoj potrebi javnosti da ima 
knjiga i da se u beletrističkom obliku da javnosti neko štivo 

koje će je poučiti ili će joj nešto važno priopćiti, ali se nije 
ovakva književnost mogla da nazove pravom umjetničkom 
književnošću. 

Imali smo — u novije doba — i uspjelih artističkih 
djela, forme impresionističke i pomno dotjerane, koja nisu 


kazivala ništa, ili vrlo malo i beznačajno i neuvjerljivo, ne. 


proširujući ni vidokruga, ni oštrine uma, ni vrste, niti skale 
duševnih emocija. A književnost, i kad je najviše umjetnička, 
nije samo antologija umjetničkih formi, ona treba da nešto i 
kaže, da razbuđuje i bogati čitavu dušu novim sadržajem, 
novim osjećanjem; umjetnička forma je najviša forma izra- 
žavanja baš zato što je najefikasniji način takvog razbuđi- 
vanja i bogaćenja. odi. 

U tri posljednja decenija imali smo dvije faze u evoluciji 
naše književnosti: realističku i modernističku fazu. Realisti- 
čka je unosila u književnost i kroz nju postavila nove pro- 
bleme našeg društvenog života onoga vremena i davala knji- 
ževnosti socijalan i misaoni sadržaj kakav nije unosila u 
život naša politička propaganda i borba. Modernistička i slo- 


šku suvremenost, s jedne strane; a-s druge, posvećivala je 


saa kom 


jj a a cE £ je rea . * .“ Mate dig 
paznju novim mogućnostima forine-i-u nizu sad više, sad ma- 


nj€ uspjelih eksperimenata, razvijala artističku stranu knji- 
ževnosti do zamjerme visine. U posljednje vrijeme nastalo je 


ozališje, Klonuće“i desorijentiranje. Ima dosta mlađih pisaca 


koji su publikovali dobrih i s formalne strane vrijednih dje- 
la, ali u samoj književnosti, kao cjelini, nema pravoga života 
niti ima u javnosti interesa za književnu produkciju. U toj 
produkciji nema snage koja obnavlja, i pisci suviše variraju 
teme iz ranijih vremena. Književna produkcija je veoma 
jednostrana i koliko ne ide tragom simbolizma i dekadence 
(u posljednje vrijeme već dosta malo) nasljeđuje starije rea- 
liste ne samo u temama nego-i u načinu njihova iznošenja i 
rješavanja. Seoska novela je jača, ali jednoličnija, a građanska 
nema boje ni fizionomije. 

Kriva je tome svakako i kritika koja poslije lijepog 
napretka u početku nastupanja mlade generacije. pada opet 
u šablonu ograničavajući se većim dijelom na same referate 
i prikaze ili polemike, a ne otvara dovoljno novih vidika i ne 

daje dovoljno poticaja ni piscima ni publici. U prilikama u 
kojima se nalazi naša inteligencija, i naši književnici, naša 
kritika ne bi se smjela ograničavati na to da djelo pisca samo 
istumači ili izriče sud o njemu, već bi trebalo da bude i 
savjetnik književniku i publici. Ima u mlađoj generaciji kri- 
tičara po inteligenciji, ukusu i duhovitosti pisanja original- 
nih, zanimljivih i zabavnih, ali i ako su samo po sebi mar- 
kantni i dobri artisti, ne mogu da nadoknade nedostatak kri- 
tičara—uzgojitelja,  kritičara—posrednika,  kritičara—pred- 
vodnika. Možda nepravom nazivam ovakve potrebne pomaga- 
če kritičarima, možemo da ih smatramo samo publicistima, ili 
krstimo kakvim drugim imenom, ali oni su potrebni mentori 
s velikom zadaćom da ne probiru samo materijal za povijest 
literature nego i da donose materijal za stvaranje literarnog 
milieua, za duhovnu kulturnu ishranu književnika i publike 
i da tako pomognu i samo književno stvaranje. Znatan dio 
naših književnika upućen je na pretežno domaću lektiru, jer 
teško dolazi do svjetske, a tu u domaćoj nalazi premalo ili 
samo jednostrane hrane i malo smjernica širih horizonata, a 
ako je više zauzet stranom, udaljuje se sve više od našega 
života i naših prilika i potreba. 

. Jedan od najinteresantnijih, a najvažnijih predmeta lite- 
rarnog proučavanja i umjetničkog obrađivanja jest formiranje 
novovjekog hrvatskog društva, formiranje naroda. Navikli 
smo smatrati hrvatski narod kao historisku, određenu, gotovu 
tvorevinu, pretpostavljajući da on postoji odiskona i traje 
kroz vjekove, gotovo nepromijenjen. Međutim, moramo se sva- 
koga časa uvjeravati da nije tako: drugo je stari, hnistorički 
hrvatski narod, a drugo današnji. Naš se narod tek u 
početku devetnaestog vijeka stao nanovo organizirati na 
novoj bazi, pa je to dalo našem narodnom životu ne samo 
novi pravac nego i novu unutrašnju strukturu. Hrvatski 
narod morali su narodni preporoditelji i njegovi nastavljači 
tek stvarati, a on se još i danas stvara, i taj proces nije gotov. 
Ako uzmemo i Hrvate i Srbe kao u suštini jedan narod, koje 
shvatanje utire danas sebi sve više puta, pogotovu moramo 
reći da taj »jedinstveni narod« treba još duže stvarati i da je 

to još u mnogom pogledu otvoren problem i duži proces, koji 
se odvija tek postepeno, mučno i lagano i koji ima da se riješi 
konačno istom u budućnosti. 

Kazao sam »stvaranje naroda«, a mogao sam kazati »stva- 
ranje društva«, bilo bi možda jasnije i vjerojatnije za većinu 
čitalaca. Svakako je lakše priznati da naše narodno društvo 
nije još staloženo, sređeno, niti pravo formirano i da još 
nije postalo cjelinom. Ali šta znači »narodno društvo«? Ako 
pod tim imenom razumijemo skup svih onih slojeva koji u 
narodnom životu aktivno djeluju i koji tom životu daju oblik 
i karakter, fizionomiju i sadržinu, onda su izrazi »narodno 
društvo« i »narod« gotovo sinonimi, jer slojevi koji ne djeluju 
aktivno mogu da se smatraju neke ruke rezervom, materi- 


jalom za budućnost, ali se ne mogu smatrati živim elementom. 


»naroda«. 

Naše društvo se tek stvara, i naša je literatura to stvara- 
nje prikazivala, crtala, analizirala i u tom stvaranju sudjelo- 
vala, ona je opažala i crtala mnoge krize koje su bile popratna 
pojava ovoga formiranja, ali ta literatura redovno nije ove 
krize i pojave, ove nedaće i sukobe uzimala kao pojave procesa 
* razvijanja i stvaranja, kao dječje bolesti naroda koji se tek 
usvješćuje u postepenom formiranju, već je padala u pesimi- 
zam; polazeći s pretpostavke da je naš narod odiskona jedan 
i gotov, samo sada ponovno stradava, izopačava se i propada. 
U bolestima rastenja vidjela je simptome propadanja. Od toga u 
našemu društvu i u našoj književnosti elegično, koji put 
i očajničko raspoloženje, koje karakterizira nekoja njena 
razdoblja. Gledajući propadanje predstavnika, organizacija 
i oblika staroga ili prelaznog poretka i društva, veći dio brige 
i sućuti bio je za staro i prelazno i veći dio inteligencije, 
naročito književnika, oplakivalo je to što propada. Tako se 
u našu književnost (i baš u realističku) kroz sentimentalizam 
uvukao konzervativni duh, jer sentimentalizam redovno prati 
konzervativizam u vremenima preloma. 

Ova pojava je svjedočanstvo nezdrava stanja, jer gotovo 
čitava naša suvremena inteligencija, a svakako velika većina 
književnika, izlazi iz srednjega građanskog ili iz seljačkog 
staleža i genetički pripada slojevima koji istom stupaju u 
javni društveni život. U narodima stare kulture, gdje su 


300 





književnici izrasli iz starih, često dekadentnih, krugova i tra- 
dicija, razumljiv je njihov romantički historizam i njihov 
konzervativizam, ali kod nas je to neprirodno; ucijepljeno je, 
naučeno, snobovsko. Naše narodno buđenje je sve do pred 
desetak godina, do kraja XIX vijeka, stajalo u znaku histo- 
rizma, jer su buditelji i voditelji bili mišljenja da će lakše 
buditi, zanositi i okupljati narod pričama o velikoj prošlosti 
s romantikom historijskih legenda i kostima. Bilo je to tak- 
tičko i didaktičko sredstvo, koje je do sredine XIX vijeka 
odgovaralo i općem evropskom raspoloženju, ali koje se 
kod nas počelo praktikovati kad se drugdje napuštalo, a po- 
trajalo je i traje još preko svake mjere dugo. Najveće unu- 
trašnje protuslovlje našega novijeg narodnog života bez 
sumnje je u tome što je novi, svježi elemenat koji je pro- 
izašao iz seljaštva i maloga građanstva, ne. noseći nikakvih 
historijskih tradicija, ili noseći samo primitivne tradicije pu- 
čana, kroz škole i državnopravnu politiku, kroz naučenu kul- 
turu, to zaboravljao i naučio zanositi se često samo fiktivnim 
feudalnim veličinama i mentalitetom, od čega su njegovi 
pređi mogli da mu u baštinu namru samo strah, mržnju ili 
u najboljem slučaju samo potpuno nerazumijevanje. Ovaj su 
nesklad opazili i zabilježili samo neki pisci našega realizma, 
ali je tek najmlađa generacija počela da ga kuša odstraniti. 

Iz ovoga nesklada izlazi i druga karakteristike naše inte- 


 ligencije i naše književnosti: kolebanje između vjere u bu- 


dućnost i osjećaja propadanja, između optimizma, taštih 
iluzija, i pesimizma, zaodjevenog na oko filozofskim ruhom. 
Da se naše društvo i da se naša literatura navrijeme 
emancipirala od historizma, da se navrijeme uvidjelo da 
naša budućnost ne zavisi od prošlosti i da iz činjenice da 
stvarno počinjemo sve iznova povuku konsekvencije i upru 
na to »sve iznova«, ne bi vidjeli i oplakivali propadanje na- 
roda u pojavama koje su samo propadanje staroga ili neu- 
spjeloga . pokušavanja novoga, ne bi trošili snage na to da se 
toliko zabavljaju onim što propada, nego bi s pozitivnim osje- 
ćajima gledali i crtali ono što se rađa i diže. Ovakav studij i 
ovakvo shvatanje naše evolucije unijelo bi u društvo i u knji- 
ževnost aktivistički optimizam, zajedno s većom simpatijom 
za energizam nego za idilizam i dublju vjeru u uspjeh, veću 

volju za rad, puniju ljubav za život. Ovo bi moglo promije- 
niti ton literature, dati joj više svježine i punine, unijeti u 
nju više zdrava humora i satire na našu nezrelost i ispra- 
znost, umjesto plačna tužnopojstva nad propadanjem nečega 
što najposlije i nije bilo mnogo vrijedno, niti lijepo: Riječ je 
O »tonu«, jer je mnogo puta baš taj »ton«, kojim je intoni- 
rana i naša realistička novela i buntovna pjesma, davao knji- 
ževnosti, više nego sam sadržaj, negativistički karakter. .A 
nema ništa ljepše i ne ispunjava zadovoljstvom više od po- 
smatranja djeteta ili mladića koji se razvijaju, a ništa jad- 
nije od toga kad se taj razvoj sa svim krizama nedoraslosti 
gleda i sudi staračkom mjerom i staračkom dušom. Onaj koji 
gleda i prati rastenje, razvijanje i sazrijevanje neće kukati 
i očajavati nad posrtajima, grijesima i neotesanostima kroz 
koje nastaje, a kuknjava i čangrizava ljutnja kakve starmale 
filozofije bit će deplasirana i dosadna. 

Ovo je neprirodna pojava i fatalno je da izuzev nekoje 
svijetle izuzetke prosjek naše literature u pravilu pokazuje 
da je teško biti naš, narodan, socijalan i aktuelan, a istodob- 
no slobodan Evropejac, artist i samonikao. .. 

Ne bi smjelo ostati pri tome. Ne smiju biti dvije mjere, 
dvije estetike, dvije kvalitete u literaturi, ako hoćemo da 
nam književnost bude evropskom, ostajući narodnom, narod- 
nom konkretno i tematikom, ali u mjerilu, širini i suvreme- 
nosti evropskom. U jednom dijelu mlade generacije je ova 
teškoća bila uzeta kao alternativa, u kojoj su nekoji slobodu, 
savremenost, evropejstvo i artizam nastojali stizavati potpu- 
nim bijegom i odricanjem svake naše problematike, našega 
ambijenta i naše stvarnosti — jer su za nju bili prazni, siro- 
mašni i neinspiracionalni — pa smo imali literaturu dale- 
kih odjeka, koju bismo mogli nazvati fatamorganskom, koja 
je bila naša samo jezikom i mjestom štampanja, ali od nas 
duhom odsutna. Bilo je i ima u djelima nove generacije, i kod 
modernista, i uspješnijih pokušaja stapanja artizma, socijal- 
nosti i nacionalnosti, ali to još nije ni opća težnja, ni pun 
uspjeh. Mnogo puta se borba za slobodu stvaranja i težnja 
slobode očituje u formi prkosa protiv sputanosti i svega ono- 
ga od čega i u ime čega dolazi ta sputanost, pa pisci bježe od 

toga kao odbjegli pitomac od internata, zatvarajući oči pred 
našim životom, ne mareći za nj i ne svaćajući ga, jer ga i 
ne poznaju. - 

Treba da dođe vrijeme kad osjećaj slobode i oslobođe- 
nja neće biti više samo djelomičan i negativan, u prkosu i 
izbjegavanju pritiska, nego će biti pun i pozitivan, u saznanju 
da nema nikakva razloga ne biti stvaralački slobodan, u pu- 
noj svijesti da je to moguće, dobro i korisno i u našoj proble- 
matici, tematici i u sredini društvenoj i narodnoj. Treba da 
dođe vrijeme kad će se moći istom vedrinom i slobodom 
srca i duha pisati o svim našim problemima i pojavama i in- 
spirirati našim prilikama, ljudima i temama, kako je to bilo 
u svim velikim svjetskim literaturama i kod svih velikih pi- 
saca koji su na svom rođenom tlu i iz svog posebnog ambi- 
jenta postali svjetski, živi i aktuelni za sve vjekove, baš zbog 
te unutrašnje slobode i nevezanosti bolećivim obzirima. 


Problem literature se ne rješava teorijom već praksom. 


Nismo ga dosada riješili zato što nismo imali unutrašnje slo- 


bode i potrebne duhovne mirnoće i staloženosti. Zato nismo 
imali srca da otvorenim očima slobodna čovjeka i Evropejca 
gledamo na razvoj i na sve pojave našega života, niti snage 
da ih onako prikazujemo kako ih vidimo i kako nas se doi- 
mlju. Zato smo često posizali za nekim općim, blijedim inter- 
nacionalnim sižejima, kad smo htjeli da budemo moderni i 


evropejski, a vezivali se stotinama obzira, kad smo htjeli ili > 


kad smo mislili da moramo biti narodni. A što je najgore: 
drukčije smo živjeli, a drukčije smo pisali, izbacujući iz našeg 
literarnog djela često puta baš ono što je bilo najviše naše i 
svakome od nas najbliže i najpoznatije, naš vlastiti život, naj- 


bližu okolinu i našu najkonkretniju problematiku. Kad je naš: 


književnik sjedao za stol da piše, kao da je postajao drugi 
čovjek: pisao je drugim rječnikom, drugim tonom, drugim 
shvaćanjem nego što čini u svakidanjem životu, kad priča 
drugovima nešto što mu se čini važnim ili zanimljivim. Dru- 
go je mjerilo, drugi stil, drugi izraz bio za bijeli list papira, 
a drugi za društvo, ili za razgovor sa samim sobom. Zato je 
pripovjedački ton naše novele izvještačen i onda kad je usi- 
ljeno stvaran, a kad je patetički kićen, nesiguran je, nezreo 
i neprirodan, ili suviše suh ili suviše nametljiv, daleko od 

sigurne neposrednosti, koja obilježava prostodušnu drasti- 
čnost ruskog, profinjenost fraze francuskog, stvarnost engle- 
skog i izdjelanost patosa italijanskog stila. Književni jezik i 
umjetnički izražaj nije u tome da naučimo i poprimimo neki 
vještački, tuđi, gotov način obrađivanja i stilskog izražava- 
nja, nego u tome da našu osobenost, naš, specijalno naš pri- 
rodni, obični, sirovi način i govor izgradimo, izbrusimo, 
uskladimo, pojačamo, ufinimo i iznijansiramo umjetnički 
precizno, plastički, muzikalno i impresivno. Zadaća je i bit će 
uspjeh narodne književnosti da svukoliku ovu našu makar i 
sirovu sredinu, pronicavo uoči, znalački zahvati, umjetnički 
uobliči i tako pročisti sintezama višega stepena i veće har- 
monije. 

Literatura ne smije da zatvori oko ni pred jednom 
manom ili ranom naroda, ne smije da vidi samo svijetlo ili 
lijepo, ali bi morala imati pred očima uvijek jednu činjenicu: 
morala bi svaki dan prije nego pođe na rad sebi predočiti 
Gaja i njegove: drugove o prvom osvitu ilirizma, svu onu 
pustoš koja je u ono doba vladala, sve ono »ništa« od čega 
se imalo da stvori ovo »nešto« što danas imamo; trebalo 
bi da prispodobi inventar koji je Gaj našao s današnjim 
našim narodnim inventarom, pa zacijelo (ako pusti s vida 
»veliku« i »slavnu« prošlost) ne bi gubila vjere u budućnost. 

Prodre li ovo shvaćanje u našu književnost, otvara joj se 
.čitav niz problema novih i starih, u novom svjetlu. Otvara 
joj se novo polje studija i djelovanja. Neuznemirena sabla- 
stima što ih stvara mašta onoga koji vidi oko sebe samu 
propast, tim shvaćanjem literatura stiče opet unutarnji mir, 
(lišena plahosti i vječite sumnje ima li uopće svrhe rad, 
pa i ona sama, u takvu narodu) stiče potrebitu snagu kreta- 
nja, mišljenja, unutarnju slobodu koju je dosada mogla da 
sebi prisvoji većinom samo na račun nacionalne savjesti. U 
misaonom i umjetničkom pogledu bili su najslobodniji i naj- 
vedriji oni književnici koji su najmanje obrađivali naše do- 
omaće prilike, ili u onim radnjama u kojima su obrađivali 
internacionalne predmete. Artistički su najbolji i recimo naj- 
evropejskiji književnici koji, kao Vojnović, nisu obrađivali 
naših prilika (»Perom i olovkom«, »Psihe«) ili bar ne savre- 
meni naš život (»Trilogija), kao Nazor, kad pjeva o starim 

bogovima, legendama ili o prirodi, kao Begović, koji pjeva o 
renesansi ili bilo kakvim, samo ne našim stvarima, Vidrić, 
koji zalazi u klasični svijet itd. Elegički plačidruzi su redo- 
vito slabiji, a zabrinuti moralisti i pedagozi nalaze se u naj- 
mučnijem položaju ako žele da budu i dobri artisti. 

Staru maksimu: tko hoće da razumije pjesnika, neka 


pođu u pjesnikovu zemlju, ponavljali su dugo pjesnici i nji- 


hovi komentatori, ali bi i za književnike trebalo da važi 
slična, samo obrnuta maksima: tko hoće da književno stvara, 
neka prođe kroz život. Nekoć se smatralo da umjetniku dola- 
ze inspiracije odozgo, s nebesa; ali danas, kad znamo da dola- 


. ze odozdo, iz dubina duše i života, možemo od književnika tra- 


žiti da budu prije svega ljudi, da bi se mogli razrasti u sve 
ljude. Rečeno je da književnik ima u sebi nešto žensko: rado- 
znalost i potrebu da sve ono što vidi i dozna ispripovijeda. Tu 
radoznalost i to pričanje svakako i treba da ima, ali da ne 
bude ženski po sentimentu i plačljivosti; toga se i moderna 
žena gordo odriče, pa bi se trebao odreći i moderni knji- 
ževnik. Pred četvrt vijeka primijetio je Brandes tu crtu žen- 
ske plačljivosti u evropskoj literaturi, a kod nas se smatra 
još i danas najmodernijom. Međutim je vrijeme da naša nova 
umjetnost i književnost ne bude samo uspjela artistička igra- 
rija, ni plačni strmogled nad grobovima, već da dobije prema 
životu muški odnos i da bude izražaj muške stvaralačke sna- 
ge. Silazeći s nebeskih visina, nekoć je umjetnik otkrivao u 
životu pakao; danas, uzlazeći iz dubina života, neka raste iz 
zemlje u nebesa, ne oplakujući izgubljeni raj, gledajući u 
muci i borbi, ali i u bujnosti života prirodnije, zdravije i 
čovjeka dostojnije zadovoljstvo nego u nostalgiji za bibli- 
čkim Edenom.' 

Sve je u tome: u kakav se odnos stavlja književnik pre- 
ma životu uopće, a napose prema životu svoje sredine i svoga 
vremena. 

Prvi francuski realisti odnosili su se prema životu indi- 
ferentno: za Flauberta život je bio »iluzija koju valja opi- 
sati«. Kod nas su ovim putem išli u početku I. Vojnović i 
Draženović, a onda i veći dio mlađih »modernista«. Ali danas 
ne možemo ostati pri tome: život je više od »predmeta« ili 
»iluzije« za opisivanje, on je važan i vrijedan sam po sebi, a 

ne samo kao materijal za nešto drugo. Život valja živjeti, u 
njemu se snalaziti i boriti, on je dosta bogat i dosta raznolik 
a da se ide tražiti preko njega i izvan njega još i drugi smi- 
sao i druge vrijednosti. Umjetnik nije samo posmatrač, analist 
i historik života nego njegov aktivni član i njegov izraz, pri- 
majući njegove udarce i dajući sam udarce. U životu — pa 
zato i u literaturi — nisu vrijedne samo ideje nego i fakta, 
nisu lijepi samo snovi, ti surogati života, nisu važni samo 
simboli, ti destilati života, nego i sam sirovi prirodni supstrat 


života. Nije važna samo duševnost nego i tjelesnost, nije 


važan samo izdvojeni čovjek nego cijela priroda oko njega i 
u njemu, od koje je on član i dio kao i onaj crv i onaj kamen. 

Ovo su kao jedan od osnovnih činjenica stvarnosti uvi- 
đali i mnogi naši realisti, ali su se protiv potčinjenosti čovje- 
ka prirodi i bunili, jer im se činila povredom ljudskog dosto- 
janstva, antropocentrizam je kod njih bio još suviše jak. 
Međutim je saznanje povezanosti čovjeka s prirodom daleko 
plodonosnije i pozitivnije od stvaranja osnovne razlike, dakle 
i sukoba; između čovjeka i prirode, pisca i života. Čovje- 
čanstvo je više napredovalo onda kad je bilo najbliže prirodi, 
kad se najviše podvrgavalo prirodnom : poretku, nego kad 
mu se kušalo oprijeti, a s napredovanjem raste i unutira- 
šnja smirenost duha, zadovoljstvo i sreća. Nije, dakle, do- 
voljno da pisac zna i priznaje prirodne zakone, već treba da 
čitavu tu prirodnu zakonitost i stvarnost prihvati u svim 
konsekvencijama, da se s njome ne samo nekako »nagodi« 
nego da joj se i preda kao dio njezin i eksponent njezin. Ne 
smije da sebe smatra samo »na žalost« dijelom prirode i stvar- 
nog života već treba da bude radostan zbog toga što je dio i 
izraz njegov, da se time osjeća svom dušom. Ne samo da se 
smatra dijelom, i to možda nekim zapostavljenim dijelom, 
nego treba da se osjeti jednakim, čak i najistaknutijim dije- 
lom te prirode i onda će izaći i iz one posljednje zablude u 
koju ga je bacilo jednostrano shvaćanje prirodnih nauka, a 


koje je bilo u tome da se priroda uzima kao nešto izvan. 
čovjeka, a pravi čovjek kao nešto izvan i iznad nje; prirodni 


zakoni kao neka slijepa sila i nad samom prirodom, a ne 
izraz i bit nje same; da je život i čovjek u njemu neki pro- 
dukt bez volje. i vlastite snage, a ne i sam prirodna 

snaga i producenat. Moramo biti svjesni toga da je sav život 
naizmjenično produkt i producenat, a tako i čovjek u životu, 
i da je pojam »prirodni zakon« apstrakcija ljudskoga mozga, 
a prava realnost je ona unutrašnja snaga koja i nas same i 
sve živo oko nas drži i oblikuje i naprijed goni. Stari su go- 
vorili za poete: »Est Deus in nobis, agitante calescimus illo«,! 
Ako pod »Deus« razumijemo »Život«, možemo i mi prihvatiti 
tu staru formulu: »Est Natura et Vita in nobis, agitante cale- 
scimus illos«.? | | 


Kad literatura primi ovakvo gledište, tek onda se po- 
stavlja na pozitivno stajalište koje je istovremeno stvarno- 
realistično i dinamično-idealno, jednako objektivno koliko i 
subjektivno, onda se ona povezuje nerazdruživo sa životom, ali 
mu se istovremeno i nameće. 

Književnik-umjetnik koji se stavi na ovo gledište i 
ovako shvati prirodu i svoj odnos prema životu, prevladava 
dualizam i antitetičnost realnog i idealnog, objektivnog i su- 
bjektivnog, može biti istovremeno objektivan i subjektivan, 
veže se nerazlučno s prirodom i životom, ali im se kao izraz 
njihove vlastite snage i nameće; podvrgava se prirodi i nje- 
nim »zakonima«, time što ih sam otkriva i definira za svoju 
orijentaciju i svoje korišćenje, i podvrgavajući im se ojačava 
svoje čovještvo; pušta duboko korijenje u zemlju, u kojoj 
dobiva uporište i iz koje dobiva sokove da raste visoko k svje- 
tlu i nebu pod oblake; postaje aktivan borac i sustvaralac, a 
ne ostaje samo izmučeni patnik; osjeća se kao produkat pri- 
lika u kojima se rađa i razvija, ali i kao snaga koja pretvara 
stare i stvara nove oblike; postaje prirodnije živ i životnije 
prirodan, i zato će njegova umjetnička djelatnost biti slo- 
bodna i nezavisna. To je pravi i potpuni realizam, ne samo u 
gledanju i crtanju nego realizam u osjećanju i stvaranju. 

Ovakav realizam shvaćanja i osjećanja bit će doista 
umjetnički, jer će biti stvaralački; bit će elemenat napretka 
a ne konservacije; umjesto sentimentalnošću zračit će energi- 
jom; neće biti pesimističan, jer ne razočarava ne gajeći ilu- 

1 Bog je u nama; dok on radi, mi se na njemu grijemo. 


* Priroda i Život su u nama, dok oni rade, mi se na njima 
grijemo. | ' 

zija; vedar je u tragici, jer je dijete borbe i sav je u obliko- 
vanju borbe (u harmoniji) i u ritmu; snaga je njegov život, a 
život je njegova snaga. 

Ovo je preduslov i put obnove književnosti i nove knji- 
ževnosti. 

«Literatura ne treba da je sluga ni jeka aktuelnog poli- 
tičkog života, pogotovo ne strančarskog, ali ne smije biti slijepa 
za taj život, njegove pojave i motive; nije analitik i propa- 
gator ekonomike i sociologije, ali mora da ima oka i srca 
za one strane života kojima se bave te nauke. Ona nije na- 
cionalni agitator ili prosvjetitelj, ali mora da bude svjetliji i 
osvjetljavajući dio narodnog života, njegova kvintesenca i 
eksponenat. Važno i gotovo životno je pitanje: zašto i kako da 
u našoj književnoj obradi nije našao više i širega odjeka i 
odraza ili jače reakcije naš javni i društveni život posljed- 
njega decenija, toliko bogat vanjskim i unutrašnjim zbiva- 
njima, previranjima i krizama. Koliko prilike za žalovanje i 
za radovanje, proučavanje i crtanje, koliko za saživljavanje i 
doživljavanje pruža samo ovaj posljednji decenij političkih, 
socijalnih i kulturnih peripetija i novina, koje stvaraju svakog 
časa nove situacije i rađaju nova raspoloženja kod svih slo- 
jeva, u svim krajevima i u svim generacijama: od 1895. do 
1903, od 1903. do danas. Novi ekonomski uslovi, nove mijene 
socijalne strukture, novi politički i kulturni pogledi i metode; 
tolika uskomešanost, tolika razbijenost stare učmalosti i usta- 
jalosti; promjene vlada, pozicija, generacija, s preobrazbama 
ljudi, nazora i vidika, uslova i težnja — sve to kao da se i ne 
događa, kao da i ne postoji i kao da se savršeno ne tiče naših 
književnika. Sve te mijene i novine u individualnim raspolo- 
ženjima i u psihi masa, sve te komedije i tragedije, ili makar 
samo i te interesantnosti, nalaze slabo odraza u našoj suvre- 
menoj književnoj produkciji. Ne kažem da bi umjetnička knji- 
ževnost imala sve te pojave reporterski registrirati ili u njima 


aktivno sudjelovati, ali je gotovo nevjerojatno da je se sve to 


previranje nije vidljivo dojmilo. 

Ona može da te pojave gleda s kojeg mu drago gledišta, 
da ih prikazuje u ma kakvoj slici i svjetlosti, može da se 
njima zanosi ili.da im se ruga, da se survava na njih ili da ih 
bilo hladno bilo znalično studira i crta, ali da sve to oko sebe, 

ispod i iznad sebe, u podzemlju, na zemlji i u zraku ne vidi, 
ne osjeća i ignorira — to svjedoči protiv nje, a ne protiv te 
naše sredine i te naše suvremenosti; svjedoči da je naša knji- 
ževnost cvijet i riba akvarija, a ne rijeka i mora života, da 
ona neće ili ne umije, ili prosto ne može da stvarni živi 
život stvaralački pretvara u umjetnički živi život. 

Može -se pitati: je li to od neke frigidnosti i impotencije, 
ili od neke bolesne navike po kojoj se umjetnik nadražava za 
stvaranje i udovoljava potrebi umjetničkog izražavanja samo 
imaginarnim temama i rekvizitima knjiškog života, bježeći 
stvarno onako kako anormalno u sebe uvučeni samac drži 
ljepšim i čistijim udovoljavati prirodnim erotskim porivima u 
»zatvorenom unutarnjem krugu« svojih imaginacija, nego u 
neposrednom dodiru sa živom ženom. Bio tome uzrok ma 
koja vrsta slabosti, uvijek je to slabost i nemoralnost, koja 
ima svoj korijen u pogrešnom shvaćanju literature i umjet- 
nosti i njihova odnosa prema stvarnom životu, u 
pogrešnom »uzgoju za književnost«, ili »uzgoju u književ- 
nosti« stare škole, koji u suštini nije izmijenjen ni novom 
školom. Stara, idealistička škola, učila je i uzgajala književ- 
nika da život uljepšava i idealizuje, a narod uzgaja i uljulja- 
va pričama kao brižna majka ili dadilja; nova artistička škola 
učila je i uzgajala književnika da je život iluzija, a umjetnost 
realnost, sama sebi svrhom. Obje škole stavljaju umjetnost 
na neki nadživotni ili vanživotni plan, s kojega će prva da 
prilazi očinski ili majčinski i učiteljski životu, a druga da se 


os njega i ne udostoji silaziti, već u njemu aristokratski ostaje 


u samodopadnom narcizmu. Čistunačko moralizatorstvo prve 
škole i perverzno nadraživanje imaginacijom druge škole, 


jedne suviše pedagoške, druge mnogo puta patološke, vode 


impotenciji: niti književnost oplođuju životom, niti život 
književnošću. 

Kronika suvremenih događaja pripada novinarima, a pro- 
šlih historiji, ali refleks njihov pripada svakako književnosti. . 
Zlo po nju ako nema sposobnosti i snage da te dojmove 
prima i da na njih reagira, jer je to znak da su joj senzorni 
živci otupili od predugog bavljenja idejama, idealima, sanja- 


ma i fantomima. Književnici koji smatraju da se njih ne tiču 

sve pojave života suzuju sami krug svoga života i ne mogu 
se tužiti da su im vezane ruke i da nemaju slobode stvaranja. 

Mlađa generacija prošla je ovo posljednje vrijeme toliko 
unutrašnjih kriza i evolucija, ali je malo od svega toga našlo 
šireg izraza u lijepoj knjizi. Istom lani iznesen je dio 
takvih kriza u »Bijegu« Nehajeva, prvom dobrom romanu te 
vrste. Dojam stranoga svijeta i strane kulture na generaciju 
osamdesetih godina crtali su realiste toga vremena, a najviše 
Dalski; nova generacija koja je kontakt s Evropom naročito 
forsirala nije imala svoga Đalskoga, evo, sve dosada. 

Mnogo se piše po novinama o iseljavanju i iseljeništvu, 
ali u noveli i romanu, osim nešto ranijih opisa jada i nevolja 
koje tjeraju narod s rođene grude, nemamo nego nekoliko 
jednostranih crtanja »Amerikanca« povratnika, karikiranog 
ili tipiziranog, a nikakvih crtanja iseljenog elementa u novim 
prilikama. Svakako je i s psihološke strane zanimljiv utjecaj 
iseljavanja u zemlji i stranoga svijeta na iseljenika koji nije 
samo negativan kako se šablonski prikazuje. 

Naše selo nije ono i onakvo kakvo je bilo prije petnaest 
i dvadeset godina. U znatnom dijelu sela i seljaka napredova- 
la je ekonomija i ekonomski smisao, seljak je budniji i veće 
ljudske svijesti. Ne svagda i ne svagdje, ali slučajevi toga na- 
pretka pružaju barem toliko zanimljivosti za novelistu koliko 
ih pružaju slučajevi zaostalosti i propadanje. Ali i mnogi mla- 
di pisci, naučeni od stranih, smatraju da je samo tuga i ne- 
volja, bijeda i propadanje dostojno literature i podesno za 


umjetničku obradu. Naši su se gradovi počeli razvijati istom u. 


novije vrijeme, nekoji razvijati, a nekoji, oni na Jadranu, na- 
cionalizirati. Stari tipovi purgarije na sjeveru, a patricija na 
jugu izumiru, i oni su već dovoljno opisani. Pojavljuju se novi 
tipovi polugrađana, useljavanjem i aklimatizacijom došljaka. 
Ovaj fenomen je danas karakterističan, ali je slabo opisan u 
novoj literaturi. 

Zagreb je razmjerno najmanje obrađivan od naših novijih 
pisaca, a ipak, kolikog li obilja pruža njegov sadašnji stepen 
evolucije? Zagreb je gotovo posve izgubio fizionomiju koju je 
prije imao i koju je Šenoa znao da tako lijepo crta. Zagreb 
tek stvara svoj novi tip, pa već danas pruža toliko raznolikog 
gradiva da je nepojmljivo kako od svega toga nije književ- 

nost gotovo ništa zahvatila. Zagreb nije samo činovnički grad, 
on je još više radnički nego činovnički ili đački, u njemu 
se već razvio sloj nezavisne inteligencije, trgovaca, privat- 
noga činovništva, poduzetnika, i život je u tim slojevima vri- 
jedan pažnje. U Zagrebu već ima dosta obitelji koje žive ili 
hoće da žive velegradskim životom, koje troše velike svote, 
koje su svakako zanimljive, ako ne kao lijepi tipovi, a ono 
svakako kao predmet studija i opisivanja. I onaj mali gradski 
svijet, koga prije gotovo da nismo imali, uvelike se umnožio 


«i dobio je svoje značajne crte, te živi već svojim posebnim 'ži- 


votom. Pa najposlije: sam problem ovog transformiranja 
gradskoga života, sam problem mješavine koju opažamo u na- 
šim gradovima, zar to nije dosta zanimljivo i dostojno knji- 
ževne obradbe? | 

Već danas imamo mi kulturnijih elemenata, imamo inte- 
ligentnoga proletarijata i više nego ga možemo podnijeti, veći 
broj umjetnika svake ruke, imamo aspiranata na razna umjet- 
nička zanimanja, imamo najšarolikije mnoštvo đaštva, a svi 
ti slojevi, sve te skupine žive, bar u stanovitim odsjecima svo- 
ga života, intenzivnim unutrašnjim, a ekspanzivnim vanjskim 
životom. 

Naša žena nije više onakva, ili bar nije uvijek onakva : 
kakvu su je crtali naši raniji pisci. U novije doba se ona 
razvijala duševno i društveno; mi immo zanimljivih pojava 
u ženskom svijetu i ne treba da tražimo vani, po svijetu, zanim- 
ljivijih. Naša se žena bavi već i umjetnošću, literaturom i po- 
litikom i djeluje u raznim društvima; ona zalazi u svijet i iz- 
van domovine, te se na raznim poljima ističe. Zar ne pruža 
ovaj novi razvoj žene dovoljno materijala za literaturu? 

Imamo niz izumitelja koji sad uspijevaju, a sad ne, ali 
množina ljudi koji se bacaju na traženje novih poduzeća, 
novih iznalazaka, svakako je značajna za današnji momenat 
razvoja naše narodne snage i za raspoloženje duhova. 

Navodim ovo zato da upozorim na množinu predmeta 
kojima bi se mogla baviti naša književnost, a kojima se ili ne 
bavi, ili u kojima ne nalazi ništa novo, zanimljivo, niti zna da 
u njima istakne značajnije crte veće važnosti. Svejedno je 
hoće li literatura ove predmete opisivati sa svijetle ili 
mračne strane, sa skepsom ili s odvratnošću. Ali ona nikako , 

ne može reći da je život oko nje pust i da nema poticaja. 
Bude li promatrala taj život otvorenim očima, bude li prožeta 
onim shvaćanjem o kome sam prije govorio, onda sam uvje- 
ren da bismo mogli dobiti i ono, čega danas malo imamo: 
djela ne samo artistički valjanih nego i sadržajno silnih, koja 
će se nametnuti publici, koja će biti naširoko koncipirana, pa 
će doista značiti epohu i događaj u literaturi, kao i u životu 
naroda .i njegova duševnog razvitka. 

Primijetio sam da se u novije doba, otkad se knji- 
ževnik oslobodio spona i obzira, uslijed borbe mlađih, opaža 
spajanje artizma i nacionalizma, ali moram reći da to nije 
još postalo pravilom i da često puta unutarnji mir i unutarnje 
oslobođenje nije plod uvjerenja da doista nema razloga ne 
osjećati se slobodnim. Više puta je ta sloboda prkos. protiv 
nedavne sputanosti, više puta zatvaranje očiju pred našim 
životom, a više puta i neshvaćanje toga života. Treba da dođe 
doba kad će taj osjećaj slobode biti potpun, s punom sviješću 
da je to dobro i korisno. Treba da dođe doba kad će se moći 
istom vedrinom kojom se piše o kosmopolitskim problemima 
pisati i o najvažnijim našim problemima. Tad književnika ne- 
će privlačiti to da se laća tuđih, ili bolje rekavši ničijih 
Sižea, ako hoće da se pozabavi baš onim što mu je najbliže 
njegovu nagnuću. To će biti novi duh, to će biti nova knjiže- 
vnost, to će donijeti nove forme i novi život. 

Romantika više manje uvijek prožima umjetnost, ali je 
vrlo važno kakva je ta romantika, ili bolje reći, u kojem 
smjeru vodi knjigu i čitaoce. Romantike ima kod nuturalista 
Zole, kao što ima realizma kod romantika kakav je bio njegov 
suvremenik Verne. Romantike ima kod Kozarca, kao što ima 
realizma kod Šenoe. Ali je npr. velika razlika zagrijava 
li nas romantika Šenoe za seljaka (»Seljačka buna«) ili 
za novi građanski stalež (»Zlatarevo zlato«) protiv feudalne 
gospode, ili nas romantika Kumičića zagrijava za te iste ili 
njima slične feudalce. Zola je u svojim radovima propovije- 
dao da je čovjek stroj, produkt, i da je mašina mnogo puta 
punija života od čovjeka, ali je Verne istovremeno veličao 
energiju preduzimljivog čovjeka koji iznalazi i stvara i osvaja 
svijet, a. nije samo stvor. Kolike razlike između romantike 
Vernea, romantike Zole i romantike Dumasa starijega. Sam 

formalni stil literature ne odlučuje toliko koliko duh i pravac 
kojim diše. Tako su neki naši realisti unijeli u realističkoj 
formi više nerealističkog shvaćanja nego Šenoa, koji je u 
nekim svojim djelima pokazao zdravo i vedro realističko 


shvaćanje prirode i života. Njegov je pogled na život bio smi- 


reniji i realniji od pogleda mnogog literarnog realista, a to je 
ono što je najvažnije. Romantika je Šenoina bila po svojoj 
sadržini pozitivna, dočim je, osobito u daljem svom razvoju, 
realizam postao sadržajno negativan. (Primjeri: Đalski u 
nekim svojim kasnijim stvarima, Kozarac u radovima iza 
»Tene«, Leskovar). Nepovjerenje u život, bježanje od njega, 
i jadikovke znakovi su negativnosti. 

. Zola je veličao skupnost socijalnu, rad i mašinu; Verne je 
yeličao čovječju snagu, volju i pronicavost; skandinavski 
pisci su iznijeli individuum; ruski pisci su veličali i podizali 
dušu čovjekovu, Talijani su slavili i gajili silu čuvstva 
i strasti. Više manje su to sve elementi od kojih se sastoji 


«ljudska tvornost, napredak i snaga. Elementi su to u jezgri 


pozitivni i oplodni. U nas je odvajkada pretezala samilost, 
sučuvstvovanje s propadanjem, tuga nad minulom prošlošću, 
veličanje nemoći i slabosti, a protimba snazi; u nas je kroz 
decenije uzgajana javnost i zanošena mladost teorijom da su 


Slaveni narod budućnosti, zato što su blagi, pitomi, kroiki, 
sanjarski itd. Stvorio se ideal melanholičnih eunuha 


i dugo je vremena poezija pjevala o tom idealu; ali ne samo to 


.nego je dojam tog obožavanja slabosti bio jak i u kasnije 


doba, sve do danas. S tim u vezi razvio se ideal mira, tihe 
snatrivosti, idile, zgražanja nad borbom i plašenja od borbe: 
Izrazitost, smjelost, istrajnost, sve je to bio grijeh. U kulturi 
i u životu to je shvaćanje stvorilo i posvetilo princip »zlatne 
sredine« kao vrhovnog načela valjane metode. 

= Kao dalja konsekvencija toga principa vladalo je pravilo 
da je zadatak našega kulturnog rada taj da samo napola 
usvajamo velike ideje, da od svake takve ideje uzmemo tek 
nešto što je za sve dobro, pa da sve te »dobre« dijelove, ma- 
kar i međusobno najoprečnijih ideja, smiješamo. Postasmo u 
kulturi kompilatori, štaviše i kao narod jedna kompilacija; 
dobismo prosvjetu kompilacije, politiku, znanost, literaturu, 
filozofiju, sve osnovano na oportunističkoj kompilaciji. Tek 

u novije doba, nakon toliko borba i zabacivanja, probila je 
sebi put misao da namjesto kompilacije ima doći jedinstve- 
nost, dosljednost i kritička sinteza, : 

U takvim prilikama nije čudo ako su i naši najbolji pisci 
u idejnoj strani svojih djela, (koja je strana djelovala na čitav 
njihov literarni razvoj) bili nestalni, bez logičkog razvoja, 
. diletanski impresionisti, hraneći svoje radnje mislima između 
sebe najoprečnijim, stvarajući neki kaos, iz kojega je često 
puta kritici vrlo teško rekonstruirati pravo vlastito mišljenje 
pisca. Na tomu je u velikom dijelu i krivnja da naši pisci 
tako rano prestaju da pišu, izgubivši volju, jer im nestade 
unutrašnjega stabiliteta. 

Stariji su pisci vjerovali u moć ideje i u snagu ideala. 
Noviji su pisci počeli da gledaju otvorenijim očima život, pa 
im je odmah udario u oči nesklad između ideala i realnosti, 
između ideje i prakse. Pod dojmom teoretskih rezultata pri- 
rodne nauke stali su osjećati stalnost prirodnih zakona, pa su, 
što dalje to više, stali. shvaćati život drukčije nego stariji 
pisci: stali su ga shvaćati kao produkt prilika, kao borbu, zato 
i kao patnju. U životu, kako ga stvaraju ti zakoni, nisu mogli 
naći višega smisla, više svrhe, pa su klonuli pod težinom 
nesklada. 

Oni su, s premalo kulturne tradicije, tek površno shvatili 
modernu prirodnu filozofiju, pa su vidjeli opreke gdje ih 
nema, a nisu vidjeli izlaska gdje ga ima. Odviše je bio jak 
ostatak staroga odgoja i stare idealističke filozofije a da bi 
odbacili stari dualizam u shvaćanju svijeta i prestali izdvajati 
čovjeka iz pojma prirode. Oni su još stajali spram života 
kao ideja spram realnosti. Promatrajući život, oni su i u nje- 
mu nalazili borbu između ideje i nužde. Pošto su tu nuždu 
izvodili posve ispravno iz prirodnih zakona, stavljali su neis- 
pravne: zaključke u protimbu sa idealnim težnjama ljudstva. 
Stojeći na strani ideje, shvaćali su prirodu kao nešto surovo i 
grubo, kao slijepu silu koja ruši ono što čovjek svojim du- 
hom stvara. I tako vidimo npr. Đalskoga kako se u časovi- 
ma, kad njime ovlada najveća želja za uživanjem u prirodi, 
najednom sjeti da je ta priroda surova, i eto ga gdje pada u 

pesimizam. Slično je i kod drugih pisaca. To vidimo kod Ko- 
zarca, kod Leskovara, djelomice kod Novaka; vidimo to čak 
i kod Kranjčevića. 

Ova odvratnost prema prirodnoj nuždi nosi u sebi znako- 
ve romantike. I stariji romantici uživaju u prirodi kad je 
promatraju kao sliku, ali je proklinju kad se njihove sanje 


ne pokrivaju sa zbiljom. Promatramo li našu realističku lite- 


raturu s misaonog stajališta, pokazuje se pored sveg realizma 
forme i vjernog opisivanja života i sve tendencije da naše 
društvo priljubi radu, realnijoj politici, socijalnim i gospo- 
darskim pitanjima, pokazuje se ona u jezgri romantičnom, po 
shvaćanju života dualističkom, po težnjama spiritualističkom, - 
i zato u raspoloženju pesimističkom. 

Reakcija se stala pokazivati kod nekojih boljih novijih 
pisaca: kod Draženovića već nalazimo u njegovim malim 
crticama temeljnu misao da se valja vratiti životu kakav on. 
jest, da ne valja tražiti životu smisla i zadaće nad njim samim. 
Ali ovo je bio glas u sredini 80-tih godina osamljen. Tek 90- tih 
godina javljaju se pojedini glasovi koji pokazuju i realnije 
shvaćanje odnosa između prirode i čovjeka. U prvom se 
redu ističe. I. Velikanović svojim jedrim i humorističkim 
shvaćanjem života (»Otmica«). Iako stojeći pod dojmom Gor- 
koga, ipak je u pravcu vedrine obećavao mnogo i Kosor, koji 
je crtao ljude srasle sa prirodom, koji žive posve pod doj- 
mom prirodnih potreba. Pošavši sada putem nekih konven- 
cionalnih novela, izgubio je taj pisac svježinu i snagu. Od 
pjesnika je naročito Nazor donio zdravije shvaćanje života. 
Donio ga je i u Legendama i u Mitima, u Dionizijskim pje- 
smama, a već i u svojim prvijencima u dvije manje pjesme. 
U jednoj priča kako su veseli momci iskopali iz zemlje kip 
Zevsa, pa stali oko njega plesati rugajući mu se: izgubio si 
staru moć pa ili oživi zajedno sa onim duhom što si ga pred- 
stavljao, ili te ne trebamo i razbit ćemo ti glavu. Drugim 
riječima: klasicizam kao estetska forma nema smisla ako se 
ne oživi i onaj prirodni duh koji mu je bio sadržinom. 

U drugoj pjesmi gleda pjesnik čempres, te ga apostrofira 
kao simbol ljudskog čemera i boli; ali čempres odgovara: 
Ja nisam boli i čemera i tugovanja stablo; što me žališ? Ja 
sam noćas krošnju raširio, oluji povjerio svoje uspomene. 

On je jeka starih vremena Pana i Drijada. Nekoć su njegove 
grane bile ispružene i sjenate, a sad ih je tek stisnuo, jer su 
takva vremena. 

Ovo novo i zdravo shvaćanje života, kao borbe i snage, 
kao potpunoga stapanja s prirodom i svim njenim zakonima, 
ovo odbijanje tradicionalnoga, sentimentaliteta i formalizama, 


ovo traženje i nalaženje sreće u snazi, u vihoru, u jakom , 


nagonu, pokazuje da je sadržaj Nazorove legendarne, roman- 
tičke i panteističke poezije realističniji od formalnog realizma 
naše starije socijalne novele. ; 

Naši stariji pisci pisali su iz patriotske dužnosti; noviji 
pišu iz osjećaja dužnosti spram sebe samih, ili spram svoje 
reputacije, ili od ambicije. Ni jedno ni drugo ne može da nam 
da onu novu književnost koju svi očekuju... 

Umjetnost je izražaj potrebe i nužde, ali ne vanjske, nego 
unutrašnje. Ako književnika zanima život, ili stanoviti njegov 
dio, sam po sebi, ako radoznalost prelazi u njega u strast, ako 
je njegova unutrašnja potencija jača od svih obzira srednje 
mjere, ili tzv. »zlatne sredine« dobrog odgoja, onda tek može 
da nam da veliko i samoniklo djelo. Radoznalost će ga goniti 
da se zanima za sve pojave života, da taj život proživljava, a 
ne da se drži od njega po strani. Onda će takav književnik 
i zaći u taj život, u njemu će sudjelovati, bit će čovjek među 
ljudima. Teoretici mora da znaju da nema narodne književ- 
nosti bez književnika koji su narodni ljudi, a književnici mo- 
raju da znadu da nema dobre književnosti bez punoga života; 
život nije potpun ako nema ljubavi za nj, a nije ga kadar 
razumjeti niti ljubiti onaj koji ga svega ne poznaje; poznat 
će ga onda kad mu pristupa bez predrasuda (bile te predra-- 
sude moralne, tobož — filozofske, ili literarne naravi) bez. 
obzira, bez bojazni i bez drugog interesa do interesovanja. 
Rečenicu: Tko hoće da shvati pjesnika, mora da ide u pjesni-. 
kove krajeve, rado ponavljaju književnici, ali bi i za njih mo- 
rala vrijediti druga, slična, rečenica: tko hoće da bude knji- 
ževnik, taj mora kao čovjek da ide u zemlju života. Umjetnici. 
su bili prije smatrani, i sami se smatrali, polubogovima; prije 
su dolazile njihove inspiracije odozgor, s nebesa; ali danas, 
kad znamo da dolaze odozdo, iz dubina ljudske duše, moramo- 
tražiti da budu prije svega ljudi da se mogu dići i — nad! 

ljude. I zato nova umjetnost ne može da bude samo artistička 


. igrarija; pa i kako lijepa i uspjela, ona ima da bude snažan 


izražaj ljudstva, čovještva. Onda će biti muževna i pozitivna, 
dok je danas plačljiva i ženskasta, kako je to već za zapadno- 
evropsku književnost opazio Brandes prije četvrt vijeka. 

Književnik ima nešto od žene u sebi: radoznalost i potre- 
bu da sve ono što opazi i dozna — ispripovijeda. Ali bi bilo 
vrijeme da ne bude više ženom po sentimentalnosti i plačlji- 
vosti, jer se toga već i moderna žena ponosno odriče. Silazeći 
s idealnih visina, prije je umjetnik vidio u životu pakao; 
danas, ulazeći iz dubine života, ima da u borbi i bujnosti 
života, vidi zdraviji i čovjeka dostojniji ideal od idile Edena. 

Književnost ne treba da bude samo hladna kopija ili 
nadgrobni spomenik života i nema da se ni od strane čitača, 
ni od strane književnika smatra simbolom tuge, smrti, propa- 
danja i sućuti. Ona jednom riječi nema da bude ni onaj Na- 
zorov iskopani Jupiterov kip, ni onaj čempres kako ga pjesnik . 
apostrofira. Ona mora prva da dovikne slabima i onima koji 
joj pristupaju u znaku slabosti: 


Ja nisam boli i čemera i tugovanja stablo. 

Ja sam jeka starih vremena Pana i Driada. 

Čekam da danak velji opet svane novih sila i bogova, 

kad ću nad ljudskim rodom, krepčim i srećnijim pružit opet 
| ruke šumoreće. 


Pogotovu ima da to bude danas kad ona plače više nego 
onaj život koga oplakuje. 

Neće li ona sama da se u ovom pravcu izrazi, onda će joj 
taj isti život, taj isti narod, to isto društvo zapjevati drugu 
Nazorovu pjesmu: | 


Naokolo svuda život, svuda plam i ljeto, 

a ti hladnim mramor-kamom ostaješ nam eto; 
ne laže li stara priča bog da jesi bio, 

ded oživi mlad i silan sred ledene stijene, 
+“ se preni ili tvrdu dajemo ti vjeru: 

pod zemljom ćeš opet gnjiti bože Jupiteru. 


(»Savremenik« 1910) 

HRVATSKA KNJIŽEVNOST, NJEZIN PUT I 
NJEZINO OBILJEŽJE 


I 


Hrvatska književnost ne poznaje sve do kraja XIX vijeka 
onako velikih borbi oko književnih pravaca i metoda kakve 
nalazimo u francuskoj, njemačkoj ili ruskoj literaturi. Naj- 
žešće borbe nisu bile vođene za književne smjerove, već za 
pravopis, pa su to bile više filološke nego književne borbe, 
borbe oko toga da li će se pisati rogati e za ije ili neće, da li 
će se služiti fonetikom ili etimologijom. Ove su borbe ispu- 
njavale šesti, a djelomično i sedmi decenij devetnaestog vi- 


jeka, a ponovile su se nešto slabije u posljednjem deceniju, 


prilikom uvođenja fonetskog pravopisa u škole. Pored ovih 
filozoiskih borbi, razvila se u šezdesetim godinama i borba oko 
metrike, koju je vodio Veber-Tkalčević. Borba se vodila oko 


građenja stihova i bila je u tome da li će odlučivati u metrici 


dužina i kratkoća vokala ili naglasak. Borba je završena 
pobjedom ritmike po naglasku. 

Nešto književnija bila je potkraj Ilirizma borba Stanka 
Vraza protiv imitacije dubrovačke literature, a u prilog uno- 
šenja jezičnih metričkih i poetskih elemenata narodne poezije 
u literaturu uopće, a naročito u poeziju. Borba nije bila velika 
i svršila je pobjedom stanovišta Stanka Vraza. Ipak, pored 
mnogih pokušaja nasljedovanja narodne poezije, a naročito 
epike, hrvatska književnost nije dala ni u poeziji, ni u drami, 
ni u noveli jača djela u duhu i stihu narodne poezije, osim 
»Osvetnika« Grge Martića i epskih spjevova Luke Botića. U 

drami ima malo djela u kojima je upotrebljavan narodni de- 
seterac, i jedini veći pokušaj (značajniji, uostalom po ideolo- 
giji nego po umjetničkom izrazu) učinjen je u dramatskom 
djelu Petra Preradovića, u »Kraljeviću Marku«. U lirici je 
bilo uspjelijih pokušaja unošenja elemenata narodne pjesme, 
a u noveli se utjecaj narodnog pričanja ispoljio najviše samo u 
obliku unošenja folklora. 

Značajnija književna borba bila je povedena u početku 
osmog decenija XIX stoljeća. To je bila borba oko realizma 
i naturalizma u noveli i u romanu. Mlađi pisci digli su se, 
pod utjecajem ruskih realista. i francuskih naturalista, protiv 
starijeg, već izblijeđenog romantičnog i  moralizatornog 
idealizma. Borbu za naturalizam započeo je romanopisac 
Eugen Kumičić, koji je, međutim, u svojim djelima bio samo 
naoko naturalista, a inače, u stvari romantičar po stilu i po 
tehnici. U posljednjim svojim djelima prešao je posve na 
historijski roman. Borba oko realizma i naturalizma također 
nije trajala dugo, samo nekoliko godina. Završila je pobjedom 
realizma i realističke novele u praksi, čak i prije nego što je 
bila dovojevana u teorijskim raspravljanjima, kojih nije bilo 
mnogo. 

Treća najžešća i najduža borba planula je u portjeđijim 
godinama XIX i u godinama XX stoljeća. To je bila borba 
oko moderne, zapravo borba oko slobode stvaranja, slobode 
kritike, slobode eksperimentiranja u literaturi, po uzorima 
zapadnih literatura, naročito francuske i njemačke. Ova je 
borba počela i dugo se održavala kao teorijska i publicistička 
borba, prelazeći često u ličnu i društvenu, pa je u praksi više 
pomogla popularizovanju i uvođenju moderne likovne umjet- 
nosti, razvitku književne kritike i moderne štampe, nego lijepe 
knjige. Svršila je oko sredine prvog decenija XX stoljeća u 
sveopćoj apatiji, iz koje se kasnije nisu više podizali neki novi 
smjerovi u književnosti, već su izbijala samo pojedina djela 
ponekih mlađih talentovanih pisaca. 

Historija hrvatske književnosti u XIX stoljeću ne može 
se pisati kao isključivo književna historija, već treba da se 
piše kao historija o hrvatskoj književnosti, o njenom postaja- 
nju, pribiranju, vježbanju i probijanju kroz sitan život i kroz 
teške prilike još mladog i nerazvijenog narodnog društva. U 


319 





tom formiranju hrvatske književnosti u XIX stoljeću imala 
su veću riječ i veći utjecaj pitanja nacionalna, društvena 
i ideološka nego čisto književna pitanja. | 

Književnost nije ključala toliko iz unutrašnje spontane 
potrebe književnika, niti je stvarana u cilju da odgovori 
duševnim potrebama u književnom apetitu publike, jer ta 
publika prije svega nije bila velika, drugo, ona je čitala u 
znatnom procentu strane literature, a treće, ona nije bila ho- 
mogena, bila je vrlo različita u raznim krajevima ili, najposli- 
je, ona uopće nije osjećala potrebe književne hrane. Književ- 
nost se većim dijelom gotovo vještački »pravila«, a pravila 
.ju je dugo vremena izvjesna grupa liudi, više manje sposob- 
nih, zabrinutih za prosvijećenost naroda, željnih da stvore 
svojim djelima čitalačku publiku i da izazovu u njoj volju 
za čitanjem, otimajući je tuđoj knjizi, i vezujući te svoje 
čitaoce za narodnu knjigu i kroz nju za narodnu borbu. Knji- 
ževnost je morala, prema tome, da ima misiju odgojitelja, pa 
je i bila pedagoška i didaktička u toj svojoj misiji, ili je 
nacionalno i politički udešavana. 

U početku XIX stoljeća u hrvatskoj je inteligenciji 
shvatanje naroda bilo teorijsko, državnopravno i historijsko, 
i samo u izvjesnom smislu etničko. Čitavo XIX stoljeće bilo 
je ispunjeno nastojanjima da se na teritoriju koju je, sad šire 
a sad uže, obilježavalo državno pravo, nacionalno osvijesti, 
pribere i nacionalno ujednači raznolik skup svijeta jednog 
jezika, ali raznovrsnih dijalekata i raznovrsnih tradicija, od 
kojih je svaki kraj stajao dugo vremena pod utjecajem razli- 
čitih stranih kultura, a u kome je postojala velika odvojenost 
između seljaka, građana i aristokracije, Seljaštvo nije kroz 
čitavo XIX stoljeće ulazilo ni društveno ni politički u 
aktivni javni život naroda, osim preko djece sa sela koja su 
bila školovana i postajala dio narodne inteligencije. Građan- 
stvo se istom formiralo, a ukoliko je imalo nekih tradicija, 
to su bile tradicije koje su se oslanjale na tradicije njema- 
čkog i talijanskog građanstva. Aristokracija, koja je sve više 
propadala i izumirala, u ogromnom dijelu nije uopće prihva- 
tila nacionalnu ideju, niti se solidarizirala s narodnom bor- 
bom, osim u nekoliko izuzetaka, kao što su bili grof Janko 
Drašković, grof Josip Jelačić, i još nekoliko takvih ličnosti. 

Iz ovih, toliko raznovrsnih elemenata, trebalo je umijesiti 
i uobličiti jedinstven narod u modernom smislu riječi, moglo 
bi se reći, čak da ga je trebalo stvoriti iz ovih etničkih soci- 


jalnih i kulturnih elemenata. Gajevi iliri dali su se na taj 


posao uime »duha vremena«, pozivajući se na primjere pre- 
porođaja i buđenja ostalih naroda na Zapadu i među Slave- 
nima, prihvatajući ideju građanske demokracije, služeći se kao 
podstrekom, velelijepim šimerama jednog romantičnog ilir- 
stva i sveslovenstva. Gajevi iliri, kao što i veliki dio narod- 
nih vođa koji su došli poslije, polazili su s pretpostavke da 
taj narod, velik, jedinstven, zaista postoji odiskona, ali je 
uspavan, pa ga samo treba probuditi. Oni nisu bili dovoljno 
svjesni, ili su namjerno preko toga prelazili, da se ne radi 
samo o buđenju već o formiranju, o stvaranju novog, moder- 
nog naroda. Kroz čitavo XIX stoljeće se neprirodno ispre- 
pleću i miješaju feudalne tradicije s demokratskim geslima, 
ideje širokog humaniteta i slovenstva i uske plemenske ambi- 
cije koje izazivaju plemenske mržnje, obožavanje naroda u 
teoriji, a preziranje seljaka u životu, propovijedanje da treba 
naglašavati i razvijati narodne osobine, a istovremeno zanoše- 
nje idejama i izražavanje oblicima talijanske, njemačke, 
francuske ili kozmopolitske. kulture. U cijelom tom vremenu 
nailazimo na neuravnoteženu mješavinu klasične i srednjo- 
vjekovne kulture, mješavinu germanske, orijentalske i slo- 
venske kulture, a sve to kritički neprorađeno i dosta pobr- 
kano. | 
Hrvatska književnost je dijete ovih prilika, ona je njihov 
odraz. Ali pored svega toga ona je htjela i pokušavala da 
bude veza između raznih utjecaja i smjerova izvana, i raznih 
provincijalizama, veza između raznih društvenih slojeva i 
između raznih stepena kulture. Nju je vodila patriotska i na- 
cionalna intencija. Ona je u mnogome tu svoju zadaću izvršila 
s uspjehom. Ali, njena uloga posrednika otvorila je književni 
tip »zlatne sredine«, koji je stezao i uništavao njenu slobodu 
i stvaralačku snagu. | . 
Hrvatska je književnost bila u teškom položaju hoteći 
da pomaže izgradnji naroda, da mu jača svijest, da mu daje 
i osvjetljava ideale, a da u isto vrijeme sama sebe stvara, 
odgaja i izgrađuje. U ilirsko doba hrvatski je književnik mo- 

rao prije svega da uči i pravopis i jezik i da ih dalje izgra- 
đuje, stvarajući nove oblike, izmišljajući, nekad sretno a 
mnogo puta i nesretno, nove izraze i riječi, a u isto vrijeme 
da budi narod i da pomaže narodnim vođama učiti narod 
najprimitivnije pojmove. Bio je to neke ruke sveopći analfa- 
betski kurs, kome su i sami učitelji — književnici bili samo- 
uci, učeći se međusobno i svaki za sebe. Ipak je čitav taj kurs 
bio uzbudljiv, pun poleta, kojiput i ekstaze, velike fantazije 
i silne želje da stigne naprednije narode koji su posjedovali. 
stoljeća predradnja, uzora i tradicija. U tom uzbudljivom 
radu, u hrvatskoj književnosti nije moglo biti mnogo kriti- 
cizma, ni određenih i ustaljenih metoda, ni mnogo specijali- 
zacije, kraj malog broja radnika, većim dijelom materijalno 
zavisnih i neopskrbljenih. 


II 


Poslije ilirizma, apsolutizam, od pedesete do šezdesete, - 


svojim je pritiskom otrijeznio duhove. Ne dopuštajući moguć- 
nost bilo kakve javne akcije, ovo je vrijeme prisililo narodne 
ljude da se uvuku u sebe, da revidiraju mnoge ideje i da se 
priberu, pa da se bolje pripreme za buduća vremena. Tad je 
u Hrvatskoj počeo da se razvija naučni rad. Nova era ustanov- 
nosti poslije 1860. godine, bacila je narodne ljude najprije na 
političko polje, ali je, s novim vidicima koji su se otvarali u 
Evropi i u Austro-Ugarskoj, brzo donijela. i novu ideju, za- 
pravo modificiranu staru ideju slovinstva i ilirstva, ideju 
Strossmayerova jugoslavenstva, koje je učilo da buđenje i 
oduševljavanje ne spasava narod; samo prosvijećenost vodi 
slobodi. Prosvjeta je postala krilata riječ vremena. Svi na- 
predni i liberalni ljudi, a među najliberalnijima .. bili su naj- 
istaknutiji baš mnogi svećenici, zaneseni su bili idejama pro- 
svjete i narodnosti. osa mr 
Otvaralo se Sveučilište, Akademija znanosti i umjetno- 
sti, prosvjetna društva, Galerija slika, izdavali se listovi i ča- 
sopisi, otkrivale se ne samo političke nego i kulturne vrijedno- 
sti u prošlosti naroda, a školstvo se oduzimalo iz ruku 
crkve.i laiciziralo. Ali se opet i najviše gradilo odozgo, S 

krova. Od ideje humanizma izvodila se ideja nacionalizma, 
od ideje slovenstva ideja jugoslavenstva. Tako je bio stvoren 
već ilirski pokret. Deduktivna metoda ostala je dominantna 
u životu Hrvata i u hrvatskom mentalitetu sve do potkraj 
XIX stoljeća. U nauci se počinjalo najstarijom historijom, u 
literaturi s romantikom, u politici feudalno-državnim pra- 
vom, a u prosvjetnom se radu počelo najprije s Akademijom 
znanosti, pa onda se prešlo na Sveučilište, a istom poslije 
toga na reorganizaciju srednjeg školstva i razvijanje osno- 
vnog školstva. Široki slojevi naroda, naročito seljaštvo, ostali 


su sve do kraja devetnaestog stoljeća: više-manje ornamenat, . 


nego idealna svetinja o kojoj se govori najljepše, ali je pre- 
puštena samoj sebi i kojoj nitko ne pristupa, niti je to na- 
rodno društvo pušta među sebe. Prosvjeta se ograničavala 
u prvom redu na inteligenciju i na građanstvo. 

Ova jednostranost imala je mnogo teških posljedica, ali 
se mora priznati da je bila diktirana izuzetnim prilikama. 
Hrvatski narodni pokret i narodno buđenje nisu izašli iz 
širokih narodnih slojeva kao u Srbiji ili u Bugarskoj. Prvi 
narodni buditelji nisu bili sinovi seljačkih, niti vođe narodnih 
ustanaka. Hrvatski pokret izlazio je iz redova malobrojne 
građanske i poluaristokratske inteligencije, koja je vani, u 
svijetu, bila i sama nacionalno probuđena pod utjecajem 
drugih naroda i koja je pregnula da i svoj narod na noge 
podigne. Zato je bila prva zadaća tih buditelja u tome da 
prije svega stvore što bolji gornji sloj naroda, sloj inteligen- 
Cije koja će postepeno prilaziti k narodu i stvarati njemu više 
nego iz njega novu inteligenciju. ' 

Zadatak ove narodne inteligencije kod Hrvata nije bio 
lak: ona je morala da stalno stoji u »zlatnoj sredini« između 


stranoga svijeta i svoga naroda, između svojih vlastitih kul- 


turnih stremljenja i obazrivosti prema širokim slojevima 
svoga naroda i prema potrebama nerazvijenoga društva u 
kome je živjela i iz koga je izašla. Ona je zato i principijelno 
branila taj stav »zlatne sredine« i čuvala se svake jače i indi- 
vidualnije izrazitosti. Ona je morala da brani samu sebe i svoj 
narod od političkih, ekonomskih i kulturnih nasrtaja većih 
moćnih i naprednijih susjednih naroda, a u isto vrijeme da 
i sebe odgaja njihovom naukom i njihovim primjerima, da se 

nadahnjuje njihovim idejama i zanosi njihovim kulturnim 
djelima, i da mnogo toga predaje svome narodu, dakako samo 
pročišćeno u malim dozama. Ona je morala da brani pravo 
svoga naroda na samostalan kulturni i politički opstanak, 
dokazujući i braneći to pravo u toku devetnaestog stoljeća, 
pozivajući se na historiju, i da diže šančeve koji će odvajati i 
nju i taj narod od stranog svijeta; da u isto vrijeme preba- 
cuje mostove između svoga odgoja, historijskog i zapadnja- 
čkog, i između primitivnosti, tradicije i načina shvatanja 
svoga vlastitog naroda drukčijih od onoga koju je ta inteli- 
gencija u toku svojih studija prisvojila. 

Prosvjetni rad koji je vršila ta inteligencija imao je 
dvostruko značenje: prosvjetarsko i reprezentativno. Trebalo 
. je prosvjećivati sebe i svoju okolinu a pomalo i cio narod, ali 
je u isti mah trebalo i stvarati nešto što će kod domaćeg svi- 
jeta dizati povjerenje i interesovanje za domaći rad i odbijati 
ga od toga da posiže za tuđom knjigom i za tuđom riječi, a u 
isto vrijeme stvarati i takva djela koja bi mogla da i pred 
stranim svijetom prikažu u lijepomi svjetlu vlastiti narod, a 
i kulturno djelo te inteligencije. 

Ovo stanje, i ovaj suviše veliki raspon duha, sa svim 
onim protivurječnostima koja je u sebi nosio, odražava se u 
samoj književnoj produkciji onoga vremena. Hrvatska knji- 
ževnost je u šestom i sedmom deceniju XIX stoljeća slobo- 
darska i slobodumna, kakva je bila i književnost onoga vre- 
mena u Evropi. U hrvatskim časopisima nalazimo u to doba 
najsavremenijih ideja, govori se o najnovijim tekovinama 
napretka, a u isto vrijeme cvate romantika, cvate histo- 
rizam. Izvana dolaze do riječi najraznovrsniji utjecaji, jer 
mlađa generacija koja uči na strani dolazi kući s impresi- 
“jama i gotovim uzorcima iz raznih centara evropskog života: 
iz Beča, iz Praga, iz Italije, iz Pariza, a nadahnjuje se i iz 
Rusije. Jednome se sviđala jedna književna škola, drugome 
druga, pa nalazimo ispremiješane i prve utjecaje francuskih 
naturalista s utjecajima ruskih realista, utjecaje poljskih 
romantika s utjecajima engleskih romanopisaca. Najposlije 
se sve ovo raznoliko sastalo u Augustu Šenoi, koji je svo- 
jom lakom i živopisnom prozom i svojim blagorjekim stihom u 
brojnim historijskim pjesničkim pripovijestima, velikim 

historijskim romanima i realističkim pripovijestima dao hrvat- 
skom građanskom društvu lektiru koja je odgovarala njegovu 
stepenu zrelosti, a koja ga je istovremeno dizala na viši ste- 


.pen patriotizma i kulturnih stremljenja. August Šenoa dao je 


ovoj epohi obilježje, dao je ovom društvu njegovu knjigu; on 
je prvi hrvatski potpuni književnik, koji je stvorio i prvu 
hrvatsku široku čitalačku publiku. 

U šestom deceniju XIX stoljeća nije još bilo izvjesno: 
hoće li se hrvatska literatura razvijati dalje nadovezujući na 
narodne pjesme i priče. Mnogo se raspravljalo o jeziku, pra- 
vopisu, metrici, o načinu kako da se inspirira umjetnička poe- 
zija narodnom poezijom, koje predmete da obrađuje roman i 
novela. Ovakvih debata bilo je kasnije, čak i pri kraju XIX 
stoljeća, ali ove zakašnjele debate imale su samo akademsko. 
i teoretsko značenje, jer su za samu literaturu i njenu pro- 
dukciju prestale da budu mjerodavnije od onoga časa kad je 
August Šenoa pitanje u praksi riješio svojim pripovjeda- 
čkim radom, kao što i uređivanjem jednog velikog hrvatkog 
književnog časopisa »Vijenca«, u kome su se okupljali svi 
književnici onoga vremena. Riješio je to pitanje na taj način, 
što je hrvatsku književnost odlučno uputio u pravcu građan- 
ske literature, uzimajući za bazu i za uzore zapadnoevropsku 
modernu književnost. Pišući za građansko društvo, veličao je 
i građansku građu u književnosti dajući joj djelomično hi- 
tka zo kaza oblik a djelimično  socijalnorealistički 
pravac. a 


III 


Odmah poslije smrti Augusta Šenoe, godine 1882, raz- 
buktao se književni pokret, ili tačnije rečeno, razvikalo se 
književno stvaranje. Poezija osamdesetih godina nije doduše 
mnogo odudarala od ranije poezije, ni po obliku ni po sadr- 
žini, ni po inspiracijama, samo što je bila verbalno radikalnija 
i patetskija. Ona je istom u devedesetim godinama, s Kranj- 
čevićem, prelomila sa starim formama i starim inspiracijama, 
dala nove forme i zanijela se novim inspiracijama. Novela i 
roman, naprotiv, mnogo su odskočili prema ranijim pokuša- 
jima i djelima te vrste. Novela i roman preuzeli su vodstvo u 

literaturi. Novela nije više idealistička i historijska; ona je 
socijalna, psihološka i realistička. Literatura je dignuta za ne- 
koliko stepeni više; njena pedagoška metoda nije više nastav- 
nička i osnovna, već je slobodna, kao ona univerzitetskog 
profesora, jer je već i publika u posljednjim godinama Šenoi- 
na života pokazala znakove veće zrelosti. Novelistika je ma- 
hom pod neposrednim utjecajem ruskih realista, a manje pod 
utjecajem francuskih pripovjedača; po tipovima koje obra- 
đuje i po čitavom duhu daleko je više slovenska i hrvatska, 
nego što je to bila ranija literatura, koja je bila više reto- 
rički patriotska i sentimentalno narodska. 

U vrijeme Šenoe, hrvatska literatura nije postavljala soci- 
jalne probleme, niti ih je obrađivala, mada je iznijela i za- 
nimljivih socijalnih tipova i socijalnih pojava. Njena je uloga 
bila još uvijek iznositi samo ono što je jasno, gotovo i do- 
vršeno, pa je to jedan od uzroka što je obrađivala historij- 
ske predmete. Ona je u ono vrijeme nastojala da publiku pre- 
dobije i da je zabavi, a da je ne uznemiruje problemima. 
Poslije Šenoe javlja se u hrvatskoj literaturi otvorena pro- 
blematika, uglavnom socijalna, a nešto kasnije i psihološka. 
Samo ponegdje, u prvom redu kod Šandora Đalskog, javljaju 
se filozofsko etički problemi, a tek pri kraju devetnaestog sto- 
ljeća javlja se i artistički problem. Literatura koja je u vri- 
jeme ilirizma u zanosu učila sebe i svoj narod azbuci, koja je 
u doba Šenoe već predobijene čitaoce učila na primjerima hi- 
storije u osnovnim vrlinama narodnog života, u početku reali- 
stičkog perioda ukazivala je na probleme socijalnog i ekonom- 
skog života u samom narodu i u narodnom društvu, da se po- 
slije i sama sve više zaplete u probleme, iznoseći ih u sve većoj 
komplikovanosti, dok im na kraju i sama nije podlegla i za- 
morena prešla, na prelazu devetnaestoga i dvadesetoga sto- 
ljeća, u dekandetizam moderne. Nova generacija koja se po- 
javila u drugoj polovini devedesetih godina i u prvom deceniju 


dvadesetog stoljeća poznata pod imenom »Hrvatske moderne«, | 


odrekla se najposlije svake pedagoške uloge tražeći za sebe 
pravo da živi, da osjeća, da misli i da se izražava na svoj način 
bez obzira na okolinu i društvo, da živi — štaviše, i iznad ži- 
vota toga društva. 


326 








= Čitavo jedno stoljeće trebala je hrvatska literatura da dođe 
do ove slobode kretanja i izražavanja, što se drugdje smatra 
prirodnom pretpostavkom svake razvijene literature. Rad i 
briga oko jezika, stila, čitača, odgajanja svoje okoline i sebe 
sama i borbe s nedaćama izdavačkim, političkim i s neprili- 
kama svake vrste, trajale su sedam decenija. Istom poslije 
toga hrvatska je literatura mogla da u svome razvijanju dođe 
do same sebe, da sebe nađe i da se posveti sebi. Drukčije nije 
moglo da bude. I sama samouka morala je da uči i odgaja 
druge; služeći narodu, morala je da sebe učini tvorcem na- 
rodne kulture; pomažući izgradnju još nerazvijenog i nehomo- . 
genog društva, nije mogla uvijek da bude njegov kritičar, 
satiričar, pa čak ni nezainteresirani crtač. Ni fizionomija su- 
vremenog društva i psihičkog tipa nije još bila izrazita, pa 
nije mogla ni literatura da ima onako izrazitih djela kakva 
pokazuju druge literature u Evropi. 

Moraju se uzeti u obzir sve ove neprilike i sve ove ab- 
normalnosti, ako želimo pravilno shvatiti i pravedno ocijeniti 
hrvatsku književnost i njen razvoj; moramo da na taj račun 
upišemo i izvjesne njene negativne strane, a naročito mnoge 
sentimentalne sklonosti, inače nesređenosti i izvjesnu malo- 


.krvnost i bljedoću. Ali baš prema ovim nedostacima i slabo- 


stima odskače to jače brzo napredovanje i dizanje nivoa i 
unutrašnje sadržine hrvatske književnosti u posljednjim de- 
cenijama XIX stoljeća i u prvim decenijama XX-oga, kad 
se njena sadržajna i formalna strana toliko razvila da je u 


XX stoljeće ušla, ako se može tako reći, punoljetna i samo- 


stalna. 

Književnost u Hrvatskoj nije mogla da se osloni na ma 
kakvu tradiciju. Dubrovačko-dalmatinska književnost pripada 
prošlosti; može da se cijeni, da se reprodukuje i da se u njoj 
uživa kao u odrazu prošlosti u kojoj je rođena i gajena u go- 
spodskim baščama, od gospodske ruke, iz pasije, za ukras i 
zabavu dokonih poklonika romanske kulture onoga vremena. 
Ta literatura, mada je crpila i u jeziku i u motivima iz na- 
roda, možda više nego što se obično misli, i mada je imala 
jakih patriotskih i nacionalnih osjećanja, ipak nije imala 
utjecaja na kulturni razvoj širih narodnih slojeva i ograni- 
čavala se na lokalne sredine, na uske krugove i na izdvojene 

socijalne klase. Ona je cvala i ocvala je, moglo bi se kazati, 
pod staklom. Ilirizam je tu staru literaturu i kulturu bio 
počeo da popularizuje, i on se onda proučava i:cijeni, ali i 
dalje ostaje samo vrlo vrijedan i prijatan muzealni predmet. 
Možemo da požalimo da je tako, jer je tri stoljeća najmiri- 
snijeg cvjetanja i lijepe kulture našega jezika ostalo bez plo- 
dova za dalji razvoj, ali žalba ne mijenja činjenice. 

Može se žaliti, ali se ne može promijeniti ni to da se 
hrvatska literatura nije naklanjala ni na bogatu narodnu 
poeziju. Dok je srpski dio naroda, kad se početkom XIX 
stoljeća počeo da budi, okuplja i krvavim borbama oslobađa, 
mogao da se osloni i da se posluži elementima narodne tra- 
dicije, snažne i gotovo jednolike u svim njegovim dijelovima i 
krajevima — jer u tome krugu nije bilo mnogo različitih dru- 
štvenih slojeva — dotle je hrvatski dio sticanjem prilika mogao 
da se osloni prvenstveno na građanske elemente i na napredni- 
je elemente ostatka nižega plemstva, a veoma malo na seljačke 
mase koje su se istom poslije mnogo decenija počele da aktivno 
pojavljuju na površini javnog narodnog života. Ti građanski i 
plemićki elementi bili su pod raznovrsnim utjecajima zapadne 
kulture, germanskim i romanskim, a u prvo vrijeme još i u kru- 
gu načina mišljenja i izražavanja one latinštine koja je sve do 
polovine XIX stoljeća vladala ne samo u crkvi i crkvenim 
. stvarima nego i u administrativnom, ranije pak i u javnom 
političkom životu. Starije generacije su još dugo bile zasićene 
ne samo njenom terminologijom i stilom već i onim starim 
duhom i načinom gledanja koji je ona reprezentirala. 
Hrvatska građanska i plemićka inteligencija bila je. u mnogo 
čemu otuđena od svoga naroda i bila je od njega daleko, a 
ipak nije postala u pravom smislu riječi evropska ni po svojim 
sklonostima ni po visini. Bio je težak zadatak stvarati od tih 
poluzapadnjaka narodne ljude, a od narodskih primitivaca 
kulturne zapadnjake, .a jedne i druge izgrađivati još i kao 
dobre Slovene. Bilo je suviše veliko i teško privoditi sebe i 
svoje čitače istovremeno narodnoj tradiciji i zapadnoj kul- 
turnoj savremenosti, učiti dobar narodni jezik i približavati 
se duhu narodne umjetnosti, a istovremeno i zapadnoj pro- 
svijećenosti, pa sastavljati od svega toga sintezu i izgrađivati 
tip koji bi sadržavao elemente Zapada i Istoka, naroda i go- 

spodstva, o čemu je sanjao Strossmayer i njegov krug. Ovo nije 
moglo da uspije u potpunosti u razmjerno kratko vrijeme i 
pod najtežim prilikama političkim, ekonomskim i kulturnim, 
i to u jednoj maloj sredini. A ipak je taj napor dao dosta 
pozitivnih rezultata. 


IV 


U polovici XIX stoljeća zasnovan je taj ambiciozni san 
o spajanju vjere i nauke, narodnosti i evropejstva, hrvatstva 
i slovenstva, umjetnosti i kulture seljačkog naroda i gospod- 
stvene klasike, saradnje svećenstva i laikata, o spajanju kul- 
turnih elemenata Istoka i Zapada, Sjevera i Juga. Taj san tre- 
bala je da počne realizovati Jugoslavenska akademija i uni- 
verziteti, Strossmayerova borba protiv papskog infalibiliteta 
i cijela literarna radnja koja je slijedila. Hrvatska literatura 
predano je sarađivala u tome pravcu, sanjajući taj san i sama 
u svim oblicima romantike, tražeći mu i crtajući simbole, 
alegorije, a kasnije, analizirajući snagu, kvalitet, sastav i po- 
ložaj hrvatskog građanskog društva uopće, i njegova odnosa 


prema narodu, i seljačkog naroda prema tom građanskom 


društvu. Ova analiza je bila domen realističke novele i ro- 
mana u osamdesetim i devedesetim godinama XIX stoljeća. 
Pri kraju toga vremena literatura, naročito pripovjedačka, 
prelazila je na gotovo isuviše detaljan studij početnih kra- 
jeva: Hrvatskog Zagorja, Slavonije, Hrvatskog Primorja, 
Bosne i Hercegovine, Dalmacije. Literatura je u tim vreme- 
nima vršila dio posla koji inače vrši društvena kritika 
i sociologija. Takve kritike u Hrvatskoj nije bilo mnogo, a 
pogotovu nije bilo razvijene socijalne literature, kao ni kul- 
turne historije. Čak i interes za folklor i za naučno obrazovanje 
folklora javilo se tek posljednjih godina XIX stoljeća i prvih 
godina X X-tog. Sve te sociološke i kulturne probleme, narodne 


običaje, psihičke tipove i ekonomske prilike uzela je na svoja 


leđa lijepa književnost, u prvom redu pripovjedačka, a u 
nekoj mjeri i poezija. Pojavile su se i prve drame koje su 
obrađivale nekoja od tih pitanja i postavljale ili pokušavale 
da rješavaju mnoge od tih problema. Problem ekonomskog 

iskorišćavanja mrtvih kapitala koji leže u našim poljima i 
našim šumama ili u blagu pod zemljom prvi put je postav- 
ljen i tretiran u novelama i romanima jednoga od realističkih 
pisaca osamdesetih godina Josipa Kozarca; ekonomski, soci- 
jalni i psihološki problemi koji su se otvorili u vezi s razvo- 
jačenjem Vojne krajine tretirani su prvi put i za dugo vre- 
mena jedino u novelama krajiških pisaca Draženovića, Jure 
Turića i drugih; problem prelaza iz feudalnog-reda i gospo- 
darstva u građansko-komercijalno gospodarstvo, a iz natu- 
ralnog i zadružnog gospodarstva u individualno gospodarstvo, 
raspravljano je i prikazano u pripovijestima i romanima Šan- 
dora: Dalskog, Janka Leskovara, i drugih pripovjedača rea- 
lističoga pravca; ekonomska i socijalna kriza u koju je do- 


spjelo Primorje i propašću brodarstva na jedro i dolaskom pa-' 
robrodarstva i željeznice obrađena je prvi put i najiscrpnije . 


u romanima i novelama Eugena Kumičića i Viktora Cara 
Emina; problem muslimana u Bosni i Hercegovini, njihova 
ekonomskog propadanja i odnosa prema novom zapadnjačkom 
redu stvari i ideja, iznesen je i rješavan u literaturnim dje- 
lima Edhema Mulabdića, Osmana Azisa i nekoliko drugih 
pisaca davno prije nego što se počelo o tome raspravljati u 
stručnim studijama. Problem inteligencije i poluinteligencije, 
odnosa grada i sela, psihologije đaka koji dolazi .sa sela i po- 
staje gospodin — prva je uočila i iznijela lijepa literatura, 
Ante Kovačić u svojim romanima, naročito u velikom romanu 
»U registraturi«, Vjenceslav Novak u mnogim svojim roma- 
nima i novelama, a naročito u »Titu Dorčiću«. Pored ovih 
problema i pisaca koji su ih iznosili i pokušavali rješavati, 


iznošeno je još mnogo drugih problema i pokušavano još . 


mnogo drugih rješenja u proznim i stihovnim književnim 
djelima posljednjih decenija XIX stoljeća. 

Sav taj veliki posao obavljala je hrvatska lijepa knjiga 
sama i većim dijelom neshvaćena i bez potrebe. Na tom je 
trošila «veliki dio svoje snage, vršeći dio posla, ili bar 
predradnje za posao, koji bi bile morale da vrše nauka, po- 
litika i stručnjaci i koje poslove drugdje oni doista i vrše. 
Hrvatska lijepa knjiga je i tu zadaću vršila časno i posijala 
je u narod i među omladinu bezbroj misli, otvorila mnogo 
novih vidika i ukazala prstom na mnoge probleme i stvorila 

atmosferu koja se znatno razlikovala od one atmosfere koju 
je stvarala patriotska i stranačka politika onoga vremena. 
Ta politika je bila opoziciona, patriotska, državnopravna i 
romantična, a stranke su svojom nesnošljivošću i ekskluziv- 
nošću i međusobnim borbama do istrage trovale odnose ne 
samo između sebe nego i u čitavom narodnom društvu. Ta 
politika okretala se uvijek u zatvorenom krugu, za- 


tvarajući u njega sve misli i poglede svojih pristalica i cijele 


javnosti. Literatura je naprotiv otvarala poglede, širila vi- 
dike, budila interes za Socijalna, kulturna, psihološka literar- 
na, filozofska i etička pitanja, uvodila mlado društvo i narod 
u krug savremene evropske misli i života. 

Generacija koja je počela da čita i da piše svoje prve 
pokušaje u posljednjem deceniju XIX stoljeća, naročito u 
drugoj polovini toga decenija, odgajana je, i dobila je pod- 
streka za mišljenje i za rad, djelima hrvatskog realizma osam- 
desetih i devedesetih godina. Ta je omladina stupila u život 
posljednjih godina XIX i prvih godina XX stoljeća i počela 
je da unosi u politički, društveni i kulturni život velik dio 
tih misli i tih pogleda i da diskutuje o tim problemima, i to 
ne samo u literarnoj formi nego i u obliku publicistike, kri- 
tičnih i stručnih studija, u obliku šire propagande te odga- 
janja sebe, svoje okoline i naroda, u obliku praktičnog rada 
na socijalnom, političkom i ekonomskom polju. To je bila 
napredna generacija koja je od 1895. godine dalje poznata 
pod općim imenom »mladih«. »Mladi« su ustali protiv starih 
ljudi i zastarjelih navika, misli i metoda i tražili su više slo- 
bode stvaranja, mišljenja i više iskrenosti osjećanja, tražili 
su evropeizaciju u jednom pravcu, a nacionalizaciju u dru- 
gom pravcu: jedna na literarnom i umjetničkom polju pod 
imenom »Hrvatske moderne«, druga na socijalno-ekonomskom 
i političkom pod imenom »Napredne omladine«. 

Nastupanjem nove generacije i njenim radom na svim 
područjima .javnog života, književnost i umjetnost su raste- 
rećene, one su mogle da odahnu i da se posvete sebi samima 
i onome što je specifično njihovo. Oslobodile su se jednoga 
dijela obaveza, koje su sada preuzeli drugi, i mogle su da se 
više koncentrišu na umjetničkoj strani svoje djelatnosti. Tako 
se pojavio takozvani artizam i modernizam od godine 1898. 

do 1905. U isto vrijeme, i zajedno s književnicima, nastupili 
su i prvi u evropskom smislu riječi moderni likovni umjetni- 
ci slikari i vajari, i prvi moderni kompozitori. Stvorila se 
umjetnička atmosfera kod umjetnika i u jednom dijelu 
publike. Poslije nekoliko pojava nezdravog snobizma i prko- 
šljive i libertinske obijesti u prvim godinama »moderne«, sta- 
ložio se pokret i dao je niz dobrih pjesnika, pripovjedača 
dramatičara, kritičara i esejista. Nova generacija pokušavala 
je sve više i više da u praksi veže evropejstvo sa slovenstvom, 
realizam s artizmom, prošlost sa savremenošću, narodnu, 
seljačku tradiciju sa građanskom problematikom. Literatura 
i umjetnost počele su da u novom stoljeću pristupaju kultur- 


noj tvoračkoj sintezi koja može da se ostvari samo u atmos-_ 


feri stvaralačke slobode, kad su razvijenim  kriticizmom 
stvoreni za to preduslovi. U toj slobodi, s razvijenom kriti- 
kom, riješena odgojiteljskog tereta i patriotskih obzira i 
obaveza, literatura i umjetnost, preko modernizma, kao prola- 
zne faze, ušle su u stvaralačku eru zrelosti i postale izraz svoje 
sredine, postale uistinu narodne. 


(»Bosanska. vila« 1912) 





NACIONALNOST I NACIONALIZAM 
U KNJIŽEVNOSTI 


Na glavnoj skupštini »Društva hrvatskih književnika«, 
održanoj 22. maja 1914. pročitan je »urednički izvještaj« 
urednika »Savremenika«, u kojemu se, kao i ranijih godi- 
na, jedva shvatljivom upornošću zadržao kod pitanja o slo- 


- bodi stvaranja i nacionalizma u književnosti, izlažući shvatanja 


protiv kojih sam pisao još godine 1912, a protiv kojih se već 
treći put ograđuje sam predsjednik društva, g. Šandor Babić 
Đalski. 

Slažemo se s tezom ida je književnost »velika stvar« i da 
se treba boriti protiv nerazumijevanja, zloupotrebe i stješnja- 
vanja književnosti, jer u njoj imaju mjesta »sva neizmjerja 
ljudske duše«, »svi pokreti, svi etički poticaji, sve istine (i 
opsjene), sve lozinke, sve pojave života«, zato se ona ne smije 
stezati i mora imati slobodu u svakom pogledu. Zato smo se 
svi borili i o tome je suvišna diskusija. Ali se ne radi o ovim 
općim načelima, nego o njihovoj primjeni u praksi. 

Istina je da književnost (bolje reći: umjetnost) sama o 
sebi »nije ni moralna ni nemoralna, ni istina ni laž«, ona 


jeste i treba da bude »autonomna«, ona se »neprestano oslo- 


bađa u svojem slobodnom razvoju od svih tendencioznosti«. 
Ali umjetnost ne postoji odijeljeno od svega drugoga, sama 0 
sebi. Ovakvo apstrahovanje je možda u duhu starog njemač- 


.kog. mentaliteta kategorisanja, ali ne odgovara stvarnosti. I 


umjetnost je funkcija ljudskoga duha, u vezi sa svim 

ostalim funkcijama, i sa čitavim životom, a od svih umjet- 
nosti je književnost, umjetnost riječi, najviše u vezi sa stvarnim 
životom. 

Književnost je samo jedan način ispoljavanja i izražava- 
nja unutrašnjih, duševnih i duhovnih djelatnosti čovjeka, bez 
obzira na pravac, vrstu i sadržinu tih djelatnosti. I zato mora- 
mo razlikovati način, formu, ekspresiju od sadržine i pravca, 
razlikovati vrstu izražavanja od onoga što se izražava. 
Umjetnost je autonomna i slobodna u izboru, a umjetnička 
kritika treba da sudi njena djela po kriterijima umjetnosti, 
jesu li dobra, izrazita, snažna, harmonična, istinska ili lažna 
i neprirodna. Nu iz toga ne slijedi da nitko nema pravo 
kritikovati i s drugih gledišta i prema drugim, vanumjetnič- 


kim, kriterijima sadržinu, duh i pravac umjetničkih djela i. 


umjetnika, i da se na umjetnika kao čovjeka i kao člana 
društva ne bi smjeli stavljati nikakvi zahtjevi. 

Umjetničko stvaranje pretpostavlja nestegnutost i slo- 
du stvaraoca, pa se svi moramo boriti protiv prisilnih mjera, 
protiv mjera koje nivelizuju, sile i ukalupljuju, poduzimale 
se one u ime bilo čega i koga, a protiv »autonomije« umjet- 
nika-stvaraoca. Ali umjetnik nije samo producenat nego i 
produkat, a umjetnička djela ne padaju s neba u krilo 
umjetnika kao zrele jabuke. Moderna nauka o umjetnosti 


ima tu zaslugu. da je dokazala kako nema apsolutne i slu- 


čajne, čudesne, »bogodane«, inspiracije, nego da su i umjetnici 
i njihova djela rezultante okoline i vremena, općih i ličnih 
prilika, karakteristični izražaji svoje vrste premnogih spoljaš- 
njih utjecaja; da su umjetnine refleksi, sinteze i eksponenti 
vremena, sredine i snaga kretanja ljudskog društva, pa i 


onda kad se dižu visoko iznad svoga vremena, prethodeći 


novim vremenima, navještajući ih i pripremajući ih. Ako, 
dakle, na umjetnike i njihova djela, na njihova mišljenja, 
shvaćanja i njihova duševna raspoloženja i duhovni karakter 
djeluju prilike i ideje sredine i vremena, određujući njihov ka- 
rakter i dajući im sadržinu, ne može se reći da je »stješnja- 
vanje«, da je »opasnost«, da je »zarobljivanje« književnosti 
svaki onaj idejni ili društveni utjecaj koji književniku ili 
sadržini njegova djela može da dade neki određeni karakter 
u socijalnom, etičkom, emotivnom i nacionalnom smislu. . 

Umjetnost je autonomna, ali umjetnici su ljudi koji 
ljudski žive među ljudima i ljudima govore o ljudima i o 
ljudskome. Oni su živi i žive, a govoreći o životu, život govori 
kroz njih; oni nisu i ne mogu biti apstrakcija i van života. 
Vezani su životom o život daleko više nego i sami slute, a 
teže oslobođenju i oslobađaju se od ograničenja njegove 
svagdašnjosti time što životu daju jednu novu, višu i ljepšu 
formu ispoljavanja, svojom višom životnom  potencijom i 
svojom sposobnosti harmoničnijeg oblikovanja. Oni su cvijet 
života, ali da cvjetaju moraju imati i korijen u životu. 

Urednik »Savremenika« vidi opasnost u tome (»nova 
opasnost, koja nije ništa lakša od klerikalizma«) što »naša 
književnost stoji danas u znaku rasne, nacionalne i političke 
borbenosti«, a »borbeni nacionalizam je već zato opasnost 
što je on u svojoj suštini moralizatoran«, dok književnost ne 
smije da bude žrtvom moralizatorne tjesnogrudnosti. »Ove 
tendencije, kad se forsiraju, znače stješnjavanje i dogmati- 
zam, a nepotrebne su, jer su teoretski pleonazam«, zato što »bi 
htjele izbiti nešto što. samo sobom postoji«, a »nacionalni duh 
u književnosti je imanentan«. I zato ga ne treba forsirati, jer 
to slabi snagu i moć i samosvojnost književnosti, koju »nije 
oportuno uvlačiti u borbe koje stoje pod udarom prijekih 
sila«,y i koja će »bez ičijeg mentorstva, svojim sredstvima, 
odražavati dispozičije narodne duše i života vjernije nego uz 
mentorstvo«, jer pjesnici »mogu reći narodu više nego 
političari«. | 

Smicalica je kad se kaže da je nacionalni duh književnosti 
imanentan, a ustaje se protiv svega što ide za tim da taj 
imanentni duh očitije razvije i ispolji. Ako je imanentan pa 
se ne ispoljava, to će reći da ima nekih smetnji ili slabosti 
vanjske ili unutrašnje prirode, to nije nikakav atentat na 
samosvojnost književnosti nastojanje, da se te smetnje uklo- 
ne, da joj se dade podstreka da se osnaži: Ako je takvo nasto- 
janje pleonazam, čemu buna protiv njega; ako pomaže da se 
jače i obimnije javi ono što je imanentno, kad znamo da je 
umjetnost toliko uspješnija koliko je snažniji i puniji izražaj 
onoga što joj je imanentno. Ako pjesnici »mogu reći narodu 
više nego političari« u čemu je grijeh, nasilje i stješnjavanje' 
kad im se rekne: neka to. kažu? Ali — ako oni ne čine ono 

što bi mogli, ako se oni sami »stješnjavaju« time što ne daju 
imanentnom nacionalnome do riječi, slušajući mentore nji- 
hove »autonomije«, koji umjesto da ih po Heineovoj da je 
pjesnik bojovnik podstiču na smjelost, savjetuju da »nije 
oportuno ulaziti u borbe koje stoje pod udarom prijekih 
sila«, nije li u tom slučaju oslobađanje književnosti od 
ovakvih mentora, oslobađanje od zabušavanja, sklapanja u 


zavjetrinu, od suzivanja daha, i nije li to oslobođenje onoga. 


što je u njoj imanentno? Teorija i praksa urednika »Savre- 
menika« u stvari je obeshrabrivanje književnosti, protežira- 
nje mlake i bezizrazne književnosti. Teorijski je ispravno reći: 
ostavite književnost i književnike da. se slobodno razvijaju. 
Ali zar je grijeh praviti i pomagati racionalnu selekciju. 
Treba li ostaviti zbog slobode bujanje, da korov guši žito. 


Zabrana probiranja i plijevljenja bila bi negacija prave kritike. | 


Ako ne treba ni da savjetujem ni da utječem svojim idejama, 
izabirem i njegujem ono što je našem vremenu i sredini 
nacionalno najbliže i najpotrebnije, i što može da ima 
najviše uslova za razvoj i uspjeh, takav bi fatalizam pogađao 
najviše one pisce i umjetnike koji su imanentno najviše naši, 
dižući do principa i norme indiferentnost, neenergiju, ne- 
borbenost i anemičnost. Praktički efekat takvog postupka 
može da bude samo atrofija književne tvorbe. 


Sve te teorije, u stvari, hoće da pravdaju' ono vodstvo i 
mentorstvo u našoj literaturi koje ima najmanje »ima- 
nentnog« narodnog duha i borbenosti, i najmanje spontanog 
stvaralaštva, koji su po svom duhu i odgoju daleki i tuđi 
narodnom duhu. Time se hoće da opravdaju neka apartna 
djela čiji autori žive duhovnim životom koji nema ničeg 
zajedničkog s našim narodnim životom. 

U našoj modernoj literaturi imamo čitave nizove pjesa- 
ma u kojima se govori o stvarima i krajevima koje pjesnik 
nije ni izravno ni neizravno ni vidio ni doživio, ni osjetio, i 
u kojima sve slike liče na stukature u graditeljstvu, kupljene 
gotove pa nalijepljene. Mi smo imali pisaca od talenta koji 
su pisali drame i romane naturalističkog manira — iz ruskog 
milieua, koji nisu nikada upoznali (Tucić: »Truli dom« i 
“»Posljednje poglavlje«); pisaca koji su pisali novele iz nordij- 
skog svijeta, iako nisu nikada bili ni na dogled skandinavskih 

zemalja. Jedan naš pisac, sjedeći i pišući ponajčešće u zagre- 
bačkoj kavani, svoje novelističke motive stavlja u fiktivni 
bečki ili fiktivni ruski ambijenat. Imali smo crtica i novela 
neodređene kosmopolitske sredine, imamo luksuznih izdanja 
knjiga van svakog milieua i svake veze sa realnošću, kao što je 
»Amis i Amil«. Literatura je tu van svakog kontakta S našim 
i uopće s ma kakvim i ma kojim realnim životom. Posjedica 
je svega toga da ni publika ne može imati interesa za takvu 
literaturu, pa posiže radije za originalnim djelima strane 
literature. U posljednjoj konsekvenciji ova manija otuđivanja 
dovela je i do »domaće literarne produkcije — na stranim ' 
jezicima«. U Zagrebu, kulturnom centru Hrvata, pojavila se 
i grupa »domaćih sinova« koji pišu i štampaju pjesme i priče, 
drame i knjige — na njemačkom jeziku (T. S.: Die Trauernde 
Kaskade i drugi). Strani duh i strana inspiracija vodi stranom 
izražajnom sredstvu: tuđem jeziku. T. S. i drugovi su logič- 
niji od onih koji pišu strane knjige — hrvatskim jezikom, 
koji po stilu i jeziku liče na prijevod, pa se ne zna po čemu 
spadaju u hrvatsku literaturu i u čemu je njihova »imanentna 
nacionalnost«. 

Ako koji »naš« pisac ne osjeća prvenstveno naš život i 
našu stvarnost, nije naš, a ako ne može da se ispirira prili- 
kama u kojima živi, nego tek prilikama upoznatim iz stranih 
knjiga u kojima nalazi gotove ideje i forme, on nije ni origi- 
nalan, ni dobar pisac. Ako odijeva u tuđe ruho emocije koje 
prima od našeg života, zašto tom travestijom slabi nepo- 
srednost izražaja? Ne traži se da se literatura bavi nacio- 
nalnim životom u nekom uskom političkom smislu, ali kriti- 


oka i osuda njene anacionalnosti istovremeno je osuda njene 


neoriginalnosti, parafraza njene namještenosti i slabosti, 
dakle njene neliterarnosti, njene neumjetnosti. Kad tražimo 
da pisac oštri oko neposrednim promatranjem stvarnosti u 
kojoj se kreće, da mu duh raste iz tla na kojemu žive, da 
osjećajima svojim reagira na stimulanse istinskog -i konkretnog 
života, tražimo originalnu i realnu, ne fiktivnu knjišku, lažnu 
manirsku, nego punokrvnu i istinsku umjetničku literaturu. 
Taj čisto umjetnički postulat put je nacionalizovanju literature. 
U tom je smislu i postulat nacionalnosti umjetnički postulat. 

Ima velika razlika između književnosti pisane na 
narodnom jeziku i narodne književnosti. Ako djelo, napisano 
“na narodnom jeziku, ima više unutarnjih srodnosti sa djelima 
stranih literatura i stranih narodnih osobina nego s našom 
kulturom i našim životom, ono ide, uglavnom, u red — prije- 
vodne literature. Takvo djelo koje nema organičke veze 
s našim životom ni njegove inspiracije, ne pripada nacional 
noj književnosti. Ono je slučajno izašlo na našem jeziku, ono 
je presađeno. Ako neki pisac ima predilekciju za takva djela 
i takve inspiracije, on je stranac, nije nacionalan. Konsta- 
tacija te činjenice ne znači sprečavanje slobode stvaranja, 
nego samo eliminiranje iz narodne književnosti. Kritika ima 
pravo i dužnost da upozori druge pisce da se ne povode za 
takvim djelima, manirima i piscima, jer je svaka imitacija 
slabija od originala, pa je bolje dobre originale prevoditi, 
nego prepravljati jednu malu literaturu pseudooriginalnim 
djelima. Nacionalna književnost je samo ona koja je umjet- 
| nički izražaj onih utisaka i emocija koje pisac neposredno 

prima iz sredine u kojoj je rođen i u kojoj živi, jer je samo 
tvakva književnost prava, iskrena i sopstvena. 

Treba praviti razliku između nacionalizma u književnosti 
i nacionalnosti književnosti. Nacionalizam je određeni stav i 
= pokret. U književnosti bi on bio propaganda i tendencija, dok 
je nacionalnost karakteristika. Književnost ne treba da bude 
tendenciozna i propagandistička, mada može da i to bude na 
jednoj umjetnički izražajnoj visini. To zavisi od toga kakav je 
umjetnički potencijal pisca i koliko je tendencija postala 
istinska inspiracija. Programnost može da bude od štete po um- 
jetnički kvalitet, ali ne može ako inače ima umjetničke kvali- 
tete. Nacionalizam moža da bude u književnosti i umjetnosti 
jedna od inspiracija, ili zavođenje u jednostranost; u svakom 
slučaju on je nešto posebno i prolazno; nacionalnost naprotiv 
jest i treba da ostane u književnosti jednog naroda ono osno- 
vno, ako književnost hoće da bude narodna, a ne samo na 
jeziku tog naroda. "mi 

Urednik »Savremenika« napisao je u prvom broju novoga 
tečaja člančić o nacionalizmu u književnosti i umjetnosti. 
Pogrešna je nauka nacionalizma zato što je nacionalizam 
jedan od atributa ljepote. Ljepota može postojati i onda kad 

nema tog atributa. Tko misli da ljepota u Hrvatskoj mora 
imati i obilježje hrvatskog nacionalizma, upravo je tako 
smiješan kao i onaj koji misli da ima drugi moral za Aziju, 
drugi za Evropu. Etičke: kvalitete rezultat su etičke kulture, 
kao što i estetičke... Bez ljepote nema umjetničkog djela, ali 
ima umjetničkih djela u kojima nema nacionalizma. Nacionali- 
zam nije obilježje ljepote. Ako je tako, a tako jest, onda osta- 
vimo pjesnicima da nam budu tvorci ljepote po svom in- 
stinktu.« | : 

Bilo bi ludo tvrditi da je nacionalizam uslov ljepote, kao 
što i poricati da može i nacionalizam inspirirati ljepotu; ali je 
netačno reći da je nacionalizam atribut ljepote. Ljepota i 
nacionalizam su dvije različite stvari. Nacionalizam sam po 
sebi nije ni lijep ni nelijep, a može da postane inspirator i 
ljepote i rugobe, a ljepota može biti i van nacionalnosti i van 


. nacionalizma. 


Umjetnost nema služiti nikome; ali — ni ljepoti. Ni lje- 
poti nema da služi, jer služeći joj lako pada u estetizam koji 
je često posljedica slabljenja stvaralačke potencije. Umjet- 
nost zaista nije služba, nego stvaralački izraz, pa ona ni lje- 
poti ne služi, prosto zato što se izražava i stvara. 
Umjetnost jest lijepa, ona je sama sobom ljepota; ako to 
nije, nije umjetnost. Ali iskustvo nas uči da ni etičke ni 
estetske kvalitete nisu uvijek .i svagdje jednake i da zaista 
ima drugi moral stari vijek, a drugi novi, drugi Zapad, a 
drugi Istok, drugi gospodujući a drugi služeći slojevi, i da 
ima toliko nijansa ljepote da nije ispravno kad se govori o 
jednoj, jedinstvenoj jedinoj ljepoti, sa veliko »L« i da bi bilo 
mnogo ispravnije govoriti o »ljepotama«.. I ljepota i moral 
imađu svoje varijacije, pa je čudnovato da se jedan moderni 
kritičar u tom pitanju postavlja na gledište apsolutnog i nepro- 
mjenjivog. Ako odbacujemo dogmatizam u nauci i religiji, 
čemu da ga održavamo u estetici i umjetnosti. | | 

. »Ostavljamo pjesnicima da nam budu tvorci ljepote 
po svom instinktu« kaže i ponavlja g. L. nazivajući i sam 
pjesnike tvorcima, a ne služiteljima ljepote. Ali i ovaj »laissez- 
faire« staroga liberalizma preživljen je naučno, a praksa ga 
je uvijek obarala, jer se ništa na svijetu ne stvara samo od 
sebe, u idiličkoj slobodi, nego uvijek i svagdje samo suko- 

bima i borbom, zahvatom i otimanjem, prinudom i oslobađa- 
njem. Ako umjetnik ima pravo na punu slobodu i stvaranja i 
razvijanja, on to pravo stječe samo time da ga vrši, tj. da 
stvara po unutrašnjoj slobodi. Ali i društvo ima pravo da nje- 
govo djelo i njega primi ili odbije, a i kritika ima pravo 
slobode svojega mišljenja i svoje ocjene. Ima pravo da o 
djelu i o umjetniku govori ne samo s formalne i estetske 
strane nego i sa sadržajne, ljudske i društvene strane. Ako 
umjetnik treba da je slobodan, ne mora kritika biti vezana, 
ograničena. Od ovog (dijalektičkog) odnosa međusobnog utje- 
caja umjetničko stvaranje uvijek je imalo i uvijek će imati 
podstreka i dobivati snage. | 

Ne zagovaram nacionalizam u umjetnosti ni u smislu 


stare patriotske, ni nove nacionalističke tendencije i propa- 


gande. Umjetnost nije ni propaganda ni didaktika. Neću 
poreći nikome da je umjetnik i da ne stvara djela ljepote ako 
nije po ovom ili onom shvatanju, mjerilu ili uzorku društven, 


- moralan i nacionalan, ali me to ne može da veže da ne kušam. 


djelovati kritikom, primjedbama i sugestijom na njega kao 
čovjeka koji javno nastupa. I kao što ne valja usiljavati 
stvaraoce, tako ne valja ušutkavati kritičare. Umjetnik 
može da ima svoje misli, osjećanja i ukus, a kritičar svoja 
gledanja, sklonosti i mišljenja. Umjetnik ne mora da bude 


pod starateljstvom, ali to ne znači da je izvan svih veza i 


obaveza, nepovrediv u svemu, pa i u onome što u njegovu 
djelu nije bitno umjetničko. Ljudsko-i čovječansko je, naj- 
poslije osnov i korijen umjetničkog i estetskog. Stvaraoci 
treba da budu autonomni, ali ne mogu da se teorijski stavlja- 
ju iznad i izvan čovječjeg, dakle.i društvenog, kao apsolutno 
suvereni, kad to u stvarnosti nisu nikada i nigdje bili. Mnogo 
je ispravnije i na te stvari gledati u njihovoj stvarnosti i 
prosuđivati ih realistički. | 


(»Književne Novosti« 1914, br. 19 i 20) 








1894 
Nove pjesme dra Tresić-Pavičića. Recenzija. »Svjetlo«, br. 51. 
1895 u 


Kazalište »Zore«. »Svjetlo«, br. Ii br. 5 

Hrvatski beletristički listovi. »Svjetlo«, br. 5, 6, 7. 

Ksaver Šandor Đalski. Književni prikaz. »Svijetlo«, br. 10—19 
(I—>).. 

»Pučke pjesme« J. Kapića. Recenzija. »Svjetlo«, br. 21.“ 

Misticizam. I dio. (Kod slavenskih pisaca) »Svjetlo«, br. 28—30, 
32—36. 

Misticizam. II dio (Razmatranja fo) hrvatskoj brizi: »Svjetlo«, br. 
38—42. 

Narodno blago. »Svjetlo«, br. 38, 39. 

Pjesme Ivana Mažuranića. Prikaz: »Svjetlo«, br. 40. 

Svaštice o knjizi (Kurelac o nanodnoj knjizi, dodi o dmzaeta, o 
mecenatstvu naše knjige). »Svjetlo«, br. 4 

Excelsior: Poslanica prij koaveliu. Idealistička razmatranja. Dvjetio«, « 
br, 41, 42, 45. 

Jedna večer u novom hrvatskom kazalištu. Peljton. »Svjetlo«, 
br. 


1896 


Island. Književno-kulturne crtice. »Svjetlo«, br. 3, 5, 6... 

»Lijepa naša domovino«. Razmatranja o našem pseudoidealizmu. 
Svjetlo«, br. 32, 33. 

Naša misao. Program... »Zajednica« hrvatskog: đaštva. Karlovac, 
br. 1. 

Listak »Zajednice«: »Urota« E. Kumičića — Đačka predstava: »Do- 
lazak Hrvata«, D. Lopašića, br. 1 — St. Radića: Češka slovnica 
—> LJ emeršića: »Majka u radu za boga i Hrvatsku« — Đaštvo 
— Urednikova opažanja (Pogreške mladih pjesničića), br. 2. 

Opažanja o đacima i dačkim listovima. »Zajednica« br. 3—4. 

O kazališnim recenzijama. Đački list »Nada«, Zagreb III, br. 6. 
Književna pisma. Novo doba hrvatske književnosti. Dačka »Nada«, 
br. 7-—8. 

Iz đačkih krugova. Pismo »Nadi«. Poziv na suradnju. »Nada« br. 7. 
Braćo i drugovi. Proglas đacima. Prilog »Nade«, br. 9, 


1897 


Naše društvo u beletristici. »Svjetlo«. Karlovac. br. 1—10. 
Proglas Slovencima. »Nada« (litograf, Zagreb) br. 9. 
Naše težnje — »Nada«, Zagreb, br. 11. 

»Vjetri i talasi« J. Milakovića. Ocjena. »Nova nada«, Zagreb, I, 
br. 1. | 
»Emilijan Lazarević« J. Kozarca. Ocjena. »Nova nada«, Zagreb, I, 

u m dosa. 
J. Vrhlicky. Prikaz — »Nova nada«, Zagreb, I, br. 1. 
»Ivan Krstitelj« od Sudermanna — »Nova nada«, Zagreb, I, br. 1. 
Island. Književni pregled — »Nova nada«, Zagreb, I, br. 1. 
»Ljubav i sjaj« od H. Tomića — »Nova nada«, Zagreb, I, br. 1. 
Michelangelo Buonarotti — »Nova nada«, Zagreb, I, br. 1. 
»Pavao Pavlović«, Ocjena — »Nova nada«, Zagreb, I, br. 2. 
Knjige »Društva sv. Jeronima« — »Nova nada«, Zagreb, I, br. 3—4. 
»Gusarski dvori«. Ocjena — »Nova nada«, Zagreb, I, br. 3-4. 
Swift, Biografija i prikaz — »Nova nada«, Zagreb, I, br. 3—4. 
»L/Innocente« D'Annunzija — »Nova nada«, Zagreb, I, br. 3—4. 
Tolstoj i duhoborci — »Nova nada«, Zagreb, I, br. 3—4. : 


» A rebours«, roman Huysmansa — »Nova nada«, Zagreb, I, br. 5. 


1898 


»Po moru« dra Tresić-Pavičića. Ocjena — »Nova nada«, Zagreb, TI, 
br. 1. : 

»Belkis« De Castra. Prikaz — »Nova nada«, Zagreb, II, br. 1. 

Daudet (po Lemaitreu) — »Nova nada«, Zagreb, II, br. 1. 

Mladi naraštaj (Galović) — »Nova nada«, Zagreb, II, br. 1. 

P. B. Shelley. Biografija i prikaz — »Nova nada«, Zagreb, II, br. 1. 

Rad hrvatskog narodnog kazališta u Zagrebu, do konca prosinca 
1898 — »Novi vijek«, Split, 1898. AM 

Kazalište: Zacconi i Želazovski u Zagrebu — »Mladost«, Beč, br. 3. 

»Simeon Veliki« od dra Tresić-Pavičića — »Nova nada«, Zagreb, 
II, br. & 

»Seljački đaci«. Roman A. Garborga — »Nova nada«, Zagreb, II, 
br. 2 


Stecchetti. Bilješka — »Nova nada«, Zagreb, II, br. 2. - 
»Zapreke« B. Livadića. Ocjena — »Nova nada«, Zagreb, II, br. 4—95. 


Fridrich Nietzsche. Prikaz, po Brandesu — »Nova nada«, Zagreb, 


II, br. 4—5. 
J. Kozarac. Prikaz — »Nova nada«, Zagreb, III, br. 1. 

ke ć hi (Daci i profesori) — »Nova nada«, Zagreb, III, 

»Truli dom«, S. Tucića — »Nova nada«, Zagreb, III, br. 1. 

kak ragu od Kuhača i »Secesija« Pilara — »Nova nada«, Zagreb, 
HU, be. & 

s. ik elegije« Luje Vojnovića — »Nova nada«, Zagreb, III, 
br. 2. 

»U obranu hrvatskih umjetnika« dra J. Franka — »Nova nada«, 
Zagreb, III, br. 2. 

mae pripovijetka Dobržanskoga — »Nova nada«, Zagreb III, 
x. 2 


Pismo iz Zagreba: »Prelom« M. Cihlara, »Povratak« S. Tucića — 
»Nada« Sarajevo, br. 10. 

O »Povratku« S. Tucića — »Narodna misao«, Zagreb, br. 15. 

Nova vlast (o umjetnosti) — »Narodna misao«, Zagreb, br. 24. 

Tolstoj o umjetnosti — »Narodna misao«, Zagreb, br. 25. 

Naša izobrazba. Bilješke — »Narodna misao«, Zagreb, br. 25. 

»Naš marljivi učitelj« — »Narodna misao«, Zagreb, br. 25. 

Na raskršću — »Narodna misao«, Zagreb, br. 26. . 

»Trilby« (Kazalište) — »Svjetlo«, Karlovac br. 1. 

Novi pokreti — »Svjetlo«, br. 1 i 2. 

Naša javna predavanja — »Svjetlo«, br. 1, 

Hrvatska književnost: »Mladost« — »Svjetlo«, br. 6 i 7. 

Novac i umjetnost, — »Svjetlo« br. 30 i 831. 

Danteova »Božanstvena komedija« u prijevodu — »Svjetlo« br. 30. 

Povijest hrvatske književnosti (pnikaz) — »Svjetlo«, br. 35. 

Kuhačeva »Anarhija« — »Svjetlo«, br. 35. 

Publika. Članak — »Svjetlo«, br, 36 i 37. 

Naše knjižare — »Svjetlo«, br. 44. m 

Pisma iz Zagreba. (I. Iz kazališta) — »Svjetlo«, br. 44. 

Pisma iz Zagreba. (II. Mladi) — »Svjetlo«, br. 45. 

Pjesme Mih. Nikolića — »Svjetlo«, br, 52. 

»Hrvatski salon« — »Svjetlo«, br. 52. 


1899 


Vojnovićev »Ekvinocij« u Karlovcu — »Svjetlo«, br. 2. 

»Cyrano de Bergerac« u Beču — »Nova nada«, Zagreb, III, br. 3. 

»Pjesme« M. Nikolića -— »Nova nada«, III, br. 4—5. 

VI. Jelovšek, »Simfonije« — »Nova nada«, III, br. 4—5. 

Pabirci iz modernoga — »Svjetlo«, br. 7-—8. 

»Mlada Hrvatska«, Prikaz — »Slovanski Pfehled«, Prag, br. 10 (na 
češkom jeziku) x 

»Moderna« v hrvatski književnosti — »Ljubljanski Zvon«, sv. 9. 

Prag i Zagreb — »Svjetlo«, br. 41. | pj. 

Civilizacija i kultura — »Svjetlo«, br. 42 i 438. 

Sara Bernhardt i Eremette Novelli — »Svjetlo«, br. 42.i 48. .. 

X Naš literarni život — »Svjetlo«, br. 42 i 48. | 

Odgovor na Krnicov zari na »Naš literarni život«, »Svjetio«, 
br. 46. 

Dr Ante Kovačić. Portret -0. 10 godišnjici smrti — »Svjetlo«, br. 46. 

Vladimir Nazor, Portret. — »Svjetlo«, br. 47. 

Milan Bee6vić. Portret — »Svjetlo«, br. 48. 


1900 


Iz novije češke poezije — »Život«, Zagreb, I, br. 2. 

Drag. Kette: »Poezije« — »Život«, Zagreb, I, br. 5. 

Đuro Arnold »Pjesme« — »Život, Zagreb, 1 br. 

V. Novak »Posljednji Stipančići« — »Život« I, br. 

Maurice Maeterlinck — »Život« I, br. 8. 

Ks. Š. Đalski »Diljem doma« — »Nada«, Sarajevo, br. 8. 

Pismo M. Nikoliću (Secesija-fantom?) — »Svjetlo«, br. 1. 

A. G. Matoš. Portret — »Svjetlo«, br. 1. 

Dr A. Tresić-Pavičić. Portret — »Svjetlo«, br. 5. 

Dalski. Portret — »Svjetlo«, br. 7. 

Kranjčević. Portret — »Svjetlo«, br. 8. 

Vlad. Vidrić. Portret — »Svjetlo«, br. 9. 

Andrijaj Fijan. Portret — »Svjetlo«, br. 13. 

Marija Ružička-Strozzi. Portret — »Svjetlo«, br. 15. 

Hrvatsko kazalište (»Osamljene duše« Halbea — »Alleluja« — 

= Dječja predstava »Na ljetovanju«) — »Svjetlo«, br. 13, 14. 

Hrvatsko kazalište (»Truli dom« — »Samaritanka« — Gost. Landa- 
Heržić; — »Obiteljska tajna« — »Suton« — »Niš« — Konac 
sezone) »Svjetlo«, br. 15, 19, 20. 

Društvo hrv. književnika — '»Svjetlo«, br. 19. 

Stanislav Przybyszewski. Studija — »Svjetlo«, br. 16—19. 


Ivo Vojnović: »Suton«. (Pismo iz Zagreba) — »Nada«, Sarajevo, 
br. 9. ' 
. Vladimir Nazor: »Slavenske legende« — »Nada«, Sarajevo, br. 12. 


Andrija Milčinović »Zapisi«. — »Nada«, Sarajevo, br. 15. 
»Suton« (Dojmovi) — »Svjetlo«, Karlovac, br. 21. 

Ivan Cankar, Portret — »Svjetlo«, br. 22. 

Našim prijateljima — »Svjetlo«, br. 23. 

O »Knjizi Boccadoro« i »Misterij žene« — »Svjetlo«, br. 25. 
Milica Mihičić. Portret — »Svjetlo«, br. 26. 

Ljetna sezona u književnosti i umjetnosti — »Svjetlo«, br. S. 
Na adresu Jove Hranilovića — »Svjetlo«, br. 28. 

Zofka Kveder »Misterij žene« — »Svjetlo«, br. 29. 

Tresić o izložbi i kritika u »Prosvjeti« — »Svjetlo«, br. 29. 
Friedrich Nietzsche — »Život«, II, br. 4. 

Ostojić Mato, Ivan i Niko: Pjesme — »Život«, II, br. 4. 
Književne ' bilješke — »Svjetlo«, br. 30, 31, 32, 38, 34, 38, 39, 40, 41. 
Bašagića »Abdulah paša« — »Svjetlo«, br: 32. 

Oton Žumančič »Pisanice« — »Svjetlo«, br. 32. 

Hrv. dramsko društvo iz Varaždina i Karlovca — »Svjetlo«, br. 32. 


Organizacija pokrajinskih kazališta — »Svjetlo«, br. 34—37. 

Fridrich Nietzsche. Nekmolog — »Svjetlo«, br. 35. 

Kazalište (»Cvijeta i Miljenko«; Nova sezona; Vera Hržićeva) — 
Svjetlo«, br, 37. 

»Mlada Hrvatska« Manifest — »Svjetlo«, br. 40 40, 

Matora klika. (u »Obzoru« i »Vijencu«) — »Svjetlo«, br. 42. 

Jakša Čedomil i umjetnost — »Svjetlo«, br. 43. 

»Mlada Hrvatska« i naše novinstvo — »Svjetlo«, br. 44. 


1901 

Iz Zagreba (kulturne prilike) — »Svjetlo«, 24, 26, 27, 28, 31, 33, 37. 
O izložbi »Društva hrvatskih umjetnika« — »Svjetlo«, 24. 
Naša kriza I — III — »Svjetilo«, br. 25—27. 
Putujuća izložba »Društva hrv. umjetnosti« — »Svjetlo«, br. 25. 
O »Glasniku Matice dalmatinske« — »Svjetlo«, br. 25. 

»Novo svjetlo« i »Svijetlo« — »Novo svjetlo«, Zagreb, br. 1. 
Proslava 400-godišnjice hrv. književnosti — »Novo svjetlo«, br. 1. 
oi Borštnikova. Portret — »Novo svjetlo«, br. 1. 

J. Selak: Tri drame — »Nowo svjetlo«, br. I. 
Po časopisima i knjigama (»Život« o mlađima i starima — J. Čedo- 

mil o mladima — O. Talia o umijenosti) — »Novo svjetlo«, br. 1. 

»Juran i Sofija« i njena 60 godišnjica — »Novo Svjetlo«, br. 1, 
Engleske operete — »Novo Svjetlo«, br. 1. 
Bilješke (iz našeg književnog života) — »Novo Svjetlo«, br. 1. 


Janko Leskovar. Književna studija. — »Nada«, Sarajevo, br. 1—5. 

Car-Emin »Na pustom ognjištu. — »Nada«, Sarajevo, br. 10. 

Ivan Cankar »Za narodov blagor«. — »Bronkovo kolo«, Novi Sad, 
br. 23. 


E. Mulabdić: »Zeleno busenje« — »Nada« Sarajevo, br. 14. 

Noviji. hrvatski pjesnici — »Ljubljanski Zvon«, str. 585—042 i 
502-—608. 

Noviji hrvatski pripovjedači — »Ljubljanski Zvon«, str. T70-—776 
i 821—829. 

»Matica hrvatska« — »Život«, Zagreb, III, 4—6. 

Razmatranja o Marulićevoj 400 godišnjici — »Nada«, Sarajevo, 
br. 17, 

R. Katalinić-Jeretov »Zadnje pjesme!« — »Brankovo kolo«, Novi 

Sad, br. 9. [ : 

Faust XIX vijeka. Henrik Ibsen — »Život«, III, br. 3. 

Narodni duh I—II, — »Svjetlo«, br. 32, 33. 

Književna smotra (Polliteo »Članci« I — M. Polić »Khuen« — Jere- , 
tov »Zadnje pjesme«) — »Svjetlo« br. 33. 

Mrtvi kapitali — »Svjetlo« br. 34. 

Književnost (»Novo sunce« — »Satir« — »Knjeginja Jelena«) — 
»Svjetlo« br. 34. 

Pučke knjižnice (Karlovačka D. devijižnica — Pučka knjižnica — 

Marulićeva p. knjižnica) — »Svjetlo« br. 34, 35, 37. 
Lakrdija (Feljton) — »Hrvatska«, 2. X. 
Osvrt na prvi mjesec kazališne sezone — »Hrvatska«, 5. X. 
Hrvatska prosvjetna zadruga — »Hrvatska«, 11. X. 

Staro i novo kazalište — »Hrvatska«, 12, X. 

G. M. Weber (premijera »Oberona«) — »Hrvatska«, 14. X. 
Odgoj na umjetničkoj podlozi — »Hrvatska«, 15. X. 

Naša publika, (Feljton) — »Hrvatska«, 21. X. 

M. Sabić »Trenuci!« — »Hrvatska«, 30. X. 

Osvrt na mjesec listopad u kazalištu — »Hrvatska«, 11. XII. 
»Zlatarevo zlato« — »Hrvatska«, 22. XI. 

»Maričon«, opera Albinija — »Hrvatska«, 28. XI. 
Predavanja u književničkom društvu — »Hrvatska«, 30. XI. 


1902 


Iz novije slovenske literature. (I. Cankar i Z. Kvederova) — 
— »Kolo« Beograd, 1901. 

»Poraz i slavlje« (Brošura, pisana s M. Cihlarom). Rijeka, siječanj 
1902. 

Najmlađi — »Hrvatska misao«, br. 1—2 (Listak). 

Naš pokret — »Hrvatska misao« br. 3 (Uvodnik). 

Slavenska drama — »Hrvatska misao« br. 3. 

Z. Kveder »Ljubezen« i I. Cankar »Knjiga o lehkomiselne ljudi« 
— »Hrvatska misao«, br. 4, str. 125. 

Naša moderna beletristika — »Hrvatska misao« br. 6. . 

J. Draženović »Povijest jednog vjenčanja« — »Hrvatska misao« br. 
7 (Listak). 

»Mlada Hrvatska« — »Hrvatska misao« br. 8 (Listak). 

Kazališna kriza — »Hrvatska misao« br. 8 (Listak). 

Naša književna izolacija — »Hrvatska misao« br, 11. 

»Matica hrvatska« — »Hrvatska misao« br. 14 i 15. 

Silvije Strahimir Kranjčević (Studija) — »Hrvatska misao« he. 
14—20. 

»Mladi i Matica« — »Hrviska misao« br. 16 (Listak) 

Opet R »Matici hrvatskoj«, — »Hrvatska misao« br. 18 (Listak) 
str. 570. 

Naše misli. (Članak u brošuri) — »Hrvatski đak«, Zagreb 1902. 

M, Gorki »Malograđani« — »Vijenac« br. 20, 22. 

Iso Velikanović »Otmica«. — »Nada«, Sarajevo br. 15. 

Dr A. Tresić-Pavičić »Finis Reipublicae« — »Nada«, Sarajevo, br. 21. 

Pismo iz Zagreba (O Hrvatskoj modernoj) — »Kolo«, Beograd. 

N. V. Gogolj — »Obzor«, 8. ILI, br. 56 (Feljton) 

J. Draženović »Povijest jednog vjenčanja« — »Obzor« 16. III, bok. 
62 (Feljton). 

V. Novak »Dva svijeta« — »Obzor«, 27. III, be. "1. 

Satira i humor (Ogrizović- Vukelić »Nova trgovina . Mami si — 
»Obzor« 28. III, br. 72 (Feljton). 

V. B. »U malome svijetu« — Obzor«, 7. IV, br. 79. 

Iso Velikanović »Otmica« — »Obzor«, 17. IV, br. 88. 

Kazalište (»Očinski dom« Sudermanna, »U dolini« V. Nigranova) — 
»Obzor«, 19. IV, br. 90. 

Kazalište (»Mladost« Hablea) — »Obzor«, 20. IV, br. 96. 

Knjige »Matice slovenske« I—II — »Obzor«, 1. V—2. V, br. 100—1., 

Kazalište (»Ivanjski krijes«) — »Obzor«, 22. V, br. 116. 

Kazalište (»Kralj Harlekin«) — »Obzor«, 30. V, br. 122. 

Kazalište (Prošla i buduća sezona) — »Obzor«, 3. VI, br. 125. 

Nove knjige I, II, — »Obzor«, 10. VI, br. 131 i 11. VI, br. 132. 

Dr A. Tresića Pavičića »Finis Republicae« — »Obzor«, 18. VI, br. 138 

419. VI, br. 139. 

Organizacija kazališnih prilika — »Obzor«, 26. VI, br. 145. 

Petar Preradović — »Obzor«, 19. VIII, br. 190, 20. VII, br. 191; 
21. VIII, br. 192 (Studija). 

S. S. Kranjčević: »Trzaji« I, II — »Obzor«, 15. IX, br. 215 i 16. IX, 
br. 212. 

V. Nazor: »Živana« — »Obzor«, 24. IX, br. 219. 

LN. Tolstoj — »Obzor«, 27. IX, br. 222. 

Emile Zola (povodom smrti) — »Obzor«, 30. IX, br. 224. 

Književne rekonstrukcije — »Obzor«, 8. X, br. 231. 

Talijanska revija o našoj literaturi — »Obzor«, 24. X, br. 245. 

S. Kumičić: »Kraljica Lepa« — »Obzor«, 22. XI, br. 269. 


1903 


U čemu je snaga Careva »Zimskog sunca« — »Obzor« br. 7. 

Stjepan Radić »Uzničke uspomene« I — »Obzor«, br. 93. 

Antica — »Obzor«, br. 294. 

Georg Brandes — »Hrvatska misao«, m 14.34 5 

»Kraljević Marko«, (P. Preradović), »Pučke kniige« br. 4. — Du-- 
brovnik. 


1904 


Historija i aktuelna kritika - — »Glasnik Matice dana attastrać. Zadar, 
IV, Str, 350-—398. 

Narod bez kulturnih potreba — Fidus — »Novi list«, Rijeka, 27. IX, 
br. 268. : 

Žitnokavni mecenati (»Sijelo«, časopis Vidre u Pragu) — »Nowvi 
list«, Rijeka, 30. IX, br. 271., 

Iza Šenoe.. Četvrt vijeka hrvatske književnosti I. — »Svačić« za 
1905, Zadar 1904. 

Poezija parafraze — »Pokret«, Zagreb, br. 7, 93. V. 

Nova shvaćanja umjetnosti I—V — »Pokret« Zagreb, br. 20, 28. 
VIII; br. 21, 4. IX; br. 22, 11. X; br. 23, 19. LX. 

1905 


»Iskre« — »Obzor«, 10. VI, br. 134. i 

Literarni portret — »Obzor«, 5. VII, br. 152. 

»Ivka« — »Obzor«, 13. VII, br. 159. ' 

»Ljetna literatura« — »Obzor«, 18. VII, br. 163. | 

Franjo Marković (povodom smrti) — »Obzor«, 26. VII, br. 170. 

Dvije knjige (J. Benešić) — »Obzor«, 9. VII, br. 182, 

»Studije i portreti« A. Petravića — »Obzor«, 16. VIII, br. 187. 

Kritičaru i kritici: (»Prosvjeti«) — »Obzor«, 26. IX, br. 221 

»Luka Botić« B. Lovrića — »Obzor«, 10. X, br. 233. 

J. Kosor »Crni glasovi« — »Obzor«, 15. X, br. 238. 

»Iz našega svijeta« — Milka Pogačić — »Obzor«, 19. X, br. 241. 

»Zapamćenja« Gnge Martića (J. Koharić) — »Obzor«, 5. XII, br. 280. 

»Nova hrvatska antologija Milakovića« — »Obzor«, 7. XII, br. 282. 

V. Nazor »Krvava košulja« — »Obzor«, 17. XII, br. 290. uo 

M. Nikolić »Nove pjesme« — »Obzor«, 20. XII, br. 292, 

Preporod hrvatske knjige — »Lovor«, Zadar, br. 1. 

»Usahlo vrelo« V. Cara-Emina — »Lovor«, Zadar, br. 1. . 

Iza Šenoe I dio. »Svačić« za 1906. Kalendar. Zadar. (»Hrv. knji- 
žarnica«). 

Janko Koharić — »Pokret«, Zagreb, br. 8, 19. II. 

Janko Koharić — »Novi list«, Rijeka, br. 45, 14. II. 

Jules Verne I—III — »Novi list«, Rijeka« br. 85, 26. III; br. 87, 
28. IIL 


1906 


Ks. S. Đalski »Za materinsku riječ«. — »Obzor«, 28. I, br. 26. 

Površnost kulture — »Obzor« (Prilog), 4. IL, br. 33. 

Dostojevski — »Obzor«, 10. ILI, br. 67. 

»Essayi« Lj. Dvornikovića — »Obzor«, 10. III, br. 67. 

Henrik Ibsen — »Savremenik« II. | 

Josip Kozarac — »Savremenik« II. 

Hrvatske knjige u 1905. godini — »Savremenik« br. 2. 

»Nekrolog hrvatskoj modernoj« (Polemika s J. Hranilovićem, u 
povodu knjige »Iza Šenoe«) — »Savremenik«, br. 6 (Knj. II). 

Iza Šenoe. Četvrt vijeka hrvatske književnosti II — »Svačić« za 
1907. Zadar 1906. | | 

Umjetnost i znanost — »Savremenik« I, br. 5. 

IZA ŠENOE. Četvrt vijeka hrvatske književnosti. Zadar. Hrvatska 
Knjižarnica, 1906: Str. 198. Sadržaj: I dio. Od smrti A. Šenoe do 
polovine devetog decenija (Razdoblja naše novije književnosti. 
Pokret iza smrti Šenoe. Razmah pokreta. Stišavanja. Plodovi. 
Uzmicanje književnosti. Uvjeti organičkog razvoja. Pioniri i 
epigoni. Predstavnici našega realizma. Literatura prema publici. 
Inteligencija i puk u našoj noveli. Analiza inteligencije. Moral- 


ni i materijalni preporod. Decentralizacija književnosti. Motiv 

umiranja. Kritika. Stil. — II dio. Od sredine devedesetih godina 
do 1903. (Suzivanje vidokruga. Publika, politika i literatura. 
Novi pisci. Val reakcije. Pogodno raspoloženje. Dva tipa reak- 
cije. Na putu savremenosti. Godina 1895. Raštrkanost. Nezado- 
voljna generacija. Socijalno-publicistički. smjer. Racionalizam. 
Impresionizam i diletantizam. Kriticizam. Prodiranje mlađih. 
Sukobi i borbe. Odmor. Na prelazu stoljeća. Depresija. Uzroci 
klonuća. Priređeno tlo. Zaglavak). | 

Eunusi — (»Matica« i »Vijenac«. Ili nema literata ili literati nemaju 

= potencije) — Fidus. »Novi list«, Rijeka, 21. X, br. 292. 

Jubilej (Đalski) — Fidus. »Novi list«, Rijeka, 25. X, br. 296. 

Ksaver Šandor Đalski i njegovo značenje — »Novi list«, Rijeka, 
26. X, br. 297. 

Bez jedinica (o slabostima listova i pokreta starih i mladih) — No- 
vus. »Novi list«, Rijeka 16. XI, br. 318. 

Mi i Kolumbovo jaje — Fidus. — »Novi list«, Rijeka ( u povodu po- 
kretanja knj. lista »Lovor«) — »Novi list«, Rijeka, 3. XII, br. 335. 

Knjige »Matice hrvatske« (Uvodnik) — Fidus. »Novi list«, Rijeka, 
9. XII, br. 341. 

Jedine — Fidus — (U povodu drame K. Lucerne »Jedinac«) »Novi 
list«, Rijeka, 17. XII, br. 349. | 


1907 


Književni profili: I. Dr Ante Kovačić — »Savremenik«, br. 2. 

Književni profili: II. Dr Đuro Turić — »Savremenik«, br. 3. 

F, D. Marušić »Zapisi jednog liječnika« — »Savremenik« br. 2 

Cihlar-Nehajew »Život« — »Savremenik« br. 10. 

Zagorka »Razvrgnute zaruke« — »Savremenik« br. 11. 

Janko Polić Kamov — »Savremenik« br. 11. 

Memoari Eugena Kvaternika — »Savremenik«, br. 7. 

Tri ocjene (Osvrt na ocjene knjige »Iza Šenoe« I. Krnica u »Nar. 
novinama« br. 106/7, A. G, Matoša u »Hrv. Smotri« IIL, br. 1, 2, 
i VI. Lunačeka u »Savremeniku« II, br. 7,8,9./ — »Savre- 
menik«, br. 10, 11. m 

Matica hrvatska i Društvo hrvatskih književnika — »Zvono«, 
Zagreb, br. 2, 16. XI. 

Nova cenzura (u kazalištu). — »Zvono«, br. 2, 16. XI. (Listak). 

Naše kazalište — »Zvono«, br. 3/30. XI. 

Naše pokrajinske knjižare — »Zvono« br. 3/30. XI (Listak). 

Debutanti — »Zvono«, br. 4. /14. XII (Listak). 

»Memoari Dragojle Jernevićeve« — »Obzor«, br. 1. 


1908 


Vladimir . Vidrić, »Savremenik«, br. 1. 
Novi listovi — »Zvono«, br. 2, 11. I (Listak). 

Jubilej novinarke (Zagorka) — »Zvono«, br, 3, 18. I. 
Miličinović »Prokletstvo« i Ogrizović. (Kako je »Prokletstvo« pisano. 
Ogrizovićev postupak) — »Zvono«, br. 4, 25. I. 

Pred skupštinu Društva hrv. književnika. — »Zvono«, br. 4, 25. I. 
Dva »izma«: Artizam i karakter. Spiritizam i znanost — »Zvono« 
bt.5, E m. | ' 

Skupština »Matice hrvatske« — »Zvono«, br. 5, 1. II (Listak). 

Književnost i političke stranke — »Zvono«, br. 5, 1. II (Listak). 

M. Ogrizović i Društvo hrv. književnika — »Zvono«. br. 7, 15. II 
(Listak). 

»Hrv. smotra« — »Zvono« br. 8, 22. II (Listak). 

Rana smrt. (Danilo Marjanović) — »Zvono«, br. 13, 28. III (Listak). 

Siluete: Naš inteđant (Andrija Fijan) — Jack — »Zvono«, br. 14, 
4. IV. | 

Siluete: Najnoviji penzionirac. Jack (11. IV — dr Đuro Šurmin) 
— »Zvono«, br. 16, 18. IV. | | 

Siluete: Tri zeca (Matoš, Ogrizović, N. Andrić) — Jack — »Zvono«, 

“ bn 17, 25. IV. . 
Kultura i moral. I—III — »Zvono«, br. 20, 16. V i br. 22, 30. V. 
Kako je dozvoljena jugoslavenska izložba. — »Zvono« br. 20, 16. V. 
 (Listak). | 

Siluete: Don Iso (Kršnjavi) — Jack. — »Zvono« br. 23, 6. VI. | 

»Pius« društvo u literaturi — 5000 pretplatnika (»Savremenik« i 
»Hrvatska smotra« — »Zvono«, br. 23, 6. VI. (Listak). 

Silete: Jesenja kiša. (Duro Arnold) — Jack. »Zvono«, br. 24, 13. VI. 

Jurislav Janušić. — »Zvono«, — br. 25, 20. VI. (Listak). 


Siluete: Literarni par (J. Kosor i B. Lovrić) — Jack. »Zvono« br. 


26, 27. VI. 

Iz književnog svijeta — »Zvono«, br. 28, 11. VII. (Listak). 

Siluete: Joja Jatagan (R. Katalinić Jeretov). M. plus M. (Milči- 
nović-Marjanović) — »Zvono«, br. 29, 25. VII. 

Grube istine: Artizam — Flegmatik — »Zvono«, br. 29/30, 25. VII. 

Siluete: Bradati pop Jovo (J. Hranilović) — Jack. »Zvono«, br. 32, 
14. VIII. 

Grube istine: Slava — Flegmatik — »Zvono«, br. 36, 12. LX. 

Iza kulisa kazališne .indiskrecije: 

Iluzija. Razderane kulise. Sezona bez proračuna. Hoće operu. 

Drugi kapelnik. Deficit 32.000 Kr. — Jack. »Zvono«, br. 37, 19. IX. 

Siluete: Miletich — Jack. »Zvono« br. 38, 26. IX. ' 

Grube istine: Diplomacija velikih i politika malih. — Flegmatik. 
»Zvono« br. 40/41, 17. X. 

Silvije Strahimir Kranjčević. Studija prigodom smrti. Dvobroj 
»Zvona«, 42 i 48, 31. X. | 

Crkva i domovina spram smrti S. S. Kranjčevića (neugodna fakta 
i pojave) — »Zvono«, br. 44, 7. XI. 

Bilješke: »Slobodna misao« — Zagreb koji proždire — Literatura 
bez kontrole — »Zvono«, br. 47, 28. XI. 

1909 


Aktuelni zadaci naše kritike — »Savremenik«, br. 1. 
Marija Ružička Strozzi — »Savremenik«, br. 2. 


Jedinstvena narodna hrvatska kultura. (U povodu govora dra Đ. 


Arnolda na skupštini »Matice hrvatske«. — »Savremenik« 
br. 5. ' 

Kazališno narodno pitanje I, II — »Zvono«, br. 1241 

Holandeski profesor — Jack. »Zvono«, br. 10, 8. V. 

Nikolaj Vasiljević Gogolj. — »Zvono«, br, 8, 10. IV. 


1910 
Nova književnost — »Savremenik«, br. 5, 6, 7. 
Kazališna cenzura — »Savremenik«, br. 10. 


Niko Andrijašević »Pripovijesti« — »Savremenik«, br. 6. 
1911 


Artizam i realizam u književnosti — »Savremenik«, br. 4. 

Klerikalizam — »Slobodna misao«, Zagreb br. 9. m 

KNJIŽEVNE STUDIJE I PRIKAZI. Biblioteka »Kritika«, Knj. I. 
Split 1911. Naklada »Jug«. Hrv. štamparija A. Trumbić. Str. 
226, Sadržaj: Predgovor. Aktuelni zadaci naše kritike. Lite- 
rarni portret. Georg Brandes I — VII. Historijska i aktuelna 
kritika (Stara i nova kritika. Znanstvene metode. Umjetnost 
kao dokumenat. Okolina i doba. Rasa. Taineova oznaka. 
Budite savremeni. Esto-psihologija. Znanstvene analize. Ocjena 
Taineova sustava. Pisac i publika. Kritička sinteza. Hennequin 
i Taine. Umjetnici i junaci. Kultura i umjetnost. Sinteza ra- 
znih metoda. Historijska literarna kritika. Zakon alternacije. 
Rezultati historijske metode. Zaključak) — Umjetnost i zna- 
nost I—VII — Nova shvaćanja umjetnosti I—V — Artizam 
i umjetnost I—II. : 

Marginalia: Pisano i nepisano — »Jug«, Split, br. 1. 

Čitanje i pisanje — »Jug« br. 2. 


Za veliki književni list —»Jug«, br. 2. 


Za hrvatsku knjigu (Uredništvo »Juga«)'— »Jug«, 3. 
Hrvatstvo i jugoslavenstvo u kulturi — »Jug« br. 3. 
Nove hrvatske knjige (M. Lisičara »Pripovijetke« — I. Vojnovića 
_  »Novele« — Fr, Hrnčića, Drama) — »Jiug« br. 8. | 
Pepeljuga (razmatranja o novoj književnosti) — »Jug«, br. 8. 
Rimska nagrada — »Zvono«, Zagreb, 'br. 8, 18.-XI. LA 
Zahvala za Fijana; — »Zvono«, Zagreb, br. 2, 7. X (Bilješka). 
Novo kazalište u Zagrebu — »Zvono«, br. 4, 20. X (Bilješkia). 
Kira u kulturnim pothvatima — »Zvono«, br: 4, 20. X (Bi- 
je a). : : : ' 3 odn 14 

Učitelj zagrebačke županije (polemika s A. G. Matošem) »Zvono«, 
br. 3, 14. X i br. 4, 20. X. | 
Kranjčevićeva obljetnica i njegov spomenik — »Zvono«, br. 5, 
27. X (Bilješka). | 


ass 1 PE BE i 

Književne bilješke — (»U registraturi« — Literarna čitanja — 
Hrvatski roman — »Moderna revue« o Kranjčeviću) — »Jug- 
Zvono«, Zagreb, br. 1, 1. I. 

Ivo Vojnović »Gospođa sa suncokretom« (Prvi prikaz s opširnim 
izvodima iz rukopisa Vojnovićeve drame — »Jug-Zvono«, br. 
*Kl 1> S 

Nacionalizam i književnost (Polemika sa B. Livadićem) — »Jug- 
Zvono«, br. 2, 15. I. 

A. G. Matoš i D. Šimunović — »Jug-Zvono«, br. 2, 15. I. 

Kritika i hrvatski književnik — »Jug-Zvono«, br. 3, 1. II. 

Ivo Vojnović I. — »Jug-Zvono«, br. 4, 15. II. 

Glose i bilješke: Literarna nevolja. Iždrijebani urednik — »Jug- 
Zvono« br. 4, 15. II. \ 

Hrvatska pisma I, II. (Hrvatsko društvo i hrv. književnost) -— 
»Srpski književni glasnik«, Beograd, knj. 28. br. 9, 1. V, knj. 
28 br. 10; 16. V. | 

Silvije Strahimir Kranjčević »Pjesnička proza« — »Srpski knji- 
ževni glasnik« knj. 29, br. 3, 1. VIII. 

Estetizam u lirici. »Vrelo« M. Begovića — »Srpski književni gla- 
snik«, knj. 29, br. 5, 1. IX. 

Branko Drechsler: Dr Ante Starčević, -— »Srpski književni gla- 

.. .Snik«, knj. 50 br. 3, 1. II. 

Sabrana Djela Ks. Šandor Đalskoga — »Srpski književni glasnik«, 

knj. 50. br. 3, 1. II. 


»Antologija novih hrvatskih pripovjedača« Br. Drechslera aii »Srp- . 


ski književni glasnik«, knj. 30, br. 9, 1. V. 
Hrvatska književnosti i njezino obilježje — »Bosanska vila«, 1912. 
Sarajevo. 


1913 


SAVREMENA HRVATSKA. Srpska književna zadruga. Kolo 
XXII, br. 153. Beograd 1913. Str. 360 
““ (Sadržaj: Predgovor. Prvi deo — Baština staroga vremena 
(Srednjevjekovna Hrvatska. Na mrtvoj straži Tursko doba). 
Drugi deo — Život Hrvata u XIX veku (Narodno-političke 
borbe. Opšti pregled XIX stoleća. Narod i društvo. Političke 
ideje i stranke. Kulturni život. Treći deo — Sadašnjica (XXX 
vek). “. 
Glava -VI. Kulturni život (str. 248—309):. Opšti karakter kul- 
turnog - rada. Kulturno nasledstvo. Školstvo. Kulturni zavodi. 


Po 

Umetničke institucije. Pozorište. Štampa. Nakladne prilike. 
Mučeništvo kulturnih radnika. Deoba hrvatske literature. 
Ilirsko doba. Senoino doba. Prosveta i nauka. Prelaz realizmu. 
Od 1880. do 1895. Predstavnici hrvatskoga: realizma. Vrednost 
realizma. Inteligencija i seljak u hrvatskoj novelistici. Ana- 
liza inteligencije. Ideje i preporođaji. Pesnici. Od realizma 
do modernizma. Počeci reakcije. Literarne borbe. Moderna. 
Kulturni unitarizam, Literatura i nauka 1902—1912. Posljed- 
nja generacija. 


1914 


»Književne novosti« — Objava, program i bilješka — »Književne 
novosti«, Zagreb — Rijeka, br. 1, 24. I. 

V. Nazor »Istarske pniče« — »Književne novosti«, br. 1, 24. I. 

»Savremeniku« — »Književne novosti«, br. 1, 24. I. Na koricama. 

it >. R. Katalinić-Jeretova — »Književne novosti«, br. 

Vl. Nazor: »Nove pjesme« — »Književne novosti«, br. 8, 7. II. 

»Utisci iz rata 1912«, Iva Čipika! — »Književne novosti«, br. 3, 7. IL. 

Rodoljubna poezija — »Književne novosti«, br. 4, 14. II. 

Zvonko Milković »Pjesme«. — »Književne novosti«, br. 4, 14. II. 

Isa Velikanović »Prosci« — »Književne novosti«, br. 5, 21. II. 

O »Modernoj« i Nazoru — »Književne novosti«, br. 6, 28. II. 

25-godišnjica Svet. Corovića — »Književne novosti«, br. 6, 28. II 

»Hrvatska prosvjeta« — »Književne novosti« br. 6, 28. II. 

Aleksa Šantić — »Književne novosti«, br. 6, 28. II. 

Proslava 100-godišnjice Njegoša — »Književne novosti«, br. 7, 7. IIL. 

Josip Miličić »38« — »Književne novosti«, br. 7, 7. III. 

A, G. Matoš (nekrolog) — »Književne novosti«, br. 9, 21. III. 

Cvjetanje lirike — »Književne novosti«, br. 11, 4. IV. 

Ilija Despot »Na ugaru« — »Književne novosti«, br. 11, 4. IV. 

J zo nn »Časkanja« — »Književne novosti«, br. 11, 

M. Bojić »Pjesme« — »Književne novosti«, br. 15, 2. V. 

Ilija Despot »Duša« — »Književne novosti«, br. 17, 16. V. 


Dr Jovan Skerlić (nekrolog) — »Književne novosti«, br. 18, 23. V. | 


Sloboda stvaranja i nacionalna književnost (polemika sa Br. Li- 
vadićem) »Književne novosti«, br. 19, 30. V. 
Nacionalna i nacionalistička književnost — »Književne novosti«, 
be. 20, 6. VI. | 
Književna produkcija i književni listovi (»Savremenik« i »Knji- 
. ževne novosti«) — »Književne novosti«, br, 20, 6. VI. 
Naše doba i naša umjetnost — »Književne novosti«, br. 23, 27. VI. 
N. Lovinac »Purpurne noći« i M. Nikolić »Vjeručka« — »Književne 
mnovosti«, br. 23, 27. VI. 
sm s risa .B. Popovića — »Književne novosti«, br. 
J. Kosor »Pomirenje« — »Književne novosti«, br. 28, 21. VIL. 

1915 


JUGOSLAV CULTURE — London. 
JUGOSLAVENSKA KULTURA — Niš. 


1916 


Vl. Nazora »Intima« (Studija) — M. A. »Savremenik«, br. 1—2, br. 
3—4, br. 5—8. Preštampamo kao uvod u izdanje »Intima«, knji- 
žare Vasića 1924. 

Jugoslavenska kultura — »Savremenik«, br. 5. 


LJ 


1920 
Program »Savremenika« — »Savremenik«, br. 1. 
Misli i zamisli — »Savremenik«, br. 1 


Mi intelektualci — »Savremenik«, br. 2. 

* Adela Milčinović »Marija Liza« — »Savremenik«, br. 3. 
Najveća dužnost književnika — »Savremenik«, br. 4 

Država i kultura — »Savremenik«, br. 5. 

Pitanje književnog jezika — »Savremenik«, br. 6. 

Devalvacija kulture — »Savremenik« 

Teškoće »Savremenika« — Knj. ILi1II. 


1921 
Zagreb bez Šenoe — »Slobodna tribina«, br. 62, 17. XII. 


1922 


Problem inteligencije — »Sl, tribina« br. 182, 12. V. 

Bankrot inteligencije — »Sl. tribina«, br. 198, 1, VI. 

Ne organizujemo mase »osvajanjem«, nego prosvjećivanjem — »Sl. 
tribuna«, br. 207, 13. VI. 

CARMEN VITAE. Antologija pjesama Vladimira Nazora. Uredio 
i pogovor napisao. Naši pjesnici VI. Izdanje N anodne knjižnice 
Zagreb 1922. Cirilicom. Str. 168. 

Sadržaj: I. Proljetne vode (30 pj.), II. Legende (14 pj.), Pjesma 
o rodu (40 pj. ), IV. Među nebom i zemljom (45 pj.), Jesenji 
plodovi (44 pj.), V. Finale (13 pj.), Svega 176 pj. 

Vatroslav Jagić — »Slobodna tribina«, 10..VI. br. 495, 

Dr Milan Ogrizović. Nekrolog — »Slobodna tribina«, 1. IX, br. 498. 

Da li naše knjižarstvo podupire fli koči prođu knjiga — »Slobodna 

tribina«, 1. IX, br. 498. | 

Tristogodišnjica prvog izdanja Shakespeareovih djela — (Glumac 
Shakespeare ili Francis Bacon?) — »Slobodna tribina«, 2. VI, 
br. 485 i 9. VI, br. 486. 
Ksaver Šandor Đalski. Prigodom njegove sedamdesetgodišnjice — 
Slobodna tribina«, 11. VI, br. 716. 
Početkom nove kazališne sezone — (Književnik — Narodna pozo- 
orišta, glumci, pisci i narodna kultura) — »Slobodna tribina«, 
1. IX, br. 498. 
Dvije uzorne antologije (P. Preradovića i V. Nazora) Književnik — 
»Slobodna tribina«, 8. IX, br. 499. 
Beskućni književnici. (Nebriga društva i države — Ni škola, ni 
kurseva, ni biblioteka za spisateljstvo — Narudžbe i natječaji 
— Domovi, rađione i oporavilišta) — »Slobodna tribina«, 15. 
IX, br. 500. 
Vladimir Nazor kao nsslonskni pjesnik — »Jugoslavenska njiva«, 
Zagreb br. 5, 6, 7, 8, 9, 10, 11, 12. 
VLADIMIR NAZOR KAO NACIONALNI PJESNIK. Izdanje Hrvat- 
skog štamparskog zavoda. Zagreb, 1924. Str. 141. 
Sadržaj: Uvodna riječ — 1. Kosovski i Markovi soneti — 2. 
Sveto proljeće — 3. Slavenske legende — 4. Medvjed Brundo 
— 5. Pjesma naroda hrvatskoga — 6. Knjiga o kraljevima 
Hrvatskim — 7, Hrvatski gradovi — 8. Istarski motivi — 9. 
Hrvatski kraljevi — 10. Prorok naroda. (Nacionalizam) — 11. 
Heroizam (Hajka, Planina, Na vrhu, Krv, Uskrs, Radost) — 
Jak i dobar. 


1926 


Kritika i umjetnost — »Vijenac«, Zagreb br. 1—2, 16. I. 

Tipovi umjetnika — »Vijenac«, Zagreb br. 4, 1. III. i br. 6, 15. III. 

Proljetne misli — »Vijenac«, Zagreb, br. 8. | 

Dramatska akcija i dramatska škola — »Vijenac«, Zagreb, br. 14. 

Teater i drama: I. O teatru bez drame »Vijenac«, Zagreb, br. 

> 16—17—18, 10. I. 

ni o. IL. O drami bez teatra. »Vijenać«, Zagreb, br. 19, 

Bilješke jednog aktiviste —  o»Vijehac«, knj. VI, br. 24, 16. XII. 

Književnost i umetnost — »Jugoslavenski forum« Ed. Koste Joksi- 
mović, N. York, Vol. I. No. 2. (May) p. 32. 

Književnost i umjetnost u svagdašnjem životu I—VII. Predavanje 


držano u N. Yorku radnicima. Uzgajatelj (Vidović), Sarajevo 
bi 7,1. VIL 


1934 


Jovan Skerlić i predratni aateksk anata nacionalizam — »Srpski 
književni ase knj. 42, br. 2, 16. maja. št 

1935 


Ilirski proglasi i njihova pouka za sadašnjost — »Javnost« Beograd, 
br, 5, 156. I. 

Praotac pankroatizma: Pavao Ritter Vitezović — »Javnost«, br. 29, 
3. VIII. i br. 30, 10. VIII. | , 


1937 


 »Sudslawische Rara und Rarissina« M. Breyena. — »Javnost« br. 16, 
17. IV. 

Knjižari i izdavači knjiga — »Javnost«, br. 28-29, 17. VII. 

Balkanski rat u hrv. literaturi — »Javnost«, br. 43, 3. X. 


1938 


Smrt Gabriela D' Annunzija — »Krug« Beograd, br. 7, 5. III. 

Izložba dečje i omladinske književnosti — »Vidici« br. 2, 25. VI. 
Dr A. Barac »Hrvatska književna kritika« — »Vidici«, br. 3, 19. VII. 
Đuro Vilović »Zvono je oplakalo djevicu« — »Vidici«, br: 10, 25. X. 


1939 


Svetlost mraka u Nazorovoj »Pjesmi o kolijevkama« — »Vidici« br. 
1—2, 25. I. 
V. Car Emin »Presječeni puti«. — »Vidici«, br. 1-2, 25. I. 
Rikard Katalinić-Jeretov — »Vidici« br, 1-2, 25. I. 
»Tragom života i rada Fr. Kurelca«, M. Breyera. »Vidici« br, 3, 10. II. 
Krešimir Kovačić »Zapisi u dokolici« — »Vidici« br. 10-11, 25. V. 
Danko Anđelinović: »Roman jednog psa« — »Vidici«, br: 10-11, 25 V. 
Misija inteligencije (uvodnik) — »Vidici« br. 23—24, 25. XII. 
Jugoslavenska akademija mijenja ime — »Vidici« br. 23-24, 25. XII. 
O našoj knjizi — »Vlidici« br. 23-24, 25. XII. 
Juraj Križanić. — Istorijski esej — »Naša zemlja«. Slovenska revija 
NI. Beograd, br. 4-5.. 
Umetnost jugoslavenska i narodno oslobođenje — »Srpski knji- 
ževni glasnik«. Beograd, knj. 56 
1940 | 
Sabrana djela Frana Galovića — »Vidici«, br. 5-6, 25. III. 
Osim kritičkih radova koji su navedeni u ovoj bibliografiji, 
Marjanović je objavio i ove knjige beletristike: Fragmenti, Crtice, 


1903; Karijera, roman, 1904; Svagdašnjost, drama, 1909; Pripovijesti, 
1912; Via crucis, zapisi u stihovima, 1918. i Mi budale, 1939. 

Marjanovićeve knjige publicistike: Narodni pokret god. 1903, 
štampano 1904. Zbornik Obnova, 1918; Naučna organizacija rada, 
1924. Stjepan Radić, monografija, 1937. i dr. 

Za » Istorijski institut Srpske akademije nauka« Marjanović 
je izradio »Diplomatsku borbu za Jadran 1914—1924«, a za Jugosla- 
vensku akademiju priredio dva sveska građe o moderni. — Pri- 
kazivana su ova Marjanovićeva kazališna djela: Svagdašnjost, ko- 
medija, prikazivana u Splitu i u Osijeku; Ivičina karijera, komedija, 
u Zagrebu 1911; Tlavata, tragična vizija u jednom činu, prikazana 
na engleskom jeziku u Triangle-Theateru u New Yorku, i Besposlen 
svijet, komedija, u Zagrebu 1929. 





: 

I 

u 
' 


-—— +>rha 2 





PODACI O ŽIVOTU M. MARJANOVIĆA 


Milan Marjanović rodio se u Kastvu 12. svibnja 1879. Osnovnu 
je školu učio na hrvatskom jeziku u Vesprimcu, a na talijanskom i 
njemačkom u Pazinu. Gimnaziju je polazio na Rijeci, u Karlovcu i 
u Zagrebu, a 1898/99 trgovačku školu u Pragu, gdje je slušao i pre- 
davanja T. G. Masaryka. Od god. 1900. posvećuje se uglavnom knji- 
ževnom, publicističkom i novinarskom radu. Ispočetka je radio i 
oko organiziranja đačkih i omladinskih pokreta, a od god. 1902. su- 
djeluje u političkim borbama. Kao publicist djeluje u listovima i 
časopisima napredne omladine, Napredne stranke i Hrvatsko-srpske 
koalicije. Najveću publicističku aktivnost razvio je god. 1903. prili- 
kom obaranja Khuenova režima, pa za vrijeme aneksione krize 
(1908) i veleizdajničkog procesa (1908).' . 
God. 1912. izagnan je Marjanović iz Zagreba. Prelazi u Beograd 
i za vrijeme balkanskih ratova radio kao dopisnik brojnih domaćih 
i stranih listova. Iz Beograda se uskoro vratio u Zagreb, u kojemu 
početkom rata (1914) biva zatvaran, da nakon toga prebjegne u Ita- 
liju. U emigraciji Marjanović radi kao član Jugoslavenskog odbora 
u Parizu, Londonu i Ženevi, a zatim u Sjevernoj Americi. God. 1919. 
pokreće u domovini vanstranačku organizaciju »Narodna obnova«, 
za koju je obavio pripreme za vrijeme rata. Marjanović također 
organizira u domovini kulturno-političke klubove, tzv. » srednje 
linije«. Odlazi krajem god. 1923. ponovo iz zemlje. Nakon toga 
popularizira u Sjevernoj Americi Ivana Meštrovića i druge jugo- 
slavenske umjetnike, a bavi se i kazališnim i filmskim studijama. 
Tako Marjanović postaje jedan od prvih naših stručnjaka za film, 
te je god. 1927. za školu »Narodnog zdravlja« u Zagrebu organizirao 
higijensku propagandu filmom, zatim centralni filmski labora- 


torij, a sudjelovao je i u osnivanju »Jugoslavenskog prosvjetnog | 


filma« u Beogradu (1932—1938). Prve dvije godine njezina rada bio 

je predsjednik »Državne filmske centrale«. Za čitavo ovo vrijeme 
Marjanović se, dakako, bavi publicističkim i književnim radom, 
nekad u većem, a nekad u manjem opsegu. 

' Poslije bombardiranja Beograda god. 1941. povlačeći se preko 
Hercegnovog, Marjanović dolazi u Kastav, a zatim odlazi u Rim, 
gdje je zatvoren. God. 1942. i 1943. nalazi se u zatvoru u Rimu pa 
u logorima Lipari, Coropoli u Abruzzima i u Peruggi. Poslije sloma 
Mussolinijeva režima boravi u Rimu i u Bariju, a krajem god. 
1944. dolazi u Beograd. Tu je bio član »Instituta za proučavanje 
međunarodnih pitanja« i ekspert na konferencijama u Londonu. 


Od god. 1947. radio je u »Istoriskom institutu Srpske akademije . 


nauka«. Umro je u Zagrebu 21. XII 1955. 





NAPOMENA UZ OVU KNJIGU 


Ova knjiga: Marjanovićevih kritika i prikaza u izboru obu- 
hvaća samo njegovu književnu kritiku, ali se u knjigu, zbog njihove 
opsežnosti, nisu mogli u cjelini uvrstiti Marjanovićevi veći radovi, 
od kojih su od posebnog interesa oni o Kranjčeviću i Nazoru. Tako 
je i članak »Nova književnost« u ovoj redakciji autor skratio. Izo- 
stali su iz knjige i Marjanovićevi prikazi o likovnoj umjetnosti, 
iako među njima ima pogleda koji dodiruju i opća pitanja umjet- 
nosti, pa i književnosti. Ti prikazi nisu uneseni ni u bibliografiju 
književne kritike koju je za ovo izdanje priredio sam pisac. 

Izbor članaka o moderni objavljen je s naročitim obzirom i na 
građu o moderni * u Jugoslavenskoj akademiji, koja se ondje od- 
štampava. 

Ukoliko u ostalim člancima susrećemo nekog pisca više puta, 
učinjeno je to da se vidi njegov razvitak ili razvitak neke pojave 
u hrvatskoj književnosti, ili da se jače osvijetle osnovne karakteri- 
stike samoga autora, Marjanovića. 

Na bilješku »O Modemoj i Nazoru« (1914) navedenu u biblio- 
grafiji, dodao je autor tekst koji je bio složen u štampariji, ali 
zbog nastalog prvog svjetskog rata nije štampan. Iako taj: prilog 
ne ide po svojoj dokumentarnoj vrijednosti u red ostalih radova, 
donesen je ovdje zbog svoje zanimljivosti. 

U ovom izdanju učinjene su samo neznatne izmjene u stilu, a 
primijenjen je i današnji pravopis. 

SADRŽAJ - 


Milan Marjanović kao kritičar 
HRVATSKA MODERNA 


»Moderna« u hrvatskoj umjetnosti 
Uz proglas »Mlada Hrvatska« 
Jakša Čedomil i umjetnost 

Naša moderna beletristika, _. 
Preporod hrvatske knjige 
Nekrolog hrvatskoj »Modernoj« 
Nazorizam i modernizam 


SILUETE 


* Dr Ante Kovačić 
Ksaver Šandor Đalski 
Dr Ante Tresić-Pavičić 
Kranjčević 

Milan Begović 
Vladimir Nazor 
Vladimir Vidrić 

A. G. Matoš . 


STUDIJE 


Dr Ante Kovačić 

Josip Kozarac 

Dr Đuro Turić 

Janko Leskovar“ . 
Vladimir Vidrić . . . . 
Vladimira Nazora » Intima« 


19 
27 
30 
39 
43 
91 
98 

79 
82 

90 

101 
116 
123 
137 
157 
164 

»Trzaji« 


RECENZIJE 


Poezija dobre volje. +. |, ' 

Josip Draženović: »Povijest jednog vjenčanja 
Umjetnost pripovijedanja 

Vladimir Nazor: »Živana« 

Vjenceslav Novak: »Dva 'svijeta« 

Poezija parafraze .. . +... 2 
Estetizam u lirici 


STRANI PISCI 


ZA 


Nikolaj Vasiljević Gogolj 
Emil Zola 

Henrik Ibsen . 
Maurice Maeterlinck 


NOVU KNJIŽEVNOST 


Artizam i karakter 

Artizam i realizam a 

Aktuelni zadaci naše kritike . 

Nova književnost : 

Hrvatska književnost, njezin put i njezino 
obilježje sa s 

Nacionalnost i nacionalizam u književnosti 


Bibliografija 


Podaci o životu M. Marjanovića 


Napomena uz ovu knjigu 


188 


195 
204 
210 


220 
224 
231 
237 


249 
259 
261 
270 


281 
285 
292 
297 


318 
333 

HRVATSKA 
MATICA 


KNJIŽEVNA KRITIKA 
HRVATSKA 


UREDNIK JAKŠA RAVLIĆ 


1. svezak: Od Vraza do Markovića (izišlo) 


24 * 


3. 


10. 


?, 


3, 


3, 


ELI 


EZ 


Razdoblje realizma (izišlo) 


Kritički radovi Milana Marjano- 


vića (izišlo) 


Kritički radovi A.' G. Matoša 
(izišlo) i 


Nehajev i suvremenici (u pri- 


premi) 


Kritički radovi Miroslava Krleže 


Kritički radovi 


Antuna Barca 
(izišlo) KI 


Kritički radovi Tina Ujevića (u 
pripremi) 


Kritika između dva rata (u pri- 


-premi) 


Suvremena kritika (izišlo) 


MATICA HRVATSKA 


Zagreb, Matičina 2 


tekući račun: 400-18-1-1097 

Izdavač Nakladni zavod Matice hrvatske ————— 
Zagreb, Matičina 2. ; : 
| Za izdavača Josip Tomić 

Nacrt za korice Ljubo Babić da 

Korektura Sofija Pavičić KA 

»Narodne novine«, Zagreb, (29) — UT-X1/11-10 
Izdavači: kolska knjiga«, Zagreb, — 668 - 1973. 

